[༡བ]༄༅༅། །རྒྱ་གར་སྐད་དུ། ཡོ་ག་ཤ་ཏ་ཀ །བོད་སྐད་དུ། སྦྱོར་བ་བརྒྱ་པ། སངས་རྒྱས་སྨན་གྱི་བླ་བཻ་ཌཱུརྱ་འོད་ཀྱི་རྒྱལ་པོ་ལ་ཕྱག་འཚལ་ལོ། །འཕགས་པ་ཀླུ་སྒྲུབ་ལ་ཕྱག་འཚལ་ལོ། །རིང་དུ་གྲགས་པའི་གསོ་དཔྱད་[[1]](#footnote-21)ནས། །མཐའ་ཡས་རྒྱུད་ཀྱི་གཅེས་པ་བླངས། །སྨན་པ་མཁས་པར་རབ་མཆོད་པའི། །སྦྱོར་བ་བརྒྱ་ཡིས་བཅིང་བར་[[2]](#footnote-22)བྱ། །བདུད་རྩི་ལྟ་བུའི་སྨན་སྦྱོར་གྱིས། །ལུས་ནི་ནད་མེད་འགྱུར་བ་ཡིན། །གསོ་དཔྱད་ཤེས་པའི་སྨན་པ་ཡིས། །ནད་རྒྱུ་མཚན་ཉིད་ཡོངས་སུ་བརྟག །སླེ་ཏྲེས་གླ་སྒང་[[3]](#footnote-23)བྱི་ཚེར་བཅའ་སྒ་དང་། །བྱི་ཚེར་གླ་སྒང་ཏིག་ཏ་པརྤ་ཏ། །བ་ཤཀ་[[4]](#footnote-24)བྱི་ཚེར་བཅའ་སྒ་གླ་སྒང་རྣམས། །བསྐོལ་ཐང་རླུང་མཁྲིས་བད་ཀན་རིམས་ལ་བཏུང་། །ཀྵུ་ཏྲ་སླེ་ཏྲེས་བཅའ་སྒ་པུཥྐ་རཽ[[5]](#footnote-25) །།བསྐོལ་བའི་ཐང་[༢ན]བྱས་བད་ཀན་རླུང་མཆོག་ལ། །ལུད་པ་དབུགས་མི་བདེ་བཅས་དང་ག་[[6]](#footnote-26)མེད། །གཞོགས་གཟེར་ཉེས་གསུམ་ལས་བྱུང་རིམས་[[7]](#footnote-27)ལའང་བསྔགས། །དོང་ག་དྲོད་སྨན་ནར་རྩ་གླ་སྒང་དང་། །ཧོང་ལེན་ཨ་རུ་ར་རྣམས་བསྐོལ་བའི་ཐང་། །གཟེར་བཅས་ཚད་འཁྲུ་བད་རླུང་ལྡན་རིམས་ལ། །ཕན་ནོ་དྲོད་སྐྱེད་བཞུ་བ་བྱས་པས་ཀྱང་། །རྒུན་འབྲུམ་གླ་སྒང་ཧོང་ལེན་ཨ་རུ་ར། །དོང་ག་པརྤ་ཏ་ཀའི་ཐང་བྱས་ལ། །མཁྲིས་བྱུང་རིམས་དང་བླ་འཆོལ་[[8]](#footnote-28)བརྒྱལ་བ་དང་། །མགོ་འཁོར་ཚ་སྐམ་སྐོམ་དད་ལྡན་རྣམས་ཕན[[9]](#footnote-29)། །ཀཎྜ་ཀ་[[10]](#footnote-30)རི་བཅའ་སྒ་སླེ་ཏྲེས་བསྐོལ། །དྲོད་[[11]](#footnote-31)སྨན་ནར་མོ་བསྲེས་པའི་ཐང་འཐུངས་པས། །གསུས་གཟེར་ལུད་པ་ཚད་རྙིང་དང་ག་མེད། །ཕོ་བའི་ནད་ཆམ་[[12]](#footnote-32)དབུགས་མི་བདེ་རྣམས་འཇོམས། །བྱི་ཚེར་པརྦ་ཏ་[[13]](#footnote-33)ཀ་ཨ་རུ་ར། །བ་ཤ་ཧོང་ལེན་ཏིག་ཏ་[[14]](#footnote-34)པྲི་ཡངྐུ། །ཀ་ར་ཆེར་བཏབ་བསྐོལ་བའི་ཐང་འཐུངས་པས། །སྐོམ་དང་ཁྲག་མཁྲིས་རིམས་དང་ཚད་ལྡན་འཇོམས། །རིམས་ནད་[[15]](#footnote-35)གསོ་བའི་དཔྱད་དཔྱད་[[16]](#footnote-36)སྐྱེར་རྩ་འབྲས་བུ་གསུམ་དང་བཱི་ཤཱ་ལ[[17]](#footnote-37)། །སྐྱེར་རྩ་ཕྱེ་མར་བྱས་ལ་ངེས་པར་བསྐོལ། །ཐང་ལ་སྦྲང་རྩི་[༢བ]ལྡན་པ་འཐུངས་པ་ཡིས། །གཅིན་ཁ་སྙི་བའི་ནད་སྐྱེས་མ་ལུས་འཇོམས། །ཨུ་དི་[[18]](#footnote-38)ཙྱ་དང་ཀ་པེད་[[19]](#footnote-39)བོང་ང་དཀར། །གླ་སྒང་དུག་མོ་ཉུང་བཅས་ཐང་བྱས་པ། །ཚད་པ་གཟེར་[[20]](#footnote-40)བཅས་ཁྲག་འཁྲུ་དང་བཅས་པ[[21]](#footnote-41)།ཡུན་རིངས་[[22]](#footnote-42)ཞུགས་པའི་འཁྲུ་བ་རྣམས་ལ་ཕན། །གླ་སྒང་བཅའ་སྒ་བོང་ང་དཀར་པོར་བཅས། །སླེ་ཏྲེས་ཆ་སྙོམས་[[23]](#footnote-43)ཆུ་ལ་བསྐོལ་འཐུངས་པས། །མེ་དྲོད་ཞན་པའི་རྒྱུན་[[24]](#footnote-44)གྱི་ནད་རྣམས་དང་། །ཚད་ཟིན་འཁྲུ་བའི་ནད་ཀྱང་སེལ་བར་འགྱུར། །ལྤགས་[[25]](#footnote-45)ནད་ལྟོ་བ་ན་དང་སྐྱ་རྦབ་ནད[[26]](#footnote-46)། །སྦོས་དང་ཆམ་པ་བད་ཀན་འགགས་ལ། །པུརྞ་རྣ་བ་[[27]](#footnote-47)ཐང་ཤིང་ཨ་རུ་ར། །སླེ་ཏྲེས་བ་གཅིན་གུ་གུལ་ལྡན་པ་བཏུང་། །གླ་སྒང་[[28]](#footnote-48)ཤི་ཀྲུ་[[29]](#footnote-49)ཐང་ཤིང་དནྟཱི་[[30]](#footnote-50)འབྲས། །བྱི་དང་དྲོད་[[31]](#footnote-51)སྨན་ནར་ཕྱེ་བཅས་ཐང་གིས། །རྒྱུན་དུ་ཁ་རྐུབ་ནས་འབྱུང་སྲིན་བུ་[[32]](#footnote-52)དང་། །སྲིན་ལས་སྐྱེས་པའི་ནད་ཀྱང་འཇོམས་པར་འགྱུར། །སུཀྵྨེ་དྲོད་[[33]](#footnote-53)སྨན་ཤིང་མངར་ན་ལེ་ཤམ། །ཨསྨ་བྷེ་དང་ཨེ་རཎ་བ་ཤ་[[34]](#footnote-54)གཟེ། །བྲག་ཞུན་གཙོ་ཆེར་བསྐོལ་བའི་ཐང་འཐུངས་ན། །རྡེའུ་གསེག་མ་དང་བཅས་གཅིན་སྲི་སེལ། །བྲག་ཞུན་ཨསྨ་བྷེ་དང་སུཀྵེ་དང་། །དྲོད་[[35]](#footnote-55)སྨན་ཕྱེ་མ་འབྲས་བཀྲུས་ཆུ་བཏབ་བཏུང་། །ཡང་ན་བུ་རམ་དང་བཅས་འཐུངས་གྱུར་[[36]](#footnote-56)ན། །གཅིན་སྲི་འཆི་ལ་ཐུག་པའང་འཆོ་བར་འགྱུར། །དོང་ག་དང་ནི་གཟེ་མ་ཨ་རུ་ར། །བྱི་ཚེར་ཨསྨ་བྷེ་ད་བ་[[37]](#footnote-57)ཤ་ཀ །བསྐོལ་བའི་ཐང་ལ་སྦྲང་རྩི་ལྡན་འཐུངས་ན། །ཚ་ཞིང་གཟེར་བཅས་གཅིན་སྲི་གྲོལ་བར་འགྱུར། །དོང་ག་དང་ནི་སླེ་ཏྲེས་བ་[[38]](#footnote-58)ཤ་རྣམས། །ཨེ་རཎ་མར་ཁུ་ལ་བསྐོལ་ཐང་འཐུངས་ན། །རླུང་བྱུང་རྣམ་འགྱུར་མ་ལུས་ཁྲག་གི་ནད། །སྟེང་འོག་ལུས་ཀུན་ནས་འཛག་རིམ་པས་[༣ན]འཇོམས། །ཏཎྜུ་ལི་[[39]](#footnote-59)ཀའི་རྩ་བ་ལིག་བུ་མིག །འབྲས་ཀྱི་ཆུ་[[40]](#footnote-60)ལ་སྦྲང་རྩི་ལྡན་འཐུངས་ན། །ཀུན་གྱིས་བསྐྱེད་པའི་ཁྲག་ནད་ངེས་པར་འཇོམས། །དབུགས་མི་བདེ་ལ་བྷཱརྒཱི་[[41]](#footnote-61)བཅའ་སྒས་སོ། །བྲི་[[42]](#footnote-62)ཧ་ཏི་གཉིས་ཨེ་རཎ་[[43]](#footnote-63)ཀ་པེད་དང་། །མ་ཏུ་ཨསྨ་ཀྵར་[[44]](#footnote-64)ར་ཤིང་ཀུན་གཟེ། །སན་དྷེ་[[45]](#footnote-65)ཨེ་རཎ་མར་ཁུར་བསྲེས་བྱས་ཐང་། །རྐེད་པ་སྙིང་ནུ་ཕོ་མཚན་གཟེར་བས་གདུང[[46]](#footnote-66)། །ཤིང་ཀུན་ཤུ་དག་ཁ་རུ་བཅའ་སྒ་དང་། །གོ་སྙོད་ཨ་རུ་པུཥྐར་རུ་རྟ་རྣམས། །ཕྱི་མའི་ཆ་འཕེལ་ཕྱེ་མར་བྱས་རྣམས་ཀྱིས། །ལྟོ་སྐྲན་རིམས་རྙིང་གསུད་ནད་རྣམས་ལའོ། །བཅའ་སྒ་ཤིང་ཀུན་རུ་ཚ་ཆ་སྙོམས་ཕྱེ[[47]](#footnote-67)། །སྒ་ཆུ་ལ་བསྐོལ་བད་ཀན་རླུང་བྱུང་དང་། །རྩིབ་ལོགས་སྙིང་རྒྱབ་གསུས་གཟེར་གསུད་རྣམས་ལ། །བཏུང་ངོ་དེ་བཞིན་ནས་ཁུས་[[48]](#footnote-68)རྟུག་འགགས་ལའོ། །འཇམ་འབྲས་ལོ་མའི་བཱི་ཤཱ་ལཱ་ཙ་བྱ། །ཙི་ཏྲ་ཚ་གསུམ་ལན་ཚྭ་གཙོ་ཆེར་བརྩེགས[[49]](#footnote-69)། །བསྲེགས་པའི་ཐལ་བ་ཞོ་ལ་སྦྱར་འཐུངས་པས། །དམུ་སྐྲན་སྐྱ་རྦབ་རྐུབ་ཀྱི་ནད་རྣམས་སེལ། །ཤིང་ཀུན་ཤུ་དག་བཅའ་སྒ་སརྫི་[[50]](#footnote-70)ཀ །ཁ་རུ་ཕྱི་མ་ཉིས་འགྱུར་ཕྱེ་མར་བྱས། །ཆུ་དྲོན་བཏབ་འཐུངས་སྣ་ཚོགས་གསུད་གཟེར་དང་། །སྙིང་ནད་སྐྲན་དང་སྟོད་དུ་རླུང་འཚངས་འཇོམས། །ཤྲིང་གི་[[51]](#footnote-71)ཚ་གསུམ་འབྲས་གསུམ་ཀཎྜ་ཀ །བྷཱརྒཱི་པུཥྐར་ཛ་ཊཱ་ཚ་[[52]](#footnote-72)སྣ་ལྔ། །ཕྱེ་མ་ཆུ་དྲོན་བཏབ་འཐུངས་སྐྱིགས་བུ་ལུད། །དང་ག་མེད་ཆམ་[[53]](#footnote-73)སྟོད་རླུང་མི་བདེ་འཇོམས། །ཛམ་བུ་དུག་ཉུང་ཨརྐ་ཤི་ཀྲུ་[[54]](#footnote-74)སྣུ་ཧ་བསེ་ཤིང་བྱ་ཀྲི་བྲི་ཧ་ཏི། །པ་[[55]](#footnote-75)རི་ཀ་པེད་ཚོས་ཤིང་ཛ་ཌ་ཨ་པ་[[56]](#footnote-76)མརྒ་ནིམྦ་[[57]](#footnote-77)ཙེ་ཏྲ་ཀ །བ་ཤ་[[58]](#footnote-78)པུཥྐར་པ་ཊ་[[59]](#footnote-79)ལ་དང་སེནྡྷེ་[[60]](#footnote-80)ལྡན་པ་བསྲེགས་ཐལ་བསྐོལ་བ་ལ། །སྔར་བཤད་ཤིང་ཀུན་ལ་སོགས་བཏབ་པའི་[[61]](#footnote-81)ཁུ་བ་ལྟོ་སྐྲན་བད་ཀན་ནད་ལ་བཏུང་། །ཙ་བྱ་[[62]](#footnote-82)སྟར་བུ་ཚ་གསུམ་བསེ་ཡབ་བཅས། །བ་ལུ་ཛཱི་ར་ཅུ་[[63]](#footnote-83)གང་ཙི་ཏྲ་ཀ །ཕྱེ་མ་ཆ་མཉམ་བུར་བསྲེས་དྲི་གསུམ་ལྡན། །གྲེ་མཛེར་ཆམ་བད་དང་ག་མེད་ལ་བསྔགས། །བ་ལུ་ཙ་བྱན་ཤམ་མཚུངས་གཉིས་པ། །མཱུ་ལ་ཅུ་[[64]](#footnote-84)གང་དྲོ་ཙའོ་སྒ་སུམ་[[65]](#footnote-85)འགྱུར། །བུ་རམ་སུམ་འགྱུར་དྲི་བཟངས་རི་ལུ་བྱས[[66]](#footnote-86)། །[༣བ]གྲང་གཞི་གློ་རིམས་གཟེར་བའི་[[67]](#footnote-87)གཟེར་བའི་གཞང་འབྲུམ་སེལ། །སྒ་དྲོས་[[68]](#footnote-88)ནལ་ཤམ་ག་[[69]](#footnote-89)འདབ་ཤིང་ཚ[[70]](#footnote-90)། །སུཀྵྨེ་མཐའ་རིམས་གང་འཕེལ་ཕྱེ་མར་བྱས། །འདི་དག་ཆ་འདྲའི་ཀར་འགམ་གཞང་མེ་[[71]](#footnote-91)ཞན། །དབུགས་དང་མི་བདེ་སྐྲན་འགུལ་[[72]](#footnote-92)སྙིང་ནད་ལའོ། །སེནྡྷེ་ཤིང་ཀུན་འབྲས་གསུམ་ལ་ལ་ཕུད། །ཚ་གསུམ་བུ་རམ་ཆ་རྣམས་རིལ་བུར་[[73]](#footnote-93)བྱས། །དེ་རྣམས་མུར་ཞིང་མྱངས་པས་ཚིམ་ཐོབ་ཅིང་། །མེ་དྲོད་ཞན་ལས་རབ་ཏུ་བྱུང་བའང་སེལ། །ལྕགས་ཕྱེ་ཚ་གསུམ་རྒྱ་ཤུག་[[74]](#footnote-94)ཆ་ཐམས་ཅད། །མཱཀྵི་ཕྱེ་མ་དང་མཉམ་དེ་རྣམས་བཟའ། །རྒུན་འབྲུམ་ལྡན་པའི་རྗེས་སུ་དར་འཐུངས་པས། །སྐྱ་རྦབ་ནད་ལ་ཕན་ཞིང་རིང་དུ་འགྲོ། །བུ་རམ་ལྡན་པའི་བཅའ་སྒའི་དྲོ་[[75]](#footnote-95)སྨན་ནར། །གསུམ་པ་ཨ་རུ་རའམ་བལ་པོའི་སེའུ། །བད་ཀན་ཚད་རྙིང་[[76]](#footnote-96)གཞང་འབྲུམ་ནད་རྣམས་དང་། །རྟུག་པ་འགགས་པ་རྣམས་ལའང་རྟག་ཏུ་བྱ། །བཅའ་སྒ་གླ་སྒང་ཨ་རུ་ར་ཕྱེ་ལ། །བུ་རམ་ལྡན་པ་ལ་ནི་རི་ལུ་བྱ། །ལུད་པ་དབུགས་མི་བདེ་དང་ཚོ་ཆེས་རྣམས། །ཁ་རུ་རི་ལུ་མུར་བས་བཟློག་པར་འགྱུར། །ནྱ་གྲོ་ཨུཏྤལ་རུ་རྟམཱ་མཱཀྵི་[[77]](#footnote-97)ཀ །ཕྱེ་མ་འབྲས་ཕྱེ་[[78]](#footnote-98)བཅས་པ་རིལ་བུ་བྱ། །སྲ་བ་[[79]](#footnote-99)ཁ་རུ་མུར་པས་སྐོམ་དད་དང་། །རབ་ཏུ་འཕེལ་བ་མྱུར་དུ་འཇོམས་པར་འགྱུར། །ལྡོང་རོས་དྲོད་སྨན་ནར་མོ་ན་ལེ་ཤམ། །ཕྱེ་མ་ཀ་པིངྠ་སྐྱུར་ཁུ་བར་ལྡན། །འབྲས་ཕྱེ་ཆ་མཉམ་མཱཀྵི་[[80]](#footnote-100)ཀ་བསྲེས་པའི། །ནུས་པས་[[81]](#footnote-101)ལན་ཅིག་མ་ཡིན་སྐྱུག་པ་འཇོམས། །སྣ་ཁྲག་འཛག་ལ་དཱུརྦའི་[[82]](#footnote-102)ཁུ་བའམ། །བལ་སེའུ་མེ་ཏོག་ཁུ་སྦྱར་ངེས་པར་བསྟེན[[83]](#footnote-103)། །བུད་མེད་ནུ་ཞོ་རྒྱ་སྐྱེགས་ཁུ་བའམ། །བི་ར་མཱཀྵི་[[84]](#footnote-104)ཀས་ཀྱང་ཨི་ཀུ་འཇོམས། །སྐྱུ་རུ་སྤོས་དཀར་ཁུ་བ་ཁ་རུ་ཆ། །དེ་རྣམས་བསྲེས་པ་སཽ་[[85]](#footnote-105)བི་རི་ལ་བཏགས། །དེས་འདིར་མྱུར་བར་གཞི་ནས་མེད་བྱད་ཅིང་། །ཇི་ལྟའི་སྐྱིགས་བུ་སླར་མི་འབྱུང་བ་ཡིན། །དཱུརྦ་[[86]](#footnote-106)སེནྡྷེ་ཐལ་ཀ་ཨ་རུ་ར། །ཀུ་ཐེ་ར་ཀཱ་ཀཉྫི་ཀ་དར་བཏགས། །གསུམ་པོས་བྱུགས་པའམ་[[87]](#footnote-107)ནུ་མའི་འོག་བཏགས་པས། །ཤུ་བ་དང་ནི་གཡན་པ་རྣམ་པར་འཇོམས། །སྣུ་ཧ་ཙི་ཏྲ་བྲི་[[88]](#footnote-108)ག་ཨརྐ་དང་། །མྱ་ངན་[༤ན]མེད་ཤུན་རུ་རྟ་ཚ་བ་གཅིན། །བཅོས་པའི་མར་ཁུས་ཤུ་བ་མཛེ་གླང་ཤུ། །གདུག་པའི་རྨ་དང་ཟ་འབྲུམ་སེར་[[89]](#footnote-109)ཁ་འཕྲོག །གུ་གུལ་མིག་སྨན་སྤྲ་ཚིལ་[[90]](#footnote-110)སིནྡྷུ་ར། །སྤངས་[[91]](#footnote-111)མ་ཆ་མཉམ་ཚ་བའི་མར་ཁུས་བཙོ། །ཁྱི་རྡོ་ཟ་ཙག་གིས་ནི་ལུས་སྐམས་ལ། །ལན་ཅིག་བྱུགས་པའི་ནུས་པ་གཞི་ནས་འདོན། །པུ་རྩི་[[92]](#footnote-112)ཀཱ་རུ་རྟ་མུརྦ་སྒ། །རྒྱ་སྐྱེགས་དང་ནི་བཙོད་[[93]](#footnote-113)དང་ཡུང་བ་རྣམས། །དྲུག་འགྱུར་དར་བ་ལ་བསྐོལ་གྲུབ་པ་ན། །བྱུགས་པས་གྲང་དང་ཚ་བའི་རིམས་འཇོམས་སོ། །ཀཎྜ་ཀ་[[94]](#footnote-114)རི་སླེ་ཏྲེས་བ་[[95]](#footnote-115)ཤ་ཀ །ཕྱེ་མ་[[96]](#footnote-116)ཞུན་མར་ལ་བསྐོལ་གྲུབ་པ་དེ། །འཐུངས་པས་ཚད་རྙིང་ལུད་གཟེར་དབུགས་མི་བདེ། །མེ་དྲོད་ཞན་པའི་ཕོ་བའི་ནད་ལ་ཕན། །བ་[[97]](#footnote-117)ཤ་སེང་ལྡེང་པ་ཊ་[[98]](#footnote-118)ལ་པ་ཏྲ། །ནིམྦ་ཤིང་ཚ་སླེ་ཏྲེས་ཏ་མ་ལ། །ཀི་ཕྱེ་མར་སར་ལ་བསྐོལ་མྱུར་གྲུབ་ན། །མེ་དབལ་མཁྲིས་སྐྲན་[[99]](#footnote-119)མཛེ་ལས་རྒྱལ་[[100]](#footnote-120)བར་འགྱུར། །དྲུག་པས་ཁྲག་དང་བཅས་པ་བརྒྱ་ཡི་སྐྱོན། །རབ་འཁྲུགས་ལས་སྐྱེས་ཡན་ལག་ལུས་ཀུན་གཟེར། །བྱེ་བྲག་མེ་དབལ་ཆང་གིས་ར་རོ་བ། །རྨོངས་པ་ཆང་འཐུངས་ལས་སྐྱེས་རྣམ་འགྱུར་ལ། །ཀཎྜ་ཀ་རི་ནིམྤ་པ་ཊ་[[101]](#footnote-121)ལ། །སླེ་ཏྲེས་འབྲས་གསུམ་འཇམ་འབྲས་བ་ཤ་ཀ །ཕྱེ་ཆུ་མར་[[102]](#footnote-122)རྙིང་ལ་ནི་ཆོ་གས་བཙོ[[103]](#footnote-123)། །མྱུར་དུ་གྲུབ་འདིས་མཛེ་ལས་མྱུར་དུ་རྒྱལ། །ཀར་[[104]](#footnote-124)ཆོ་ག་བཞིན་དུ་བཙོས་སྐམས་ནས། །མར་བསྐོལ་ཀར་བཏབ་ཚ་དྲི་གསུམ་[[105]](#footnote-125)ཟིར་ལྡན་པར་[[106]](#footnote-126)བཙོ། །འདི་བསྟེན་བྱིས་རྒན་ཁྲག་འཛག་རླུང་འཇོམས་བུད་མེད་ལ་ཕོད་ཅིང་། །ཟས་སྐོམ་ལུད་[[107]](#footnote-127)ཁྲག་མཁྲིས་སྐྱུགས་དབུགས་མི་བདེ་དང་གཞང་འབྲུམ་འཇོམས། །བ་གཅིན་སྐྱུ་རུ་མཱ་མཱཀྵི་[[108]](#footnote-128)ཀ་དྲོད་[[109]](#footnote-129)སྨན། །ཁ་རུ་པོ་སོན་དུ་བ་དནྟཱི་[[110]](#footnote-130)དང་། །རུ་རྟ་རྣམས་བཙོ་རེང་བུ་མཐེ་བོང་འདྲ། །མར་བསྐུས་རྐུབ་བཅུག་དེ་ཡི་ནད་འཕྲོག་བྱེད། །ལུས་གསོ་བའི་དཔྱད་རྫོགས་སོ།། །།ཀར་བཅས་གུར་གུམ་ཆ་མཉམ་མར་ལ་བཙོས། །ཆོ་ག་བླུགས་[[111]](#footnote-131)རླུང་ཁྲག་ལས་བྱུང་བའི། །སྨིན་མ་མུར་[[112]](#footnote-132)འགྲམ་རྣ་མིག་མགོ་བོ་ཡི། །ཕྱེད་གཟེར་ཉི་འཁོར་ལས་བྱུང་ནད་འཇོམས་[༤བ]སོ། །ཨ་རུ་བ་རུ་སྐྱུ་རུ་ནང་ས་བོན། །སུམ་[[113]](#footnote-133)གཉིས་གཅིག་གམ་[[114]](#footnote-134)ཆ་རྣམས་ཞོ་ལ་བཏགས། །མིག་སྨན་དེ་ཡིས་མཆི་མ་མང་འབྱུང་ཞིང་། །མིག་ཚ་རབ་ཏུ་འཁྲུགས་པའང་[[115]](#footnote-135)འཇོམས་པར་འགྱུར། །ཨ་རུ་སེནྡྷེ་བ་དང་ལིག་བུ་མིག །བཙག་ཡུག་དང་བཅས་ཆུ་ལ་བསེས་བཏགས་ཏེ། །མིག་གི་ཕྱི་རོལ་རབ་ཏུ་བྱུགས་བྱས་པས། །འདི་ཡིས་མིག་གི་[[116]](#footnote-136)ནད་ཀུན་ཞི་བར་འགྱུར། །སཽ་བྷི་ལ་སེནྡྷེ་སེང་ཕྲོམ་བཏགས། །དེ་ནས་མར་བཙོས་རས་དཀར་པོ་ལ་བཙགས། །དེ་ཡིས་མིག་ལ་བྱུགས་[[117]](#footnote-137)བྱས་མཁྲིས་སྐྱེད་[[118]](#footnote-138)ནད། །དམར་ཚག་དང་ནི་ཤ་མཛེར་ངེས་པར་འཇོམས། །ཁྲག་སྐྱེད་[[119]](#footnote-139)ཀ་ར་རྒྱ་མཚོའི་ལྦུ་བས་[[120]](#footnote-140)འཇོམས། །བ་བྱུང་དྲོད་[[121]](#footnote-141)སྨན་ནར་མོ་བྲོད་ལོང་ལའོ། །ལིག་[[122]](#footnote-142)མིག་ཚ་བ་གསུམ་གྱིས་མིག་འགྲིབ་[[123]](#footnote-143)ལ། །ལིང་ཏོག་དཀར་ལ་མཱ་མཱཀྵི་[[124]](#footnote-144)སྦྲང་རྩིས་སོ། །ནག་ཚུར་ལིག་མིག་དཀར་བཅས་རྒྱ་ལྦུ[[125]](#footnote-145)ལྦུ། །ནལ་ཤམ་སམ་ཁ་སཻནྡྷ་བཅག་ཡུག་དང་། །ལྡོང་རོས་ཆ་མཉམ་མཱཀྵི་ཀ་བསྲེས་བཏགས། །རབ་རིབ་ཁུས་བསྐྱེད་རྫི་ནད་ཚག་པོ་འཇོམས། །སླེ་ཏྲེས་པུ་ཤེལ་ལྕགས་ཕྱེ་དུག་ཉུང་ནལ་ཤམ་སེནྡྷེ་ཀངྤ་[[126]](#footnote-146)ལ། །ལིག་མིག་རྡོ་དྲེག་སྤང་སྤོས་ཡུང་བ་སྤངས་མ་སམ་[[127]](#footnote-147)ཁ་རྒྱ་མཚོའི་ལྤུ། །མཚུངས་པ་ཕྱེ་མ་ལྕགས་སྣོད་དུ་བཞག་སྦྲང་རྩི་ལྡན་པས་ཤ་མཛེར་དང་། །རབ་རིབ་ལིང་ཏོག་ཁྲག་འབུར་མིག་ཤའི་ནད་ལ་ཉེ་བར་བྱུགས་པའང་[[128]](#footnote-148)བསྔགས། །ཤིང་མངར་ཨུཏྤལ་རྒྱ་མཚོའི་ལྤུ་བ་ཤིང་ཚ་པུ་ཤེལ་གི་ཝང་[[129]](#footnote-149)བཙོད། །སྤང་སྤོས་[[130]](#footnote-150)ཙནྡན་སམ་ཁ་བཙག་ཡུག་བ་ལུ་ལིག་མིག་ནག་ཆུར་འདབ[[131]](#footnote-151)། །དེ་ལྟར་ཐམས་ཅད་ཆ་མཉམ་མིག་སྨན་འདི་ཡིས་མིག་འབྲུམ་མིག་ནག་ཚ། །མཆི་ཁྲག་སྐྱ་རིབ་མིག་ཤ་གཟེར་ནས་འཕྲོགས་[[132]](#footnote-152)ལ་བསྔགས་པས་རྟག་ཏུ་བྱུག །མིག་གི་སྨན་དཔྱད་དོ[[133]](#footnote-153)ཐང་ཤིང་བོང་ང་དཀར་པོ་སླེ་ཏྲེས་བཅས། །དུག་ཉུང་ཧོང་ལེན་མ་ནུ་པ་ཐའི་[[134]](#footnote-154)། །བ་གཅིན་ལས་[[135]](#footnote-155)གྲུབ་སྦྲང་རྩི་དང་ལྡན་པ། །མགྲིན་པའི་ནད་དང་ཀུན་ལ་བཏུང་བར་བྱ། །ཀྵར་ཏེ་ཛ་བ་ཏི་པ་ཐ་[[136]](#footnote-156)དང་། །ལིག་མིག་སྐྱེར་རྩ་ཡུང་བ་དྲོད་[[137]](#footnote-157)སྨན་ནར། །རིལ་བུ་སྦྲང་[༥ན]རྩི་ལས་[[138]](#footnote-158)བྱས་ཁ་ནང་དུ། །མུར་བར་བྱ་ཡི་[[139]](#footnote-159)མགྲིན་པའི་ནད་ཀུན་ལ། །སྐྱེར་རྩ་གླ་སྒང་ཛཱ་ཏིའི་མེ་ཏོག་དང[[140]](#footnote-160)། །ལོ་གསར་རྒུན་འབྲུམ་དུག་ཉུང་འབྲས་གསུམ་བསྐོལ། །སྦྲང་རྩི་ལྡན་པས་ལུས་ཀྱི་ཁ་སྒོའི་ནད། །ལྕེ་ཡི་ནད་རྣམས་དུས་སུ་ཞི་བར་བྱེད། །རུ་རྟ་དང་ནི་སྐྱེར་པའི་རྩ་བ་སེང་ཕྲོམ་བཅོད། །ཡུང་ཧོང་གླ་སྒང་པ་ཐ་[[141]](#footnote-161)ཏེ་ཛ་ནི། །ཞིབ་བཏགས་སོ་རྣམས་ལྡེག་པར་བྱེད་པ་དང་། །གཟེར་ཞིང་འཁྱུགས་[[142]](#footnote-162)ལ་ནང་ཁྲག་འབྱིན་པར་བྱེད། །སཽ་བི་[[143]](#footnote-163)ར་ཅུ་ཀྲ་སྒེའུ་གཤེར་མ་ཏུ། །ཁུ་བ་ཤ་རྣམས་གུ་གུལ་སེནྡྷེ་རྣམས། །གང་ཞིག་ཚ་བའི་མར་ཁུ་ལ་བསྐོལ་ཏེ། །རྣ་བར་བླུགས་པས་[[144]](#footnote-164)རྣ་བའི་ཟུག་རྔུ་སེལ། །བ་ཤ་ནིམྦ་པ་ཊོ་དང་[[145]](#footnote-165)པརྦ་ཏ་ཀ་ཛྠ་[[146]](#footnote-166)ཙ་བྱ་སྐྱེར་རྩ་དང་། །གླ་སྒང་ཏིག་ཏ་པུ་ཤེལ་བྱི་ཚེར་ཚ་གསུམ་ཏྲ་ཡནྟི་ཀ་[[147]](#footnote-167)ཙནྡན་རྣམས། །ཞུན་མར་ལས་[[148]](#footnote-168)གྲུབ་སྟེང་འོག་ནས་སྐྱེས་རྣམ་འགྱུར་སྣ་དང་མིག་གི་གཟེར་ལ་སོགས། །ལྤགས་[[149]](#footnote-169)ནད་རིམས་དང་ཁོང་འབྲས་རྨ་ཡི་ཟུག་རྔུ་མིག་ནད་སྐྱ་རིབ་རྣམས་ལ་བསྔགས། །སྐྱེར་རྩ་[[150]](#footnote-170)དུག་ཉུང་ནིམྦ་པརྤ་ཏ་དང་དྲོད་[[151]](#footnote-171)སྨན་བྱི་ཚེར་ཤིང་མངར་དང་། །ཏྲ་ཡནྟཱི་ཧོང་འབྲས་གསུམ་ཏིགྟ་བྲི་ཤ་པ་ཊོ་[[152]](#footnote-172)ལ་དང་གླ་སྒང་དམར[[153]](#footnote-173)། །དེ་རྣམས་ཕྱེ་མར་བསྐོལ་བ་ཞུན་མར་ལས་[[154]](#footnote-174)གྲུབ་འདི་ནི་མིག་ལ་ཕན་པ་ཡིན། །མཁྲིས་པ་ཁྲག་ལས་བྱུང་དང་སྐྱ་རིབ་རབ་རིབ་རྣམས་དང་སྟོད་ཀྱི་ནད་རྣམས་ལའོ། །ཨེ་རཎྜ་དཀར་པོ་ཡི་[[155]](#footnote-175)རྩ་བ་དང་ནི་ཤུ་དག་དང་། །ཤ་ཏ་པུཥྤ་བྲི་ཧ་ཏིའི་འབྲས་བུ་གཞན་ཡང་སྟར་གའི་འབྲས་བུ་[[156]](#footnote-176)འོ་མར་བཅས་པ་[[157]](#footnote-177)ལས་གྲུབ་པ[[158]](#footnote-178)། །རབ་རིབ་སྟོད་དང་གཙོ་ཆེའི་ནད་དང་གཞན་པའང་འཇོམས། །ཟུག་རྔུ་ཟད་པར་བྱེད་པ་གཉིས་པ་རྫོགས་སོ།། །།དུང་དང་མུཤྐ་ཀ་དག་མེ་ལྕེས་བསྲེགས་པའི་ཐལ་བ་སྣོད་དུ་བླུགས་[[159]](#footnote-179)བྱས་ཏེ། །དེ་དུ་[[160]](#footnote-180)སླར་ཆུ་ལ་བཙོ་ཞིང་བསྐོལ་བའི་ཐལ་བ་མར་ཁུའི་ཆོ་ག་རྣམས། །སྦྱོར་བ་དེ་ཡིས་བདུགས་པས་[[161]](#footnote-181)རྨ་དང་རྨ་ཚ་སྐྲངས་འབུར་རྩ་[[162]](#footnote-182)ཡི་ནད་རྣམས་དང་། །རྣམ་པ་སྣ་ཚོགས་མཚན་བར་རྡོལ་བའི་ལྤགས་[[163]](#footnote-183)ནད་ཡུན་རིང་མགུལ་པའི་ནད་རྣམས་ལ། །ཤིང་མངར་དང་བཅས་སྐྱེར་རྩ་[༥བ]ཤུག་པ་ཨུཏྤལ་དང་། །པྲེ་ཡངྐུ་དང་སེང་ཕྲོམ་དཀར་པོ་ཙནྡན་རྣམས། །མར་ཁུ་དང་ནི་འོ་མར་བཙོ་[[164]](#footnote-184)ཞིང་སྦྱར་བར་བྱ། །རྨ་རྣམས་དང་ནི་གཟེར་དང་ཚ་བ་འཇོམས་པར་འགྱུར། །ཛཱ་ཏི་ནིམྤ་པ་ཊོ་ལ་དང་པ་[[165]](#footnote-185)ཊ་ཧོང་ལེན་སྐྱེར་རྩ་ཡུང་བ་དང་། །བཙོད་དང་ཐལ་ཏྲེས་ཨ་རུ་པུ་ཤེལ་སྤྲ་ཚིལ་སྤངས་[[166]](#footnote-186)མ་ཤིང་མངར་འཇམ་འབྲས་རྣམས། །མར་ལས་[[167]](#footnote-187)གྲུབ་པ་འདི་ཡིས་ཁ་ནད་ཕྲ་མོ་དང་ནི་གནད་རྩ་[[168]](#footnote-188)རྩ་ཡི་ནད། །ནད་དམ་གཟེར་བཅས་འཕོ་ཞིང་འབྱུང་བའི་རྨ་ཡི་ནད་རྣམས་དང་ནི་འབྱང་བ་འབྱིན། །ཟུག་རྔུ་ཟད་བྱེད་གསུམ་པ་རྫོགས་སོ།། །།ནལ་ཤམ་དཀར་པོར་དཀར་པོར་ཤི་རི་ཥའི[[169]](#footnote-189)། །མེ་ཏོག་ཁུ་བས་བརྒྱ་ཕྲག་བསྒོ་བར་བྱ། །སྦྲུལ་གྱི་[[170]](#footnote-190)སོས་བཏབ་བརྒྱལ་བར་གྱུར་པ་ལ། །རབ་ཏུ་སྦྱར་བྱ་བཏུང་དང་མིག་སྨན་ལ། །རྨ་བྱའི་མཁྲིས་པ་ཏནྡུ་ལཱི་ཡ་[[171]](#footnote-191)ཀ །ཀཱ་ཀཎྜ་[[172]](#footnote-192)བཅས་མི་ཉུང་འཐུང་བྱས་པས། །འགྲོ་བའི་དུག་དང་བརྟན་མཆོག་དུག་གི་ནི། །འཚེ་བ་དང་བཅས་མྱུར་དུ་འབྱིན་པར་བྱེད། །ཏིལ་བཏགས་མར་ཁུ་ལ་ནི་བུ་རམ་དང་། །དེ་བཞིན་ཨརྐའི་ལོ་མ་ཆ་མཉམ་བཏུང་། །སྤྲིན་གྱི་ཚོགས་ལ་འཕྲལ་དུ་རླུང་བྱུང་ལྟར། །ཁྱི་སྨྱོའི་དུག་མཆོག་མྱུར་དུ་འབྱིན་པར་འགྱུར། །ཁང་པའི་དུ་བ་གུ་གུལ་དང་ལྡན་པ། །བཱ་ཛི་གནྡྷ་ཏནྡུ་ལཱི་[[173]](#footnote-193)ཡ་བཅས། །བ་ཡི་གཅིན་ལ་བཏགས་བྱས་སྙིང་ནད་དང་། །བརྟན་མཆོག་འགྲོ་བའི་དུག་རྣམས་འཕྲོག་པར་འགྱུར། །སྤང་སྤོས་པུ་ཤེལ་བ་བླ་ཀཽནྟི་ཛ་ལ་སླེ་ཏྲེས་ལྡོང་རོས་གི་ཝང་[[174]](#footnote-194)ཀེ་ཤི་དང་། །སྤྲིཀྐཱ་ཙནྡན་[[175]](#footnote-195)ཡུང་བ་རུ་རྟ་ཀ་ར་ལ་རྟ་རྡོ་དྲེག་སུཀྵྨེ་གུར་གུམ་[[176]](#footnote-196)ཤིང་ཤུག་པ། །ཆ་མཉམ་ཉུངས་ཀར་[[177]](#footnote-197)བརྒྱད་ཚ་[[178]](#footnote-198)ནཱ་ག་གེ་སར་མེ་ཏོག་ཆ་བཞིའི་[[179]](#footnote-199)ལྡེ་གུས་ཀུན་ཏུ་ལོངས་སྤྱོད་ཅིང་། །ཕུན་སུམ་ཚོགས་བྱ་ཤ་ཟ་རིམས་[[180]](#footnote-200)དང་དུག་གི་ནད་རྣམས་འཇོམས་འགྱུར་ཟླ་བ་ཤར་བ་ལྟ་བུར་གྲགས། །དུག་ནད་སེལ་བའི་བཞི་པ་[[181]](#footnote-201)རྫོགས་སོ།། །།ཉུངས་ཀར་[[182]](#footnote-202)འབྲས་ཤིཪྵ་ཀ་ཊ་[[183]](#footnote-203)བྷཱི་ཤྭེ་འཇམ་འབྲས་སླེ་ཏྲེས་དང་། །བཙོད་དང་སེར་པོ་གཉིས་དང་ཚ་བ་གསུམ་དང་སྤང་སྤོས་ཤུ་དག་ཤིང་ཀུན་རྣམས། །ར་ཡི་གཅིན་ལ་བཏགས་[༦ན]བྱས་འཐངས་[[184]](#footnote-204)སོགས་བརྟེན་པས་[[185]](#footnote-205)སྦྲུལ་གྱི་[[186]](#footnote-206)སོས་བཏབ་གདོན་ཀུན་དང་། །གཤེད་བྱེད་སྨྱོ་བྱེད་ཤ་ཟ་དང་ནི་སྲིན་པོ་འཇོམས་ཤིང་རླག་པར་[[187]](#footnote-207)བྱེད་པར་འགྱུར། །ཀརྤ་པ་ཀརྤ་པ་ཡི་[[188]](#footnote-208)རུས་པ་དང་ནི་རྨ་བྱའི་འདབ་མ་བྲི་ཧ་ཏི་[[189]](#footnote-209)རྣམས་དང་། །ནིརྨ་ལྱ་པོ་སོན་ཆ་ཤིང་ཚ་ཅུ་གང་བྱི་ལའི་རྟུག་པ་བ་ཤ་ཀ་[[190]](#footnote-210)དང་ཀེ་ཤ་སྦྲུལ་ལྤགས་དང་། །གླང་པོའི་སོ་དང་ཤྲིང་ག་ཤིང་ཀུན་ནལ་ཤམ་དཀར་པོ་ཆ་མཉམ་བདུག་བྱས་པས། །གཤེད་བྱེད་སྨྱོ་བྱེད་ཤ་ཟ་སྲིན་པོ་ལྷ་རྣམས་ཞུགས་པའི་རིམས་ནི་འཇོམས་པར་དྲན། །ཚ་བ་གསུམ་དང་ད་ལ་གུར་གུམ་དྲོད་[[191]](#footnote-211)སྨན་ནར་མོའི་རྩ་བ་ཀྵཱ་[[192]](#footnote-212)ར་སིང་ཧི་ཡུང་བ་[[193]](#footnote-213)རུ་རྟ་ཉུངས་ཀར་གཉིས་དང་ཨམྦུ་དུག་ཀར་[[194]](#footnote-214)སྒོག་སྐྱ་འབྲས་བུ་གསུམ་དང་པུ་ཤེལ་ཙེ་དང་ཧོང་ལེན་ཤུ་དག་[[195]](#footnote-215)སྤངས་མ་ཤིང་མངར་བཱ་ལ་དམར་པོ་ལྡོང་རོས་ཤུག་པ་ཞེས་གྲགས་པ། །ད་དྷི་[[196]](#footnote-216)རྒྱ་སྤོས་མ་དྷཱུ་[[197]](#footnote-217)ཀ་སཱ་པྲི་ཡངྐུ་དང་བོང་ང་དཀར་པོ་ལིག་བུ་མིག་དང་ཙ་བྱ་ཐང་ཤིང་བཅས་པ་ཕྱེ་མར་བྱས་པ་མར་དང་སྲོག་ཆགས་བརྒྱད་ཀྱི་གཅིན་གྱི་ཆུ་[[198]](#footnote-218)བསྐོལ་[[199]](#footnote-219)བཤད་འཐུངས་པས་འབྱུང་པོ་འབྲོས་ཤིང་དེ་ཡིས་[[200]](#footnote-220)གདོན་རྣམས་མཆོག་ཏུ་འཇོམས་པར་འགྱུར། །རྒྱ་སྤོས་ཤིང་མངར་འཇམ་འབྲས་རྒྱ་སྐྱེགས་པ་ཊོ་ལ་ཡི་ལོ་མ་རཀྟ་ཏྲིཀ་[[201]](#footnote-221)ཤུ་དག་པ་ཏྲ་ལ་དང་ཤིང་ཀུན་ཉུངས་ཀར་[[202]](#footnote-222)སིཾ་ཧི་སེར་གཉིས་ལ་ཏཱ་ཧོང་ལེན་དང་། །པོ་སོན་ཚ་གསུམ་ཀཱ་ཀཎྜ་[[203]](#footnote-223)ཐང་ཤིང་པི་དང་[[204]](#footnote-224)ཨ་ང་གནྡྷ་[[205]](#footnote-225)མ་རཱ། །ཨརྐོ་ཊ་དང་ཀོ་ཥ་ཏ་[[206]](#footnote-226)ཀཱི་ན་ཤམ་ནིམྦ་སླེ་ཏྲེས་དུག་མོ་ཉུང་། །རུ་རྟ་ཤུ་ཀ་ཏ་རུ་པུཥྤབཱ་ལ་ཤིང་མངར་ཨ་པ་ར་ཛི་ཏ། །དནྡཱི་[[207]](#footnote-227)ཙི་ཏྲ་ཀ་པེད་ཆ་མཉམ་ཕྱེ་མ་[[208]](#footnote-228)གཅིན་གྱི་སྡེ་དང་མར་ལ་བསྐོལ། །ཡུན་རིང་དུ་གཞག་ཀུན་གྱིས་[[209]](#footnote-229)རིམ་པར་སྦྱོར་བས་མྱུར་དུ་འཇོམས་པར་འགྱུར་བ་ཡིན། །འབྱུང་པོ་ཆེན་པོའི་གདོན་ཀུན་དང་ནི་སྨྱོ་བྱེད་དེས་བྱས་མཛེ་རིམས་ཞི་བར་བཤད། །འབྱུང་པོ་ཞི་བར་བྱེད་པའི་རྒྱུད་ལྔ་པ་རྫོགས་སོ།། །།སྐྱེར་ཡུངས་དུག་མོ་ཉུང་གི་ས་བོན་དང་། །སིང་[[210]](#footnote-230)ཧི་དང་ནི་ཤིང་མངར་ཆ་མཉམ་པོ། །དེ་རྣམས་ཐང་བྱས་བུ་ཆུང་མ་ཡི་ནི། །བུ་ནད་དང་ནི་འཁྲུ་བ་ཀུན་ལ་ཕན། །ཀ་པེད་པུཥྤ་ད་ཏ་ཀི་[[211]](#footnote-231)ཛ་ལ། །སེང་ཕྲོམ་དང་བཅས་ག་ཛ་པིཔྥ་[[212]](#footnote-232)ལཱི། །ཐང་ལ་མཱཀྵི་ཀ་བསྲེས་བྱུགས་པ་[[213]](#footnote-233)དང་། །[༦བ]འཁྲུ་བ་རྣམས་ལ་བྱིས་པ་ལ་སྦྱར་བྱ། །ཤྲིང་ག་དྲོད་[[214]](#footnote-234)ནར་བོང་ང་དཀར་པོ་ཕྱི་མར་བྱས། །གློ་རིམས་[[215]](#footnote-235)སྐྱུག་པའི་ནད་རྣམས་འཇོམས་པ་ལ། །མཱཀྵི་ཀ་བཅས་བོང་དཀར་དེ་བཞིན་གཅིག །བྱིས་པའི་ནད་སེལ་བའི་རྒྱུད་དྲུག་པ་རྫོགས་སོ།། །།སྐྱུ་རུ་ར་ཕྱེ་དྲུག་ཅུ་རྩ་བཞིའི་སྲང་ལ་རང་གི་ཁུ་བསྒོས་སྦྲང་རྩི་མར་དང་ཆ་མཉམ་ཞིང་། །དྲོད་སྨན་ནར་མོ་སྲང་བརྒྱད་ཀ་ར་ཉིས་འགྱུར་ཆ་ལྡན་ཐལ་བའི་ཕུང་པོའི་ནང་དུ་གཞག་པར་བྱ། །དབྱར་གྱི་མཐའ་རུ་དེ་བསྟེན་[[216]](#footnote-236)སྐྲ་དཀར་དང་བྲལ་གཟུགས་དང་ཁ་དོག་དང་ནི་སྤོབས་པ་དང་ལྡན་ཞིང་། །ནད་མེད་བློ་དང་ཡིད་གཞུངས་དྲན་པ་ཚིག་གསལ་[[217]](#footnote-237)སྟོབས་དང་ལྡན་ཞིང་སེམས་སྟོབས་ལྡན་པར་འགྱུར་བ་ཡིན། །ཤིང་མངར་དང་ནི་སྦྲང་རྩི་མར་དང་ནི། །འོ་མ་དང་སྦྱར་རྗེས་སུ་བསྟེན་པ་ཡིས། །ལུས་པོ་རྒྱགས་པ་[[218]](#footnote-238)རབ་ཏུ་ཐོབ་གྱུར་ནས། །དགའ་ཞིང་འཁྲིགས་པ་[[219]](#footnote-239)ཡང་ཡང་ནུས་པར་འགྱུར། །ཤིང་མངར་ཅུ་[[220]](#footnote-240)གང་སེནྡྷེ་དྲོད་[[221]](#footnote-241)སྨན་ནར། །ཀ་ར་དང་ནི་འབྲས་བུ་གསུམ་རབ་ལྡན། །ཚེ་སྦྱིན་རོ་ཙ་ཤིན་ཏུ་ཡིད་གཞུངས་[[222]](#footnote-242)ཤིང་། །རྒས་དང་ནད་རྣམས་རྣམ་པར་འཇོམས་པར་འགྱུར། །གཟེ་མ་སྐྱུ་རུ་སླེ་ཏྲེས་ཕྱེ་མར་བྱ[[223]](#footnote-243)། །སྦྲང་རྩིའི་[[224]](#footnote-244)མར་དང་ལྡན་པ་བསྟེན་པ་ཡིས། །རོ་ཙ་བསྟེན་[[225]](#footnote-245)ཞིང་སྡུག་བསྔལ་རྣམ་འགྱུར་ཞིང་། །སྐྲ་གནག་ཚེ་ལོ་བརྒྱར་ནི་འཚོ་བར་འགྱུར། །ནིམྦའི་མར་ཁུ་རང་བཞིན་གནས་བྱས་པ། །ཆོ་ག་ཇི་ལྟ་བ་[[226]](#footnote-246)བཞིན་བཏུང་བ་དང་། །འོ་མ་མར་དང་རབ་སྦྱར་དེ་ཟླ་བས། །སྐྲ་དཀར་དང་ནི་རྒས་པ་རྣམ་པར་འབྱིན། །གཟེ་མ་ཀྵུ་ར་ནི་[[227]](#footnote-247)རྩ་བ་བརྒྱད[[228]](#footnote-248)། །བཱ་ན་རཱི་ནཱ་ག་བ་ལཱ་བ་ལཱ[[229]](#footnote-249)། །ཕྱེ་མ་འོ་ཐུག་[[230]](#footnote-250)བྱས་འདི་བཏུང་བར་བྱ། །དེ་ཡིས་འཁྲིག་པ་ལན་བརྒྱར་ནུས་པ་ཡིན། །རྟ་ལྟར་བྱེད་པ་བདུན་པ་རྫོགས་སོ།། །།ཤིང་མངར་ཐང་བསྐོལ་[[231]](#footnote-251)སེནྡྷེ་བ་ལྡན་ཞིང་། །དུག་ཉུང་དྲོད་[[232]](#footnote-252)ནར་པོ་སོན་ཕྱེ་མར་བསྲེ། །སྦྲང་རྩི་བཅས་པ་འདི་དག་སློན་ལ་སྦྱར། །མགྲིན་ནད་ཁ་དང་གྲེ་འགགས་ནད་རྣམས་ལའོ[[233]](#footnote-253)། །སཽ་བཱི་ར་ལ་ཨ་རུ་ར་ཐང་བསྐོལ། །དྲོད་ནར་ཁ་[[234]](#footnote-254)རུ་དནྟི་ཕྱེད་[[235]](#footnote-255)ཕྱེ་ལྡན། །ཨེ་རཎ་[[236]](#footnote-256)མར་ཁུ་དང་བཅས་འཁྲུ་ལ་དེ། །བཤལ་གྱི་སྦྱོར་བས་ནད་རྣམས་འཇོམས་[༧ན]པར་འགྱུར། །ར་སྣ་པོ་སོན་ཆ་དང་འབྲས་གསུམ་སླེ་ཏྲེས་རྩ་བ་བཅུ་དང་བཱ་ལཱ་དང་། །མར་ཁུ་སེནྡྷེ་བ་བཅས་པ་ལ་མམ་སི་བཙོས་ལྡན་སྦྲང་རྩི་བུར་མ་བཅས། །ཤ་ཏ་པུཥྤ་སླེ་ཏྲེས་རུ་རྟ་ཀ་བེད་པྲི་ཡངྐུ་[[237]](#footnote-257)པྲི་ཡངྐུ་དང་དྲོད་[[238]](#footnote-258)སྨན་ནར། །ཤུ་དག་ཕྱེ་མ་ཀཉྫི་བ་འོ་གཅིན་བཅས་མས་གཏོང་[[239]](#footnote-259)རླུང་ནད་རྣམས་ལ་ཕན། །བ་ལ་ཕྱེ་མ་མར་ཁུ་ལ་བསྐོལ་དྲི་བཟངས་[[240]](#footnote-260)དང་། །བཅུད་གྲུབ་པ་དང་འོ་མ་ཞོ་དང་སྐྱུར་[[241]](#footnote-261)ཆུ་རྣམས། །དེ་བཞིན་ས་ཧཱ་ར་ཛ་ར་སྣ་[[242]](#footnote-262)སླེ་ཏྲེས་དང་། །བ་རི་རེ་རེར་བསྐོལ་བས་རླུང་འཇོམས་སོ། །སྦྱར་བར་བྱའོ་བཅའ་སྒའམ་བུ་རམ་ལ། །ཡང་ན་སེནྡྷེ་བ་བཅས་དྲོད་[[243]](#footnote-263)ནར་ལའོ། །སྣ་ཁ་མཇིང་པ་[[244]](#footnote-264)འགྲམ་པ་དཔུང་པ་དང་། །རྒྱབ་དང་མགོ་མིག་མགུལ་འགགས་ནད་རྣམས་ལ། །ལས་ལྔའི་ལེའུ་བརྒྱད་པ་རྫོགས་སོ།། །།རིམས་ལ་གཙོ་ཆེར་པརྤ་[[245]](#footnote-265)སྦྱར་བྱ་སྐོམ་དད་ཆེ་ལ་སྐྱུ་རུ་ར་དང་སྐྱུགས་པ་[[246]](#footnote-266)ལ། །ཚ་བ་ལྔ་སྐྱེས་གཟེར་ལ་འཇམ་རྩི་རེངས་ལ་གི་རི་ཛ་དང་གཅིན་སྙི་སྐྱུ་རུའི་[[247]](#footnote-267)ཁུ་བས་སོ། །རླུང་གི་ནད་ལ་ར་སྣ་[[248]](#footnote-268)དམུ་རྫིང་མཆེར་པའི་ནད་ལ་བ་གཅིན་ཆམ་པ་ལ། །དྲོད་[[249]](#footnote-269)ནར་འཕྱོ་ལ་བི་དང་[[250]](#footnote-270)དུག་ལ་ཤུ་ཀ་རྟ་རུ་སྐྲངས་ལ་གུགྒུལ་[[251]](#footnote-271)ལོ། །བ་ཤ་ཀ་ཡིས་ཁྲག་མཁྲིས་དུག་ཉུང་གིས། །འཁྲུ་ལ་འོ་བསེ་[[252]](#footnote-272)ཤིང་ཧེ་མམ་[[253]](#footnote-273)ལྕི་གཟེར་ལ། །སྦོས་ལ་ཐང་ཤིང་སྲིན་ནད་བྱི་དང་གས[[254]](#footnote-274)། །སྐྱ་རྦབ་ཨ་རུ་ར་དང་འབྲུ་གཞན་གྱིས། །ཟད་བྱེད་ནད་ལ་འབྲས་བུ་གསུམ་བཤད་གཟེར་བ་ཀུན་ལ་དེ་ལྟར་ཁུ་བས་སོ། །མཛེ་ལ་རྟག་ཏུ་སེང་ལྡེང་ཁུ་བ་གློ་ལ་ཀཎྜ་ཀ་རི་དང་། །ཚིགས་བཅད་[[255]](#footnote-275)གཟེ་མ་མུ་ར་གཤེད་བྱེད་ན་[[256]](#footnote-276)ག་བཱ་ལཱ་བ་ལས་སོ། །བཅུད་ལེན་ཀུན་ལ་སྐྱུ་རུ་ལྷ་བཅས་གྱི་[[257]](#footnote-277)ནད་ལ་བྲག་ཞུན་བཤད། །རྒྱུད་ཕྱི་མའོ།། །།རབ་ཏུ་གྲུབ་པའི་སྦྱོར་བའི་ཆོ་ག་རྫོགས་པར་བྱས། །གྲུབ་པའི་དོན་རྣམས་རྟོགས་པའི་སྨན་པ་མཁས་རྣམས་ཀྱིས། །རྟོགས་པའི་[[258]](#footnote-278)སྨན་པ་མེད་པར་སུ་ཡིས་སྦྱོར་བ་མཐོང་། །འདི་དོན་སླར་ཡང་འདིར་ནི་ཅུང་ཟད་བཤད་པར་བྱ། །ཤུགས་བཀག་མ་ཟོས་གཉིད་ཆགས་[[259]](#footnote-279)སྐད་ཆེས་རྩོལ་བ་དྲགས། །བཞོན་པ་[[260]](#footnote-280)ལ་ཞོན་ཚབ་བསྐ་[[261]](#footnote-281)རྩུབ་པ་རྣམས། །སེམས་གཟུང་[[262]](#footnote-282)འཁྲིག་དང་འཇིགས་[༧བ]དང་སྨྱུང་[[263]](#footnote-283)གནས་མྱ་ངན་དྲངས། །དབྱར་གྱི་དུས་སུ་རླུང་ནི་རབ་ཏུ་འཁྲུགས་པར་[[264]](#footnote-284)འགྱུར། །ཚ་སྐྱུར་ཆང་དང་ལན་ཚྭ་རྣོ་དྲོ་ཏིལ་མར་ཁུ། །ཁྲོ་དང་གདུང་བ་ལོ་མ་སྐམ་པ་[[265]](#footnote-285)འཇིགས་ངལ་རྣམས། །ཐལ་སྨན་ལ་སོགས་མ་ཞུ་མ་འཕྲོད་ཟས་ཟོས་པ། །སྟོན་གྱི་དུས་སུ་མཁྲིས་པ་རབ་ཏུ་འཁྲུགས་པར་འགྱུར། །ཉིན་གཉིད་མངར་དང་གྲང་[[266]](#footnote-286)ཆེས་ཉ་ཤ་ལྕི་བ་དང་། །ཤིང་ཏོག་འོ་མ་བུ་རམ་ཤིང་གི་རྣམ་འགྱུར་རྣམས། །སྣུམ་བག་འགྲངས་ཆེས་ཟོས་དང་ལན་ཚྭ་བུར་ཆུ་རྣམས། །དཔྱིད་ཀྱི་དུས་སུ་བད་ཀན་རབ་ཏུ་འཁྲུགས་པར་འགྱུར། །དེ་ལྟར་འདི་རྣམས་རིམ་པས་བྱེ་བྲག་སྐྱོན། །གདུག་པ་[[267]](#footnote-287)ཀུན་ནི་ལྡན་པ་བརྒྱད་དུ་ཤེས། །སྣ་ཚོགས་ནད་ནི་ལུས་ཀྱི་གྲངས་བཞིན་དུ། །མིང་རྣམས་མ་ལུས་རྗེས་སུ་རྟོགས་པར་བྱ། །རྩུབ་འཁུམས་འཕོ་ཞིང་གཟེར་དང་སྔོ་བསངས་མདོག །ཡན་ལག་ཟུག་ཆེ་ཡན་ལག་བརྐྱང་བསྐུམ་བྱེད། །ཤེས་རྨོངས་དྲང་[[268]](#footnote-288)ཞིང་གྱོང་ལ་སྐོམ་པ་རྣམས། །རླུང་གི་ལས་སུ་མཁས་པས་རབ་ཏུ་བསྟན། །འཛག་ཅིང་རྡུལ་འབྱུང་ཚ་ཞིང་འདོད་ཆགས་སྐྱེ། །དྲི་ང་རྣག་[[269]](#footnote-289)དང་འཇུ་དང་ཁྲོ་བ་དང་། །བླ་འཆོལ་[[270]](#footnote-290)བརྒྱལ་དང་མགོ་འཁོར་ལུས་མདོག་སེར། །མཁྲིས་པའི་ལས་སུ་མཁས་པས་རབ་ཏུ་བསྟན། །ཁ་མིག་སྣ་ཆུ་གྲང་ལྕི་ལུས་གཡའ་རྡུལ། །ཤེས་པ་རྨོངས་ཤིང་སྣ་ཚོགས་འགགས་པ་དང་། །ཚོ་ཆེས་མཆིལ་སྣབས་ཡུན་རིངས་[[271]](#footnote-291)འབྱུང་བྱེད་རྣམས། །བད་ཀན་ལས་སུ་མཁས་པས་རབ་ཏུ་བསྟན། །དེ་རྣམས་ཀྱིས་བྱས་འདི་དག་རྟོགས་རྣམས་ནི། །ནད་ཀུན་མིང་ནི་དུ་མའི་རྣམ་པ་ཡང་། །བྱེ་བྲག་ཁ་ཅིག་སྐྱེ་བའི་དབང་གིས་འགྱུར། །གང་གིས་[[272]](#footnote-292)འདི་རྣམས་མིང་གཞན་ཀུན་དུ་འགྲོ། །རྒྱུད་ནི་ལེ་ལོ་ཡིད་ནི་རྣམ་མ་དག །སྐྱོན་ནི་རབ་འཇུག་བཀྲེས་དང་གཅིན་ཡང་འབྱུང་། །གསུས་ལྕི་ཤེས་པ་རྨོངས་ཤིང་དང་ག་མེད། །དེ་རྣམས་ནད་ལྡན་དེ་ལ་ནད་འབྱུང་འགྱུར། །བཅུད་དང་དྲོད་དང་བརྟན་དང་རོ་ཙ་སྟོབས་སྐྱེད་ལན་ཚྭ་[[273]](#footnote-293)མངར་སྐྱུར་མར་ཁུ་དང་། །ཁྲུས་དང་དྲོད་བསྟེན་མས་གཏོང་ཤ་དང་སྟན་[[274]](#footnote-294)བསྟེན་ཡན་ལག་ཀུན་ལ་དྲིལ་ཕྱིས་དང་། །སྣུམ་གྱི་[༨ན]དུགས་དང་འཇམ་རྩིས་ཞི་བྱས་བསྐུ་བྱུག་ཉེ་བར་བསྟེན་པ་ལ་སོགས་པ། །བཟའ་དང་བཏུང་བ་གནས་དང་སྨན་འདི་རྣམས་ཀྱིས་རླུང་ནི་རབ་ཏུ་ཞི་བར་འགྱུར། །ཁ་མངར་བསྐ་བ་གྲང་དང་རླུང་ཡབ་མཚན་མོ་ཟླ་བའི་ཟེར་[[275]](#footnote-295)ལ་གནས་པ་དང་། །ས་ཡི་ཁང་པ་ཆུ་ཡི་འཁྲུལ་འཁོར་ཆུ་ལ་རྩེ་[[276]](#footnote-296)ཞིང་བུད་མེད་ལུས་ལ་རེག །མར་སར་ཀྵི་ར་དང་པོར་ལུས་ལ་བཀྲུ་སྨན་དང་ནི་ཁྲག་གི་གཏར་དཔྱད་[[277]](#footnote-297)བྱ། །བཟའ་དང་བཏུང་བ་གནས་དང་སྨན་འདི་རྣམས་ཀྱིས་མཁྲིས་པ་རབ་ཏུ་ཞི་བར་འགྱུར། །རྩུབ་དང་ཀྵཱ་[[278]](#footnote-298)ར་བསྐ་ཁ་ཚ་བ་དང་ནི་འབད་རྩོལ་དྲག་དང་ངར་སྣབས་སྦྱོང[[279]](#footnote-299)། །བུད་མེད་བསྟེན་ཞིང་ངལ་[[280]](#footnote-300)དུབ་གཉིད་བཅག་ཆུ་ལ་རྩེ་ཞིང་རྐང་པ་འཆག་པར་བྱ། །རེང་བུའི་དུད་བསྟེན་མགོ་བསྲོ་ཁྲུས་དང་སྐྱུག་སྨན་དུགས་[[281]](#footnote-301)དང་མས་གཏོང་[[282]](#footnote-302)ལ་སོགས་པ། །བཟའ་དང་བཏུང་བ་གནས་དང་སྨན་འདི་རྣམས་ཀྱིས་བད་ཀན་ཉེ་བར་ཞི་བར་འགྱུར། །འཕྲོད་ཟས་སྨྱུང་[[283]](#footnote-303)དང་ཚ་བའི་ཆུ་བཏུང་ཞིང་། །ཟས་དང་བྱ་ན་ཡང་ཞིང་ཁ་བའི་བཅུད། །རྩུབ་བྲལ་དུགས་དང་འཇུ་བ་བསྟེན་པ་དང་། །དེ་བཞིན་ལུས་ཀྱི་སྟེང་འོག་སྦྱང་བར་བྱ། །དགུན་[[284]](#footnote-304)སྟོད་དབྱར་དང་དགུན་[[285]](#footnote-305)སྨད་རླུང་གི་དུས། །མཁྲིས་པ་སྟོན་དང་སོ་ག་[[286]](#footnote-306)ཚ་བའི་དུས། །བད་ཀན་དཔྱིད་ཀ་མེ་ཏོག་འོང་དུས་འཁྲུགས[[287]](#footnote-307)། །དེ་ལ་དེ་བཞིན་ཕན་པའི་སྨན་བསྟེན་[[288]](#footnote-308)བྱ། །བད་ཀན་འཁྲུགས་ལ་སྐྱུག་སྨན་སྦྱར་བར་བྱ། །མཁྲིས་པའི་རྣམ་འགྱུར་བྱུང་ལ་བཀྲུ་སྨན་གཏང[[289]](#footnote-309)། །རླུང་གི་བདག་ཉིད་འཇམ་རྩིས་འཇོམས་པར་འགྱུར། །འདུ་འཕྲོད་སྐྱེས་ལའང་འདྲེས་མ་དེ་དག་གོ། །རླུང་ལ་[[290]](#footnote-310)སྐྱུར་དང་མར་ཁུ་ལན་ཚྭ་དང་། །མངར་བའི་བཟའ་དང་བཏུང་བ་རྣམས་ཀྱིས་སོ། །མཁྲིས་པ་ལ་ནི་དེ་བཞིན་མངར་བ་དང་། །ཁ་དང་བསྐ་བ་གྲང་བ་རྣམས་ཀྱིས་སོ། །བད་ཀན་ལ་ཡང་ཁ་དང་ཚ་བ་དང་། །རྩུབ་དང་བསྐ་བ་རྣོ་བའི་རོ་རྣམས་ཀྱིས། །དེ་རྣམས་བཟའ་བས་ཉེ་བར་འགྲོ་འགྱུར་བ། །ནད་ནི་རབ་ཏུ་ཞི་བར་འགྱུར་པ་ཡིན། །བློ་གཞན་ཉིད་ཀྱིས་གང་དེ་མ་བསྟན་གང་ཞིག་བསྟན། །ནད་རྣམས་རང་གིས་ཡང་དག་རྟོགས་[[291]](#footnote-311)ནས་ཇི་ལྟའི་ཚུལ། །སྨན་རྣམས་རྗེས་སུ་[༨བ]བློ་གྲོས་ཆུང་བ་རྣམས་ལ་བྱས། །བསྟན་བཅོས་སུ་ནི་ཅུང་ཟད་གཏན་[[292]](#footnote-312)ཕབ་འབྲས་བུར་བྱས། །ཡོན་ཏན་ལྷག་ཅན་སྦྱོར་བ་བརྒྱ་པ་བརྗོད་པ་ཡིས། །བསོད་ནམས་བླ་ན་མེད་པ་བདག་གིས་གང་ཐོབ་པ། །དེ་ཡིས་རྣམ་པ་སྣ་ཚོགས་ནད་ཀྱིས་གཟིར་གྱུར་པ། །མཐའ་ཡས་འགྲོ་བ་རྣམས་ཀྱི་ནད་ནི་མེད་གྱུར་ཅིག །སྦྱོར་བ་བརྒྱ་པ་ཞེས་བྱ་བའི་སྨན་གྱི་གཞུང་འཕགས་པ་ཀླུ་སྒྲུབ་ཞབས་ཀྱིས་མཛད་པ་རྫོགས་སོ།། །།བལ་པོའི་པཎྜི་ཏ་ཆེན་པོ་བྲམ་ཟེ་ཛེ་ཏ་ཀརྞའི་[[293]](#footnote-313)ཞལ་སྔ་ནས་དང་པོ་རྩ་འགྲེལ་ལན་ཅིག་གསུངས་ཤིང་། །དུས་ཕྱིས་རྒྱ་གར་ཤར་ཕྱོགས་ཀྱི་པཎྜི་ཏ་བུདྡྷ་ཤྲི་[[294]](#footnote-314)ཛྙཱ་ནའི་ཞལ་སྔ་ནས་སྟོད་ཅུང་ཟད་གསུངས་ནས། གྲུབ་པའི་ཞིང་སྐྱི་རོང་འཕགས་པ་འཇིག་རྟེན་དབང་པོའི་གཙུག་ལག་ཁང་ལ་ཅུང་ཟད་ལས་མི་རིང་བ། ཆེན་པོའི་ཆེན་པོ་རྣམས་ཀྱི་གདན་ས་དཔལ་ཤེལ་[[295]](#footnote-315)གྱི་གཙུག་ལག་ཁང་དུ་སྡོམ་བརྩོན་དམ་པ་སྡེ་སྣོད་གསུམ་དང་། རྒྱུད་དང་རྒྱུད་ཀྱི་ཡན་ལག་རྣམས་ལ་[[296]](#footnote-316)ལེགས་པར་འདྲིས་ཤིང་། ཁྱད་པར་དུ་ཚེའི་རིག་བྱེད་ཡན་ལག་བརྒྱད་པའི་སྙིང་པོ་བསྡུས་པའི་གཞུང་དོན་ལེགས་པར་རྟོགས་པ་དགེ་སློང་ཨ་མོ་གྷའི་གསུང་གིས་བསྐུལ་ནས། མང་དུ་ཐོས་པའི་ལོ་ཙྪ་བ་ཤཱཀྱའི་དགེ་སློང་དཔལ་ཉི་མ་རྒྱལ་མཚན་བཟང་པོས་འགྲེལ་པ་གསུམ་དང་བསྟུན་ཏེ་བསྒྱུར་ཞིང་ལེགས་པར་གཏན་ལ་ཕབ་པ[[297]](#footnote-317)གསོ་དཔྱད་གཞུང་ལུགས་བརྒྱ་ཕྲག་དུ་མའི་གནས[[298]](#footnote-318)། །སྣ་ཚོགས་མངོན་བརྗོད་ཐ་དད་སྡེབ་སྦྱོར་ཅན། །ཡ་མཚན་བརྒྱན་[[299]](#footnote-319)ལ་ལེགས་སྦྱར་[[300]](#footnote-320)ལ་ལེགས་སྦྱར་

1. སྤྱད། སྣར་ཐང་། པེ་ཅིན། [↑](#footnote-ref-21)
2. བཅིངས་པར། སྣར་ཐང་། པེ་ཅིན། [↑](#footnote-ref-22)
3. སླ་སྒང། སྣར་ཐང་། པེ་ཅིན། [↑](#footnote-ref-23)
4. ཏིཀྟ་པརྦ་ཊ། བཱ་སཱ། སྣར་ཐང་། པེ་ཅིན། [↑](#footnote-ref-24)
5. པཥྐཽར། སྣར་ཐང་། པེ་ཅིན། [↑](#footnote-ref-25)
6. ཀ། སྣར་ཐང་། པེ་ཅིན། [↑](#footnote-ref-26)
7. རིམ། སྣར་ཐང་། པེ་ཅིན། [↑](#footnote-ref-27)
8. བསླབ་བཙོལ། སྣར་ཐང་། པེ་ཅིན། [↑](#footnote-ref-28)
9. ལ། སྣར་ཐང་། པེ་ཅིན། [↑](#footnote-ref-29)
10. ཀཱ། སྣར་ཐང་། པེ་ཅིན། [↑](#footnote-ref-30)
11. དྲོ། སྣར་ཐང་། པེ་ཅིན། [↑](#footnote-ref-31)
12. ཆབ། སྣར་ཐང་། པེ་ཅིན། [↑](#footnote-ref-32)
13. ཊ། སྣར་ཐང་། པེ་ཅིན། [↑](#footnote-ref-33)
14. ཏིཏྦ། སྣར་ཐང་། པེ་ཅིན། [↑](#footnote-ref-34)
15. རིམ་ནད། པེ་ཅིན། [↑](#footnote-ref-35)
16. སྤྱད། སྣར་ཐང་། པེ་ཅིན། [↑](#footnote-ref-36)
17. བི་ཤཱ་ལ། པེ་ཅིན། བི་ཤཱ་ལཱ། སྣར་ཐང་། [↑](#footnote-ref-37)
18. དཱི། སྣར་ཐང་། པེ་ཅིན། [↑](#footnote-ref-38)
19. བདེ། སྣར་ཐང་། པེ་ཅིན། [↑](#footnote-ref-39)
20. ཟེར། སྣར་ཐང་། [↑](#footnote-ref-40)
21. བཅས་ལ། སྣར་ཐང་། པེ་ཅིན། [↑](#footnote-ref-41)
22. རིང། སྣར་ཐང་། པེ་ཅིན། [↑](#footnote-ref-42)
23. མཉམ། སྣར་ཐང་། པེ་ཅིན། [↑](#footnote-ref-43)
24. རྒུན། སྣར་ཐང་། པེ་ཅིན། [↑](#footnote-ref-44)
25. པགས། སྣར་ཐང་། པེ་ཅིན། [↑](#footnote-ref-45)
26. ན། སྣར་ཐང་། པེ་ཅིན། [↑](#footnote-ref-46)
27. པུནརྣ་བཱ། སྣར་ཐང་། པེ་ཅིན། [↑](#footnote-ref-47)
28. བླ་སྒང། སྣར་ཐང་། པེ་ཅིན། [↑](#footnote-ref-48)
29. གྲུ། སྣར་ཐང་། པེ་ཅིན། [↑](#footnote-ref-49)
30. དནྟི། སྣར་ཐང་། པེ་ཅིན། [↑](#footnote-ref-50)
31. བི་ཏ་གྲོ། སྣར་ཐང་། པེ་ཅིན། [↑](#footnote-ref-51)
32. སྲིན་པུ། པེ་ཅིན། སྲིན་ཕུ། སྣར་ཐང་། [↑](#footnote-ref-52)
33. དྲོ། སྣར་ཐང་། པེ་ཅིན། [↑](#footnote-ref-53)
34. ཨ་རཾ་བཱ། སྣར་ཐང་། པེ་ཅིན། [↑](#footnote-ref-54)
35. དྲོ། སྣར་ཐང་། པེ་ཅིན། [↑](#footnote-ref-55)
36. ཙམ། སྣར་ཐང་། པེ་ཅིན། [↑](#footnote-ref-56)
37. བཱེ་ཏ་བ། སྣར་ཐང་། པེ་ཅིན། [↑](#footnote-ref-57)
38. ཏྲེས་བཱ། སྣར་ཐང་། པེ་ཅིན། [↑](#footnote-ref-58)
39. ལ། སྣར་ཐང་། པེ་ཅིན། [↑](#footnote-ref-59)
40. ཆུན། སྣར་ཐང་། པེ་ཅིན། [↑](#footnote-ref-60)
41. བྷརྒི། པེ་ཅིན། [↑](#footnote-ref-61)
42. བི། སྣར་ཐང་། པེ་ཅིན། [↑](#footnote-ref-62)
43. ན། པེ་ཅིན། [↑](#footnote-ref-63)
44. ཀྵཱར། སྣར་ཐང་། པེ་ཅིན། [↑](#footnote-ref-64)
45. སཻནྡྷ། སྣར་ཐང་། པེ་ཅིན། [↑](#footnote-ref-65)
46. བཏུང། སྣར་ཐང་། པེ་ཅིན། [↑](#footnote-ref-66)
47. ཙ་ཆ་སྙམ་ཕྱེད། སྣར་ཐང་། པེ་ཅིན། [↑](#footnote-ref-67)
48. ཁྲུས། སྣར་ཐང་། པེ་ཅིན། [↑](#footnote-ref-68)
49. བཙེགས། སྣར་ཐང་། པེ་ཅིན། [↑](#footnote-ref-69)
50. སིརྩ། པེ་ཅིན། སྭརྩི། སྣར་ཐང་། [↑](#footnote-ref-70)
51. ཤིང་རྒི། སྣར་ཐང་། པེ་ཅིན། [↑](#footnote-ref-71)
52. ཌཱ་ཚྭ། སྣར་ཐང་། པེ་ཅིན། [↑](#footnote-ref-72)
53. ཀ་མེད་ཆབ། སྣར་ཐང་། པེ་ཅིན། [↑](#footnote-ref-73)
54. ཨརྒ་ཤི་གྲུ། སྣར་ཐང་། པེ་ཅིན། [↑](#footnote-ref-74)
55. བྱཱ་གྷི་བྲིཧ་ཏཱི། པཱ། སྣར་ཐང་། པེ་ཅིན། [↑](#footnote-ref-75)
56. ཌཱ་ཨ་བཱ། སྣར་ཐང་། པེ་ཅིན། [↑](#footnote-ref-76)
57. ནིམྦི། སྣར་ཐང་། པེ་ཅིན། [↑](#footnote-ref-77)
58. ཥ། སྣར་ཐང་། པེ་ཅིན། [↑](#footnote-ref-78)
59. ཌ། སྣར་ཐང་། པེ་ཅིན། [↑](#footnote-ref-79)
60. སཻནྡ། སྣར་ཐང་། པེ་ཅིན། [↑](#footnote-ref-80)
61. ལ་སོགས་པའི། སྣར་ཐང་། པེ་ཅིན། [↑](#footnote-ref-81)
62. ཙ་བྱཱ། སྣར་ཐང་། པེ་ཅིན། [↑](#footnote-ref-82)
63. བཅུ། སྣར་ཐང་། པེ་ཅིན། [↑](#footnote-ref-83)
64. བཅུ། སྣར་ཐང་། པེ་ཅིན། [↑](#footnote-ref-84)
65. གསུམ། སྣར་ཐང་། པེ་ཅིན། [↑](#footnote-ref-85)
66. བཟང་རིལ་བྱར་མུར། སྣར་ཐང་། པེ་ཅིན། [↑](#footnote-ref-86)
67. གཞི་གློའི་ཟེར་བའི། ཅོ་ནེ། བཞི་གློ་རིམས་གཟེར་བའི། སྣར་ཐང་། པེ་ཅིན། [↑](#footnote-ref-87)
68. དྲོད། སྣར་ཐང་། པེ་ཅིན། [↑](#footnote-ref-88)
69. ག། ཞེས་པར་མ་གཞན་ནང་མེད། [↑](#footnote-ref-89)
70. ཙ། ཅོ་ནེ། [↑](#footnote-ref-90)
71. མེད། སྣར་ཐང་། པེ་ཅིན། [↑](#footnote-ref-91)
72. མགུལ། སྣར་ཐང་། པེ་ཅིན། [↑](#footnote-ref-92)
73. བུ། སྣར་ཐང་། [↑](#footnote-ref-93)
74. རྒྱ་ཤུགས། ཅོ་ནེ། བརྒྱ་ཤུགས། སྣར་ཐང་། [↑](#footnote-ref-94)
75. དྲོད། སྣར་ཐང་། པེ་ཅིན། [↑](#footnote-ref-95)
76. སྙིང། སྣར་ཐང་། པེ་ཅིན། [↑](#footnote-ref-96)
77. མཀྵ། པེ་ཅིན། མཱཀྵཱ། སྣར་ཐང་། [↑](#footnote-ref-97)
78. ཆེ། སྣར་ཐང་། པེ་ཅིན། [↑](#footnote-ref-98)
79. སྲུ་པ། སྣར་ཐང་། པེ་ཅིན། [↑](#footnote-ref-99)
80. མཀྵི། སྣར་ཐང་། པེ་ཅིན། [↑](#footnote-ref-100)
81. པུས་པས། སྣར་ཐང་། པེ་ཅིན། [↑](#footnote-ref-101)
82. དུརྦའི། སྣར་ཐང་། པེ་ཅིན། [↑](#footnote-ref-102)
83. བསྟན། སྣར་ཐང་། པེ་ཅིན། [↑](#footnote-ref-103)
84. བཱིཌ་མཀྵི། སྣར་ཐང་། པེ་ཅིན། [↑](#footnote-ref-104)
85. སོ། སྣར་ཐང་། པེ་ཅིན། [↑](#footnote-ref-105)
86. དུརྦ། སྣར་ཐང་། པེ་ཅིན། [↑](#footnote-ref-106)
87. གསུམ་པས་བྱུག་པའམ། སྣར་ཐང་། པེ་ཅིན། [↑](#footnote-ref-107)
88. བྷི། སྣར་ཐང་། པེ་ཅིན། [↑](#footnote-ref-108)
89. སེ། སྣར་ཐང་། [↑](#footnote-ref-109)
90. པྲ་ཚིལ། སྣར་ཐང་། པེ་ཅིན། [↑](#footnote-ref-110)
91. པང། སྣར་ཐང་། པེ་ཅིན། [↑](#footnote-ref-111)
92. བརྩི། སྣར་ཐང་། པེ་ཅིན། [↑](#footnote-ref-112)
93. བརྩོད། སྣར་ཐང་། པེ་ཅིན། [↑](#footnote-ref-113)
94. ཀཱ། སྣར་ཐང་། པེ་ཅིན། [↑](#footnote-ref-114)
95. ཏྲེས་པཱ། སྣར་ཐང་། པེ་ཅིན། [↑](#footnote-ref-115)
96. མར། སྣར་ཐང་། པེ་ཅིན། [↑](#footnote-ref-116)
97. བཱ། སྣར་ཐང་། པེ་ཅིན། [↑](#footnote-ref-117)
98. ཊོ། སྣར་ཐང་། ཌོ། པེ་ཅིན། [↑](#footnote-ref-118)
99. བསྐྲན། སྣར་ཐང་། པེ་ཅིན། [↑](#footnote-ref-119)
100. བརྒྱལ། སྣར་ཐང་། པེ་ཅིན། [↑](#footnote-ref-120)
101. ཏོ། སྣར་ཐང་། པེ་ཅིན། [↑](#footnote-ref-121)
102. ཆུང་ར། སྣར་ཐང་། པེ་ཅིན། [↑](#footnote-ref-122)
103. གཙོ། སྣར་ཐང་། པེ་ཅིན། [↑](#footnote-ref-123)
104. ཀ། སྣར་ཐང་། པེ་ཅིན། [↑](#footnote-ref-124)
105. དྲི་གསུམ། ཞེས་པར་མ་གཞན་ནང་མེད། [↑](#footnote-ref-125)
106. ལྡན་པ་རི། སྣར་ཐང་། [↑](#footnote-ref-126)
107. ལུས། སྣར་ཐང་། [↑](#footnote-ref-127)
108. མཀྵི། སྣར་ཐང་། པེ་ཅིན། [↑](#footnote-ref-128)
109. དྲོ། སྣར་ཐང་། པེ་ཅིན། [↑](#footnote-ref-129)
110. དནྟྲི། སྣར་ཐང་། པེ་ཅིན། [↑](#footnote-ref-130)
111. བླུགས། ཞེས་པར་མ་གཞན་ནང་མེད། [↑](#footnote-ref-131)
112. མུ། སྣར་ཐང་། པེ་ཅིན། [↑](#footnote-ref-132)
113. གསུམ། སྣར་ཐང་། [↑](#footnote-ref-133)
114. གི། སྣར་ཐང་། པེ་ཅིན། [↑](#footnote-ref-134)
115. འཁྲུག་པའང། སྣར་ཐང་། པེ་ཅིན། [↑](#footnote-ref-135)
116. གིས། སྣར་ཐང་། པེ་ཅིན། [↑](#footnote-ref-136)
117. བྱུག། སྣར་ཐང་། པེ་ཅིན། [↑](#footnote-ref-137)
118. བསྐྱེད། སྣར་ཐང་། པེ་ཅིན། [↑](#footnote-ref-138)
119. བསྐྱེད། སྣར་ཐང་། པེ་ཅིན། [↑](#footnote-ref-139)
120. སྤུ་བས། སྣར་ཐང་། པེ་ཅིན། [↑](#footnote-ref-140)
121. གྲོ། སྣར་ཐང་། པེ་ཅིན། [↑](#footnote-ref-141)
122. ལུག། སྣར་ཐང་། པེ་ཅིན། [↑](#footnote-ref-142)
123. འགྲིབས། སྣར་ཐང་། པེ་ཅིན། [↑](#footnote-ref-143)
124. མཱཀྵ། སྣར་ཐང་། པེ་ཅིན། [↑](#footnote-ref-144)
125. སྦུ། སྣར་ཐང་། པེ་ཅིན། [↑](#footnote-ref-145)
126. ཀཌྥ། སྣར་ཐང་། པེ་ཅིན། [↑](#footnote-ref-146)
127. སྤང་མ་སང། སྣར་ཐང་། པེ་ཅིན། [↑](#footnote-ref-147)
128. བྱུག་པའང། སྣར་ཐང་། པེ་ཅིན། [↑](#footnote-ref-148)
129. གི་ཧང། སྣར་ཐང་། པེ་ཅིན། [↑](#footnote-ref-149)
130. སྤང་པོས། སྣར་ཐང་། པེ་ཅིན། [↑](#footnote-ref-150)
131. གདབ། སྣར་ཐང་། པེ་ཅིན། [↑](#footnote-ref-151)
132. ནད་འཕྲོག། སྣར་ཐང་། པེ་ཅིན། [↑](#footnote-ref-152)
133. རྫོགས་སོ། སྣར་ཐང་། པེ་ཅིན། [↑](#footnote-ref-153)
134. ནུ་པཱ་ཏྲའི། སྣར་ཐང་། པེ་ཅིན། [↑](#footnote-ref-154)
135. ལ། སྣར་ཐང་། པེ་ཅིན། [↑](#footnote-ref-155)
136. ཏ་པ་ཐཱ། སྣར་ཐང་། པེ་ཅིན། [↑](#footnote-ref-156)
137. གྲོ། སྣར་ཐང་། པེ་ཅིན། [↑](#footnote-ref-157)
138. ལ། སྣར་ཐང་། པེ་ཅིན། [↑](#footnote-ref-158)
139. བྱའོ། སྣར་ཐང་། པེ་ཅིན། [↑](#footnote-ref-159)
140. གི། སྣར་ཐང་། པེ་ཅིན། [↑](#footnote-ref-160)
141. གླ་སྒང་པཱ་ཐཱ། སྣར་ཐང་། པེ་ཅིན། [↑](#footnote-ref-161)
142. འཁྱུག། སྣར་ཐང་། འཁྲུག། པེ་ཅིན། [↑](#footnote-ref-162)
143. པཱི། པེ་ཅིན། པྲི། སྣར་ཐང་། [↑](#footnote-ref-163)
144. བླུག་པས། པེ་ཅིན། [↑](#footnote-ref-164)
145. དང། ཞེས་པར་མ་གཞན་ནང་མེད། [↑](#footnote-ref-165)
146. ཛྠ། ཞེས་པར་མ་གཞན་ནང་མེད། [↑](#footnote-ref-166)
147. ཡིནྟ་ཀྟ། སྣར་ཐང་། པེ་ཅིན། [↑](#footnote-ref-167)
148. ལ། སྣར་ཐང་། པེ་ཅིན། [↑](#footnote-ref-168)
149. པགས། སྣར་ཐང་། པེ་ཅིན། [↑](#footnote-ref-169)
150. ཙ། སྣར་ཐང་། པེ་ཅིན། [↑](#footnote-ref-170)
151. ཊ་དང་རོ། སྣར་ཐང་། པེ་ཅིན། [↑](#footnote-ref-171)
152. ཏྲོ། སྣར་ཐང་། པེ་ཅིན། [↑](#footnote-ref-172)
153. མངར། སྣར་ཐང་། པེ་ཅིན། [↑](#footnote-ref-173)
154. ལ། སྣར་ཐང་། པེ་ཅིན། [↑](#footnote-ref-174)
155. ལ། །ཨེ་རཎ་དཀར་པོའི། སྣར་ཐང་། པེ་ཅིན། [↑](#footnote-ref-175)
156. ཏ་ཁར་ཡི་མར་ཁུ། སྣར་ཐང་། པེ་ཅིན། [↑](#footnote-ref-176)
157. བཅས། སྣར་ཐང་། པེ་ཅིན། [↑](#footnote-ref-177)
158. གྲུབ། སྣར་ཐང་། པེ་ཅིན། [↑](#footnote-ref-178)
159. བླུག་པར། སྣར་ཐང་། པེ་ཅིན། [↑](#footnote-ref-179)
160. དུ། ཞེས་པར་མ་གཞན་ནང་མེད། [↑](#footnote-ref-180)
161. གདུག་པའི། སྣར་ཐང་། པེ་ཅིན། [↑](#footnote-ref-181)
162. ཙ། སྣར་ཐང་། པེ་ཅིན། [↑](#footnote-ref-182)
163. བརྡོལ་པའི་པགས། སྣར་ཐང་། པེ་ཅིན། [↑](#footnote-ref-183)
164. གཙོ། སྣར་ཐང་། པེ་ཅིན། [↑](#footnote-ref-184)
165. ད་པ། སྣར་ཐང་། [↑](#footnote-ref-185)
166. པྲ་ཚིལ་པངས། སྣར་ཐང་། པེ་ཅིན། [↑](#footnote-ref-186)
167. ལ། སྣར་ཐང་། པེ་ཅིན། [↑](#footnote-ref-187)
168. ཙ། སྣར་ཐང་། པེ་ཅིན། [↑](#footnote-ref-188)
169. དཀར་པོ་ཤ་རིའི། སྣར་ཐང་། པེ་ཅིན། [↑](#footnote-ref-189)
170. གྱིས། སྣར་ཐང་། པེ་ཅིན། [↑](#footnote-ref-190)
171. ཏནྡྱུལ་ཡི། སྣར་ཐང་། པེ་ཅིན། [↑](#footnote-ref-191)
172. ཀཎྚ། སྣར་ཐང་། [↑](#footnote-ref-192)
173. གནྡྷེ་ཏནྡྱུ་ལི། སྣར་ཐང་། པེ་ཅིན། [↑](#footnote-ref-193)
174. གི་ཧཾ། པེ་ཅིན། གྷ་ཧི། སྣར་ཐང་། [↑](#footnote-ref-194)
175. སྤིགྐ་ཙནྚ། པེ་ཅིན། སྤིགྐ་ཙཎྜ། སྣར་ཐང་། [↑](#footnote-ref-195)
176. རྟཱ་རྡོ་དྲག་སཱུཀྵྨེ་གུར་ཀུམ། སྣར་ཐང་། རྟཱ་རྡོ་དྲེག་སཱུཀྵྨ་གུར་གུམ། པེ་ཅིན། [↑](#footnote-ref-196)
177. ཡུངས་ཀར། སྣར་ཐང་། པེ་ཅིན། [↑](#footnote-ref-197)
178. ཆ། སྣར་ཐང་། པེ་ཅིན། [↑](#footnote-ref-198)
179. བཞིས། སྣར་ཐང་། པེ་ཅིན། [↑](#footnote-ref-199)
180. རིམ། སྣར་ཐང་། [↑](#footnote-ref-200)
181. བཞི་པ། ཞེས་པར་མ་གཞན་ནང་མེད། [↑](#footnote-ref-201)
182. ཡུངས་དཀར། སྣར་ཐང་། པེ་ཅིན། [↑](#footnote-ref-202)
183. ཤི་རི་ཥ་ཀཏྲ། སྣར་ཐང་། པེ་ཅིན། [↑](#footnote-ref-203)
184. འཐུང། པེ་ཅིན། འཐུངས། ཅོ་ནེ། སྣར་ཐང་། [↑](#footnote-ref-204)
185. ལྟེན་པས། སྣར་ཐང་། སྟེན་པས། པེ་ཅིན། [↑](#footnote-ref-205)
186. གྱིས། སྣར་ཐང་། པེ་ཅིན། [↑](#footnote-ref-206)
187. བརླག་པར། སྣར་ཐང་། པེ་ཅིན། [↑](#footnote-ref-207)
188. ཀརྤ་སའི། སྣར་ཐང་། པེ་ཅིན། [↑](#footnote-ref-208)
189. ཧི། སྣར་ཐང་། པེ་ཅིན། [↑](#footnote-ref-209)
190. བརྟུག་པ་བཱ་ཤ་ཀཱ། སྣར་ཐང་། པེ་ཅིན། [↑](#footnote-ref-210)
191. གུར་ཀུམ་དྲོ། སྣར་ཐང་། གུར་གུམ་དྲོ། པེ་ཅིན། [↑](#footnote-ref-211)
192. ཀྵ། སྣར་ཐང་། པེ་ཅིན། [↑](#footnote-ref-212)
193. ཡུང། སྣར་ཐང་། [↑](#footnote-ref-213)
194. ཀར། ཞེས་པར་མ་གཞན་ནང་མེད། [↑](#footnote-ref-214)
195. ཙེ་དང་ཧོང་ལེན་ཤུ་ཏག། པེ་ཅིན། རྩེ་དང་ཧོ་ལན་ཤུ་ཏག། སྣར་ཐང་། [↑](#footnote-ref-215)
196. རྟི། སྣར་ཐང་། པེ་ཅིན། [↑](#footnote-ref-216)
197. དྷུ། སྣར་ཐང་། པེ་ཅིན། [↑](#footnote-ref-217)
198. ཆ། སྣར་ཐང་། པེ་ཅིན། [↑](#footnote-ref-218)
199. བསྐོལ་བ། སྣར་ཐང་། པེ་ཅིན། [↑](#footnote-ref-219)
200. ཡི། སྣར་ཐང་། པེ་ཅིན། [↑](#footnote-ref-220)
201. ཌ་ཀཱ། སྣར་ཐང་། པེ་ཅིན། [↑](#footnote-ref-221)
202. ཤིན་ཀུན་ཡུངས་ཀར། སྣར་ཐང་། པེ་ཅིན། [↑](#footnote-ref-222)
203. ཀཱཎྜ། སྣར་ཐང་། [↑](#footnote-ref-223)
204. ཏི། སྣར་ཐང་། པེ་ཅིན། [↑](#footnote-ref-224)
205. གྷནྡྷ། སྣར་ཐང་། པེ་ཅིན། [↑](#footnote-ref-225)
206. ཌ་དང་ཀོཥྚོ། སྣར་ཐང་། པེ་ཅིན། [↑](#footnote-ref-226)
207. དནྟི། སྣར་ཐང་། པེ་ཅིན། [↑](#footnote-ref-227)
208. ཕྱེ་བ། སྣར་ཐང་། པེ་ཅིན། [↑](#footnote-ref-228)
209. བཞག་ཀུན་གྱི། སྣར་ཐང་། པེ་ཅིན། [↑](#footnote-ref-229)
210. སི། སྣར་ཐང་། པེ་ཅིན། [↑](#footnote-ref-230)
211. དྷ་ཀ། སྣར་ཐང་། དྷཱ་ཏ་ཀ། པེ་ཅིན། [↑](#footnote-ref-231)
212. པིཔྤ། ཅོ་ནེ། པེ་ཅིན། ཡིཔྤ། སྣར་ཐང་། [↑](#footnote-ref-232)
213. བྱུག་པ། སྣར་ཐང་། པེ་ཅིན། [↑](#footnote-ref-233)
214. ཤྲི་གཱ་དྲོ། སྣར་ཐང་། པེ་ཅིན། [↑](#footnote-ref-234)
215. གོ་རིམ། སྣར་ཐང་། པེ་ཅིན། [↑](#footnote-ref-235)
216. བརྟེན། སྣར་ཐང་། པེ་ཅིན། [↑](#footnote-ref-236)
217. བསལ། སྣར་ཐང་། པེ་ཅིན། [↑](#footnote-ref-237)
218. རྒྱག་པ། སྣར་ཐང་། པེ་ཅིན། [↑](#footnote-ref-238)
219. འཁྲིག་པ། སྣར་ཐང་། པེ་ཅིན། [↑](#footnote-ref-239)
220. བཅུ། སྣར་ཐང་། པེ་ཅིན། [↑](#footnote-ref-240)
221. དྲོ། སྣར་ཐང་། [↑](#footnote-ref-241)
222. བཞུངས། སྣར་ཐང་། པེ་ཅིན། [↑](#footnote-ref-242)
223. བྱས། སྣར་ཐང་། པེ་ཅིན། [↑](#footnote-ref-243)
224. སྦྲང་རྩི། སྣར་ཐང་། པེ་ཅིན། [↑](#footnote-ref-244)
225. བརྟན། སྣར་ཐང་། པེ་ཅིན། [↑](#footnote-ref-245)
226. ཇི་ལྟ། སྣར་ཐང་། [↑](#footnote-ref-246)
227. ནི། ཞེས་པར་མ་གཞན་ནང་མེད། [↑](#footnote-ref-247)
228. བཅུ། སྣར་ཐང་། པེ་ཅིན། [↑](#footnote-ref-248)
229. རཱ་ནཱ་གཱ་བཱ་ལ་བ་ཝ། སྣར་ཐང་། པེ་ཅིན། [↑](#footnote-ref-249)
230. ཐུགས། སྣར་ཐང་། [↑](#footnote-ref-250)
231. སྐོལ། སྣར་ཐང་། པེ་ཅིན། [↑](#footnote-ref-251)
232. དྲོ། སྣར་ཐང་། པེ་ཅིན། [↑](#footnote-ref-252)
233. ལ། སྣར་ཐང་། པེ་ཅིན། [↑](#footnote-ref-253)
234. དྲོ་ནར་ཨ། སྣར་ཐང་། པེ་ཅིན། [↑](#footnote-ref-254)
235. ཕྱེ། སྣར་ཐང་། པེ་ཅིན། [↑](#footnote-ref-255)
236. ར། སྣར་ཐང་། པེ་ཅིན། [↑](#footnote-ref-256)
237. བེཏ་པྲི་ཡངྐུ། པེ་ཅིན། བེཏ་བི་ཡངྐུ། སྣར་ཐང་། [↑](#footnote-ref-257)
238. པྲི་ཡཾ་ཀུ་དང་དྲོ། སྣར་ཐང་། པེ་ཅིན། [↑](#footnote-ref-258)
239. མ་བཏང། སྣར་ཐང་། པེ་ཅིན། [↑](#footnote-ref-259)
240. བཟང། སྣར་ཐང་། པེ་ཅིན། [↑](#footnote-ref-260)
241. སྐྱུ། སྣར་ཐང་། པེ་ཅིན། [↑](#footnote-ref-261)
242. ཙ་རཱ་སྣཱ། སྣར་ཐང་། པེ་ཅིན། [↑](#footnote-ref-262)
243. དྲོ། སྣར་ཐང་། པེ་ཅིན། [↑](#footnote-ref-263)
244. འཇིམ་པ། སྣར་ཐང་། པེ་ཅིན། [↑](#footnote-ref-264)
245. ཀ། སྣར་ཐང་། པེ་ཅིན། [↑](#footnote-ref-265)
246. སྐྱུག་པ། སྣར་ཐང་། པེ་ཅིན། [↑](#footnote-ref-266)
247. སྐྱུ་རུ་ར་ཡི། སྣར་ཐང་། པེ་ཅིན། [↑](#footnote-ref-267)
248. རཱ་སྣཱ། སྣར་ཐང་། པེ་ཅིན། [↑](#footnote-ref-268)
249. དྲོ། སྣར་ཐང་། པེ་ཅིན། [↑](#footnote-ref-269)
250. ཏཾ། སྣར་ཐང་། པེ་ཅིན། [↑](#footnote-ref-270)
251. གུ་གུལ། སྣར་ཐང་། པེ་ཅིན། [↑](#footnote-ref-271)
252. བསྲེ། སྣར་ཐང་། པེ་ཅིན། [↑](#footnote-ref-272)
253. མི། སྣར་ཐང་། པེ་ཅིན། [↑](#footnote-ref-273)
254. ཏཾ་ཀས། སྣར་ཐང་། པེ་ཅིན། [↑](#footnote-ref-274)
255. ནད། སྣར་ཐང་། པེ་ཅིན། [↑](#footnote-ref-275)
256. ནཱ། སྣར་ཐང་། པེ་ཅིན། [↑](#footnote-ref-276)
257. གྱི། ཞེས་པར་མ་གཞན་ནང་མེད། [↑](#footnote-ref-277)
258. རྟོག་པའི། སྣར་ཐང་། པེ་ཅིན། [↑](#footnote-ref-278)
259. ཆག། སྣར་ཐང་། པེ་ཅིན། [↑](#footnote-ref-279)
260. གཞོན་པ། སྣར་ཐང་། [↑](#footnote-ref-280)
261. བསྐ་བ། སྣར་ཐང་། [↑](#footnote-ref-281)
262. བཟུང། སྣར་ཐང་། པེ་ཅིན། [↑](#footnote-ref-282)
263. བསྙུང། སྣར་ཐང་། པེ་ཅིན། [↑](#footnote-ref-283)
264. འཁྲུག་པར། སྣར་ཐང་། པེ་ཅིན། [↑](#footnote-ref-284)
265. སྐམ་པོ། སྣར་ཐང་། པེ་ཅིན། [↑](#footnote-ref-285)
266. གྲངས། སྣར་ཐང་། པེ་ཅིན། [↑](#footnote-ref-286)
267. བདུག་པ། སྣར་ཐང་། པེ་ཅིན། [↑](#footnote-ref-287)
268. རྨོང་གྲང། སྣར་ཐང་། པེ་ཅིན། [↑](#footnote-ref-288)
269. རྣམ། པེ་ཅིན། [↑](#footnote-ref-289)
270. བསླབ་བཅོལ། སྣར་ཐང་། པེ་ཅིན། [↑](#footnote-ref-290)
271. སྣམས་ཡུན་རིང། སྣར་ཐང་། པེ་ཅིན། [↑](#footnote-ref-291)
272. གི། སྣར་ཐང་། པེ་ཅིན། [↑](#footnote-ref-292)
273. བསྐྱེད་ལན་ཚ། སྣར་ཐང་། པེ་ཅིན། [↑](#footnote-ref-293)
274. བཏང་ཤེ་དང། སྣར་ཐང་། པེ་ཅིན། [↑](#footnote-ref-294)
275. གཟེར། སྣར་ཐང་། པེ་ཅིན། [↑](#footnote-ref-295)
276. བརྩེ། སྣར་ཐང་། པེ་ཅིན། [↑](#footnote-ref-296)
277. སྤྱད། སྣར་ཐང་། པེ་ཅིན། [↑](#footnote-ref-297)
278. ཀྵ། སྣར་ཐང་། པེ་ཅིན། [↑](#footnote-ref-298)
279. ངར་སྣབ་སྦྱང། པེ་ཅིན། ངར་སྣབ་སྦྱར། སྣར་ཐང་། [↑](#footnote-ref-299)
280. ལ། སྣར་ཐང་། པེ་ཅིན། [↑](#footnote-ref-300)
281. དུག། སྣར་ཐང་། པེ་ཅིན། [↑](#footnote-ref-301)
282. བཏང། སྣར་ཐང་། པེ་ཅིན། [↑](#footnote-ref-302)
283. བསྙུང། སྣར་ཐང་། པེ་ཅིན། [↑](#footnote-ref-303)
284. རྒུན། སྣར་ཐང་། པེ་ཅིན། [↑](#footnote-ref-304)
285. རྒུན། སྣར་ཐང་། པེ་ཅིན། [↑](#footnote-ref-305)
286. ཁ། སྣར་ཐང་། པེ་ཅིན། [↑](#footnote-ref-306)
287. འཁྲུག། སྣར་ཐང་། པེ་ཅིན། [↑](#footnote-ref-307)
288. བསྟན། སྣར་ཐང་། པེ་ཅིན། [↑](#footnote-ref-308)
289. བཀྲུ་སྨན་བཏང། པེ་ཅིན། བཀྲུས་སྨན་བཏང། སྣར་ཐང་། [↑](#footnote-ref-309)
290. དང། ཅོ་ནེ། [↑](#footnote-ref-310)
291. རྟགས། སྣར་ཐང་། པེ་ཅིན། [↑](#footnote-ref-311)
292. བཏན། སྣར་ཐང་། [↑](#footnote-ref-312)
293. ཀརྞཱའི། སྣར་ཐང་། པེ་ཅིན། [↑](#footnote-ref-313)
294. ཤྲཱི། སྣར་ཐང་། པེ་ཅིན། [↑](#footnote-ref-314)
295. ཤེར། སྣར་ཐང་། པེ་ཅིན། [↑](#footnote-ref-315)
296. ལས། སྣར་ཐང་། པེ་ཅིན། [↑](#footnote-ref-316)
297. ཕབ་པའོ། སྣར་ཐང་། པེ་ཅིན། [↑](#footnote-ref-317)
298. གནད། སྣར་ཐང་། པེ་ཅིན། [↑](#footnote-ref-318)
299. རྒྱན། སྣར་ཐང་། པེ་ཅིན། [↑](#footnote-ref-319)
300. སྦྱོར། ཅོ་ནེ། [↑](#footnote-ref-320)