[༧༨ན]༄༅༅། །རྒྱ་གར་སྐད་དུ། བྲཛྙཱ་ཤ་ཏི་ཀ་ནཱ་མ་[[1]](#footnote-21)པྲ་ཀ་ར་ཎ། བོད་སྐད་དུ། ཤེས་རབ་བརྒྱ་པ་ཞེས་བྱ་བའི་རབ་ཏུ་བྱེད་པ། འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ། །གང་ཞིག་ལེགས་པར་རྟོགས་པ་ཡིས། །མི་རྣམས་ཤེས་རབ་བརྒྱ་བསྐྱེད་པ[[2]](#footnote-22)། །དོན་གྱི་བསྟན་བཅོས་ལུགས་དག་གི །[[3]](#footnote-23)།འབྱུང་གནས་ཆེན་པོར་རབ་ཏུ་བཤད། །མཁས་པས་དོན་གྱི་བསྟན་བཅོས་ལས། །དངོས་པོ་གང་དག་གཟིགས་གྱུར་པ། །དེ་དག་ཡི་གེ་མང་པོ་ཡིས། །འཇིགས་པའི་ཆེད་དུ་འདིར་བསྡུས་བྱས[[4]](#footnote-24)། །ཡི་གེ་ཉུང་ལ་དོན་མང་བ། །གཏན་ཚིགས་སྣ་ཚོགས་རྣམས་ཀྱིས་བརྒྱན། །འདི་ནི་ཚིགས་སུ་བཅད་པ་བརྒྱ། །ཤེས་རབ་བརྒྱ་པ་ཞེས་བྱའོ། །མཐོང་དང་མ་མཐོང་ཡོན་ཏན་འདི། །ཀུན་གྱི་རྩ་བ་ཤེས་རབ་ཡིན། །དེ་ལྟར་གཉིས་ཀ་བསྒྲུབ་པའི་ཕྱིར། །ཤེས་རབ་ཡོངས་སུ་གཟུང་བར་[[5]](#footnote-25)བྱ། །ཆོས་དོན་འདོད་དང་ཐར་པ་ཡི། །འབྱུང་གནས་ཆེན་པོ་རིག་པ་[[6]](#footnote-26)ཡིན། །དེ་ལྟས་དང་པོར་[[7]](#footnote-27)གུས་པ་ཡིས། །ཤེས་རབ་ཡུམ་ཆེན་གཟུང་བར་[[8]](#footnote-28)བྱ། །ཤེས་རབ་ལྡན་པ་གཅིག་རྒྱ་[[9]](#footnote-29)ཡང་། །གཞན་གྱིས་[[10]](#footnote-30)འདི་ལ་གནོད་མི་འགྱུར། །དོར་ཐབས་ལྡན་པའི་ལུས་ཆུང་ཡང་། །མཚན་[[11]](#footnote-31)དང་ལྡན་པས་ཡོ་[[12]](#footnote-32)མི་བརྙས། །ཤེས་རབ་ཀྱིས་ནི་ལུས་བསྲུངས་ལ[[13]](#footnote-33)དགྲ་ཡི་ཚོགས་ཀྱིས་[[14]](#footnote-34)ཅི་བྱར་ཡོད། །ལག་ན་[༧༨བ]གདུགས་དང་བཅས་པ་[[15]](#footnote-35)ལ། །ཆར་གྱི་རྒྱུན་གྱིས་རྫི་བ་མེད། །ཤེས་རབ་རྩལ་དང་བྲལ་བ་[[16]](#footnote-36)། །གཞན་གྱི་བྲན་བྱེད་ཁོ་ནར་ཟད། །གླང་ཆེན་རི་བརྩེགས་ལྟ་བུ་ཡི[[17]](#footnote-37)། །ལུས་དང་ལྡན་པ་སྣང་བ་བཞིན། །ཤེས་རབ་མིག་ཕྱེ་རྣམས་ལ་ནི། །རྒུད་པ་རྣམ་པར་འཇིག་[[18]](#footnote-38)འགྱུར་ཏེ། །ལག་ན་མར་མེ་ཐོགས་པ་ཡི། །མདུན་ན་མུན་པ་མེད་པ་བཞིན། །ཤེས་རབ་མེད་པའི་ཕུན་སུམ་ཚོགས། །གནམ་བབས་[[19]](#footnote-39)བཞིན་དུ་བྱུང་བ་ཡང་། །སྐད་ཅིག་ཁོ་ནས་དེ་དག་མེད། །མ་རུངས་པ་རྣམས་བཤེས་པ་བཞིན། །ལེགས་པར་བརྟགས་ཏེ་བྱེད་པ་ལ། །མ་རུངས་པ་དག་མི་སྣང་སྟེ། །འཕྲོད་པ་[[20]](#footnote-40)ཟ་བའི་ལུས་ལ་ནི། །ནད་ཀྱི་བར་ཆད་མི་འབྱུང་ངོ་། །གང་ལ་རང་དོན་འཕེལ་འགྱུར་བའི། །ཤེས་ཉེན་[[21]](#footnote-41)ཡོད་དེ་མཁས་པ། །ཆུ་ཡིས་གང་བའི་མཚོ་ལ་ནི། །མཁའ་ལ་རྒྱུ་བ་རྣམས་ཀྱང་བརྟེན[[22]](#footnote-42)། །གང་ཞིག་ཉེན་དང་འབྲེལ་བ་[[23]](#footnote-43)ཡི། །ནོར་དེ་ཡང་ནི་ཅི་རུ་[[24]](#footnote-44)རུང་། །སྤྲུལ་གྱི་མགོ་ལ་འདུག་པ་ཡི། །ནོར་བུ་ལ་ནི་སུ་ཞིག་རེག །རང་དོན་བསྒྲུབ་པར་བྱ་བ་རྣམས། །བག་མེད་ལས་ཀྱིས་བསྒྲུབ་མི་བྱ། །སྤྲུལ་སོ་ཤིན་ཏུ་གདུག་པ་ཡིས། །དོན་མ་བསྒྲུབས་པར་ཕུང་བར་[[25]](#footnote-45)སྣང་། །རང་དོན་བསྒྲུབ་པར་བྱ་བ་རྣམས། །བག་དང་བཅས་པའི་[[26]](#footnote-46)ལས་ཀྱིས་[[27]](#footnote-47)བསྒྲུབ། །སྲིན་བུ་བད་པ་[[28]](#footnote-48)ཟོན་ཅན་ལུས། །ཁྲག་འཐུངས་བཞིན་དུ་མི་མཐོང་ངོ་། །རང་གི་གཏིང་[[29]](#footnote-49)འཛུགས་འདོད་པ་ཡིས། །གཞན་གྱི་ཕན་ལ་བརྩོན་པར་བྱ། །གཏིང་[[30]](#footnote-50)འཛུགས་སྦྱོར་བ་མ་བྱས་པའི། །སྒྲུབ་པ་པོ་[[31]](#footnote-51)ཡིས་ཅི་མི་འགྲུབ། །གཞན་གྱི་[[32]](#footnote-52)ཕྱོགས་གཞོམ་འདོད་པས་ཀྱང་། །བདག་ཉིད་ཡོན་ཏན་ལྡན་པར་བྱ། །གཞུ་ནི་རྒྱུད་དང་མི་ལྡན་པའི། །མདས་[[33]](#footnote-53)ལྟ་གང་དུ་ཕྱིན་པར་འགྱུར། །དབྲི་མཁྱུད་[[34]](#footnote-54)མེད་པར་སྨྲ་བ་དང་། །ཇི་སྐད་སྨྲས་བཞིན་སྒྲུབ་པ་[[35]](#footnote-55)དང་། །ཆས་བཞི་ཉམས་དང་སྦྱོར་བ་ཡི[[36]](#footnote-56)། །མི་ཕོ་རྣམས་ནི་བདེ་བར་འཚོ། །ཡ་རབས་རྣམས་ཀྱི་སྤྱོད་པ་ལ། །སྐྱེ་བོ་ངན་པས་གནོད་མི་འགྱུར། །རིན་ཆེན་སྒྲོན་མ་འབར་བའི་ཚེ། །འཐོར་རླུང་ཚོགས་ཀྱིས་མི་སོད་[[37]](#footnote-57)དོ། །གྱ་ནོམ་སྐྱེས་བུའང་[[38]](#footnote-58)ཇི་ཞིག་ལྟར། །དན་པའི་གནས་སུ་ཕྱིན་འགྱུར་ན། །དུར་ཁྲོད་ཀྱི་ནི་མེ་བཞིན་དུ། །གྲོགས་ངན་བསྟན་[[39]](#footnote-59)ལས་འཇིགས་པ་འབྱུང་། །གཡོན་[[40]](#footnote-60)ཅན་ངག་འཇམ་སྨྲ་བ་ལ། །མཁས་པས་ནན་ཏན་མ་བརྟགས་པར། །[༧༩ན]ཡིད་བརྟན་བྱ་བར་རུང་མ་ཡིན། །རྨ་བྱ་ཡིད་འོང་སྒྲ་སྒྲོགས་པར[[41]](#footnote-61)། །ཟས་སུ་དུག་ཆེན་ཟ་བ་བཞིན། །ཤེས་རབ་ཅན་གང་དགྲ་ལ་ཡང་། །མཛའ་བཤེས་ལྟ་བུར་སྒྲུབ་བྱེད་པ། །རྒྱ་མཚོ་བཞིན་དུ་མི་འཁྲུགས་ཏེ། །སྐྱེ་བོ་ངན་པས་དྲོད་མི་ཟིན། །ཕྱིར་[[42]](#footnote-62)རྗེས་སུ་ནི་ལྟ་བ་[[43]](#footnote-63)དང་། །བག་ཡོད་ཁོང་ཁྲོ་མེད་པ་དང་། །བརྩོན་འགྲུས་བརྟན་ཞིང་[[44]](#footnote-64)མི་གཡེལ་བའི། །མི་ལ་དཔལ་མགོན་ཉེ་བར་གནས། །གང་ཞིག་ལན་ལ་མི་རེ་བར། །སྦྱིན་པ་གཏོང་ལ་སེམས་སྤྲོ་བ། །དེ་ནི་སྙན་དངགས་[[45]](#footnote-65)མཁས་པ་བཞིན། །མི་ཡུལ་འདི་ན་[[46]](#footnote-66)གྲགས་པས་མཛེས། །གང་ཞིག་དབང་པོ་བྲན་ལྟ་བུར[[47]](#footnote-67)། །བཀའ་བཞིན་རྗེས་སུ་མཐུན་བྱེད་པ། །རྒྱ་མཚོ་ཆེ་ལ་རིན་ཆེན་བཞིན། །དེ་ལ་འདོད་དགུ་ཕུན་སུམ་ཚོགས། །བྱ་བ་མ་ཡིན་མི་བྱེད་ཅིང་། །བཤམས་པ་མཁོས་སུ་[[48]](#footnote-68)ཕེབས་པ་དང་། །ཡུལ་ལ་འདོད་པ་ཐག་བསྲིངས་པའི། །སྐྱེས་བུ་མཁས་པ་སུས་མི་བཀུར། །མཐུ་རྩལ་ལྡན་པའི་ཁེངས་སེམས་ཀྱིས། །ལུགས་ཀྱི་གདམས་ངག་ཡོངས་མི་སྤང་། །རུ་ཤིང་བཟང་པོའི་གཞུ་མཆོག་ཀྱང་། །རྒྱུད་མེད་གཡུ་[[49]](#footnote-69)ངོར་ཅི་ཞིག་བྱ། །གཡོན་ཅན་རྣམས་ཀྱི་གྲོན་ཅན་ཚིག །མཛངས་པས་ལེགས་པར་མ་བརྟགས་ན། །ཁོང་གླུའི་དོན་རྣམས་མ་དཔྱད་པའི། །རི་དགས་གཞན་གྱིས་བརླག་པར་སྣང་། །མཁས་པ་[[50]](#footnote-70)རྟག་ཏུ་དགྲ་ལ་ཡང་། །མཉེན་དེས་ཅན་དུ་བྱ་དགོས་ཏེ། །འཁྲི་ཤིང་[[51]](#footnote-71)མཉེན་པོས་ལྗོན་ཤིང་ལ། །འཁྲིས་[[52]](#footnote-72)ནས་རྩེ་མོར་ཕྱིན་ཏེ་གནས། །ཁོང་རྒྱུད་དོགས་པ་[[53]](#footnote-73)ཙམ་གྱིས་འདིར། །དགོས་དགུ་འགྲུབ་པར་མི་གྱུར་བས། །ཡིད་ཀྱིས་ལེགས་པར་རྣམ་བརྟགས་ཀུན་དང་མཐུན་པར་བྱ། །ངག་གིས་[[54]](#footnote-74)བཞམས་ཏེ་སྨྲ་བྱ་ཞིང་། །རེས་འགའ་བྱི་ལའི་སྤྱོད་པའང་[[55]](#footnote-75)སྤྱད། །ཐབས་དང་ལྡན་པའི་སྤྱོད་པ་ལ། །མཁས་པ་སུ་ཡང་སྨོད་མི་བྱེད། །རྔོན་པ་པུས་མོ་གཉིས་བཙུགས་ཏེ། །ཡན་ལག་རྣམས་ཀྱི་གུམ་[[56]](#footnote-76)ཕག་ཏུ། །བྱས་ཏེ་ཁོང་གླུ་སྙན་ལེན་པས། །རི་དགས་སོད་པར་[[57]](#footnote-77)མི་འགྱུར་རམ། །རྒྱལ་པོའི་བཞེད་པ་མི་སྦྱོར་བ། །མཁས་པས་རྟག་ཏུ་འབད་དེ་སྤང་། །ས་བདག་འཁོར་བཅས་ཐག་རིང་ཞེས། །ཁྱད་དུ་གསད་པ་[[58]](#footnote-78)རུང་མ་ཡིན། །ལུགས་ལ་མཁས་པའི་བློན་པོ་ཡིས། །སྐྱེ་བོ་མ་ལུས་སྐྱོང་བྱེད་པའི། །རྒྱལ་པོ་གཅིག་པུ་ཁོ་ནས་ཀྱང་། །ས་རྣམས་མ་ལུས་ཆོམ་དུ་ཕེབས། །གང་ན་རྒྱལ་པོ་འབངས་རྣམས་[༧༩བ]ཀྱིས། །ལེགས་ཉེས་སེམས་པར་བྱེད་པ་ཡི། །ཡུལ་དེ་[[59]](#footnote-79)རྒྱལ་པོ་ཡོད་ཅེས་བྱ། །དེ་ལྟར་དེ་དག་གཙོར་བརྟག་གོ[[60]](#footnote-80)། །གང་ན་རྒྱལ་པོ་འབངས་རྣམས་ཀྱིས། །ལེགས་ཉེས་སེམས་པར་མི་བྱེད་པ། །རྒྱལ་པོ་དེ་དག་གཙུག་ལག་ལ། །མཁས་པ་རྣམས་ཀྱིས་བརྟེན་[[61]](#footnote-81)མི་བྱ། ཡོན་ཏན་ལྡན་པ་ཆུང་ཡང་ནི། །འཇིག་རྟེན་ཐབས་ཆེན་ཐོབ་བར་འགྱུར། །ཟླ་བ་ཤས་ཙམ་ལུས་པ་ཡང་། །དྲག་པོ་ཡིས་[[62]](#footnote-82)ནི་སྤྱི་ལ་ཐོགས། །མཁས་པ་གང་ཞིག་བག་མེད་པའི། །གནས་ནས་བྱོལ་ཏེ་འབྲོས་པ་དཔའ། །རི་དགས་རྒྱལ་པོ་མི་གཙང་བའི[[63]](#footnote-83)། །གནས་ནས་འཛུར་བ་ག་ལ་ལྟར[[64]](#footnote-84)། །ལེགས་ཉེས་དོན་ཆེན་མི་སེམས་པར། །མུན་སྤྲུལ་བརྟུལ་བ་དཔའ་མ་ཡིན། །དོན་མེད་དཔག་ཚད་བརྒྱ་ཡོད་པའི། །གཡང་སར་མཆོད་བ་[[65]](#footnote-85)ཅི་ཆ་ཡོད། །ཡོན་ཏན་ལྡན་ཡང་ཐམས་ཅད་དུ། །གྲགས་ཆེན་ཐོབ་པར་འགྱུར་མ་ཡིན། །ཟླ་བའི་འོད་ཟེར་བསིལ་བ་[[66]](#footnote-86)རྣམས། །པདྨའི་རྫིང་དང་འཕྲོད་མི་འགྱུར། །མཇུག་ཏུ་སྐྱོར་འབྱིན་བྱེད་པ་ཡི། །སྙན་ཚིག་[[67]](#footnote-87)མཁས་པ་སུས་མི་བསྔགས[[68]](#footnote-88)། །གང་གིས་ཁམས་འཁྲུག་[[69]](#footnote-89)འགྱུར་བ་ཡི། །ཁ་ཟས་ཞིམ་པོ་[[70]](#footnote-90)དེ་སུ་ཟ། །མཁས་རྣམས་རྣ་བར་མི་སྙན་ཡང་། །ཕན་ཚིག་སྨན་བཞིན་བསྟེན་པར་གྱིས། །རེ་ཞིག་ཅིག་ན་དེ་དག་ཀྱང་། །ཡང་དག་བདུད་རྩི་ལྟ་བུར་འགྱུར། །རིགས་པའི་དོན་དང་མི་ལྡན་པའི། །གཞུང་ལུགས་གང་ཞིག་རྩོམ་བྱེད་པ། །དེ་ཡང་[[71]](#footnote-91)དགོས་པ་འགྲུབ་མི་འགྱུར། །སྔགས་དང་བྲལ་བའི་སྦྱིན་སྲེག་[[72]](#footnote-92)བཞིན། །སྐྱོན་དང་ཡོན་ཏན་འདི་གཉིས་ལ། །གཅིག་ཏུ་མཁས་པར་བྱས་ནས་ནི། །དགོས་པ་རྩོམ་པར་[[73]](#footnote-93)བྱེད་པ་གང་། །དེ་ལ་ཉེས་པ་རྒྱབ་ཀྱིས་ཕྱོགས། །སྙིང་ལ་ཁོང་[[74]](#footnote-94)དུ་དམ་བཟུང་ནས། །བཤེས་པའི་[[75]](#footnote-95)ཚིག་ནི་སྟོན་བྱེད་པ། །དེ་དག་མཛེས་པ་མ་ཡིན་ཏེ། །སྲིན་བུས་ཟོས་པའི་སྡོང་རུལ་བཞིན། །གང་དག་ཚིག་ཏུ་སྙན་སྨྲ་ཞིང་། །སྙིང་ལ་གཞན་ཞིག་འཇོག་བྱེད་པ། །རི་དགས་གཟུགས་ཅན་སྟག་[[76]](#footnote-96)ལྟ་བུར། །དེ་བས་ཡིད་བརྟན་[[77]](#footnote-97)གནས་མ་ཡིན། །གསོན་ཚེ་གྲགས་པ་དགའ་བའི་[[78]](#footnote-98)རྒྱུ། །འཇིག་རྟེན་ཕ་རོལ་ཕན་འགྱུར་བ[[79]](#footnote-99)། །དེ་གཉིས་གཅིག་ཀྱང་མེད་པ་ནི། །འཇིག་རྟེན་གཉིས་ན་ཅི་ཞིག་མི། །གར་སྐྱེས་སུ་ནི་ཟད་ཅེས་ཏེ། །རང་གི་བརྩོན་པ་དོར་མི་བྱ། །འབད་པ་[༨༠ན]མེད་པར་ཏིལ་དག་ལས། །ཏིལ་མར་ཐོབ་པར་འགྱུར་མ་ཡིན། །ཀུན་ལ་གཉེན་[[80]](#footnote-100)དེས་མི་བྱ་སྟེ། །ཧ་ཅང་དེས་པ་[[81]](#footnote-101)གནོད་པར་འགྱུར། །ཆུ་ཤིང་སྙིང་པོ་མེད་པ་ལ། །སུ་ཞིག་སྤྱོད་པར་[[82]](#footnote-102)རྩོམ་མི་བྱེད། །གང་ཞིག་གཏོང་ཕོད་བློ་ལྡན་དཔའ[[83]](#footnote-103)། །ཚིག་བདེན་གཙང་ལ་བྱས་པ་གཟོ[[84]](#footnote-104)། །དེ་ལ་རྟག་ཏུ་དཔལ་གྲོགས་རྣམས། །གྲིབ་མ་བཞིན་དུ་རྗེས་སུ་འབྲང་། །ནགས་ཀྱི་གླང་ཆེན་ཞགས་པ་ཡིས། །བཅིངས་ནས་དབང་དུ་བྱེད་པ་ཡང་། །ཐབས་མཁས་ཚུལ་ལ་གནས་པ་ཡི། །ཡོན་ཏན་རྣམས་ཀྱི་མཐུ་སྟོབས་ཡིན། །རྗེ་དཔོན་རང་དོན་ལྷུར་ལེན་པ། །གཡོག་འཁོར་རྟེན་པར་[[85]](#footnote-105)མི་བྱེད་དེ། །ཤ་ལ་བརྐམ་པའི་[[86]](#footnote-106)སེང་གེ་ལ། །ཝ་སྐྱ་རེ་ཐག་ཆད་པ་[[87]](#footnote-107)བཞིན། །གང་ཞིག་ལེགས་བྱས་མི་ཚོར་བ། །དེ་ལ་གཡོག་འཁོར་རྟེན་[[88]](#footnote-108)མི་བྱེད། །ཚ་སྒོ་[[89]](#footnote-109)ཅན་ལ་ལེགས་རྨོས་[[90]](#footnote-110)ཀྱང་། །ལོ་ཏོག་[[91]](#footnote-111)ཕུན་སུམ་ཚོགས་མི་འགྱུར། །བདོག་པ་ཧ་ཅང་སྤེལ་བ་ཡང་། །མཇུག་ཏུ་རྒུད་པས་གདུངས་པར་[[92]](#footnote-112)འགྱུར། །ཚང་ཚིང་མང་དང་ལྡན་པ་ཡིས[[93]](#footnote-113)། །ས་ཕྱོགས་[[94]](#footnote-114)ཚིག་པར་འགྱུར་བ་བཞིན། །གང་ཞིག་སྐྱེ་དགུ་འཚོ་བྱེད་པ། །དེ་ནི་ལས་ཉིད་སྟོན་པར་བྱེད། །བྱིས་པ་གནས་ས་མ་བྱེད་པར[[95]](#footnote-115)། །ནུ་ཞོ་འཐུང་བ་སུ་ཡིས་བསྟེན། །གང་ལ་ཞེ་འགྲས་[[96]](#footnote-116)ཡོད་པ་ཡི། །དགྲ་བོ་[[97]](#footnote-117)དེ་དང་གཞར་མི་འགྲོགས། །ཟ་བས་[[98]](#footnote-118)བག་ཙམ་བརྗོད་པ་ཡིས། །སྒྲ་གཅན་འཛིན་གྱིས་ཉི་མ་ཟིན། །བྱ་བ་ཉམས་ཀྱིས་མི་ལྕོགས་པ། །གཞན་གྱིས་རྦད་[[99]](#footnote-119)ཀྱང་བྱར་མི་རུང་། །དགེའོ་དགེའོ་ཞེས་སྨྲས་པས[[100]](#footnote-120)། །མེ་ཡི་ནང་དུ་སུ་ཞིག་མཆོད། །ཅི་ནས་བདག་དམུས་མ་བྱུང་བའི[[101]](#footnote-121)། །ལས་ཀྱིས་སྦྱོར་བ་རྣམས་[[102]](#footnote-122)བྱ་སྟེ། །གསང་བས་[[103]](#footnote-123)འདི་ནི་སློབ་མ་[[104]](#footnote-124)རྣམས། །བློན་པོ་[[105]](#footnote-125)ཉིད་དུ་འགྱུར་རམ་ཅི། །ཕོངས་པ་ལས་གང་བྱེད་པ་སྟེ[[106]](#footnote-126)། །རྣལ་མར་འདུག་པས་བྱར་མི་རུང་། །མཛེ་ཅན་མེར་ནི་འཇུག་ཅེས་ཏེ། །དེ་ཅི་གཞན་གྱི་སྨན་ཡིན་ནམ། །གང་གིས་འཇིག་རྟེན་འདི་དང་ནི། །གཞན་དུ་སྡུག་བསྔལ་མི་འགྱུར་བ། །འདི་འདྲ་བ་ཡི་ཚུལ་དེ་ནི། །ཤིན་ཏུ་ཡུན་རིང་དུས་སུ་སྤྱད[[107]](#footnote-127)། །གང་དག་རྒས་རབ་[[108]](#footnote-128)མི་བསྟེན་པ། །དེ་དག་གཙུག་ལག་མཁས་མི་འགྱུར། །གཟུ་ལུམས་ཅན་གྱི་སྤྱོད་པ་རྣམས། །དགོས་པ་མྱུར་དུ་ཉམས་པར་འགྱུར། །ཧ་ཅང་སོག་[[109]](#footnote-129)ལ་ཞེན་པ་ཡི། །བདོག་པ་གཞན་གྱི་དོན་[[110]](#footnote-130)དུ་འགྱུར། །སྦྲང་མས་འབད་དེ་བསགས་པ་ཡི། །སྦྲང་རྩི་[༨༠བ]གཞན་དག་སྤྱོད་པར་སྣང་། །ངན་པ་རྣམས་དང་བཤེས་འདོད་པ། །ཕུང་བ་[[111]](#footnote-131)ཁོ་ནར་འགྱུར་བར་[[112]](#footnote-132)ཟད། །ཆུ་བོས་དྲུང་ནས་ཟོས་པ་ཡིས[[113]](#footnote-133)། །ལྗོན་ཤིང་འགྲེང་ཡང་འགྱེལ་དང་འདྲ། །ཕན་སྐྱབས་ཆེ་ལ་བརྟེན་[[114]](#footnote-134)ན་ནི། །ཆུང་ཡང་བཙན་པོ་[[115]](#footnote-135)ཉིད་དུ་འགྱུར། །རི་རབ་བཙན་[[116]](#footnote-136)ལ་བརྟེན་པའི་བྱ། །གསེར་གྱི་མདོག་ཏུ་འགྱུར་ཞེས་གྲགས། །ཁང་བཟངས་[[117]](#footnote-137)ཟོ་མདོག་གྱ་གྱུ་[[118]](#footnote-138)མེད། །ཀླན་ཀ་མི་ཚོལ་འཇར་[[119]](#footnote-139)ལ་ཕན། །སྒྲུབ་པའི་[[120]](#footnote-140)འབྲས་བུ་ཡོད་པ་ཡི། །གྲོགས་པོ་རྣམས་ལ་ལྷ་ཡང་དགའ། །མང་པོ་རྣམས་ནི་འཇིང་དྲིལ་ནས། །ལོངས་སྤྱོད་ཕྱིར་ནི་དཔུང་འཆང་བ། །ཆགས་པའི་དབང་གིས་ཕུང་[[121]](#footnote-141)འགྱུར་ཏེ། །ནས་དང་བྲལ་བའི་སྲིན་བཞིན་ནོ། །དོན་རྣམས་ཀུན་ལ་མི་གསལ་བའི། །ངན་པ་རྣམས་ནི་འཛིངས་བསྡོངས་[[122]](#footnote-142)ནས། །གོ་འཕང་ཐོབ་ཀྱང་རླག་[[123]](#footnote-143)འགྱུར་ཏེ། །སྲིན་བུ་ར་བའི་ཁར་ཕྱིན་བཞིན། །ཡུལ་ངན་བཤེས་ནི་ངན་པ་དང་། །ཆུང་མ་ངན་དང་འཁོར་ངན་དང་། །རྒྱལ་པོ་སྐྱེ་བོ་ངན་སྤོང་བ། །དེ་དག་རྟག་ཏུ་བདེ་བ་འཐོབ། །སྐྱེས་བུ་མཁས་པ་གཅིག་རྐྱ་ཡང[[124]](#footnote-144)།འདོད་པའི་དོན་མཆོག་གྲུབ་པར་[[125]](#footnote-145)འགྱུར། །རི་དགས་རྒྱལ་པོ་གཅིག་པུ་ཡིས། །གླང་ཆེན་དྲེགས་ཁྱུའི་གླད་པ་འགེམས། །མང་པོ་ཚོགས་པར་[[126]](#footnote-146)གྱུར་པ་ཡི། །ནང་ན་འདུག་ན་གཞན་དག་གིས། །དེ་འདིར་ཟད་ཅེས་མི་རྩི་བ། །སྐྱེས་བུ་ཐ་ཤལ་ཡིན་སྙམ་བྱེད། །རང་དོན་བསྒྲུབ་པར་འདོད་པ་ཡིས། །རྟག་ཏུ་སྐྱབས་ཆེན་བཙལ་[[127]](#footnote-147)བར་བྱ། །གང་དག་གང་དག་[[128]](#footnote-148)རྒྱ་མཚོ་ཆེར་ཕྱིན་ན། །རང་གི་མིང་ཡང་མི་གླེང་ངོ་། །རང་བཞིན་ངན་པའི་སྐྱེ་བོ་དང་། །ཤིན་ཏུ་མཛའ་བོར་[[129]](#footnote-149)བྱས་ཀྱང་ནི། །མར་མེའི་མེ་ལྕེ་ཚ་བ་བཞིན། །ཉིད་ཀྱི་རང་བཞིན་མི་འདོར་རོ། །ཁོན་ཆེན་ཞགས་པས་ཕན་ཚུན་དུ། །གླགས་པའི་[[130]](#footnote-150)སེམས་དང་ལྡན་པ་རྣམས། །འཆི་འཕོ་སྐྱེས་[[131]](#footnote-151)ནའང་དེ་དག་ལ། །ཁོན་ཆེན་དེ་བཞིན་རྗེས་སུ་འབྲང་། །དཔེར་ན་སྦྲུལ་དང་ནེའུ་ལེ་དང་། །བྱ་རོག་འུག་པ་མ་ཧེ་རྟ། །ཚེ་རབས་གཞན་ལ་བསྒྲུབས་པ་གང་། །དེ་ཅི་འདི་ལ་མི་སྣང་ངམ། །ཁྲོ་བ་ལ་ནི་བརྟེན་རྣམས་ཀྱིས། །རང་གི་ངོན་ཡང་མི་རིགས་པས། །མཁས་པས་རྣམ་པར་མ་བརྟགས་པར། །ཁྲོ་བའི་ཡུས་[[132]](#footnote-152)སུ་མི་བྱའོ། །གང་ལ་བཟོད་པའི་རང་བཞིན་ཆུ། །ཁྲོ་བའི་[[133]](#footnote-153)མེ་ནི་ཞི་བྱེད་པ། །གདུལ་བའི་[[134]](#footnote-154)ཐབས་ཀྱི་མཆོག་ཡོད་པ[[135]](#footnote-155)། །དེ་ལ་དགྲ་རྣམས་ག་ལ་སྡང་། །གཡུང་དྲུང་ཆོས་ཀྱི་གོ་འཕང་[༨༡ན]མཆོག །ལེགས་པའི་གཞི་ལ་མ་འབད་ན། །མཐོང་དང་མ་མཐོང་ཕུན་སུམ་ཚོགས། །ཆུ་ཡི་ཆུ་བུར་[[136]](#footnote-156)བཞིན་དུ་གཡོ། །སྙིང་ལ་ཡོད་པའི་གསང་ཚིག་རྣམས། །ངན་པ་རྣམས་ལ་སྤེལ་མི་བྱ། །བྲང་འགྲོ་གདུག་པ་ཁྲོས་པ་བཞིན། །དེ་ལ་དེ་ཡིས་གནོད་འགྱུར་སྲིད། །བློ་ལྡན་གང་ཞིག་རྩོམ་པ་ཀུན། །ཆོས་གཙོར་བྱེད་པའི་དཔལ་ལྡན་པ[[137]](#footnote-157)། །དེ་ལ་འདི་དང་གཞན་དུ་ཡང་། །བདེ་བར་འགྱུར་བ་[[138]](#footnote-158)ཐེ་ཚོམ་མེད། །ཐབས་མཁས་ཆོ་གར་ལྡན་པ་ལ། །དགྲ་རྣམས་ཀྱིས་ནི་རྫི་མི་འགྱུར། །ཆོ་ག་རབ་ཏུ་སྦྱར་ལེགས་ན། །དུག་ཀྱང་བདུད་རྩི་ཉིད་དུ་འགྱུར། །དགྲ་བཅོམ་[[139]](#footnote-159)ཕྱོགས་དང་བྲལ་བ་ཡིས། །སེམས་ཀྱི་གནོད་པ་ག་ལ་སྤོང་། །[[140]](#footnote-160)མཚོན་ཆག་གཡུལ་ངོར་[[141]](#footnote-161)ཆེར་ཞུགས་པ། །གདོན་མི་ཟ་བར་ཕམ་པར་འགྱུར། །གྲོགས་མི་བདོག་པ་འགས་ཀྱང་ནི། །དགྲ་དཔུང་གཞོམ་པར་[[142]](#footnote-162)དཀའ་བར་འགྱུར། །ཚང་ཚིང་ཉུང་ཟད་བསྲེགས་པ་[[143]](#footnote-163)ཡི། །མེ་ཡང་རླུང་ལ་ལྟོས་[[144]](#footnote-164)དགོས་སོ། །བདག་དང་[[145]](#footnote-165)གཞན་ལ་མི་ཕན་པའི། །ཕྱུག་པོ་བཀྲེན་དང་ཅིས་[[146]](#footnote-166)མི་མཚུངས། །བུད་ཤིང་རྣམས་དང་ཕྲད་པའི་མེ། །བུད་ཤིང་བསྲེགས་[[147]](#footnote-167)ནས་ཤི་བ་བཞིན། །གཞན་གྱིས་བཟུང་བའི་བུད་མེད་དག །རུམ་དུ་བཅུག་སྟེ་ཉལ་བ་ནི། །ལྕགས་ཀྱོ་[[148]](#footnote-168)མེད་པར་གླང་པོ་ཆེ། །མྱོས་པའི་རྒྱབ་ཏུ་ཞོན་པས་ཐུ། །གང་ཞིག་རྟག་ཏུ་སྨད་འཚོང་མའི། །བུད་མེད་རྣམས་ལ་གླ་[[149]](#footnote-169)འཇལ་བ། །སྟོན་ཀའི་ཆུ་བོའི་རྩ་ལག་བཞིན། །དེ་ཡི་ཕུན་སུམ་ཚོགས་པ་འགྲིབ། །བློ་ལྡན་སྤྱོད་ལམ་ཞི་བ་ཡི[[150]](#footnote-170)། །ལུས་ཀྱི་ཕན་པ་འགྲུབ་པར་བྱེད། །ཆུ་སྐྱར་སྤྱོད་ལམ་ཞི་བ་ཡིས། །སྤྱོད་པས་ཉ་རྣམས་འབྱིན་པར་བྱེད། །བདོག་པ་རིགས་པས་ཉེར་བསྒྲུབས་ཤིང་། །འཇིག་རྟེན་ཀུན་ལ་ཕན་འདོགས་གང་། །དེ་ནི་འཇིག་རྟེན་ཐམས་ཅད་ཀྱིས། །སྤྱི་ལ་མེ་ཏོག་ཕྲེང་[[151]](#footnote-171)བཞིན་བཀུར། །འཇིག་རྟེན་འདི་[[152]](#footnote-172)ན་མཁས་པ་གང་། །དགྲ་རྣམས་སྙིང་ནར་འཇུག་འདོད་པ། །ངེས་ཀྱང་བདག་ཉིད་རྟག་པར་ནི། །ཡོན་ཏན་རྣམས་དང་ལྡན་པར་བྱ། །གང་ཞིག་གཞན་དག་[[153]](#footnote-173)བརླག་བྱ་ཞེས། །ཁྲོས་པའི་མེ་ཡིས་རང་རྒྱུད་སྲེག[[154]](#footnote-174)།ཡོན་ཏན་ལྷུར་ལེན་མི་བྱེད་པ། །དེ་དག་ནམ་ནམ་ཞར་ཞར་ཕུང[[155]](#footnote-175)། །གང་ལ་རང་གི་ཤེས་རབ་མེད། །དེ་ལ་བསྟན་བཅོས་ཅི་བྱར་ཡོད། །མིག་གཉིས་དང་ནི་བྲལ་བ་ལ། །མེ་ལོང་གིས་ནི་ཅི་ཞིག་བྱ། །སྦྲུལ་ལ་འོ་མ་བླུད་པ་ནི། །དུག་འཕེལ་[༨༡བ]འགྱུར་བ་ཁོ་ནར་ཟད། །ངན་པ་རྣམས་ལ་གདམས་པ་ཡང་། །ཚིག་པ་ཟ་འགྱུར་ཞི་མི་འགྱུར། །ཡོན་ཏན་མཆོག་ལྡན་མི་རྣམས་ནི། །སྙིང་དང་ཡིད་ཀྱང་འདྲེན་པར་བྱེད། །མཁས་པ་ཡོན་ཏན་ལྕགས་ཀྱོ་[[156]](#footnote-176)ཡིས། །ལམ་ལོག་གླང་ཆེན་དྲངས་ཏེ་[[157]](#footnote-177)བཀོལ། །འཇིག་རྟེན་ཀུན་གྱི་དཔལ་འདི་ནི། །ཡིད་ཀྱིས་ལག་ཏུ་འོངས་དང་འདྲ། །དཔའ་བོ་ཚམ་ཚོམ་མེད་རྩོམ་པ[[158]](#footnote-178)། །མཐུ་སྟོབས་ཅན་གྱི་དབང་དུ་འགྱུར། །དཔལ་གྱི་འགྲོ་བ་བཟང་མོ་འདི། །འདི་དང་[[159]](#footnote-179)རང་དབང་མེད་པར་འདུག །མཐུ་རྩལ་ལྡན་པའི་སྐྱེས་མཆོག་གིས། །ལག་ནས་དྲངས་པ་བཞིན་དུ་སྤྱོད། །གང་ཞིག་འབྱུང་པོ་ཐམས་ཅད་ལ། །རྟག་ཏུ་བདག་དང་འདྲར་བྱེད་པ། །མཛའ་བཤེས་འཕེལ་བ་འདི་ལ་ནི། །ཕུན་སུམ་ཚོགས་པ་འཚེ་བ་མེད། །བཙན་[[160]](#footnote-180)ལ་མི་འགྱུར་ཐབས་མཁས་ཤིང་། །སྐྱེ་དགུ་རྣམས་ཀྱི་གདུང་བ་སེལ། །ཀུན་ལ་སྙིང་བརྩེར་བཅས་པ་ཡི། །མི་དབང་རྣམས་ནི་སྤྲིན་དང་འདྲ། །གནམ་ལ་སྤྲིན་ཆེན་དལ་སྙོམས་པ། །ས་ལ་ལོ་ཏོག་ཀུན་གྱི་གསོས[[161]](#footnote-181)། །བཟོད་ཆེན་གྲིབ་མར་ལྡན་པ་ཡི། །ལྗོན་ཤིང་སྐྱེ་དགུའི་གདུང་བ་སེལ། །མི་ཡི་ཆོས་ལུགས་ལེགས་སྤྱད་ན། །ལྷ་ཡུལ་བགྲོད་པ་ཐག་མི་རིང་། །ལྷ་དང་མི་ཡི་ཐེམ་སྐས་ལས། །འཛེགས་ན་ཐར་པ་[[162]](#footnote-182)གམ་ན་འདུག །དོན་གྱི་བསྟན་བཅོས་ལུགས་ཆེན་པོ[[163]](#footnote-183)། །དོན་མང་ཕྲེང་བ་[[164]](#footnote-184)བརྒྱུས་པ་ལས། །གཅེས་པའི་སྙིང་པོ་མདོར་བསྡུས་པ། །ཤེས་རབ་བརྒྱ་པ་འདི་ཡིན་ནོ། །གང་ཞིག་གཞན་དྲིང་མི་འཇོག་པར། །ཤེས་རབ་རྩལ་གྱིས་འཚོ་འདོད་པ[[165]](#footnote-185)། །དེ་ཡིས་[[166]](#footnote-186)ཕྱོགས་འདི་བརྟག་བྱས་པས[[167]](#footnote-187)། །རང་གཞན་དོན་དུ་སྤྱད་པ་སྤྱོད། །བྱང་ཆུབ་སེམས་དཔའི་ས་དང་པོ་རབ་ཏུ་དགའ་བ་བརྙེས་[[168]](#footnote-188)ཤིང་། །ཆོས་ཀྱི་དབྱིངས་ཀུན་དུ་འགྲོ་བའི་དོན་རྟོགས་པ། །དེ་བཞིན་གཤེགས་པ་ཡེ་ཤེས་འབྱུང་གནས་འོད་ཅེས་བྱ་བར་[[169]](#footnote-189)ལུང་བསྟན་པ། །སངས་རྒྱས་གཉིས་པར་གྲགས་པ། །སློབ་དཔོན་འཕགས་པ་ཀླུ་སྒྲུབ་[[170]](#footnote-190)ཀྱིས་མཛད་པ་ཤེས་རབ་བརྒྱ་པ་ཞེས་བྱ་བའི་རབ་ཏུ་བྱེད་པ་བརྒྱ་པ་རྫོགས་སོ།། །།རྒྱ་གར་གྱི་མཁན་པོ་སརྦ་ཛྙཱ་དེ་བ་དང་། ཞུ་ཆེན་གྱི་ལོ་ཙཱ་བ་བན་དེ་[[171]](#footnote-191)དཔལ་བརྩེགས་ཀྱིས་བསྒྱུར་ཅིང་ཞུས་ཏེ་གཏན་ལ་ཕབ་པའོ། །[[172]](#footnote-192)དཔལ་བརྩེགས་ཀྱིས་བསྒྱུར་ཅིང་ཞུས་ཏེ་གཏན་ལ་ཕབ་པའོ།།[[173]](#footnote-193)

1. ག་ན་མ། སྣར་ཐང་། པེ་ཅིན། [↑](#footnote-ref-21)
2. སྐྱེ་བ། སྣར་ཐང་། པེ་ཅིན། [↑](#footnote-ref-22)
3. ནི། སྣར་ཐང་། པེ་ཅིན། [↑](#footnote-ref-23)
4. བསྡུ་བྱ། སྣར་ཐང་། པེ་ཅིན།a [↑](#footnote-ref-24)
5. བཟུང་བར། སྣར་ཐང་། པེ་ཅིན། [↑](#footnote-ref-25)
6. རིགས་པ། སྣར་ཐང་། [↑](#footnote-ref-26)
7. དེ་ལྟར་དང་པོ། སྣར་ཐང་། པེ་ཅིན། [↑](#footnote-ref-27)
8. བཟུང་བར། སྣར་ཐང་། པེ་ཅིན། [↑](#footnote-ref-28)
9. ཅིག་ཀྱང། སྣར་ཐང་། པེ་ཅིན། [↑](#footnote-ref-29)
10. གྱི། སྣར་ཐང་། པེ་ཅིན། [↑](#footnote-ref-30)
11. ཚན། སྣར་ཐང་། པེ་ཅིན། [↑](#footnote-ref-31)
12. ཡོང། སྣར་ཐང་། པེ་ཅིན། [↑](#footnote-ref-32)
13. ལན། པེ་ཅིན། ལནབ། སྣར་ཐང་། [↑](#footnote-ref-33)
14. ཀྱི། སྣར་ཐང་། [↑](#footnote-ref-34)
15. ཆས་པ། སྣར་ཐང་། པེ་ཅིན། [↑](#footnote-ref-35)
16. བྲལ་ན། སྣར་ཐང་། པེ་ཅིན། [↑](#footnote-ref-36)
17. ཡིས། སྣར་ཐང་། པེ་ཅིན། [↑](#footnote-ref-37)
18. འཇིགས། སྣར་ཐང་། [↑](#footnote-ref-38)
19. འབབ། སྣར་ཐང་། པེ་ཅིན། [↑](#footnote-ref-39)
20. འཕྲོད་པར། སྣར་ཐང་། པེ་ཅིན། [↑](#footnote-ref-40)
21. བཤེས་གཉེན། སྣར་ཐང་། པེ་ཅིན། [↑](#footnote-ref-41)
22. བསྟེན། སྣར་ཐང་། པེ་ཅིན། [↑](#footnote-ref-42)
23. འབྲེལ་འབྲལ་བ། པེ་ཅིན། [↑](#footnote-ref-43)
24. ཅི་ཞིག། སྣར་ཐང་། པེ་ཅིན། [↑](#footnote-ref-44)
25. འཕུང་བ། སྣར་ཐང་། པེ་ཅིན། [↑](#footnote-ref-45)
26. ཆས་པའི། སྣར་ཐང་། པེ་ཅིན། [↑](#footnote-ref-46)
27. ཀྱི། སྣར་ཐང་། པེ་ཅིན། [↑](#footnote-ref-47)
28. བད་པདྨ། སྣར་ཐང་། པེ་ཅིན། [↑](#footnote-ref-48)
29. རྟིང། སྣར་ཐང་། པེ་ཅིན། [↑](#footnote-ref-49)
30. རྟིང། སྣར་ཐང་། པེ་ཅིན། [↑](#footnote-ref-50)
31. བསྒྲུབ་པ་པོ། སྣར་ཐང་། པེ་ཅིན། [↑](#footnote-ref-51)
32. གྱིས། པེ་ཅིན། [↑](#footnote-ref-52)
33. མདའ། སྣར་ཐང་། པེ་ཅིན། [↑](#footnote-ref-53)
34. འཁྱུད། སྣར་ཐང་། པེ་ཅིན། [↑](#footnote-ref-54)
35. བསྒྲུབ་པ། སྣར་ཐང་། པེ་ཅིན། [↑](#footnote-ref-55)
36. སྦྱར་བ་ཡི། སྣར་ཐང་། སྦྱར་བ་ཡིས། པེ་ཅིན། [↑](#footnote-ref-56)
37. རྩེ། །ཐོར་འཐུང་ཚོགས་ཀྱི་མི་གསོད། སྣར་ཐང་། པེ་ཅིན། [↑](#footnote-ref-57)
38. སྐྱེས་བུ། སྣར་ཐང་། པེ་ཅིན། [↑](#footnote-ref-58)
39. བསྟེན། སྣར་ཐང་། པེ་ཅིན། [↑](#footnote-ref-59)
40. གཡོ། སྣར་ཐང་། པེ་ཅིན། [↑](#footnote-ref-60)
41. སྒྲོག་པ། སྣར་ཐང་། པེ་ཅིན། [↑](#footnote-ref-61)
42. ཕྱི། སྣར་ཐང་། པེ་ཅིན། [↑](#footnote-ref-62)
43. བལྟ་བ། སྣར་ཐང་། [↑](#footnote-ref-63)
44. བརྟན་པའི། སྣར་ཐང་། པེ་ཅིན། [↑](#footnote-ref-64)
45. སྙན་ངག། སྣར་ཐང་། པེ་ཅིན། [↑](#footnote-ref-65)
46. གཡུལ་འདི་ནི། སྣར་ཐང་། པེ་ཅིན། [↑](#footnote-ref-66)
47. ལྟ་བུ། སྣར་ཐང་། པེ་ཅིན། [↑](#footnote-ref-67)
48. འཁོས་ལ། སྣར་ཐང་། པེ་ཅིན། [↑](#footnote-ref-68)
49. གཞུང། སྣར་ཐང་། པེ་ཅིན། [↑](#footnote-ref-69)
50. མཁས་པས། སྣར་ཐང་། པེ་ཅིན། [↑](#footnote-ref-70)
51. མཁྲི་ཤིང། སྣར་ཐང་། པེ་ཅིན། [↑](#footnote-ref-71)
52. མཁྲིས། སྣར་ཐང་། པེ་ཅིན། [↑](#footnote-ref-72)
53. དོག་པ། སྣར་ཐང་། [↑](#footnote-ref-73)
54. ། [↑](#footnote-ref-74)
55. སྤྱོད་པ། སྣར་ཐང་། པེ་ཅིན། [↑](#footnote-ref-75)
56. ནི་རྐུམ། སྣར་ཐང་། ནི་བརྐུམ། པེ་ཅིན། [↑](#footnote-ref-76)
57. གསོད་པར། སྣར་ཐང་། པེ་ཅིན། [↑](#footnote-ref-77)
58. སད་པར། པེ་ཅིན། གསད་པར། སྣར་ཐང་། གསོད་པ། ཅོ་ནེ། [↑](#footnote-ref-78)
59. དེར། སྣར་ཐང་། པེ་ཅིན། [↑](#footnote-ref-79)
60. གཙོར་བརྩོན་བརྟག། སྣར་ཐང་། བརྩོན་བརྟག་གོ། པེ་ཅིན། [↑](#footnote-ref-80)
61. བསྟེན། སྣར་ཐང་། པེ་ཅིན། [↑](#footnote-ref-81)
62. ཡི། སྣར་ཐང་། པེ་ཅིན། [↑](#footnote-ref-82)
63. མི་གཙང་བ། སྣར་ཐང་། པེ་ཅིན། [↑](#footnote-ref-83)
64. བཟུང་བ་ག་ལ་སྔར། སྣར་ཐང་། པེ་ཅིན། [↑](#footnote-ref-84)
65. འཕྱོང་བ། སྣར་ཐང་། པེ་ཅིན། [↑](#footnote-ref-85)
66. བསིལ་བའི། སྣར་ཐང་། པེ་ཅིན། [↑](#footnote-ref-86)
67. ཚིགས། སྣར་ཐང་། [↑](#footnote-ref-87)
68. སུ་མི་སྔགས། སྣར་ཐང་། སུ་མི་བསྔགས། པེ་ཅིན། [↑](#footnote-ref-88)
69. འཁམས་འཁྲུགས། སྣར་ཐང་། པེ་ཅིན། [↑](#footnote-ref-89)
70. ཞིམ་ཡང། སྣར་ཐང་། པེ་ཅིན། [↑](#footnote-ref-90)
71. དེ་ཡི། སྣར་ཐང་། པེ་ཅིན། [↑](#footnote-ref-91)
72. བསྲེག། སྣར་ཐང་། [↑](#footnote-ref-92)
73. བརྩོན་པར། སྣར་ཐང་། པེ་ཅིན། [↑](#footnote-ref-93)
74. ཁོན། སྣར་ཐང་། པེ་ཅིན། [↑](#footnote-ref-94)
75. གཤེས་པའི། སྣར་ཐང་། པེ་ཅིན། [↑](#footnote-ref-95)
76. འཆང་རྟག། སྣར་ཐང་། པེ་ཅིན། [↑](#footnote-ref-96)
77. དག་གཏན། སྣར་ཐང་། པེ་ཅིན། [↑](#footnote-ref-97)
78. དག་པའི། སྣར་ཐང་། པེ་ཅིན། [↑](#footnote-ref-98)
79. ཕན་གྱུར་བ། པེ་ཅིན། ཕམ་གྱུར་བ། སྣར་ཐང་། [↑](#footnote-ref-99)
80. མཉེས། སྣར་ཐང་། པེ་ཅིན། [↑](#footnote-ref-100)
81. དེས་པས། སྣར་ཐང་། པེ་ཅིན། [↑](#footnote-ref-101)
82. བཅད་པར། སྣར་ཐང་། པེ་ཅིན། [↑](#footnote-ref-102)
83. ལྡན་པ། སྣར་ཐང་། པེ་ཅིན། [↑](#footnote-ref-103)
84. བཟོ། སྣར་ཐང་། པེ་ཅིན། [↑](#footnote-ref-104)
85. སྟེན་པར། སྣར་ཐང་། པེ་ཅིན། [↑](#footnote-ref-105)
86. རྐམ་པའི། སྣར་ཐང་། པེ་ཅིན། [↑](#footnote-ref-106)
87. བཅད་པ། སྣར་ཐང་། པེ་ཅིན། [↑](#footnote-ref-107)
88. སྟེན། པེ་ཅིན། བརྟེན། སྣར་ཐང་། [↑](#footnote-ref-108)
89. རྒོད། སྣར་ཐང་། པེ་ཅིན། [↑](#footnote-ref-109)
90. སྨོས། སྣར་ཐང་། པེ་ཅིན། [↑](#footnote-ref-110)
91. ཐོག། སྣར་ཐང་། པེ་ཅིན། [↑](#footnote-ref-111)
92. གདུང་པར། སྣར་ཐང་། པེ་ཅིན། [↑](#footnote-ref-112)
93. ཡི། སྣར་ཐང་། པེ་ཅིན། [↑](#footnote-ref-113)
94. ། [↑](#footnote-ref-114)
95. མིག་རྣམས་མ་བྱེ་བ། སྣར་ཐང་། པེ་ཅིན། [↑](#footnote-ref-115)
96. འགྲེས། སྣར་ཐང་། འདྲས། པེ་ཅིན། [↑](#footnote-ref-116)
97. དགྲ་དགའོ། སྣར་ཐང་། [↑](#footnote-ref-117)
98. ཟླ་བའི། སྣར་ཐང་། པེ་ཅིན། [↑](#footnote-ref-118)
99. སྦད། སྣར་ཐང་། པེ་ཅིན། [↑](#footnote-ref-119)
100. སྨྲས་པ། སྣར་ཐང་། པེ་ཅིན། [↑](#footnote-ref-120)
101. འབྱུང་བའི། སྣར་ཐང་། པེ་ཅིན། [↑](#footnote-ref-121)
102. ཀྱི་སྦྱོར་བ་རྣམ། སྣར་ཐང་། པེ་ཅིན། [↑](#footnote-ref-122)
103. གསང་བསངས་པས། སྣར་ཐང་། པེ་ཅིན། [↑](#footnote-ref-123)
104. སློབ་པ། སྣར་ཐང་། པེ་ཅིན། [↑](#footnote-ref-124)
105. བླུན་པོ། སྣར་ཐང་། པེ་ཅིན། [↑](#footnote-ref-125)
106. དེ། སྣར་ཐང་། པེ་ཅིན། [↑](#footnote-ref-126)
107. དཔྱད། པེ་ཅིན། དབྱེད། སྣར་ཐང་། [↑](#footnote-ref-127)
108. རྒན་རབས། སྣར་ཐང་། པེ་ཅིན། [↑](#footnote-ref-128)
109. ལོག། སྣར་ཐང་། པེ་ཅིན། [↑](#footnote-ref-129)
110. གྱི་ནོར། སྣར་ཐང་། གྱིས་ནོར། པེ་ཅིན། [↑](#footnote-ref-130)
111. འདོད་པའི། །འཕུང་བ། སྣར་ཐང་། པེ་ཅིན། [↑](#footnote-ref-131)
112. འགྱུར་བ། པེ་ཅིན། [↑](#footnote-ref-132)
113. ཡི། སྣར་ཐང་། པེ་ཅིན། [↑](#footnote-ref-133)
114. རྟེན། པེ་ཅིན། [↑](#footnote-ref-134)
115. བཙན་བརྩན། སྣར་ཐང་། པེ་ཅིན། [↑](#footnote-ref-135)
116. འགྱུརགྲག །འཁོར་བཟང། སྣར་ཐང་། པེ་ཅིན། [↑](#footnote-ref-136)
117. སྒྱུ། སྣར་ཐང་། པེ་ཅིན། [↑](#footnote-ref-137)
118. འཚལ་གཞན། སྣར་ཐང་། པེ་ཅིན། [↑](#footnote-ref-138)
119. བསྒྲུབ། སྣར་ཐང་། པེ་ཅིན། [↑](#footnote-ref-139)
120. འཕུང་པའི། སྣར་ཐང་། པེ་ཅིན། [↑](#footnote-ref-140)
121. སྟངས། སྣར་ཐང་། པེ་ཅིན། [↑](#footnote-ref-141)
122. བརླག། སྣར་ཐང་། པེ་ཅིན། [↑](#footnote-ref-142)
123. གིས་ཀྱང། སྣར་ཐང་། པེ་ཅིན། [↑](#footnote-ref-143)
124. འགྲུབ། སྣར་ཐང་། པེ་ཅིན། [↑](#footnote-ref-144)
125. འཚོགས་པར། སྣར་ཐང་། པེ་ཅིན། [↑](#footnote-ref-145)
126. བརྩལ་པར། སྣར་ཐང་། པེ་ཅིན། [↑](#footnote-ref-146)
127. གཱ། སྣར་ཐང་། པེ་ཅིན། [↑](#footnote-ref-147)
128. གང་གཱ། སྣར་ཐང་། པེ་ཅིན། [↑](#footnote-ref-148)
129. མཛའ་བོ། སྣར་ཐང་། པེ་ཅིན། [↑](#footnote-ref-149)
130. གླགས་ལྟའི། སྣར་ཐང་། པེ་ཅིན། [↑](#footnote-ref-150)
131. སྐྱེ། སྣར་ཐང་། པེ་ཅིན། [↑](#footnote-ref-151)
132. ཁྲོ་བའི་ཕུས། སྣར་ཐང་། ཁྲོ་བོའི་ལུས། པེ་ཅིན། [↑](#footnote-ref-152)
133. ཁྲོ་བོའི། པེ་ཅིན། [↑](#footnote-ref-153)
134. གདུང་བའི། སྣར་ཐང་། པེ་ཅིན། [↑](#footnote-ref-154)
135. ཡངས་པ། སྣར་ཐང་། པེ་ཅིན། [↑](#footnote-ref-155)
136. ཆུ་བུམ། སྣར་ཐང་། [↑](#footnote-ref-156)
137. ལྡན་པའོ། སྣར་ཐང་། པེ་ཅིན། [↑](#footnote-ref-157)
138. འགྱུར་བར། སྣར་ཐང་། པེ་ཅིན། [↑](#footnote-ref-158)
139. ངག་བརྩོན། པེ་ཅིན། དྲག་བརྩོན། སྣར་ཐང་། [↑](#footnote-ref-159)
140. སྤོངས། སྣར་ཐང་། པེ་ཅིན། [↑](#footnote-ref-160)
141. ངོ། སྣར་ཐང་། པེ་ཅིན། [↑](#footnote-ref-161)
142. གཞོམ་པ། སྣར་ཐང་། པེ་ཅིན། [↑](#footnote-ref-162)
143. བསྲེག་པ། སྣར་ཐང་། པེ་ཅིན། [↑](#footnote-ref-163)
144. བལྟོས། སྣར་ཐང་། པེ་ཅིན། [↑](#footnote-ref-164)
145. ལ། སྣར་ཐང་། [↑](#footnote-ref-165)
146. བཀྲན་དང་ཅི། སྣར་ཐང་། བཀྲེན་དང་ཅི། པེ་ཅིན། [↑](#footnote-ref-166)
147. སྲེགས། སྣར་ཐང་། པེ་ཅིན། [↑](#footnote-ref-167)
148. ལྕགས་ཀྱུ། སྣར་ཐང་། པེ་ཅིན། [↑](#footnote-ref-168)
149. བལ། སྣར་ཐང་། པེ་ཅིན། [↑](#footnote-ref-169)
150. ཡིས། སྣར་ཐང་། པེ་ཅིན། [↑](#footnote-ref-170)
151. འཕྲེང། པེ་ཅིན། [↑](#footnote-ref-171)
152. འདིར། སྣར་ཐང་། པེ་ཅིན། [↑](#footnote-ref-172)
153. གང་དག། སྣར་ཐང་། པེ་ཅིན། [↑](#footnote-ref-173)
154. བསྲེག། སྣར་ཐང་། པེ་ཅིན། [↑](#footnote-ref-174)
155. འཕུང། སྣར་ཐང་། པེ་ཅིན། [↑](#footnote-ref-175)
156. ལྕགས་ཀྱུ། སྣར་ཐང་། པེ་ཅིན། [↑](#footnote-ref-176)
157. དྲང་དེ། སྣར་ཐང་། པེ་ཅིན། [↑](#footnote-ref-177)
158. དཔའ་དཔའོ་ཅིམ་ཅམ་མེད་བརྩོམ་པ། པེ་ཅིན། དཔའ་དཔའོ་ཙམ་ཙམ་མེད་རྩོམ་པ། སྣར་ཐང་། [↑](#footnote-ref-178)
159. ན། སྣར་ཐང་། པེ་ཅིན། [↑](#footnote-ref-179)
160. བརྩན། སྣར་ཐང་། པེ་ཅིན། [↑](#footnote-ref-180)
161. གྱིས་གསོ། སྣར་ཐང་། པེ་ཅིན། [↑](#footnote-ref-181)
162. ནས་ཐར་པའང། སྣར་ཐང་། པེ་ཅིན། [↑](#footnote-ref-182)
163. ཆེན་པོ་ཆེ། སྣར་ཐང་། པེ་ཅིན། [↑](#footnote-ref-183)
164. འཕྲེང་བ། པེ་ཅིན། [↑](#footnote-ref-184)
165. འདོད་པས། སྣར་ཐང་། པེ་ཅིན། [↑](#footnote-ref-185)
166. ཡི། པེ་ཅིན། [↑](#footnote-ref-186)
167. བྱ་སྟེ། སྣར་ཐང་། པེ་ཅིན། [↑](#footnote-ref-187)
168. མཉེས། སྣར་ཐང་། པེ་ཅིན། [↑](#footnote-ref-188)
169. འགྱུར་བ་ཅེས། པེ་ཅིན། འགྱུར་བར། སྣར་ཐང་། [↑](#footnote-ref-189)
170. ཀླུ་སྒྲུབས། སྣར་ཐང་། [↑](#footnote-ref-190)
171. བན་བརྦ། པེ་ཅིན། བན་བྲརྦ། སྣར་ཐང་། [↑](#footnote-ref-191)
172. ལོཙྪ་བ་དགེ་སློང། སྣར་ཐང་། པེ་ཅིན། [↑](#footnote-ref-192)
173. ། [↑](#footnote-ref-193)