[༧༠ན]༄༅༅། །རྒྱ་གར་སྐད་དུ། བཛྲ་པཱ་ཎི་མཱརྒཱཥྚཱཾ་བ[[1]](#footnote-21) །བོད་སྐད་དུ། ཕྱག་ན་རྡོ་རྗེའི་ལམ་ཡན་ལག་བརྒྱད་པ། འཕགས་པ་ལག་ན་རྡོ་རྗེ་ལ་ཕྱག་འཚལ་ལོ། །རིགས་ལྔ་ཁྲོ་བོ་རིགས་གཅིག་པས། །གཉིས་པོ་དབྱེར་མེད་རྣམ་བཞི་འདྲས། །བཅོམ་ལྡན་དེ་བཏུད་སྒྲུབ་པའི་ཐབས། །གཏུམ་པོ་ཁྲོས་པའི་གཞུང་བཞིན་བྱ། །དེ་ལ་དུར་ཁྲོད་ལ་སོགས་པའི་གནས་སུ་གདོང་ལ་སོགས་པ་དག་པར་བྱས་ཏེ་དྲི་ཆུའི་ཆག་ཆག་བཏབ་ལ། རྣལ་འབྱོར་པ་དབང་ཐོབ་པས་སྟན་བདེ་བ་ལ་འདུག་སྟེ་རང་གི་སྙིང་གར་ཧཱུཾ་སྔོན་པོ་བསམ། དེའི་འོད་ཟེར་གྱིས་བླ་མ་དང་ལྷ་དང་རྒྱལ་བ་སྲས་དང་བཅས་པ་རྣམས་ཐུགས་བསྐུལ་ཏེ་བསོད་ནམས་ཀྱི་ཚོགས་བསགས་པ་ནི། སངས་རྒྱས་ཆོས་དང་དགེ་འདུན་དང། །བྱང་ཆུབ་སེམས་དཔའི་ཚོགས་རྣམས་དང། །བཅོམ་ལྡན་ཕྱག་ན་རྡོ་རྗེ་ལ། །བདག་ནི་གུས་པས་ཕྱག་འཚལ་ལོ། །འདོད་ཡོན་ལྔ་དང་རིན་ཆེན་བདུན། །བཀྲ་ཤིས་རྫས་བརྒྱད་འཁོར་ཡུག་[[2]](#footnote-22)བཅས། །ཕྱི་ནང་གསང་བའི་མཆོད་པ་རྣམས། །བླ་ན་ཡོད་མེད་མཆོད་པར་བཞེས། །བདག་གིས་ཐོག་མཐའ་མེད་པ་ནས། །སྡིག་པ་བགྱིས་པ་མ་ལུས་ཀུན། །བཅོམ་ལྡན་ཕྱག་ན་རྡོ་རྗེ་ཡི། །སྤྱན་སྔར་ད་ལྟ་མཐོལ་ཞིང་བཤགས། །བླ་མ་དཀོན་མཆོག་གསུམ་པོ་དང། །གསང་སྔགས་ཀུན་བདག་རྡོ་རྗེ་ཅན། །དེ་རིགས་འཛིན་པའི་རྣལ་འབྱོར་ཀུན། །དགེ་བ་མཛད་ལ་རྗེས་ཡི་རང། །བཅོམ་ལྡན་ཕྱག་ན་རྡོ་རྗེ་ནི། །དུས་གསུམ་བདེ་གཤེགས་[༧༠བ]ཐམས་ཅད་ཀྱི། །བྱིན་གྱི་རླབས་[[3]](#footnote-23)ཀྱིས་དབང་བསྐུར་ལ། །གསང་སྔགས་འཁོར་ལོ་བསྐོར་བར་བསྐུལ། །སྐྱོན་བྲལ་མཐུ་ལྡན་ཁྱེད་རྣམས་ལ། །སྐྱེ་རྒ་ན་འཆི་མི་མངའ་ཡང། །འགྲོ་བའི་དོན་དུ་སྐུ་སྤྲུལ་ལ[[4]](#footnote-24) །།མཐུན་འཇུག་མྱ་ངན་མི་འདའ་གསོལ། །བདག་གིས་དགེ་བ་ཅི་བསགས་ཀུན། །གཅིག་ཏུ་བསྡུས་ཏེ་བསྡོམས་ནས་སུ། །བླ་མེད་བྱང་ཆུབ་ཐོབ་བྱའི་ཕྱིར། །སེམས་ཅན་ཀུན་གྱི་དོན་དུ་བསྔོ། །དེ་ནས་བྱམས་པ་དང་སྙིང་རྗེ་དང། དགའ་བ་དང་བཏང་སྙོམས་བསྒོམ་མོ། །དེ་ནས་ཡེ་ཤེས་ཀྱི་ཚོགས་བསགས་ཏེ། ཨོཾ་སརྦ་དྷརྨཱ་སྭ་བྷཱ་བ་ཨཱཏྨ་ཀོ྅ཧཾ་[[5]](#footnote-25)ཞེས་བརྗོད་པས་ཆོས་ཐམས་ཅད་སྟོང་པ་ཉིད་དུ་བསྒོམ་མོ། །དེ་ནས་རང་གི་སྙིང་གར་ཨ་ལས་བྱུང་བའི་ཟླ་དཀྱིལ་དུ་ཧཱུཾ་བསམ་མོ། །དེའི་འོད་ཀྱིས་དོན་བྱས། བར་ཆད་བསལ། མཆོད་པ་ཕུལ། བྱིན་རླབས་བསྡུས་ས་བོན་ལ་ཐིམ་པས་ཁྲོ་བོའི་རྡོ་རྗེ་རྩེ་ལྔ་པར་བལྟས་ཏེ། དེའི་ལྟེ་བ་ཅན་གྱི་ཡང་དེ་ལྟར་བྱས། །དེ་ཡོངས་སུ་གྱུར་པ་ལས། ཞལ་གཅིག་པ། ཕྱག་གཉིས་པ་སྐུ་མདོག་མཐིང་གགཡས་རྡོ་རྗེ་བསྣུན་པའི་ཚུལ། གཡོན་སྡིགས་མཛུབ་ཐུགས་ཀར་བཀན་པ། ལྟོ་འགྲོས་བརྒྱན་ཅིང་སྟག་ཤམ་གསོལ་བ། སྤྱན་གསུམ་པ། མཆེ་བ་གཙིགས་པ།སྐྲ་བརྫེས་[[6]](#footnote-26)ཤིང་སྨ་ར་སེར་བ། ཞབས་གྱད་ཀྱི་འདོར་སྟབས་[[7]](#footnote-27)སུ་བགྲད་པ། ཐུགས་ལས་རིགས་བཞི་ཡུམ་དང་འཁྱུད[[8]](#footnote-28)། །སེང་གེ་སྟག་དང་ཅེ་སྤྱང་ཕག །སྤྲུལ་པའི་ཁྲོ་ཆུང་བསམ་མི་ཁྱབ། །མེ་དཔུང་འབར་བའི་བདག་ཉིད་བསམ། །དེ་རྗེས་ཧཱུཾ་ལས་འོད་འཕྲོས་པས། །ཡེ་ཤེས་སྤྱན་དྲངས་མཆོད་སོགས་བྱ། །ཕྱག་རྒྱ་བཞི་ཡིས་རྒྱས་བཏབ་ལ། །སྐུ་གསུང་ཐུགས་སུ་བྱིན་གྱིས་བརླབ། །སྤྱན་ལ་སོགས་པས་དབང་བསྐུར་ལ། །སྤྲོ་བསྡུ་མི་སྐྱོའི་བར་[[9]](#footnote-29)དུ་བསྒོམ། །དེ་ནས་ཏིང་འཛིན་གསུམ་དང་མ་བྲལ་བར་བཟླས་པ་བྱ་སྟེ། ཨོཾ་བཛྲ་ཙཎྜ་མཧཱ་[[10]](#footnote-30)རོ་ཥ་ཎ་ཧཱུཾ་ཕཊ[[11]](#footnote-31)། གཟུངས་སམ་རིགས་ལྔའི་སྙིང་པོ་གང་ཡང་འདྲའོ། །དེ་ནས་གཏོར་མ་གཏང[[12]](#footnote-32)། བསྟོད་པ་བྱ། ཡི་གེ་བརྒྱ་པ་བཀླག །ཡེ་ཤེས་པ་གཤེགས། དམ་ཚིག་པ་བསྡུ། སྤྱོད་ལམ་བཞི་དགེ་བའི་ཆོས་སུ་སྤྱད་པར་བྱའོ། །དེ་ནས་རྫོགས་པའི་རིམ་པ་ནི། ས་བོན་རཾ་དུ་འབར་བ་ཡིས། །ཁ་སྦྱོར་ཉི་ཟླའི་[༧༡ན]འཕྲོ་འདུ་ལས། །ཐབས་དང་ཤེས་རབ་སྦྱོར་བ་ཡིས། །བདེ་བ་ཆེན་པོ་གསོ་མཛད་པ། །ཐིག་ལེའི་རང་བཞིན་མི་ཤིགས་ཀྱིས། །བགེགས་རིགས་སྟོང་ཕྲག་འཇོམས་པར་མཛད། །དེ་ནས་ཡང་དག་བཤད་པར་བྱ། །གཏོར་མ་ལས་རབ་ཀུན་གྱི་མཆོག །ལས་རྣམས་ཀུན་གྱི་སྔོན་དུ་འགྲོ །ཡཾ་རཾ་ཀཾ་དག་ས་བོན་ལས། །རླུང་དང་མེ་དང་ཐོད་པའི་སྒྱེད། །ཨ་ལས་ཐོད་པའི་གཞལ་ཡས་སུ། །ཤུ་[[13]](#footnote-33)དང་བི་མུ་མ་ར་ལས། །ན་དང་གོ་དང་ཀུ་ད་ཧ། །མི་འཆི་ལྔ་དང་རབ་གསལ་ལྔ། །སྟེང་དུ་ས་བོན་དགོད་བྱ་བ། །ཨོཾ་དང་ཧཱུཾ་དང་ཏྲཱཾ་[[14]](#footnote-34)ལཾ་ཁཾ། །ལཾ་མཱཾ་པཾ་ཏཱཾ་[[15]](#footnote-35)བཾ་དག་ལས། །ཡབ་ཡུམ་སྙོམས་འཇུག་བདུད་རྩིའི་ཆུར། །དཔའ་བོ་གསུམ་གྱིས་བྱིན་བརླབས་ལ། །བརྗོད་པས་དཀར་དམར་དངུལ་ཆུའི་མདོག །ཡེ་ཤེས་བདུད་རྩིར་བྱིན་བརླབས་ལ། །རྡོ་རྗེ་ཁོང་གསེང་ཡེ་ཤེས་ལྗགས[[16]](#footnote-36)། །ཧཱུཾ་མཛད་སྔགས་འདིས་གསོལ་བར་བསམ། །ཨོཾ་ཙཎྜ་བཛྲ་པཱ་ཎ་[[17]](#footnote-37)ཡེ་མ་ཧཱ་བ་ལིཾ་ཨི་དཾ། གྲྀཧྞ་གྲིཧྞ། ཁཱ་ཧི་ཁཱ་ཧི། མུཉྫ་[[18]](#footnote-38)ཧོ་ས་མ་ཡེ་སྭཱ་ཧཱ། དེ་ནས་སྨན་གྱི་མཆོད་པ་ནི། ཨ་མྲྀ་ཏ་པཱུ་ཛ་ཧོ[[19]](#footnote-39)། །རཀྟའི་མཆོད་པ་ནི། རཀྟ་པི་པ་ཏ་ཡོ། ཚོགས་ཀྱི་མཆོད་པ་ནི། ག་ཎ་པཱུ་ཛ་ཧོ[[20]](#footnote-40)། །དེ་ནས་ལྷག་མ་བསྔོ་[[21]](#footnote-41)བྱ་བ། །སྔགས་འདི་བརྗོད་པས་ཐིམ་པར་བསམ། །ཨོཾ་ཨ་ཀཱ་རོ་མུ་ཁཾ་སརྦ་དྷརྨཱ་ཎཱཾ་[[22]](#footnote-42)ཨཱ་དྱ་ནུཏྤནྣ་[[23]](#footnote-43)ཏྭཱཏ། ཨོཾ་ཨཱཿཧཱུཾ་སྭཱ་ཧཱ། ཞེས་པའི་སྔགས་ཀྱིས་འབྱུང་པོ་ཐམས་ཅད་ལ་གཏོར་མ་གཏང་ངོ་། །[[24]](#footnote-44)དེ་ནས། སངས་རྒྱས་ཀུན་གྱིས་གནང་བའི་ལྷ། །མཆེ་བ་གཙིགས་ཤིང་མེ་མདག་སྤྱན། །མེ་ལྕེའི་དབུགས་ལ་འཇིགས་པའི་ངར། །ཕྱག་ཞབས་ནོར་རྒྱས་བུ་ཡིས་བརྒྱན། །ནག་པོ་གདོལ་བའི་སེ་རལ་ཁ། །དགའ་བོ་ཉེ་དགས་སྙན་ཆ་མཛད། །སྦྲུལ་གདུག་འབར་བས་ཕྱག་ཞབས་བརྒྱན། །སྐུ་ཡི་བཞིན་དང་གཟི་བརྗིད་རྒྱས། །ཁྲོ་གཉེར་སྨིན་མ་དཔྲལ་བར་བསྡུས། །ཡ་སོས་མ་མཆུ་དྲག་ཏུ་མནན། །གཤིན་རྗེའི་ཆ་བྱེད་[[25]](#footnote-45)འཇིགས་བྱེད་སྐུ། །གློག་ལྟར་འཁྱུག་པའི་ལྗགས་འདྲིལ་ཞིང། །གསུས་པ་ཆེ་ཞིང་སྦྲུལ་ཟ་བ། །ལག་པ་བརྡབས་པའི་སྒྲ་ཡིས་ནི། །ཁམས་གསུམ་རྣམས་ནི་འཇིགས་པར་བྱེད། །སྨ་ར་སེར་པོ་གྱེན་དུ་འཁྱིལ། །ཁྲོ་གཉེར་སྨིན་མ་མེ[༧༡བ]ལྕེར་འཁྱུག །ཁམ་ནག་རལ་པ་གྱེན་དུ་བརྫེས། །ཕྱག་གཡས་གསེར་གྱི་རྡོ་རྗེ་བསྣམས། །གཡོན་པ་སྡིགས་མཛུབ་ལོག་འདྲེན་གཟིར། །སྐུ་ལ་མེ་འབར་སྲིད་གསུམ་འདུལ། །འདབ་བཟངས་རྒྱལ་པོས་སྐ་རགས་[[26]](#footnote-46)མཛད། །དཔག་ཚད་བརྒྱད་ཁྲི་རྒྱ་མཚོའི་ཟབས། །ཞབས་ཀྱི་པུས་མོར་ཕྱིན་མཛད་ནས། །དབང་པོ་ཉི་མ་ཕྲག་ལ་ཁུར། །ཨཱ་ལིའི་[[27]](#footnote-47)གད་རྒྱངས་ཆེན་པོ་ཡིས[[28]](#footnote-48)། །ཀུན་དུ་དགོད་[[29]](#footnote-49)ཅིང་འཁྲུག་པར་བྱེད། །ཧཱུཾ་དང་ཕཊ་གྱི་གད་རྒྱངས་ཀྱིས། །ཧ་ཧ་བཞད་ཅིང་དྲག་ཤུལ་ཆེ། །ཀླུ་རྣམས་འདུལ་བར་བྱེད་ལ་བསྟོད། །དེ་ནས་སྔགས་ཀྱི་བྱེ་བྲག་ནི། །ཨོཾ་བཛྲ་ཙཎྜ་མ་ཧཱ་རོ་ཥ་ཎ་ཧཱུཾ་ཕཊ། ཨོཾ་ནཱི་ལཱཾ་བ་[[30]](#footnote-50)ར་དྷ་ར་བཛྲ་པཱ་ཎི་ཧཱུཾ་ཕཊ། ཨོཾ་བཛྲ་པཱ་ཎི་[[31]](#footnote-51)ཧཱུཾ་བཛྲ་རོ་ཥ་ཎ་ཧཱུཾ་ཕཊ། ཨོཾ་བཛྲ་ཙཎྜ་སརྦ་དུཥྚཱན་[[32]](#footnote-52)ཏ་ཀ་ཧ་ན་ད་[[33]](#footnote-53)པ་ཙ་ཧཱུཾ་ཕཊ། ཨོཾ་བཛྲ་པཱ་ཎི་ས་མནྟ་ཀ་ར་མ་རཀྵ་ཙིཏྟ་བཛྲ་ནཱ་ག་ས་མནྟ་ཧཱུཾ་ཕཊ། རིགས་ལྔ་གཏུམ་པའི་དྲག་སྔགས་ཏེ། །རིམ་པ་ཡིས་ནི་ཤེས་པར་བྱ། །ཏདྱ་ཐཱ་ནས་བྷ་ག་བཱན[[34]](#footnote-54)། ར་ཛྙཱ་པ་ཡི་པར་[[35]](#footnote-55)དུ་ནི། །གཏུམ་པོ་ཁྲོས་པའི་རྒྱུད་བཞིན་ནོ། །དེ་དག་གདགས་པའི་དྲག་སྔགས་ནི། །སྦྱོར་བས་ཡང་དག་བསྟན་པར་བྱ། །ཨོཾ་ཧ་ཡཀྵ་སོད་རྡོ་རྗེ་ཎ་རི་ཐཱ་རྦད། ཛཱ་[[36]](#footnote-56)བུ་རཾ་རྦད། མུཾ་རིག་མུཾ་རིག་མཱ་ར་ཡ་ཤིག །སོག་ཚིག་ནན་[[37]](#footnote-57)རྦད། ལུས་རུལ་ནཱ་ག་མཱ་ར་ཡ་ཕཊ། རཾ་རཾ་ཛ་ལ་ཛ་ལ། ཤིག་ཤིག་མཱ་ར་ཡ། རྡུལ་བུན་རྦད་སོད། ཨོཾ་བཛྲ་ཙནྜ་སརྦ་དུཥྚཱན་ཀྲིག་ནན། ཨེ་ཧུར་ཐུཾ་ཛ་[[38]](#footnote-58)མཱ་ར་ཡ་རྦད། ནཱ་ག་ཙིཏྟ་མཱ་ར་ཡ་རྦད། ཡཀྵ་ཙིཏྟ་མཱ་ར་ཡ་རྦད། རུ་ཀྲཾ་ཙིཏྟ་མཱ་ར་ཡ་རྦད། ར་ཛཱ་ཙིཏྟ་མཱ་ར་ཡ་རྦད། རཀྵ་ཙིཏྟ་མཱ་ར་ཡ་རྦད། ཙ་ར་ཙིཏྟ་མཱ་ར་ཡ་རྦད། ཧཾ་ཤཾ་ཙིཏྟ་མཱ་ར་ཡ་རྦད། བ་ར་ས་ཏུ་ཙིཏྟ་མཱ་ར་ཡ་རྦད། མུས་མུན་ཙིཏྟ་མཱ་ར་ཡ་རྦད། རུ་ཀྲི་ཙིཏ་མཱ་ར་ཡ་[[39]](#footnote-59)རྦད། ཉི་མས་བླ་ནན། ཀླད་པ་ནན[[40]](#footnote-60)། ཙི་ཏྲ་ཀུ་ལི་ནན[[41]](#footnote-61)། ཀུ་ན་ཤིག།།ཙི་ཏྲ་མུ་ཏྲ་བཟློག་བྱེར། ནཱ་ག་ཤིག །ནཱ་[[42]](#footnote-62)ག་གློག་ནཱ་ག་[[43]](#footnote-63)གྷོ་ལ་ནན[[44]](#footnote-64)། ཆེ་གེ་ཙིཏྟ་མཱ་[[45]](#footnote-65)ར་ཡ་ཧཱུཾ་ཕཊ། གདུག་པ་རྣམ་གསུམ་གསད་[[46]](#footnote-66)བྱ་བ། །ཐོག་མར་ཤེ་དང་རྩོ་ལ་སྦྱར། །དྲེགས་པ་བཅུ་ནི་འདུལ་བྱེད་པ། །གོང་ལྟར་མཐུན་དང་བར་པ་གཟུང། །བསྲུང་ཞིང་ཟློག་པར་[[47]](#footnote-67)བྱེད་པ་ནི། །འགྲེས་[[48]](#footnote-68)ཀྱིས་ཐ་མར་ཤེས་པར་བྱ། །གཞན་ཡང་སྔགས་ཀྱི་སྦྱོར་བ་ནི། །འདི་ལྟར་རབ་ཏུ་བསྟན་པར་བྱ། །ཨོཾ་ག་རུ་[༧༢ན]ཌ་ཧཾ་ས་ཡ[[49]](#footnote-69)། ཙ་ལ་ཙ་ལ་སྭཱ་ཧཱ། སེར་བ་བཅད་པའོ། །ཐལ་ཆེན་དང་ཡུངས་ཀར་གྱིས་བྱའོ། །ཨོཾ་ཨེ་ཤོང་ཐི་ཏོ། ཧུ་ལུ་ཧུ་ལུ། ཛ་ལ་ཛྙི་[[50]](#footnote-70)ཧོ། ཧུ་ལུ་ཧུ་[[51]](#footnote-71)ལུ། ཡང་ཏྲིའི་བ་ཐི་ཏོ། ཧུ་ལུ་ཧུ་[[52]](#footnote-72)ལུ། ཏད་ཏྲེ་བ་པྲ་ཏི་ག་ཛ་ཏུ། ཧུ་ལུ་ཧུ་ལུ་སྭཱ་ཧཱ། སྔགས་ཀྱི་རྒྱལ་པོ་འདི་འཐབ་པ་དང། རྣམ་པར་རྩོད་པ་ཐམས་ཅད་ལ་བཟླས་པས་ཞི་བར་བྱེད་དོ། །ཨོཾ་མོ་ཙ་ནི་མོ་ཙ་ཡ[[53]](#footnote-73)། མོ་ཀྵ་ནི་མོ་ཀྵ་ཡ། ཛྲི་རྦམ་བ་[[54]](#footnote-74)ར་དེ་སྭཱ་ཧཱ། ཆུ་ལ་བཏབ་སྟེ་[[55]](#footnote-75)གཏོར་ན་བཅིངས་པ་ལས་རྣམ་པར་གྲོལ་ལོ། །ཨོཾ་ཏ་རི་ནི་ཏ་ར་ཡ[[56]](#footnote-76)། ནི་མོ་ཙ་[[57]](#footnote-77)མོ་ཙ་ཡ[[58]](#footnote-78)། མོ་ཀྵ་ནི་མོ་ཀྵ་ཡ[[59]](#footnote-79)། བཛྲ་བཾ་བ་ར་དེ་སྭཱ་ཧཱ། ཏིལ་མར་ལ་མངོན་པར་བསྔགས་ཏེ། སྐྱེ་བའི་སྒོ་ལ་བསྐུས་ན་སྦྲུམ་མ་བདེ་བར་བཙའ་བར་འགྱུར་རོ། །ཨོཾ་ཏཱ་རེ་ཏུཏྟཱ་རེ། མོ་ཀྵ་ཡཱ་བཛྲི་པཾ་སྭཱ་ཧཱ། གུར་གུམ་གྱིས་གྲོ་ག་ལ་གང་གི་མིང་སྨོས་པའི་སྔགས་མངོན་པར་བྲིས་ལ། སྤྲ་ཚིལ་གྱིས་གཏུམས་[[60]](#footnote-80)ཏེ་དྲི་ཞིམ་པོས་བཀང་བའི་ཆུའི་བུམ་པར་བླུགས་ཏེ། མེ་ཏོག་དྲི་ཞིམ་པ་ལ་དུས་གསུམ་དུ་མཆོད་པ་བྱས་ན། འཐབ་རྩོད་ཐམས་ཅད་ལས་རྣམ་པར་རྒྱལ་བར་འགྱུར་རོ། །ཨོཾ་ཨ་མ་ར་ཎི་ཛཱི་བནྟཱི་[[61]](#footnote-81)ཡེ་སྭཱ་ཧཱ། སྔགས་འདི་ལེགས་པར་བཟླས་ན་ལས་ཐམས་ཅད་འགྲུབ་པར་འགྱུར། ཁྱད་པར་དུ་འབྲུམ་བུ་ལ་སོགས་པ་ལ་ཆུ་ལ་བཏབ་ནས་འཐུངས་ན་འབྲུམ་བུ་ཐམས་ཅད་ཞི་བར་འགྱུར་རོ། །ཨོཾ་ཙཎྜ་མ་ཧཱ་རོ་ཥ་ཎ་ཧཱུཾ་ཕཊ། སྔགས་ཀྱི་རྒྱལ་པོ་འདི་ལན་ཅིག་བཟླས་པས་སྡིག་པ་ཐམས་ཅད་སྲེག་པར་[[62]](#footnote-82)བྱེད་དོ། །འབྱུང་པོ་ལ་སོགས་པའི་གདོན་ལ་ཡུངས་ཀར་ལ་བསྔགས་ཏེ་གཏོར་བས་འབྱེར་རོ། །བྱིས་པ་གསར་དུ་བཙའ་བ་ལ་སྐམ་པ་ལ་རྡོ་རྒྱུས་ཀྱིས་བྲིས་ཏེ་སྒོ་གོང་དུ་བཏགས་ན་བསྲུང་བའི་མཆོག་ཏུ་འགྱུར་རོ། །ཨོཾ་ཛཾ་བྷ་ལ་ཛ་ལེནྡྲ་[[63]](#footnote-83)ཡེ་སྭཱ་ཧཱ། ཨོཾ་མ་ཎི་[[64]](#footnote-84)བྷ་དྲཱ་ཡ་སྭཱ་ཧཱ། ཨོཾ་པུརྞྞ་[[65]](#footnote-85)བྷ་དྲཱ་ཡ་[[66]](#footnote-86)སྭཱ་ཧཱ། ཨོཾ་དཱ་ན་དཱ་[[67]](#footnote-87)ཡ་སྭཱ་ཧཱ། ཨོཾ་བཻ་ཤྲ་བ་[[68]](#footnote-88)ཎཱ་ཡ་སྭཱ་ཧཱ། ཨོཾ་ཀི་ལི་མ་ལི་ནི་སྭཱ་ཧཱ།ཨོཾ་པི་ཙི་ཀུཎྜ་ལི་ནེ་སྭཱ་ཧཱ། ཨོཾ་མུ་ཁེནྡྲཱ་ཡ་སྭཱ་ཧཱ། ཨོཾ་ཙ་ལེནྡཱ་ཡ་སྭཱ་ཧཱ། ཛཾ་བྷ་ལ་ལ་གནོད་སྦྱིན་ཆེན་པོ་བརྒྱད་ཀྱིས་བསྐོར་བའི་ནོར་བསྒྲུབ་པའོ།། །།དེ་ནས་རབ་གནས་བཤད་པར་བྱ། །གཟའ་སྐར་དུས་ཚེས་བཟང་པོ་ལ། །བཀྲ་ཤིས་བུམ་པ་མཚན་ལྡན་དུ། །འདག་ཆལ་ལ་[༧༢བ]སོགས་ཆུ་བརྒྱད་ལ། །སྟོང་རྩ་བརྒྱད་དུ་གཟུངས་བརྗོད་དོ། །ཁྲུས་ཁང་[[69]](#footnote-89)གསེར་དང་མུ་ཏིག་ཅན། །རིན་ཆེན་སིལ་མ་སྤུང་[[70]](#footnote-90)བར་བཀྲུ། །ཇི་ལྟར་བལྟམས་པའི་ཚིགས་བཅད་བརྗོད། །ལུགས་མ་བཀྲུ་ཞིང་མེ་ལོང་ལ། །པོ་ཏི་[[71]](#footnote-91)ལྷ་ཁང་བཀྲུ་བྱའོ། །ཁྲུས་བྱེད་ན་བཀྲ་ཤིས་ཀྱི་ཚིགས་བཅད་དང་རོལ་མོའི་སྒྲ་སྣ་ཚོགས་དགྲོལ་ལོ། །སྲན་ཕྱེ་དང་འབྲས་ཡོས་དང་ཏིལ་མར་ལ་སོགས་པ་ལ་ཀུ་ཤའི་པིར་གྱིས་[[72]](#footnote-92)ཁྲུས་བྱ་ཞིང་སྔགས་འདི་བརྗོད། ན་མོ་སརྦ་ཏ་ཐཱ་ག་ཏ་དུ་རྞ་[[73]](#footnote-93)དུ་པ་པ་ཀྲ་སྟ་ཡེ་[[74]](#footnote-94)སྭཱ་ཧཱ་ཞེས་བརྗོད་དོ། །དེ་ནས་རས་ཁ་ཚར་མ་ཉམས་པས་དྲིལ་ཕྱིས་བྱ་ཞིང་སྔགས་དེ་བརྗོད་དོ། །དེ་ནས་དཀྱིལ་འཁོར་ཆེན་པོ་སྤྱན་དྲངས་ལ་བདག་གིས་དཀྱིལ་འཁོར་བསྒྲུབ་[[75]](#footnote-95)སྟེ། བདག་ཉིད་[[76]](#footnote-96)དཀྱིལ་འཁོར་མཆོད་པ་རྫོགས་པའི་རྗེས་ལ་རབ་གནས་ཀྱི་ལྷ་རྣམས་ཤིན་ཏུ་གསལ་བར་བྱས་ཏེ། ཡེ་ཤེས་ཀྱི་འཁོར་ལོ་བར་སྣང་དུ་བསྡུས་ཏེ་སྤྱན་དྲངས་ལ་གཉིས་སུ་མེད་པར་བསྟིམས་[[77]](#footnote-97)ལ། དབང་བསྐུར་རྒྱས་བཏབ་ལ་མཆོད་པ་ཤིན་ཏུ་རྒྱས་པར་བྱའོ། །དེ་ཡང་གསེར་གྱི་ཐུར་མས་སྤྱན་དབྱེ་བའི་སྔགས་ནི་འདིའོ། །ཨོཾ་ཙཀྵུ་ཛྙཱ་ན་ཙཀྵུ་པྲ་བེ་ཤ་ཡ་སྭཱ་ཧཱ། སྙན་དབྱེ་བ་ནི་ཨོཾ་ཀརྞ་[[78]](#footnote-98)ཡེ་སྭཱ་ཧཱ། ཤངས་དབྱེ་བ་ནི་[[79]](#footnote-99)ཨོཾ་ན་ག་གནྡྷེ་སྭཱ་ཧཱ། ཞལ་དབྱེ་བ་ནི་ཨོཾ་མུ་ཁ་ཡེ་སྭཱ་ཧཱ། ན་བཟའ་[[80]](#footnote-100)གསོལ་བ་ནི་ཨོཾ་བ་ཙན་ཙ་ལི་ཀ་ཡེ་སྭཱ་ཧཱ། དུང་གི་སོ་མངས་དང་གསེར་གྱི་སྤུ་གྲིས་རབ་ཏུ་བྱུང་བ་དང། བྱང་ཆུབ་སེམས་དཔའི་བྱ་བ་བྱའོ། །པུསྟི་[[81]](#footnote-101)གླེགས་བམ་རྣམས་ནི་རྡོ་རྗེ་ཆོས་དང་ཡུམ་ཆེན་མོར་བྱིན་གྱིས་བརླབ་བོ། །མཆོད་རྟེན་ནི་རྣམ་པར་སྣང་མཛད་དུ་བྱིན་གྱིས་བརླབ་བོ། །རྡོ་རྗེ་དང་དྲིལ་བུ་ལ་སོགས་པ་ནི་རང་རང་གི་ཕྱག་མཚན་དུ་བྱིན་གྱིས་བརླབ་བོ[[82]](#footnote-102)། །གཙུག་ལག་ཁང་ལ་སོགས་པ་དེ་དག་ཐམས་ཅད་ལ་ཡེ་ཤེས་སེམས་དཔའ་བཅུག་ལ་རྒྱས་བཏབ་ཅིང་བྱིན་གྱིས་བརླབས་ཏེ་དབང་བསྐུར་ལ་མཆོད་པ་རྒྱ་ཆེན་པོས་མཆོད་ལ་བཀྲ་ཤིས་ཆེན་པོར་མངའ་གསོལ་ལོ།།།། །།༄༅། །[[83]](#footnote-103)།།༄༅། །[[84]](#footnote-104)དེ་ནས་བདུན་ཚིགས་བྱེད་པར་འདོད་ན། བསྙེན་པ་སྔོན་དུ་སོང་བས་གསོན་པོའི་བསྲུང་བ་བྱས་ཏེ། རུས་བུའམ་མཚན་བྱང་ལ་སོགས་པའི་དྲི་མ་སྦྱངས་ཏེ། འདོད་ལྷའི་[[85]](#footnote-105)ཐུགས་རྗེས་གཤིན་པོ་ངན་སོང་[༧༣ན]གསུམ་ནས་དྲང་ཞིང། གཤིན་པོའི་ཤེས་པ་ཨ་ཐུང་གནས་པ་དེ་མཚན་བྱང་ལ་བསྟིམས་ཏེ[[86]](#footnote-106)། དྲག་པོའི་སྦྱིན་སྲེག་གིས་གཤེད་ཕྲལ་ལ། དུག་སྦྱང་ཞིང་འགྲོ་དྲུག་ནས་དྲངས་ཏེ། འདོད་ཆགས་ཞེ་སྡང་གཏི་མུག་གསུམ། །འདི་གསུམ་འཇིག་རྟེན་དུག་ཡིན་ཏེ། །སངས་རྒྱས་ཆོས་དང་དགེ་འདུན་གསུམ། །བཅོམ་ལྡན་ཕྱག་ན་རྡོ་རྗེ་ཉིད། །དཀོན་མཆོག་བདེན་པས་དུག་མི་མངའ[[87]](#footnote-107)དཀོན་མཆོག་བདེན་པས་དུག་བཅོམ་མོ། །དུག་ཀ་ཤཱནྟིཾ་[[88]](#footnote-108)ཀུ་རུ་ཡེ་སྭཱ་ཧཱ། ཞེས་བརྗོད་ཅིང་འགྲོ་དྲུག་ནས་དྲངས་ལ་དཀྱིལ་འཁོར་ཆེན་པོར་དབང་བསྐུར་ཏེ། མེ་མར་གྱིས་ལམ་བསྟན་[[89]](#footnote-109)ལ་བདེ་བ་ཅན་གྱི་ཞིང་ཁམས་སུ་གནས་སྤར་རོ།།།།༄༅། །[[90]](#footnote-110)དེ་ནས་སྦྱིན་སྲེག་བཤད་པར་བྱ། །ཞི་བ་དཀར་ཞིང་ཟླུམ་པ་ལ། །ཀུ་ཤ་འོ་མ་ཅན་གྱིས་བསྲེག །འབྲས་ཆན་དཀར་གསུམ་མངར་གསུམ་དབུལ། །ཏ་ལ་[[91]](#footnote-111)ནྱ་གྲོ་དྷ་ཡིས་བསྲེག །གྲུ་བཞི་རིན་ཆེན་མཛེས་པས་སྤྲས། །སྨན་[[92]](#footnote-112)དང་རིན་ཆེན་སྣ་ལྔ་དབུལ། །དབང་ལ་དམར་ཞིང་ཟླ་གམ་ལ། །ཙནྡན་དམར་དང་སེང་ལྡེང་ཤིང། །ཁྲུ་གང་ཚད་ལ་པདྨའི་དབྱིབས། །དཱུར་བ་ཤིང་ཐོག་[[93]](#footnote-113)ལ་སོགས་དབུལ། །དྲག་པོ་[[94]](#footnote-114)མཐིང་ནག་གྲུ་གསུམ་ལ། །ཆུ་ཤིང་ཚེར་མ་ཅན་གྱིས་བསྲེག །རྡོ་རྗེ་ལྕགས་ཀྱུས་སྤྲས་པ་ལ། །དུག་དང་ཁྲག་དང་དྲག་པོས་དབུལ། །མེ་ལྷའི་ཆོ་ག་རྫོགས་བྱས་ལ། །དེ་ཡི་གཞལ་ཡས་དྲག་པོ་རུ། །བཅོམ་ལྡན་ཆོ་ག་ལེགས་པ་ཡིས། །སྦྱིན་སྲེག་སྔགས་ནི་འདི་ལྟར་རོ། །ཨོཾ་ཨགྣ་ཡེ་[[95]](#footnote-115)ཛྭ་ལ་རཾ། སརྦ་ཤ་ཏྲཱུཾ། ཤཱནྟིཾ་ཀུ་རུ་[[96]](#footnote-116)སྭཱ་ཧཱ། ཞི་བའི་འོ[[97]](#footnote-117)། །པུ་ཥྚིཾ་ཀུ་རུ་[[98]](#footnote-118)སྭཱ་ཧཱ། རྒྱས་པའིའོ། །བ་ཤཾ་ཀུ་རུ་[[99]](#footnote-119)སྭཱ་ཧཱ། དབང་གིའོ། །མཱ་ར་ཡ་ཀུ་རུ་[[100]](#footnote-120)ཧཱུཾ་ཕཊ། དྲག་པོའིའོ། །ན་མཤྩཎྜ་[[101]](#footnote-121)བཛྲ་པཱ་ཎ་[[102]](#footnote-122)ཡེ། མ་ཧཱ་ཡ་ཀྵ་སེ་ནཱ་པ་[[103]](#footnote-123)ཏ་ཡེ། སརྦ་ཤ་ཏྲཱུཾ་[[104]](#footnote-124)ཞེས་པ་ཕྲིན་ལས་བཞིའི་སྔགས་གདགས་པ་ནི་ཕྱག་ན་རྡོ་རྗེའིའོ[[105]](#footnote-125)།། །།༄༅། །།། །།༄༅། །[[106]](#footnote-126)དེ་ནས་གདོན་བཤད་པར་བྱ། དབྱིབས་ལེགས་མཛེས་པའི་མཎྜལ་གསུམ། །བདག་དང་ནད་པའི་བར་དུ་བྱ། །དང་པོ་གཟུངས་[[107]](#footnote-127)ཀྱི་བུམ་པ་ལ། །གཉིས་པ་སྨྱུག་ཤད་ལྕུག་མས་བྱབ[[108]](#footnote-128)། །གསུམ་པ་བ་སུ་རིགས་དྲུག་དགོད། །འཁར་གཞོང་སྨན་གྱིས་བཀང་བ་ནི། །ལྕུག་[༧༣བ]མའི་གདན་དེ་ནད་རྣམས་གདབ། །མཱ་[[109]](#footnote-129)ག་ཡུ་ལུ་ཞེས་བརྗོད་ལ། །དགང་གཟར་བླུགས་གཟར་དག་གིས་དབུལ། །ཞི་བ་ཆུ་ཡི་སྦྱིན་སྲེག་གོ། །གུ་གུལ་དུད་པས་བདུག་པ་དང། །བྲ་མའི་ལྕག་གིས་བྲབ་པ་དང། །ཁྱུང་དང་མཐུ་ཆེན་བསྡིགས་[[110]](#footnote-130)ཤིང་བྲབ། །མདོངས་ཀྱིས་[[111]](#footnote-131)དུད་ཁུང་ལྟ་བུར་བྱབ[[112]](#footnote-132)། །རླུང་གི་དཀྱིལ་འཁོར་བསྐྱོན་བྱས་ལ། །གདོན་དེ་དཔག་ཚད་བརྒྱད་ཁྲིར་འཕང། །གདོན་རིགས་ཉི་ཤུ་རྩ་ལྔ་ལ། །སྨན་ཡང་རྩ་ལྔས་ནད་རྣམས་འཇོམས[[113]](#footnote-133)། །མཐོང་བའི་དུག་དང་རེག་པའི་དུག །ཁ་རླངས་[[114]](#footnote-134)དུག་དང་བསམ་པའི་[[115]](#footnote-135)དུག །མྱོས་པའི་དུག་དང་དུག་མཚོ་ལྔ། །གཏུམ་པོ་ཁྲོས་པའི་རྒྱུད་བཞིན་དུ། །རྟེན་ཅིང་འབྲེལ་པའི་རྫས་རྣམས་དང། །ཡེ་ཤེས་ལྷ་ཡི་སྔགས་ཀྱིས་དགྲོལ། །མཛེ་རིགས་སུམ་བརྒྱ་དྲུག་ཅུ་ལས། །བསྡུ་[[116]](#footnote-136)ན་བཅོ་བརྒྱད་ཤིན་ཏུ་བརྒྱད[[117]](#footnote-137)། །རྩ་དང་ཆུ་དང་དབང་པོ་དངས། །སྐྲ་དང་རུས་པ་སེན་མོ་སྤུ། །དུག་དང་རྐྱེན་དང་རིགས་དང་གདོན། །མངལ་དང་སྲིན་བུ་ཆུ་དང་ལྟས། །དང་པོ་བརྟག་པ་གཅེས་པ་[[118]](#footnote-138)ཡིན། །གཉིས་པ་གསོ་ཐབས་བསྟན་པར་བྱ། །བརྟག་པ་བརྒྱད་ལ་གསོ་ཐབས་གཉིས། །སྨན་དང་ལྷ་རུ་ཤེས་པར་བྱ། །ལྷ་ནི་སྔོན་དུ་[[119]](#footnote-139)སོང་བ་ཡིས། །སྨན་ནི་རྟེན་ཅིང་འབྲེལ་པའི་རྫས། །བཅངས་པ་ཙམ་གྱིས་བསྲུང་བའི་མཆོག །རྩ་བཤལ་རྩུབ་བཤལ་རྣ་[[120]](#footnote-140)བཤལ་སོགས། །རྔབས་རུའི་[[121]](#footnote-141)ཐབས་སྦྱོར་དག་དང་ནི། །གཏར་དང་མེ་ཐུར་ལ་སོགས་པས། །རིག་པས་[[122]](#footnote-142)དཔྱད་ལ་ཀུན་ནས་དགྲོལ། །མཛེ་རིགས་[[123]](#footnote-143)བརྟག་ཐབས་བརྒྱད་ལ་མན་ངག་བརྒྱད། །བླ་མའི་ངག་གིས་བརྒྱན་པར་བྱ། །དུག་ལ་སྨན་གྱིས་གསོ་བར་བྱ། །རྐྱེན་ལ་རྟེན་ཅིང་འབྲེལ་པའི་ཐབས། །རིགས་ལ་རིན་ཆེན་གཏེར་གྱིས་[[124]](#footnote-144)གཟེར། །གདོན་ལ་བྱབ་བསྲུངས་ལྷ་ཡི་སྔགས། །མངལ་དང་སྲིན་ལ་རྩ་བཤལ་ལོ། །ཆུ་ལ་གཏར་དང་དེ་བཞིན་ཏེ། །ལས་ལ་དགེ་བའི་སྟོབས་ཀྱིས་གསོ། །ལང་ཀར་གཤེགས་པའི་མདོ་དག་ལས། །བདག་ཉིད་འཕགས་པས་ལུང་བསྟན་པས། །བརྩམ་པར་མི་འོས་མ་ཡིན་ཏེ། །ཡན་ལག་བརྒྱད་དུ་དེ་བཤད་དོ། །རྒྱུད་ཀྱི་དགོངས་པ་ཡན་ལག་བརྒྱད། །ལྷག་ཆད་རྒྱལ་པོ་བཀའ་ལས་[༧༤ན]འགལ། །ཟབ་མོ་སྒྲུབ་ཐབས་འདི་བྲིས་པས། །འདིར་འཇུག་གསང་བདག་འགྲུབ་པར་ཤོག །ཕྱག་ན་རྡོ་རྗེའི་ལམ་ཡན་ལག་བརྒྱད་པ་ཞེས་བྱ་བ། འཕགས་པ་ཀླུ་སྒྲུབ་[[125]](#footnote-145)ཀྱི་ཞལ་སྔ་ནས་མཛད་པ་རྫོགས་སོ།།

1. ཎྱཾ་ག་མཱརྒཱཥྚ་ཡ། སྣར་ཐང་། ཎྱཾ་ག་མཱརྒཱཥྚི་ཡ། པེ་ཅིན། [↑](#footnote-ref-21)
2. ཁོར་ཡུག། སྣར་ཐང་། པེ་ཅིན། [↑](#footnote-ref-22)
3. གྱིས་བརླབས། སྣར་ཐང་། པེ་ཅིན། [↑](#footnote-ref-23)
4. སྤྲུལ་པ། སྣར་ཐང་། པེ་ཅིན། [↑](#footnote-ref-24)
5. ཝ་ཨཱཏྨ་ཀོ་ཧཾ། སྣར་ཐང་། པེ་ཅིན། [↑](#footnote-ref-25)
6. རྫེས། སྣར་ཐང་། པེ་ཅིན། [↑](#footnote-ref-26)
7. དོར་ཐབས། སྣར་ཐང་། པེ་ཅིན། [↑](#footnote-ref-27)
8. ཁྱུད། སྣར་ཐང་། པེ་ཅིན། [↑](#footnote-ref-28)
9. སྐྱོ་བར། སྣར་ཐང་། པེ་ཅིན། [↑](#footnote-ref-29)
10. ཧ། སྣར་ཐང་། པེ་ཅིན། [↑](#footnote-ref-30)
11. ཧཱུཾ། སྣར་ཐང་། པེ་ཅིན། [↑](#footnote-ref-31)
12. བཏང། སྣར་ཐང་། པེ་ཅིན། [↑](#footnote-ref-32)
13. ཤ། སྣར་ཐང་། པེ་ཅིན། [↑](#footnote-ref-33)
14. ཏཾ། སྣར་ཐང་། པེ་ཅིན། [↑](#footnote-ref-34)
15. མཾ་པཾ་ཏཾ། སྣར་ཐང་། པེ་ཅིན། [↑](#footnote-ref-35)
16. སེང་ཡེ་ཤེས་ལྕགས། སྣར་ཐང་། པེ་ཅིན། [↑](#footnote-ref-36)
17. ན། སྣར་ཐང་། པེ་ཅིན། [↑](#footnote-ref-37)
18. ཁ་ཧི་ཁ་ཧི། མུཉྩ། པེ་ཅིན། ཁཱ་ཁ་ཧི་ཁ། མུཉྫ། སྣར་ཐང་། [↑](#footnote-ref-38)
19. ཛའོ། སྣར་ཐང་། པེ་ཅིན། [↑](#footnote-ref-39)
20. གྷ་ན་པཱུ་ཛའོ། སྣར་ཐང་། པེ་ཅིན། [↑](#footnote-ref-40)
21. +ལྷག་མ་བ། སྣར་ཐང་། པེ་ཅིན། [↑](#footnote-ref-41)
22. ཎཾ། སྣར་ཐང་། པེ་ཅིན། [↑](#footnote-ref-42)
23. ནུད་པན་ན། པེ་ཅིན། མུད་པན་ན། སྣར་ཐང་། [↑](#footnote-ref-43)
24. བཏང་ངོ། སྣར་ཐང་། པེ་ཅིན། [↑](#footnote-ref-44)
25. ཆ་བྱད། སྣར་ཐང་། པེ་ཅིན། [↑](#footnote-ref-45)
26. སྐེ་རགས། སྣར་ཐང་། [↑](#footnote-ref-46)
27. ཨ་ལཱི། སྣར་ཐང་། པེ་ཅིན། [↑](#footnote-ref-47)
28. ནི། སྣར་ཐང་། པེ་ཅིན། [↑](#footnote-ref-48)
29. རྒོད། སྣར་ཐང་། པེ་ཅིན། [↑](#footnote-ref-49)
30. ཡཱཾ་བ། སྣར་ཐང་། [↑](#footnote-ref-50)
31. ནི། སྣར་ཐང་། པེ་ཅིན། [↑](#footnote-ref-51)
32. དུ་ཥྚན། སྣར་ཐང་། པེ་ཅིན། [↑](#footnote-ref-52)
33. ཧ་ན་ད། ཞེས་པར་མ་གཞན་ནང་མེད། [↑](#footnote-ref-53)
34. བན། སྣར་ཐང་། པེ་ཅིན། [↑](#footnote-ref-54)
35. ཡའི་པར། སྣར་ཐང་། པེ་ཅིན། [↑](#footnote-ref-55)
36. ཛ། སྣར་ཐང་། པེ་ཅིན། [↑](#footnote-ref-56)
37. ནཎ། སྣར་ཐང་། པེ་ཅིན། [↑](#footnote-ref-57)
38. དུཤྚན་ཀྲིག་ནཎ། ཨེ་ཧཱུར་ཐུམས་ཛཱ། སྣར་ཐང་། པེ་ཅིན། [↑](#footnote-ref-58)
39. མ་ར། སྣར་ཐང་། པེ་ཅིན། [↑](#footnote-ref-59)
40. ནཎ། གླད་པ་ནཎ། སྣར་ཐང་། པེ་ཅིན། [↑](#footnote-ref-60)
41. གུ་ལི་ནཎ། སྣར་ཐང་། པེ་ཅིན། [↑](#footnote-ref-61)
42. ན། སྣར་ཐང་། པེ་ཅིན། [↑](#footnote-ref-62)
43. གྷ། སྣར་ཐང་། པེ་ཅིན། [↑](#footnote-ref-63)
44. ནཎ། སྣར་ཐང་། པེ་ཅིན། [↑](#footnote-ref-64)
45. མ། སྣར་ཐང་། པེ་ཅིན། [↑](#footnote-ref-65)
46. བསད། སྣར་ཐང་། པེ་ཅིན། [↑](#footnote-ref-66)
47. བཟློག་པར། སྣར་ཐང་། པེ་ཅིན། [↑](#footnote-ref-67)
48. འདྲེས། སྣར་ཐང་། པེ་ཅིན། [↑](#footnote-ref-68)
49. ཡེ། སྣར་ཐང་། པེ་ཅིན། [↑](#footnote-ref-69)
50. ཛྷི། པེ་ཅིན། [↑](#footnote-ref-70)
51. ཧཱུ་ལུ་ཧཱུ། སྣར་ཐང་། པེ་ཅིན། [↑](#footnote-ref-71)
52. ཧཱུ་ལུ་ཧཱུ། སྣར་ཐང་། པེ་ཅིན། [↑](#footnote-ref-72)
53. ཡཱ། སྣར་ཐང་། [↑](#footnote-ref-73)
54. ཡ་ཡཱ། ཛྲཱིརྦམ་བ། སྣར་ཐང་། པེ་ཅིན། [↑](#footnote-ref-74)
55. ཏེ། སྣར་ཐང་། པེ་ཅིན། [↑](#footnote-ref-75)
56. ཡཱ། སྣར་ཐང་། པེ་ཅིན། [↑](#footnote-ref-76)
57. ནི་མོ་ཙ། ཞེས་པར་མ་གཞན་ནང་མེད། [↑](#footnote-ref-77)
58. ཡཱ། སྣར་ཐང་། པེ་ཅིན། [↑](#footnote-ref-78)
59. ཡཱ། སྣར་ཐང་། པེ་ཅིན། [↑](#footnote-ref-79)
60. བཏུམས། སྣར་ཐང་། པེ་ཅིན། [↑](#footnote-ref-80)
61. ཝནྟཱི། སྣར་ཐང་། པེ་ཅིན། [↑](#footnote-ref-81)
62. བསྲེག་པར། སྣར་ཐང་། པེ་ཅིན། [↑](#footnote-ref-82)
63. ཛཱ་ལེནྡྲཱ། སྣར་ཐང་། པེ་ཅིན། [↑](#footnote-ref-83)
64. ནི། སྣར་ཐང་། པེ་ཅིན། [↑](#footnote-ref-84)
65. པུརྞྣ། སྣར་ཐང་། པེ་ཅིན། [↑](#footnote-ref-85)
66. ཡ། ཞེས་པར་མ་གཞན་ནང་མེད། [↑](#footnote-ref-86)
67. དཏྟཱ། སྣར་ཐང་། [↑](#footnote-ref-87)
68. ཤྲ་མ། སྣར་ཐང་། པེ་ཅིན། [↑](#footnote-ref-88)
69. གང། སྣར་ཐང་། [↑](#footnote-ref-89)
70. དཔུངས། སྣར་ཐང་། པེ་ཅིན། [↑](#footnote-ref-90)
71. པ་ཏི། སྣར་ཐང་། པེ་ཅིན། [↑](#footnote-ref-91)
72. གྱི། སྣར་ཐང་། པེ་ཅིན། [↑](#footnote-ref-92)
73. དུརྞྣ། སྣར་ཐང་། པེ་ཅིན། [↑](#footnote-ref-93)
74. སྟེ། སྣར་ཐང་། པེ་ཅིན། [↑](#footnote-ref-94)
75. སྒྲུབ། སྣར་ཐང་། པེ་ཅིན། [↑](#footnote-ref-95)
76. +ཀྱི། སྣར་ཐང་། པེ་ཅིན། [↑](#footnote-ref-96)
77. བསྟིམ། སྣར་ཐང་། པེ་ཅིན། [↑](#footnote-ref-97)
78. ཀརྞྣ། སྣར་ཐང་། པེ་ཅིན། [↑](#footnote-ref-98)
79. ཤངས་དབྱེ་བ་ནི། ཞེས་པར་མ་གཞན་ནང་མེད། [↑](#footnote-ref-99)
80. གཟའ། སྣར་ཐང་། [↑](#footnote-ref-100)
81. སེམས་དཔའ་བྱི་བའོ། །པོ་ཏི། སྣར་ཐང་། པེ་ཅིན། [↑](#footnote-ref-101)
82. བརླབ་པའོ། སྣར་ཐང་། པེ་ཅིན། [↑](#footnote-ref-102)
83. །། །།༄༅། ། ཞེས་པར་མ་གཞན་ནང་མེད། [↑](#footnote-ref-103)
84. །།༄༅། ། ཞེས་པར་མ་གཞན་ནང་མེད། [↑](#footnote-ref-104)
85. འདོད་པའི། སྣར་ཐང་། པེ་ཅིན། [↑](#footnote-ref-105)
86. བསྟིམ་སྟེ། སྣར་ཐང་། པེ་ཅིན། [↑](#footnote-ref-106)
87. དཀོན། སྣར་ཐང་། པེ་ཅིན། [↑](#footnote-ref-107)
88. ཤནྟིང། སྣར་ཐང་། ཤིནྟང། པེ་ཅིན། [↑](#footnote-ref-108)
89. སྟན། སྣར་ཐང་། པེ་ཅིན། [↑](#footnote-ref-109)
90. །།༄༅། ། ཞེས་པར་མ་གཞན་ནང་མེད། [↑](#footnote-ref-110)
91. རྟ་ལ། སྣར་ཐང་། པེ་ཅིན། [↑](#footnote-ref-111)
92. བསྣན། སྣར་ཐང་། པེ་ཅིན། [↑](#footnote-ref-112)
93. དཱུར་དུཪྦ་ཤིང་ཏོག། སྣར་ཐང་། པེ་ཅིན། [↑](#footnote-ref-113)
94. དྲག་པོའི། སྣར་ཐང་། པེ་ཅིན། [↑](#footnote-ref-114)
95. ཨགྣཱ་ཡ། སྣར་ཐང་། པེ་ཅིན། [↑](#footnote-ref-115)
96. ཏྲུཾ། ཤནྟཾི་ཀུ་རུ་ཡེ། པེ་ཅིན། ཏྲུཾ། ཤནྟིང་ཀུ་རུ་ཡེ། སྣར་ཐང་། [↑](#footnote-ref-116)
97. ཞི་བའི་བའོ། སྣར་ཐང་། པེ་ཅིན། [↑](#footnote-ref-117)
98. +ཡ། པེ་ཅིན། +ཡེ། སྣར་ཐང་། [↑](#footnote-ref-118)
99. +ཡེ། སྣར་ཐང་། པེ་ཅིན། [↑](#footnote-ref-119)
100. +ཡེ། སྣར་ཐང་། པེ་ཅིན། [↑](#footnote-ref-120)
101. མཿཙཎྚ། སྣར་ཐང་། པེ་ཅིན། [↑](#footnote-ref-121)
102. ན། སྣར་ཐང་། པེ་ཅིན། [↑](#footnote-ref-122)
103. ན་པ། སྣར་ཐང་། པེ་ཅིན། [↑](#footnote-ref-123)
104. ཏྲུཾ། སྣར་ཐང་། པེ་ཅིན། [↑](#footnote-ref-124)
105. རྡོ་རྗེའོ། སྣར་ཐང་། པེ་ཅིན། [↑](#footnote-ref-125)
106. །། །།༄༅། ། ཞེས་པར་མ་གཞན་ནང་མེད། [↑](#footnote-ref-126)
107. གཟུགས། སྣར་ཐང་། པེ་ཅིན། [↑](#footnote-ref-127)
108. བྱ། སྣར་ཐང་། པེ་ཅིན། [↑](#footnote-ref-128)
109. ནཱ། སྣར་ཐང་། པེ་ཅིན། [↑](#footnote-ref-129)
110. སྡིགས། སྣར་ཐང་། པེ་ཅིན། [↑](#footnote-ref-130)
111. ཀྱི། སྣར་ཐང་། པེ་ཅིན། [↑](#footnote-ref-131)
112. ལྟར་བྱ་བ། སྣར་ཐང་། པེ་ཅིན། [↑](#footnote-ref-132)
113. འཇིལ། སྣར་ཐང་། པེ་ཅིན། [↑](#footnote-ref-133)
114. བླངས། སྣར་ཐང་། པེ་ཅིན། [↑](#footnote-ref-134)
115. བསམས་པའི། སྣར་ཐང་། པེ་ཅིན། [↑](#footnote-ref-135)
116. བསྡུས། སྣར་ཐང་། པེ་ཅིན། [↑](#footnote-ref-136)
117. རྒྱས། སྣར་ཐང་། པེ་ཅིན། [↑](#footnote-ref-137)
118. ཅེས་པ། སྣར་ཐང་། པེ་ཅིན། [↑](#footnote-ref-138)
119. མངོན་དུ། སྣར་ཐང་། པེ་ཅིན། [↑](#footnote-ref-139)
120. བརྩུབ་བཤལ་སྣ། སྣར་ཐང་། པེ་ཅིན། [↑](#footnote-ref-140)
121. སྔ་སྦྲུལ། སྣར་ཐང་། པེ་ཅིན། [↑](#footnote-ref-141)
122. རིགས་པས། སྣར་ཐང་། པེ་ཅིན། [↑](#footnote-ref-142)
123. +བརྟག་ཐབས། སྣར་ཐང་། པེ་ཅིན། [↑](#footnote-ref-143)
124. གྱི། སྣར་ཐང་། པེ་ཅིན། [↑](#footnote-ref-144)
125. ཀླུ་གྲུབ། སྣར་ཐང་། པེ་ཅིན། [↑](#footnote-ref-145)