[༡༨༠ན][༡༨༠བ]༄༅༅།།རྒྱ་གར་སྐད་དུ། བཛྲ་ཡཱ་ན་ལ་པཏྟི[[1]](#footnote-21) །བོད་སྐད་དུ། རྡོ་རྗེ་ཐེག་པའི་སྦོམ་པོའི་ལྟུང་བ། དཔལ་རྡོ་རྗེ་སེམས་དཔའ་ལ་ཕྱག་འཚལ་ལོ། །བླ་མའི་ཞབས་ཀྱི་པདྨ་ལ། །ཀུན་ནས་དང་བས་ཕྱག་འཚལ་ཏེ། །སྦོམ་པོའི་ལྟུང་བ་རྣམ་པ་བརྒྱད། །རྒྱུད་དུ་གསུངས་བབྲི་བར་བྱ། །ཤེས་རབ་སྟོབས་ཀྱིས་ལེན་བ་དང་། །དེ་ཡི་བདུད་རྩི་སྟོབས་ཀྱིས་ལེན། །སྣོད་མིན་ལ་ནི་མི་གསང་དང། །ཚོགས་ཀྱི་ནང་དུ་རྩོད་པ་[[2]](#footnote-22)དང། །དད་ལྡན་ལ་གཞན་ཆོས་སྟོན་དང་། །ཉན་ཐོས་ནང་དུ་ཞག་བདུན་གནས། །བརྫུན་གྱིས་རྣལ་འབྱོར་ང་རྒྱལ་བྱེད། །དད་པ་མེད་ལ་ཆོས་སྟོན་ལ། །འདི་རྣམས་སྦོམ་པོའི་ལྟུང་བ་བརྒྱད། །རྩ་ལྟུང་སྦོམ་པོའི་རིམ་པ་དག། །ཆོ་ག་ཡིས་ནི་ཤེས་བྱ་ཞིང་། །ཉམས་པར་གྱུར་ན་བཤགས་པར་བྱ། །རྡོ་རྗེ་ཐེག་པའི་ལྟུང་བ་སློབ་དཔོན་ཀླུ་སྒྲུབ་ཀྱི་ཞལ་སྔ་ནས་མཛད་པ་རྫོགས་སོ།། །།རྒྱ་གར་གྱི་མཁན་པོ་པདྨ་ཀཱ་[[3]](#footnote-23)ར་ལྡརྨ་དང་། ཞུ་[[4]](#footnote-24)ཆེན་གྱི་ལོ་ཙཱ་བ་དགེ་སློང་རིན་ཆེན་བཟང་པོས་བསྒྱུར་ཅིང་ཞུས་ཏེ་གཏན་ལ་ཕབ་པའོ། །སླད་ཀྱིས་རྒྱ་གར་གྱི་མཁན་པོ་བླ་མ་རྗེ་བཙུན་པཎྜི་ཏ་ཆེན་པོ་མ་ཎི་ཀ་ཤྲཱི[ཛྙ]ན་ལི་ཞལ་སྔ་ནས་དང་། ཆ་ག་ལོ་ཙཱ་བ་ཤཱཀྱའི་དགེ་སློང་ཆོས་རྗེ་དཔལ་གྱིས་ཞུས་ཏེ་དག་པར་བགྱིས་སོ།། [[5]](#footnote-25)

1. ལ་པ་ཏི། སྣར་ཐང་། པེ་ཅིན། [↑](#footnote-ref-21)
2. བརྩོད་པ། སྣར་ཐང་། པེ་ཅིན། [↑](#footnote-ref-22)
3. ཀ། སྣར་ཐང་། པེ་ཅིན། [↑](#footnote-ref-23)
4. ཞུས། སྣར་ཐང་། པེ་ཅིན།a [↑](#footnote-ref-24)
5. ། [↑](#footnote-ref-25)