[༡༠༥བ]༄༅༅། །རྒྱ་གར་སྐད་དུ། ཧྱ་གྲཱི་ཝ་སཱ་དྷ་ནཾ། བོད་སྐད་དུ། རྟ་མགྲིན་གྱི་སྒྲུབ་ཐབས། འཕགས་པ་རྟ་མགྲིན་ལ་ཕྱག་འཚལ་ལོ། །བདེ་སྦྱིན་བཅོམ་ལྡན་རྟ་མགྲིན་ནི། །གཡོན་བརྐྱང་ཞབས་ཀྱིས་ཡང་དག་བཞུགས། །ཁམས་གསུམ་རང་བཞིན་གསུམ་སྤྱན་གསུམ། །དེ་ལ་རྟག་ཏུ་ཕྱག་འཚལ་ལོ། །དང་པོར་སྔགས་ནི་རབ་ཏུ་བརྗོད། ཨོཾ་སྭ་བྷཱ་བ་བི་ཤུདྡྷཿསརྦ་དྷརྨཱ་སྭ་བྷཱ་ཝ་བི་ཤུདྡྷོ྅ཧཱུྃ[[1]](#footnote-21) །ལན་གསུམ་བརྗོད་པས་སྣང་སྲིད་ཀྱི[[2]](#footnote-22) །།དངོས་རྣམས་ཐམས་ཅད་དག་པར་བསམ། །ཁྱད་པར་རང་ལུས་ཤེལ་སྒོང་ལྟར། །རང་སྙིང་རཾ་སེར་འོད་འཕྲོས་པས། །ཉི་དཀྱིལ་[༡༠༦ན]སྟེང་དུ་ཧྲཱིཿདམར་པོ[[3]](#footnote-23)དམར་པོ། །དེ་ལས་ཕྱོགས་བཅུར་འོད་འཕྲོས་པས། །ཞགས་པ་ལྕགས་ཀྱུ་ལྟར་འཕྲོས་པས། །སངས་རྒྱས་བྱང་ཆུབ་སེམས་དཔའ་དང་། །རྟ་མགྲིན་བླ་མ་ལ་སོགས་པ། །མདུན་དུ་སྤྱན་དྲངས་རང་སྙིང་བ། །ཧྲཱིཿལས་[[4]](#footnote-24)ལས་མཆོད་པའི་ལྷ་མོ་ནི། །བདུག་སྤོས་སེར་མོ་ཕྱག་ན་སྤོས། །མེ་ཏོག་མ་ནི་ཨུཏྤལ་བསྣམས། །སྐུ་ནི་རབ་ཏུ་མཐིང་གར་བཞུགས། །མར་མེ་མ་ནི་སྐུ་མདོག་དམར། །ཕྱག་ན་རིན་ཆེན་སྒྲོན་མ་འཛིན། དྲི་ཆབ་མ་ནི་ལྗང་གུ་སྟེ། །ལག་ན་[[5]](#footnote-25)གསེར་གྱི་བུམ་འཛིན་མ། །ཞལ་ཟས་མ་ནི་སྐུ་མདོག་དཀར། །ལག་ན་[[6]](#footnote-26)གསེར་གཞོང་བདུད་རྩིས་གང་། །ཨོཾ་ཛྲ་དྷཱུ་པེ་ཨཱཿཧཱུྃ་སྭཱ་ཧཱ། ཨོཾ་བཛྲ་པུཥྤེ་ཨཱཿཧཱུྃ་སྭཱ་ཧཱ། ཨོཾ་བཛྲ་ཨཱ་ལོ་ཀེ་ཨཱཿཧཱུྃ་སྭཱ་ཧཱ། ཨོཾ་བཛྲ་གནྡྷེ་ཨཱཿཧཱུྃ་སྭཱ་ཧཱ། ཨོཾ་བཛྲ་ནཻ་བི་དྱེ་[[7]](#footnote-27)ཨཱཿཧཱུྃ་སྭཱ་ཧཱ། གང་ཡང་བདག་གིས་དུས་ཀུན་དུ། །སྡིག་པ་བགྱིས་པར་གང་གྱུར་པ། །སྐྲག་ནས་རྨི་འདྲར་འཆགས་བགྱིད་ཅིང་། དེང་ནས་[[8]](#footnote-28)བརྩམས་ཏེ་འབྱུང་མི་བགྱིད། །དགེ་བ་རྣམས་ལ་རྗེས་ཡི་རང་། །སངས་རྒྱས་བྱང་ཆུབ་ཡིད་ཀྱིས་གཟུང[[9]](#footnote-29)། །ཐམས་ཅད་བྱང་ཆུབ་མཆོག་ཏུ་བསྔོ། །དེ་ཐོབ་ལམ་ལ་གནས་བགྱིད་ཅིང་། །དམ་པའི་སྐྱབས་གསུམ་ལ་སྐྱབས་མཆི། །དེ་རྗེས་ཚངས་པའི་གནས་བཞི་བསྒོམ[[10]](#footnote-30)། །ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་བ་ཨཱཏྨ་ཀོ྅ཧཾ[[11]](#footnote-31)ཧཾ། ལན་གསུམ་[[12]](#footnote-32)བརྗོད་བྱ་ཏིང་འཛིན་གྱིས། །ཆོས་ནི་ཐམས་ཅད་སྟོང་པར་བསམ། །དེ་ཡི་ངང་ལས་མཁའ་དཀྱིལ་དུ། །རཾ་སེར་འོད་འཕྲོས་ཉི་དཀྱིལ་དུ། །དེ་སྟེང་ཡི་གེ་ཧཱུྃ་ལས་ནི། །འཕྲོས་འདུས་རྡོ་རྗེ་རྩེ་ལྔ་པ། །རྡོ་རྗེ་ར་བས་གཞི་གུར། །དེ་ཡི་དབུས་སུ་ཉི་དཀྱིལ་འཁོར། །དེ་སྟེང་ཡི་གེ་བྷྲཱུཾ་[[13]](#footnote-33)དཀར་བསམ། །དེ་ལས་[[14]](#footnote-34)འོད་ཟེར་བྱུང་བས་ནི། །ཤར་དང་ལྷོ་དང་ནུབ་དང་བྱང་། །དུང་དང་བཻ་ཌཱུརྱ་དང་ཤེལ། །གསེར་ལས་གྲུབ་པའི་[[15]](#footnote-35)རིམ་པ་བཞིན། །གྲུ་བཞི་པ་ལ་སྒོ་བཞི་པ། །གསེར་གྱི་ཀ་པ་བརྒྱད་ཀྱིས་བཏེག །རིན་ཆེན་དུ་མས་སྟེང་ནི་ཕུབ། །རིན་ཆེན་དུ་མ་[[16]](#footnote-36)འཕྱང་བའོ། །ཡང་ན་ཐོད་པའི་གཞལ་ཡས་ཁང་། །སྟོང་གསུམ་སྟོང་ཆེན་རྒྱ་ཁྱོན་ཙམ། །སྟེང་ནི་ཞིང་གིས་[[17]](#footnote-37)རབ་ཏུ་བཀབ། །གྲུ་བཞི་པ་ནི་རབ་ཏུ་བཀོད། །སེང་ལྡེང་ཀ་བ་བརྒྱད་ནི་གནས། །ཐོད་པ་བརྒྱད་ཀྱིས་ཀ་ཞུ་[[18]](#footnote-38)བརྒྱན། །ཕྱི་དང་ནང་ནི་རབ་ཏུ་གསལ། །རང་ནི་རཾ་སེར་གཅིག་ཏུ་བསྒོམ[[19]](#footnote-39)། །རཾ་ལས་འོད་ཟེར་འཕྲོས་འདུས་པས།[༡༠༦བ]ཉི་དཀྱིལ་སྟེང་[[20]](#footnote-40)དུ་ཧྲཱིཿདམར་པོ། །དེ་ལས་འོད་འཕྲོས་སེམས་ཅན་གྱི། །དོན་བྱས་འཕགས་པ་མཆོད་ནས་ནི། །སླར་ཡང་འོད་ནི་ཧྲཱིཿལ་ཐིམ། །དེ་ཉིད་ཞུ་བས་ཐོག་མ་ནས། །བསགས་པའི་སྒྲིབ་གཉིས་ཡེ་ཤེས་ཀྱི། །མེས་ནི་རབ་ཏུ་བསྲེགས་པར་བསམ། །ཡེ་ཤེས་མེ་ལས་འོད་འཕྲོས་འདུས། །སྔར་བཞིན་རབ་ཏུ་བསྒོམ་པར་བྱ། །རང་ནི་བཅོམ་ལྡན་དཔལ་རྟ་མགྲིན། །དབུ་གསུམ་ཕྱག་དྲུག་སྐུ་མདོག་དམར། །དབུས་དང་གཡས་དང་གཡོན་དང་ནི། །དམར་དང་དཀར་དང་ནག་པོ་ཡི། །སྤྱན་གསུམ་དབུ་སྟེང་རྟ་མགོ་ཅན། །ལྗང་གུ་གསུམ་ནི་རབ་ཏུ་འཐོན། །ཚེམས་གཙིགས་ཞལ་ནས་འབྲུག་ནི་སྒྲོགས། །ཐོད་སྐམ་ཐོད་བྱས་ཐོད་རློན་བརྒྱན། །ཡན་ལག་བྲང་འགྲོས་རབ་ཏུ་བརྒྱན། །སྟག་གི་ཤམ་ཐབས་[[21]](#footnote-41)གླང་ལྤགས་གྱོན། །ཕྱག་གཡས་རྡོ་རྗེ་གཡོན་ན་ཁྲབ། །གཡས་ཀྱི་གཉིས་པས་[[22]](#footnote-42)གསེར་ཞགས་བསྣམས། །གཡས་ཀྱི་ཐ་མ་སེང་ལྡེང་དབྱུག །གཡོན་གྱི་གཉིས་པས་[[23]](#footnote-43)རལ་གྲི་འཛིན། །གཡོན་གྱི་ཐ་མ་སོར་མོ་ལས། །བྱ་ཁྱུང་བྱེ་བ་བྱེ་བ་འགྱེད། །ཞབས་ནི་དྲུག་གིས་ཀླུ་རྣམས་མནན། །བསྐལ་པའི་མེ་ལྟར་དབུས་ན་བཞུགས། །སྤྱི་བོ་མགྲིན་པ་སྙིང་ག་རུ། །ཨོཾ་ཨཱཿཧཱུྃ་དཀར་དམར་དང་གནག །སྙིང་གའི་རྡོ་རྗེ་རྩེ་ལྔ་ལས། །འོད་ཟེར་ཁ་དོག་ལྔ་འཕྲོས་པས། །རྣམ་སྣང་མི་འཁྲུགས་[[24]](#footnote-44)རིན་འབྱུང་དང་། །ཚེ་དཔག་མེད་དང་དོན་ཡོད་གྲུབ། །མདུན་གྱི་མཁའ་ལ་སྤྱན་དྲངས་ལ། །ཨོཾ་དང་ཧཱུཾ་དང་ཏྲཱཾ་ཧྲཱིཿཨ[[25]](#footnote-45)ཨ། །སྤྱི་བོ་དཔྲལ་བ་རྣ་བ་གཡས། །ལྟག་པ་རྣ་བ་གཡོན་པ་རུ། བདུད་རྩིའི་བུམ་པས་དབང་བསྐུར་བསམ། །སྙིང་གའི་རྡོ་རྗེ་རྒྱ་གྲམ་ལས།། ལྕགས་ཀྱུ་ལྟ་བུའི་འོད་འཕྲོས་པས། །ཡེ་ནས་[[26]](#footnote-46)གྲུབ་པའི་རྟ་མགྲིན་ནི། །ཉི་དཀྱིལ་བཞུགས་པས་སྤྱན་དྲངས་ལ། །རྒྱ་གྲམ་ལྗང་ལས་འོད་འཕྲོས་པས། །ལྷ་མོ་ལྔས་ནི་མཆོད་པ་འབུལ[[27]](#footnote-47)། །རྒྱ་གྲམ་དེ་ཡི་ཆང་པ་ལ། །ཛཿཧཱུྃ་བཾ་ཧོཿརབ་ཏུ་གསལ། །ཛཿལས་[[28]](#footnote-48)ལས་རྟ་མགྲིན་སྤྱན་དྲང་བྱ། །ཧཱུྃ་གིས་རབ་ཏུ་གཞུག་པར་བྱ། །བཾ་གིས་རབ་ཏུ་བཅིང་བར་བྱ། །ཧོཿས་ནི་དེ་ལ་གཞུག་པར་བྱ། བསྒོམ་པས་དུབ་པར་གྱུར་ན་ནི། །བཟླས་པ་ཡང་ནི་བརྗོད་བྱ་སྟེ། །ཨ་ཚར་ཀ་ཚར་བཀོད་བྱས་ལ། །སྡེ་ཚན་དང་པོའི་[[29]](#footnote-49)བཅུ་གཉིས་པ། །སྡེ་ཚན་ལྔ་པའི་ལྔ་པས་[[30]](#footnote-50)བརྒྱན། །དེ་ཉིད་ཀྱིས་ནི་གསུམ་པ་བཟུང་། །སྡེ་ཚན་[༡༠༧ན]གསུམ་པའི་གསུམ་པ་བླང་། །སྡེ་ཚན་བདུན་པའི་གཉིས་པར་སྦྱར། །སྡེ་ཚན་གཉིས་པའི་དང་པོ་བླང་། །སྡེ་ཚན་དང་པོའི་བཅུ་གཉིས་པ། །སྡེ་ཚན་བདུན་པའི་གཉིས་པ་སྦྱར། །སྡེ་ཚན་བཞི་པའི་དང་པོ་བཟུང་། །དྲོད་ཀྱི་ཡི་གེ་བཞི་པ་བླང་། །མཐར་གནས་པ་ཡི་དང་པོ་བཟུང[[31]](#footnote-51)། །སྡེ་ཚན་གཉིས་པའི་གསུམ་པ་བླང་། །མཐར་གནས་ཡི་གེ་གཉིས་པ་སྦྱར། །སྡེ་ཚན་དང་པོའི་གསུམ་པས་[[32]](#footnote-52)བརྒྱན། །མཐར་གནས་བཞི་པོ་གཟུང་བར་[[33]](#footnote-53)བྱ། །དྲོད་ཀྱི་བཞི་པ་བླང་བྱས་ལ། །སྡེ་ཚན་དང་པོའི་ལྔ་པ་སྦྱར། །མཐར་གནས་གསུམ་པ་བླང་བྱས་ལ། །སྡེ་ཚན་དང་པོའི་ལྔ་པ་སྦྱིན། །ལན་གཉིས་སུ་ནི་བརྗོད་པར་བྱ། །དྲོད་ཀྱི་བཞི་པ་གཟུང་བྱས་ལ། །སྡེ་ཚན་དང་པོའི་དྲུག་པ་སྦྱར། །སྡེ་ཚན་ལྔ་པའི་ལྔ་པ་སྦྱིན། །སྡེ་ཚན་ལྔ་པའི་གཉིས་པ་བླང་། །སྡེ་ཚན་གསུམ་པའི་དང་པོ་སྦྱིན། །ས་བོན་ཡི་གེ་འོད་འཕྲོས་པས། །ནམ་མཁའི་མཐའ་གཏུགས་རྟ་མགྲིན་དུ། །བཟླས་པས་དུབ་ན་ཡེ་ཤེས་ནི། །སེམས་དཔའ་མདུན་དུ་སྤྱན་དྲངས་ལ། །ལྷ་མོ་ལྔས་ནི་སྔར་བཞིན་དུ། །ཡི་གེ་བརྒྱ་པ་བརྗོད་པར་བྱ། །དེ་རྗེས་བསྟོད་པ་ཡང་ནི་བརྗོད། །གཤེགས་ཕྱིར་ཛཿཛཿལན་གསུམ་བརྗོད། །རང་ནི་རྟ་མགྲིན་བསྒོམས་པ་ཡིས། །སྙིང་གར་ཉི་མའི་དཀྱིལ་འཁོར་དུ། །ཧྲཱིཿདམར་པོ་[[34]](#footnote-54)དྨར་པོ་ལས་ཕྱོགས་བཅུ་རུ། །ཕྱི་ནང་སྣོད་བཅུད་འོད་ཞུ་བས། །ཐམས་ཅད་རྟ་མགྲིན་རང་བཞིན་དུ། །འོད་ནི་རང་གི་ལུས་ལ་བསྡུ། །དམ་ཚིག་ཡེ་ཤེས་སེམས་དཔའ་ལ། །དེ་ནི་ཧྲཱིཿལ་[[35]](#footnote-55)ལ་རབ་ཏུ་བསྡུ། །དེ་ནི་དཀར་ལ་ཡུངས་ཀར་ཙམ། །དེ་ནི་རབ་ཏུ་དམིགས་མི་བྱ། །གསལ་ལ་མི་རྟོག་གཅིག་ཏུ་བསམ། །ལྷ་ཡི་བུ་དང་ལྷ་ཀླུ་དང་། །བདག་གཞན་སྡུག་བསྔལ་ཞི་བ་དང་། །བགེགས་རིགས་གཞན་ནི་འདུལ་བ་དང་། །ལྷ་འདྲེ་མ་རུངས་འདུལ་བ་དང་། །ལྷ་འདྲེ་མཐུ་ཆེན་ཀླུ་མ་རུངས། །སེར་བ་བསྲུང་བར་འདོད་པ་ཡིས། །ཡུངས་ཀར་བརྒྱ་རྩ་བརྒྱད་དུ་བཟླས། །གཏོར་མ་གཏོང་བར་འདོད་པ་ཡིས། །རང་ནི་ཡི་དམ་ལྷ་རུ་གནས། །སྙིང་གར་ཧྲཱིཿདམར་[[36]](#footnote-56)དམར་ཕྱོགས་བཅུ་ཡི། །འོད་འཕྲོས་སེམས་ཅན་རྟ་མགྲིན་བསྒོམ། །གཏོར་མའི་སྟེང་དུ་སྤྱན་དྲངས་ལ། །གཏོར་སྟེང་བཾ་དམར་པོ་ནི་བསམ། །དེ་ལས་འོད་འཕྲོས་བཾ་ལ་ཐིམ། །གཏོར་མ་རྣམ་པར་དག་བྱའི་[[37]](#footnote-57)ཕྱིར། །སརྦ་ཀ་རི་ལན་བདུན་བརྗོད། །དེ་ཉིད་[༡༠༧བ]བདུད་རྩིར་བྱ་བའི་ཕྱིར། །ན་མཿསརྦ་ཐཱ་[[38]](#footnote-58)ག་ཏ་ཨ་བ་ལོ་ཀི་ཏེ། ཨོཾ་སཾ་བྷ་ར་སཾ་བྷ་ར་ཧཱུཾ། ཉི་ཤུ་རྩ་གཅིག་ཅེས་བརྗོད་ལ། །ཡང་ན་ལན་བདུན་ཚན་བཞི་བརྗོད། །འཇིག་རྟེན་པ་དང་འཇིག་རྟེན་ལས་འདས་པའི་[[39]](#footnote-59)དཔལ་རྟ་མགྲིན་གྱི་སྒྲུབ་ཐབས། སློབ་དཔོན་ནཱ་གཱ་གཱརྫུ་[[40]](#footnote-60)ནས་མཛད་པ་རྫོགས་སོ།། །།དགེ་སློང་བ་རིས་བསྒྱུར་བའོ། །[[41]](#footnote-61)

1. བི་ཤུདྡྷོ་ཧཾ། སྣར་ཐང་། པེ་ཅིན། [↑](#footnote-ref-21)
2. ཀྱིས། སྣར་ཐང་། པེ་ཅིན། [↑](#footnote-ref-22)
3. སྟེངས་སུ་ཧྲཱི་དམར་པོ། སྣར་ཐང་། པེ་ཅིན། [↑](#footnote-ref-23)
4. ཧྲི་ལས། སྣར་ཐང་། པེ་ཅིན། [↑](#footnote-ref-24)
5. ལག་པ། སྣར་ཐང་། པེ་ཅིན། [↑](#footnote-ref-25)
6. ལག་པ། སྣར་ཐང་། པེ་ཅིན།aaa [↑](#footnote-ref-26)
7. དྱཱ། སྣར་ཐང་། པེ་ཅིན། [↑](#footnote-ref-27)
8. དེ་ནས། སྣར་ཐང་། པེ་ཅིན། [↑](#footnote-ref-28)
9. བཟུང། སྣར་ཐང་། པེ་ཅིན། [↑](#footnote-ref-29)
10. བསྒོམས། སྣར་ཐང་། པེ་ཅིན། [↑](#footnote-ref-30)
11. ཀོཧཾ། སྣར་ཐང་། པེ་ཅིན། [↑](#footnote-ref-31)
12. བདུན། སྣར་ཐང་། པེ་ཅིན། [↑](#footnote-ref-32)
13. བྲུཾ། སྣར་ཐང་། པེ་ཅིན། [↑](#footnote-ref-33)
14. དེ་བས། སྣར་ཐང་། པེ་ཅིན། [↑](#footnote-ref-34)
15. གྲུབ་པ། སྣར་ཐང་། པེ་ཅིན། [↑](#footnote-ref-35)
16. དུ་མས། སྣར་ཐང་། པེ་ཅིན། [↑](#footnote-ref-36)
17. ཆེན། སྣར་ཐང་། པེ་ཅིན། [↑](#footnote-ref-37)
18. གཞུ། སྣར་ཐང་། པེ་ཅིན། [↑](#footnote-ref-38)
19. བསྒོམས། སྣར་ཐང་། པེ་ཅིན། [↑](#footnote-ref-39)
20. ། [↑](#footnote-ref-40)
21. ཤམ་ཐབ། སྣར་ཐང་། [↑](#footnote-ref-41)
22. གཉིས་པ། སྣར་ཐང་། པེ་ཅིན། [↑](#footnote-ref-42)
23. གཉིས་པ། སྣར་ཐང་། པེ་ཅིན། [↑](#footnote-ref-43)
24. འཁྲུག། སྣར་ཐང་། པེ་ཅིན། [↑](#footnote-ref-44)
25. ཏྲཾ་ཧྲི་ཨ། སྣར་ཐང་། པེ་ཅིན། [↑](#footnote-ref-45)
26. དེ་ནས། སྣར་ཐང་། པེ་ཅིན། [↑](#footnote-ref-46)
27. དབུལ། སྣར་ཐང་། པེ་ཅིན། [↑](#footnote-ref-47)
28. ཛ་ལས། སྣར་ཐང་། པེ་ཅིན། [↑](#footnote-ref-48)
29. དང་པོ། སྣར་ཐང་། པེ་ཅིན། [↑](#footnote-ref-49)
30. ལྔ་པ། སྣར་ཐང་། པེ་ཅིན། [↑](#footnote-ref-50)
31. གཟུང། སྣར་ཐང་། པེ་ཅིན། [↑](#footnote-ref-51)
32. གསུམ་པ། སྣར་ཐང་། པེ་ཅིན། [↑](#footnote-ref-52)
33. བཞི་པ་བཟུང་བར། སྣར་ཐང་། པེ་ཅིན། [↑](#footnote-ref-53)
34. ཧྲི་དམར་པོ། སྣར་ཐང་། པེ་ཅིན། [↑](#footnote-ref-54)
35. ཧྲི་ལ། སྣར་ཐང་། པེ་ཅིན། [↑](#footnote-ref-55)
36. ཧྲི་དམར། སྣར་ཐང་། པེ་ཅིན། [↑](#footnote-ref-56)
37. བྱ། སྣར་ཐང་། པེ་ཅིན། [↑](#footnote-ref-57)
38. ཐ། པེ་ཅིན། [↑](#footnote-ref-58)
39. འདས། སྣར་ཐང་། པེ་ཅིན། [↑](#footnote-ref-59)
40. གརྫུ། སྣར་ཐང་། པེ་ཅིན། [↑](#footnote-ref-60)
41. ། [↑](#footnote-ref-61)