[༡༩༤ན]༄༅༅། །རྒྱ་གར་སྐད་དུ། མུཀྟེ་ཀེ་ན་ཏཱ་རོདྦྷ་བ་ཀུ་རུ་ཀུལླེ་[[1]](#footnote-21)སཱ་དྷ་ནཾ། བོད་སྐད་དུ། སྒྲོལ་མའི་རྟོག་པ་ལས་བྱུང་བའི་[[2]](#footnote-22)ཚིག་ལྷུག་པའི་རིགས་[[3]](#footnote-23)བྱེད་མའི་སྒྲུབ་ཐབས། འཕགས་མ་རིགས་[[4]](#footnote-24)བྱེད་མ་ལ་ཕྱག་འཚལ་ལོ། །གང་གིས་དྲན་པ་ཙམ་གྱིས་ནི། །ལྷ་དང་ལྷ་མིན་མིར་བཅས་རྣམས། །ངེས་པར་མངག་གཞུག་[[5]](#footnote-25)བྱེད་འགྱུར་བའི། །སྒྲོལ་མ་དེ་ལ་ཕྱག་འཚལ་ལོ། །དང་པོ་[[6]](#footnote-26)རེ་ཞིག་སྔགས་པས་ཡིད་དང་མཐུན་པའི་[[7]](#footnote-27)གནས་སུ་བུད་མེད་ཀྱི་[[8]](#footnote-28)ཚོགས་ལ་སོགས་པ་དང་བྲལ་བར་སྟན་བདེ་བ་ལ་འདུག་སྟེ། རང་གི་སྙིང་གར་དབྱངས་ཡིག་དང་པོ་ཡོངས་སུ་གྱུར་པ་ལས་ཟླ་བའི་དཀྱིལ་འཁོར་གྱི་སྟེང་དུ་འོད་ཟེར་དང་བཅས་པའི་ཧྲཱིཿཡིག་གི་[[9]](#footnote-29)ས་བོན་ལས་བྱུང་བའི་འོད་ཟེར་དམར་པོའི་ཚོགས་ཀྱིས་འགྲོ་བ་རྣམས་གསལ་བར་མཛད་པ་སྔོན་དུ་འགྲོ་བས་ཀུ་རུ་ཀུལླེའི་རི་ལ་གནས་པའི་བཅོམ་ལྡན་འདས་མ་རིགས་བྱེད་མ་ཡང་དག་པར་བསྐུལ་ནས་སྤྱན་དྲངས་ཤིང་མདུན་གྱི་ནམ་མཁའ་ལ་ཡང་དག་པར་བསམས་[[10]](#footnote-30)ཏེ། སྙིང་གའི་ས་བོན་གྱི་འོད་ཟེར་ལས་སྤྲུལ་པའི་མེ་ཏོག་དང་བདུག་སྤོས་ལ་སོགས་པ་སྣ་ཚོགས་པའི་[༡༩༤བ]མཆོད་པས་[[11]](#footnote-31)མཆོད་པར་བྱའོ། །དེའི་རྗེས་ལ་ཕྱག་འཚལ་བ་དང་། སྡིག་པ་བཤགས་པ་དང་། བསོད་ནམས་ལ་རྗེས་སུ་ཡི་རང་བ་དང་། ཡོངས་སུ་བསྔོ་བ་དང་། གསུམ་ལ་སྐྱབས་སུ་འགྲོ་བ་དང་། བྱང་ཆུབ་ཏུ་སེམས་བསྐྱེད་པ་སྔོན་དུ་འགྲོ་བས། དཀོན་མཆོག་གསུམ་ལ་བདག་སྐྱབས་མཆི། །སྡིག་པ་ཐམས་ཅད་སོ་སོར་བཤགས། །འགྲོ་བའི་དགེ་ལ་རྗེས་ཡི་[[12]](#footnote-32)རང་། །སངས་རྒྱས་བྱང་ཆུབ་ཡིད་ཀྱིས་གཟུང་། །ཞེས་ལན་གསུམ་བརྗོད་པར་བྱའོ། །དེ་ནས་ཚད་མེད་པའི་གནས་བཞི་བསྒོམ་པ་སྔོན་དུ་འགྲོ་བས། ཆོས་ཐམས་ཅད་སྟོང་པ་ཉིད་དུ་[[13]](#footnote-33)བསྒོམ་ཞིང་། སྔགས་འདིས་བྱིན་གྱིས་བརླབ་པ་[[14]](#footnote-34)བརྗོད་པར་བྱའོ[[15]](#footnote-35)། །ཨོཾ་ཤཱུ་ནྱ་ཏཱ་ཛྙཱ་སྭ་བྷཱ་ཝ་ཨཱཏྨ་ཀོ྅ཧཾ[[16]](#footnote-36)། དེའི་རྗེས་ལ་འགྲོ་བ་སྡུག་བསྔལ་བ་མཐའ་དག་ལ་སྙིང་རྗེ་བས། རང་གི་སེམས་ཀྱི་ས་བོན་གྱི་གཟུགས་ལ་བལྟ་སྟེ། དེ་ཡོངས་སུ་གྱུར་པ་ལ་ལ་ཨུཏྤལ་དམར་པོའི་[[17]](#footnote-37)དམར་པོའི་སྟེང་ན་[[18]](#footnote-38)དབྱངས་ཡིག་[[19]](#footnote-39)དང་པོ་ཡོངས་སུ་གྱུར་པ་ལས་ཟླ་བ་ལ་གནས་པའི་ས་བོན་གྱི་[[20]](#footnote-40)འོད་ཟེར་རྣམས་ཀྱིས་[[21]](#footnote-41)སྔོན་བཞིན་དུ་འགྲོ་བ་རྣམས་གསལ་བར་མཛད་ནས། དེ་བཞིན་གཤེགས་པ་བྱེ་བ་མཐའ་ཡས་པ་ཡང་དག་པར་བསྐུལ་ཞིང་སྤྱན་དྲངས་ནས་མདུན་[[22]](#footnote-42)དུ་བསྒོམ་པར་བྱའོ། །དེ་ནས་ཨུཏྤ་ལ(་དེ་ནས་ཨུཏྤལ་[[23]](#footnote-43)ལ་སོགས་པ་ཡོངས་སུ་གྱུར་པ་ལས་སྐུ་མདོག་དམར་མོ། པདྨ་དམར་པོ་དང་ཟླ་བའི་གདན་ལ་བཞུགས་པ། དར་དམར་པོའི་སྟོད་གཡོགས་བྱས་པས་[[24]](#footnote-44)འོད་ཟེར་དམར་པོ་དང་ལྡན་པ། རིན་པོ་ཆེ་དམར་པོའི་རྣ་རྒྱན་[[25]](#footnote-45)ཅན། ཕྱག་བཞི་པ། གཡས་པས་མི་འཇིགས་པ་རབ་ཏུ་སྦྱིན་པ། གཉིས་པས་མདའ་ཡང་དག་པར་འགེངས་པ། གཡོན་ན་རིན་པོ་ཆེའི་གཞུ་བསྣམས་པ[[26]](#footnote-46)། ཨུཏྤལ་[[27]](#footnote-47)དམར་པོ་བསྣམས་པ། དེ་བཞིན་གཤེགས་པ་འོད་དཔག་མེད་ཀྱི་དབུ་རྒྱན་[[28]](#footnote-48)ཅན། ཀུ་རུ་ཀུལླེའི་རིའི་ཕུག་ན་བཞུགས་པ། སྒྲ་གཅན་ཟིན་[[29]](#footnote-49)གྱི་མགོ་ལ་གནས་པའི་འདོད་ལྷ་ཆུང་མ་དང་བཅས་པའི་སྟེང་དུ་བཞུགས་པ། སྒེག་པའི་ཉམས་ཀྱིས་རོལ་ཞིང་དང་པོའི་ལང་ཚོ་དང་ལྡན་པའི་རིགས་[[30]](#footnote-50)བྱེད་མ་བསྒོམ་པར་བྱའོ། །དེ་ལྟར་ན་[[31]](#footnote-51)དམ་ཚིག་སེམས་དཔའ་[[32]](#footnote-52)བསྐྱེད་ནས་སྐད་ཅིག་གིས་ཡེ་ཤེས་སེམས་དཔའ་མདུན་དུ་སྤྱན་དྲངས་ཏེ་ཡང་དག་པར་མཆོད་ནས་དམ་ཚིག་གི་ཕྱག་རྒྱས་ཞལ་གྱི་ནང་ནས་[[33]](#footnote-53)[༡༩༥ན]གཞུག་པར་[[34]](#footnote-54)བྱའོ། །དེ་ལ་དམ་ཚིག་གི་ཕྱག་རྒྱ་ནི་འདི་ཡིན་ཏེ། ཐལ་མོ་ཡང་དག་པར་སྦྱར་ནས་གུང་མོ་[[35]](#footnote-55)དག་རྩེ་མོར་བྱས་པའི་དབུས་སུ་མིང་མེད་དག་བཅུག་སྟེ། གུང་མོའི་རྒྱབ་ཏུ་མཛུབ་མོ་[[36]](#footnote-56)གཉིས་གནས་ཤིང་མཐེབ་ཆེན་གཉིས་འོག་ཏུ་གཞུག་པ་[[37]](#footnote-57)དེ་ལྟ་བུའི་རྣམ་པ་ཨུཏྤ་[[38]](#footnote-58)ལའི་ཕྱག་རྒྱའོ། །དེའི་རྗེས་སུ། བྱང་ཆུབ་རྡོ་རྗེས་[[39]](#footnote-59)སངས་རྒྱས་ལ། །ཇི་ལྟར་མཆོད་ཆེན་སྩལ་བ་ལྟར། །བདག་ཀྱང་བསྐྱབ་པའི་དོན་གྱི་ཕྱིར། །ནམ་མཁའི་རྡོ་རྗེ་དེང་བདག་སྩོལ[[40]](#footnote-60)། །ཞེས་གསོལ་བ་བཏབ་ལ། དབང་བསྐུར་བ་ནི་རྡོ་རྗེ་ཆེ། །ཁམས་གསུམ་ཀུན་གྱིས་ཕྱག་བྱས་པ། །སངས་རྒྱས་ཀུན་གྱི་[[41]](#footnote-61)གསང་གསུམ་གྱི། །གནས་ལས་བྱུང་བ་བདག་གིས་སྦྱིན། །ཞེས་བརྗོད་པ་རྣམས་ཀྱི་[[42]](#footnote-62)སངས་རྒྱས་ཀྱི་བཀས་[[43]](#footnote-63)སྤྱན་མ་ལ་སོགས་པ་རྣམས་ཀྱིས་དབང་བསྐུར་བ་སྟེར་[[44]](#footnote-64)བར་བསམ་པར་བྱ་ཞིང་འོད་དཔག་མེད་དབུ་རྒྱན་དུ་བཞུགས་པའོ། །དེ་ལྟར་བསྒོམས་ནས་བཟླས་པ་[[45]](#footnote-65)བྱ་སྟེ། ཧ་ཅང་སྐྱེན་མིན་བུལ་བའང་[[46]](#footnote-66)། །མི་གསལ་མ་ཡིན་ཆ་མཉམ་མིན། །ཡང་དག་མ་ཡིན་[[47]](#footnote-67)རྟོག་པ་སྤངས། ཨོཾ་ཀུ་རུ་ཀུལླེ་[[48]](#footnote-68)ཧྲཱིཿཧཱུཾ་སྭཱ་ཧཱ། དེ་ལྟར་ཐུན་[[49]](#footnote-69)མཚམས་གསུམ་གྱི་རིམ་པས་ཁུར་བ་[[50]](#footnote-70)དང་ཀ་ར་[[51]](#footnote-71)ལ་སོགས་པའི་གཏོར་མ་དབུལ་བ་སྔོན་དུ་འགྲོ་བས་[[52]](#footnote-72)རྟག་ཏུ་རྒྱུན་མ་ཆད་པར་བརྟན་པར་འཇུག་པས་ཟླ་བ་དྲུག་ཏུ་བསྒོམ་པར་[[53]](#footnote-73)བྱའོ། །གྲུབ་པའི་མཚན་མ་རྣམས་ནི་འབྱུང་བར་འགྱུར་རོ། །དེའི་རྗེས་ལ་ཟླ་བ་དང་པོ་[[54]](#footnote-74)ལ་ནད་ལ་སོགས་པ་བར་དུ་གཅོད་པ་བརྒྱ་འབྱུང་བར་འགྱུར་རོ། །ཟླ་བ་གཉིས་པ་ལ་སྟོན་མོ་གྱ་ནོམ་པ་[[55]](#footnote-75)མ་བསླངས་པར་རྙེད་པར་འགྱུར་རོ[[56]](#footnote-76)། །གསུམ་པ་ལ་གོས་སྣ་ཚོགས་པ་རྙེད་པར་འགྱུར་རོ། །བཞི་པ་ལ་སྣ་ཚོགས་པའི་སོ་རྩི་རྒྱུན་མི་འཆད་པར་རྙེད་པར་འགྱུར་རོ། །ལྔ་པ་ལ་རྣམ་པ་སྣ་ཚོགས་པའི་གཟུགས་ལ་སོགས་པའི་ཡོན་ཏན་གྱིས་བརྒྱན་པའི་བུད་མེད་རྣམས་ཀྱིས་[[57]](#footnote-77)གྲོགས་རྙེད་པར་འགྱུར་རོ། །ཟླ་བ་དྲུག་པ་ལ་ལྷ་དང་ཀླུ་དང་། གནོད་སྦྱིན་དང་། དྲི་ཟ་དང་། མིའམ་ཅི་ལ་སོགས་པའི་བུད་མེད་ཡིད་དུ་འོང་བ་དང་ཕྲད་པར་འགྱུར་རོ། །བཅོམ་ལྡན་འདས་མ་བསྒོམས་ན་ཕལ་ཆེར་བུད་མེད་རྣམས་ཀྱིས་འཚོ་བར་འགྱུར་རོ། །དེ་ལ་བདུད་ཀྱི་ལས་འདི་རྣམས་སྤངས་ཏེ། བཅོམ་ལྡན་འདས་མ་སྒོམ་པར་[༡༩༥བ]བྱེད་པ་ལ་རྨི་ལམ་མམ་དངོས་སུ་སྟོན་པར་འགྱུར་རོ། །རལ་གྲི་དང་། མིག་སྨན་དང་། རྐང་པའི་བྱུག་པ་[[58]](#footnote-78)དང་། མི་སྣང་བ་དང་། བཅུད་ལེན་དང་། མཁའ་ལ་སྤྱོད་པ་དང་། ས་ལ་སྤྱོད་པ་དང་། ས་འོག་གི་དངོས་གྲུབ་ལ་སོགས་པའི་དངོས་གྲུབ་རྣམས་བསྒྲུབ་པར་བྱའོ། །གལ་ཏེ་སོ་སོར་བཀས་སྟོན་པར་མ་གྱུར་[[59]](#footnote-79)ན། དེའི་ཚེ་སྔར་གསུངས་པའི་ཕྱག་རྒྱ་བཅིངས་ནས་མཆོད་པ་དང་། གཏོར་མ་དབུལ་བ་སྔོན་དུ་འགྲོ་བས་ཟླ་བ་དྲུག་གི་མཐར་ཟླ་བ་ཡོངས་སུ་གང་བའི་མཚན་མོ་རིལ་པོར་[[60]](#footnote-80)བཟླས་པར་བྱའོ། །དེ་ནས་ཕྱག་རྒྱ་འབར་[[61]](#footnote-81)ཏེ་འགྲུབ་པར་འགྱུར་རོ། །ཕྱག་རྒྱ་དེས་ཚངས་པ་དང་། དབང་པོ་དང་། ཉེ་བའི་དབང་པོ་དང་། དྲག་པོ་དང་། སྲེད་[[62]](#footnote-82)མེད་ཀྱི་བུ་ལ་སོགས་པ་ཡང་དག་པར་བཀུག་སྟེ། ཡང་དག་པར་འོངས་ནས་མངོན་པར་འདོད་པ་རྣམས་རྫོགས་པར་སྒྲུབ་པར་བྱེད་པར་འགྱུར་རོ། །དེ་ནས་བཟུང་སྟེ་སྐྱེ་བ་དང་། རྒས་པ་དང་།[[63]](#footnote-83)འཆི་བ་དང་བྲལ་ཞིང་གྲུབ་པའི་འཇིག་རྟེན་གྱི་ཁམས་རྣམས་[[64]](#footnote-84)སུ་སོང་ནས་དེ་བཞིན་གཤེགས་པ་རྣམས་བལྟ་ཞིང་ས་དང་གཟུངས་ལ་སོགས་པ་རྣམས་ཐོབ་པར་འགྱུར་རོ། །སྒྲོལ་མའི་རྟོག་པ་ལས་བྱུང་བའི་ཚིག་ལྷུག་པའི་ཀུ་རུ་ཀུལླེའི་[[65]](#footnote-85)སྒྲུབ་ཐབས་སློབ་དཔོན་འཕགས་པ་ཀླུ་སྒྲུབ་ཀྱིས་མཛད་པ་རྫོགས་སོ།། །།

1. ཀུ་རུ་ཀུ་རུ་ལླེ། སྣར་ཐང་། པེ་ཅིན། [↑](#footnote-ref-21)
2. འབྱུང་བའི། སྣར་ཐང་། པེ་ཅིན། [↑](#footnote-ref-22)
3. རིག། སྣར་ཐང་། པེ་ཅིན། [↑](#footnote-ref-23)
4. མ་རིག། སྣར་ཐང་། པེ་ཅིན། [↑](#footnote-ref-24)
5. ཞུགས། སྣར་ཐང་། པེ་ཅིན། [↑](#footnote-ref-25)
6. དང་པོར། སྣར་ཐང་། པེ་ཅིན། [↑](#footnote-ref-26)
7. འཐུན་པའི། སྣར་ཐང་། པེ་ཅིན། [↑](#footnote-ref-27)
8. ཀྱིས། སྣར་ཐང་། པེ་ཅིན། [↑](#footnote-ref-28)
9. གིས། སྣར་ཐང་། པེ་ཅིན། [↑](#footnote-ref-29)
10. བསམ། སྣར་ཐང་། [↑](#footnote-ref-30)
11. མཆོད་པས། ཞེས་པར་མ་གཞན་ནང་མེད། [↑](#footnote-ref-31)
12. ཡིད། སྣར་ཐང་། [↑](#footnote-ref-32)
13. ཆོས། སྣར་ཐང་། [↑](#footnote-ref-33)
14. བརླབས་པ། སྣར་ཐང་། པེ་ཅིན། [↑](#footnote-ref-34)
15. བྱ་སྟེ། སྣར་ཐང་། [↑](#footnote-ref-35)
16. སྭཱ་བྷཱ་བ་ཨད་མ་ཀོ་ཧཾ། སྣར་ཐང་། [↑](#footnote-ref-36)
17. ལས་ཨུད་པདམར་པོའི། སྣར་ཐང་། [↑](#footnote-ref-37)
18. དུ། སྣར་ཐང་། [↑](#footnote-ref-38)
19. ཡིག། ཞེས་པར་མ་གཞན་ནང་མེད། [↑](#footnote-ref-39)
20. གྱིས། སྣར་ཐང་། [↑](#footnote-ref-40)
21. ཀྱི། སྣར་ཐང་། [↑](#footnote-ref-41)
22. ནང། སྣར་ཐང་། [↑](#footnote-ref-42)
23. དེ་ལ་ཨུད་པ། སྣར་ཐང་། [↑](#footnote-ref-43)
24. བྱས་པ། སྣར་ཐང་། པེ་ཅིན། [↑](#footnote-ref-44)
25. བརྒྱན། སྣར་ཐང་། [↑](#footnote-ref-45)
26. བསམས་པ། སྣར་ཐང་། [↑](#footnote-ref-46)
27. ཨུད་པ་ལ། སྣར་ཐང་། [↑](#footnote-ref-47)
28. བརྒྱན། སྣར་ཐང་། པེ་ཅིན། [↑](#footnote-ref-48)
29. ཟིན། ཞེས་པར་མ་གཞན་ནང་མེད། [↑](#footnote-ref-49)
30. རིག། སྣར་ཐང་། པེ་ཅིན། [↑](#footnote-ref-50)
31. དེ་ལྟར། སྣར་ཐང་། [↑](#footnote-ref-51)
32. སེམས་གསལ། སྣར་ཐང་། [↑](#footnote-ref-52)
33. གྱིས། སྣར་ཐང་། [↑](#footnote-ref-53)
34. ཞུགས་པར་སྒོམ་པར། སྣར་ཐང་། གཞུག་པར་བསྒོམ་པར། པེ་ཅིན། [↑](#footnote-ref-54)
35. གང་མོ། སྣར་ཐང་། [↑](#footnote-ref-55)
36. འཛུབ་མོ། སྣར་ཐང་། [↑](#footnote-ref-56)
37. འོག་ཏུ་རབ་ཞུགས་པ། པེ་ཅིན། རབ་ཏུ་ཞུགས་པ། སྣར་ཐང་། [↑](#footnote-ref-57)
38. ཨུད་པ། སྣར་ཐང་། [↑](#footnote-ref-58)
39. རྡོ་རྗེ། སྣར་ཐང་། པེ་ཅིན། [↑](#footnote-ref-59)
40. གསོལ། སྣར་ཐང་། པེ་ཅིན། [↑](#footnote-ref-60)
41. གྱིས། སྣར་ཐང་། [↑](#footnote-ref-61)
42. ཀྱིས། སྣར་ཐང་། པེ་ཅིན། [↑](#footnote-ref-62)
43. བཀའ། སྣར་ཐང་། [↑](#footnote-ref-63)
44. བསྟེར། སྣར་ཐང་། [↑](#footnote-ref-64)
45. བསླབས་པར། སྣར་ཐང་། [↑](#footnote-ref-65)
46. མིན་བུལ་བའང། ཞེས་པར་མ་གཞན་ནང་མེད། [↑](#footnote-ref-66)
47. ཆ་མཉམ་མིན།\_།ཡང་དག་མ་ཡིན། ཞེས་པར་མ་གཞན་ནང་མེད། [↑](#footnote-ref-67)
48. ཀུ་རུ་ཀུ་ལུ། སྣར་ཐང་། [↑](#footnote-ref-68)
49. མཐུན། སྣར་ཐང་། [↑](#footnote-ref-69)
50. རིམས་པས་འཁུར་བ། སྣར་ཐང་། [↑](#footnote-ref-70)
51. ར་བ། སྣར་ཐང་། [↑](#footnote-ref-71)
52. འཕྲོ་བས། སྣར་ཐང་། [↑](#footnote-ref-72)
53. སྒོམ་པར། སྣར་ཐང་། [↑](#footnote-ref-73)
54. དང་བ། སྣར་ཐང་། [↑](#footnote-ref-74)
55. གྱི་ནོམ་པ། སྣར་ཐང་། [↑](#footnote-ref-75)
56. སྙེེད་པར་འགྲུབ་བོ། སྣར་ཐང་། [↑](#footnote-ref-76)
57. བྱི། སྣར་ཐང་། [↑](#footnote-ref-77)
58. ཕྱུག་པ། སྣར་ཐང་། [↑](#footnote-ref-78)
59. མི་འགྱུར། སྣར་ཐང་། [↑](#footnote-ref-79)
60. རིལ་པོ། སྣར་ཐང་། [↑](#footnote-ref-80)
61. འདས། སྣར་ཐང་། [↑](#footnote-ref-81)
62. སྲིད། སྣར་ཐང་། [↑](#footnote-ref-82)
63. རྒས་པ་དང། ཞེས་པར་མ་གཞན་ནང་མེད། [↑](#footnote-ref-83)
64. རྣམས། ཞེས་པར་མ་གཞན་ནང་མེད། [↑](#footnote-ref-84)
65. སྐུ་རུ་ཀུལླེའི། སྣར་ཐང་། [↑](#footnote-ref-85)