[རྒྱུད་འགྲེལ། ཡ། ༡༠༣བ]༄༅༅། །རྒྱ་གར་སྐད་དུ། ཛྙཱ་ན་[[1]](#footnote-21)ཤྭ་རི་སཱ་དྷ་ན་ནཱ་མ[[2]](#footnote-22)། བོད་སྐད་དུ། ཡེ་ཤེས་དབང་ཕྱུག་མའི་སྒྲུབ་ཐབས། དཔལ་རྡོ་རྗེ་སེམས་དཔའ་ལ་ཕྱག་འཚལ་ལོ། །ཐབས་དང་ཤེས་རབ་བདག་ཉིད་མཆོག །ཡེ་ཤེས་དབང་ཕྱུག་ཕྱག་འཚལ་ནས། །རྩ་བའི་རྒྱུད་ཀྱི་རྗེས་འབྲངས་ཏེ། །བདག་གིས་དེ་ཡི་སྒྲུབ་[[3]](#footnote-23)ཐབས་བཤད། །དེ་ལ་ཐོག་མར་གནང་བ་ཐོབ་པའི་རྣལ་འབྱོར་པས། གཡས་པའི་ལག་[༡༠༤ན]མཐིལ་ལ་ཨ་རྣམ་པར་བསྒོམ་པར་བྱའོ། །སྡིགས་མཛུབ་ལ་སོགས་པའི་སོར་མོ་རྣམས་ལ། སུཾ་ཀྵུཾ་ཡུཾ་ཧཱུཾ་ཨ། རིམ་པ་ཇི་ལྟ་བ་བཞིན་དུ་བསྒོམ་པར་བྱས་ལ་རྡོ་རྗེ་རྩེ་ལྔ་པ་བསམ་པར་བྱའོ། །དེ་བཞིན་དུ་གཡོན་པའི་ལག་མཐིལ་དུ་སའི་རྣམ་པ་སྡིགས་མཛུབ་ལ་སོགས་པའི་སོར་མོ་ལ། སྨྲྱུཾ་ཧྨྲྱུཾ་ཡྨྲྱུཾ་ཀྵྨྲྱུཾ་སཾ། ཞེས་པ་རིམ་པ་ཇི་ལྟ་བ་བཞིན་དུ་བསྒོམས་ལ་པདྨ་བསམ་པར་བྱའོ། །འདི་ནི་ལག་པ་སྦྱང་བར་བྱ་བའོ། །དེ་ནས་མགྲིན་པར་ཧྲཱིཿལས་པདྨ་འདབ་མ་བརྒྱད་པ་བསྒོམས་[[4]](#footnote-24)ལ། ལྕེའི་འདབ་མར་ཧཱུཾ་ལས་རྡོ་རྗེ་དེའི་དབུས་སུ་ཨོཾ་ཨཱཿཛི་སྭ་[[5]](#footnote-25)སཾ་བརྟ་ནི་ཧཱུཾ་ཕཊ་ཅེས་པས་ལྕེ་དག་པར་བྱའོ། །ཨོཾ་ཧཱུཾ་སྭཱ་ཧཱ[[6]](#footnote-26)། ཞེས་པས་ཨརྒྷཾ་ཨརྒྷ་[[7]](#footnote-27)དང་གཏོར་མའི་སྣོད་ལ་ཕྱག་རྒྱ་དང་བཅས་པས་ལན་བདུན་མངོན་པར་བསྔགས་[[8]](#footnote-28)ཏེ། གཡོན་ཕྱོགས་སུ་བཞག་ལ། དེའི་ཆུས་ཐམས་ཅད་ཀུན་ལ་བསང་གཏོར་བྱའོ། །ལག་པ་གཉིས་རྡོ་རྗེ་ཁུ་ཚུར་བཅངས་ཏེ་དབུས་མ་གཉིས་བརྐྱང་[[9]](#footnote-29)སྟེ། ཁབ་ལྟར་བྱས་ལ་ཨོཾ་ཧཱུཾ་ཕཊ། ཞེས་པས་གནས་བསྲུང་བར་[[10]](#footnote-30)བྱའོ། །ལག་པ་གཉིས་བརྐྱང་སྟེ་མཐེ་བོང་གཉིས་བཅིངས་ལ། གཤོག་པ་བཞིན་དུ་བྱས་ལ་བསྐོར་ནས་སྙིང་གར་བཟློག་སྟེ་བཀོད་པ་ནི་བདག་བསྲུང་བའོ། །ཨོཾ་ཧཱུཾ་སྭཱ་ཧཱ། ཞེས་པས་སོ། །རྡོ་རྗེ་བཅིངས་ནས་དབུ་མ་བརྐྱང་བ་ནི་ཁབ་[[11]](#footnote-31)ཀྱི་ཕྱག་རྒྱ་བཞིན་དུ་བཅས་ནས་བསྐོར་བ་བྱས་ལ་དྲ་བ་དང་ར་བ་ལ་སོགས་པར་བྱའོ། །ཨོཾ་ཌ་ཊུ་སྭཱ་ཧཱ། རྡོ་རྗེ་ཁུ་ཚུར་གཉིས་ཀྱི་སྡིགས་མཛུབ་གཉིས་བཟློག་སྟེ། སྙིང་ག་དང་རྒྱབ་དང་མགོ་བོ་རྣམས་ཀྱི་གོ་ཆ་སྟེ་ལན་གསུམ་བྱའོ། །ཨོཾ་བཛྲ་ཏུ་ཥྱ་ཧོ། །ཞེས་པས་མཉམ་པའི་ཐལ་མོ་གྱིས་པར་[[12]](#footnote-32)བྱས་ལ། །དེའི་མདུན་དུ་འོག་ནས་འབྱུང་བའི་དཀྱིལ་འཁོར་གྱི་འཁོར་ལོ་བསྒོམས་ཏེ་[[13]](#footnote-33)མཆོད་པར་བྱའོ། །ཨོཾ་ཤྲཱིཾ་[[14]](#footnote-34)སྭཱ་ཧཱ། ལག་པ་བརྐྱང་སྟེ་མཐེ་བོང་[[15]](#footnote-35)མཛུབ་མོ་སྦྱར་བར་བྱས་པ་ནི་མེ་ཏོག་གིའོ། །ཨོཾ་ཧཱུཾ་སྭཱ་ཧཱ། ལག་པ་བརྐྱང་བ་ནི་དྲིའོ[[16]](#footnote-36)། །ཨོཾ་ཀཾ་སྭཱ་ཧཱ། ལག་པ་བརྐྱང་སྟེ་དབུ་མ་བསྒྲེང་བ་བདུག་པའི་[[17]](#footnote-37)འོ། །ཨོཾ་ཀྵུཾ་སྭཱ་ཧཱ། ཁུ་ཚུར་བཅངས་ཏེ་མཐེ་བོང་བསྒྲེང་བ་ནི་མར་མེའོ[[18]](#footnote-38)། །ཨོཾ་གྷུཾ་སྭཱ་ཧཱ། ལག་པ་གཉིས་བརྐྱང་[༡༠༤བ]སྟེ། དབུས་སུ་མཐེ་བོང་རབ་ཏུ་བསྐྱོད་པ་ནི་གཏོར་མ་དབུལ་བའོ། །དེ་ནས་པདྨ་བསྒྱུར་བ་སྔོན་དུ་འགྲོ་བ་ཐལ་མོ་སྙིང་གར་གཞག་[[19]](#footnote-39)སྟེ། ཨོཾ་ན་མཿཏེ་ཧཱུཾ། ན་མ་མི་ཧཱུཾ། ན་མོ་ན་མཿཧཱུཾ་སྭཱ་ཧཱ། ཨོཾ་པཉྩ་ཌཱ་ཀི་ནཱི་པཱུ་ཛོ་པ་སྠ་[[20]](#footnote-40)ནཱ་ཡ་ཨཱཏྨ་ནཱཾ་[[21]](#footnote-41)ནིརྱཱ་ཏ་ཡཱ་[[22]](#footnote-42)མི། །ཨོཾ་ཨཱ་ཙརྱཱ་ཇོ་པ་སྠ་[[23]](#footnote-43)ནཱ་ཡ་ཨཱཏྨ་ནཱཾ་[[24]](#footnote-44)ནིརྱཱ་ཏ་ཡཱ་མི། ཨོཾ་ས་ཀ་ལ་སཏྭ་པ་རི་ཏྲ་[[25]](#footnote-45)ཎཱ་ཡ་ཨཱཏྨ་ནཱཾ་ནིརྱཱ་[[26]](#footnote-46)ཏ་ཡཱ་མི། ས་མ་ཡ་སྟྭཾ། ས་མ་ཡ་ཧོ་ཧོ་ཧོ་[[27]](#footnote-47)ཞེས་སོ། །སངས་རྒྱས་ཆོས་དང་དགེ་འདུན་ལ། །རྟག་པར་བདག་ནི་སྐྱབས་སུ་མཆི། །ཐམས་ཅད་ཐེག་པ་གསུམ་ལ་ཡང། །སྦྱོར་བ་གསང་བ་མཁའ་འགྲོ་དང། །དཔའ་བོ་དཔའ་མོ་དབང་ལྷ་མོ། །བྱང་ཆུབ་སེམས་དཔའ་བདག་ཆེན་དང་པ། །ཁྱད་པར་དུ་ནི་སློབ་དཔོན་ལ། །རྟག་ཏུ་[[28]](#footnote-48)སྐྱབས་སུ་བདག་མཆིའོ། །བདག་ལ་དགོངས་ཤིག་ཐམས་ཅད་ཀྱིས། །རྣམ་སྣང་མི་བསྐྱོད་[[29]](#footnote-49)རིན་ཆེན་མཆོག །སྣང་མཐའ་ཡས་[[30]](#footnote-50)དང་དོན་ཡོད་ཀྱི། །སངས་རྒྱས་བྱང་ཆུབ་སེམས་དཔའ་ཀུན། །ཆེ་གེ་མོ་ཞེས་བྱ་བ་བདག །དུས་འདི་ཉེ་བར་བཟུང་ནས་སུ། །བྱང་ཆུབ་ཆེན་པོ་ཐོབ་པའི་བར། །བླ་ན་མེད་པའི་བྱང་ཆུབ་སེམས། །མཆོག་ཏུ་བདག་གིས་བསྐྱེད་པར་བགྱི། །ཇི་ལྟར་དུས་གསུམ་མགོན་པོ་ཡི[[31]](#footnote-51)། །བྱང་ཆུབ་ཉིད་དུ་ངེས་བྱས་བཞིན། །ཚུལ་ཁྲིམས་རྣམ་གསུམ་བསླབ་པ་དང། །དགེ་བའི་ཆོས་ནི་སྡུད་པ་[[32]](#footnote-52)དང། །སེམས་ཅན་དོན་བྱེད་[[33]](#footnote-53)ཚུལ་ཁྲིམས་གསུམ། །སོ་སོར་བདག་གིས་བརྟན་པོར་བཟུང། །སངས་རྒྱས་ཆོས་དང་དགེ་འདུན་དང། །བླ་མེད་དཀོན་མཆོག་གསུམ་གྱི་མཆོག །སྡོམ་པ་སངས་རྒྱས་རྣལ་འབྱོར་སྐྱེས། །དང་པོ་དེ་རིང་གཟུང་བར་བགྱི། །རྡོ་རྗེ་དྲིལ་བུའི་ཕྱག་རྒྱ་དག །སོ་སོར་དེ་བཞིན་ཉིད་དུ་གཟུང། །རྡོ་རྗེ་ཆེན་པོའི་རིགས་མཆོག་ལ། །སློབ་དཔོན་ཉིད་དུ་གཟུང་བར་བགྱི། །དམ་ཚིག་ཡིད་དུ་འོང་བ་ཡི། །རིན་ཆེན་འབྱུང་བའི་རིགས་མཆོག་ལ། །ཉིན་རེ་བཞིན་དུ་ལན་དྲུག་ཏུ། །སྦྱིན་པ་རྣམ་བཞི་སྦྱིན་པར་བགྱི། །བྱང་ཆུབ་ཆེན་པོ་ལས་བྱུང་བའི། །པདྨ་ཆེན་པོའི་རིགས་དག་ལ། །ཕྱི་ནང་གསང་བའི་ཐེག་པ་གསུམ། །དམ་ཆོས་སོ་སོར་གཟུང་བར་བགྱི། །སྡོམ་པ་ཐམས་ཅད་ལྡན་པ་ལ། །ཇི་ལྟར་ནུས་པ་མཆོད་པའི་ལས། །ལས་ཀྱི་རིགས་མཆོག་ཆེན་པོ་ལ། །དེ་བཞིན་ཉིད་དུ་སོ་སོར་གཟུང[[34]](#footnote-54)། །བླ་ན་མེད་པའི་བྱང་ཆུབ་སེམས། །མཆོག་ཏུ་བསྐྱེད་པ་བྱས་ནས་སུ། །སེམས་ཅན་ཐམས་ཅད་དོན་བྱེད་ཕྱིར། །སྡོམ་པ་མ་ལུས་གཟུང་བར་[[35]](#footnote-55)བགྱི། །མ་[༡༠༥ན]བསྒྲལ་བ་རྣམས་བདག་གིས་བསྒྲལ། །མ་གྲོལ་བ་རྣམས་བདག་གིས་དགྲོལ། །དབུགས་མ་ཕྱིན་པ་དབུགས་ཕྱུང་སྟེ། །སེམས་ཅན་མྱ་ངན་འདས་ལ་དགོད[[36]](#footnote-56)། །དེ་ནས་རང་གི་སྙིང་གར་ཀྵུཾ་གི་རྣམ་པའི་འོད་ཟེར་གྱི་ཕྲེང་བ་བསྒོམ་པས[[37]](#footnote-57)། །རང་གི་ལུས་ལ་སོགས་པ་འཇིག་རྟེན་སྟོང་པར་[[38]](#footnote-58)བསྒོམ་པར་བྱས་ལ། ཆོས་རྣམས་ཐམས་ཅད་རང་བཞིན་མེད་པར་བྱའོ། །ཨོཾ་སྭ་བྷཱ་བ་ཤུདྡྷཿསརྦ་[[39]](#footnote-59)སརྦ་ཤུདྡྷཿསརྦ་དྷརྨཱཿསྭ་[[40]](#footnote-60)སྭ་བྷཱ་བ་ཤུདྡྷོ྅ཧཾ་[[41]](#footnote-61)ཧཾ་ཞེས་བརྗོད་དོ། །དེའི་རྗེས་ལ་རྡོ་རྗེ་མཁའ་འགྲོ་མ་ལ་སོགས་པའི་ལྷ་མོ་བཞིས་བསྐུལ་བའི་བདག་ཉིད་དུ་བལྟ་བར་བྱའོ། །ཛ་ཛ་ཛ་ཛ་རྡོ་རྗེ་སེམས་དཔའ་[[42]](#footnote-62)གཤེགས་པས་བདག་པོ་ལ་ཁྱོད་ཀྱིས་དངོས་གྲུབ་སྟེར་བ། ཧ་ཧ་ཧ་ཧ། ཧཱུཾ་ཡིག་མགོན་པོ་དམ་ཚིག་བདག་པོ་བདག་ཕྱག་འཚལ་ལོ། །[[43]](#footnote-63)བ་བ་བ་བ་རྡོ་རྗེ་གཤེགས་པའི་གསང་བ་ལས་ཕྱུང་[[44]](#footnote-64)སྐུ་འཛིན་པ། ཨ་ཨ་ཨ་ཨ་ཧོ་གུཧྱའི་རྡོ་རྗེ་ཨཱ་ལི་གཅིག་ཏུ་ཐིམ་པའི་ཧཱུཾ། དེ་ནས་ཟླ་བའི་དཀྱིལ་འཁོར་བསྒོམས་ཏེ། ཨོཾཛྙཱ་ན་ཨ་ཧཾ་ཞེས་བརྗོད་པར་བྱ་སྟེ། དེའི་སྟེང་དུ་ཨ་ལ་སོགས་པའི་ཡི་གེ་ལས་བྱུང་པའི་ཟླ་བའི་དཀྱིལ་འཁོར་ཡང་མདུན་དུ་བལྟ་བར་བྱའོ། །དེའི་དབུས་སུ་ཧཱུཾ་ལས་བྱུང་བའི་རྡོ་རྗེའི་ལྟེ་བ་ལ་ས་བོན་དེ་ཉིད་གནས་པ་བསྒོམ་མོ། །ཨོཾ་བཛྲ་ཤུདྡྷཿསརྦ་དྷརྨཱ་[[45]](#footnote-65)བཛྲ་ཤུདྡྷོ྅ཧཾ། ཞེས་བརྗོད་པར་བྱའོ། །དེ་ནས་རྡོ་རྗེའི་འོད་ཟེར་ལས། དེ་བཞིན་གཤེགས་པ་ཐམས་ཅད་ཀྱི་སྐུ་དང་ལྡན་པར་བྱུང་སྟེ། སེམས་ཅན་ཐམས་ཅད་ཀྱི་དོན་བྱས་ཏེ་སླར་ཡང་བཞུགས་[[46]](#footnote-66)ཏེ་སྔགས་ཀྱི་ང་རྒྱལ་བྱའོ། །ཨོཾ་ཝརྟ་ན་མོ་ཨ་ཧོ་[[47]](#footnote-67)ཧོ། །ཞེས་པས་ཡེ་ཤེས་མཁའ་འགྲོ་མ་བསྒོམ་པར་བྱའོ། །རྒྱན་ཐམས་ཅད་དང་ལྡན་པ། ཞལ་གསུམ་པ་དང། ཕྱག་དྲུག་པ་དང། སྤྱན་གསུམ་པ། སེང་གེའི་གདན་གྱི་སྟེང་ན། སྣ་ཚོགས་པདྨ་དང་ཉི་མའི་དཀྱིལ་འཁོར་གྱི་སྟེང་ན། སེམས་དཔའི་སྐྱིལ་མོ་ཀྲུང་གིས་བཞུགས་པ། སྐུ་མདོག་སྔོན་པོ། །སྦྲུལ་གྱི་རྒྱན་[[48]](#footnote-68)གྱིས་བརྒྱན་པ། འཇིགས་པར་བྱེད་པ། སྐྲ་གྲོལ་བ། སྤྱི་བོར་ཐོད་པས་བརྒྱན་པ། དབུ་ལ་སངས་རྒྱས་ལྔ་ཡིས་བརྒྱན་པ། བཞད་པ་དང། ཁྲོ་བ་དང། སྒེག་པའི་ཞལ་ཅན། ན་བཟའ་དམར་པོ་བསྣམས་པ། གཙིགས་ཤིང་བཞད་པ། གཡས་པའི་ཕྱག་ན་ཁ་ཊྭཱཾ་ག་དང་དགྲ་སྟ་དང། རྡོ་རྗེ་འཛིན་པ། གཡོན་པ་ན་[[49]](#footnote-69)དྲིལ་བུ་དང། ལྷུང་བཟེད་དང། རལ་གྲི་འཛིན་པ། འོད་ཟེར་འབར་བའི་ཕྲེང་བ་ཅན། རང་བཞིན་གྱི་རྡོ་རྗེ་སེམས་དཔའ་ལ་འཁྱུད་པར་[༡༠༥བ]བསྒོམ་མོ། །དེ་ནས་ཨོཾ་ཨུདྦྷ་བོ་ཨ་ཧཾ་ཨཱ་ཨཱ་ཨཱ་ཨོཾ་[[50]](#footnote-70)ཧཱུཾ་སྭཱ་ཧཱ། ཞེས་བརྗོད་དོ། །ཨོཾ་ཡོ་ག་ཤུདྡྷཿསརྦ་དྷརྨཱ་[[51]](#footnote-71)ཡོ་ག་ཤུདྡྷོ྅ཧཾ། རྡོ་རྗེ་གསོར་ལ། ཨོཾ་ཛྙཱ་ན་ཀ་ཡོ་ཨ་[[52]](#footnote-72)ཧཾ་ཞེས་ང་རྒྱལ་བྱའོ། །དེ་ནས་ལག་པ་གཡོན་པའི་མཐེའུ་ཆུང་དང། མཐེ་བོང་སྦྱར་ཏེ། ལྷག་མ་བརྐྱང་ལ་བ་དན་གསུམ་པའི་ཕྱག་རྒྱས། སུཾ་ཀྵུཾ་ཡུཾ་ཧཱུཾ། ལྕེ་དང། སྤྱི་བོ་དང། རྣ་བ་དང། སྣ་དང། མིག་ཏུའོ། །སྨྲྱུཾ་ཧྨྲྱུཾ་ཡྨྲྱུཾ་ཀྵྨྲྱུཾ་མགྲིན་པ་དང། དཔུང་པ་དང། སྙིང་ག་དང། ལྟེ་བ་རུ་ཡི་གེ་བརྗོད་ཅིང་བྱིན་གྱིས་བརླབ་པར་བྱའོ། །ཨོཾ་བཛྲ་ཀཱ་[[53]](#footnote-73)ཡ་ཧོ། ཨོཾ་བཛྲ་བཱ་ཀྱེ་ཨཱཿ[[54]](#footnote-74)། ཨོཾ་བཛྲ་ཙིཏྟ་ཧཱུཾ་ཞེས་པས་ལུས་ལ་སོགས་པ་བྱིན་གྱིས་བརླབ་པོ། །ཨོཾ་ས་མ་ཡོ྅ཧཾ། ཧཱུཾ་ཧཱུཾ། ས་མ་ཡ་སྟྭཾ། ཨ་དྷི་ཏིཥྛ་མཾ། ཞེས་པ་ལག་པ་གཉིས་པའི་[[55]](#footnote-75)མཐེ་བོང་དང། མཐེའུ་ཆུང་སྦྱར་ལ་ལྕགས་སྒྲོག་ལྟར་བྱས་ལ། ལྷག་མ་གསུམ་བརྐྱང་སྟེ་གུང་མོ་ཁབ་ལྟར་བྱས་ལ། སྙིང་ག་དང། མཛོད་སྤུ་དང། སྤྱི་བོ་དང། མགྲིན་པ་རུ་བྱིན་གྱིས་བརླབ་པོ། །ཨོཾ་ཧཱུཾ་ཨཱཿསྭཱ་ཧཱ། རྡོ་རྗེ་བཅིངས་ཏེ། མཛུབ་མོ་དང་གུང་མོ་གཉིས་ཀ་བརྐྱང་སྟེ། གུང་མོ་ཁབ་ལྟར་བྱས་ལ་མཛུབ་མོ་གཉིས་ཀྱིས་མནན་ཏེ། སྤྱི་བོ་ལ་སོགས་པའི་གནས་ལྔར་གཞག་པར་[[56]](#footnote-76)བྱའོ། །རྣམ་པར་སྣང་མཛད་དང། མི་བསྐྱོད་པ་དང། རིན་ཆེན་འབྱུང་ལྡན་[[57]](#footnote-77)དང། འོད་དཔག་མེད་དང། ལས་ཀྱི་མགོན་པོ་རྣམས། དཀར་པོ་དང། སྔོན་པོ་དང། སེར་པོ་དང། དམར་པོ་དང་། [[58]](#footnote-78)ལྗང་གུའི་སྐུ་མདོག་གོ། །བྱང་ཆུབ་མཆོག་དང། ས་གནོན་དང། མཆོག་སྦྱིན་དང། ཏིང་ངེ་འཛིན་དང། སྐྱབས་སྦྱིན་གྱི་ཚུལ་གྱིས་མངོན་དུ་བཞུགས་པ་རིམ་པ་[[59]](#footnote-79)ཇི་ལྟ་བ་[[60]](#footnote-80)བཞིན་དུ་བསྒོམ་པར་བྱས་ལ། ཨོཾ་ཧཱུཾ་སྭཱ་ཧཱ། ཞེས་པས་རྡོ་རྗེ་དང། ཨོཾ་ཧྲཱི་སྭཱ་ཧཱ། ཞེས་པས་དྲིལ་བུ་བཟུང་བས་ང་རྒྱལ་དང་བཅས་པས་དཀྲོལ་བར་བྱའོ། །ཚངས་པའི་གཙུག་གི་ནོར་བུའི་འོད་ཀྱིས་ཞབས་གཉིས་སྣང་བར་མཛད། །སྐུ་ལ་ཤིན་ཏུ་དམ་དུ་འཁྱུད་པའི་དྲིལ་བུ་ལས་བྱུང་སྐུ་འཛིན་པ[[61]](#footnote-81)། །གཡོ་ཞིང་འཕྲོས་པར་བསྐྱོད་པའི་[[62]](#footnote-82)གསང་བ་ལས་བྱུང་པདྨ་གཉིས། །དེ་འདི་རྡོ་རྗེ་སེམས་དཔའ་མཆོག་གི་དབང་ཕྱུག་དམ་པ་[[63]](#footnote-83)མཆོག་གི་གནས། །ཞེས་བརྗོད་ལ། མཆོད་པ་ཐམས་ཅད་ཀྱི་བདག་ཉིད་ཀྱིས་མངོན་པར་མཆོད་པར་བྱའོ། །དེའི་རྗེས་ལ། ཡུཾ་ཀྵུཾ་སུཾ་ཧཱུཾ་གི་ས་བོན་ལས་རླུང་དང། མེ་དང། ཆུ་དང། སའི་[༡༠༦ན]དཀྱིལ་འཁོར་ཟླ་བ་ཕྱེད་པ་དང། གྲུ་གསུམ་པ་དང། ཟླུམ་པོ་དང། གྲུ་བཞིའི་རྣམ་པ་རིམ་བཞིན་དུ་བསྒོམ་པར་བྱའོ། །དེའི་སྟེང་དུ། ཧཱུཾ་སུཾ་ཧཱུཾ། ཞེས་པས་རི་རབ་བསམ་པར་བྱས་ལ། ཨོཾ་ཧཱུཾ་སྭཱ་ཧཱ། ཞེས་པས་རྡོ་རྗེ་ལག་པར་བརྐྱང་སྟེ། གནས་ལྔར་བརྡབས་པས་[[64]](#footnote-84)རིན་ཆེན་བདུན་གྱི་རང་བཞིན་གྱི་གཞལ་ཡས་ཁང་བསྒོམ་པར་བྱའོ། །དེའི་དབུས་སུ་ཟླ་བའི་དཀྱིལ་འཁོར་སེང་གེའི་གདན་ལྔས་ཉེ་བར་སྤྲས་པ། གདུགས་དཀར་པོ་དང་ཡང་དག་པར་ལྡན་པར་བལྟའོ། །དབུས་ཀྱི་སེང་གེའི་གདན་ལ་པདྨ་བྱིན་གྱིས་བརླབས་པ་ལ། ཉི་མའི་དཀྱིལ་འཁོར་ལ་ཧཱུཾ་གིས་མཚན་པ[[65]](#footnote-85)། དེ་ལས་རྡོ་རྗེ་དེ་ལ་ཡང་ཧཱུཾ་གི་རྣམ་པ། དེ་ལས་གོང་དུ་གསུངས་པའི་ཡེ་ཤེས་མཁའ་འགྲོ་མའི་གཟུགས་བསམ་པར་བྱའོ། །དེ་ནས་རང་གི་ཟླ་བའི་དཀྱིལ་འཁོར་ལ་འོག་ནས་འབྱུང་བའི་འཁོར་ལོ་རིམ་པར་བསམ་པར་བྱས་ལ། སོ་སོར་དབུགས་ལས་འབྱུང་བར་[[66]](#footnote-86)བསམ་མོ། །ཧཱུཾ་ཞེས་པས་ཡེ་ཤེས་མཁའ་འགྲོ་མ་ཕྱུང་[[67]](#footnote-87)སྟེ། སེམས་ཅན་ཐམས་ཅད་ཀྱི་དོན་བྱས་ནས་སླར་འོངས་ཏེ[[68]](#footnote-88)། དབུས་སུ་གནས་པ་བསམ་པར་བྱའོ། །སུཾ་གྱིས་རྡོ་རྗེ་མཁའ་འགྲོ་མ། །ཀྵུཾ་གིས་དྲག་མོ་མཁའ་འགྲོ་མ། །ཡུཾ་གྱིས་རོ་ལངས་མཁའ་འགྲོ་མ། །ཧཱུཾ་གིས་གཏུམ་[[69]](#footnote-89)མོའི་མཁའ་འགྲོ་མ། དེ་རྣམས་དབུགས་ལས་[[70]](#footnote-90)ཕྱུང་སྟེ། སེམས་ཅན་གྱི་དོན་བྱས་ནས། ཡེ་ཤེས་དབང་ཕྱུག་མའི་མདུན་དང། གཡོན་དང། རྒྱབ་དང། གཡས་ཕྱོགས་སུ་རིམ་པ་བཞིན་དུ་དགོད་པར་བྱའོ། །དཀར་པོ་དང། སེར་པོ་དང། དམར་པོ་དང། ནག་པོའི་[[71]](#footnote-91)སྐུ་མདོག་གོ། །ཁ་ཊྭཱཾ་ག་དང་རྣལ་འབྱོར་གྱི་སྣོད་འཛིན་པ། ཉི་མའི་དཀྱིལ་འཁོར་དང་པདྨའི་གདན་ལ་སེམས་དཔའི་སྐྱིལ་ཀྲུང་གིས་ཉེ་བར་བཞུགས་པའོ། །སྤྱན་གསུམ་པ། སྐྲ་གྲོལ་བ། ན་བཟའ་དམར་པོ་བསྣམས་པ། སྦྲུལ་གྱི་རྒྱན་གྱིས་བརྒྱན་པར་བྱའོ། །སྨྲཾ་གིས་སེང་གེ་མའོ། །ཧྨྲྱུཾ་གིས་སྟག་མོ་ལའོ[[72]](#footnote-92)། །ཡྨྲྱུཾ་གིས་ཅེ་སྤྱང་མའོ། །ཡྨྲྱུཾ་ཞེས་པས་འུག་པ་མའོ། །རིམ་པ་བཞིན་དུ་དབང་ལྡན་དང། མེ་དང། བདེན་བྲལ་དང། རླུང་དུ་གླང་པོ་ཆེའི་གདན་དང། མ་ཧེའི་གདན་དང། ཀླུའི་གདན་ལ་དཀར་ཞིང་སེར་བ་དང། དཀར་ཞིང་སྔོ་བ་དང། སྔོ་ཞིང་དམར་བ་དང། དམར་ཞིང་སེར་བའི་སྐུ་མདོག་དང། གཡོན་སྡིགས་མཛུབ་དང། ཞགས་པ་[༡༠༦བ]གཡས་པའི་ཕྱག་ན་རྡོ་རྗེ་དང་ལྕགས་ཀྱུ། སེམས་དཔའི་སྐྱིལ་མོ་ཀྲུང་གིས་བཞུགས་པའོ། །མཁའ་འགྲོ་མ་ཕུཾ། འབར་བྱེད་མ་ཕེཾ། འཇིབ་བྱེད་མ་ཕྲོཾ། འཕྲོག་[[73]](#footnote-93)བྱེད་མ་ཕྲིཾ་ཞེས་པ་ཤར་དང། བྱང་དང། ནུབ་དང། ལྷོ་ཕྱོགས་ཀྱི་སྒོ་བཞིར་རོའི་གདན་ལ་བཞུགས་སོ། །ལག་པ་གཉིས་ཁར་བཅུག་ནས་རབ་ཏུ་དགོད་པ་དང། ཐལ་མོ་སྤྱི་བོར་འཛིན་པ་དང། སྐུད་པ་དམར་པོ་ལྟར་སྙིམ་པས་ཁྲག་འཐུང་བ་དང། སྙིང་གར་གནས་པའི་སྡིགས་མཛུབ་དང་གཏུན་ཤིང་འཛིན་པའོ། །ཐམས་ཅད་ཀྱང་སྤྱན་གསུམ་པ། འབར་བའི་ཕྲེང་བ་ཅན་དབུ་སྐྲ་གྲོལ་བ། དཀར་པོ་དང། སེར་པོ་དང། དམར་པོ་དང། ལྗང་གུའི་མདོག་ཏུ་འདུག་པའོ། །དེ་ལྟར་དཀྱིལ་འཁོར་གྱི་འཁོར་ལོ་རྣམས་བསྒོམས་ལ། རྡོ་རྗེ་ཁུ་ཚུར་གཉིས་བཅིངས་ཏེ། གཡོན་པ་སྙིང་གར་བཞག་སྟེ། གཡས་པ་ལག་པ་གཡོན་པའི་མཆན་ཁུང་དུ་བཅུག་སྟེ། ཨོཾ་ཧཱུཾ་སྭཱ་ཧཱ། ཞེས་དམ་ཚིག་གི་ཕྱག་རྒྱ་བསྟན་པར་བྱའོ། །ཨོཾ་ཨ་སྭཱ་ཧཱ། ཨོཾ་ཨཱ་སྭཱ་ཧཱ། ཨོཾ་ཨཱཿསྭཱ་[[74]](#footnote-94)སྭཱ་ཧཱ། ཨོཾ་ཨཾ་སྭཱ་ཧཱ། འདི་ནི་རྩ་བའི་སྔགས་སོ། །རྡོ་རྗེ་ཁུ་ཚུར་གཉིས་བཅིངས་ཏེ། དབུ་མ་བརྐྱང་ནས་རྩེ་སྤྲད་པར་བྱས་པ་ནི་ཡེ་ཤེས་ལྷ་མོའི་རྩ་བའི་ཕྱག་རྒྱའོ། །རྡོ་རྗེ་བཅིངས་ནས་མཐེ་བོང་དང་དབུ་མ་[[75]](#footnote-95)སྤྲད་པ་ནི་རྡོ་རྗེ་ལྷ་མོའི་ཕྱག་རྒྱའོ། །དེ་ཉིད་ལས་མཐེ་བོང་ཕྱི་རོལ་དུ་བརྐྱང་བར་བྱས་པ་ནི། དྲག་མོ་ལྷ་མོའི་རྩ་བའི་ཕྱག་རྒྱའོ། །དེ་ཉིད་ལས་མཐེ་ཆུང་གཉིས་བརྐྱང་བ་ནི་རོ་ལངས་མའི་རྩ་བའི་ཕྱག་རྒྱའོ། །དེ་ཉིད་ལས་དབུ་མ་བརྐྱང་བ་ནི་[[76]](#footnote-96)གཏུམ་མོའི་རྩ་བའི་[[77]](#footnote-97)ཕྱག་རྒྱའོ། །དེ་རྣམས་ཀྱི་སྔགས་ནི་རིམ་པ་ཇི་ལྟ་བ་བཞིན་དུ་ཤེས་པར་བྱའོ། །ཨོཾ་རི་[[78]](#footnote-98)སྭཱ་ཧཱ། ཨོཾ་རཱྀ་སྭཱ་ཧཱ། ཨོཾ་ལི་སྭཱ་ཧཱ། ཨོཾ་ལཱྀ་[[79]](#footnote-99)སྭཱ་ཧཱ། དབང་ལྡན་གྱི་སེང་གེ་མ་ལ་སོགས་པའི་རྩ་བའི་སྔགས་སོ། །རྡོ་རྗེ་ཁུ་ཚུར་གཉིས་བཅིངས་ཏེ། སྡིགས་མཛུབ་བརྐྱང་བ་[[80]](#footnote-100)རྩེ་མོ་སྤྲད་པར་བྱས་པ་ནི། མཚམས་ཀྱི་ལྷ་མོ་བཞིའི་ཕྱག་རྒྱའོ། །ཨོཾ་ཕུཾ་སྭཱ་ཧཱ། ཨོཾ་ཕེཾ་[[81]](#footnote-101)སྭཱ་ཧཱ། ཨོཾ་ཕྲོཾ་[[82]](#footnote-102)སྭཱ་ཧཱ། ཨོཾ་ཕྲིཾ་སྭཱ་ཧཱ། སྒོ་སྐྱོང་རྣམས་ཀྱི་རྩ་བའི་སྔགས་སོ། །རིམ་པ་དེ་བཞིན་དུ་རྩ་བའི་སྔགས་ཀྱི་ཕྱག་རྒྱ་ནི། ལག་པ་གཉིས་ཁར་བཅུག་ནས་ཧ་ཧ་ཞེས་བརྗོད་པ་[[83]](#footnote-103)དང། སྤྱི་བོར་ཐལ་མོ་སྦྱོར་བ་དང། ལག་པ་སྦྱར་ཏེ་ཁ་དབྱེ་བར་བྱས་པ་གསང་[༡༠༧ན]བའི་གནས་སུ་བཞག་པ་སྟེ། ཧཱུཾ་ཧཱུཾ་ཞེས་བརྗོད་པ་དང། ལག་པ་བསྐོར་ཞིང་སོར་མོ་སྤྲད་ལ་གསང་བའི་གནས་སུ་བཞག་ལ། སྔོན་དུ་གསུངས་པའི་མཆོད་པ་རྣམ་པ་ལྔའི་སྔགས་དང། ཕྱག་རྒྱས་ཕྱི་རོལ་དུ་མཆོད་པ་རྒྱས་པས་[[84]](#footnote-104)མཆོད་པར་བྱས་ཏེ། གོང་ནས་གསུངས་པའི་སྔགས་དང། ཕྱག་རྒྱ་རྡོ་རྗེ་དྲིལ་བུ་བླངས་ལ། རྡོ་རྗེ་གསོར་ཞིང་ཚིགས་བཅད་འདི་བརྗོད་པར་བྱའོ། །རྡོ་རྗེ་གསོར་བའི་གཟི་བརྗིད་ཀྱིས། །སེམས་ཅན་ཐམས་ཅད་རྣམ་ཐར་བྱེད། །ཆོས་ཀྱི་བྱེ་བྲག་གྲོལ་བ་ཡིས། །རྡོ་རྗེ་སྙིང་པོ་བཟུང་བའོ[[85]](#footnote-105)། །ཞེས་པས་རྡོ་རྗེ་བླངས་ཏེ། མཐེའུ་[[86]](#footnote-106)ཆུང་ལྕགས་སྒྲོག་ཏུ་བྱས་ཏེ། རྒྱབ་དང་རྒྱབ་ཏུ་སྦྱར་ལ་སྡིགས་མཛུབ་གཉིས་བསྒྲེང་སྟེ། ཨོཾ་བཛྲ་གྷནྜེ་[[87]](#footnote-107)ར་ཎི་ཏ་པྲ་ར་ཎི་ཏ་སརྦ་བུདྡྷ་པྲ་ཙ་ལི་ཏེ་པྲ་ཛྙཱ་པཱ་ར་མི་ཏཱ་ན་ད་སྭ་བྷཱ་ཝེ་[[88]](#footnote-108)ན། སརྦ་བུདྡྷ་ཧྲྀ་[[89]](#footnote-109)ད་ཡཱ་ཨ་ཝ་ཏོ་ཥ་ནི་ཧཱུཾ་ཧཱུཾ་ཧཱུཾ་ཧོ་ཧོ་ཧོ་སྭཱ་ཧཱ། ཞེས་པས་དྲིལ་བུ་བླངས་ཏེ། དེ་ནས་དྲིལ་བུ་གསིལ་[[90]](#footnote-110)ལ། ཧཱུཾ་གི་གླུ་ཡི་རྣམ་པ་ཡི། །བདེ་བའི་ཐུགས་ལྡན་རྡོ་རྗེ་ཅན། །བདག་གི་མིག་གིས་དེ་མཐོང་ངོ་། །ཡི་གེ་དངོས་པོའི་རང་བཞིན་ནི། །སྟོང་པས་རྒྱས་པ་དེ་ཡིན་ནོ། །དངོས་དང་དངོས་མེད་ལས་གྲོལ་བའི། །དབུས་ནི་རྣམ་པར་ཤེས་བྱས་ཏེ། །ཡི་གེ་ཐམས་ཅད་འཇོམས་བྱས་ནས། །འདིས་ནི་ཤིན་ཏུ་བསམ་པ་ནི། །ཕན་ཚུན་འཁྱུད་ནས་སྦྱོར་བ་ལས། །འགྱིང་[[91]](#footnote-111)བག་ཏུ་ནི་འདི་བྱའོ། །གཉིས་མེད་ཆོས་ནི་རྙེད་གྱུར་ན། །མྱ་ངན་ལས་འདས་འདི་ཐོབ་བོ། །འཁོར་བའི་བདེ་བ་མ་རྨོངས་ན། །དེ་ནི་མྱ་ངན་ལས་འདས་པ། །རང་བཞིན་ཀུན་གྱི་རྣལ་འབྱོར་མ། །གར་བྱེད་སྨྱོ་བ་བཞིན་དུ་འདི། །རྣལ་འབྱོར་མ་ལྔ་སངས་རྒྱས་ཏེ། །དེ་ནི་དེ་བཞིན་ཉིད་དུ་བརྟག །སྣ་ཆོགས་མང་དུ་གཟུགས་སྤྲུལ་པ། །སེམས་ཅན་རྣམ་པར་སྨིན་བྱེད་དེས། །འཁོར་བ་བདེ་བའི་དོན་བྱེད་དེ། །ཆོས་ཉིད་འདི་ལ་མ་རྨོངས་ན། །རྣལ་འབྱོར་མ་ཡི་ཐར་པ་འདི། །ཆོས་ཀྱི་སྙིང་པོ་ཕྱག་འཚལ་ལོ། །སེམས་ཅན་གྲོལ་མཛད་རྣལ་འབྱོར་བདག་ལ་བསྟོད་ཕྱག་འཚལ། །ཀུན་ཏུ་བདག་ཉིད་ངོ་བོ་[[92]](#footnote-112)གཅིག་ལ་བསྟོད་ཕྱག་འཚལ། །འཁོར་བའི་རྒྱ་མཚོ་རྨོངས་པ་གཅོད་ལ་བསྟོད་ཕྱག་འཚལ། །བདག་གིས་རྟག་ཏུ་དེ་བཞིན་ཉིད་གཅིག་བསྟོད་ཕྱག་འཚལ། །དེའི་རྗེས་[༡༠༧བ]ལ་གཏོར་མའི་སྣོད་བཟའ་བ་མཐའ་དག་གིས་ལྡན་པར་བྱས་ཏེ། ཉ་ཤ་རློན་པ་དང། ཤ་ཡང་དག་པར་ལྡན་པའི་བདུད་རྩི་ལྔ་དང་ལྕགས་ཀྱུ་ལྔ་ལྷན་ཅིག་པ་མདུན་དུ་བཞག་སྟེ། རྡོ་རྗེ་ལག་པས་རེག་ལ། ལྷ་མོ་ཀུན་གྱི་རྩ་བའི་སྔགས་ཀྱིས་སོ་སོར་ཞི་བའི་ལས་ལ་སོགས་པ་ལ་བརྒྱ་ཕྲག་གཅིག་ལྷག་པའི་གྲངས་ཀྱིས་བྱིན་གྱིས་བརླབ་པར་བྱའོ། །དེ་ནས་ཇི་ལྟར་འབྱོར་པའི་མཆོད་པས་མཆོད་པར་བྱ་སྟེ། ཨོཾ་གྷུ་སྭཱ་ཧཱ། ཞེས་པས་རྩ་བའི་སྔགས་དང་ལྡན་པས་གཏོར་མའི་ཕྱག་རྒྱས་གཏོར་མ་དབུལ་བར་བྱའོ། །དེ་ནས་ཨཱ་ལི་དབུལ་བར་བྱ་[[93]](#footnote-113)སྟེ། དེ་ལ་རིམ་པ་ནི་འདིའོ། །པདྨའི་ལག་སྐོར་སྔོན་དུ་འགྲོ་བས་གཡས་པར་པདྨ་ལ་གནས་པའི་སྣོད་བསམ་པར་བྱའོ། །གཡོན་པ་རྡོ་རྗེ་འཕྱར་བ་[[94]](#footnote-114)སྟེང་དུ་བཟུང་ལ། ཨོཾ་ཧ་ཧོཿ་[[95]](#footnote-115)ཧྲཱིཿསྭཱ་ཧཱ། ཞེས་པ་སྔོན་དུ་ཕྱག་རྒྱ་ཆེན་པོ་བསྟན་པར་བྱའོ། །གཡས་པར་རྣལ་འབྱོར་གྱི་སྣོད་ཨཱ་ལིས་བཀང་བ་བཟུང་ལ། གཡོན་པའི་ལག་མཐིལ་ལ་སཾ་གི་རྣམ་པ་[[96]](#footnote-116)དཀར་པོ་ལ། ཨཱ་ལིའི་རྣམ་པ་བཅུ་དྲུག་གིས་ཡོངས་སུ་བསྐོར་བར་བསམས་[[97]](#footnote-117)ལ། སྣོད་ལ་དགབ་པར་བྱས་ལ་བདུད་རྩིའི་རང་བཞིན་དུ། ཨཱ་ལི་བལྟ་བར་བྱའོ། །ཧཱུཾ་གི་རྣམ་པས་མཐེ་བོང་ས་གཞིར་བྱས་པ་[[98]](#footnote-118)སྲིན་ལག་ལ་སུཾ་གི་རྣམ་པར་ལྡན་པས་རི་རབ་ཏུ་བསམས་ལ་བསྲུང་བར་བྱའོ། །མགྲིན་པར་མཆོད་རྟེན་རྣམ་པར་བསྒོམས་ལ། ཐིགས་གཏོར་གསུམ་དབུལ་ལོ། །སྐུ་དང་གསུང་དང་ཐུགས་ལ་གསུམ་གསུམ་དབུལ་ལོ། །རྣལ་འབྱོར་མ་རྣམས་ཐམས་ཅད་ལ། ཐིགས་གཏོར་གསུམ་དབུལ་ལོ། །པི་ཙི་ཨ་སོ་ཧི་ཨ། དྷ་མ་མུ་ན་སྟི་[[99]](#footnote-119)སཾ་བྷ་བ་ན་མེ་ལུ། བྲཧྨ་ན་ཀུཀྐུ་ཙཎྜ་ལུ་ཨེཀྐུ་སཧཱ་[[100]](#footnote-120)བེཧྑ་དྪུ་ཞེས་བརྗོད་ནས། ཨོཾ་ཧ་ཧོཿཧྲཱིཿཞེས་[[101]](#footnote-121)ཧྲཱིཿཞེས་བརྗོད་པས་དབུལ་བར་བྱའོ། །ཨོཾ་བྷཀྵ་བྷཀྵ་སརྦ་ཡོ་གཱི་[[102]](#footnote-122)ཤྭ་ར་ཧཱུཾ་ཧཱུཾ་ཧཱུཾ་ཛུཾ་སྭཱ་ཧཱ། རྡོ་རྗེ་ཁུ་ཚུར་གཉིས་བྱས་ལ། རྒྱབ་དང་རྒྱབ་ཏུ་སྦྱར་བར་བྱ། །སྲིན་ལག་གཉིས་དང་ཁྲོ་བོ་གཉིས། །ལྕགས་སྒྲོག་དག་གི་[[103]](#footnote-123)རྣམ་པར་བྱ། །གཏོར་མ་དང། ཨཱ་ལིའི་མཆོད་པ་གཟུང་བར་བྱའོ། །ཇི་ལྟར་བདེ་བ་ཞེས་བརྗོད་པར་བྱའོ། །མཆོད་པ་རབ་འབྱམ་ཐམས་ཅད་ཀྱིས་མཆོད་ལ་བསྟོད་པ་ཡང་བྱ་སྟེ། ཨོཾ་སྭ་བྷཱ་བ་ཤུདྡྷཿསརྦ་དྷརྨཱཿསྭ་[[104]](#footnote-124)སྭ་བྷཱ་བ་ཤུདྡྷོ྅ཧཾ། བཛྲ་ཤུདྡྷཿ[༡༠༨ན]སརྦ་དྷརྨཱ་བཛྲ་ཤུདྡྷོ྅ཧཾ། ཡོ་ག་ཤུདྡྷཿསརྦ་དྷརྨཱ་ཡོ་ག་ཤུདྡྷོ྅ཧཾ། ཞེས་རྡོ་རྗེ་[[105]](#footnote-125)ཐལ་མོ་སྙིང་གར་བཞག་སྟེ་བཟླས་པར་བྱའོ། །དེ་ནས་དཀྱིལ་འཁོར་གྱི་ཕྱི་རོལ་དུ་གྲུ་གསུམ་དཀྱིལ་འཁོར་དམར་པོའི་མཐར། ལྔ་པ་ལྔའི་ཕྱི་རོལ་གྱི་ལྷ་ཉིད་ཕྱོགས་བརྒྱད་དུ་བསྒོམ་པར་བྱའོ། །རོའི་གདན་ལ་གནས་པ་མཁའ་འགྲོ་དང། གཏུམ་མོ་ལྔ་རྩེ་[[106]](#footnote-126)གསུམ་དང། ཐོད་པ་འཛིན་པ་ནག་པོ་དྲག་པོ་དྲག་ཆེན་པོ་ལ་སོགས་པ་དང། ཙ་མུཎྜི་ལ་སོགས་པ་[[107]](#footnote-127)ཡང་གཡས་ཀྱི་ཕྱག་ན་ཐོད་པ་བསྒོམ་པར་བྱའོ། །རྡོ་རྗེ་ཁུ་ཚུར་གཉིས་བཅིངས་ཏེ། རྒྱབ་དང་རྒྱབ་ཏུ་སྦྱར་བར་བྱ། མཐེ་ཆུང་གཉིས་ཀྱིས་[[108]](#footnote-128)དཀྲི་བར་བྱ། །སྡིགས་མཛུབ་གཉིས་ནི་བསྒྲེང་བར་བྱ། །སྡིགས་མཛུབ་གཡས་པར་སྤྱན་དྲང་ངོ་། །ཨོཾ་ཀུ་རུ་ཀུ་རུ་ས་མ་ཡ་ཨ་དྷི་པ་ཏི་ཧཱུཾ་ཛཿསྭཱ་ཧཱ། ཞེས་པ་འདིས་དམར་པོ་ཉེ་བར་སྤྱོད་པས། མཆོད་པར་བྱ་ཞིང་མཆོད་པ་ཉི་ཤུ་པས་མཆོད་དོ། །ཧཱུཾ་གི་གླུའི་རྣམ་པ་བྱ་ཞིང་པདྨའི་ལག་བསྐོར་བྱ་ཞིང། སྒེག་མོ་ལ་སོགས་པ་དང། པི་ཝང་དང། གླིང་བུ་དང། སིལ་སྙན་དང། དུང་འབུད་པའི་ཚུལ་དང། པ་ཊ་ཧའི་ཚུལ་དང། རྫ་རྔའི་ཚུལ་དང། སྦྲང་ཡབ་ཀྱི་ཚུལ་དང། གར་གྱི་ཚུལ་དང། རྒྱལ་མཚན་གྱི་ཚུལ་དང། བླ་རེའི་ཚུལ་དང། བ་དན་གྱི་ཚུལ་དང། གདུགས་ཀྱི་ཚུལ་དང། ཁྲོ་བ་དང། སྒེག་པ་དང་། [[109]](#footnote-129)འགྱུར་བ་དང། འཁྱུད་པ་དང། ཕྱག་འཚལ་བ་དང། དེ་རྣམས་ཀྱི་རྣམ་པའི་ཚུལ་གྱིས་མཆོད་པར་བྱའོ། །རྡོ་རྗེ་དྲིལ་བུ་བླངས་ལ་བསྟོད་པ་ཡང་བྱའོ། །རྣལ་འབྱོར་མ་ཐམས་ཅད་མཚན་མ་ཅི་རིགས་པར་ཀུན་ལ་བསྟན་པར་བྱའོ། །གཡོན་གྱི་གློར་གཏོར་མའི་སྣོད་བཞག་སྟེ། གཡས་པས་སྡིགས་མཛུབ་བསྒྲེང་[[110]](#footnote-130)ལ། གཡོན་པ་བ་དན་གསུམ་པའི་ཕྱག་རྒྱས་གཏོར་མའི་ཚིགས་བཅད་ལན་གསུམ་བརྗོད་ལ་བརྟན་པར་བསྔོ་བར་བྱའོ། །ཨོཾ་ཤིང་གཅིག་དང་ནི་དུར་ཁྲོད་དང། །རི་དང་[༡༠༨བ]བྲག་དང་ཕུག་གི་ས། །ཡུལ་གྱི་འདབ་དང་ལམ་དང་ཞིང། །ཁྱད་པར་དུ་ནི་ཁྱིམ་[[111]](#footnote-131)སྟོང་ལ། །སྣོད་དང་ཐང་དང་ས་སྟོང་ལ། །ཁྱད་པར་གདོལ་བའི་ཁྱིམ་གནས་པ། །ནག་པོ་དྲག་པོ་དྲག་ཆེན་པོ། །ལྷ་སྦྱིན་[[112]](#footnote-132)མཉམ་དུ་བསྟེན་པ་དང། །ནག་པོ་གཙིགས་[[113]](#footnote-133)བྱེད་འཇིགས་བྱེད་པ། །རྒ་ལས་[[114]](#footnote-134)འདས་པ་བགེགས་རྒྱལ་པོ། །རྒན་བྱེད་མ་[[115]](#footnote-135)དང་དྲག་མོ་དང། །འཇིགས་བྱེད་མ་དང་ཨུ་མས་[[116]](#footnote-136)བསྟོད། །རྒྱལ་མོ་རྣམ་པར་རྒྱལ་མོ་དང། །ཐུབ་ཆེན་གཞན་གྱིས་མི་ཐུབ་མ། །ནག་མོ་བཟང་མོ་ནག་ཆེན་མོ། །ནག་སྤོམ་མ་དང་རྣལ་འབྱོར་མ། །དབང་མོ་དང་ནི་ཟླ་བ་མོ། །ནག་མོ་སྡང་བ་ལམྦ་ཀི །འཕྲོག་བྱེད་མ་དང་མར་མེ་མ། །འཇིགས་[[117]](#footnote-137)བྱེད་ཡུལ་གནས་རྣལ་འབྱོར་མ། །དྲག་མོའི་གཟུགས་དང་གཟུགས་ཆེན་མ། །མཆེ་བ་གཙིགས་མ་ཐོད་ཅན་མ། །ཐོད་ཕྲེང་ཕྲེང་བ་ཁ་ཊྭཱཾ་མ། །སྦྲུལ་ཆེན་[[118]](#footnote-138)རལ་གྲི་དགྲ་སྟ་ཅན། །རྡོ་རྗེ་དེ་བཞིན་གཞུ་ལག་དང། །ལྷ་ཡི་དབང་ཕྱུག་མ་རྣམས་ནི། །མཁའ་འགྲོ་ལྔ་ཡི་དེ་ཉིད་དང། །ལས་ཀུན་རྗེས་སུ་སྒྲུབ་བྱེད་པའི། །སྦྱོར་བའི་དཀྱིལ་འཁོར་རྒྱལ་ཆེན་མོ། །དེ་བཞིན་རྡོ་རྗེ་དབང་ཕྱུག་གཙོ། །དེ་བཞིན་གཤེགས་པའི་སྐུ་ཆེན་མོ། །གོས་མེད་སྦྱོར་བ་སྐྱེད་བྱེད་མ། །རྡོ་རྗེ་དབང་ཕྱུག་མ་བཀའ་ཡིས[[119]](#footnote-139)། །ཐམས་ཅད་ཐམས་ཅད་འདིར་སྤྱོན་[[120]](#footnote-140)ཅིག །ཨོཾ་ཀཀྐ་ཌྷ་ན། བབྦནྡྷ་ན། ཁཁྑཱ་ད་ན། སརྦ་དུཥྚཱ་[[121]](#footnote-141)ན་ཧ་ན་ཧ་ན་གྷཱ་[[122]](#footnote-142)ཏ་ཡ་གྷཱ་[[123]](#footnote-143)ཏ་ཡ། ཨ་མུ་ཀ་སྱཱ[[124]](#footnote-144)། ཨི་དཾ་ཀ་ར་ཡ། སཱ་དྷ་ཡ། ཧཱུཾ་ཧཱུཾ་ཧཱུཾ་ཕཊ་ཕཊ་ཕཊ་ཛཿསྭཱ་ཧཱ། ཞེས་བརྗོད་པས་ཇི་ལྟར་ལས་ཀྱི་[[125]](#footnote-145)རྗེས་སུ་འབྲངས་ན་བསྐུལ་བར་བྱའོ། །དེའི་རྗེས་ལ་བདུད་རྩིས་ཁ་བཀང་སྟེ། འབར་བའི་ཕྱག་རྒྱ་བཅིངས་ལ་མངོན་པར་འདོད་པའི་དངོས་པོ་ཡིད་ལ་བྱ་སྟེ། ཁྱེད་ཀྱིས་ངེས་པར་སྔོན་དུ་དགོས་པར་གྱིས་ཤིག་ཅེས་སྦྱར་བར་བྱའོ། །ཁ་ཕྲུའི་[[126]](#footnote-146)རྣམ་པས་རྣལ་འབྱོར་མ་དེ་རྣམས་ཀྱིས་[[127]](#footnote-147)ཁ་བཀང་བར་བསྒོམ་པར་བྱའོ། །གོང་དུ་གསུངས་པའི་སྔགས་དང་ཕྱག་རྒྱས་གཟུང་བར་བྱ་སྟེ། ཨོཾ་སྭ་བྷཱ་བ་ཞེས་པ་[[128]](#footnote-148)ཞེས་པ་ལ་སོགས་པ་བརྗོད་དོ། །མགོན་པོ་སངས་རྒྱས་ཐམས་ཅད་རྗེས་སུ་ཆགས་པའི་ཨཱ་ལི་[[129]](#footnote-149)ཀཱ་ལིའི་སྦྱོར་བ་བྱས་ཏེ། །བདེ་བ་ཆེན་པོ་[[130]](#footnote-150)གནས་སྐབས་སུ་གྱུར་པའི་བདུད་རྩི་ལྔས་བདག་ཉིད་མཆོད་པར་བྱའོ། །ཕན་ཚུན་འཁྱུད་པའི་སྦྱོར་ལྡན་པའི། །རྫུ་འཕྲུལ་གྱིས་ནི་བརྒྱན་པ་འདི། །མགོན་པོའི་ལུས་ལ་མཛེས་པའི་སྐུ། །དངོས་ལས་གྲོལ་ལ་བདག་ཕྱག་འཚལ། །ཧཱུཾ་ཧཱུཾ་ཧཱུཾ་དེ་ནི་དབྱངས་སོ། །དེ་ནས་རྡོ་རྗེ་དྲིལ་བུ་བླངས་ཏེ་གསིལ་ལ་བསྟོད་པ་བྱའོ། །དཔལ་ལྡན་སྐལ་བཟང་ཀུན་དུ་བཟང་པོ་ཆེན་པོ་དང། །མཉམ་མེད་ཡེ་ཤེས་ཀྱིས་[[131]](#footnote-151)གནས་དེ་བཞིན་གཤེགས་པ་[[132]](#footnote-152)མགོན་པོ་ཡིས། །[[133]](#footnote-153)ཕྱག་མཚན་དྲུག་གིས་བརྒྱན་པའི་ཕྱག་ན་དྲི་མེད་སེམས་ཅན་དག །དཔལ་ལྡན་རྡོ་རྗེ་སེམས་དཔའ་ཁྱོད་ཀྱི་ཞབས་ཀྱི་པདྨར་འདུད། །དེ་ཡི་ཡན་ལག་དང་འབྲེལ་བདེ་བ་ཆེན་པོ་[[134]](#footnote-154)བྱང་ཆུབ་བརྙེས། །སྒེག་དང་ཁྲོ་དང་བཞད་པའི་དེ་ཁོ་ན་ཉིད་སྐུ། །ཨིནྡྲ་ནཱི་ལ་དང་མཚུངས་འབར་བའི་མཛེས་པའི་སྐུ། །དཔལ་ལྡན་ཡེ་ཤེས་མཁའ་འགྲོ་ཁྱོད་ཀྱི་ཞབས་ཀྱི་པདྨར་འདུད། །སངས་རྒྱས་ཀུན་གྱི་རིགས་ཉིད་ཆུ་ལས་བྱུང་བ་དག་པའི་སྐུ། །སྤྱན་དཀྱུས་རི་རབ་གསལ་ཞིང་སྙིང་རྗེ་རྒྱན་གྱིས་བརྒྱན། །ཁ་ཊྭཱཾ་ག་དང་བདུད་རྩིས་བཀང་བའི་ཐོད་པ་བསྣམས། །དཔལ་ལྡན་རྡོ་རྗེ་མཁའ་འགྲོ་མ་ཁྱོད་ཞབས་ཀྱི་པདྨར་འདུད། །འོད་ཀྱི་རང་བཞིན་ས་བོན་ནོར་བུའི་རིགས་ལས་བྱུང་བའི་དྲི་མེད་ལུས། །ཕྱག་གིས་ཁུ་ཚུར་དྲིས་[[135]](#footnote-155)ནི་ཁ་ཊྭཱཾ་ག་དང་པདྨའི་སྣོད། །དྲག་པོའི་ཆར་གྱི་རྒྱུན་དང་བྲལ་བས་ས་སྟེང་ཚིམ་མཛད་པའི། །དཔལ་ལྡན་དྲག་མོའི་མཁའ་འགྲོ་མ་ཁྱོད་ཞབས་ཀྱི་པདྨར་འདུད། །ཆུ་ལས་སྐྱེས་པ་[[136]](#footnote-156)བཞིན་དུ་དེ་ནི་དབུགས་ཀྱི་ཐིག་ལེའི་ངོ་བོ་ཉིད། །ཕྱག་མཚན་ཁ་ཊྭཱཾ་གིས་མཚན་པདྨའི་འདབ་མ་འཛིན་[༡༠༩བ]མཛད་ཅིང། །སྐྱེ་བོ་རྨོངས་པའི་ཐེ་ཚོམ་ངེས་པར་སེལ་མཛད་པའི། །རོ་ལངས་མཁའ་འགྲོ་མ་ཁྱོད་ཞབས་ཀྱི་པདྨར་འདུད། །ལས་ཀྱི་རྗེས་སུ་བྱེད་པའི་མེ་ཡི་རང་བཞིན་རྣམ་པར་དག་པའི་ལུས། །ཁ་ཊྭཱཾ་གས་མཚན་པད་སྣོད་ཕྱག་གཉིས་མཚན། །ཤ་ཟ་གཏུམ་པོའི་ཚོགས་ཀུན་ཕྱེ་མར་རབ་ཏུ་རློག[[137]](#footnote-157)།གཏུམ་མོའི་མཁའ་འགྲོ་མ་ཁྱོད་ཞབས་ཀྱི་པདྨར་འདུད། །དཔལ་ཆེན་སེང་གེ་འུག་པ་མོ་ནི་མང་པོས་ཧཱུཾ་སྒྲོགས་ང་རོ་ཅན། །དཔལ་ལྡན་སྟག་མོ་ཅེ་སྤྱང་མོ་ཡང་སྐྱེ་བའི་རིམ་ནི་གདུག་པ་འཇོམས། །ཞགས་པ་ལྕགས་ཀྱུ་སྡིགས་མཛུབ་བསྣམས་པའི་ཕྱག །ཁྱེད་ཀྱི་པདྨའི་ཞབས་ལ་བདག་ནི་སྐྱབས་སུ་མཆི། །དཔལ་ལྡན་མཁའ་འགྲོ་རབ་མཆོག་འབར་བྱེད་འཇིབ་བྱེད་མ། །འཕྲོག་བྱེད་མ་ནི་རྟག་ཏུ་མཉམ་མེད་དངོས་གྲུབ་མི་ལ་སྟེར། །གདུལ་དཀའ་འདུལ་བར་མཛད་པའི་སེམས་ཀྱི་[[138]](#footnote-158)བདག་ཉིད་རྒྱལ། །ཁྱོད་ཀྱི་པདྨའི་ཞབས་ལ་ཕྱག་འཚལ་སྐྱབས་སུ་མཆི། །ཞེས་སོ། །དེའི་རྗེས་ལ་སྙིང་གར་ཐལ་མོ་བཞག་སྟེ། སྨོན་ལམ་གདབ་པར་བྱ་སྟེ། སེམས་ཅན་ཐམས་ཅད་སྐྱོན་མེད་ཅིང། །སེམས་ཅན་ཐམས་ཅད་བདེ་གྱུར་ཅིག །གང་གིས་ལམ་ལ་འགྲོ་བ་ཡིས[[139]](#footnote-159)། །སངས་རྒྱས་ཉིད་དུ་འགྲུབ་གྱུར་ཅིག །མ་བསྒྲལ་བ་[[140]](#footnote-160)རྣམས་བསྒྲལ་བ་དང། །མ་གྲོལ་བ་རྣམས་བདག་གིས་དགྲོལ། །དེ་ལྟར་རྗེས་སུ་བརྩེ་བའི་ཕྱིར། །རྣལ་འབྱོར་གཙུག་ལ་[[141]](#footnote-161)བདག་གིས་བགྱི། །ཨོཾ་ཞེས་བརྗོད་ལ། ཨོཾ་ཇི་ལྟར་སངས་རྒྱས་བཅོམ་ལྡན་འདས། །སེམས་ཅན་ཕན་པར་མཛད་པ་ལྟར། །སངས་རྒྱས་ཡུལ་དུ་གཤེགས་ནས་ཀྱང། །སླར་ཡང་ཡུལ་དུ་གཤེགས་སུ་གསོལ། །ཞེས་བརྗོད་ཅིང་གཡོན་པའི་རྡོ་རྗེ་ཁུ་ཚུར་བཅིངས་ཏེ། སྙིང་གར་བཞག་ལ་གཡས་པའི་ལག་པ་བརྐྱང་ལ་ས་ལ་བཞག་སྟེ། ཨོཾ་ཨཱཏྨ་ཏིཥྛ་སྭཱ་ཧཱ། ཞེས་པས་[[142]](#footnote-162)གཤེགས་སུ་གསོལ་ལོ།།རང་གི་དབུགས་ཀྱིས་རང་གི་ལུས་ལ་ཐིམ་པར་བྱའོ། །ཡེ་ཤེས་མཁའ་འགྲོ་མ་ལ་སོགས་པའི་ལྷ་མོ་ནི། སྙིང་ག་དང། ལྕེ་དང། སྤྱི་བོ་དང། རྣ་བ་དང། མིག་ཏུ་རིམ་པ་ཇི་ལྟ་བ་བཞིན་དུ་ཞུགས་པར་བྱའོ། །སེང་གེ་མ་ལ་སོགས་པ་ནི་མགྲིན་པ་དང། དཔུང་པ་དང། སྙིང་ག་དང་ལྟེ་བར་རོ། །སྒོ་སྲུང་[[143]](#footnote-163)བཞི་ནི་གཡས་དང། གཡོན་གྱི་བརླ་[[144]](#footnote-164)དང་རྗེ་ངར་གཉིས་སུ་རིམ་པ་བཞིན་དུ། ཡི་གེའི་གཟུགས་སུ་བ་དན་གསུམ་པའི་ཕྱག་རྒྱ་དགོད་པར་བྱའོ། །ཨོཾ་སརྦ་དུཥྚ་གྲྀ་ཧྞ་གྲྀཧྞ་གཙྪ་ཧཱུཾ་ཕཊ། ཅེས་པས་སེ་གོལ་གསུམ་གྱིས་ཕྱིའི་ལྷ་གཤེགས་སུ་གསོལ། དེ་ནས་ཕྱི་དང་ནང་གི་མཆོད་པའི་བདག་ཉིད་མཆོད་པ་རྒྱས་པས་བདག་ཉིད་མཆོད་པར་བྱ་སྟེ། ལྷག་མའི་གཏོར་མ་ཉིད་དབུལ་བར་བྱའོ། །ཨོཾ་ཀུ་རུ་ཀུ་རུ་བཏྟཱ་[[145]](#footnote-165)ལི། མཧཱ་བཏྟཱ་[[146]](#footnote-166)ལི། དུར་ཁྲོད་བདག་མོ་དངོས་གྲུབ་ཞལ། །གཏུམ་མོ་གཙིགས་བྱེད་ཡི་དགས་ཁ[[147]](#footnote-167)། །དམ་ཚིག་[[148]](#footnote-168)བསྲུང་བ་[[149]](#footnote-169)ཁྲག་དགའ་མོ། །ཀཱ་ལིའི་སྒྲ་སྒྲོགས་སྦྱོར་ཟིན་མ། །དུར་ཁྲོད་རོ་ཡི་ཚལ་དབུས་ན། །ཚོགས་དང་ཕོ་ཉར་བཅས་པ་རུ། །གཙིགས་བྱེད་གཏུམ་མོ་དུང་སོལ་མ། །གསོལ་ཅིག་བཞེས་ཤིག་དམ་ཚིག་ལྷ། །གནས་ནས་གནས་སུ་མཛད་དུ་གསོལ། །བདག་གི་སེམས་ལ་ཅི་འདོད་པ། །དེ་ནི་ཁྱོད་ཀྱིས་གྲུབ་པར་གྱིས། །ཧཱུཾ་གྲྀ་ཧྞ་གྲྀ་ཧྞ་སརྦ་དུཥྚ་ནཱཾ་བྷཀྵ་བྷཀྵ་ཕྲོཾ་ཕྲོཾ་ཕྲིཾ་ཕཊ་སྭཱ་ཧཱ། ཞེས་པས་རྡོ་རྗེ་ཁུ་ཚུར་གཉིས་[[150]](#footnote-170)མཛུབ་མོ་གཉིས་མཆེ་བའི་ཚུལ་གྱིས་ཁའི་གྲྭར་བཞག་ལ་གཤེགས་སུ་གསོལ་ལོ། །སྲང་ཀའི་དབུས་སུ་ཁས་བླུགས་པར་བྱའོ། །རྩ་བའི་གཏོར་མ་ལྷོ་ཕྱོགས་སུ་བཞི་མདོར་བླུགས་པར་བྱའོ། །ལྷའི་ང་རྒྱལ་གྱི་གཟུགས་ཀྱིས་གནས་པར་བྱའོ། །གཏོར་མའི་ཆོ་གའོ། །གོང་དུ་གསུངས་པའི་རིམ་པས་བདག་ཉིད་སྦྱོར་བ་ཐམས་ཅད་རྫོགས་པར་བྱ་སྟེ། །བདག་ཉིད་མཆོད་པར་བྱས་ལ། དང་པོ་བུམ་པའི་སྟ་གོན་[[151]](#footnote-171)དུ་གནས་པའི་རིམ་པ་བཞིན་དུ་བྱའོ། །གསེར་ལ་སོགས་པའི་བུམ་པར་རིན་པོ་ཆེ་ལྔ་དང་སྨན་དང་འོ་མ་དང་ལྷ་རྟེན་གྱི་ཆུས་བཀང་བ་ལ། པ་ལ་ཤས་ལྡན་པར་བྱའོ། །ལས་ཀྱི་རྗེས་སུ་འབྲངས་ཏེ་གཅིག་གམ་གསུམ་མམ་ལྔའམ། དགུའི་རིམ་པས་གྲངས་བཞིན་དུ་ཀུ་ཤའི་ཆུན་པོ་ལ་འཁོར་བཞིན་དུ་བྱས་པའི་སྟེང་མདུན་དུ་གཞག་པར་[[152]](#footnote-172)བྱའོ། །ཡེ་ཤེས་ཀྱི་ལྷ་མོ་ལ་སོགས་པའི་མིང་ལ་སོགས་པ་བསྒོམ་པར་བྱའོ། །ཇི་ལྟར་རང་གི་ཕྱག་རྒྱ་དང་སྔགས་ཀྱི་མཆོད་པ་ལྔས་ཉེ་བར་མཆོད་དེ། ཕྱག་བྱས་ལ་ཨོཾ་ཧཱུཾ་སྭཱ་ཧཱ། ཞེས་པ་ལ་སོགས་པས་བྱིན་གྱིས་བརླབ་པར་བྱའོ། །ཇི་ལྟར་གནས་པར་མདུན་དུ་གཞག་པར་[[153]](#footnote-173)བྱའོ། །དེ་ནས་ཨོཾ་ཧི་ལི་ཧི་ལི་ཀི་ལ་བེཎྜཱ་ལཱི་[[154]](#footnote-174)ཧཱུཾ་ཕཊ། ཞེས་པའི་ཆུས་ཀུན་ནས་བསང་གཏོར་བྱའོ། །ཨོཾ་ཤྲཱིཾ་སྭཱ་ཧཱ་མར་སྦྱང་བར་བྱའོ། །ཨོཾ་ཨོཾ་སྭཱ་ཧཱ། སྣོད་ལ་སོགས་པ་སྦྱང་བར་བྱའོ། །ཨོཾ་ཇིཾ་སྭཱ་ཧཱ་འབྲུ་སྦྱང་བར་བྱའོ། །ཨོཾ་ཀུ་རུ་ཀུ་རུ་སྭཱ་ཧཱ་འབྲུ་ལ་སོགས་པ་སྦྱངས་པའོ། །ཨོཾ་ཨ་སྭཱ་ཧཱ་ཡམ་ཤིང་སྦྱང་པའོ། །སོ་སོར་བརྒྱད་བརྒྱར་བཟླས་པར་བྱའོ། །རྡོ་རྗེ་ཁུ་ཚུར་བཅིངས་ཏེ། དབུ་མ་ཁབ་ལྟར་བྱས་པའི་ཕྱག་རྒྱས། ཨོཾ་ཧཱུཾ་སྭཱ་ཧཱ། ཞེས་པས་མེ་ཏོག་བླངས་ཏེ་དབུལ་བར་བྱའོ། །དེ་ནས་སྣོད་རྣམས་སུ་རྫས་བླུགས་ཏེ། གཡས་ཕྱོགས་སུ་སྲེག་རྫས། གཡོན་དུ་རྡོ་རྗེ་དང་དྲིལ་བུ་སྟོན་བཞིན་དུ་བསགས་[[155]](#footnote-175)ཏེ། གཏོར་མའི་སྣོད་དང་ཨརྒྷའི་སྣོད་གཞག་པར་[[156]](#footnote-176)བྱའོ། །ཀུ་ཤའི་མདུད་པ་[[157]](#footnote-177)དང་ལྷན་ཅིག་པས། བགེགས་ཉེ་བར་ཞི་བར་བྱེད་པའི་ཆུས། ཨོཾ་བཛྲ་ཡཀྵ་ཧཱུཾ་ཕཊ་སྭཱ་ཧཱ། ཞེས་པ་བཟླས་ལ་གཞག་པར་[[158]](#footnote-178)བྱའོ། །དེ་ནས་མདུན་དུ་ཉི་མའི་དཀྱིལ་འཁོར་དང། །སྣ་ཚོགས་པདྨ་ལ་གདུགས་དཀར་པོས་བརྒྱན་པ་དེར་ཧཱུཾ་ལས་རྡོ་རྗེ་རྩེ་ལྔ་པ་འབར་བའི་ཧཱུཾ་དེ་ཉིད་བལྟའོ། །དེ་[[159]](#footnote-179)ལས་དཔལ་ཡེ་ཤེས་མཁའ་འགྲོ་མ་བསྒོམ་པར་བྱའོ། །སེང་གེའི་གདན་ལ་པདྨའི་སྟེང་ན་ཉི་མའི་དཀྱིལ་འཁོར་ལ། སེམས་དཔའི་སྐྱིལ་མོ་ཀྲུང་གིས་བཞུགས་པ། ཕྱག་གཉིས་པ་ལས་དང་རྗེས་སུ་མཐུན་པར་ཁ་དོག་རྒྱན་གྱིས་བརྒྱན་པ་གཡས་པ་རྡོ་རྗེ་གཡོན་པར་དྲིལ་བུ་བལྟ་བར་བྱའོ། །རང་གི་སྙིང་གར་ཧཱུཾ་བསམས་ལ་རང་གི་དབུགས་ལས་ཛྙཱ་ན་ཌཱ་ཀཱི་[[160]](#footnote-180)ཧཱུཾ་ཞེས་པས་ཕྱུང་[[161]](#footnote-181)སྟེ་གཅིག་ཏུ་གྱུར་ནས། ཨོཾ་ཧཱུཾ་སྭཱ་ཧཱ་ཞེས་པས་གཡས་ན་དབྱུག་པ་[[162]](#footnote-182)གཡོན་ན་ཐོད་པ་བསྣམས་པ[[163]](#footnote-183)། རྩ་བའི་ཕྱག་རྒྱ་བསྟན་པར་བྱའོ། །ཨོཾ་བཛྲ་པྲཱ་ཀ་ར་ཧཱུཾ་ཕཊ་ཅེས་པས་ལག་པ་གཡོན་པ་ཁ་ཕྱིར་བསྟན། གཡས་པ་ཁ་ནང་དུ་བསྟན་ཏེ་བརྐྱང་ལ་དབང་ལྡན་ནས་བསྐོར་བ་བྱ་བ་[[164]](#footnote-184)ནི་ར་བའི་སྔགས་དང་ཕྱག་རྒྱའོ། །ཨོཾ་ཛུཾ་སྭཱ་ཧཱ། ལག་པ་གཉིས་བརྐྱང་སྟེ། ཕན་ཚུན་བསྣོལ་བ་ནི་དྲ་བའི་སྔགས་དང་ཕྱག་རྒྱའོ། །ཨོཾ་བྲུཾ་སྭཱ་ཧཱ། ཞེས་གཡོན་པ་ཁུ་ཚུར་བཅངས་[[165]](#footnote-185)ཏེ་མཐེ་བོང་བརྐྱང་ནས་ས་ལ་བཙུགས་པ་ནི་ཕུར་བུའི་སྔགས་དང་ཕྱག་རྒྱའོ། །དེ་ནས་རིམ་པ་[[166]](#footnote-186)འདིས་མཆོད་པར་བྱ་སྟེ། ཨོཾ་བཛྲ་གནྡྷེ་སྭཱ་ཧཱ། དྲིའོ། །ཨོཾ་པུཥྤེ་མཱ་[[167]](#footnote-187)ལེ་ཧཱུཾ་སྭཱ་ཧཱ། མེ་ཏོག་གིའོ། །ཨོཾ་ཏཱི་ཀྵྞ་དཱི་པེ་ཧཱུཾ་སྭཱ་ཧཱ། མར་མེའིའོ། །ཨོཾ་དྷཱུ་[[168]](#footnote-188)པེ་ཤྭ་རི་ཧཱུཾ་སྭཱ་ཧཱ། བདུག་པ་དབུལ་བར་བྱའོ། །ཕྱག་རྒྱ་ནི་ལག་པ་གཡས་པ་ཕྱེད་བརྐྱང་བ་ནི་དྲིའི་ཕྱག་རྒྱའོ། །མཐེ་བོང་དང་མཛུབ་མོ་[[169]](#footnote-189)སྦྱར་བ་ནི་མེ་ཏོག་གི་ཕྱག་རྒྱའོ། །ཁུ་ཚུར་བཅངས་[[170]](#footnote-190)ལ་མཐེ་བོང་བསྒྲེང་བ་ནི་མར་མེའིའོ། །དེ་ཉིད་ལ་གུང་མོ་བསྒྲེང་བ་ནི་བདུག་པའིའོ[[171]](#footnote-191)། །དེ་ནས་བགེགས་བསྐྲད་པར་བྱའོ། །རྒྱས་པའི་གཏོར་མའི་མདུན་དུ་འབར་བའི་སྣོད་ཀྱི་མེ་བཞག་ལ། བདུད་རྩི་ཐབ་སྦྱོར་གྱི་སྔགས་ཁྲོ་བོ་དང་བཅས་པས་བཟླས་པར་བྱའོ། །གཡས་པས་སྡིགས་མཛུབ་བྱས་ལ་[[172]](#footnote-192)གཡོན་པས་ཚ་བའི་མར་ཁུ་བྱུག་པའི་ཡུངས་ཀར་ལྔས་ལག་པ་གཡས་པ་སྡིགས་མཛུབ་བཅས་གཡོན་པས་སྦྱིན་སྲེག་བྱའོ། །ཨོཾ་གྱིས་དབྱུང་ཞིང་བསྐྲད་པར་བྱའོ། །དེ་ནས་རྡོ་རྗེ་གནོད་སྦྱིན་བཟླས་པས་བགེགས་ཉེ་བར་ཞི་བར་བྱེད་པའི་ཆུས་བསང་གཏོར་བྱའོ། །སྔོན་བཞིན་དུ་རྡོ་རྗེ་ར་བ་ལ་སོགས་པ་ཡང་བྱས་ལ། དེའི་རྗེས་ལ་ཁྲུས་བརྩམས་པ་ནི་ལྷའི་ལུས་ལ་དྲི་ཞིམ་པའི་བྱེ་བྲག་གིས་ཁྲུས་ཀྱི་ཆོ་ག་བཞིན་དུ་དྲི་ཞིམ་པོ་དབུལ་བར་བྱའོ། །ཨོཾ་ཧཱུཾ་སུཾ་ཀྵུཾ་ཡུཾ་ཧཱུཾ་ཕཊ་སྭཱ་ཧཱ། ཞེས་པས་ལན་བདུན་དུ་བ་དན་གསུམ་པའི་ཕྱག་རྒྱས་རེག་པར་བྱའོ། །དུང་དང་རྔའི་སྒྲ་དང་བཀྲ་ཤིས་ཀྱི་གླུ་སྣ་ཚོགས་པའི་དབྱངས་བླངས་[[173]](#footnote-193)ཤིང་དྲིལ་བུ་གསིལ་བར་བྱའོ། །བཀྲ་ཤིས་ཀྱི་ཚིགས་བཅད་བརྗོད་ཅིང་ཆུའི་རྒྱུན་སྦྲེང་[[174]](#footnote-194)བར་བྱའོ། །དྲི་ཞིམ་པོའི་མར་ཁུ་དང་དྲི་མ་མེད་པའི་ཆུ་དྲི་ཞིམ་པོ་ཞིམ་པོ་དང[[175]](#footnote-195)། སྦྲང་རྩི་དང། འོ་མ་དང། མེ་ཏོག་གི་ཆུས་རིམ་པས་ཁྲུས་བྱའོ། །ཁྲུས་བྱས་ནས་ཁྲུས་རས་[[176]](#footnote-196)བསལ་ལ་ལས་དང་རྗེས་སུ་མཐུན་པའི་རས་ཟུང་གཅིག་[[177]](#footnote-197)དབུལ་བར་བྱའོ། །རྡོ་རྗེ་ཁུ་ཚུར་གཉིས་བཅིངས་ཏེ་བཟུང་བ་ནི་ཆོས་གོས་ཀྱི་[[178]](#footnote-198)རྒྱའོ། །སྔགས་ནི་ཨོཾ་ཧཱུཾ་སྭཱ་ཧཱ། གོས་ཉེ་བར་དབུལ་བ་དང། རྒྱན་ལ་སོགས་པ་དང། མཆོད་པའི་ཚོགས་དང་སྒྲ་ཡང་རྣམ་པར་དབུལ་ལོ། །དེ་ནས་ཨོཾ་ཧ་ན་ཧ་ན་ཀྲོ་དྷ་ཧཱུཾ་ཕཊ། ལག་པ་གཡས་པ་བརྐྱང་སྟེ་ས་ལ་རེག་ནས་བརྡབས་པས་[[179]](#footnote-199)ས་སྦྱང་བར་[[180]](#footnote-200)བྱའོ། །ཐབ་ཁུང་གི་བྱང་དང་ཤར་དུ་རྩེ་མོ་བསྟན་ཏེ། བུད་ཤིང་བརྩིག་པར་བྱའོ། །ཨོཾ་བཛྲ་སཏྭ་ཨ[[181]](#footnote-201)། ཞེས་པས་ལན་བདུན་བདུན་[[182]](#footnote-202)དུ་ཀུ་ཤའི་ཆུན་པོ་ལ་བཟླས་ལ་ཐབ་ཁུང་ནས་རྩེ་མོ་ལ་རྩ་བ་སྦྱར་ཏེ་ཀུ་ཤ་དགྲམ་པར་བྱའོ། །དེ་ནས་གཙུབ་ཤིང་ལ་སོགས་པའི་མེ་སྦར་ལ་ཀུ་ཤའི་ཆུས་ལན་གསུམ་བསང་གཏོར་དང། མཆོད་པ་བྱས་ཏེ་ཐབ་ཁུང་དུ་གཞུག་པར་[[183]](#footnote-203)བྱའོ། །ཨོཾ་བཛྲ་ཡཀྵ་ཧཱུཾ་ཞེས་པས་ལན་བདུན་བཟླས་པའི་མར་གྱིས་སྦར་བར་བྱའོ། །ལྷག་མ་ཀུ་ཤའི་ཆུན་པོས་དགབ་པར་བྱའོ། །དེ་ནས་ཧཱུཾ་གིས་ཐབ་ཁུང་བསྐྱེད་ལ། ཨོཾ་གྱིས་པདྨ་དེའི་སྟེང་དུ་རཾ་གྱི་[[184]](#footnote-204)རྣམ་པ་ལས་མེའི་ལྷ་བསྒོམ་པ་ནི་པདྨ་ལ་གནས་པ། མདོག་སེར་སྐྱ། རལ་པ་དང་བཅས་པ་ཕྱག་གཉིས་ན་[[185]](#footnote-205)བགྲང་ཕྲེང་དང་གུནྡྷེ་བསྣམས་པ་འབར་བའི་ཕྲེང་བ་ཅན་རྒྱན་ཐམས་ཅད་ཀྱིས་བརྒྱན་པའོ། །དེ་ནས་མེའི་མཚམས་ནས་དེ་བཞིན་དུ་ཡེ་ཤེས་སེམས་དཔའ་རྣམ་པར་བསྒོམ་པར་བྱའོ། །ཨོཾ་ཨཱ་གཙྪ་ཨཱ་གཙྪ་ཨགྣེ་[[186]](#footnote-206)ཛཿཧཱུཾ་སྭཱ་ཧཱ། ཞེས་པས་སོ། །ལག་པ་གཡས་པ་ཁུ་ཚུར་བཅངས་ཏེ་མཛུབ་མོ་དང་དབུ་མ་བསྒྲེང་ལ་དབུ་མའི་ཚིགས་སུ་སྡིགས་མཛུབ་གཉིས་ཀྱི་སོར་མོས་སྤྱན་དྲང་བར་བྱའོ། །དམ་ཚིག་སེམས་དཔའ་ལ་ཡེ་ཤེས་སེམས་དཔའ་གཞུག་པར་བྱའོ། །ཨོཾ་ཛུ་ཧུ་ཛུ་ཧུ་སྭཱ་ཧཱ། ཞེས་པས་དབུ་མའི་རྩེ་མོ་[[187]](#footnote-207)འབྲེལ་པར་བྱས། པདྨའི་ཕྱག་རྒྱ་ནི་དམ་ཚིག་གི་ཕྱག་རྒྱའོ། །ཨོཾ་པྲ་ཝ་ར་སཏྐཱ་ར་སྭཱ་ཧཱ། ཨོཾ་ཞེས་པས་ཞབས་བསིལ་དང་ཞལ་བསིལ་ཕུལ་བས། འདོད་པའི་དངོས་པོ་མཐའ་དག་གི་སཱ་ལི་[[188]](#footnote-208)ལ་སོགས་པས་ཡང་དག་པར་མཆོད་དེ། དྲིལ་བུ་དཀྲོལ་ཞིང་བསྟོད་པར་བྱའོ། །དེ་ནས་ཨོཾ་ཨིནྡྲཱ་ཡེ་[[189]](#footnote-209)སྭཱ་ཧཱ། ཨོཾ་ཡ་མཱ་ཡེ་[[190]](#footnote-210)སྭཱ་ཧཱ། ཨོཾ་བ་རུ་ཎཱ་ཡེ་[[191]](#footnote-211)སྭཱ་ཧཱ། ཨོཾ་བེ་ཤྲ་བ་ཎཱ་ཡེ་སྭཱ་ཧཱ། ཨོཾ་[[192]](#footnote-212)ཨགྣ་[[193]](#footnote-213)ཡེ་སྭཱ་ཧཱ། ཨོཾ་ནཻ་རྲྀ་ཏེ་ཡ་[[194]](#footnote-214)སྭཱ་ཧཱ། ཨོཾ་བ་[[195]](#footnote-215)ཡ་བེ་སྭཱ་ཧཱ། ཨོཾ་ཨཱི་ཤ་ནཱ་ཡ་སྭཱ་ཧཱ། ཨོཾ་ཙནྡྲ་ཨཱ་དི་[[196]](#footnote-216)ཏཱ་བྷྱཿསྭཱ་ཧཱ། ཨོཾ་སུཾ་བྷ་ནི་[[197]](#footnote-217)སུཾ་བྷ་བྷྱཾ་སྭཱ་ཧཱ། ཞེས་པས་ལྷ་བཤོས་ལ་སོགས་པའི་མཆོད་པ་རབ་འབྱམ་གྱིས་འཇིག་རྟེན་སྐྱོང་བ་མཆོད་པར་བྱའོ། །མེ་ལ་ཞལ་བསིལ་ཕུལ་ལ་མེ་ལྷའི་ལྕེ་དང། དགང་གཟར་གྱི་ཁར་ཧཱུཾ་གི་རྣམ་པར་བསམས་ལ། རང་གི་རྡོ་རྗེ་དང་དྲིལ་བུ་བླངས་ཏེ་ཇི་ལྟར་འདོད་པ་བཞིན་དུ་ཆུ་བྱིན་ལ་ཨོཾ་ཛུ་ཧུ་ཛུ་ཧུ་ས་སྭཱ་ཧཱ། ཞེས་པའི་རིམ་པ་འདིས་བསྲེག་པར་བྱས་ཏེ། ཡམ་ཤིང་[[198]](#footnote-218)གིས་ནི་རྒྱབ་རྟེན་གྱི་ཚུལ་དུའོ། །མར་ནི་ཞལ་དུའོ། །འབྲུ་ནི་ཕྱག་ཏུའོ། །འབྲས་ནི་ཞལ་དུའོ། །ཞོ་ཡང་[[199]](#footnote-219)ཞལ་དུའོ། །དཱུར་བ་[[200]](#footnote-220)དང། མེ་ཏོག་ནི་སྤྱི་བོར་རོ། །ཞབས་བསིལ་ཕུལ་ཏེ་མཆོད་པ་ལ་སོགས་པ་བར་བར་[[201]](#footnote-221)དུ་བྱས་ཏེ་ལན་གསུམ་[[202]](#footnote-222)གསུམ་དུ་བསྲེག་པར་བྱའོ། །དགང་བླུགས་ཀྱང་དབུལ་[[203]](#footnote-223)ལོ། །དེ་ནས་ཀུ་ཤའི་ཆུས་ལན་གསུམ་བསང་གཏོར་བྱ་སྟེ། འབར་བར་ཐིམ་པར་བྱའོ། །ཨོཾ་ཧཱུཾ་ཊ་ཊི་ཊ་ཏ་ཞེས་[[204]](#footnote-224)བགེགས་ཉེ་བར་ཞི་བར་བྱེད་པའི་ཆུས་རྡོ་རྗེའི་ལག་པ་དང་བཅས་པས་མེའི་ཐབ་ཁུང་ཀུན་ནས་བསང་བར་[[205]](#footnote-225)བྱའོ། །དེ་ནས་གོང་དུ་གསུངས་པའི་མདུན་དུ་བསྒོམས་ལ། ཡེ་ཤེས་མཁའ་འགྲོ་མ་མེའི་དབུས་སུ་བསྒོམ་པར་བྱའོ། །སྟོན་མོ་བྱ་སྟེ། སྒེག་མོ་ལ་སོགས་པས་ཀྱང་མངོན་པར་མཆོད་དེ། ཞལ་བསིལ་བ་དང། ཞབས་བསིལ་ཕུལ་ཏེ། ཨོཾ་ཧཱུཾ་སྭཱ་ཧཱ། ཞེས་པ་གོང་དུ་གསུངས་པའི་རིམ་པས་སྦྱིན་སྲེག་བྱའོ། །གོང་དུ་གསུངས་པའི་རིམ་པས་སྦྱིན་སྲེག་དང། འབྲས་བུ་ལ་སོགས་པས་སྦྱིན་སྲེག་[[206]](#footnote-226)ཏུ་དབུལ་ལོ། །དགང་གཟར་མར་གྱིས་བཀང་སྟེ་རྩ་བའི་སྔགས་ཀྱིས་ལན་བརྒྱ་རྩ་བརྒྱད་དུ་མངོན་པར་བསྔགས་ཤིང་རྡོ་རྗེ་དྲིལ་བུའི་ལག་པར་བླུགས་གཟར་ལ་ཧཱུཾ་བསམས་ལ། མངོན་པར་འདོད་པའི་དོན་སེམས་ལ་[[207]](#footnote-227)བྱ་སྟེ། དགོང་[[208]](#footnote-228)བླུགས་དབུལ་བར་བྱའོ། །སྔོན་དུ་ཞལ་བསིལ་ཕུལ་ནས། ཀུ་ཤའི་ཆུས་མེ་ལ་བསང་གཏོར་བྱའོ། །ཡེ་ཤེས་ཀྱི་ལྷ་མོ་བྲིས་སྐུ་ལ་སོགས་པ་ལ་ཞུགས་པས་བྱ་སྟེ། སླར་ཡང་མེའི་ལྷ་གོང་དུ་གསུངས་པའི་རིམ་པས་བསམས་ལ། མཆོད་པ་སྣ་ཚོགས་པས་མངོན་པར་མཆོད་ནས། མངོན་པར་འདོད་པའི་དངོས་གྲུབ་རྣམ་པར་རིམ་པར་[[209]](#footnote-229)བྱས་ལ། ཨོཾ་ཁྱེད་[[210]](#footnote-230)ཀྱིས་སེམས་ཅན་དོན་ཀུན་མཛད། །ཅི་ལྟའི་རྗེས་སུ་དངོས་གྲུབ་སྩོལ[[211]](#footnote-231)། །སངས་རྒྱས་ཡུལ་དུ་གཤེགས་པར་མཛོད། །སླར་ཡང་འབྱོན་པར་མཛད་དུ་གསོལ། །ཨོཾ་གཙྪ་གཙྪ་ཨགྣེ་སྭཱ་ཧཱ། ཞེས་སྤྱན་དྲང་བའི་ཕྱག་རྒྱ་ལས་མཛུབ་མོ་རྒྱབ་ཏུ་སྦྱར་བ་ནི་གཤེགས་སུ་གསོལ་བའོ། །དེ་ནས་སྔོན་དུ་གསུངས་པའི་གཏོར་མའི་[[212]](#footnote-232)དཀྱིལ་འཁོར་གྱི་འཁོར་ལོ་བྱ་སྟེ། ཇི་སྐད་གསུངས་པའི་སྔགས་དང་ཕྱག་རྒྱ་མཐའ་དག་གིས་གཏོར་མ་[[213]](#footnote-233)དབུལ་བར་བྱའོ། །ཨོཾ་ཀུ་རུ་ཀུ་རུ་མ་ཧཱ་བཏྟཱ་ལི་ཧཱུཾ་སྭཱ་ཧཱ། ཞེས་པས་ལག་པ་གཉིས་བརྐྱང་སྟེ་སོར་མོ་དབུ་མ་གཉིས་སྦྱར་བ་ནི་སྦྱིན་སྲེག་གི་དུས་སུ་གཏོར་མའི་སྔགས་དང་ཕྱག་རྒྱའོ། །མེའི་བདག་ཉིད་སྦྱིན་སྲེག་གི་དུས་སུ་མེ་བརྟགས་ལ་གལ་ཏེ་མཚན་མ་ངན་པ་མཐོང་ན་དེ་ནས་ཨོཾ་བཛྲ་ཡཀྵ་ཧཱུཾ་སྭཱ་ཧཱ། ཞེས་པ་གོང་[[214]](#footnote-234)དུ་མཚན་མ་ངན་པ་མཐོང་བའི་ཕྱོགས་དེར་མར་བརྒྱ་རྩ་བརྒྱད་དུ་ནི་སྦྱིན་སྲེག་དབུལ་ལོ། །བགེགས་ཉེ་བར་ཞི་བར་བྱེད་པའི་ཆུས་ལན་གསུམ་དུ་བསང་གཏོར་བྱས་ལ། སྔོན་བཞིན་དུ་སྦྱིན་སྲེག་བྱའོ། །རྩ་བའི་སྦྱིན་སྲེག་གིས་མཆོད་ནས། གོང་དུ་གསུངས་པའི་རྣམ་པས་རང་གི་དབུགས་ཀྱིས་བཀུག་སྟེ[[215]](#footnote-235)། རང་གི་ལུས་ལ་གཞག་པར་[[216]](#footnote-236)བྱའོ། །ཕྱིའི་ལྷ་གཤེགས་སུ་གསོལ་ལ་ལངས་པར་བྱའོ། །སྦྱིན་སྲེག་གི་ཆོ་གའོ། །དེ་ནས་མཆོད་སྦྱིན་གྱི་ཆོ་ག་བརྗོད་པར་བྱའོ། །བླ་རེ་བྲེ་བ་དང། ན་བཟའ་སྣ་ཚོགས་འཕྱང་བ་དང། དྲི་དཀར་ལ་ཞིམ་པས་དཀྱིལ་འཁོར་གྲུ་བཞི་པར་བྱས་ལ། [[217]](#footnote-237)དཀར་པོས་བུམ་པ་དང་དབུས་ཀྱི་སྣོད་བྱུག་པར་བྱའོ། །འོ་མ་དང། དྲི་བཟང་པོའི་ཆུས་དགང་བར་བྱས་ལ་ཤིང་ལོ་ལ་སོགས་པས་བརྒྱན་པར་བྱའོ། །གོས་དཀར་པོས་དཀྲིས་པ་ལ་འདབ་མ་[[218]](#footnote-238)མིག་གི་གཟུགས། སེན་རྩི་དང་ཀུ་ཤ་ལ་སོགས་པ་དབུལ་བར་བྱའོ། །སུཾ་ཀྵུཾ་ཡུཾ་ཧཱུཾ། སྨྲྱུཾ་ཧྨྲྱུཾ་ཡྨྲྱུཾ་ཀྵྨྲྱུཾ། ཞེས་པས་དང་པོར་ཨོཾ་དང་མཐར་སྭཱ་ཧཱ། རེ་རེ་ལ་ཡང་བརྒྱ་རྩ་བརྒྱད་མངོན་པར་བསྔགས་ཏེ། གནས་ཇི་ལྟ་བར་བུམ་པ་བརྒྱད་གཞག་པར་[[219]](#footnote-239)བྱའོ། །དབུས་སུ་ཡང་སྣོད་ཆེན་པོ་གཞག་པར་[[220]](#footnote-240)བྱའོ། །གོང་དུ་གསུངས་པའི་རིམ་པས་བདག་ཉིད་རྣལ་འབྱོར་མཐའ་དག་རྫོགས་པར་བྱ་སྟེ། བདག་ཉིད་མཆོད་ལ། དེ་ནས་སྦྱིན་སྲེག་བརྩམ་པར་བྱའོ། །ཨོཾ་ཀ་མ་ལ་གརྦྷེ་སྭཱ་ཧཱ། ཞེས་པས་པདྨའི་རྣམ་པ་ལ་ལག་པའི་ཐལ་མོ་དབྱེ་བར་[[221]](#footnote-241)བྱས་ལ་དེ་ནས་སྣོད་ཀྱི་དབུས་སུ་པདྨ་དགོད་པར་བྱའོ། །དེ་ནས་ཟླ་བའི་དཀྱིལ་འཁོར་ལ་གདུགས་དཀར་པོས་གཡོགས་ལ། དེ་ནས་ཧཱུཾ་ལས་རྡོ་རྗེ་ཧཱུཾ་གིས་བྱིན་གྱིས་བརླབ་པའོ[[222]](#footnote-242)། །དེ་ནས་ཡེ་ཤེས་མཁའ་འགྲོ་མ་བསྒོམ་པར་བྱའོ། །སྐུ་མདོག་དཀར་པོ་ཕྱག་གཉིས་པ། སེམས་དཔའི་སྐྱིལ་ཀྲུང་གིས་བཞུགས་པ། རྡོ་རྗེ་དང་དབྱིག་པ་དེ་གཡོན་པ་དང་གཡས་པར་བསམ་པར་བྱའོ། །དེའི་ཤར་དུ་རྡོ་རྗེ་མ། བྱང་དུ་དྲག་མོ། །ནུབ་ཏུ་རོ་ལངས་མ། ལྷོར་གཏུམ་མོ། །དབང་ལྡན་དུ་སེང་གེ་མ། མེར་སྟག་མོ། །བདེན་བྲལ་དུ་ཅེ་སྦྱང་མ། རླུང་དུ་འུག་པ་མ། །གོང་དུ་གསུངས་པའི་མཚན་མ་དང་རྒྱན་དང་ལྡན་པའི་སྐུ་མདོག་དཀར་མོ་བསམ་པར་བྱའོ། །ཇི་ལྟར་རང་རང་གི་སྔགས་དང་ཕྱག་རྒྱས་དམ་ཚིག་དབུལ་བར་བྱའོ། །ཨོཾ་ས་མ་ཡ་ཏིཥྛ་ཧཱུཾ་ཕཊ། རྡོ་རྗེ་བཅིང་བ་[[223]](#footnote-243)བྱས་ནས་མཛུབ་མོ་གཉིས་བརྐྱང་སྟེ། རྩེ་མོ་བཀུག་པར་བྱས་ལ་དམ་ཚིག་གི་ཕྱག་རྒྱ་བསྟན་པར་བྱའོ། །སྔོན་ལྟར་མཆོད་ལ་[[224]](#footnote-244)ཧཱུཾ་སྭཱ་ཧཱ། རྡོ་རྗེ་ཁུ་ཚུར་གཉིས་བྱས་ནས་གཡོན་པས་[[225]](#footnote-245)སྙིང་གར་བཞག་གཡས་[[226]](#footnote-246)སྤྱི་བོར་བཞག་པ་ནི་རྩ་བའི་སྔགས་དང་ཕྱག་རྒྱའོ། །རྩ་བའི་སྔགས་ཀྱིས་ཇི་ལྟར་འདོད་པར་ཆུ་དབུལ་བར་བྱས་ནས། དཱུར་བའམ་[[227]](#footnote-247)ཀུ་ཤ་དང་སྦྱར་ཞིང་ཀུན་ད་ལ་སོགས་པའི་མེ་ཏོག་དང། བསྒོམ་པ་དང་ལྡན་པས་སྔགས་ལན་རེ་རེ་བཟླས་པས་རྡོ་རྗེ་ལྷ་མོའི་ཅོད་པན་དུ་དབུལ་བར་བྱའོ། །ཁྲི་ཕྲག་གཅིག་ཏུ་སྤྱི་བོར་དབུལ་བར་བྱས་ལ་ཡིད་ལ་ཇི་ལྟར་འདོད་པའི་དངོས་གྲུབ་འཕེལ་ཞིང་ནད་མེད་པར་འགྱུར་རོ། །སྦྱིན་སྲེག་གི་སྔགས་གོང་དུ་ཇི་ལྟར་གསུངས་པའི་རྗེས་སུ་འབྲངས་ནས། གཏོར་མ་དབུལ་བར་བྱའོ། །ཞི་བར་[[228]](#footnote-248)བྱ་བ་ལ་ནི་དཀར་པོའི་མཆོད་པ་དང། ཁ་ཤར་ཕྱོགས་སུ་མངོན་པར་བལྟས་པས་མཆོད་པར་བྱའོ། །ཚིགས་བཅད་ཀྱི་བར་དུ་མིང་སྦྱར་ཞིང་བསྐུལ་བར་བྱའོ། །ཕྲེང་བའི་གྲངས་བརྒྱ་ཕྲག་གཅིག་གི་མཛུབ་མོས་བགྲང་ཞིང་ཞི་བའི་ཡིད་ཀྱིས་ཞི་བར་བྱའོ། །རྒྱས་པ་ལ་ཡང་མཆོད་རྫས་ཐམས་ཅད་སེར་པོ་དང་ཁ་བྱང་དུ་བལྟ་བར་བྱའོ། །ཕུན་སུམ་ཚོགས་པ་ཐམས་ཅད་དགུག་པའོ[[229]](#footnote-249)། །བརྒྱ་རྩ་བརྒྱད་ཀྱིས་ལྷག་པའི་ཕྲེང་བ་དབུས་ནས་བགྲང་[[230]](#footnote-250)ཞིང་དགའ་བའི་ང་རྒྱལ་གྱིས་རྒྱས་པའོ། །དབང་ལ་ནི་མཆོད་རྫས་ཐམས་ཅད་དམར་པོ་དང་ནུབ་ཏུ་བལྟས་པས་བྱའོ། །དབང་གིས་[[231]](#footnote-251)ཡིད་ཕྱོགས་ནས་འགུགས་པ་ལ་སོགས་པས་བསྐུལ་བར་བྱའོ། །བགྲང་ཕྲེང་ཉི་ཤུ་རྩ་ལྔ་པས། སྲིན་ལག་ལ་གནས་པར་[[232]](#footnote-252)བྱས་ལ་དབང་གི་ཡིད་ཀྱིས་དབང་དུ་[[233]](#footnote-253)བྱའོ། །མངོན་སྤྱོད་ལ་མཆོད་རྫས་ཐམས་ཅད་ནག་པོའི་[[234]](#footnote-254)རྫས་ཁ་ལྷོར་བལྟས་པས་བགྲོད་ཅིག་ཅེས་བསྐུལ་ཞིང་བགྲང་ཕྲེང་དྲུག་ཅུའི་གྲངས་ཀྱིས་མཐེའུ་ཆུང་ལ་གནས་པའི་ཁྲོ་བོའི་ཆ་བྱད་ཀྱིས་པདྨའི་[[235]](#footnote-255)གདན་ལ་བཞུགས་པའི་མངོན་པར་སྤྱོད་པ་བྱའོ[[236]](#footnote-256)། །གཏོར་མ་དང་སྦྱིན་སྲེག་དང་མཆོད་སྦྱིན་མདོར་བསྡུས་པའི་ཆོ་གའོ། །དཔལ་རྡོ་རྗེ་གདན་བཞི་པའི་མན་ངག་མདོར་བསྡུས་པ། དཔལ་ཡེ་ཤེས་དབང་ཕྱུག་མའི་སྒྲུབ་པའི་ཐབས་འཕགས་པ་ལྷས་མཛད་པ་རྫོགས་སོ།། །།པཎྜི་ཏ་སྨྲི་ཏི་[[237]](#footnote-257)ཛྙཱ་ན་ཀཱིརྟིས་བསྒྱུར་བའོ། །ཕྱིས་པཎྜི་ཏ་ས་མ་ཡ་ཤྲཱི་ཛྙཱ་ནས་རྒྱ་དཔེ་ལ་ཞུ་ཏིག་བྱས་སོ[[238]](#footnote-258)།། །།

1. ཛྙཱ་ནི། སྣར་ཐང་། པེ་ཅིན། [↑](#footnote-ref-21)
2. ནཱ་ནཱཾ། སྣར་ཐང་། པེ་ཅིན། [↑](#footnote-ref-22)
3. སྒྲུབས། སྣར་ཐང་། [↑](#footnote-ref-23)
4. བསྒོམ། སྣར་ཐང་། པེ་ཅིན། [↑](#footnote-ref-24)
5. ཨཿཛ་ཧྭི། སྣར་ཐང་། པེ་ཅིན། [↑](#footnote-ref-25)
6. ཧཱཿ། སྣར་ཐང་། པེ་ཅིན། [↑](#footnote-ref-26)
7. ཨརྒྷཾ། སྣར་ཐང་། [↑](#footnote-ref-27)
8. སྔགས། སྣར་ཐང་། པེ་ཅིན། [↑](#footnote-ref-28)
9. གཉིས་བ། སྣར་ཐང་། པེ་ཅིན། [↑](#footnote-ref-29)
10. སྲུང་བར། སྣར་ཐང་། པེ་ཅིན། [↑](#footnote-ref-30)
11. ཁྱབ། ཅོ་ནེ། [↑](#footnote-ref-31)
12. དགྱིས་པར། སྣར་ཐང་། པེ་ཅིན། [↑](#footnote-ref-32)
13. བསྒོམ་སྟེ། སྣར་ཐང་། པེ་ཅིན། [↑](#footnote-ref-33)
14. ཤྲིཾ། སྣར་ཐང་། པེ་ཅིན། [↑](#footnote-ref-34)
15. དང། སྣར་ཐང་། པེ་ཅིན། [↑](#footnote-ref-35)
16. དྲིའིའོ། སྣར་ཐང་། པེ་ཅིན། [↑](#footnote-ref-36)
17. འདུག་པའི། སྣར་ཐང་། པེ་ཅིན། [↑](#footnote-ref-37)
18. མར་མེའིའོ། སྣར་ཐང་། པེ་ཅིན། [↑](#footnote-ref-38)
19. བཞག། ཅོ་ནེ། སྣར་ཐང་། པེ་ཅིན། [↑](#footnote-ref-39)
20. པསྠཱ། སྣར་ཐང་། པེ་ཅིན། [↑](#footnote-ref-40)
21. ཎཱཾ། སྣར་ཐང་། པེ་ཅིན། [↑](#footnote-ref-41)
22. ཡ། སྣར་ཐང་། [↑](#footnote-ref-42)
23. ཅཱུརྱ་པཱུ་ཛོ་པསྠཱ། སྣར་ཐང་། པེ་ཅིན། [↑](#footnote-ref-43)
24. ཎཱཾ། སྣར་ཐང་། པེ་ཅིན། [↑](#footnote-ref-44)
25. སཏྭ་བ་རི་ཏྲཱ། སྣར་ཐང་། པེ་ཅིན། [↑](#footnote-ref-45)
26. ཎཱཾ་ནི་རྱ། སྣར་ཐང་། པེ་ཅིན། [↑](#footnote-ref-46)
27. ཧོ། ཞེས་པར་མ་གཞན་ནང་མེད། [↑](#footnote-ref-47)
28. ཏུ། ཞེས་པར་མ་གཞན་ནང་མེད། [↑](#footnote-ref-48)
29. བསྐྱོད་པ། སྣར་ཐང་། པེ་ཅིན། [↑](#footnote-ref-49)
30. ཡས། ཞེས་པར་མ་གཞན་ནང་མེད། [↑](#footnote-ref-50)
31. ཡིས། སྣར་ཐང་། པེ་ཅིན། [↑](#footnote-ref-51)
32. བསྡུ་བ། སྣར་ཐང་། པེ་ཅིན། [↑](#footnote-ref-52)
33. བྱ། སྣར་ཐང་། པེ་ཅིན། [↑](#footnote-ref-53)
34. བཟུང། སྣར་ཐང་། པེ་ཅིན། [↑](#footnote-ref-54)
35. བཟུང་བར། སྣར་ཐང་། པེ་ཅིན། [↑](#footnote-ref-55)
36. མགོད། སྣར་ཐང་། པེ་ཅིན། [↑](#footnote-ref-56)
37. བསྒོམས་པས། སྣར་ཐང་། པེ་ཅིན། [↑](#footnote-ref-57)
38. སྟོངས་པར། སྣར་ཐང་། པེ་ཅིན། [↑](#footnote-ref-58)
39. ཤུདྡྷ། སརྦ། སྣར་ཐང་། པེ་ཅིན། [↑](#footnote-ref-59)
40. ཤུདྡྷསརྦ་དྷརྨསྭ། སྣར་ཐང་། པེ་ཅིན། [↑](#footnote-ref-60)
41. ཤུདྡྷོ་ཧཾ། སྣར་ཐང་། པེ་ཅིན། [↑](#footnote-ref-61)
42. སེམས་དཔས། སྣར་ཐང་། པེ་ཅིན། [↑](#footnote-ref-62)
43. འཚལ། སྣར་ཐང་། པེ་ཅིན། [↑](#footnote-ref-63)
44. བྱུང། སྣར་ཐང་། པེ་ཅིན། [↑](#footnote-ref-64)
45. དྷརྨ། སྣར་ཐང་། པེ་ཅིན། [↑](#footnote-ref-65)
46. ཞུགས། སྣར་ཐང་། པེ་ཅིན། [↑](#footnote-ref-66)
47. མ་ཨ་ཧཾ། སྣར་ཐང་། པེ་ཅིན། [↑](#footnote-ref-67)
48. གྱིས་བརྒྱན། སྣར་ཐང་། པེ་ཅིན། [↑](#footnote-ref-68)
49. དང། སྣར་ཐང་། པེ་ཅིན། [↑](#footnote-ref-69)
50. ཨཾ། སྣར་ཐང་། པེ་ཅིན། [↑](#footnote-ref-70)
51. དྷརྨ། སྣར་ཐང་། པེ་ཅིན། [↑](#footnote-ref-71)
52. ཨ། ཞེས་པར་མ་གཞན་ནང་མེད། [↑](#footnote-ref-72)
53. ཀ། སྣར་ཐང་། པེ་ཅིན། [↑](#footnote-ref-73)
54. བྷ་ཀྵེ་ཨ། སྣར་ཐང་། པེ་ཅིན། [↑](#footnote-ref-74)
55. གཉིས་ཀའི། སྣར་ཐང་། པེ་ཅིན། [↑](#footnote-ref-75)
56. བཞག་པར། སྣར་ཐང་། པེ་ཅིན། [↑](#footnote-ref-76)
57. གནས། སྣར་ཐང་། པེ་ཅིན། [↑](#footnote-ref-77)
58. །*དམར་པོ་དང་།*། ཞེས་པར་མ་གཞན་ནང་མེད། [↑](#footnote-ref-78)
59. རིམ་པ། ཞེས་པར་མ་གཞན་ནང་མེད། [↑](#footnote-ref-79)
60. ཇི་ལྟ་བུ། སྣར་ཐང་། པེ་ཅིན། [↑](#footnote-ref-80)
61. འཛིན་ལ། སྣར་ཐང་། པེ་ཅིན། [↑](#footnote-ref-81)
62. འཕྲོས་པས་གསང་བའི། སྣར་ཐང་། པེ་ཅིན། [↑](#footnote-ref-82)
63. དམ་པའི། སྣར་ཐང་། པེ་ཅིན། [↑](#footnote-ref-83)
64. བརྡབས། སྣར་ཐང་། པེ་ཅིན། [↑](#footnote-ref-84)
65. གི་རྣམ་པ། སྣར་ཐང་། པེ་ཅིན། [↑](#footnote-ref-85)
66. བྱུང་བར། སྣར་ཐང་། པེ་ཅིན། [↑](#footnote-ref-86)
67. བྱུང། སྣར་ཐང་། པེ་ཅིན། [↑](#footnote-ref-87)
68. འོང་སྟེ། སྣར་ཐང་། པེ་ཅིན། [↑](#footnote-ref-88)
69. གསུམ། སྣར་ཐང་། པེ་ཅིན། [↑](#footnote-ref-89)
70. ལས། ཞེས་པར་མ་གཞན་ནང་མེད། [↑](#footnote-ref-90)
71. དང། སྣར་ཐང་། པེ་ཅིན། [↑](#footnote-ref-91)
72. མའོ། སྣར་ཐང་། པེ་ཅིན། [↑](#footnote-ref-92)
73. ཕྲོག། སྣར་ཐང་། པེ་ཅིན། [↑](#footnote-ref-93)
74. ཨཱ་སྭཱ། སྣར་ཐང་། པེ་ཅིན། [↑](#footnote-ref-94)
75. མཐེ་བོང་དང་དབུ་མ། ཞེས་པར་མ་གཞན་ནང་མེད། [↑](#footnote-ref-95)
76. ནི། ཞེས་པར་མ་གཞན་ནང་མེད། [↑](#footnote-ref-96)
77. རྩ་བའི། ཞེས་པར་མ་གཞན་ནང་མེད། [↑](#footnote-ref-97)
78. རྀ། སྣར་ཐང་། པེ་ཅིན། [↑](#footnote-ref-98)
79. ལྀ། སྣར་ཐང་། པེ་ཅིན། [↑](#footnote-ref-99)
80. ནི། སྣར་ཐང་། པེ་ཅིན། [↑](#footnote-ref-100)
81. ཕྲེཾ། ཅོ་ནེ། [↑](#footnote-ref-101)
82. ཕོཾ། པེ་ཅིན། [↑](#footnote-ref-102)
83. རྒོད་པ། སྣར་ཐང་། པེ་ཅིན། [↑](#footnote-ref-103)
84. རྒྱས་པར། སྣར་ཐང་། པེ་ཅིན། [↑](#footnote-ref-104)
85. གཟུང་བའོ། སྣར་ཐང་། པེ་ཅིན། [↑](#footnote-ref-105)
86. མཐེ། སྣར་ཐང་། པེ་ཅིན། [↑](#footnote-ref-106)
87. གྷཎྚ། སྣར་ཐང་། པེ་ཅིན། [↑](#footnote-ref-107)
88. ཛྙཱ་པ་ར་མི་ཏཱ་ནཱ་ད་སྭ་བྷ་བེ། སྣར་ཐང་། པེ་ཅིན། [↑](#footnote-ref-108)
89. ཧྲི། སྣར་ཐང་། པེ་ཅིན། [↑](#footnote-ref-109)
90. བསིལ། སྣར་ཐང་། པེ་ཅིན། [↑](#footnote-ref-110)
91. བགྱིང། སྣར་ཐང་། པེ་ཅིན། [↑](#footnote-ref-111)
92. ངོ་བོར། སྣར་ཐང་། པེ་ཅིན། [↑](#footnote-ref-112)
93. བྱས། སྣར་ཐང་། པེ་ཅིན། [↑](#footnote-ref-113)
94. ཕྱར་བ། སྣར་ཐང་། པེ་ཅིན། [↑](#footnote-ref-114)
95. ཧོ། སྣར་ཐང་། པེ་ཅིན། [↑](#footnote-ref-115)
96. རྣམ་པར། སྣར་ཐང་། པེ་ཅིན། [↑](#footnote-ref-116)
97. བར་བ་བསམ། སྣར་ཐང་། པེ་ཅིན། [↑](#footnote-ref-117)
98. བྱས་ལ། སྣར་ཐང་། པེ་ཅིན། [↑](#footnote-ref-118)
99. ཨཨི། དྷརྨ་མུ་ན་ཧི། སྣར་ཐང་། པེ་ཅིན། [↑](#footnote-ref-119)
100. བཏྨ་ན་ཀུཀྐ་ཙཎྜ་ཁུ་ཨེཀྐ་སྭཱ། སྣར་ཐང་། པེ་ཅིན། [↑](#footnote-ref-120)
101. ཧོ་ཧྲཱིཿཞེས། སྣར་ཐང་། པེ་ཅིན། [↑](#footnote-ref-121)
102. གི། སྣར་ཐང་། པེ་ཅིན། [↑](#footnote-ref-122)
103. གིས། སྣར་ཐང་། པེ་ཅིན། [↑](#footnote-ref-123)
104. དྷརྨསྭ། སྣར་ཐང་། པེ་ཅིན། [↑](#footnote-ref-124)
105. རྡོ་རྗེ། ཞེས་པར་མ་གཞན་ནང་མེད། [↑](#footnote-ref-125)
106. རྩེགས། སྣར་ཐང་། པེ་ཅིན། [↑](#footnote-ref-126)
107. དང།\_ཙ་མུཎྜི་ལ་སོགས་པ། ཞེས་པར་མ་གཞན་ནང་མེད། [↑](#footnote-ref-127)
108. ནི། སྣར་ཐང་། པེ་ཅིན། [↑](#footnote-ref-128)
109. །*སྒེག་པ་དང་།*། ཞེས་པར་མ་གཞན་ནང་མེད། [↑](#footnote-ref-129)
110. བསྒྲེངས། སྣར་ཐང་། པེ་ཅིན། [↑](#footnote-ref-130)
111. ཁྲིམ། སྣར་ཐང་། པེ་ཅིན། [↑](#footnote-ref-131)
112. ལྷས་བྱིན། སྣར་ཐང་། པེ་ཅིན། [↑](#footnote-ref-132)
113. ཙིགས། སྣར་ཐང་། པེ་ཅིན། [↑](#footnote-ref-133)
114. དགའ་བ། སྣར་ཐང་། པེ་ཅིན། [↑](#footnote-ref-134)
115. བྱད་མ། སྣར་ཐང་། པེ་ཅིན། [↑](#footnote-ref-135)
116. དབུ་མས། སྣར་ཐང་། པེ་ཅིན། [↑](#footnote-ref-136)
117. འཇིབ། སྣར་ཐང་། པེ་ཅིན། [↑](#footnote-ref-137)
118. གྱི། སྣར་ཐང་། པེ་ཅིན། [↑](#footnote-ref-138)
119. ཡི། སྣར་ཐང་། པེ་ཅིན། [↑](#footnote-ref-139)
120. སྤྱོད། ཅོ་ནེ། [↑](#footnote-ref-140)
121. དུཥྚ། སྣར་ཐང་། པེ་ཅིན། [↑](#footnote-ref-141)
122. གཱ། ཅོ་ནེ། [↑](#footnote-ref-142)
123. གཱ། ཅོ་ནེ། [↑](#footnote-ref-143)
124. ས། སྣར་ཐང་། པེ་ཅིན། [↑](#footnote-ref-144)
125. ཀྱིས། སྣར་ཐང་། པེ་ཅིན། [↑](#footnote-ref-145)
126. ཁྲུའི། སྣར་ཐང་། པེ་ཅིན། [↑](#footnote-ref-146)
127. ཀྱི། སྣར་ཐང་། པེ་ཅིན། [↑](#footnote-ref-147)
128. བཞེས་པ། སྣར་ཐང་། པེ་ཅིན། [↑](#footnote-ref-148)
129. ཨ་ལི། སྣར་ཐང་། པེ་ཅིན། [↑](#footnote-ref-149)
130. ཆེན་པོའི། སྣར་ཐང་། པེ་ཅིན། [↑](#footnote-ref-150)
131. ཀྱི། སྣར་ཐང་། པེ་ཅིན། [↑](#footnote-ref-151)
132. གཤེགས། སྣར་ཐང་། པེ་ཅིན། [↑](#footnote-ref-152)
133. མགོན་པོ། སྣར་ཐང་། པེ་ཅིན། [↑](#footnote-ref-153)
134. ཆེན་པོའི། སྣར་ཐང་། པེ་ཅིན། [↑](#footnote-ref-154)
135. གྱིས། སྣར་ཐང་། པེ་ཅིན། [↑](#footnote-ref-155)
136. སྐྱེས་པའི། སྣར་ཐང་། པེ་ཅིན། [↑](#footnote-ref-156)
137. རློགས། སྣར་ཐང་། པེ་ཅིན། [↑](#footnote-ref-157)
138. ཀྱིས། སྣར་ཐང་། པེ་ཅིན། [↑](#footnote-ref-158)
139. ཡི། སྣར་ཐང་། པེ་ཅིན། [↑](#footnote-ref-159)
140. བརྒལ་བ། སྣར་ཐང་། པེ་ཅིན། [↑](#footnote-ref-160)
141. གཙུག་ལག། སྣར་ཐང་། པེ་ཅིན། [↑](#footnote-ref-161)
142. ཞེས་པ། སྣར་ཐང་། པེ་ཅིན། [↑](#footnote-ref-162)
143. བསྲུངས། སྣར་ཐང་། པེ་ཅིན། [↑](#footnote-ref-163)
144. བླ། སྣར་ཐང་། པེ་ཅིན། [↑](#footnote-ref-164)
145. བཏྟ། སྣར་ཐང་། པེ་ཅིན། [↑](#footnote-ref-165)
146. བཏྟ། སྣར་ཐང་། པེ་ཅིན། [↑](#footnote-ref-166)
147. ལ། སྣར་ཐང་། པེ་ཅིན། [↑](#footnote-ref-167)
148. དམ་ཚིག། སྣར་ཐང་། པེ་ཅིན། [↑](#footnote-ref-168)
149. བསྲུང་མ། སྣར་ཐང་། པེ་ཅིན། [↑](#footnote-ref-169)
150. ཀྱི། སྣར་ཐང་། པེ་ཅིན། [↑](#footnote-ref-170)
151. ལྟ་གོན། སྣར་ཐང་། པེ་ཅིན། [↑](#footnote-ref-171)
152. བཞག་པར། སྣར་ཐང་། པེ་ཅིན། [↑](#footnote-ref-172)
153. བཞག་པར། སྣར་ཐང་། པེ་ཅིན། [↑](#footnote-ref-173)
154. ལི། སྣར་ཐང་། པེ་ཅིན། [↑](#footnote-ref-174)
155. བསྔགས། སྣར་ཐང་། པེ་ཅིན། [↑](#footnote-ref-175)
156. བཞག་པར། སྣར་ཐང་། པེ་ཅིན། [↑](#footnote-ref-176)
157. འདུད་པ། སྣར་ཐང་། པེ་ཅིན། [↑](#footnote-ref-177)
158. བཞག་པར། སྣར་ཐང་། པེ་ཅིན། [↑](#footnote-ref-178)
159. དེ་ནས། སྣར་ཐང་། པེ་ཅིན། [↑](#footnote-ref-179)
160. ཀི། སྣར་ཐང་། པེ་ཅིན། [↑](#footnote-ref-180)
161. བྱུང། སྣར་ཐང་། པེ་ཅིན། [↑](#footnote-ref-181)
162. བྱུག་པ། སྣར་ཐང་། པེ་ཅིན། [↑](#footnote-ref-182)
163. བསྡཾས་པ། སྣར་ཐང་། པེ་ཅིན། [↑](#footnote-ref-183)
164. བྱ། སྣར་ཐང་། པེ་ཅིན། [↑](#footnote-ref-184)
165. བཅས། སྣར་ཐང་། པེ་ཅིན། [↑](#footnote-ref-185)
166. རིམ། སྣར་ཐང་། པེ་ཅིན། [↑](#footnote-ref-186)
167. མ། སྣར་ཐང་། པེ་ཅིན། [↑](#footnote-ref-187)
168. མར་མེའོ། །ཨོཾ་དྷུ། སྣར་ཐང་། པེ་ཅིན། [↑](#footnote-ref-188)
169. མཛུབ་མ། སྣར་ཐང་། པེ་ཅིན། [↑](#footnote-ref-189)
170. བཅིངས། སྣར་ཐང་། པེ་ཅིན། [↑](#footnote-ref-190)
171. འདུག་པའིའོ། སྣར་ཐང་། པེ་ཅིན། [↑](#footnote-ref-191)
172. ལ། ཞེས་པར་མ་གཞན་ནང་མེད། [↑](#footnote-ref-192)
173. བླང། སྣར་ཐང་། པེ་ཅིན། [↑](#footnote-ref-193)
174. སྒྲེང། ཅོ་ནེ། སྣར་ཐང་། པེ་ཅིན། [↑](#footnote-ref-194)
175. ཞིམ་པོ། སྣར་ཐང་། པེ་ཅིན། [↑](#footnote-ref-195)
176. རབ། སྣར་ཐང་། པེ་ཅིན། [↑](#footnote-ref-196)
177. ཞིག། སྣར་ཐང་། པེ་ཅིན། [↑](#footnote-ref-197)
178. ཕྱག། ཅོ་ནེ། སྣར་ཐང་། པེ་ཅིན། [↑](#footnote-ref-198)
179. བརྟབས་པས། སྣར་ཐང་། པེ་ཅིན། [↑](#footnote-ref-199)
180. སྦྱར་བར། སྣར་ཐང་། པེ་ཅིན། [↑](#footnote-ref-200)
181. ཨཿ། སྣར་ཐང་། པེ་ཅིན། [↑](#footnote-ref-201)
182. བདུན། ཞེས་པར་མ་གཞན་ནང་མེད། [↑](#footnote-ref-202)
183. གཟུགས་པར། སྣར་ཐང་། པེ་ཅིན། [↑](#footnote-ref-203)
184. གྱིས། སྣར་ཐང་། པེ་ཅིན། [↑](#footnote-ref-204)
185. ནས། སྣར་ཐང་། པེ་ཅིན། [↑](#footnote-ref-205)
186. ཨཱགྞེ། སྣར་ཐང་། པེ་ཅིན། [↑](#footnote-ref-206)
187. རྩེ་མོར། སྣར་ཐང་། པེ་ཅིན། [↑](#footnote-ref-207)
188. གིས། སྣར་ཐང་། པེ་ཅིན། [↑](#footnote-ref-208)
189. ཨིནྡཱ་ཡ། སྣར་ཐང་། པེ་ཅིན། [↑](#footnote-ref-209)
190. ཡེེ། སྣར་ཐང་། [↑](#footnote-ref-210)
191. ཡ། སྣར་ཐང་། པེ་ཅིན། [↑](#footnote-ref-211)
192. བེ་ཤྲ་བ་ཎཱ་ཡེ་སྭཱ་ཧཱ།\_ཨོཾ། ཞེས་པར་མ་གཞན་ནང་མེད། [↑](#footnote-ref-212)
193. ཨགྣཱ། སྣར་ཐང་། པེ་ཅིན། [↑](#footnote-ref-213)
194. ནྲཻ་ཏེ་ཡེ། སྣར་ཐང་། པེ་ཅིན། [↑](#footnote-ref-214)
195. ཨོཾ་བཱ། སྣར་ཐང་། པེ་ཅིན། [↑](#footnote-ref-215)
196. རྩནྡྲ་ཨ་ཏི། སྣར་ཐང་། པེ་ཅིན། [↑](#footnote-ref-216)
197. བྷི་ན། སྣར་ཐང་། [↑](#footnote-ref-217)
198. ཡམས་ཤིང། སྣར་ཐང་། པེ་ཅིན། [↑](#footnote-ref-218)
199. ཡང། ཞེས་པར་མ་གཞན་ནང་མེད། [↑](#footnote-ref-219)
200. དུར་བ། སྣར་ཐང་། པེ་ཅིན། [↑](#footnote-ref-220)
201. བར། ཞེས་པར་མ་གཞན་ནང་མེད། [↑](#footnote-ref-221)
202. དུ། སྣར་ཐང་། པེ་ཅིན། [↑](#footnote-ref-222)
203. འབུལ། སྣར་ཐང་། པེ་ཅིན། [↑](#footnote-ref-223)
204. ཞེས་པས། སྣར་ཐང་། པེ་ཅིན། [↑](#footnote-ref-224)
205. བསམ་པར། སྣར་ཐང་། པེ་ཅིན། [↑](#footnote-ref-225)
206. དང། སྣར་ཐང་། པེ་ཅིན། [↑](#footnote-ref-226)
207. སེམས་པར། སྣར་ཐང་། པེ་ཅིན། [↑](#footnote-ref-227)
208. དགང། ཅོ་ནེ། སྣར་ཐང་། [↑](#footnote-ref-228)
209. རིག་པར། སྣར་ཐང་། པེ་ཅིན། [↑](#footnote-ref-229)
210. ཁྱོད། སྣར་ཐང་། པེ་ཅིན། [↑](#footnote-ref-230)
211. གསོལ། སྣར་ཐང་། པེ་ཅིན། [↑](#footnote-ref-231)
212. ཚོགས། སྣར་ཐང་། པེ་ཅིན། [↑](#footnote-ref-232)
213. མས། སྣར་ཐང་། པེ་ཅིན། [↑](#footnote-ref-233)
214. གང། སྣར་ཐང་། པེ་ཅིན། [↑](#footnote-ref-234)
215. ཀྱི་བཀུགས་ཏེ། སྣར་ཐང་། པེ་ཅིན། [↑](#footnote-ref-235)
216. བཞག་པར། སྣར་ཐང་། པེ་ཅིན། [↑](#footnote-ref-236)
217. བྱས། སྣར་ཐང་། པེ་ཅིན། [↑](#footnote-ref-237)
218. ལ། སྣར་ཐང་། པེ་ཅིན། [↑](#footnote-ref-238)
219. བཞག་པར། སྣར་ཐང་། པེ་ཅིན། [↑](#footnote-ref-239)
220. བཞག་པར། སྣར་ཐང་། པེ་ཅིན། [↑](#footnote-ref-240)
221. དབྱེ་བས། སྣར་ཐང་། པེ་ཅིན། [↑](#footnote-ref-241)
222. བརླབས་པའོ། སྣར་ཐང་། པེ་ཅིན། [↑](#footnote-ref-242)
223. བཅིངས་བ། སྣར་ཐང་། པེ་ཅིན། [↑](#footnote-ref-243)
224. མཆོད་པ། སྣར་ཐང་། པེ་ཅིན། [↑](#footnote-ref-244)
225. གཡོན་པ། སྣར་ཐང་། པེ་ཅིན། [↑](#footnote-ref-245)
226. གཡས་པ། སྣར་ཐང་། པེ་ཅིན། [↑](#footnote-ref-246)
227. དཱུར་དུརྦ། སྣར་ཐང་། པེ་ཅིན། [↑](#footnote-ref-247)
228. ཞི་བ། སྣར་ཐང་། པེ་ཅིན། [↑](#footnote-ref-248)
229. དགུགས་པའོ། སྣར་ཐང་། པེ་ཅིན། [↑](#footnote-ref-249)
230. གྲང། སྣར་ཐང་། པེ་ཅིན། [↑](#footnote-ref-250)
231. གི། སྣར་ཐང་། པེ་ཅིན། [↑](#footnote-ref-251)
232. གནག་པར། སྣར་ཐང་། པེ་ཅིན། [↑](#footnote-ref-252)
233. ཀྱི་དབང། སྣར་ཐང་། པེ་ཅིན། [↑](#footnote-ref-253)
234. ནག་པོ། སྣར་ཐང་། པེ་ཅིན། [↑](#footnote-ref-254)
235. ཀྱི་པདྨོའི། སྣར་ཐང་། པེ་ཅིན། [↑](#footnote-ref-255)
236. སྤྱོད་པ་པར། སྣར་ཐང་། པེ་ཅིན། [↑](#footnote-ref-256)
237. ཏ། སྣར་ཐང་། པེ་ཅིན། [↑](#footnote-ref-257)
238. ཕྱིས་པཎྜི་ཏ་ས་མ་ཡ་ཤྲཱི་ཛྙཱ་ནས་རྒྱ་དཔེ་ལ་ཞུ་ཏིག་བྱས་སོ། ཞེས་པར་མ་གཞན་ནང་མེད། [↑](#footnote-ref-258)