[རྒྱུད་འགྲེལ། ཤ། ༥༢ན]༄༅༅། །སྒྲོལ་མ་དཀོན་མཆོག་གསུམ་ལ་བསྟོད་པ། ལོག་རྟོག་[[1]](#footnote-21)མ་རིག་གཉིད་སྤངས་ཤིང། །བློ་མཆོག་ཤེས་བྱ་ཀུན་ལ་ཁྱབ། །ཡང་དག་རྫོགས་པའི་མཆོག་བརྙེས་མ། །སྒྲོལ་མ་སངས་རྒྱས་ཁྱོད་ཕྱག་འཚལ། །བདེ་ཆེན་ཞི་བ་མྱ་ངན་འདས། །དམ་པའི་ཆོས་མཆོག་ཡི་གེ་བཅུ། །ཕ་རོལ་ཕྱིན་པ་བཅུ་ཡི་ཚུལ[[2]](#footnote-22)། །སྒྲོལ་མ་དམ་ཆོས་ཁྱོད་ཕྱག་འཚལ། །དུས་གསུམ་བདེ་གཤེགས་ཐམས་ཅད་ཀྱི། །སྐུ་དང་གསུང་དང་ཐུགས་གསང་བ[[3]](#footnote-23)། །འདུས་པའི་ཡེ་ཤེས་མཁའ་འགྲོ་མ། །སྒྲོལ་མ་དགེ་འདུན་ཁྱོད་ཕྱག་འཚལ། །སྒྲོལ་མ་དཀོན་མཆོག་གསུམ་ལ་བསྟོད་པ། རྒྱ་གར་གྱི་མཁན་པོ་དཱི་པཾ་ཀ་ར་ཤྲཱི་ཛྙཱ་ནའི་ཞལ་སྔ་ནས་དང། བོད་ཀྱི་ལོ་ཙཱ་བ་[[4]](#footnote-24)ནག་ཚོ་ཚུལ་ཁྲིམས་[༥༢བ]རྒྱལ་བས་བི་ཀྲ་མ་ཤཱི་[[5]](#footnote-25)ལའི་གཙུག་ལག་ཁང་དུ་བསྒྱུར་ཅིང་ཞུས་ཏེ་གཏན་ལ་ཕབ་པ[[6]](#footnote-26)། །

1. ཏོག། སྣར་ཐང་། པེ་ཅིན། [↑](#footnote-ref-21)
2. ཆུ། སྣར་ཐང་། པེ་ཅིན། [↑](#footnote-ref-22)
3. གསང་བ་ཡིས། སྣར་ཐང་། པེ་ཅིན། [↑](#footnote-ref-23)
4. ལོཙྪ་བ། སྣར་ཐང་། པེ་ཅིན། [↑](#footnote-ref-24)
5. ཀྱ་མ་ཤཱི། པེ་ཅིན། ཀྲ་མ་ཤྲཱི། སྣར་ཐང་། [↑](#footnote-ref-25)
6. ཕབ་པ་རྫོགས་སོ། སྣར་ཐང་། པེ་ཅིན། [↑](#footnote-ref-26)