༄༅༅། །རྒྱ་གར་སྐད་དུ། ཤྲཱི་མ་ཧཱ་ཀཱ་ལ་སཱ་དྷ་ནཾ། བོད་སྐད་དུ། དཔལ་ནག་པོ་ཆེན་པོའི་སྒྲུབ་ཐབས། རྡོ་རྗེ་ནག་པོ་ཆེན་པོ་ལ་ཕྱག་འཚལ་ལོ། །སྔར་གསུངས་པའི་ཆོ་གས་སྟོང་པ་ཉིད་བསྒོམས་པའི་ངང་ལས། སྣ་ཚོགས་པདྨ་དང་ཉི་མ་ལ་ཧཱུཾ་ཡིག་ནག་པོ་དེ་ཉིད་ལས་ཡོངས་སུ་རྫོགས་པའི་རྗེ་བཙུན་དཔལ་ནག་པོ་ཆེན་པོ་ཞལ་གཅིག་ཕྱག་གཉིས་པ་སྐུ་[[1]](#footnote-21)མདོག་ནག་པོ་སྤྱན་གསུམ་པ་འབར་བ་ཆེན་པོ་ཕྱག་གཡས་པ་གྲི་གུག་གཡོན་གྱིས་ཐོད་པ་འཛིན་པ། མི་མགོའི་རྒྱན་ཅན། སྐྲ་ཁམ་པ་གྱེན་དུ་བརྫེས་པ[[2]](#footnote-22) །སྨྲ་ར་ཁམ་པ་ཅན། མཆེ་བ་གཙིགས་པས་[[3]](#footnote-23)འཇིགས་པར་བྱེད་པ། ཡན་ལག་ཐམས་ཅད་ལ་སྦྲུལ་གྱིས་བརྒྱན་པ་བོང་ཐུང་བ། ཞལ་ནས་ཁྲག་འཛགས་པར་[[4]](#footnote-24)བདག་ཉིད་སྐད་ཅིག་ཏུ་རྫོགས་པར་བྱས་ནས་སྔགས་བཟླས་པར་བྱའོ། །དེ་ལ་སྔགས་ནི་འདི་ལྟ་སྟེ[[5]](#footnote-25)། ཨོཾ་མ་ཧཱ་ཀཱ་ལ་ཧཱུཾ་ཧཱུཾ་ཕཊ་ཕཊ་སྭཱ་ཧཱ། དུག་དང་ཁྲག་དང་[[6]](#footnote-26)སྒོག་པ་ཡུངས་ཀར་རྣམས་ཀྱི་སྤོས་ཕུལ་ནས། ཤ་དང་སྲན་ཆེན་མྱོས་བྱེད་དང་། །མེ་ཏོག་བདུག་སྤོས་བྱུག་པ་དང་། །ཤ་ལྔ་དང་ནི་བདུད་རྩི་ལྔ[[7]](#footnote-27) །།ནག་པོ་ཆེན་པོའི་གཏོར་མ་བྱ། །དེ་ཡི་སྔགས་ནི་འདི་ལྟ་སྟེ། །ཨོཾ་མ་ཧཱ་ཀཱ་ལ་ཡ་ཤཱ་[[8]](#footnote-28)ས་ནོ་པ་ཀ་ར་[[9]](#footnote-29)ཡཱ་སརྱ་མུཥྚ་[[10]](#footnote-30)ཤྨ་ཤཱ་ཎ་[[11]](#footnote-31)བཱ་སི་ནཱ་[[12]](#footnote-32)སྐྲི་ཏཱ་ཡ་ཨེ་ཥོ་ཨ་པཥྩི་མ་ཀཱ་ལོ྅་[[13]](#footnote-33)ཡཾ་ཡ་ཏི་ཏཱཾ་པྲ་ཏིཛྙཱ་[[14]](#footnote-34)ཛྙཱ་སྨ་ར་སི་ཏི་དཱ་[[15]](#footnote-35)ཨི་མཾ་རཏྣ་ཏྲ་ཡཱ་[[16]](#footnote-36)ཀ་རི་ཎ་མཱ་མུ་ཀ་ན་དུཥྚཱཾ་[[17]](#footnote-37)ཁ་ཁཱ་ཧི་ཁ་[[18]](#footnote-38)ཁཱ་ཧི། མ་ར་མ་ར[[19]](#footnote-39)། གྲྀཧྞ་གྲྀཧྞ། བནྡྷ་བནྡྷ། ཧ་ན་ཧ་ན། ད་ཧ་ད་ཧ། པ་ཙ་པ་ཙ། དི་ན་མེ་ཀེ་ན། མཱ་ར་[[20]](#footnote-40)ཡ་ཧཱུཾ་ཧཱུཾ་ཕཊ་ཕཊ། སརྦ་ཡཀྵ་རཱ་ཀྵ་ས་བྷཱུ་[[21]](#footnote-41)ཏ་པྲེ་ཏ་པྲི་ཤཱ་ཙ་[[22]](#footnote-42)ན། བ་ལ་[[23]](#footnote-43)གྲྀ་ཧྞ་མཱ་མ་སིདྡྷི་ཀུ་རུ་ཤཱནྟིཾ་ཀུ་རུ་རཀྵ་ཀུ་རུ་ཞེས་བྱ་བ་གཏོར་མའི་སྔགས་སོ། །དེ་ལ་ཉེ་བར་སྤྱོད་པ་འདི་ཡིན་ཏེ། ཀུ་ཤ་ལས་བསྒྲལ་[[24]](#footnote-44)བྱའི་གཟུགས་བརྙན་ལ། ཚ་བ་གསུམ་དང་དུག་དང་སྐེ་ཚེ་མ་[[25]](#footnote-45)རྣམས་ར་ཙི་ཀ་ཆོ་ག་བཞིན་དུ་བསྐུས་[[26]](#footnote-46)ནས་རྩང་གིས་ཁྲག་ཐམ་པར་བཙུགས་ཏེ་གང་གི་མིང་གིས་མེ་ལ་བདུགས་ན་དེ་ནི་སྐད་ཅིག་དེ་ཉིད་ལ་མི་སྣང་བ་དང་ཉམས་པར་འགྱུར་རོ། །དེ་བཞིན། གང་ཞིག་སློབ་དཔོན་ལ་སྡང་དང་། །རྟག་ཏུ་དཀོན་མཆོག་གསུམ་ལ་སྨོད། །སེམས་ཅན་དུ་མ་འཇོམས་བྱེད་པ། །ནག་པོ་ཆེན་པོས་གསོལ་བར་མཛད། །དེ་བཞིན་མགོ་ལ་འདུག་ནས་སུ། །ཏིལ་འབྲུ་ཙམ་དུ་གཏུབ་པར་བྱེད། །ཅེས་བྱ་བ་ལ་སོགས་པ་དཔག་ཏུ་མེད་པ་རྟོགས་པར་[[27]](#footnote-47)བྱའོ། །དཔལ་ནག་པོ་ཆེན་པོའི་སྒྲུབ་[[28]](#footnote-48)ཐབས་རྫོགས་སོ།།

1. སྐུ། ཞེས་པར་མ་གཞན་ནང་མེད། [↑](#footnote-ref-21)
2. འགྲེང་བ། སྣར་ཐང་། པེ་ཅིན། [↑](#footnote-ref-22)
3. བཙིགས་པས། སྣར་ཐང་། པེ་ཅིན། [↑](#footnote-ref-23)
4. འཛག་པར། སྣར་ཐང་། པེ་ཅིན། [↑](#footnote-ref-24)
5. འདི་ལྟར་སྟེ། པེ་ཅིན། [↑](#footnote-ref-25)
6. དང། ཞེས་པར་མ་གཞན་ནང་མེད། [↑](#footnote-ref-26)
7. ལྔས། སྣར་ཐང་། པེ་ཅིན། [↑](#footnote-ref-27)
8. ཤ། སྣར་ཐང་། པེ་ཅིན། [↑](#footnote-ref-28)
9. རཱ། སྣར་ཐང་། པེ་ཅིན། [↑](#footnote-ref-29)
10. མུཀྚ། པེ་ཅིན། མུཀྲ། སྣར་ཐང་། [↑](#footnote-ref-30)
11. ན། སྣར་ཐང་། པེ་ཅིན། [↑](#footnote-ref-31)
12. མཱ། སྣར་ཐང་། པེ་ཅིན། [↑](#footnote-ref-32)
13. ལོ྅། ཞེས་པར་མ་གཞན་ནང་མེད། [↑](#footnote-ref-33)
14. སི་ཏྭྃ་པྲི་ཏཛྙཱ། སྣར་ཐང་། པེ་ཅིན། [↑](#footnote-ref-34)
15. སྨ་ར་པོ་ད་ཧ། སྣར་ཐང་། པེ་ཅིན། [↑](#footnote-ref-35)
16. ཏྲི་ཡཱ་པ། སྣར་ཐང་། པེ་ཅིན། [↑](#footnote-ref-36)
17. མཱཥྚྃ་ཁ། སྣར་ཐང་། པེ་ཅིན། [↑](#footnote-ref-37)
18. ཁ། ཞེས་པར་མ་གཞན་ནང་མེད། [↑](#footnote-ref-38)
19. རཱ་མ་རཱ། སྣར་ཐང་། པེ་ཅིན། [↑](#footnote-ref-39)
20. མ་རཱ། སྣར་ཐང་། པེ་ཅིན། [↑](#footnote-ref-40)
21. སརྦ་བྷུ། སྣར་ཐང་། པེ་ཅིན། [↑](#footnote-ref-41)
22. ཙོ། སྣར་ཐང་། པེ་ཅིན། [↑](#footnote-ref-42)
23. ལིཾ། སྣར་ཐང་། པེ་ཅིན། [↑](#footnote-ref-43)
24. སྒྲུབ། སྣར་ཐང་། པེ་ཅིན། [↑](#footnote-ref-44)
25. མ། ཞེས་པར་མ་གཞན་ནང་མེད། [↑](#footnote-ref-45)
26. བསྐུལ། སྣར་ཐང་། པེ་ཅིན། [↑](#footnote-ref-46)
27. རྟོག་པར། སྣར་ཐང་། པེ་ཅིན། [↑](#footnote-ref-47)
28. བསྒྲུབ། སྣར་ཐང་། པེ་ཅིན། [↑](#footnote-ref-48)