[རྒྱུད་འགྲེལ། ཤ། ༢༥༦བ]༄༅༅། །རྒྱ་གར་སྐད་དུ། མ་ཧཱ་ཀཱ་ལ་བ་ལིཾ་ཏེ་[[1]](#footnote-21)སྱ་ནཱ་མ[[2]](#footnote-22)། བོད་སྐད་དུ། དཔལ་མགོན་[[3]](#footnote-23)གཏོར་མ་ཞེས་བྱ་བ། དཔལ་ལྕམ་དྲལ་ལ་ཕྱག་འཚལ་ལོ། །དུར་ཁྲོད་ལ་སོགས་པའི་[[4]](#footnote-24)ཡིད་དུ་འོང་བའི་གནས་སུ། བྱང་ཆུབ་ཀྱི་[[5]](#footnote-25)སེམས་སྔོན་དུ་བཏང་ལ། བམ་བསྒྲུབ་བམ་གཏོར་མ་དབུལ་ཏེ། གཏོར་མ་ལ་གསུམ། བདག་ཁྱད་པར་དུ་བྱ་བ་དང་། གཏོར་མ་ཁྱད་པར་དུ་བྱ་བ་དང་། མགྲོན་ཁྱད་པར་དུ་བྱ་བའོ། །དང་པོ་ནི་རང་ཉིད་[[6]](#footnote-26)སྐད་ཅིག་ལ་བཅོམ་ལྡན་འདས་མི་གཡོ་བར་བསྒོམས་ལ། སྐུ་གསུང་ཐུགས་ཀྱི་ཡེ་ཤེས་[[7]](#footnote-27)བྱིན་གྱིས་བརླབ་པར་བྱའོ། །གཉིས་པ་ནི་བནྡྷ་འམ་ཐོད་པའི་ནང་དུ་མིའི་ཤ་ཆེན་ནམ་ཤ་ཁྲག་གིས་བརྒྱན་པའི་མགོན་པོའི་གཏོར་མ་བཟང་པོ་བཤམས[[8]](#footnote-28)། དེ་མེད་ན་སྣོད་གཞན་དུ་མར་གྱིས་བརྒྱན་པ་བཤམ་མོ། །གཏོར་མ་བཤམས་ཟིན་པ་དང་། ཨོཾ་སྭ་བྷཱ་ཝ་བི་ཤུདྡྷཿསརྦ་དྷརྨཱཿསྭ་བྷཱ་ཝ་བི་ཧཾ་ཞེས་བྱ་བ་[[9]](#footnote-29)ལན་གསུམ་བརྗོད་པས་གཏོར་མ་མི་དམིགས་པར་སྟོང་པར་བསྒོམ། སྟོང་པའི་ངང་ལས་ཡཾ་སྔོན་པོ་ཅིག་[[10]](#footnote-30)ཡོངས་སུ་གྱུར་པ་ལས། རླུང་གི་དཀྱིལ་འཁོར་ཁ་དོག་སྔོ་[༢༥༧ན]སྐྱར་འདུག་པའི་དབྱིབས་གཞུ་བཞིན་ནར་མོར་འདུག་པ། གཞུ་མཆོག་གཉིས་ནི་མདའ་[[11]](#footnote-31)དར་གྱི་བ་དན་གྱིས་མཚན་པ་ཅིག་བསྒོམ[[12]](#footnote-32)། དེའི་སྟེང་དུ་རཾ་ལས་མེའི་དཀྱིལ་འཁོར་གྲུ་གསུམ་འབར་བ་ཚ་བ་ཅིག་[[13]](#footnote-33)བསྒོམ། དེའི་སྟེང་ན་ཨ་[[14]](#footnote-34)ཡོངས་སུ་གྱུར་པ་ལས་ཐོད་པ་ཤིན་ཏུ་ཡངས་ཤིང་ཆེ་བ་ཅིག་[[15]](#footnote-35)བསམ་མོ། །དེའི་སྟེང་དུ་ཧྲཱིཿདཀར་པོ་[[16]](#footnote-36)དཀར་པོ་དེ་ལས་འོད་ཟེར་འཕྲོས་གཏོར་མ་ལ་མར་[[17]](#footnote-37)འཕྲོས་སོང་བས། གཏོར་མའི་མི་གཙང་བ་དང་། སྣོད་ཀྱི་དྲི་མ་དག་པར་བསམ་མོ[[18]](#footnote-38)། །དེར་ཧྲཱིཿཡང་བདུད་རྩིར་ཞུ་བར་བསམ། དེ་ནས་གཏོར་མ་བས་ཁྲུ་གང་གིས་མཐོ་བའི་སྟེང་དུ་རཾ་ལས་ཉི་མའི་དཀྱིལ་འཁོར་དེའི་སྟེང་དུ་ཧཱུཾ་ཧཱུཾ་མཐིང་[[19]](#footnote-39)མཐིང་ནག་དེ་ཡོངས་སུ་[[20]](#footnote-40)གྱུར་པ་ལས་རྡོ་རྗེ་ནག་པོ་རྩེ་དགུ་པ་ཁོང་སེང་ཅན་ཅིག་[[21]](#footnote-41)བསམ། དེའི་སྟེང་དུ་རཾ་ཡོངས་སུ་གྱུར་པ་ལས་ཉི་མའི་དཀྱིལ་འཁོར། དེའི་སྟེང་དུ་ཧཱུཾ་མཐིང་ནག་ཅིག་བཞེངས་ནས་བཞུགས་པར་བསམ། ཧཱུཾ་ལས་འོད་ཟེར་འཕྲོས་ནས་རྡོ་རྗེ་ཁོང་སེང་ནས་སོང་། རྡོ་རྗེའི་ར་[[22]](#footnote-42)འོག་མ་ནས་གཉིས་སུ་གྱེས་ནས་སོང་བས། གཞུ་མཆོག་གཉིས་ཀྱིས་བ་དན་ལ་བརྒྱབ་པས། བ་དན་གྱིས་རླུང་གཡབ་པས་[[23]](#footnote-43)རླུང་གིས་མེ་སྦར་[[24]](#footnote-44)མེས་ཐོད་པ་ཁོལ། འོད་ཡར་འཕྲོས་ནས་[[25]](#footnote-45)སོང་བས། སངས་རྒྱས་དང་བྱང་ཆུབ་སེམས་དཔའ་དང་དེ་བཞིན་གཤེགས་པའི་ཐུགས་ཀ་ནས་ཡེ་ཤེས་ཀྱི་བདུད་རྩི་རྣམ་པ་ལྔ་[[26]](#footnote-46)ཆར་འབབ་པར་བསམས་ལ། ངག་ཏུ་ཨོཾ་ཨ་ཀཱ་རོ་མུ་ཁཾ་སརྦ་དྷརྨཱ་ཎཱཾ་ཨཱདྱ་ནུཏྤནྣ་ཏྭཱཏ་ཨོཾ་ཨཱཿཧཱུཾ་ཕཊ་སྭཱ་ཧཱ་ཞེས་བྱ་བའི་སྔགས་ལན་ལྔའམ་བདུན་བརྗོད། ཨཱ་ཨཱ་ཧཱུཾ་[[27]](#footnote-47)ཧཱུཾ་དང་དེ་བཞིན་བརྗོད་རྡོ་རྗེའི་སྟེང་གི་ཉི་མ་དང་། འོག་གི་ཉི་མ་གཉིས་ཧཱུཾ་དང་གསུམ་འཁྱག་པའི་[[28]](#footnote-48)ཟར་བུ་ཞུ་བ་གཙུག་[[29]](#footnote-49)ཏུ་བདུད་རྩིར་ཞུ་བར་བསམས་ལ། དེ་ནས་རང་གི་ལག་པས་རྡོ་རྗེ་བླངས་ནས་ལན་གསུམ་དཀྲུགས་པས་བདུད་རྩི་དཀར་ཆིལ་གྱུར་པར་བསམ་མོ། །དེ་ནས་རང་གི་ལག་པའི་རྡོ་རྗེ་མི་དམིགས་པར་བསྒོམ་མོ[[30]](#footnote-50)། །དེ་ནི་གཏོར་མ་ཁྱད་པར་དུ་བྱ་བའོ[[31]](#footnote-51)། །མགྲོན་ཁྱད་པར་དུ་བྱ་བ་ནི་གཏོར་མའི་མདུན་གྱི་ནམ་མཁའ་ལ་རཾ་ཡོངས་སུ་གྱུར་པ་ལས་ཉི་མའི་དཀྱིལ་འཁོར། དེའི་སྟེང་དུ་[[32]](#footnote-52)ཧཱུཾ་མཐིང་ནག་ཅིག་[[33]](#footnote-53)བསམ། དེ་ལས་འོད་འཕྲོས་སེམས་ཅན་ཐམས་ཅད་ལ་ཕོག །སྡིག་སྒྲིབ་དག །ཐམས་ཅད་དཔལ་མགོན་པོའི་སྐུར་གྱུར། དེ་སླར་འདུས་པས་དཔལ་མགོན་པོ་སྐུ་[༢༥༧བ]མདོག་མཐིང་ནག་ཞལ་གཅིག་ཕྱག་གཉིས་པ་གཡས་གཡོན་ན་[[34]](#footnote-54)མི་ཤེས་པ་གཅོད་པའི་རལ་གྲི་དང་ཐོད་པ་ཁྲག་གིས་བཀང་བ་བསྣམས་པ། དབུ་སྐྲ་དམར་སེར་གྱེན་དུ་བརྫེས་པ། མཆེ་བ་གཙིགས་པ་མི་མགོ་རློན་པའི་དོ་ཤལ་དང་སྟག་གི་པགས་པའི་ཤམ་ཐབས་ཅན་ཅིག་[[35]](#footnote-55)བསམ། དེའི་ཐུགས་ཀར་རཾ་ཡོངས་སུ་གྱུར་པ་ལས་ཉི་མའི་དཀྱིལ་འཁོར་དེའི་སྟེང་ན་ཧཱུཾ་མཐིང་ནག་ལས་གཡས་སུ་ཕཊ་དམར་ནག་ཅིག་ཆད་སོང་བ་ལས་ཉི་མའི་གདན་ལ་དཔལ་ལེགས་ལྡན་ནག་པོ་སྐུ་མདོག་དམར་ནག་ཞལ་གཅིག་ཕྱག་གཉིས་པ། གཡས་གཡོན་ན་ཙནྡན་གྱི་བེ་ཅོན་དང་ཐོད་པ་ཁྲག་གིས་གང་བ་བསྣམས་པ། ཞབས་གཡོན་པ་ཅུང་ཟད་བརྐྱང་བ། གཡས་པ་ཅུང་ཟད་བསྐུམ་པའི་འགྱིང་བག་ཅན། རུས་པའི་ཟེ་ཕྲོག་ཅན་འཇོལ་བེར་སུམ་བརྩེགས་གཡེལ་བ་[[36]](#footnote-56)གསེར་གྱི་སྐ་རགས་[[37]](#footnote-57)བཅིངས་པ་ཅིག་[[38]](#footnote-58)ཏུ་བསྒོམ་མོ། །དེ་ནས་རང་གི་[[39]](#footnote-59)ཐུགས་ཀ་ནས་འོད་འཕྲོས་པས། རི་རབ་ཀྱི་བྱང་ཕྱོགས་ཀྱི་བང་རིམ་ནས་མགོན་པོ་དཔོན་གཡོག་[[40]](#footnote-60)སྤྱན་དྲངས་ལ། ཛཿཧཱུཾ་བཾ་ཧོཿས་བསྟིམ་མོ། །དཔལ་ལེགས་ལྡན་ལ་ཡང་དེ་བཞིན་དུ་བསྟིམ་མོ། །སྐུ་གསུང་ཐུགས་བྱིན་གྱིས་བརླབ་བོ། །ཡང་མགོན་པོའི་གཡོན་ཕྱོགས་སུ་ཡཾ་སྔོ་སྐྱ་ཡོངས་སུ་གྱུར་པ་ལས། །རླུང་གི་དཀྱིལ་འཁོར། དེའི་སྟེང་ན་བྷྱོཿསྨུག་ནག་[[41]](#footnote-61)དེ་ལས་འོད་འཕྲོས་སེམས་ཅན་ལ་ཕོག་སྡིག་སྒྲིབ་དག་ཐམས་ཅད་དཔལ་ལྷ་མོའི་སྐུར་སླར་འདུས་པས་དཔལ་ལྷ་མོ་སྐུ་མདོག་སྨུག་ནག་བོང་བུ་ག་དམར་ལ་བཅིབས་པ་ཞལ་གཅིག་[[42]](#footnote-62)ཕྱག་གཉིས་པ[[43]](#footnote-63)། གཡས་གཡོན་ན་རལ་གྲི་དང་ཐོད་པ་ཁྲག་གིས་བཀང་བ་བསྣམས་པ། མཆེ་བ་གཙིགས་པ། དབུ་སྐྲ་དམར་སེར་གྱེན་དུ་བརྫེས་པ། རུས་པའི་རྒྱན་ཆ་ཅན། གོང་སྨེད་གོང་ཐག་སྦྲུལ་ལས་[[44]](#footnote-64)བྱས་པ། སྔ་ཤ་ཕྱི་ཤ་ལ་མི་རོ་བཏགས་པ[[45]](#footnote-65)། ནད་ཀྱི་རྐྱལ་པ་[[46]](#footnote-66)དང་། མཚོན་གྱི་དྲུ་གུ་ཐོགས་པ་ཅིག་[[47]](#footnote-67)བསྒོམ་མོ། །དེའི་ཐུགས་ཀ་ནས་རཾ་ཡོངས་སུ་གྱུར་པ་ལས་ཉི་མའི་དཀྱིལ་འཁོར། དེའི་སྟེང་ན་བྷྱོཿསྨུག་ནག་[[48]](#footnote-68)དེ་ལས་གཡོན་ཕྱོགས་སུ་བྷྱོཿནག་པོ་[[49]](#footnote-69)ནག་པོ་ཅིག་[[50]](#footnote-70)ཆད་སོང་བ[[51]](#footnote-71)། དཔལ་རེ་མ་ཏི་སྐུ་མདོག་ནག་མོ་རེ་བའི་གོས་གྱོན་པ་དྲེའུ་ནག་པོ་ལ་ཆིབས་པ་[[52]](#footnote-72)ཞལ་གཅིག་ཕྱག་གཉིས་མ་གཡས་གཡོན་ན་རལ་གྲི་དང་ཐོད་པ་ཐོགས་པ། [༢༥༨ན]མཆེ་བ་གཙིགས་པ[[53]](#footnote-73)། སྐྲ་གཟིངས་པ། གོང་སྨེད་[[54]](#footnote-74)གོང་ཐག་སྦྲུལ་ལས་[[55]](#footnote-75)བྱས་པ། སྔ་ཤ་ཕྱི་ཤ་ལ་མི་རོ་བཏགས་པ། ནད་ཀྱི་རྐྱལ་བུ་དང་མཚོན་གྱི་དྲུ་གུ་[[56]](#footnote-76)ཐོགས་པ་ཅིག་[[57]](#footnote-77)ཏུ་བསྒོམ་མོ། །དེ་ནས་རང་གི་ཐུགས་ཀ་[[58]](#footnote-78)ནས་འོད་འཕྲོས་སོང་བས། སུམ་ཅུ་རྩ་གསུམ་གྱི་རྣམ་པར་རྒྱལ་བའི་ཁང་བཟངས་[[59]](#footnote-79)ཀྱི་བྱང་ཤར་མཚམས་ཀྱི་མཚོ་མུ་ལེ་ལྡིངས་[[60]](#footnote-80)ནས་ཡེ་ཤེས་ཀྱི་ལྷ་མོ་འཁོར་བཅས་སྤྱན་དྲངས་ལ། ཛཿཧཱུཾ་བཾ་ཧོཿས་བསྟིམ་མོ། །ལྷ་མོ་དྲེལ་ཞོན་མ་ལ་ཡང་དེ་བཞིན་དུ་བསྟིམ་མོ། །དེ་ནས་སྐུ་གསུང་ཐུགས་བྱིན་གྱིས་བརླབ་པོ[[61]](#footnote-81)། །དེ་ནས་བཟླས་པ་བྱེད་ན། རང་གི་སྙིང་ག་ནས་རཾ་ཡོངས་སུ་གྱུར་པ་ལས་ཉི་མའི་དཀྱིལ་འཁོར་གྱི་སྟེང་ན་ཧཱུཾ་མཐིང་ནག་བཞེངས་ནས་བཞུགས་པ་ལ། ཨོཾ་ཙཎྜ་མ་ཧཱ་ཀཱ་ལ་བཛྲ་དཾ་ཥྚི་[[62]](#footnote-82)ན་ཧཱུཾ་ཧཱུཾ་ཧཱུཾ་[[63]](#footnote-83)ཕཊ་ཅེས་བྱ་བའི་སྔགས་ཀྱིས་གཡས་སྐོར་དུ་བསྐོར་ནས་ཡོད་པར་བསམས་ལ། དེ་རང་གི་ཁ་ནས་ཐོན་[[64]](#footnote-84)མགོན་པོའི་ཞལ་དུ་སོང་། ལྟེ་བ་ནས་ཐོན་རང་གི་ལྟེ་བར་ཡང་རང་གི་ཁ་ནས་ཐོན་མགོན་པོའི་ཞལ་དུ་དེ་བཞིན་དུ་ཁོར་ཡུག་ཏུ་འཁོར་བར་བསམས་ཤིང་[[65]](#footnote-85)བཟླས་པར་བྱའོ། །དཔལ་ལྷ་མོའི་ཟླས་པ་[[66]](#footnote-86)བྱེད་ན་ཁོར་ཡུག་གི་བཟླས་པ་མི་བྱ་བར་དཔལ་ལྷ་མོ་ལ་དམིགས་ལ། ཨོཾ་རོ་རུ་རོ་རུ་ཏྲི་[[67]](#footnote-87)ཙ་པ་ལ་ཨ་ཏྲི་ཙ་པ་ལ་ཨ་ཤུག་[[68]](#footnote-88)མེ་མ་ཧཱུཾ་བྷྱོཿཛྫཿཛྫཿཞེས་[[69]](#footnote-89)ཞེས་བྱ་བའི་བཟླས་པ་བྱའོ། །བཟླས་པ་མི་བྱེད་པར་གཏོར་མ་བཏང་[[70]](#footnote-90)ན། བསྐྱེད་པ་བཞི་པོ་[[71]](#footnote-91)མི་དམིགས་ཏེ་[[72]](#footnote-92)ལྕེའི་སྟེང་དུ་ཧཱུཾ་རེ་ཡང་བཏབ་པོ[[73]](#footnote-93)། །ཧཱུཾ་བཞི་པོ་དེ་ཡོངས་སུ་གྱུར་པ་ལས། ལྕེ་སྟོད་རྡོ་རྗེ་ལྕེ་སྨད་སྦུ་[[74]](#footnote-94)གུར་ཡོད་པར་བསམས་ལ། མགོན་པོ་ལ་སྟོབས་[[75]](#footnote-95)ན་ཧཱུཾ་ཞེས་བརྗོད་པས། གཏོར་མ་ལ་དར་[[76]](#footnote-96)བཙུགས་ནས་གསོལ་བར་བསམས་ལ། ཧཱུཾ་ཨོཾ་ཙཎྜ་མ་ཧཱ་ཀཱ་ལ་ཁ་ཁ་བ་ལིཾ་ཏ་ཁཱ་ཧི་ཞེས་བྱ་བ་ཞེས་བྱ་བ་[[77]](#footnote-97)ལན་གསུམ་གྱིས་བསྟབས་སོ[[78]](#footnote-98)། །ཨོཾ་ཙཎྜ་དེ་བ་མ་ཧཱ་ཀཱ་ལ་བ་ལིཾ་ཁཱ་ཧི་ཁཱ་[[79]](#footnote-99)ཧི་ཞེས་བྱ་བ་ལན་གསུམ་གྱིས་ལྷ་མོ་དཔོན་གཡོག་ལ་བསྟབས་སོ[[80]](#footnote-100)། །དེ་ནས་འདོད་པའི་དོན་ལ་གསོལ་བ་གདབ་པོ། །ཨོཾ་ཁྱེད་ཀྱིས་སེམས་ཅན་དོན་ཀུན་མཛད། །རྗེས་སུ་མཐུན་པའི་དངོས་གྲུབ་སྩོལ། །སངས་རྒྱས་ཡུལ་དུ་གཤེགས་ནས་ཀྱང་། །སླར་ཡང་སེམས་ཅན་དོན་ལ་གཤེགས། །ཨོཾ་ཨཱཿཧཱུཾ་མུཿཞེས་བྱ་བས་ཡེ་ཤེས་སེམས་དཔའ་གཤེགས། བསྐྱེད་པ་བཞི་པོ་མི་དམིགས་པར་བསྒོམ། གཏོར་མ་ས་གཙང་སར་བསྐྱལ་ལོ། །དཱི་པཾ་ཀ་ར་ཤྲཱི་ཛྙཱ་ནས་མཛད་པ། ལོ་ཙཱ་བ་[[81]](#footnote-101)འབྲོམ་སྟོན་གྱིས་བསྒྱུར་བའོ། །[[82]](#footnote-102)ཨོཾ་ཤྲཱི་མ་ཧཱ་ཀཱ་ལ་ཏྲི་ཡཾ་ཛ། ཨོཾ་ཏྲག་རག་ཤ་མའི་ཐུན་བྷྱོ་མ་ཧཱ་ཡག་ཤ་ཏྲི་ཎ་ནག་མོ་ཐུན་བྷྱོ། སྙིང་གར་[[83]](#footnote-103)རཀྴ་ཐུན་བྷྱོ།།

1. ཏ། སྣར་ཐང་། པེ་ཅིན། [↑](#footnote-ref-21)
2. ནཱ་མཿ། སྣར་ཐང་། པེ་ཅིན། [↑](#footnote-ref-22)
3. ནག་པོའི། སྣར་ཐང་། པེ་ཅིན། [↑](#footnote-ref-23)
4. ལ་སོགས་པ། སྣར་ཐང་། པེ་ཅིན། [↑](#footnote-ref-24)
5. ཀྱིས། སྣར་ཐང་། པེ་ཅིན། [↑](#footnote-ref-25)
6. རང། སྣར་ཐང་། པེ་ཅིན། [↑](#footnote-ref-26)
7. ཡི་གེ། སྣར་ཐང་། པེ་ཅིན། [↑](#footnote-ref-27)
8. བཤམ། སྣར་ཐང་། པེ་ཅིན། [↑](#footnote-ref-28)
9. ཞེས་བྱ་པ། སྣར་ཐང་། པེ་ཅིན། [↑](#footnote-ref-29)
10. ཞིག། སྣར་ཐང་། པེ་ཅིན། [↑](#footnote-ref-30)
11. ན་མར། སྣར་ཐང་། པེ་ཅིན། [↑](#footnote-ref-31)
12. ཞིག་བསྒོམས། སྣར་ཐང་། པེ་ཅིན། [↑](#footnote-ref-32)
13. ཞིག། སྣར་ཐང་། པེ་ཅིན། [↑](#footnote-ref-33)
14. དུ་ཨ་ལས། སྣར་ཐང་། པེ་ཅིན། [↑](#footnote-ref-34)
15. གཅིག། སྣར་ཐང་། པེ་ཅིན། [↑](#footnote-ref-35)
16. ཧྲིཿདཀར་པོ། སྣར་ཐང་། པེ་ཅིན། [↑](#footnote-ref-36)
17. ལ། སྣར་ཐང་། པེ་ཅིན། [↑](#footnote-ref-37)
18. མོས། སྣར་ཐང་། [↑](#footnote-ref-38)
19. ཧཱུཾཿམཐིང། སྣར་ཐང་། [↑](#footnote-ref-39)
20. ཡོངས། སྣར་ཐང་། པེ་ཅིན། [↑](#footnote-ref-40)
21. གཅིག། སྣར་ཐང་། པེ་ཅིན། [↑](#footnote-ref-41)
22. རྭ། སྣར་ཐང་། པེ་ཅིན། [↑](#footnote-ref-42)
23. གཡབ། སྣར་ཐང་། པེ་ཅིན། [↑](#footnote-ref-43)
24. འབར། སྣར་ཐང་། པེ་ཅིན། [↑](#footnote-ref-44)
25. ནས། ཞེས་པར་མ་གཞན་ནང་མེད། [↑](#footnote-ref-45)
26. ལྔའི། སྣར་ཐང་། པེ་ཅིན། [↑](#footnote-ref-46)
27. ཨཱཿཧཱུཾ། སྣར་ཐང་། པེ་ཅིན། [↑](#footnote-ref-47)
28. འཁྱགས་པའི། སྣར་ཐང་། པེ་ཅིན། [↑](#footnote-ref-48)
29. ཙུག། སྣར་ཐང་། པེ་ཅིན། [↑](#footnote-ref-49)
30. བསྒོམ། སྣར་ཐང་། པེ་ཅིན། [↑](#footnote-ref-50)
31. བྱ་བྱའོ། སྣར་ཐང་། པེ་ཅིན། [↑](#footnote-ref-51)
32. ན། སྣར་ཐང་། ལ། པེ་ཅིན། [↑](#footnote-ref-52)
33. གཅིག། སྣར་ཐང་། པེ་ཅིན། [↑](#footnote-ref-53)
34. ན། ཞེས་པར་མ་གཞན་ནང་མེད། [↑](#footnote-ref-54)
35. ཤམ་སྟབས་ཅན། པེ་ཅིན། ཤམ་ཐབས་ཅན། སྣར་ཐང་། [↑](#footnote-ref-55)
36. རྩེགས་གསོལ་བ། སྣར་ཐང་། པེ་ཅིན། [↑](#footnote-ref-56)
37. ཅན། སྣར་ཐང་། པེ་ཅིན། [↑](#footnote-ref-57)
38. ཞིག། སྣར་ཐང་། པེ་ཅིན། [↑](#footnote-ref-58)
39. གིས། སྣར་ཐང་། པེ་ཅིན། [↑](#footnote-ref-59)
40. གཡོགས། པེ་ཅིན། [↑](#footnote-ref-60)
41. བྷྱོ་རྨུག་གནག། སྣར་ཐང་། པེ་ཅིན། [↑](#footnote-ref-61)
42. ཅིག། སྣར་ཐང་། པེ་ཅིན། [↑](#footnote-ref-62)
43. གཉིས་མ། སྣར་ཐང་། པེ་ཅིན། [↑](#footnote-ref-63)
44. ལ། སྣར་ཐང་། པེ་ཅིན། [↑](#footnote-ref-64)
45. བཏག་པ། པེ་ཅིན། [↑](#footnote-ref-65)
46. རྒྱལ་པ། སྣར་ཐང་། [↑](#footnote-ref-66)
47. ཞིག། སྣར་ཐང་། པེ་ཅིན། [↑](#footnote-ref-67)
48. དུ་བྷྱོ་སྨུག་གནག། སྣར་ཐང་། པེ་ཅིན། [↑](#footnote-ref-68)
49. བྷྱོ་ནག་པོ། སྣར་ཐང་། པེ་ཅིན། [↑](#footnote-ref-69)
50. གཅིག། སྣར་ཐང་། པེ་ཅིན། [↑](#footnote-ref-70)
51. སོང་བས། སྣར་ཐང་། པེ་ཅིན། [↑](#footnote-ref-71)
52. ནག་མོ་ལ་བཅིབས་པ། སྣར་ཐང་། པེ་ཅིན། [↑](#footnote-ref-72)
53. གཙིགས། སྣར་ཐང་། པེ་ཅིན། [↑](#footnote-ref-73)
54. རྨེད། སྣར་ཐང་། པེ་ཅིན། [↑](#footnote-ref-74)
55. ལ། སྣར་ཐང་། པེ་ཅིན། [↑](#footnote-ref-75)
56. བུ། སྣར་ཐང་། [↑](#footnote-ref-76)
57. ཞིག། སྣར་ཐང་། པེ་ཅིན། [↑](#footnote-ref-77)
58. ཀ། ཞེས་པར་མ་གཞན་ནང་མེད། [↑](#footnote-ref-78)
59. གཟངས། སྣར་ཐང་། པེ་ཅིན། [↑](#footnote-ref-79)
60. ལྡིང། སྣར་ཐང་། པེ་ཅིན། [↑](#footnote-ref-80)
61. བརློབ་པོ། སྣར་ཐང་། པེ་ཅིན། [↑](#footnote-ref-81)
62. དཾ། སྣར་ཐང་། པེ་ཅིན། [↑](#footnote-ref-82)
63. ཕཊ། སྣར་ཐང་། པེ་ཅིན། [↑](#footnote-ref-83)
64. ཐོན། ཞེས་པར་མ་གཞན་ནང་མེད། [↑](#footnote-ref-84)
65. བསམ་ཞིང། སྣར་ཐང་། པེ་ཅིན། [↑](#footnote-ref-85)
66. བཟླས་པ། སྣར་ཐང་། པེ་ཅིན། [↑](#footnote-ref-86)
67. རུ་རུ་རོ་རུ་རུ། སྣར་ཐང་། པེ་ཅིན། [↑](#footnote-ref-87)
68. ཙ་པ་ལ་ཨ་ཤུད། སྣར་ཐང་། པེ་ཅིན། [↑](#footnote-ref-88)
69. བྷྱོ་ཛྫ་ཛྫཞེས། སྣར་ཐང་། པེ་ཅིན། [↑](#footnote-ref-89)
70. གཏོང། སྣར་ཐང་། པེ་ཅིན། [↑](#footnote-ref-90)
71. ལྕེ། སྣར་ཐང་། པེ་ཅིན། [↑](#footnote-ref-91)
72. ཏེ། ཞེས་པར་མ་གཞན་ནང་མེད། [↑](#footnote-ref-92)
73. ཡོད་པར་བསམས་ལ། སྣར་ཐང་། པེ་ཅིན། [↑](#footnote-ref-93)
74. བུ། སྣར་ཐང་། པེ་ཅིན། [↑](#footnote-ref-94)
75. སྟོབ། སྣར་ཐང་། པེ་ཅིན། [↑](#footnote-ref-95)
76. གཏར། སྣར་ཐང་། པེ་ཅིན། [↑](#footnote-ref-96)
77. ཞེས་བྱ་ལ། སྣར་ཐང་། པེ་ཅིན། [↑](#footnote-ref-97)
78. བསྟབ་བོ། སྣར་ཐང་། པེ་ཅིན། [↑](#footnote-ref-98)
79. ཁ། སྣར་ཐང་། [↑](#footnote-ref-99)
80. བསྟབ་བོ། སྣར་ཐང་། པེ་ཅིན། [↑](#footnote-ref-100)
81. ལོ་ཙ་བ། སྣར་ཐང་། པེ་ཅིན། [↑](#footnote-ref-101)
82. །\_། ཞེས་པར་མ་གཞན་ནང་མེད། [↑](#footnote-ref-102)
83. ཀར། སྣར་ཐང་། པེ་ཅིན། [↑](#footnote-ref-103)