༄༅༅། །རྒྱ་གར་སྐད་དུ། ཤྲཱི་མ་ཧཱ་ཀཱ་ལ་སྱ་ཥྚ་[[1]](#footnote-21)མནྟྲ་སྟོ་ཏྲ་ནཱ་མ། བོད་སྐད་དུ། དཔལ་ནག་པོ་ཆེན་པོ་ལ་བསྟོད་པ་རྐང་པ་བརྒྱད་པ་ཞེས་བྱ་བ། དཔལ་ནག་པོ་ཆེན་པོ་ལ་ཕྱག་འཚལ་ལོ། །ཨོཾ་གྲུབ་པར་གྱུར་ཅིག །ཧཱུཾ་ཧཱུཾ་ཕཊ་ཅེས་དྲག་པོའི་སྒྲ་ཡིས་སྲིད་པ་གསུམ་གྱི་ཁོང་ནི་མ་ལུས་འགེངས་ནུས་པའི། །ཧ་ཧ་ཊ་ཊ་[[2]](#footnote-22)ཞེས་བཞད་སྒྲ་[[3]](#footnote-23)གང་ཞིག་དུས་ཀུན་དུ་ནི་ཤིན་ཏུ་འཇིགས་མཛད་མཛད་ཅིང[[4]](#footnote-24) །།ཀཾ་ཀཾ་ཀཾ་ཞེས་ཐོད་པའི་ཕྲེང་བས་དབུ་ལ་སྤྲས་ཤིང་ནག་པོའི་མཐུ་[[5]](#footnote-25)དང་མཚུངས་པའི་སྐུ། །བྷྲུཾ་བྷྲུཾ་བྷྲུཾ་ཞེས་ཁྲོས་པའི་མཆོག་གི་ཁྲོ་གཉེར་འཇིགས་མཛད་འཇིགས་པ་ཁྭ་[[6]](#footnote-26)གདངས་ཤ་ཟ་ཞིང་། །དབུ་སྐྲ་དང་ནི་སྨ་ར་ཆེས་[[7]](#footnote-27)སེར་ཉེ་བར་སྤྱོད་པའི་ཞིང་སྐྱོང་ཁྱོད་ཀྱིས་སྲུང་བར་མཛོད། །རཾ་རཾ་རཾ་ཞེས་སྤྱན་མར་[[8]](#footnote-28)འཁྲུག་ཅིང་བསྒྱུར་[[9]](#footnote-29)མཛད་ཀྲུཾ་ཀྲུཾ་ཀྲུཾ་ཞེས་རབ་སྒྲོགས་སྤྱན་གྱིས་གཟིགས། །སྨིན་མ་སེར་ཞིང་མཆེ་གཙིགས་རོ་ཡི་གདན་ལ་དགྱེས་པའི་ཞིང་སྐྱོང་ཁྱོད་ཀྱིས་ཞིང་སྐྱོང་མཛོད། །ཧ་ཧ་ཧཱུཾ་དང་ཀཱི་ལི་ཀཱི་[[10]](#footnote-30)ལི་ཞེས་སྒྲོགས་ཕྱག་གཡོན་ཁ་ཊྭཱཾ་གར་བཅས་ཐོད་པ་བསྣམས། །རུ་རུ་རུ་ཞེས་ཁྲག་རྒྱུན་འབབ་པ་ཕྱག་གིས་བསྣམས་ཤིང་གསོལ་བ་འཐུངས་པ་[[11]](#footnote-31)ལ་དགྱེས་ཤིང་། །ཁཾ་ཁཾ་ཁཾ་ཞེས་གཏུམ་པའི་ཕྱག་གཡས་གྲི་གུག་རལ་གྲི་བགེགས་རྣམས་ལ་ནི་རོལ་མཛད་པའི། །ཊཾ་ཊཾ་ཊཾ་[[12]](#footnote-32)ཞེས་ཌ་མ་རུ་ཅན་འདི་ཡིས་འདུལ་ཚད་[[13]](#footnote-33)འཁོར་བཅས་ཞིང་སྐྱོང་ཁྱོད་ཀྱིས་སྲུངས། །རབ་ཏུ་རྔམ་ཞིང་མགོ་བོ་རྣམས་ཀྱི་ཕྲེང་བས་གཤིན་རྗེ་དང་མཚུངས་འཇིགས་པའི་སྐུ་བརྒྱན་ཅིང་། །ཀྵཾ་ཀྵཾ་ཀྵཾ་[[14]](#footnote-34)ཞེས་བཟོད་པའི་ཐུགས་[[15]](#footnote-35)ཅན་ཅ་ཅོ་སྒྲོགས་པར་བྱེད་པའི་གདུག་པ་རྣམས་བཟུང་[[16]](#footnote-36)སྟེ། །གཅིག་པུས་སྣ་ཚོགས་མནན་ཅིང་མནན་ནས་ཧ་ཀ་ཧ་ཀ་[[17]](#footnote-37)བརྗོད་མཛད་ཆར་སྤྲིན་སྔོན་པོའི་མདོག །སྐུ་ལ་མི་ཡི་ཤ་དང་རྒྱུ་མས་བྲེལ་བའི་[[18]](#footnote-38)རྒྱན་གྱིས་[[19]](#footnote-39)ཀུན་ནས་བརྒྱན་ཅིང་ཞལ་དུ་གསོལ། །དྲག་ཤུལ་ཕྱག་གིས་འདོད་པའི་གཟུགས་དང་མི་སྡུག་གཟུགས་ཅན་གྱི་ནི་འབྱུང་པོ་རོ་ལངས་ཚོགས[[20]](#footnote-40)། །མ་ལུས་བཟུང་[[21]](#footnote-41)ནས་མྱུར་དུ་བསད་པ་རྣམས་ཀྱི་མགོ་བོའི་[[22]](#footnote-42)ཁྲག་རྒྱུན་འབབ་པ་རབ་ཏུ་གསོལ། །ཧྲཱིཾ་ཀྵིཾ་ཤྲཱིཾགི་[[23]](#footnote-43)གི་སྔགས་ཀྱི་གསུངས་ཅན་པ་ཙ་པ་ཙའི་སྔགས་ཀྱིས་བགེགས་རྣམས་རབ་ཏུ་སྲེག །རོལ་པས་རོལ་པ་སེལ་ཞིང་མི་ཡིས་གང་བའི་མཚོ་[[24]](#footnote-44)ལ་ཞིང་སྐྱོང་ཁྱོད་ཀྱིས་སྲུང་བར་མཛད[[25]](#footnote-45)། །ཕེཾ་ཕེཾ་ཕཊ་ཅེས་སྒྲོགས་པ་[[26]](#footnote-46)སོ་སོར་བསྐྱོད་པའི་མེ་དཔུང་ཆེན་པོའི་དབུས་སུ་བཞུགས་[[27]](#footnote-47)ནས་སུ། །རིགས་ཀྱི་ལུས་ཅན་སྲུང་བར་[[28]](#footnote-48)མཛོད་ཅིག་སྒྲུབ་པོ་རྣམས་ཀྱི་[[29]](#footnote-49)ཞིང་རྣམས་ངེས་པར་སྐྱོང་མཛོད་ཅིག[[30]](#footnote-50)།ཕྱུགས་རྣམས་ཀྱིས་ནི་ཉིན་རེ་བཞིན་དུ་བགེགས་དང་སྡིག་འཇོམས་དྲི་མེད་བརྙེས་པ་[[31]](#footnote-51)ཆུ་ཉི་བཞིན། །ཙཾ་ཙཾ་ཙཾ་ཞེས་གཏུམ་པོའི་ཤུགས་ཀྱིས་རབ་གཡོས་རྨད་བྱུང་འོད་ཀྱིས་འཇིག་རྟེན་སྣང་མཛད་པ། །ཀྲིཾ་ཀྲིཾ་ཀྲིཾ་[[32]](#footnote-52)ཞེས་གཤེགས་པས་དགྲ་བོ་ཉོན་མོངས་པ་རྣམས་ངེས་པར་ཉོན་མོངས་འཇོམས་མཛད་ཅིང། །སཾ་སཾ་སཾ་ཞེས་ཚོགས་པའི་བདག་ཉིད་དག་ཐོས་ཅིང་[[33]](#footnote-53)འཛིན་ཞིང་སྐྱོང་གང་ཡིན་ཁྱོད་ཀྱིས་སྐྱོངས། །བཾ་བཾ་བཾ་ཞེས་གཤིན་རྗེ་ལྟར་འགྲོ་[[34]](#footnote-54)དྲི་མ་མེད་པའི་སྣ་ཚོགས་ཆུ་བཞིན་གཟིགས་མཛད་ཅིང་། །ཡཾ་ཡཾ་ཡཾ་ཞེས་རླུང་གི་ཤུགས་ཀྱིས་མྱུར་དུ་རྒྱུ་ཞིང་ཉོན་མོངས་འཇིག་རྟེན་གནོད་བྱེད་མཁྱེན། །ཀླིཾ་ཀླིཾ་ཀླིཾ་[[35]](#footnote-55)ཞེས་གདུག་པའི་གཟུགས་ཀྱིས་སྲིད་གསུམ་ཉིན་མཚན་དུས་ཀུན་ཉོན་མོངས་གྱུར་པ་གང་། །[[36]](#footnote-56)པཾ་པཾ་པཾ་ཞེས་ཐུགས་རྗེའི་ཞགས་པས་བྱོལ་སོང་རྣམས་འཛིན་ཕྱག་གིས་གདུལ་བྱ་རྣམས་སྐྱོང་བ། །སྔགས་བདག་སྔགས་ཀྱི་ལུས་ཅན་ཐུགས་ཀྱི་[[37]](#footnote-57)སྔགས་པ་རྣམས་ལ་འབྲས་བུ་བློ་གྲོས་[[38]](#footnote-58)མཚུངས་མེད་སྟེར། །ཞིང་རྣམས་སྐྱོང་བར་མཛད་པ་ཁྱོད་ཀྱིས་འགྲོ་བའི་ལུས་རྣམས་མ་ལུས་ཡུན་རིང་བསྐྱང་དུ་གསོལ། །སྒྲུབ་པ་པོ་ཡི་སློབ་དཔོན་འགའ་ཞིག་[[39]](#footnote-59)དམ་ཚིག་[[40]](#footnote-60)གང་ཞིག་བློ་ལྡན་གུས་པ་ཡི[[41]](#footnote-61)། །ཐུན་གཉིས་སུ་[[42]](#footnote-62)ནི་སྔགས་རྣམས་བརྒྱད་པོ་ཀློག་བྱེད་དེ་ནི་བསོད་ནམས་ལྡན་པར་གྱུར་པ་[[43]](#footnote-63)དང། །ཚེ་དང་དཔལ་དང་གྲགས་དང་མཐུ་སྟོབས་འབྱོར་པ་འཛིན་དང་གཟི་བརྗིད་རྒྱས་པ་མཚུངས་པ་མེད[[44]](#footnote-64)། །ས་སྟེང་དང་ནི་མཐོ་རིས་སུའང་དེ་ཡི་བགེགས་ཀྱི་ཚོགས་རྣམས་རྟག་ཏུ་ཉམས་པར་འགྱུར། །དཔལ་ནག་པོ་ཆེན་པོ་ལ་བསྟོད་པ་རྐང་པ་བརྒྱད་པ་ཞེས་བྱ་བ། སློབ་དཔོན་ཆེན་པོ་འཕགས་པ་ཀླུ་སྒྲུབ་ཀྱི་ཞལ་མངའ་[[45]](#footnote-65)ནས་མཛད་པའོ།། །།རྒྱ་གར་གྱི་མཁན་པོ་ཤྲཱི་[[46]](#footnote-66)བཻ་རོ་ཙ་ན་བཛྲ་དང། བོད་ཀྱི་ལོ་ཙཱ་བ་[[47]](#footnote-67)བནྡེ་ལྡི་[[48]](#footnote-68)རི་ཆོས་གྲགས་ཀྱིས་བསྒྱུར་ཅིང་ཞུས་ཏེ་གཏན་ལ་ཕབ་པའོ།། །།

1. སྱཱཥྚ། སྣར་ཐང་། པེ་ཅིན། [↑](#footnote-ref-21)
2. ཧཱ་ཧཱ་ཊྚ་ཊྚ། པེ་ཅིན། ཧཱ་ཧཱ་ཊྚཱ་ཊྚ། སྣར་ཐང་། [↑](#footnote-ref-22)
3. ༼སྒྲ། སྣར་ཐང་། པེ་ཅིན། [↑](#footnote-ref-23)
4. མཛད་པ། སྣར་ཐང་། པེ་ཅིན། [↑](#footnote-ref-24)
5. མཆུ། སྣར་ཐང་། པེ་ཅིན། [↑](#footnote-ref-25)
6. ༼ཁྭ། སྣར་ཐང་། པེ་ཅིན། [↑](#footnote-ref-26)
7. རྨ་ར་ཆེར། སྣར་ཐང་། པེ་ཅིན། [↑](#footnote-ref-27)
8. དམར། སྣར་ཐང་། པེ་ཅིན། [↑](#footnote-ref-28)
9. སྒྱུར། སྣར་ཐང་། པེ་ཅིན། [↑](#footnote-ref-29)
10. ཀི་ལི་ཀི། སྣར་ཐང་། པེ་ཅིན། [↑](#footnote-ref-30)
11. གསོལ་དེ་འཐུང་བ། སྣར་ཐང་། པེ་ཅིན། [↑](#footnote-ref-31)
12. མཛད་པ། །ཌཾ་ཌཾ་ཌཾ། སྣར་ཐང་། པེ་ཅིན། [↑](#footnote-ref-32)
13. མཛད། སྣར་ཐང་། པེ་ཅིན། [↑](#footnote-ref-33)
14. ཀྵཱིཾ་ཀྵཱིཾ་ཀྵཱིཾ། སྣར་ཐང་། པེ་ཅིན། [↑](#footnote-ref-34)
15. གཟུགས། སྣར་ཐང་། པེ་ཅིན། [↑](#footnote-ref-35)
16. གཟུང། སྣར་ཐང་། པེ་ཅིན། [↑](#footnote-ref-36)
17. བསྣན་ཅིང་བསྣན་ནས་ཀ་ཧ་ཀ་ཧ། སྣར་ཐང་། པེ་ཅིན། [↑](#footnote-ref-37)
18. མ་སྦྲེལ་བའི། སྣར་ཐང་། པེ་ཅིན། [↑](#footnote-ref-38)
19. ཕྲེང་བས། སྣར་ཐང་། པེ་ཅིན། [↑](#footnote-ref-39)
20. ཆགས། སྣར་ཐང་། པེ་ཅིན། [↑](#footnote-ref-40)
21. གཟུང། སྣར་ཐང་། པེ་ཅིན། [↑](#footnote-ref-41)
22. མགོ་བོ། སྣར་ཐང་། པེ་ཅིན། [↑](#footnote-ref-42)
23. ཀྵུཾ་ཤྟིཾགི། སྣར་ཐང་། པེ་ཅིན། [↑](#footnote-ref-43)
24. ས། སྣར་ཐང་། པེ་ཅིན། [↑](#footnote-ref-44)
25. བསྲུང་བར་མཛོད། སྣར་ཐང་། པེ་ཅིན། [↑](#footnote-ref-45)
26. སྒྲོགས་པས། སྣར་ཐང་། པེ་ཅིན། [↑](#footnote-ref-46)
27. གཞུགས། པེ་ཅིན། [↑](#footnote-ref-47)
28. སྐྱོད་པར། སྣར་ཐང་། པེ་ཅིན། [↑](#footnote-ref-48)
29. ཀྱིས། སྣར་ཐང་། པེ་ཅིན། [↑](#footnote-ref-49)
30. ༼ཅིག། སྣར་ཐང་། པེ་ཅིན། [↑](#footnote-ref-50)
31. མཉེས་པ། སྣར་ཐང་། པེ་ཅིན། [↑](#footnote-ref-51)
32. ཀྲཾ་ཀྲཾ་ཀྲཾ། སྣར་ཐང་། པེ་ཅིན། [↑](#footnote-ref-52)
33. དམ་ཚིག་ཐོགས། སྣར་ཐང་། པེ་ཅིན། [↑](#footnote-ref-53)
34. ཁྲོ། སྣར་ཐང་། པེ་ཅིན། [↑](#footnote-ref-54)
35. ཀླཱྃ་ཀླཱྃ་ཀླཱྃ། སྣར་ཐང་། པེ་ཅིན། [↑](#footnote-ref-55)
36. ཀྵཾ་ཞེས་ཕན་པར་མཛད་ཅིང་གནོད་པ་སྐད་ཅིག་གིས་སེལ་ཞིང་སྐྱོང་ཁྱོད་ཀྱིས་སྐྱོངས། སྣར་ཐང་། པེ་ཅིན། [↑](#footnote-ref-56)
37. ཀྱིས། སྣར་ཐང་། པེ་ཅིན། [↑](#footnote-ref-57)
38. བློ་གྲོས་འབྲས་བུ། སྣར་ཐང་། པེ་ཅིན། [↑](#footnote-ref-58)
39. གང་ཞིག། སྣར་ཐང་། པེ་ཅིན། [↑](#footnote-ref-59)
40. ༽ཐོས་འཛིན། སྣར་ཐང་། པེ་ཅིན། [↑](#footnote-ref-60)
41. གྱུར་པ་དག། སྣར་ཐང་། པེ་ཅིན། [↑](#footnote-ref-61)
42. གསུམ་དུ། སྣར་ཐང་། པེ་ཅིན། [↑](#footnote-ref-62)
43. འགྱུར་བ། སྣར་ཐང་། པེ་ཅིན། [↑](#footnote-ref-63)
44. མེད་སྟེར། སྣར་ཐང་། པེ་ཅིན། [↑](#footnote-ref-64)
45. སྔ། སྣར་ཐང་། པེ་ཅིན། [↑](#footnote-ref-65)
46. མཛད་པའོཀོ་ས་ལའི་རྣལ་འབྱོར་པ་ཤྲི། སྣར་ཐང་། པེ་ཅིན། [↑](#footnote-ref-66)
47. ལོ་ཙ་བ། སྣར་ཐང་། པེ་ཅིན། [↑](#footnote-ref-67)
48. དིང། སྣར་ཐང་། པེ་ཅིན། [↑](#footnote-ref-68)