[རྒྱུད་འགྲེལ། ཐུ། ༡༥༦བ]༄༅༅། །རྒྱ་གར་སྐད་དུ། བཛྲ་བི་དཱ་ར་ཎ་[[1]](#footnote-21)ནཱ་མ་དྷཱ་ར་ཎི་ཊཱི་ཀཱ[[2]](#footnote-22) །བོད་སྐད་དུ། རྡོ་རྗེས་རྣམ་པར་འཇོམས་པ་ཞེས་བྱ་བའི་[༡༥༧ན]གཟུངས་ཀྱི་བཤད་པ། འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ། །ཐམས་ཅད་མཁྱེན་པ་[[3]](#footnote-23)འཇིག་རྟེན་མགོན། དུག་གསུམ་ནད་སེལ་སྨན་གྱི་མཆོག །འཕགས་པའི་ཚོགས་ལ་ཕྱག་འཚལ་ཏེ། །དེ་ཡི་གཞུང་འགྲེལ་བྱ་བར་འདོད། །དེ་ལ་མདོ་སྡེ་འདི་འཆད་པར་འདོད་པས། བསྡུས་པའི་དོན་རྣམ་པ་གཉིས་སུ་ཤེས་པར་བྱ་སྟེ། གླེང་གཞི་ཕུན་སུམ་ཚོགས་པ་དང། མདོ་བཤད་པའོ། །དེ་ལ་མདོ་ལ་བཞི་སྟེ། ཡོན་ཏན་འབྱུང་བའི་རྒྱུའི་ཏིང་ངེ་འཛིན་གྱི་ཁྱད་པར་དང། ཡོན་ཏན་གྱི་རང་བཞིན་དངོས་གཞི་དང། ཡོན་ཏན་གྱི་ཕན་ཡོན་གྱི་འབྲས་བུ་དང། སྡུག་བསྔལ་ཞི་བར་བྱེད་པའི་སྒྲུབ་པའི་[[4]](#footnote-24)ཐབས་དང་བཅས་པ་རྣམས་བསྟན་ཏོ། །དེ་ལ་གླེང་གཞི་ཕུན་སུམ་ཚོགས་པ་ནི། འདི་སྐད་བདག་གིས་ཐོས་པ་དུས་གཅིག་ན། བཅོམ་ལྡན་འདས་རྡོ་རྗེ་ལ་བཞུགས་ཏེ་ཞེས་བྱ་བའི་བར་གྱིས་[[5]](#footnote-25)བསྟན་ཏོ། །དེ་ཡང་ལྔས་བསྟན་ཏེ། མདོ་སྡེའི་དོན་དང་། སྡུད་པ་པོ་དང་། དུས་དང། སྟོན་པ་དང། གནས་དང་[[6]](#footnote-26)ལྔ་སྟེ། འདི་སྐད་བདག་གིས་ཐོས་པ་དང་། དུས་གཅིག་དང། བཅོམ་ལྡན་འདས་དང། རྡོ་རྗེ་ལ་བཞུགས་ཏེ་རྣམས་གོ་རིམས་བཞིན་ནོ། །དེ་ལ་མདོ་སྡེའི་དོན་ཇི་ལྟ་བུ་ཞེ་ན། མིང་གི་[[7]](#footnote-27)ཁྱད་པར་གྱིས་བསྟན་ཏེ། རྡོ་རྗེ་རྣམ་པར་འཇོམས་པའི་གཟུངས་ཞེས་སྨྲས་སོ། །འདི་ལྟར་རྡོ་རྗེ་ནི་ཕྱི་རོལ་གྱི་འདུས་བྱས་ཀྱི་[[8]](#footnote-28)རྫས་དཔེར་བསྟན་པ་ལྟ་བུ་སྟེ། ཡེ་ཤེས་རང་གི་ངོ་བོ་ལ་གཞན་གྱི་རྟོག་པ་དག་གི་[[9]](#footnote-29)བར་མི་ཆོད་དེ། འདི་ལྟར་འོག་ནས་མི་ཆོད་པ་ནས་ཐམས་ཅད་དུ་མ་ཕམ་པ་ཞེས་བྱ་བའི་བར་དུ་བདུན་གྱིས་[[10]](#footnote-30)བསྟན་པར་མངོན་ནོ། །རྣམ་པར་འཇོམས་པ་ཞེས་བྱ་བ་ནི། འདུས་བྱས་རྫས་ཀྱི་[[11]](#footnote-31)དངོས་པོ་དེས་བཅད་པར་[[12]](#footnote-32)བྱ་བ་གང་དག་རིན་པོ་ཆེའི་རིགས་གཞན་དག་ལྟ་བུ་སྟེ། གཟུང་བ་དང་འཛིན་པ་ཅན་གྱི་སེམས་ཅན་དག་འདུལ་བ་སྟེ། འདི་ལྟར་འོག་ནས་སེམས་ཅན་ཐམས་ཅད་སྐྲག་པར་བྱེད་པ་ཞེས་བྱ་བ་ནས་སེམས་ཅན་ཐམས་ཅད་བསྲུང་བ་[[13]](#footnote-33)ཞེས་བྱ་བའི་བར་དུ་བསྟན་[[14]](#footnote-34)ཏོ། །གཞན་དག་ཁ་ཅིག་ན་རེ་[[15]](#footnote-35)རྡོ་རྗེ་ནི་ཆོས་ཀྱི་དེ་ཁོ་ན་ཉིད་ཤིན་ཏུ་རྟོགས་པའི་ངོ་བོ་རྡོ་རྗེ་ལྟར་ཐོགས་པ་མེད་པའི་ཡེ་ཤེས་སུ་རྩེ་གཅིག་ཉིད་དུ་[[16]](#footnote-36)མཉམ་པར་གཞག་པའོ། །འཇོམས་པ་ནི་འཇིག་ཚོགས་ལ་ལྟ་བའི་བསམ་པ་ཅན་གྱིས་[[17]](#footnote-37)ཕྱི་ནང་གི་བགེགས་ལྡང་བའི་རྒྱུ་ལས་ཀྱི་བག་ལ་ཉལ་བ་དག་འདུལ་བའི་ཕྱིར་རོ་ཞེས་[[18]](#footnote-38)ཟེར་རོ། །གཟུངས་ཞེས་བྱ་བ་ནི་འཛིན་པ་དང་མི་གཏོང་བའི་ཐ་ཚིག་གོ། །དེ་ཡང་གང་གིས་གང་ཞིག་ལ། རྡོ་རྗེ་ཞེས་བྱ་བ་དང་། རྣམ་པར་འཇོམས་པ་ཞེས་བྱ་བ་གཉིས་ཏེ། གོ་རིམས་བཞིན་ནོ། །ད་ནི་ཡང་དག་པར་སྡུད་པར་བྱེད་པས་གུས་པ་སྐྱེད་པ་[[19]](#footnote-39)སྟེ། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ་ཞེས་སྨོས་ཏེ། ཉོན་མོངས་པའི་འཆིང་བ་དག་སྤངས་[[20]](#footnote-40)ཤིང་ཐམས་ཅད་མཁྱེན་པའི་ཡེ་ཤེས་རྫོགས་པའི་སངས་རྒྱས་ཞེས་བྱའོ། །གང་དག་གི་ཉོན་མོངས་པ་ཟད་པར་བྱས་ཤིང། དེ་དག་ཕྱིས་ལྡང་བར་མི་འགྱུར་བའི་ཕྱིར་ན་བྱང་ཆུབ་ཅེས་བྱའོ། །གང་དག་རྟོགས་པར་བྱ་བའི་དོན་ལ་མི་ཞུམ་པར་བྱ་བའི་ཕྱིར་སེམས་དཔའ་ཞེས་བྱའོ[[21]](#footnote-41)། །གཞན་དག་ན་རེ། དོན་བྱ་བའི་སེམས་ཅན་གྱི་དོན་ལ་མི་སྐྲག་པའི་སེམས་དཔའ་ཞེས་བྱའོ་ཞེས་ཟེར་རོ། །ཐམས་ཅད་ཅེས་པ་ནི་རིགས་[[22]](#footnote-42)སུ་མ་བཅད་པའི་ཐ་ཚིག་གོ། །ད་ནི་གླེང་གཞི་བསྟན་ཏེ། འདི་སྐད་བདག་གིས་ཐོས་པའི་[[23]](#footnote-43)དུས་གཅིག་ན་ཞེས་སྨོས་སོ། །དེ་ལ་འདི་སྐད་ཅེས་བྱ་བ་ནི་གཟུངས་འདི་རྫོགས་པའི་བར་གྱི་ཐ་ཚིག་གོ། །ཚིག་དེ་དག་བརྒྱུད་པ་ལྟ་བུའི་མ་ཡིན་པས་བདག་གིས་ཞེས་བྱའོ། །བདག་ཉིད་སྟོན་པ་མ་ཡིན་པའི་ཕྱིར། ཐོས་པ་ཞེས་བྱའོ། །ཡུལ་ཡངས་པ་ཅན་དང། རྒྱལ་པོའི་ཁབ་ལྟ་བུ་ན་བཞུགས་པ་མ་ཡིན་ཏེ། རྡོ་རྗེ་ན་[[24]](#footnote-44)བཞུགས་པའི་དུས་དེ་ན་ཐོས་པས་དུས་གཅིག་ན་ཞེས་བྱའོ། །བཅོམ་ལྡན་འདས་ཞེས་བྱ་བ་ནི་[[25]](#footnote-45)བཞི་བཅོམ་ཞིང་དྲུག་དང་ལྡན་པའོ། །ཁ་ཅིག་ན་རེ་དྲུག་དང་ལྡན་པས་བཞི་བཅོམ་མོ་ཟེར་རོ། །རྡོ་རྗེ་ལ་བཞུགས་ཏེ་ཞེས་བྱ་བ་ནི་གང་གི་ཚེ་[[26]](#footnote-46)མདོ་སྡེ་བཤད་པའི་དུས་ན་ཕྱི་རོལ་གྱི་གདན་ལ་[[27]](#footnote-47)བཞུགས་ཀྱི། ནང་དུ་ཡང་དག་འཇོག་གིས་བཞུགས་པའོ། །ཁ་ཅིག་ན་རེ་ཕྱི་རོལ་གྱི་གདན་ཡང་མི་མངའ་བ་མ་ཡིན་མོད་ཀྱི། །རྡོ་རྗེ་ལྟ་བུའི་ཡེ་ཤེས་གཙོར་མཛད་པའི་ཐ་ཚིག་གོ་ཞེས་ཟེར་རོ། །འདི་ན་མར་སྤྱི་དོན་གཉིས་པ་སྟེ། དེ་ལ་བཞིས་བསྟན་པའི་དང་པོ་ལ་གཉིས་ཏེ།[༡༥༨ན]བྱིན་གྱིས་[[28]](#footnote-48)བརླབ་པ་དང། སྙོམས་པར་ཞུགས་པའོ[[29]](#footnote-49)། །དེ་ནས་[[30]](#footnote-50)སངས་རྒྱས་ཀྱི་[[31]](#footnote-51)མཐུས་ལག་ན་རྡོ་རྗེ་ལུས་ཐམས་ཅད་རྡོ་རྗེར་བྱིན་གྱིས་བརླབས་ནས། རྡོ་རྗེའི་ཏིང་ངེ་འཛིན་ལ་སྙོམས་པར་ཞུགས་སོ་ཞེས་བྱ་བས་བསྟན་ཏེ། བྱིན་གྱིས་བརླབ་པ་[[32]](#footnote-52)ནི། གང་གི་མཐུས་བྱིན་གྱིས་བརླབ་པ་[[33]](#footnote-53)དང། གང་གིས་བརླབ་པ་དང། གང་ལྟར་བྱིན་གྱིས་བརླབ་པ་དང། བཞིར་རིམ་པར་སྦྱར་རོ། །བྱིན་གྱིས་བརླབས་ནས་གང་ལ་སྙོམས་པར་ཞུགས་པ་ནི་དངོས་གཞི་དང། ཡུལ་དང། ཡུལ་ཅན་གསུམ་དང། དཔེ་དང་རྣམ་པར་མི་རྟོག་པ་དང། འབྱུང་འཇུག་མེད་པ་གསུམ་རིམ་པར་སྦྱར་རོ། །དེ་ལ་མདོ་སྡེ་འདི་ཟབ་པའི་ཕྱིར་ལག་ན་རྡོ་རྗེ་ལྟ་བུ་དུས་གསུམ་གྱི་གསང་བ་ལ་དབང་བྱེད་པས་ཀྱང་བཤད་མི་ནུས་པའི་ཕྱིར་སངས་རྒྱས་ཀྱི་མཐུས་ཞེས་བྱའོ། །ཡེ་ཤེས་ལ་མངའ་བརྙེས་པས་ལག་ན་ཡང་རྡོ་རྗེ་བསྣམས་པའི་ཐ་ཚིག་གོ། །འབྱུང་བ་ཆེན་པོའི་[[34]](#footnote-54)རྒྱུ་ལས་བྱུང་བའི་ལུས་མ་ཡིན་གྱི། །བསོད་ནམས་དང་ཡེ་ཤེས་ཀྱི་ཚོགས་ཚད་མེད་པར་བསགས་པའི་རྒྱུ་ལས་བྱུང་བའི་[[35]](#footnote-55)ཡེ་ཤེས་ཀྱི་སྐུ་ཅན་དུ་བྱས་པའི་ཕྱིར་ལུས་ཐམས་ཅད་རྡོ་རྗེར་བྱིན་གྱིས་བརླབས་ནས་ཞེས་བྱའོ། །དེ་ལ་ལུས་ཐམས་ཅད་ཅེས་བྱ་བ་ནི་ཕྱི་དང་ནང་གི་[[36]](#footnote-56)དངོས་པོ་མ་ལུས་པར་ཡེ་ཤེས་ཀྱི་ལུས་སུ་བྱིན་གྱིས་བརླབས་པའི་ཐ་ཚིག་གོ། །ཆོས་ཀྱི་དེ་ཁོ་ན་ཉིད་ཀྱི་རྟོགས་པའི་ངོ་བོ་རྡོ་རྗེ་ལྟར་ཐོགས་པ་མེད་པའི་ཡེ་ཤེས་ལ་རྩེ་གཅིག་ཏུ་མཉམ་པར་གཞག་པའི་ཕྱིར་རྡོ་རྗེའི་ཏིང་ངེ་འཛིན་ལ་སྙོམས་པར་ཞུགས་[[37]](#footnote-57)སོ་ཞེས་བྱ་བའོ[[38]](#footnote-58)། །ད་ནི་སྤྱི་དོན་གཉིས་པ་ལ་བཞིས་བསྟན་པའི་མདོ་སྡེ་འདིའི་ཡོན་ཏན་གྱི་རང་བཞིན་དངོས་གཞིས་[[39]](#footnote-59)བསྟན་ཏེ། དེ་ལ་ཡང་གསུམ་སྟེ[[40]](#footnote-60)། ཡོན་ཏན་རྣམས་བྱིན་གྱི་རླབས་[[41]](#footnote-61)ལས་འབྱུང་བ་དང། གཟུངས་ཀྱི་མཚན་ཉིད་ཀྱི་ཁྱད་པར་གྱི་[[42]](#footnote-62)ཡོན་ཏན་རང་བཞིན་གྱི་དངོས་གཞི་དང། གཟུངས་ཀྱི་དཀྱིལ་འཁོར་གྱི་ལྷ་རྣམས་ཀྱི་ཡོན་ཏན་གྱི་རང་བཞིན་གྱི་དངོས་གཞིའོ། །དེ་ནས་ལག་ན་རྡོ་རྗེ་སངས་རྒྱས་ཀྱི་མཐུ་དང་ཞེས་བྱ་བ་ནས་རྡོ་རྗེ་སྙིང་པོས་རབ་ཏུ་སྨྲས་ཏེ་ཞེས་བྱ་བའི་བར་དུ་ནི་དང་པོ་བསྟན་ཏོ[[43]](#footnote-63)། །མི་ཆོད་པ་བྱ་བ་ནས་ལག་ན་རྡོ་རྗེས་[[44]](#footnote-64)རབ་ཏུ་སྨྲས་སོ་ཞེས་བྱ་བའི་བར་ནི་དོན་གཉིས་པ་བསྟན་ཏོ། །ན་མོ་[༡༥༨བ]རཏྣ་ཏྲ་ཡཱ་ཡ་ཞེས་བྱ་བ་[[45]](#footnote-65)ནས། ཨ་[མྲྀ]ཏེ་ཕཊ་ཞེས་བྱ་བའི་བར་གྱིས་[[46]](#footnote-66)ནི་དོན་གསུམ་པ་བསྟན་ཏོ། །དེ་ནས་ལག་ན་རྡོ་རྗེ་སངས་རྒྱས་ཀྱི་མཐུ་དང། སངས་རྒྱས་ཀྱི་བྱིན་གྱི་རླབས་[[47]](#footnote-67)དང། བྱང་ཆུབ་སེམས་དཔའ་ཐམས་ཅད་ཀྱི་བྱིན་གྱི་རླབས་[[48]](#footnote-68)ཀྱིས། རྡོ་རྗེ་ཁྲོ་བོ་ལས་བྱུང་བ། རྡོ་རྗེ་སྙིང་པོ་ཞེས་བྱ་བ་ནི། གང་གིས་སྨྲས་པ་དང་། གང་གི་བྱིན་གྱི་རླབས་ཀྱིས་[[49]](#footnote-69)སྨྲས་པ་དང་། གང་ལས་བྱུང་བ་སྨྲས་པ་རྣམས་དང་། གང་སྨྲས་པ་དང། ལག་ན་རྡོ་རྗེ་དང། སངས་རྒྱས་དང་བྱང་ཆུབ་སེམས་དཔའི་བྱིན་གྱི་རླབས་[[50]](#footnote-70)དང། རྡོ་རྗེ་ཁྲོ་བོ་ལས་བྱུང་བ་དང་། རྡོ་རྗེ་སྙིང་པོ་རྣམས་གོ་རིམས་བཞིན་ནོ། །དེ་ལ་ལག་ན་རྡོ་རྗེ་བྱ་བ་དང། སྨྲས་ཏེ་ཞེས་བྱ་བའི་[[51]](#footnote-71)བར་སྐབས་སྦྱར་རོ[[52]](#footnote-72)། །དྲིས་པ་ལག་ན་རྡོ་རྗེས་གང་སྨྲས་ཤེ་ན། སྨྲས་པ་རྡོ་རྗེ་ཁྲོ་བོ་ལས་བྱུང་བ། རྡོ་རྗེ་སྙིང་པོ་[[53]](#footnote-73)སྨྲས་ཏེ་ཞེས་བྱའོ། །དེ་ལྟར་བཅོམ་ལྡན་འདས་ཀྱི་ཐུགས་ཡེ་ཤེས་ཀྱི་རྡོ་རྗེ་[[54]](#footnote-74)ཁྲོ་བོའོ། །ཅིའི་ཕྱིར་ཞེ་ན། དངོས་པོ་རྟོག་པ་མེད་པའི་ཕྱིར་རོ། །དེ་ལ་[[55]](#footnote-75)བྱུང་བའི་རྡོ་རྗེ་སྙིང་པོ་ནི་མི་ཆོད་པ་ལ་སོགས་པ་རྣམས་སོ། །དེ་དག་ལག་ན་རྡོ་རྗེས་སྨྲས་སོ་[[56]](#footnote-76)ཞེས་བྱའོ། །གང་ཡེ་ཤེས་དེ་སྙིང་པོ་ཡིན་པའི་ཕྱིར་མི་ཆོད་པའོ། །རྩ་བར་གྱུར་པའི་ཕྱིར་མི་ཤིགས་པའོ། །གཞན་དག་ན་རེ། ཡེ་ཤེས་དེ་ལ་རྟོག་པའི་དངོས་པོ་མེད་པའི་ཕྱིར་རོ། །མི་ཆོད་པ་མི་ཤིགས་པའོ། །ཟེར་རོ། །ཕྱིན་ཅི་མ་ལོག་པ་དང་ཡང་དག་པའི་ཕྱིར་བདེན་པའོ། །འདུས་བྱས་ལས་བྱུང་བ་མ་ཡིན་པའི་ཕྱིར་སྲ་བའོ། །རྟོག་པའི་རླུང་མེད་པའི་ཕྱིར་བརྟན་པའོ། །ཐམས་ཅད་མཁྱེན་པའི་ཡེ་ཤེས་ཡིན་པའི་ཕྱིར་ཐམས་ཅད་དུ་ཐོགས་པ་མེད་པའོ། །དེ་ནི་མི་འཇིགས་པ་བཞི་དང་ལྡན་པས་ཐམས་ཅད་དུ་མ་ཕམ་པའོ[[57]](#footnote-77)། །རྡོ་རྗེ་ཞེས་བྱ་བའི་ངེས་པ་བསྟན་ཟིན་ཏོ། །གང་དག་དངོས་པོར་སྨྲ་བ་རྣམས་ཡེ་ཤེས་དེ་ཐོས་ན་གཟུང་[[58]](#footnote-78)འཛིན་ལ་ཆགས་པའི་དབང་དང། གོམས་པའི་མཐུ་བརྟས་པའི་[[59]](#footnote-79)སེམས་ཅན་ཐམས་ཅད་སྐྲག་པར་བྱེད་པའོ། །ཡེ་ཤེས་དེའི་བྱིན་རླབས་[[60]](#footnote-80)ཀྱིས་སྲོག་ཆགས་ཀྱི་རིགས་གང་དག་གིས་བདག་ལ་འཚེ་[[61]](#footnote-81)བར་བྱེད་པའི་བསམ་པ་རྣམས་ཕྱིར་ནུར་བར་གྱུར་པའི་[[62]](#footnote-82)ཕྱིར། །སེམས་ཅན་ཐམས་ཅད་[[63]](#footnote-83)འཇིལ་བར་བྱེད་པའོ། །ཡེ་ཤེས་རྡོ་རྗེ་ལྟ་བུ་དེས་བྲམ་ཟེ་དང་དྲང་སྲོང་དག་གི་རིག་[༡༥༩ན]སྔགས་དང། དམོད་མོ་གཅོད་པའི་ཕྱིར། རིག་སྔགས་ཐམས་ཅད་གཅོད་པར་[[64]](#footnote-84)བྱེད་པ། རིག་སྔགས་ཐམས་ཅད་གནོན་པར་བྱེད་པའོ། །ཡེ་ཤེས་དེ་བདག་གིས་མངོན་དུ་གྱུར་པའི་དུས་ན་རང་གི་ཤེས་པ་ལ་གནས་པའི་ངན་འགྲོའི་རྒྱུ་མེད་པའི་ཕྱིར[[65]](#footnote-85)། ལས་ཐམས་ཅད་འཇོམས་པར་[[66]](#footnote-86)བྱེད་པའོ། །དྲིས་པ། །བྱང་ཆུབ་སེམས་དཔའ་ནི་ཐམས་ཅད་དུ་དོན་སྤྱོད་པ་[[67]](#footnote-87)ཡིན་ན། རང་གི་ངན་འགྲོའི་རྒྱུ་མེད་པར་བྱེད་ཅེས་བཤད་པ་ཅིའི་ཕྱིར་ཞེ་ན། སྨྲས་པ་ཡེ་ཤེས་རྡོ་རྗེ་ལྟ་བུའི་ཡེ་ཤེས་ཀྱི་བྱིན་གྱི་རླབས་ཀྱིས་གཞན་གྱི་[[68]](#footnote-88)ཡང་ངན་འགྲོའི་རྒྱུ་མེད་པར་བྱེད་པས་གཞན་གྱི་ལས་ཐམས་ཅད་འཇོམས་པར་བྱེད་པའོ། །ཡེ་ཤེས་དེས་མི་མ་ཡིན་པའི་གདོན་དང། འབྱུང་པོ་རྣམས་མི་གནས་ཤིང་མེད་པར་བྱ་བ་དང། བརླག་པར་བྱ་བའི་ཕྱིར། གདོན་ཐམས་ཅད་རླག་པར་བྱེད་པའོ། །གང་ཞིག་གང་གིས་ཟིན་པ་དེ་[[69]](#footnote-89)ཡེ་ཤེས་དེས་ནི་དེ་ལས་ཐར་བར་བྱེད་པས། གདོན་ཐམས་ཅད་ལས་ཐར་པར་བྱེད་པའོ། །གང་གི་དོན་དུ་གང་ཞིག་དགུག་ན་ཡེ་ཤེས་རྡོ་རྗེ་ལྟ་བུར་[[70]](#footnote-90)བྱེད་པའི་ཕྱིར། འབྱུང་པོ་ཐམས་ཅད་འགུགས་པར་བྱེད་པའོ། །རིག་སྔགས་ཀྱི་ལས་ཐམས་ཅད་ཅི་བྱ་བ་དག་ནི་གཞི་[[71]](#footnote-91)ཡང་ཡེ་ཤེས་རྡོ་རྗེ་ལྟ་བུ་དེ་ཡིན་པའི་ཕྱིར། རིག་སྔགས་ཀྱི་ལས་ཐམས་ཅད་བྱེད་དུ་འཇུག་པའོ། །སྔར་མ་གྲུབ་པ་རྣམས་ནི་ད་ལྟར་གྲུབ་པར་བྱེད་པ་སྔར་གྲུབ་པ་རྣམས་ནི་ད་ལྟར་དང་མ་འོངས་པ་ན་དོན་འབྲས་བུ་ཆུད་མི་ཟ་བར་བྱེད་པས། མ་གྲུབ་པ་རྣམས་གྲུབ་པར་བྱེད་པ། གྲུབ་པ་རྣམས་ཆུད་མི་ཟ་བར་བྱེད་པའོ། །འདོད་པ་གཉིས་རབ་ཏུ་སྦྱིན་པས་ནི། འདོད་པ་ཐམས་ཅད་རབ་ཏུ་སྦྱིན་པའོ། །ཡེ་ཤེས་དེའི་བྱིན་གྱི་རླབས་ཀྱིས་[[72]](#footnote-92)ཕྱི་ནང་གི་བགེགས་བསལ་བས་གློ་བུར་བའི་རྐྱེན་ཡང་མེད་པའི་ཕྱིར། སེམས་ཅན་ཐམས་ཅད་བསྲུང་བའོ[[73]](#footnote-93)། །ཁ་ཅིག་ན་རེ་ཐེག་པ་ཆེན་པོའི་རིགས་ཅན་དང་བདག་ལ་སྐྱབས་སུ་གསོལ་བ་དག་སྲུང་ཞེས་ཟེར་ན། ཐམས་ཅད་ཀྱི་སྒྲས་རིགས་སུ་ཆད་པའི་སྐྱོན་དུ་འགྱུར་རོ། །དེ་དག་གིས་རྣམ་པར་[[74]](#footnote-94)འཇོམས་པའི་དོན་བཤད་ཟིན་ཏོ། །དེ་བས་ན་གཟུངས་མདོ་སྡེ་འདིའི་མཚན་རྡོ་རྗེ་རྣམ་པར་འཇོམས་པ་ཞེས་གྲགས་སོ། །ཡེ་ཤེས་རྡོ་རྗེ་ལྟ་བུ་དེས་དོན་མཛད་པའི་སྒོ་ནི་[[75]](#footnote-95)མང་མོད་ཀྱང་[༡༥༩བ]ལས་རྣམ་པ་བཞིའི་སྒོ་ནས་དོན་མཛད་དེ། ཞི་བ་དང། རྒྱས་པ་དང། དྲག་པོ་དང། དབང་དང་བཞིའོ། །ཉོན་མོངས་པ་གསུམ་དང། ཚེ་དང་ལོངས་སྤྱོད་དང། གནོད་པར་བྱེད་པ་དག་དང་། མི་འཇིགས་པ་[[76]](#footnote-96)བཞི་དང། ཞི་བ་དང་རྒྱས་པ་དང། སེམས་ཅན་ཐམས་ཅད་རེངས་པར་བྱེད་པ། སེམས་ཅན་ཐམས་ཅད་རྨུགས་པར་བྱེད་པ་བཞི་གོ་རིམས་བཞིན་ནོ། །དྲིས་པ། ཕྱི་རོལ་གྱི་རྟག་པར་སྨྲ་བར་[[77]](#footnote-97)དྲུག་ཅུ་རྩ་བཞི་ལ་སོགས་པ་ལ་ནི་བྱེད་པ་ཡོད་པར་འདོད་ཀྱི། ཆོས་འདི་ལ་མ་བྱེད་པ་ཞེས་མི་རིགས་སོ་ཞེ་ན[[78]](#footnote-98)། རྟག་པར་སྨྲ་བ་རྣམས་ཀྱི་བྱེད་པ་ནི། བདག་རྟག་པས་དབང་ཕྱུག་ལ་སོགས་པས་བྱེད་པར་འདོད་པ་ཡིན་ལ། འདིར་ནི་[[79]](#footnote-99)བྱེད་པའི་གསང་སྔགས་ཀྱི་མཐུ་ཆེན་པོ་ཞེས་འབྱུང་སྟེ། སེམས་ཅན་ཐམས་ཅད་སྐྲག་པར་བྱེད་པ་དང། རྨུགས་པར་བྱེད་པའི་བར་དག་གསང་སྔགས་ཀྱིས་[[80]](#footnote-100)བྱེད་པའི་ཐ་ཚིག་གོ། །དྲིས་པ་མི་ཆོད་པ་ནས་རྨུགས་པར་བྱེད་པའི་བར་ལ། གོང་དུ་ནི་རྡོ་རྗེ་སྙིང་པོས་སྨྲས་ཞེས་འབྱུང་ལ། འདིར་ནི་རྨུགས་པར་བྱེད་པའི་གསང་སྔགས་མཐུ་ཞེས་སྨྲས་པས། གོང་མ་དག་འོག་གི་གསང་སྔགས་ཀྱིས་བྱེད་པ་དང་། བྱིན་གྱིས་བརླབས་པ་[[81]](#footnote-101)སྐད་འབྱུང་བ་ཅིའི་ཕྱིར་ཞེ་ན། སྨྲས་པ་རྡོ་རྗེ་སྙིང་པོ་ཞེས་གོང་དུ་སླད་འདྲེན་པ་ནི། མི་ཆོད་པ་ནས་ཐམས་ཅད་དུ་མ་ཕམ་པའི་བར་ཡིན་ལ། །དེ་དག་གིས་སེམས་ཅན་གྱི་དོན་བྱེད་པའི་ཐབས་ནི། སེམས་ཅན་ཐམས་ཅད་སྐྲག་པར་བྱེད་པ་ནས། རྨུགས་པར་བྱེད་པའི་བར་ནི་གསང་སྔགས་ཀྱི་མཐུས་བྱེད་དོ། །ཁ་ཅིག་ན་རེ་གང་དུ་རྡོ་རྗེ་ཁྲོ་བོ་ལས་བྱུང་བ། རྡོ་རྗེ་སྙིང་པོས་[[82]](#footnote-102)ཞེས་འབྱུང་བས། རྡོ་རྗེ་ཁྲོ་བོ་ནི་འོག་གི་གསང་སྔགས་རྣམས་ལ་བྱ་བར་འདོད་དོ་ཞེས་ཟེར་རོ[[83]](#footnote-103)ད་ནི་གཟུངས་ཀྱི་དཀྱིལ་འཁོར་གྱི་ལྷ་རྣམས་ཀྱི་ཡོན་ཏན་གྱི་རང་བཞིན་དངོས་གཞི་ལ་བབས་ཏེ[[84]](#footnote-104)། དེ་ཡང་རྡོ་རྗེ་སྙིང་པོར་བྱིན་གྱིས་བརླབས་པའི་གསང་སྔགས་དང། གཟུངས་ཀྱི་དཀྱིལ་འཁོར་གྱི་ལྷ་བསྐྱེད་པའི་གསང་སྔགས་དང། བརྟན་པར་[[85]](#footnote-105)བྱིན་གྱིས་བརླབས་པའི་གསང་སྔགས་དང། དབང་བསྐུར་བའི་གསང་སྔགས་དང། གཟུངས་ཀྱི་དཀྱིལ་འཁོར་གྱི་ལྷ་སོ་སོའི་རྩ་སྔགས་རྣམས་བསྟན་ཏོ། །དེ་ལ་ན་མོ་རཏྣ་ཏྲ་ཡཱ་ཡ་ནི་[༡༦༠ན]དཀོན་མཆོག་གསུམ་ལ་ཕྱག་འཚལ་བའོ[[86]](#footnote-106)། །ན་མ་ཤྩཎྜ་བཛྲ་པཱ་ཎ་ཡེ། མ་ཧཱ་ཡཀྵ་སེ་ན་པ་[[87]](#footnote-107)ཏ་ཡེ་ཞེས་བྱ་བ་ནི། གནོད་སྦྱིན་གྱི་སྡེ་དཔོན་ཆེན་པོ་[[88]](#footnote-108)ལག་ན་རྡོ་རྗེ་ལ་ཕྱག་འཚལ་ལོ། །ཏདྱ་ཐཱ། ཨོཾ་ཏྲ་ཊ་ཏྲ་ཊ་ཞེས་བྱ་བ་ནས་སུ་བཛྲ་ཡ་སྭཱ་ཧཱ། ཞེས་བྱ་བའི་བར་དུ་ནི། རྡོ་རྗེ་སྙིང་པོར་བྱིན་གྱིས་བརླབ་པའི་[[89]](#footnote-109)གསང་སྔགས་བསྟན་ཏོ། །དེ་ཡང་ཏྲ་ཊ་ཏྲ་ཊ་ཞེས་བྱ་བ་ནས་སཾ་གྷ་ཊ་[[90]](#footnote-110)སཾ་གྷ་ཊ་ཡའི་བར་གྱིས་ནི། །སེམས་ཅན་ཐམས་ཅད་སྐྲག་པར་བྱེད་པ་ནས་རྨོངས་པར་བྱེད་པའི་བར་དུ་[[91]](#footnote-111)བྱིན་གྱིས་བརླབ་པ་[[92]](#footnote-112)ཡིན་ནོ། །སརྦ་བིདྱ་བཛྲ་ནས་སུ་བཛྲ་སྭཱ་ཧཱའི་བར་གྱིས་ནི་མི་ཆོད་པ་[[93]](#footnote-113)ཞེས་བྱ་བ་ནས་ཐམས་ཅད་དུ་མ་ཕམ་པའི་བར་བྱིན་གྱིས་རློབ་པ་ཡིན་པར་བསྟན་ཏོ། །ཧེ་ཕུལླུ[[94]](#footnote-114)། ནི་རུ་ཕུལླུ་[[95]](#footnote-115)ཞེས་བྱ་བ་ནས། པྲ་ཧ་ར་པྲ་ཧ་ར་བཛྲ་པྲ་བྷཉྫ་ནཱ་[[96]](#footnote-116)ཡ་སྭཱ་ཧཱའི་བར་དུ་ནི་ཁྲོ་བོ་རྣམས་ཀྱི་[[97]](#footnote-117)སྐུ་བསྐྱེད་པ་སྟེ། གཟུངས་ཀྱི་དཀྱིལ་འཁོར་གྱི་ལྷ་བསྐྱེད་པའི་གསང་སྔགས་བསྟན་ཏོ། །ཁྲོ་བོ་ཧཱུཾ་ཀཱ་[[98]](#footnote-118)ར་དང་། ཨཱཪྻ་ཨཱ་[[99]](#footnote-119)ཙ་ལ་དང། ཡ་མཱནྟ་ཀ་དང། ནཱི་ལ་དཎྜ་དང། ཧ་ཡཱ་གྲཱི་བ་དང། ཊཀྐི་རཱ་ཛ་དང། ཨ་མོ་གྷ་པཱ་ཤ་དང། [[100]](#footnote-120)མ་ཧཱ་བ་ལ་རྣམས། །ཏྲཱ་ས་ཡ་ཧྲཱ་ས་ཡ། བཛྲ་ཀཱི་ལི་ཀཱི་ལི་[[101]](#footnote-121)ཡ་སྭཱཧཱ། ཡན་ཆད་རིམ་བཞིན་དུ་སྦྱར་རོ། །ཧ་ར་ཧ་ར་བཛྲ་དྷཱ་ར་[[102]](#footnote-122)ཡ་སྭཱཧཱ། ཞེས་པ་ནི་སྒོམ་རྣམས་བསྐྱེད་པའི་[[103]](#footnote-123)སྔགས་སོ། །པྲ་ཧ་ར་པྲ་ཧ་ར། བཛྲ་པྲ་བྷ་ཉྫ་ན་[[104]](#footnote-124)སྭཱཧཱ་ནི། ཨ་[མྲྀ་]ཏ་ཀུཎྜ་[[105]](#footnote-125)ལི་བསྐྱེད་པའི་སྔགས་སོ། །མ་ཏི་སྠི་ར་ཞེས་པ་ནས། ཨ་མུ་ཀཾ་མཱ་[[106]](#footnote-126)ར་ཡ་ཕཊ། བྱ་བའི་བར་དུ་ནི་བརྟན་པར་བྱིན་གྱིས་བརླབ་པའི་གསང་སྔགས་ཏེ། གཟུངས་ཀྱི་དཀྱིལ་འཁོར་གྱི་ཁྲོ་བོ་རྣམས་ཀྱི་སྐུ་བསྐྱེད་པ་[[107]](#footnote-127)བརྟན་པར་བྱ་བ་དང། བདག་ཉིད་ལ་བདེན་པའི་བྱིན་རླབས་བྱ་བའོ[[108]](#footnote-128)། །ན་མཿས་མནྟ་བཛྲཱ་ཎཱཾ[[109]](#footnote-129)། ཞེས་པ་ནས་བཛྲཱཾ་ཀུ་ཤ་ཛྭཱ་ལཱ་[[110]](#footnote-130)ཡ་སྭཱ་ཧཱའི་བར་དུ་ནི་དབང་བསྐུར་བའི་གསང་སྔགས་བསྟན་ཏེ། གཟུངས་ཀྱི་བུམ་པས་སྤྱི་བོ་ནས་དབང་བསྐུར་བའི་[[111]](#footnote-131)ཚེ་བཟླས་པར་བྱ་བ་དང། དབང་བསྐུར་བའི་ཚིག་ཡིན་ནོ། །ན་མོ་རཏྣ་ཏྲ་ཡཱ་ཡ་ཞེས་པ་[[112]](#footnote-132)ནས་ཨ[མྲྀ་྄྄྄]ཏེ་ཧཱུཾ་ཕཊ་ཀྱི་བར་དུ་ནི་གཟུངས་ཀྱི་དཀྱིལ་འཁོར་གྱི་ལྷ་སོ་སོའི་གསང་སྔགས་བསྟན་ཏོ། །དེ་ལ་ཕྱག་འཚལ་བའི་[[113]](#footnote-133)ཚིག་ནི་གོ་སླའོ། །ཨོཾ་ཧ་ར་ཧ་ར་བཛྲ་ནི་གཙོ་བོའི་ལས་ཀྱི་སྔགས་སོ། །མ་ཐ་མ་ཐ་[༡༦༠བ]བཛྲ་ནས་ཙྪིནྡ་ཙྪིནྡའི་[[114]](#footnote-134)བར་དུ་བརྒྱད་ནི་ཁྲོ་བོ་བརྒྱད་རིམ་བཞིན་ནོ། །བྷིནྡ་བྷིནྡ་བཛྲ་ཧཱུཾ་ཕཊ་ནི་ཨ་[མྲྀ]་ཏ་ཀུཎྜ་[[115]](#footnote-135)ལིའི་ལས་ཀྱི་སྔགས་སོ། །དེ་མན་ཆད་ཀྱི་སྔགས་ནི་སྒོ་མ་བཞིའི་ལས་ཀྱི་སྔགས་སོ། །སྔགས་འདི་དག་ནི་སང་[སྐྲྀ]ཏའི་སྐད་ལ་སོགས་པ་[[116]](#footnote-136)སྒྲ་ཡན་ལག་མང་སྟེ[[117]](#footnote-137)། བྱིན་གྱིས་བརླབས་པ་[[118]](#footnote-138)ཡིན་པས་བཟླས་པས་བྱིན་རླབས་[[119]](#footnote-139)ཅན་དུ་འགྱུར་པས། བོད་དུ་ཐང་ལོག་མི་འགྱུར་རོ། །ཞེས་མཁས་པ་དག་གིས་འཆད་དོ། །[[120]](#footnote-140)ད་ནི་སྤྱི་དོན་གཉིས་ཀྱིས་བསྟན་པའི་གཉིས་པ་ལ་བཞིས་བསྟན་པའི་གསུམ་པ་ཡོན་ཏན་གྱི་ཕན་ཡོན་གྱི་འབྲས་བུ་འཆད་དོ། །དེ་ལ་ཡང་གཉིས་ཏེ། སྡུག་བསྔལ་སེལ་བར་བྱེད་པ་དང་། བདེ་བ་སྐྱེད་པར་བྱེད་པའོ། །ཚིག་རྐང་གཉིས་དང་སྦྱར་རོ། །གཟུངས་ཀྱི་དཀྱིལ་འཁོར་འདི་ལྟར་བྱས་ཏེ་བསྒྲུབས་[[121]](#footnote-141)ན། སྔོན་གྱི་[[122]](#footnote-142)ཚེ་རབས་གྲངས་མེད་པ་ནས་བསགས་པའི་སྡིག་པ་དང། དེ་ལྟར་འཕྲལ་དུ་བྱས་པ་དག་འབྱང་བར་འགྱུར་[[123]](#footnote-143)ལ། རྒྱུ་སྡིག་པ་བྱས་ན་སྡིག་པའི་འབྲས་བུ་ངན་སོང་ཡོད་པའི་སྡུག་བསྔལ་མ་ལུས་པ་མེད་པའི་ཕྱིར། སྡིག་པ་ཐམས་ཅད་བྱང་བྱས་ནས། །སྡུག་བསྔལ་ཐམས་ཅད་མེད་པར་བྱེད། །ཅེས་བྱའོ། །མདོ་སྡེ་འདི་ནི་དེ་ལྟར་ཡོན་ཏན་དང་གཟི་བརྗིད་དང་ཕན་ཡོན་ཆེ་བས། རྒྱུད་དང་མདོ་སྡེ་ཀུན་གྱི་སྙིང་པོ་དང་རྩ་བ་ཡིན་པའི་ཕྱིར་ནི། རྒྱུད་དོ་ཅོག་གི་རྩ་བ་སྟེ། །ཞེས་བྱ་བའོ། །ཅིའི་ཕྱིར་ན་[[124]](#footnote-144)རྒྱུད་དང་མདོ་སྡེ་མང་པོ་གཞན་དག་[[125]](#footnote-145)ལས་ཀྱང་། །སེམས་ཅན་གྱི་སྒྲིབ་པ་བསལ་བ་དང། སྡུག་བསྔལ་སྦྱང་བའི་ཐབས་ལས་གཞན་མི་སྟོན་པའི་ཕྱིར་རོ། །དེའི་ཕྱིར་ན་གཟུངས་འདི་ལྟར་བྱས་ན་སངས་རྒྱས་ཀྱི་ཡོན་ཏན་ཅི་མངའ་བ་དེས་ཐོབ་པའི་ཕྱིར། དཔལ་ཀུན་གྱིས་[[126]](#footnote-146)ནི་ལེགས་པར་བརྒྱན། །ཞེས་བྱའོ། །ད་ནི་སྤྱི་དོན་གཉིས་ཀྱིས་བསྟན་པའི་[[127]](#footnote-147)གཉིས་པ་ལ་བཞིས་བསྟན་པའི་[[128]](#footnote-148)བཞི་ལ་སྡུག་བསྔལ་ཞི་བར་བྱེད་པའི་ཐབས་བསྟན་ཏེ། དེ་ལ་ཡང་གསུམ་སྟེ། སྡུག་བསྔལ་གྱི་རྣམ་གྲངས་དང། སྡུག་བསྔལ་འབྱུང་བའི་རྟགས་དང། སྡུག་བསྔལ་འགོག་པའི་ཐབས་སོ། །དེ་ཡང། སེམས་ཅན་དབང་པོ་ཉམས་པ་དང་། ཞེས་བྱ་བ་ནས། །མྱ་ངན་ངལ་ལས་བྱུང་བ་ཡི། །ཞེས་བྱ་བའི་བར་གྱིས་[[129]](#footnote-149)སྡུག་བསྔལ་གྱི་རྣམ་གྲངས་བསྟན་ཏོ། །རྨི་ལམ་སྡིག་པ་མཐོང་ན་ཡང་གིས་ནི་སྡུག་[༡༦༡ན]བསྔལ་འབྱུང་བའི་རྟགས་སོ། །དེས་ནི་རབ་ཁྲུས་[[130]](#footnote-150)བྱ་བ་ནས་རྫོགས་པའི་བར་དུ་སྡུག་བསྔལ་བཟློག་པའི་ཐབས་བསྟན་ཏོ། །དེ་ལ་ཡང་གསུམ་སྟེ། སྟ་གོན་ལ་གནས་པ་དང། མདོ་སྡེ་འདི་མཉན་ཞིང་ཉམས་སུ་བླངས་པའི་ཕན་ཡོན་དང། བུམ་པའི་དཀྱིལ་འཁོར་རོ། །དེ་ལ་དེས་ནི་རབ་བཀྲུས་གཙང་མ་ཡིན་ནས། གཙང་མའི་[[131]](#footnote-151)གོས་ཀྱིས་རབ་བརྒྱན་ཏེ། །ཞེས་པའི་བར་དུ་ནི་སྟ་གོན་ལ་གནས་པ་བསྟན། ཟབ་མོ་སངས་རྒྱས་སྤྱོད་ཡུལ་བ། །ཞེས་བྱ་བ་ནས། སྡིག་པ་ཀུན་ལས་རྣམ་པར་ཐར། །ཞེས་བྱ་བའི་བར་དུ་ནི། །མདོ་སྡེ་མཉན་པའི་ཕན་ཡོན་བསྟན། ནོར་བུ་ཡུངས་ཀར་མན་ཆད་རྫོགས་པའི་བར་གྱིས་[[132]](#footnote-152)བུམ་པའི་དཀྱིལ་འཁོར་བསྟན་ཏོ། །དེ་ལ་བུམ་པ་ལ་ལྔ་སྟེ། ནང་གི་རྒྱུ་དང། བུམ་པའི་རྒྱུ་དང། མགུལ་དཀྲིས་ཀྱི་རྒྱུ་དང། བཟླས་བརྗོད་ཀྱི་གྲངས་དང། ཁྲུས་བྱ་བའི་ཐབས་དང། གདམས་ངག་གོ། །དེ་ལ། ནོར་བུ་ཡུངས་ཀར་དཱུར་བ་[[133]](#footnote-153)དང། བྱ་བ་ནས་ཆུའི་[[134]](#footnote-154)བྱ་བ་ཡན་ཆད་ཀྱིས་ནང་དག་པའི་རྒྱུ་བསྟན་ཏོ། །གསེར་རམ་[[135]](#footnote-155)ཡང་ན་ནི། དངུལ་གྱི་བུམ་པ་དག་ཀྱང་རུང་། །ཞེས་པས་བུམ་པའི་རྒྱུ་བསྟན་ཏོ། །གཙང་མའི་གོས་ཞེས་པས་མགུལ་དཀྲིས་ཀྱི་རྒྱུ་བསྟན་ནོ[[136]](#footnote-156)། །ལན་གྲངས་ཉི་ཤུ་རྩ་གཅིག་གམ། །ཡང་ན་ལན་གྲངས་བརྒྱ་རྩ་བརྒྱད། །ཅེས་པས་བཟླས་བརྗོད་ཀྱི་གྲངས་བསྟན་ཏོ། །རྒྱལ་པོ་རྟག་ཏུ་ཁྲུས་ཀྱིས་ཤིག་པ་ནི་ཁྲུས་བྱ་བའི་[[137]](#footnote-157)ཐབས་དང་གདམས་ངག་གོ། །དབང་པོ་ཉམས་ཞེས་པ་ནི་ཡིད་ཀྱི་དབང་པོ་ཉམས་པ་ལ་བྱ། ཁ་ཅིག་ན་རེ་མིག་ལ་སོགས་པའི་དབང་པོ་ཉམས་པ་ལ་ཡང་བྱ་ཟེར་རོ། །ཚེ་ཟད་ཅེས་པ་ནི་སྔོན་གྱི་རྣམ་པར་སྨིན་པའི་ཚེ་ཟད་པའོ[[138]](#footnote-158)། །འཕྲལ་གྱི་རྐྱེན་གྱིས་བསྒྱུར་བ་ལ་ནི་ཚེ་ཉམས་ཞེས་བྱའོ། །ཕུན་སུམ་ཚོགས་མིན་གང་ཆགས་དང་། ཞེས་བྱ་བ་ཆོས་ཀྱིས་ཕོངས་པའི་[[139]](#footnote-159)ལས་བྱས་པས་དེའི་ལོངས་སྤྱོད་དང་མི་ལྡན་པ་ལ་བྱའོ། །ཁ་ཅིག་ན་རེ་སེར་སྣའི་ལས་སྤྱད་པས་ལོངས་སྤྱོད་མི་ལྡན་པ་ལ་བྱ་ཞེས་ཟེར། ལྷ་རྣམས་རྒྱབ་ཀྱིས་[[140]](#footnote-160)ཕྱོགས་པ་དང་། ཞེས་པ་ནི་འཇིག་རྟེན་པ་དང། འཇིག་རྟེན་ལས་འདས་པ་དག་གིས་གྲོགས་མི་བྱེད་ཅིང་འདོད་པ་མི་སྦྱིན་པའི་ཐ་ཚིག་གོ། །གཞན་དག་ནི་གོ་སླའོ། །རྨི་ལམ་སྡིག་[༡༦༡བ]པ་མཐོང་ན་ཡང་། ཞེས་པ་ནི་སེམས་ཅན་དག་གི་[[141]](#footnote-161)དབང་པོ་ཉམས་པའི་རྨི་ལམ་སྡིག་པ་མཐོང་ངམ་ཚེ་ཟད་པའི་རྨི་ལམ་ནས། །མྱ་ངན་ངལ་[[142]](#footnote-162)ནས་བྱུང་བ་ཡི། །རྨི་ལམ་སྡིག་པ་མཐོང་ན་ན་ཡང[[143]](#footnote-163)། །ཞེས་བྱའོ། །གཞན་ནི་གོ་སླའོ། །གང་དག་ཡིད་དགེ་སེམས་དང་ཞིང། །ཞེས་པས་སྡིག་པ་ལུས་ངག་ཡིད་གསུམ་གྱི་སྒོ་ནས་མི་བྱེད་པ་ནི་ཡིད་དགེ་བའོ། །གང་གཞན་གྱི་དོར་བྱེད་པ་མ་ཡིན་པས་དགེ་བ་སྤྱོད་པ་ནི་སེམས་དང་བའོ། །གཙང་མའི་གོས་ནི་[[144]](#footnote-164)སྲོག་ཆགས་ཀྱི་རྒྱུ་ལས་མ་བྱུང་བ་ལ་བྱའོ། །ཟབ་མོ་སངས་རྒྱས་སྤྱོད་ཡུལ་བ། །ཞེས་པ་ནི་མདོ་སྡེ་འདི་ཡེ་ཤེས་ཀྱི་ངོ་བོ་ཡིན་པའི་ཕྱིར་ཟབ་མོའོ། །དེ་ནི་སངས་རྒྱས་ཉག་གཅིག་གི་སྤྱོད་ཡུལ་ཡིན་པའི་ཕྱིར་གཞན་དག་གིས་བཤད་[[145]](#footnote-165)མི་ནུས་པའི་ཐ་ཚིག་གོ། །དྲིས་པ་དེ་ལྟར་ན་ལག་ན་རྡོ་རྗེས་སྨྲས་སོ་ཞེས་འབྱུང་བ་ཅིའི་ཕྱིར་ཞེ་ན། སྨྲས་པ། དེ་ནས་[[146]](#footnote-166)སངས་རྒྱས་ཀྱི་མཐུ་ཞེས་འབྱུང་བས་འདི་ལ་འགལ་བ་མེད་དོ། །གཞན་ནི་གོ་སླའོ། །མི་བཟད་པ་ཡི་[[147]](#footnote-167)ནད་རྣམས་ཀྱང། །ཞེས་བྱ་བ་ནི། །སེམས་ཅན་དབང་པོ་ཉམས་པ་དང། །བྱ་བ་ནས། རྨི་ལམ་སྡིག་པ་མཐོང་ན་ཡང། །ཞེས་པའི་བར་དག་ལ་བྱའོ། །གཞན་དག་ནི་གོ་སླ་བས་མ་བཤད་དོ། །རྒྱལ་པོ་རྟག་ཏུ་ཁྲུས་གྱིས་ཤིག། །ཅེས་པ་[[148]](#footnote-168)ལ་རྒྱལ་པོ་ཞེས་བྱ་བ་ནི་བོས་པའི་ཚིག་ཉིད་དོ། །གཟུངས་ནི་[[149]](#footnote-169)གྲངས་བཞིན་བཟླས་ལ་ཁྲུས་གྱིས་ཤིག་པའི་གདམས་ངག་གོ།། །།[[150]](#footnote-170)སློབ་དཔོན་བོ་དྷི་སཏྭས་མཛད་པའི་འགྲེལ་པ་ཕྱི་མ་རྫོགས་སོ།། །།ལོ་ཙཱ་བ་[[151]](#footnote-171)དཔལ་བརྩེགས་ཀྱིས་བསྒྱུར་ཅིང་གཏན་ལ་ཕབ་པའོ[[152]](#footnote-172)།། །།

1. ཎ། ཞེས་པར་མ་གཞན་ནང་མེད། [↑](#footnote-ref-21)
2. ཀ། སྣར་ཐང་། པེ་ཅིན། [↑](#footnote-ref-22)
3. མཁྱེན་པའི། སྣར་ཐང་། པེ་ཅིན། [↑](#footnote-ref-23)
4. སྒྲུབས་པའི། སྣར་ཐང་། [↑](#footnote-ref-24)
5. གྱི། སྣར་ཐང་། པེ་ཅིན། [↑](#footnote-ref-25)
6. དང། ཞེས་པར་མ་གཞན་ནང་མེད། [↑](#footnote-ref-26)
7. གིས། སྣར་ཐང་། [↑](#footnote-ref-27)
8. ཀྱིས། པེ་ཅིན། [↑](#footnote-ref-28)
9. གིས། པེ་ཅིན། [↑](#footnote-ref-29)
10. གྱི། སྣར་ཐང་། [↑](#footnote-ref-30)
11. ཀྱིས། པེ་ཅིན། [↑](#footnote-ref-31)
12. གཅད་པར། པེ་ཅིན། [↑](#footnote-ref-32)
13. སྲུང་བ། པེ་ཅིན། བསྲུང་བསྲུངས་བར་བྱ། སྣར་ཐང་། [↑](#footnote-ref-33)
14. སྟན། སྣར་ཐང་། [↑](#footnote-ref-34)
15. ན་ནི། སྣར་ཐང་། [↑](#footnote-ref-35)
16. རྩེ་གཅིག། པེ་ཅིན། [↑](#footnote-ref-36)
17. གྱི། སྣར་ཐང་། པེ་ཅིན། [↑](#footnote-ref-37)
18. ཞེས། ཞེས་པར་མ་གཞན་ནང་མེད། [↑](#footnote-ref-38)
19. སྐྱེས་པ། པེ་ཅིན། [↑](#footnote-ref-39)
20. སྤང། སྣར་ཐང་། [↑](#footnote-ref-40)
21. ཞེས་བྱ་བའོ། པེ་ཅིན། [↑](#footnote-ref-41)
22. རིས། པེ་ཅིན། [↑](#footnote-ref-42)
23. གི་ཐོས་པའི། སྣར་ཐང་། གིས་ཐོས་པ། པེ་ཅིན། [↑](#footnote-ref-43)
24. ལ། སྣར་ཐང་། [↑](#footnote-ref-44)
25. དེ། སྣར་ཐང་། [↑](#footnote-ref-45)
26. ཚེ། ཞེས་པར་མ་གཞན་ནང་མེད། [↑](#footnote-ref-46)
27. མ། སྣར་ཐང་། པེ་ཅིན། [↑](#footnote-ref-47)
28. གྱི། སྣར་ཐང་། [↑](#footnote-ref-48)
29. བཞུགས་པའོ། སྣར་ཐང་། [↑](#footnote-ref-49)
30. དེ་ལ། པེ་ཅིན། [↑](#footnote-ref-50)
31. ཀྱིས། པེ་ཅིན། [↑](#footnote-ref-51)
32. གྱི་བརླབས་པ། སྣར་ཐང་། གྱིས་བརླབས་པ། པེ་ཅིན། [↑](#footnote-ref-52)
33. གྱི་བརླབ་པ། སྣར་ཐང་། གྱིས་བརླབས་པ། པེ་ཅིན། [↑](#footnote-ref-53)
34. ཆེན་པོ། སྣར་ཐང་། པེ་ཅིན། [↑](#footnote-ref-54)
35. བྱུང་བ། པེ་ཅིན། [↑](#footnote-ref-55)
36. གིས། པེ་ཅིན། [↑](#footnote-ref-56)
37. བཞུགས། པེ་ཅིན། [↑](#footnote-ref-57)
38. ཞེས་བྱ་བྱའོ། སྣར་ཐང་། པེ་ཅིན། [↑](#footnote-ref-58)
39. དངོས་གཞི། པེ་ཅིན། [↑](#footnote-ref-59)
40. ཏེ། པེ་ཅིན། [↑](#footnote-ref-60)
41. གྱིས་བརླབས། སྣར་ཐང་། པེ་ཅིན། [↑](#footnote-ref-61)
42. གྱི། ཞེས་པར་མ་གཞན་ནང་མེད། [↑](#footnote-ref-62)
43. ནོ། པེ་ཅིན། [↑](#footnote-ref-63)
44. རྡོ་རྗེ། སྣར་ཐང་། [↑](#footnote-ref-64)
45. བྱ་བ། སྣར་ཐང་། པེ་ཅིན། [↑](#footnote-ref-65)
46. གྱི། སྣར་ཐང་། [↑](#footnote-ref-66)
47. གྱིས་བརླབས། སྣར་ཐང་། པེ་ཅིན། [↑](#footnote-ref-67)
48. གྱིས་བརླབས། སྣར་ཐང་། པེ་ཅིན། [↑](#footnote-ref-68)
49. གྱི་བརླབས་ཀྱིས། པེ་ཅིན། གྱིས་བརླབ་ཀྱི། སྣར་ཐང་། [↑](#footnote-ref-69)
50. གྱིས་བརླབས། སྣར་ཐང་། [↑](#footnote-ref-70)
51. ཞེས་བྱ་བ། པེ་ཅིན། [↑](#footnote-ref-71)
52. སྐབས་སོ། སྣར་ཐང་། [↑](#footnote-ref-72)
53. སྙིང་པོས། སྣར་ཐང་། པེ་ཅིན། [↑](#footnote-ref-73)
54. རྡོ་རྗེ། ཞེས་པར་མ་གཞན་ནང་མེད། [↑](#footnote-ref-74)
55. ལས། སྣར་ཐང་། པེ་ཅིན། [↑](#footnote-ref-75)
56. སྨྲས་སོ། ཞེས་པར་མ་གཞན་ནང་མེད། [↑](#footnote-ref-76)
57. འཕམ་པའོ། པེ་ཅིན། [↑](#footnote-ref-77)
58. གཟུངས། སྣར་ཐང་། [↑](#footnote-ref-78)
59. རྟས་པའི། སྣར་ཐང་། པེ་ཅིན། [↑](#footnote-ref-79)
60. བརླབས། སྣར་ཐང་། [↑](#footnote-ref-80)
61. ཚེ། སྣར་ཐང་། [↑](#footnote-ref-81)
62. ནུ་བར་འགྱུར་པའི། པེ་ཅིན། [↑](#footnote-ref-82)
63. ཐམས། པེ་ཅིན། [↑](#footnote-ref-83)
64. སྤྱོད་པར། པེ་ཅིན། [↑](#footnote-ref-84)
65. ཕྱིར་ནི། པེ་ཅིན། [↑](#footnote-ref-85)
66. འཇོམས་པའི། སྣར་ཐང་། [↑](#footnote-ref-86)
67. དུ་དོན་དཔྱོད་པ། སྣར་ཐང་། དོན་དུ་སྤྱོད་པ། པེ་ཅིན། [↑](#footnote-ref-87)
68. གྱི་རླབ་ཀྱི་གཞན་གྱི། པེ་ཅིན། གྱིས་བརླབས་ཀྱིས་གཞན་གྱིས། སྣར་ཐང་། [↑](#footnote-ref-88)
69. དེས། སྣར་ཐང་། [↑](#footnote-ref-89)
70. ལྟ་བུ། སྣར་ཐང་། པེ་ཅིན། [↑](#footnote-ref-90)
71. བཞི། སྣར་ཐང་། [↑](#footnote-ref-91)
72. ཡེ་དེ་ནི་བྱིན་གྱིས་རླབས་ཀྱིས། པེ་ཅིན། ཡེ་དེ་ནི་བྱིན་གྱིས་བརླབས་ཀྱི། སྣར་ཐང་། [↑](#footnote-ref-92)
73. སྲུང་བའོ། སྣར་ཐང་། པེ་ཅིན། [↑](#footnote-ref-93)
74. རྣམ་པས། སྣར་ཐང་། [↑](#footnote-ref-94)
75. མོང། སྣར་ཐང་། [↑](#footnote-ref-95)
76. འཇར་བ། སྣར་ཐང་། པེ་ཅིན། [↑](#footnote-ref-96)
77. རྟག་པ་སྨྲ་བ། སྣར་ཐང་། རྟག་པར་སྨྲ་བ། པེ་ཅིན། [↑](#footnote-ref-97)
78. ཞེས་ན། སྣར་ཐང་། [↑](#footnote-ref-98)
79. མི། སྣར་ཐང་། [↑](#footnote-ref-99)
80. ཀྱི། སྣར་ཐང་། རློབ། པེ་ཅིན། [↑](#footnote-ref-100)
81. གྱིས་པོ་པ། པེ་ཅིན། [↑](#footnote-ref-101)
82. སྙིང། སྣར་ཐང་། པེ་ཅིན། [↑](#footnote-ref-102)
83. དངོས་གཞི་ལ་བབ་སྟེ། པེ་ཅིན། དོ་ཞེས་ཟེར་རོཏེ། སྣར་ཐང་། [↑](#footnote-ref-103)
84. བསྟན། པེ་ཅིན། [↑](#footnote-ref-104)
85. བཙལ་པར། སྣར་ཐང་། [↑](#footnote-ref-105)
86. ནཱ་བའོ། སྣར་ཐང་། པེ་ཅིན། [↑](#footnote-ref-106)
87. སེ་པ། པེ་ཅིན། [↑](#footnote-ref-107)
88. གྱི་བརླབ། སྣར་ཐང་། གྱིས་རློབ། པེ་ཅིན། [↑](#footnote-ref-108)
89. བརླབ་ཡ་པའི། པེ་ཅིན། [↑](#footnote-ref-109)
90. གྷ་ཊ། ཞེས་པར་མ་གཞན་ནང་མེད། [↑](#footnote-ref-110)
91. རློབ། པེ་ཅིན། [↑](#footnote-ref-111)
92. བརླབ་ཡ་པ། པེ་ཅིན། [↑](#footnote-ref-112)
93. ཆོད་པའི། པེ་ཅིན། [↑](#footnote-ref-113)
94. ཕུ་ལུ། སྣར་ཐང་། པེ་ཅིན། [↑](#footnote-ref-114)
95. ཕུ་ལུ། སྣར་ཐང་། པེ་ཅིན། [↑](#footnote-ref-115)
96. ཉྩན། པེ་ཅིན། [↑](#footnote-ref-116)
97. ཀྱིས། པེ་ཅིན། [↑](#footnote-ref-117)
98. ཀ། སྣར་ཐང་། པེ་ཅིན། [↑](#footnote-ref-118)
99. ཨརཱ་ཨ། པེ་ཅིན། ཨཱཪྻ་ཨཱརྱ་ཨ། སྣར་ཐང་། [↑](#footnote-ref-119)
100. མན་ཏ་ཀ་དང་། ནི་ལ་དན་དྷ་དང་། ཧ་ཡ་འགྲི་བ་དང་། ཏ་ཀི་ར་ཙ་དང་། ཨ་མོ་ཀ་པ་ཤ་དང། པེ་ཅིན། [↑](#footnote-ref-120)
101. ཀི་ལི་ཀི་ལཱ། པེ་ཅིན། [↑](#footnote-ref-121)
102. རཱ། སྣར་ཐང་། པེ་ཅིན། [↑](#footnote-ref-122)
103. སྐྱེད་པའི། པེ་ཅིན། [↑](#footnote-ref-123)
104. ཉྩ་ནཱ་ཡ། པེ་ཅིན། [↑](#footnote-ref-124)
105. ཀུནྡྷ། པེ་ཅིན། [↑](#footnote-ref-125)
106. མ་མ། པེ་ཅིན། [↑](#footnote-ref-126)
107. སྐྱེད་པའི། པེ་ཅིན། [↑](#footnote-ref-127)
108. རླབས་བརླབ་བྱའོ། སྣར་ཐང་། བརླབས་བྱ་བའོ། པེ་ཅིན། [↑](#footnote-ref-128)
109. ཏ་བཛྲ་ནཱཾ། པེ་ཅིན། [↑](#footnote-ref-129)
110. བཛྲཱ་ཀཱ་ཛྭཱ་ལ། པེ་ཅིན། [↑](#footnote-ref-130)
111. སྐུར་བའི། པེ་ཅིན། [↑](#footnote-ref-131)
112. བྱ་བ། སྣར་ཐང་། པེ་ཅིན། [↑](#footnote-ref-132)
113. བཙལ་བའི། པེ་ཅིན། [↑](#footnote-ref-133)
114. ཚིནྦྷ་ཚིནྡྷའི། པེ་ཅིན། [↑](#footnote-ref-134)
115. ཀུནྡྷ། པེ་ཅིན། ཀུནྜ། སྣར་ཐང་། [↑](#footnote-ref-135)
116. སོགས་པ། པེ་ཅིན། [↑](#footnote-ref-136)
117. ཏེ། པེ་ཅིན། [↑](#footnote-ref-137)
118. རློབ་པ། པེ་ཅིན། བརླབ་པ། སྣར་ཐང་། [↑](#footnote-ref-138)
119. བརླབས། སྣར་ཐང་། པེ་ཅིན། [↑](#footnote-ref-139)
120. །\_། ཞེས་པར་མ་གཞན་ནང་མེད། [↑](#footnote-ref-140)
121. སྒྲུབས། པེ་ཅིན། [↑](#footnote-ref-141)
122. གྱིས། པེ་ཅིན། [↑](#footnote-ref-142)
123. གྱུར། སྣར་ཐང་། [↑](#footnote-ref-143)
124. མ། སྣར་ཐང་། [↑](#footnote-ref-144)
125. བཞན་དག། པེ་ཅིན། [↑](#footnote-ref-145)
126. གྱི། སྣར་ཐང་། [↑](#footnote-ref-146)
127. ཀྱི་བསྟན། སྣར་ཐང་། [↑](#footnote-ref-147)
128. བསྟན་པ། པེ་ཅིན། [↑](#footnote-ref-148)
129. མངལ་ལས་བྱུང་བའི། བྱ་བའི་བར་གྱིས། པེ་ཅིན། བྱུང་བ་ཡིམངལ་ལས་བྱུང་བའི་བར་གྱི། སྣར་ཐང་། [↑](#footnote-ref-149)
130. བཀྲུས། པེ་ཅིན། [↑](#footnote-ref-150)
131. ཡིན་ཡིས་ནས་གཙང་མའི། སྣར་ཐང་། ཡིས་ནས། བཙང་མའི། པེ་ཅིན། [↑](#footnote-ref-151)
132. གྱི། སྣར་ཐང་། [↑](#footnote-ref-152)
133. དུར་བ། སྣར་ཐང་། པེ་ཅིན། [↑](#footnote-ref-153)
134. ཆུ་ཡིས། སྣར་ཐང་། པེ་ཅིན། [↑](#footnote-ref-154)
135. རམ། ཞེས་པར་མ་གཞན་ནང་མེད། [↑](#footnote-ref-155)
136. ཏོ། སྣར་ཐང་། པེ་ཅིན། [↑](#footnote-ref-156)
137. བྱ་བྱའི། སྣར་ཐང་། [↑](#footnote-ref-157)
138. ཚེ་པའོ། པེ་ཅིན། [↑](#footnote-ref-158)
139. འཕངས་པའི། སྣར་ཐང་། [↑](#footnote-ref-159)
140. ཀྱི། པེ་ཅིན། [↑](#footnote-ref-160)
141. གིས། སྣར་ཐང་། པེ་ཅིན། [↑](#footnote-ref-161)
142. མངལ། པེ་ཅིན། [↑](#footnote-ref-162)
143. ན། པེ་ཅིན། [↑](#footnote-ref-163)
144. ཞེས་པ། པེ་ཅིན། [↑](#footnote-ref-164)
145. བཤད་པ། པེ་ཅིན། [↑](#footnote-ref-165)
146. དེ་ནི། པེ་ཅིན། [↑](#footnote-ref-166)
147. བཟད་ཟད་པའི། སྣར་ཐང་། བཟད་བཟད་པའི། པེ་ཅིན། [↑](#footnote-ref-167)
148. པ། སྣར་ཐང་། [↑](#footnote-ref-168)
149. འདི། པེ་ཅིན། [↑](#footnote-ref-169)
150. །།\_། ཞེས་པར་མ་གཞན་ནང་མེད། [↑](#footnote-ref-170)
151. ལོ་ཙ་བ། སྣར་ཐང་། ལོ་ལོཙྪ་བ། པེ་ཅིན། [↑](#footnote-ref-171)
152. ཕབ་པ། སྣར་ཐང་། [↑](#footnote-ref-172)