།[རྒྱུད་འགྲེལ། པུ། ༢༦བ]གྲུ་ཆད་ལྗང་གུ་བར་ཁྱམས་གཉིས་པ་དཀར་སེར་སྒོ་དང་སྒོ་ཁྱུད་དུ་བཅས་པ་བྲིས་ལ།མཚན་ཉིད་དང་ལྡན་པའི་བུམ་པ་ལ་གི་ཝང་གིས་མཚན་མ་[[1]](#footnote-21)རྡོ་རྗེ་རྒྱ་གྲམ་ཕྱོགས་གཅིག་མེད་པ་བཏབ་ལ་ལས་ཐམས་ཅད་པའི་བུམ་པ་ལ་སྐུ་དཀར་གྱིས་[[2]](#footnote-22)སྣ་ཚོགས་རྡོ་རྗེ་བྲིས་ལ་བྱང་དུ་བཞག།པཱུ་ཛ་ཇི་ལྟར་འབྱོར་པ་དང་བ་[[3]](#footnote-23)ལིཾ་བཤམ།ལག་པ་གཉིས་རྡོ་རྗེ་བཅིངས་ལ་མཐེ་བོང་བསྒྲེངས་ལ་སྲིན་ལག་སྦྱར་ཏེ་མཛུབ་མོ་ཕྱིས་ནས།ནས་གང་གིས་[[4]](#footnote-24)མ་རེག་པ་བྱས་ལ་མཐེའུ་ཆུང་བླང་ལ།ཨོཾ་བཛྲ་ཛྭ་ལཱ་ན་ལཱ་[[5]](#footnote-25)ཡ་ཧཱུྃ་ཕཊ།ཅེས་པ་བརྒྱ་རྩ་བརྒྱད་བཟླས་པའི་[[6]](#footnote-26)བུམ་པའི་ནང་དུ་པཾ་དང་མཾ་ལས་པདྨ་ཉི་མ་བརྩེགས་པའི་སྟེང་དུ་ཧཱུཾ་ལས་རྡོ་རྗེ་རྣམ་པར་འཇོམས་པ་སྐུ་མདོག་ལྗང་སེར་ཕྱག་གཉིས་ཀྱིས་གསེར་གྱི་བུམ་པ་རྡོ་རྗེ་རྒྱ་གྲམ་ཕྱོགས་གཅིག་མེད་པས་ཁ་བཅད་པ།ཐུགས་ཀར་འཛིན་པ།སྐུ་ལ་རིན་པོ་ཆེའི་རྒྱན་སྣ་ཚོགས་པས་བརྒྱན་པ།དབུ་ལ་རིགས་ལྔའི་སངས་རྒྱས་ཀྱིས་བརྒྱན་པ།ཞལ་ཡིད་ཙམ་ཁྲོ་བ་ཡན་ལག་སྦྲུལ་རིགས་བཞིས་བརྒྱན་པ་བསྐྱེད་དོ།།དེའི་ཐུགས་ཀའི་ཧཱུཾ་ལས་འོད་འཕྲོས་པས་དོན་གཉིས་བྱས་ནས།ཨོཾ་བཛྲ་ཛྙཱ་ན་ཧཱུཾ་སྭཱ་ཧཱ།ཧཱུཾ་ཞེས་བརྗོད་པས་ཡེ་ཤེས་སེམས་དཔའ་[[7]](#footnote-27)འདྲ་བ་ཟླ་བའི་གདན་ལ་བསྐྱེད་ལ་[[8]](#footnote-28)དེ་ཉིད་ལ་མཆོད་པ་དང་གཏོར་མ་བྱའོ།།དེའི་ཐུགས་ཀའི་ཧཱུཾ་ལ་དམིགས་ཏེ།བདག་ཉིད་ཁྲུས་བྱ་བ་དང་།གོས་བརྗེ་པ་[[9]](#footnote-29)ལ་སོགས་པ་བྱ་སྟེ།སྙིང་པོ་བརྒྱ་རྩ་བརྒྱད།བསྡུས་པ་ལ་སྟོང་ཕྲག་གཅིག།ཤིན་ཏུ་བསྡུས་པ་ལ་སྟོང་ཕྲག་བཟླས་ཏེ།སློབ་མ་ལ་སྲུང་[[10]](#footnote-30)སྐུད་གདགས་པ་དང་།དམ་ཚིག་དང་[[11]](#footnote-31)སྡོམ་པ་འབོགས་པ་ལ་སོགས་པ་བྱ་སྟེ།དཀྱིལ་འཁོར་དུ་གཞུག།གཟུངས་ཉི་ཤུ་རྩ་གཅིག་བཀླག་[[12]](#footnote-32)ཏུ་གཞུག།དེ་ནས་ལྷ་ངོ་བསྟན།དབུགས་དབྱུང[[13]](#footnote-33)།གཟེངས་བསྟོད།དབང་བསྐུར།ལག་[༢༧ན]ཏུ་རྡོ་རྗེ་དང་དྲིལ་བུའི་སྒྲས་དཀྱིལ་འཁོར་བསྐོར།དབང་རྫོགས་པར་བྱིན་ལ་གོས་བརྗེ[[14]](#footnote-34)།ཟས་ཀྱི་རྣལ་འབྱོར་བྱའོ།།དེ་ཡང་མཆོད་པ་དབུལ་བ་དང་།གཏོར་མ་བཏང་།དཀྱིལ་འཁོར་བསྡུ།བཀྲ་ཤིས་གསོལ།སློབ་མ་ལ་ཆོས་བཤད།སློབ་མས་བླ་མ་ལ་ཡོན་དབུལ།བདེན་པའི་ཚིག་བརྗོད་དོ།།དཔའ་བོ་གཅིག་པའི་དཀྱིལ་འཁོར་དུ་དབང་བསྐུར་བའི་བདུད་རྩི་བུམ་པའི་ཆོ་ག་དཔལ་མར་མེ་མཛད་ཀྱིས་མཛད་པ་རྫོགས་སོ།།

1. གི་གྷི་ཧཾ་གི་མཚན། སྣར་ཐང་། པེ་ཅིན། [↑](#footnote-ref-21)
2. གྱི། སྣར་ཐང་། པེ་ཅིན། [↑](#footnote-ref-22)
3. དང་བཱ། སྣར་ཐང་། པེ་ཅིན། [↑](#footnote-ref-23)
4. གི། སྣར་ཐང་། པེ་ཅིན། [↑](#footnote-ref-24)
5. ལཱ། ཞེས་པར་མ་གཞན་ནང་མེད། [↑](#footnote-ref-25)
6. བཟླས་པས། སྣར་ཐང་། པེ་ཅིན། [↑](#footnote-ref-26)
7. ཅི། སྣར་ཐང་། པེ་ཅིན། [↑](#footnote-ref-27)
8. བསྐྱེད་པ། སྣར་ཐང་། པེ་ཅིན། [↑](#footnote-ref-28)
9. རྗེ་པ། སྣར་ཐང་། པེ་ཅིན། [↑](#footnote-ref-29)
10. བསྲུང། སྣར་ཐང་། པེ་ཅིན། [↑](#footnote-ref-30)
11. དང། ཞེས་པར་མ་གཞན་ནང་མེད། [↑](#footnote-ref-31)
12. ཀླག། སྣར་ཐང་། པེ་ཅིན། [↑](#footnote-ref-32)
13. འབྱུང། སྣར་ཐང་། པེ་ཅིན། [↑](#footnote-ref-33)
14. རྗེ། སྣར་ཐང་། པེ་ཅིན། [↑](#footnote-ref-34)