[རྒྱུད་འགྲེལ། པུ། ༣༦བ]། བྱུག་སྤོས་ལ་སོགས་པ་རྣམས་ཀྱིས་[[1]](#footnote-21)ཆག་ཆག་བཏབ་ལ་དཀྱིལ་འཁོར་ལ་བརྟེན་པ་དང་། མཎྜལ་ལ་བརྟེན་པ་གཉིས་གང་མོས་སུ་བྱའོ། །དཀྱིལ་འཁོར་ལ་བརྟེན་ན་དཀྱིལ་འཁོར་གྱི་ཆོ་ག་དང་དབང་བསྐུར་བའི་ཆོ་ག་བཞིན་བྱའོ། །མཎྜལ་ལ་བརྟེན་ན་ཁྲུ་གང་གི་མཎྜལ་སྔོན་པོ་ཟླུམ་ཞིང་དབུས་ཡིད་ཙམ་མཐོ་བ་ལ་ཆགས་ལེགས་པར་བྱ་ཞིང་མཉམ་པའི་སྟེང་དུ་བུམ་པ་གསེར་རམ་དངུལ་ལམ་ཟངས་སམ་ལྕགས་ལས་[[2]](#footnote-22)སྒྲུབ་པ་པོ་འབྱོར་པའི་ཁྱད་པར་གྱིས་བྱའོ། །དེ་ཡང་པདྨ་དམར་པོའི་མདོག་ལྟར་དམར་ཞིང་བྱི་རུ་དང་། མཚལ་བཟང་པོའི་མདོག་ལྟར་དམར་ཞིང་ནག་པོ་ར་རི་མེད་ཅིང་ཤིན་ཏུ་འཇམ་པར་བྱའོ། །དེ་ཡང་ཚད་དང་ལྡན་པར་བྱ་སྟེ། ཞབས་ཀྱི་གདུབ་[[3]](#footnote-23)ཀྲོལ་དཔངས་སུ་སོར་གཅིག་གི་ཚད་དུ་བྱ། སྟེགས་ལ་སོར་གཉིས། ལྟོ་བ་ལྷུང་བཟེད་[༣༧ན]དང་འདྲ་བར་བྱ། མགྲིན་པ་ནི་དཔངས་སུ་སོར་བཞི་ཕྱིར་གྱེད་པ་ཁ་ཁྱེར་གྱི་འདབ་མ་ལ་སོར་གཉིས། མར་བཅལ་བ་ལ་ནས་གང་དཔངས་དེ་དང་[[4]](#footnote-24)མཉམ། ཁའི་བུ་ག་ནི་སོར་བཞིའི་ཚད་དུ་བྱའོ། །ལྟོ་བའི་ཚད་ནི་རབ་ལ་ཕུལ་ཉི་ཤུ་རྩ་གཅིག །འབྲིང་པོ་རྣམས་སུ་བཅུ་གཅིག་དང་། བདུན་དང་བྲེ་གང་ཤོང་བར་བྱའོ། །ཐ་མ་ནི་ཕུལ་བཞི་དང་ཕུལ་གང་ཁྱོར་བཞི་ཤོང་བར་བྱའོ། །དེ་ལྟ་བུའི་བུམ་པ་ཆག་པ་དང་། ཞོམ་པ་དང་། གས་པ་དང་། ནག་པོ་ར་རི་དང་། ཐག་ཐུག་མེད་པ་མཚན་ཉིད་དང་ལྡན་པ་ནི་དབང་བསྐུར་འཇུག་པའི་རྐྱེན་དང་བྱིན་རླབས་[[5]](#footnote-25)སུ་ངེས་པའོ། །དེ་ལྟ་བུའི་བུམ་པ་མཚན་ཉིད་དང་ལྡན་པའི་ནང་དུ། ཆུ་རབ་ཏུ་གཙང་མ་སྲོག་ཆགས་མེད་པས་བཀང་སྟེ། དུང་དང་ནོར་བུ་དང་མུ་ཏིག་མིག་མ་ཕུག་པ་དང་། བྱི་རུ་དང་གསེར་དང་རིན་པོ་ཆེ་ལྔ་དང་། གི་རི་ག་ནི་དང་སིང་ཧཱ་དང་། བྱ་ཀྲྀདང[[6]](#footnote-26)དང་། ས་ཧཱ་དང་། ས་ཧ་[[7]](#footnote-27)དེ་བ་ལ་སོགས་ཏེ་སྨན་ལྔ་དང་། ནས་དང་འབྲས་དང་། མོན་སྲན་གྲེའུ་དང་། གྲོ་དང་ཏིལ་ཏེ་འབྲུ་ལྔ་དང་། ཙནྡན་དང་། ག་བུར་དང་། གུ་གུལ་དང་། གླ་རྩི་དང་། སྤོས་སྦྱར་མ་སྟེ་དྲི་ལྔ། ཀ་ར་དང་། བུ་རམ་དང་། སྦྲང་རྩི་དང་། མར་དང་ལན་ཚྭ་ལ་སོགས་ཏེ་སྙིང་པོ་ལྔ་དང་། མན་ཤེལ་དང་རྡོ་རྗེ་དང་། མེ་ཏོག་དམར་པོ་རབ་ཏུ་དྲི་ཞིམ་པ་རྣམས་ཀྱང་བླུགས་ལ། དེ་ནས་དྲི་དང་ལྡན་པའི་ཆུ་ལ་སྔགས་བཟླས་ལ་བུམ་པ་བསངས་ཏེ། ཙནྡན་དམར་པོ་ལ་སོགས་པའི་དྲི་ཞིམ་ཞིང་བཀྲ་ཤིས་པའི་རྫས་གང་ཡང་རུང་བས་ལྷ་རྣམས་ཀྱི་མཚན་མ་ལེགས་པར་བྲིས་ལ་རས་དམར་པོ་དྲི་མ་མེད་པས་[[8]](#footnote-28)མགུལ་པ་བཅིང་ངོ་། །ཀུ་ཤ་དང་ཤུག་པ་ལ་སོགས་པའི་ཤིང་ལོ་མ་ཅན་མེ་ཏོག་དང་འབྲས་བུར་ལྡན་པས་ཁ་རྒྱན་[[9]](#footnote-29)ལ་ཚོན་སྣ་ལྔའི་རས་སྐུད་ཀྱིས་[[10]](#footnote-30)དྲིལ་ཏེ། མདུད་པ་བྱས་ལ་དེའི་སྟེང་དུ་བ་དམར་པོའི་[[11]](#footnote-31)ལྕི་བས་རྒྱས་བཏབ་[[12]](#footnote-32)སྟེ། རྩྭ་དཱུར་བ་[[13]](#footnote-33)ཉག་མ་བདུན་དང་རྨ་བྱ་བདུན་བཞུགས་སོ[[14]](#footnote-34)། །དེ་དག་གི་སྟེང་དུ་རིན་པོ་ཆེའི་སྣོད་ཆུང་ཞིང་མཛེས་པའི་ནང་དུ་ཡུངས་ཀར་དང་ཏིལ་དཀར་པོ་དང་། ཨ་ལཾ་[[15]](#footnote-35)ཀའི་ཕྱེ་མ་རྣམས་བླུགས་ལ་གཞག་གོ། །དེ་དག་མ་བླུགས་པའི་གོང་དུ་ནི་གུ་གུལ་ལ་བདུད་རྩི་ཐབ་[[16]](#footnote-36)སྦྱོར་གྱི་སྔགས། ཨོཾ་ཨ་མྲྀ་ཏེ་ཧཱུཾ་ཕཊ་ཅེས་བརྗོད་ལ་བདུག་པར་བྱའོ། །དེ་ནས་སྒྲུབ་[༣༧བ]པ་པོ་བདག་ཉིད་ཀྱིས་གོས་གསར་པ་གྱོན་ཏེ། །ལག་པ་གཡོན་པའི་མཐིལ་དུ་ཆུ་གཙང་མ་བླུགས་ལ་དེ་ཉིད་ཨ་ཡོངས་སུ་གྱུར་པ་ལས། ཟླ་བའི་དཀྱིལ་འཁོར་དུ་དམིགས་ལ། ལག་པ་[[17]](#footnote-37)གཡས་པའི་སོར་མོ་གསུམ་རྡོ་རྗེ་རྩེ་གསུམ་པར་དམིགས་ཏེ། ཨོཾ་ཤོ་དནྟེ་ཨོཾ་ཤ་ཏན་ཡེ་སྭཱ་ཧཱ་ཞེས་བརྗོད་པས་གཡས་དང་གཡོན་དང་དབུས་སུ་གཏོར་ལ་དེ་ནས་གཡས་པའི་སྲིན་ལག་ཆུ་ནང་དུ་བཅུག་ལ། དེ་ཉིད་ལ་ཉི་མའི་དཀྱིལ་འཁོར་དུ་དམིགས་ལ། བདག་ཉིད་ཀྱིས་ཧུབ་གསུམ་བཏུང་ངོ་། །དེ་ལྟར་ཉེ་རེག་དང་འཐོར་འཐུང་བྱས་ལ་བདག་ཉིད་ཁྲོ་བོ་ཏི་རཱིནྟི་[[18]](#footnote-38)རིའི་གཟུགས་[[19]](#footnote-39)ཀྱིས་ལངས་ལ་ཧཱུཾ་ཧཱུཾ་ཞེས་བརྗོད་པས་རྐང་པ་གཡས་པ་རྡོ་རྗེ་གཡོན་པ་ཕུར་པ་[[20]](#footnote-40)དམིགས་པ་དང་། མིག་གཡས་པ་ཟླ་བའི་དཀྱིལ་འཁོར་གྱི་སྟེང་དུ་ཧཱུཾ་སྔོན་པོ་འཕྲེད་ལ་ཉལ་བ་དམིགས། གཡོན་པ་མ་ལས་ཉི་མའི་དཀྱིལ་འཁོར་གྱི་སྟེང་དུ་ཧཱུཾ་དམིགས་ལ་རབ་ཏུ་སྡང་བའི་མིག་གིས་བགེགས་རྣམས་ལ་དབང་ལྡན་ནས་བརྩམས་ཏེ[[21]](#footnote-41)ཧཱུཾ་ཞེས་བརྗོད་པས་རྡོ་རྗེའི་རྩིག་པ་དང་། ར་བ་དང་། དྲ་བ་དང་། གུར་དང་། ས་གཞིར་[[22]](#footnote-42)དམིགས་པར་བྱས་ལ་ཕུར་བུ་དང་ཐོ་བ་ཐོགས་པས་ཀྱང་མཚམས་གཅད་པར་བྱའོ། །དེ་ནས་ཕུར་བུའི་ཡུངས་ཀར་བླངས་ཏེ། ཨོཾ་བནྡྷ་བནྡྷ་ཀྲོ་དྷ་ཀཱི་ལི་ཀཱི་ལཱ་[[23]](#footnote-43)ཡ་ཧཱུཾ་ཕཊ། ཅེས་བརྗོད་པ་དང་བགེགས་བསྐྲད། ཡང་བདུད་རྩི་ཐབ་[[24]](#footnote-44)སྦྱོར་དུ་དམིགས་ཏེ། ཧཱུཾ་ཧཱུཾ། དུས་གསུམ་སངས་རྒྱས་ཐམས་ཅད་ཀྱི། །མངག་གཞུག་ཕོ་ཉའི་ལས་མཛད་པ། །ཁྲོ་ཆེན་བདུད་རྩི་འཁྱིལ་པ་ཡི། །ཡུངས་ཀར་དག་ལ་མངོན་པར་བསྔགས[[25]](#footnote-45)། །ཕྱོགས་རྣམས་ཀུན་དུ་གཏོར་བྱས་ན། །བགེགས་ཀྱི་སྦྱོར་བ་རྒྱུན་ཆོད་ཅིག །དེ་ནས་བདུད་རྩི་ཐབ་[[26]](#footnote-46)སྦྱོར་གྱི་སྔགས་དང[[27]](#footnote-47)། ཕྱོགས་མཚམས་ཀྱི་སྔགས་བརྗོད་ཅིང་གཏོར་ལ་བསྐྲད་དོ[[28]](#footnote-48)། །ནད་པ་ལ་བྱེད་ན་གང་[[29]](#footnote-49)གི་དཀྱིལ་འཁོར་གྲུ་བཞི་པ་དང་ལྡན་པའི་ས་ཉིད་ལ་དབུས་སུ་ཁྲུ་དོ་ཁྲུ་ཕྱེད་པའི་[[30]](#footnote-50)ས་འབྲུ་[[31]](#footnote-51)སྣ་ཚོགས་པས་བཀང་ལ་བཞག་གོ། །དེ་ནས་སྔགས་པ་བདག་ཉིད་ཀྱིས་ཁྲུས་བྱ་སྟེ། བུམ་པའི་ནང་དུ་དཀྱིལ་འཁོར་གྱི་ལྷ་ཚོགས་སྔགས་དང་ཕྱག་རྒྱས་སྤྱན་དྲངས་ཏེ། དེ་ནས་ལག་པའི་སོར་མོ་[[32]](#footnote-52)ནང་དུ་བསྣོལ་ཏེ། ཁུ་ཚུར་བཅངས་ལ་མཐེ་བོང་དང་གུང་[༣༨ན]མོ་དང་མཐེའུ་ཆུང་རྣམས་གཤིབས་[[33]](#footnote-53)ཏེ། བསྒྲེངས་ལ་ནས་རེ་རེ་ལས་མ་རེག་པར་བྱས་ལ། ན་མོ་རཏྣ་ཏྲ་ཡཱ་ཡ། ན་མཿཙཎྜ་བཛྲ་པཱ་ཎ་ཡེ། མ་ཧཱ་ཡཀྵ་སེ་ནཱ་པ་[[34]](#footnote-54)ཏ་ཡེ་བཛྲ་བི་དཱ་ར་ཎཱ་[[35]](#footnote-55)ཡ་སྭཱ་ཧཱ་ཞེས་པས་རྡོ་རྗེ་རྣམ་འཇོམས་ཀྱི་སྐུ་མདོག་ཕྱག་མཚན་གསལ་བར་དམིགས་ལ། བུམ་པའི་ནང་དུ་པཾ་ཡོངས་སུ་གྱུར་པ་ལས། བདུད་རྩི་ལྔའི་ཆུ་རྒྱུན་དག་པ་[[36]](#footnote-56)ལས་པདྨ་དཀར་པོའི་ཟེ་འབྲུ་དང་། སྡོང་པོར་བཅས་པ་དམིགས་ལ་དེ་ཉིད་ཀྱི་ལྟེ་བ་ལ་ཉི་མ་དང་ཟླ་བ་དང་། པདྨའི་གདན་ལ་བཞུགས་པར་དམིགས་ལ། དེ་ནས་དཀྱིལ་འཁོར་གྱི་ཆོ་ག་ལས་འབྱུང་བ་བཞིན་དུ་ལྷ་སོ་སོའི་དམ་ཚིག་གི་ཕྱག་རྒྱ་དང་སྔགས་བརྗོད་ཅིང་སྤྱན་དྲང་ངོ་། །དེ་ནས་མཆོད་ཡོན་ལན་བདུན་ནམ་ལན་ཉི་ཤུ་རྩ་གཅིག་གམ་སུམ་ཅུ་རྩ་ལྔ་དབུལ་ལོ། །ཡང་ལྷ་རེ་རེའི་དམ་ཚིག་གི་ཕྱག་རྒྱས་སྤྱན་དྲངས་སྔགས་བརྗོད་ཅིང་དེ་དག་རེ་རེ་ལ་ཡང་མཆོད་པ་ལྔ་ལྔ་དབུལ་ལོ། །དེ་ནས་ཕྱོགས་སྐྱོང་རྣམས་ཀྱི་ཕྱག་རྒྱས་སྤྱན་དྲང་བ་ནི། ལངས་ཏེ་རྐང་པ་གཡས་པ་བརྐྱང་བའི་ཚུལ་གྱིས་ལག་པ་གཡོན་པ་རྡོ་རྗེའི་ཕྱག་རྒྱ་བསྟན་ཏེ། གཡས་པ་རྡོ་རྗེའི་ཕྱག་རྒྱ་སྟ་ཟུར་དུ་གཞག་པར་བྱ། སྔགས་ནི་ཨོཾ་ཧ་ན་ཧ་ན་བྷི་ན་[[37]](#footnote-57)བཛྲ་ཧཱུཾ་ཕཊ། ཡང་གཡས་གཡོན་བརྐྱང་བའི་ཚུལ་གྱིས་ལག་པ་གཡས་པའི་མཛུབ་མོ་ལྕགས་ཀྱུ་ལྟར་བསྐྱེད་དོ། །གཡས་པ་བརྒྱ་བྱིན་གྱིའོ། །ཡང་མེའི་ཕྱོགས་སུ་བལྟས་ཏེ། ལག་པ་གཡས་པ་བརྐྱང་ལ་རྐང་པ་གཉིས་མཉམ་པར་བྱས་ལ་མཛུབ་མོ་བཀུག་སྟེ། རྩེ་མོ་གུང་མོའི་ཚིགས་གསུམ་པར་གཟུགས་སོ། །སྔགས་ནི་ཨོཾ་བཛྲཱ་[[38]](#footnote-58)ན་ལ་མ་ཧཱ་བྷཱུ་[[39]](#footnote-59)ཏ་ཛྭ་ལ་སརྦ་བྷསྨི་ཀུ་རུ་སརྦ་དུཥྚཱན་[[40]](#footnote-60)ཧཱུཾ་ཕཊ། མཐེ་བོང་མཐིལ་དུ་སྦྱར་ཏེ་བརྟན་པོར་བཞག་ལ་གཡབས་པ་ནི་སྤྱན་དྲང་བའོ། །མཛུབ་མོ་མཐེ་བོང་བཙུགས་ཏེ་ཕྱིར་དྲག་ཏུ་བརྐྱང་བ་ནི་སླར་བཏང་བའོ། །གཤིན་རྗེའི་ཕྱོགས་སུ་བལྟས་ཏེ་བསྒྲེངས་ལ་བསྟིམ་པ་[[41]](#footnote-61)མདུན་དུ་བཞག་ལ་སོར་མོ་ཕན་ཚུན་བསྣོལ་ཏེ་ཁུ་ཚུར་དམ་དུ་བཅངས་ལ་སྲིན་ལག་གཤིབས་[[42]](#footnote-62)ཏེ་བསྒྲེངས་ལ་སྙིང་གར་གཞག་པར་བྱའོ། །སྔགས་ནི་ཨོཾ་བཛྲ་ཀ་ལ་[[43]](#footnote-63)བནྡྷ་ཧ་ན་ཧ་ན་ཧཱུཾ་ཕཊ། སྲིན་ལག་གཉིས་གཤིབས་ལ་[[44]](#footnote-64)གཡས་པས་ནང་དུ་བཟློག་པ་ནི་སྤྱན་དྲང་བའོ། །ནང་དུ་བཟློག་པ་དེ་ལས་[༣༨བ]ཕྱིར་བྱུང་སྟེ། གཤིབས་པ་[[45]](#footnote-65)དེ་ནི་སླར་བཏང་བའོ། །བདེན་བྲལ་གྱི་ཕྱོགས་སུ་བལྟས་ཏེ་རྐང་པ་མཉམ་པར་བཞག་ལ། ལག་པ་གཡས་པ་ཁུ་ཚུར་བཅངས་པ་ལས་མཛུབ་མོ་དང་གུང་མོ་གཉིས་རལ་གྲི་འདྲ་བར་གཤིབས་ཏེ་བསྒྲེང[[46]](#footnote-66)། ལག་པ་གཡོན་པ་ཡང་དེ་ལྟ་བུའི་ཚུལ་གྱིས་ཤུགས་འདྲ་བར་སྟ་ཟུར་གཡོན་དུ་གཞག་པར་བྱའོ། །སྔགས་ནི་རི་ཏེ་རཀྵཱ་[[47]](#footnote-67)དྷི་པ་ཏ་ཡེ་སྭཱ་ཧཱ། གཡོན་པའི་མཛུབ་མོ་བཀུག་སྟེ་གཡས་པས་སྤྱན་དྲང་བའོ། །ཕྱིར་སྟོད་[[48]](#footnote-68)དེ་སླར་བཀྲོལ་བ་[[49]](#footnote-69)གཤེགས་སུ་གསོལ་བའོ། །ཆུ་ལྷའི་ཕྱོགས་སུ་བལྟས་ཏེ་རྐང་པ་མཉམ་པར་བཞག་ལ། གཡས་པ་ཁུ་ཚུར་བཅངས་ནས་མཐེ་བོང་དང་མཛུབ་མོ་ཞགས་མིག་ལྟར་བྱ། གཡོན་ཀྱང་དེ་ལྟར་བྱ་སྟེ་སྙིང་གར་བཞག་གོ། །སྔགས་ནི་ཨོཾ་ན་ག་བཛྲ་ཨཱ་[[50]](#footnote-70)ན་ཡ་སརྦ་དྷ་ན་དྷ་[[51]](#footnote-71)བྱ་བཛྲ་ཧི་ར་ཎྱ་སརྦ་ན་ར་སྨ་ནི་མུཀྟ་ལ་[[52]](#footnote-72)ཀ་ར་དྷི་ནི་སརྦ་ག་ར་ཎ་ནི། བཛྲ་[[53]](#footnote-73)དྷ་ར་ས་མ་ཡ། མ་ནུ་སྨཱ་ར། ཨ་ཀཌྜྷྱ་ཨ་ཀཌྜྷྱ[[54]](#footnote-74)། བནྡྷ་བནྡྷ། ཧ་ར་ཧ་ར་ནན་མ་ཧཱ་ཙེ་ཏ་ཧཱུཾ་ཕཊ། གཡོན་པའི་མཛུབ་མོའི་ལྕགས་ཀྱུ་གཡབས་པ་ནི་སྤྱན་དྲང་བའོ། །ཕྱིར་བསྐྱེད་[[55]](#footnote-75)དེ་སླར་བཀྲོལ་པ་ནི་སླར་བཏང་བའོ། །རླུང་ལྷའི་ཕྱོགས་སུ་བལྟས་ཏེ་རྐང་པ་གཤིབས་[[56]](#footnote-76)ཏེ་བསྒྲེངས་ལ་གཡོན་པའི་ཁུ་ཚུར་བཅངས་ལ། གུང་མོ་བསྒྲེངས་པའི་ཚིགས་དང་པོར་མཛུབ་མོ་བཀུག་པའི་ཐིག་ཐོག་བཙུགས་[[57]](#footnote-77)ལ་གཡས་པ་དེ་ལྟར་བྱས་ཏེ་སྟ་ཟུར་གཡས་སུ་གཞག་གོ། །སྔགས་ནི་ཨོཾ་བཛྲ་ཨ་ནི་ལ་[[58]](#footnote-78)མ་ཧཱ་བཻ་ག་ཨ་ན་ཡ་སརྦ་དུཥྚྭཱཾ་[[59]](#footnote-79)ཧཱུཾ་ཕཊ། མཛུབ་མོ་དེ་ཉིད་སྤྱན་དྲངས་པ་དང་། སླར་གཏང་[[60]](#footnote-80)བར་བྱའོ། །ཀུ་བེེ་རའི་ཕྱོགས་སུ་བལྟས་ཏོ་[[61]](#footnote-81)རྡོ་རྗེ་བཅིངས་པ་ནང་དུ་བཟློག་ནས་མཐེའུ་ཆུང་གཤིབས་[[62]](#footnote-82)ཏེ་བརྐྱང་བའི་སྐབས་སུ་སོ་སོའི་སྲིན་ལག་སྦྱར་བར་བྱའོ། །སྔགས་ནི་ཨོཾ་ཀུ་བེེ་ར་ཡཀྵེ་ཌི་པ་ཧ་ཡེ་སྭཱ་ཧཱ། གུང་མོ་གཉིས་རྡོ་རྗེ་ལྟར་བཀུག་སྟེ་གཡབས་པ་ནི་སྤྱན་དྲངས་པའོ[[63]](#footnote-83)། །དེ་ཉིད་ཀྱིས་བསྐྱོད་པ་ནི་སླར་གཏང་པའོ[[64]](#footnote-84)། །དབང་ལྡན་ཕྱོགས་སུ་བལྟས་ཏེ་བསྒྲེང་ལ་སྙིམ་པ་བཀན་ལ་སྲིན་ལག་མཐེ་ཆུང་བཀུག་སྟེ། བསྣོལ་ལ་གུང་མོ་གཉིས་གཤིབས་[[65]](#footnote-85)ཏེ་བསྒྲེངས་པའི་རྒྱབ་ལོགས་སུ་མཛུབ་མོ་གཉིས་རྡོ་རྗེ་ལྟར་བྱ་མཐེ་བོང་གཉིས་བར་དུ་གཞིབས་[[66]](#footnote-86)ཏེ་གཞག་གོ། །སྔགས་ནི་ཨོཾ་དྷི་ཧཱུཾ་བིནྡྷ་[༣༩ན]བཛྲ་ཤཱུ་[[67]](#footnote-87)ལ་སྭཱ་ཧཱ། མཛུབ་མོ་གཉིས་སེན་མོ་མི་སྤྲད་པར་ནང་དུ་གཡབས་པ་ནི་སྤྱན་དྲང་བའོ། །ཕྱིར་བསྐྱེད་[[68]](#footnote-88)དེ་བཀྲོལ་བ་ནི་སླར་གཤེགས་པའོ། །འོག་ཏུ་བལྟས་ཏེ་ལག་པ་གཉིས་པདྨ་ལྟར་བྱ་སྟེ། སྤྱན་དྲང་བ་དང་། སླར་བཏང་བ་ཡང་ནང་དུ་གཡབས་པ་དང་ཕྱིར་བཀྲོལ་བའོ། །སྔགས་ནི་ན་མཿས་[[69]](#footnote-89)ས་མནྟ་བུདྡྷཱ་ནཱན[[70]](#footnote-90)། ཨོཾ་པྲི་ཐི་[[71]](#footnote-91)བྱ་སྭཱ་ཧཱ། སྟེང་གི་སྙིང་པོ་ལག་པ་ཁོང་སྟོང་དུ་སྦྱར་ལ་མཐེ་བོང་གཉིས་གཤིབས་[[72]](#footnote-92)ཏེ་སྤྱི་བོར་གཞག་པར་བྱའོ། །སྤྱན་དྲང་བ་དང་སླར་བཏང་བ་དང་[[73]](#footnote-93)ནང་དུ་དང་ཕྱིར་དགྲོལ་བའོ[[74]](#footnote-94)། །སྔགས་ནི་ན་མཿས་[[75]](#footnote-95)ས་མན་བྷཱུ་[[76]](#footnote-96)ཏ་ནན། ཧེ་ཤྭ་དྱ་པྲ་ཏཱ་[[77]](#footnote-97)ཛྷྱོ་ཏི་ར་མ་ཡ་སྭཱ་ཧཱ། དེ་ནས་མེ་ཏོག་དང་བདུག་སྤོས་[[78]](#footnote-98)ལ་སོགས་པའི་མཆོད་པ་དབུལ་ལོ། །གཏོར་མ་ནི་འབྲས་ཆན་ཞོ་དང་སྦྱར་བ་དང་། དྲི་བསུང་[[79]](#footnote-99)དང་ལྡན་པའི་ཤིང་ཐོག་[[80]](#footnote-100)ཁུར་བ་ལ་སོགས་པས་མཆོད་དོ། །ཆང་དང་ཤ་དང་ཁྲག་གིས་ནི་མ་ཡིན་ནོ། །དེ་དག་གི་འཁོར་གྱི་གདོན་རྣམས་ལ་ནི་ཤ་ཆང་དང་འབྱུང་པོའི་ཁ་ཟས་སུ་སྦྱིན་ནོ། །དེ་ནས་ཚོན་སྣ་ལྔའི་སྐུད་པ་གསར་པ་ཤིན་ཏུ་མཉམ་པ་ལ་དྲི་དང་ལྡན་པའི་གུ་གུལ་ལ་སོགས་པ་གཏོར་བར་[[81]](#footnote-101)བྱ་སྟེ། བུམ་པའི་མགུལ་པ་ལ་བཏགས་ལ་རྡོ་རྗེ་ལ་བརྟོད་[[82]](#footnote-102)ལ་གཞག་གོ། །དེ་ནས་ཤུག་པ་[[83]](#footnote-103)ལ་སོགས་པའི་དྲི་དང་ལྡན་པའི་ཤིང་ལ་སྦྱིན་སྲེག་ཀྱང་བྱ། དེ་ནས་བདག་ཉིད་ཀྱིས་ཁྲུས་བྱ་སྟེ། གོས་གསར་པ་གྱོན་[[84]](#footnote-104)ལ་དཔྲལ་བ་ལ་དྲིའི་ཐིག་ལེ་བྱས་ལ་སྔགས་པ་གཡོག་བཞི་དང་ལྡན་པས་གཟུངས་ཐག་བཞི་ཕྱོགས་བཞིར་འཐེན་ལ་རྒྱུད་རྫོགས་པར་བརྒྱ་བརྒྱ་བཀླགས་[[85]](#footnote-105)ཏེ་ལྔ་བཅུའི་བར་དུ་མཆོད་པ་ལྔ་དབུལ། བརྒྱ་རྫོགས་པ་ལ་ཞི་བའི་སྦྱིན་སྲེག་བྱའོ། །དེ་ནས་བཟླས་པ་བྱ་སྟེ་བུམ་པའི་ལྷ་ལ་ཡེ་ཤེས་སེམས་དཔའ་བསྟིམ་སྟེ། ལྷ་སོ་སོའི་ཐུགས་ཀ་ནས་རྡོ་རྗེ་སྔོན་པོ་ནས་ཙམ་པ་ཁ་མེད་པའི་ལྟེ་བ་ལ་སྔགས་རྒྱས་བསྡུས་གང་མོས་ཀྱིས་[[86]](#footnote-106)འཁོར་བར་དམིགས་ལ་བདག་ཉིད་སྙིང་པོ་བསྡུས་པ་ལ་བཟླས་པ་བྱས་པས། དེ་ཉིད་ལས་འོད་འཕྲོས་པས་ཡེ་ཤེས་སེམས་དཔའི་ཐུགས་ཀའི་ས་བོན་ལས་འོད་འཕྲོས་པས་ལྷ་འོད་དུ་ཞུ། དེ་ཉིད་ལས་[[87]](#footnote-107)སྔགས་ཀྱི་རང་སྒྲ་འབྱུང་བས་[[88]](#footnote-108)ཡེ་ཤེས་ཀྱི་བདུད་རྩི་བབས[[89]](#footnote-109)། གཉིས་སུ་མེད་པར་བསྟིམ། བདག་གི་ལྕེའི་སྟེང་དུ་ཡང་ཡེ་ཤེས་ཀྱི་རྡོ་རྗེ་ནས་ཙམ་གྱི་སྦུབས་[[90]](#footnote-110)མ་ནས། སྔགས་ཀྱི་རང་སྒྲ་བྱུང་བས་བདག་དང་སེམས་ཅན་གྱི་དོན་བྱས། ཕྱི་རོལ་གྱི་སྣང་བ་རྣམས་ཀྱང་སྔགས་ཀྱི་རང་སྒྲར་བྱུང་བས་གདུག་པའི་ཚོགས་རྣམས་ཚར་གཅད་པར་[[91]](#footnote-111)བྱས་པའོ། །དེ་ལྟར་དམིགས་པ་གསུམ་དང་མི་འབྲལ་བར་བྱས་པས་བདག་དང་སྒྲའི་དངོས་པོ་ཐམས་ཅད་སྒྲའི་བསམ་གཏན་དང་མི་འབྲལ་བ་ནི་དོན་གྱི་མན་ངག་གོ། །ཡུངས་ཀར་ལ་སྔགས་བཟླས་ཏེ་བུམ་པར་བླུགས་པས། ལྷ་རྣམས་ཀྱི་སྟེང་གི་རྡོ་རྗེ་ལ་ཡེ་ཤེས་ཀྱི་བདུད་རྩི་བབས་པ་དམིགས་པ་དང་། ཡང་ན་མེ་ཏོག་རབ་ཏུ་དྲི་ཞིམ་པ་ལ་སྔགས་བཟླས་པ་བུམ་པར་བླུགས་ལ་ལྷ་རྣམས་ཀྱི་སྤྱན་ལམ་དུ་མཆོད་པའི་སྤྲིན་རབ་ཏུ་མཛེས་ཤིང་རྒྱ་ཆེ་བར་དམིགས་པས། དངོས་གྲུབ་ཐམས་ཅད་བདག་ལ་སྟེར་བར་དམིགས་སོ། །དེ་ལྟར་སྙིང་པོ་བསྡུས་པ་ལ་བརྒྱའམ་སྟོང་ངམ་ཁྲིའམ་འབུམ་མམ་རང་ཇི་ལྟར་དམིགས་པར་བཟླས་ལ། སློབ་མ་ཁྲུས་བྱས་ཏེ་གོས་གསར་པ་དྲི་མ་མེད་པ་གྱོན་ཏེ། གསུམ་པ་སྐྱབས་སུ་འགྲོ་བ་དང་། སེམས་བསྐྱེད་པ་ལ་སོགས་པ་བྱ་སྟེ། ན་མོ་དཀོན་མཆོག་གསུམ་ལ་ཕྱག་འཚལ་ལོ། །དཀོན་མཆོག་གསུམ་ལ་སྐྱབས་སུ་མཆི། །དཀོན་མཆོག་གསུམ་ལ་མཆོད་པ་འབུལ། །སྡིག་པ་ཐམས་ཅད་སོ་སོར་བཤགས། །མྱ་ངན་མི་འདའ་གསོལ་བ་འདེབས[[92]](#footnote-112)། །ཆོས་ཀྱི་འཁོར་ལོ་བསྐོར་བར་བསྐུལ། །དོན་དམ་ཀུན་རྫོབ་རང་བཞིན་གྱིས། །སྡོམ་པ་མ་ལུས་བདག་གིས་བཟུང[[93]](#footnote-113)། །མ་བསྒྲལ་བ་རྣམས་བསྒྲལ་བགྱིས་ནས། །མ་བརྒལ་བ་[[94]](#footnote-114)རྣམས་བརྒལ་བྱས་ཏེ། །དབུགས་མ་ཕྱིན་པ་དབུགས་དབྱུང་སྟེ། །སེམས་ཅན་མྱ་ངན་འདས་ལ་དགོད། །འགྲོ་བའི་དགེ་ལ་རྗེས་[[95]](#footnote-115)ཡི་རང་། །ཀུན་ཀྱང་སེམས་ཅན་དོན་དུ་བསྔོ། །ཞེས་བརྗོད་ལ་རྡོ་རྗེ་ལག་ཏུ་བྱིན་ལ་དབུགས་དབྱུང་སྟེ། དབུ་རྒྱན་གོན་ལ་གཟེངས་བསྟོད་ལ་དཀྱིལ་འཁོར་གྱི་ཤར་སྒོ་ནས་སྤང་ལེབ་ཀྱི་སྟེང་ནས་ལམ་སྟོན་ལ་དབུས་སུ་ཁྲུས་བྱས་ཏེ། ཡེ་ཤེས་ཀྱི་ལྷ་མོ་བདུད་རྩིའི་བུམ་ཆུ་ཐོགས་པ་མང་པོར་སྤྲུལ་ལ། ནམ་མཁའ་ནས་བདུད་རྩིའི་ཆུ་རྒྱུན་ཕབ་པས་ཕྱི་ལུས་ཀྱི་སྡུག་བསྔལ་དང་། ནང་སེམས་ཀྱི་སྡུག་བསྔལ་དང་། མི་མཐུན་པའི་རྨི་ལམ་སུམ་ཅུ་རྩ་གཉིས་ལ་སོགས་པ་རྨིས་པ་དང་། མྱ་ངན་དང་སེམས་ལས་སུ་[༤༠ན]མི་རུང་བའི་མི་བདེ་བ་རྣམ་པར་དག་པར་དམིགས་པ་[[96]](#footnote-116)བྱས་ལ། ཚིགས་སུ་བཅད་པ་འདི་དག་ཀྱང་བརྗོད་པར་བྱའོ། །ཨེ་མ་ཧོ[[97]](#footnote-117)། ཁྲུས་མཆོག་འདི་ནི་དཔལ་དང་ལྡན། །རྡོ་རྗེའི་ཁྲུས་ནི་བླ་ན་མེད། །རྡོ་རྗེ་ཡེ་ཤེས་ཁྲུས་འདི་ཡིས། །བཀྲ་ཤིས་བུམ་པ་ལ་བརྟེན་ནས། །སྡུག་བསྔལ་ཐམས་ཅད་མེད་པར་བྱེད། །བདེ་བ་ཕུན་སུམ་ཚོགས་པར་གནས། །མ་གྲུབ་པ་རྣམས་གྲུབ་པར་བྱེད། །འདོད་པ་ཐམས་ཅད་རབ་ཏུ་སྦྱིན། །དཔལ་ལྡན་ཡེ་ཤེས་མཆོག་གི་ཁྲུས། །རྒྱལ་མཆོག་དམ་པ་སྦྱིན་པར་བྱའོ། །ཞེས་པས་ཀྱང་ཁྲུས་བྱའོ། །དེ་ནས་བཀྲ་ཤིས་ཀྱི་རྫས་བརྒྱད་ཀྱིས་སློབ་མ་བཀྲ་ཤིས་པར་བྱ་བའི་ཕྱིར་ཡུངས་ཀར་དང་། ཞོ་དང་། རྩྭ་དཱུར་བ་[[98]](#footnote-118)དང་། ལི་ཁྲི་དང་། དུང་དང་། བིལ་བའི་འབྲས་བུ་དང་། མེ་ལོང་དང་། གི་ཝང་[[99]](#footnote-119)རྣམས་རིམ་པས་སྦྱིན་ནོ། །བྲབ་པ་དང་། བྱབ་པ་དང་། དྲིལ་པ་དང་། སྐྱོར་བ་དང་། སྟེག་པ་[[100]](#footnote-120)ལ་སོགས་པ་ཡང་བྱའོ། །དེ་ལྟར་ཁྲུས་རྟག་ཏུ་བྱས་ན་རྒྱལ་པོ་རྣམས་བསོད་ནམས་རྒྱས་པ་དང་། གདོན་ཞི་བ་དང་། ཕ་རོལ་གྱི་སྡེ་རྣམས་དབང་དུ་གྱུར་པ་དང་། རྒོལ་བ་རྣམས་ཚར་གཅོད་པར་འགྱུར་བ་[[101]](#footnote-121)དེ་བཞིན་དུ་བློན་པོ་དང་། བུ་འདོད་པ་དང་། བྱད་སྟེམས་ཀྱིས་འཇིགས་པ་དང་། ཕ་རོལ་གྱི་དམག་གིས་འཇིགས་པ་དང་། གཟའ་དང་། རྒྱུ་སྐར་དང་། ནད་དང་། མུ་གེས་འཇིགས་པ་དང་། དེ་བཞིན་འཇིགས་པ་ཆེན་པོ་བརྒྱད་དང་། ནོར་འགྲིབ་པ་དང་། ལོངས་སྤྱོད་འདོད་པ་དང་། འཁོར་དང་ཚེ་རིང་བར་འདོད་པ་དང་། དབང་ཐང་རྒྱས་པར་འདོད་པ་དང་། བཀྲག་[[102]](#footnote-122)དང་གཟི་མདངས་འདོད་པ་དང་། སྟོབས་དང་། ནུས་པ་དང་། གྲགས་པ་དང་། དཔལ་དང་། དབང་ཕྱུག་དང་། གཟུགས་འདོད་པ་དང་། ནོར་འདོད་པ་དང་། འབྲུ་འདོད་པ་དང་། ཟས་འདོད་པ་དང་། གོས་དང་། རྒྱན་དང་། བཞོན་པ་དང་། ལྷ་ཉེ་བར་འདོད་པ་དང་། གདོན་བརླག་པར་འདོད་པ་དང་། སྡིག་པ་མ་ལུས་པ་དག་པར་འདོད་པ་རྣམས་ཀྱིས་རྟག་ཏུ་ཁྲུས་བྱས་ན་འདོད་པའི་དོན་ནི་མ་ལུས་པ་[[103]](#footnote-123)ཇི་ལྟ་བ་བཞིན་དུ་འགྲུབ་པར་ངེས་སོ། །དེའི་ཕྱིར་ན་མི་མཐུན་པའི་ཕྱོགས་མཐའ་དག་ལས་ཐར་བར་བྱེད་པས་ན་སྔོན་བྱུང་དུ་རྒྱལ་པོ་ལ་སྨོན་པ་དང་། ཡང་ན་རྒྱལ་པོ་[༤༠བ]བསོད་ནམས་ཆེ་བའི་ཕྱིར་སྨོས་ཏེ། རྒྱལ་པོ་རྟག་ཏུ་ཁྲུས་གྱིས་ཤིག །ཅེས་འགྲོ་བ་མིའི་དཔོན་ཡིན་པས་སྨོས་སོ། །དེ་ལྟར་ན་འདོད་པ་ཐམས་ཅད་རབ་ཏུ་སྦྱིན་པ་ཞེས་སྨོས་སོ[[104]](#footnote-124)སྔ་མ་དང་ད་ལྟར་དང་ཕྱི་མའི་སྡིག་པ་མ་ལུས་པ་ལས་ཐར་བར་བྱེད་པ་འཕགས་པ་རྡོ་རྗེ་རྣམ་པར་འཇོམས་པའི་[[105]](#footnote-125)ཁྲུས་ཀྱི་ཆོ་ག །སློབ་དཔོན་ཆེན་པོ་དཔལ་མར་མེ་མཛད་ཀྱིས་མཛད་པ་རྫོགས་སོ། །

1. ཀྱི། སྣར་ཐང་། པེ་ཅིན། [↑](#footnote-ref-21)
2. ལ། སྣར་ཐང་། པེ་ཅིན། [↑](#footnote-ref-22)
3. རྡུབ། སྣར་ཐང་། པེ་ཅིན། [↑](#footnote-ref-23)
4. གང། སྣར་ཐང་། པེ་ཅིན། [↑](#footnote-ref-24)
5. བརླབས། སྣར་ཐང་། པེ་ཅིན། [↑](#footnote-ref-25)
6. གྲིདང། སྣར་ཐང་། པེ་ཅིན། [↑](#footnote-ref-26)
7. ཧཱ། སྣར་ཐང་། པེ་ཅིན། [↑](#footnote-ref-27)
8. མེད་པ། སྣར་ཐང་། པེ་ཅིན། [↑](#footnote-ref-28)
9. བརྒྱན། སྣར་ཐང་། པེ་ཅིན། [↑](#footnote-ref-29)
10. ཀྱིས། ཞེས་པར་མ་གཞན་ནང་མེད། [↑](#footnote-ref-30)
11. དམར་མོའི། སྣར་ཐང་། པེ་ཅིན། [↑](#footnote-ref-31)
12. བདབ། སྣར་ཐང་། [↑](#footnote-ref-32)
13. དུར་བ། སྣར་ཐང་། པེ་ཅིན། [↑](#footnote-ref-33)
14. བཞུག་གོ། སྣར་ཐང་། པེ་ཅིན། [↑](#footnote-ref-34)
15. ལ། སྣར་ཐང་། པེ་ཅིན། [↑](#footnote-ref-35)
16. ཐབས། སྣར་ཐང་། པེ་ཅིན། [↑](#footnote-ref-36)
17. ལག་པ། ཞེས་པར་མ་གཞན་ནང་མེད། [↑](#footnote-ref-37)
18. རིན་ཏི། སྣར་ཐང་། པེ་ཅིན། [↑](#footnote-ref-38)
19. གཟུངས། སྣར་ཐང་། པེ་ཅིན། [↑](#footnote-ref-39)
20. ཕུར་པར། སྣར་ཐང་། པེ་ཅིན། [↑](#footnote-ref-40)
21. ། ་ཕྱོགས་བཅུར་ཁྱབ་པར་བལྟས་ཏེ། སྣར་ཐང་། པེ་ཅིན། [↑](#footnote-ref-41)
22. གཞིའི། སྣར་ཐང་། པེ་ཅིན། [↑](#footnote-ref-42)
23. ལི། སྣར་ཐང་། པེ་ཅིན། [↑](#footnote-ref-43)
24. ཐབས། སྣར་ཐང་། པེ་ཅིན། [↑](#footnote-ref-44)
25. སྔགས། སྣར་ཐང་། པེ་ཅིན། [↑](#footnote-ref-45)
26. ཐབས། སྣར་ཐང་། པེ་ཅིན། [↑](#footnote-ref-46)
27. བརྗོད་ཅིང། སྣར་ཐང་། པེ་ཅིན། [↑](#footnote-ref-47)
28. དེ། སྣར་ཐང་། [↑](#footnote-ref-48)
29. གོང། སྣར་ཐང་། པེ་ཅིན། [↑](#footnote-ref-49)
30. ཁྲུས་བྱེད་པའི། སྣར་ཐང་། པེ་ཅིན། [↑](#footnote-ref-50)
31. འབྲུ། ཞེས་པར་མ་གཞན་ནང་མེད། [↑](#footnote-ref-51)
32. སོར་མོའི། སྣར་ཐང་། པེ་ཅིན། [↑](#footnote-ref-52)
33. བཤིབས། སྣར་ཐང་། པེ་ཅིན། [↑](#footnote-ref-53)
34. ན་པ། སྣར་ཐང་། པེ་ཅིན། [↑](#footnote-ref-54)
35. དྷ་ར་ན། སྣར་ཐང་། པེ་ཅིན། [↑](#footnote-ref-55)
36. དག། སྣར་ཐང་། པེ་ཅིན། [↑](#footnote-ref-56)
37. ཏ། སྣར་ཐང་། པེ་ཅིན། [↑](#footnote-ref-57)
38. བཛྲ། སྣར་ཐང་། པེ་ཅིན། [↑](#footnote-ref-58)
39. བུ། སྣར་ཐང་། པེ་ཅིན། [↑](#footnote-ref-59)
40. དུཥྚན། སྣར་ཐང་། པེ་ཅིན། [↑](#footnote-ref-60)
41. བསྟིམས་པ། སྣར་ཐང་། པེ་ཅིན། [↑](#footnote-ref-61)
42. བཤིབས། སྣར་ཐང་། པེ་ཅིན། [↑](#footnote-ref-62)
43. ཀི་ལ་བནྡྷ། སྣར་ཐང་། པེ་ཅིན། [↑](#footnote-ref-63)
44. བཤིབས། སྣར་ཐང་། པེ་ཅིན། [↑](#footnote-ref-64)
45. བཤིབས་པ། སྣར་ཐང་། པེ་ཅིན། [↑](#footnote-ref-65)
46. བཤིབས་ཏེ་བསྒྲེངས། སྣར་ཐང་། པེ་ཅིན། [↑](#footnote-ref-66)
47. རཀྵ། སྣར་ཐང་། པེ་ཅིན། [↑](#footnote-ref-67)
48. བསྐྱོད། སྣར་ཐང་། པེ་ཅིན། [↑](#footnote-ref-68)
49. བཀྲོལ་བར། སྣར་ཐང་། པེ་ཅིན། [↑](#footnote-ref-69)
50. ཨ། སྣར་ཐང་། པེ་ཅིན། [↑](#footnote-ref-70)
51. དྷ། ཞེས་པར་མ་གཞན་ནང་མེད། [↑](#footnote-ref-71)
52. མུག་ཏ་ལ། སྣར་ཐང་། པེ་ཅིན། [↑](#footnote-ref-72)
53. ཙ། ཛ། སྣར་ཐང་། པེ་ཅིན། [↑](#footnote-ref-73)
54. སྨ་ར། ཨ་གདྡྷ་ཨ་གདྡྷ། སྣར་ཐང་། པེ་ཅིན། [↑](#footnote-ref-74)
55. བསྐྱོད། སྣར་ཐང་། པེ་ཅིན། [↑](#footnote-ref-75)
56. བཤིབས། སྣར་ཐང་། པེ་ཅིན། [↑](#footnote-ref-76)
57. ཐོག་བ་ཐིང་ཐོ་གཙུགས། སྣར་ཐང་། པེ་ཅིན། [↑](#footnote-ref-77)
58. ན་ལི། སྣར་ཐང་། པེ་ཅིན། [↑](#footnote-ref-78)
59. དུཥྚན། སྣར་ཐང་། པེ་ཅིན། [↑](#footnote-ref-79)
60. བཏང། སྣར་ཐང་། པེ་ཅིན། [↑](#footnote-ref-80)
61. ཏེ། སྣར་ཐང་། པེ་ཅིན། [↑](#footnote-ref-81)
62. བཤིབས། སྣར་ཐང་། པེ་ཅིན། [↑](#footnote-ref-82)
63. དྲང་བའོ། སྣར་ཐང་། པེ་ཅིན། [↑](#footnote-ref-83)
64. བཏང་པའོ། སྣར་ཐང་། པེ་ཅིན། [↑](#footnote-ref-84)
65. བཤིབས། སྣར་ཐང་། པེ་ཅིན། [↑](#footnote-ref-85)
66. བཤིབས། སྣར་ཐང་། པེ་ཅིན། [↑](#footnote-ref-86)
67. ཤུ། སྣར་ཐང་། པེ་ཅིན། [↑](#footnote-ref-87)
68. བསྐྱོད། སྣར་ཐང་། པེ་ཅིན། [↑](#footnote-ref-88)
69. ས། སྣར་ཐང་། པེ་ཅིན། [↑](#footnote-ref-89)
70. བུད་དྷ་ནན། སྣར་ཐང་། པེ་ཅིན། [↑](#footnote-ref-90)
71. ཏི། སྣར་ཐང་། པེ་ཅིན། [↑](#footnote-ref-91)
72. བཤིབས། སྣར་ཐང་། པེ་ཅིན། [↑](#footnote-ref-92)
73. དང། ཞེས་པར་མ་གཞན་ནང་མེད། [↑](#footnote-ref-93)
74. བཀྲོལ་བའོ། སྣར་ཐང་། པེ་ཅིན། [↑](#footnote-ref-94)
75. ས། སྣར་ཐང་། པེ་ཅིན། [↑](#footnote-ref-95)
76. བྷུ། སྣར་ཐང་། པེ་ཅིན། [↑](#footnote-ref-96)
77. རྒྱ་པྲ་ཏ། སྣར་ཐང་། པེ་ཅིན། [↑](#footnote-ref-97)
78. བདུག་པ། སྣར་ཐང་། པེ་ཅིན། [↑](#footnote-ref-98)
79. བསྲུང། སྣར་ཐང་། པེ་ཅིན། [↑](#footnote-ref-99)
80. ཏོག། སྣར་ཐང་། པེ་ཅིན། [↑](#footnote-ref-100)
81. གཏོར་མ། སྣར་ཐང་། པེ་ཅིན། [↑](#footnote-ref-101)
82. བསྟོད། སྣར་ཐང་། པེ་ཅིན། [↑](#footnote-ref-102)
83. ཤུགས་པ། སྣར་ཐང་། པེ་ཅིན། [↑](#footnote-ref-103)
84. གྱོན་པ། སྣར་ཐང་། པེ་ཅིན། [↑](#footnote-ref-104)
85. རྫོགས་པ་བརྒྱ་བརྒྱ་ཀླགས། སྣར་ཐང་། པེ་ཅིན། [↑](#footnote-ref-105)
86. སྔགས་བརྒྱས་གང་མོས་ཀྱི། སྣར་ཐང་། པེ་ཅིན། [↑](#footnote-ref-106)
87. ལ། སྣར་ཐང་། པེ་ཅིན། [↑](#footnote-ref-107)
88. བྱུང་བས། སྣར་ཐང་། པེ་ཅིན། [↑](#footnote-ref-108)
89. བབས་པ། སྣར་ཐང་། པེ་ཅིན། [↑](#footnote-ref-109)
90. སྦུབ། སྣར་ཐང་། པེ་ཅིན། [↑](#footnote-ref-110)
91. བཅད་པར། སྣར་ཐང་། པེ་ཅིན། [↑](#footnote-ref-111)
92. འཚལ། སྣར་ཐང་། པེ་ཅིན། [↑](#footnote-ref-112)
93. གཟུང། སྣར་ཐང་། [↑](#footnote-ref-113)
94. རྒལ་བ། སྣར་ཐང་། པེ་ཅིན། [↑](#footnote-ref-114)
95. རྗེ། སྣར་ཐང་། པེ་ཅིན། [↑](#footnote-ref-115)
96. དམིགས་པར། སྣར་ཐང་། པེ་ཅིན། [↑](#footnote-ref-116)
97. ཨེ་མ་མའོ། སྣར་ཐང་། པེ་ཅིན། [↑](#footnote-ref-117)
98. དུར་བ། སྣར་ཐང་། པེ་ཅིན། [↑](#footnote-ref-118)
99. འགི་ཝང། སྣར་ཐང་། པེ་ཅིན། [↑](#footnote-ref-119)
100. རྡེག་པ། སྣར་ཐང་། པེ་ཅིན། [↑](#footnote-ref-120)
101. འགྱུར་ལ། སྣར་ཐང་། པེ་ཅིན། [↑](#footnote-ref-121)
102. སྐྲག། སྣར་ཐང་། པེ་ཅིན། [↑](#footnote-ref-122)
103. དོན་པ། སྣར་ཐང་། པེ་ཅིན། [↑](#footnote-ref-123)
104. དེ། སྣར་ཐང་། པེ་ཅིན། [↑](#footnote-ref-124)
105. འཇོམས་པ། སྣར་ཐང་། པེ་ཅིན། [↑](#footnote-ref-125)