[རྒྱུད་འགྲེལ། པུ། ༤༧བ]﻿ཁྲག་སྣ་ཚོགས་པའི་[[1]](#footnote-21)ཐོད་པའི་སྤྱི་བོར་བསྒྲུབ་བྱའི་མིང་དང་གཟུགས་བྲིས་ལ་ཡུལ་ལྷ་དང་[༤༨ན]ཡུལ་མིའི་མིང་ཡང་བྲི། ཐོད་པའི་ནང་དུ་རིན་པོ་ཆེའི་ཕྱེ་མ་དང་། མི་རྟ་ཁྱིའི་ཁྲག་དང་། མཛོ་རོག་དང་། གཡག་རོག་གི་ཁྲག་དང་། མངལ་ཁྲག་ལ་སོགས་པའི་ཁྲག་སྣ་ཚོགས་བླུགས་ལ། ཡུངས་ཀར་དང་ཡུངས་ནག་ལ་བཟླས་ཤིང་བླུགས་སོ[[2]](#footnote-22)། །གཙོ་བོའི་ང་རྒྱལ་དང་ལྡན་པས་མཆོད་པ་དང་བསྟོད་པ་དང་བསྙེན་པ་ཅི་རིགས་པར་བྱའོ། །དེ་ནས་གཟའ་སོ་སོའི་བསྙེན་པ་འབུམ་ཕྲག་རེ་བཟླས། དེ་ནས་ལས་ཀྱི་སྔགས་འདི་ལ་བསྙེན་པ་འབུམ་ཕྲག་བདུན་[[3]](#footnote-23)བཟླས་སོ། །ཨོཾ་མ་ཡ་སྙིང་ཡ་མ་ཁྲག་རཱ་ཧུ་ལ་རཱ་ཧུ་[[4]](#footnote-24)ཧྲིལ་ཤག་ཤག་སེན་སེན་བྷྱོ་བྷྱོ། །རང་རང་ཧྲིལ་པ་ཤ་མི་ཀི་ཧཱུཾ་ཕཊ་ཅེས་ཡུངས་ཀར་དང་ཡུངས་ནག་ལ་བཟླས་ཏེ་ཐོད་པར་བླུགས་སོ[[5]](#footnote-25)། །དེ་ནས་ཁྱབ་འཇུག་ལས་ལ་འཇུག་པའི་དུས་སུ་ཐབ་[[6]](#footnote-26)གསུམ་གྱི་ལས་སྦྱར་ན་བསྒྲུབ་[[7]](#footnote-27)བྱའི་ལོ་ཐོག་ངེས་པར་བརླག་པར་འགྱུར་རོ། །བསྒྲུབ་བྱ་སྐྲག་པའི་ལས་ཆུ་ཐིགས་ཞེས་བྱའོ[[8]](#footnote-28)། །དཔལ་མར་མེ་མཛད་བཟང་པོས་མཛད་པ་རྫོགས་སོ། །

1. སྣ་ཚོགས་པས། སྣར་ཐང་། པེ་ཅིན། [↑](#footnote-ref-21)
2. བླུག་གོ། སྣར་ཐང་། པེ་ཅིན། [↑](#footnote-ref-22)
3. རེ། སྣར་ཐང་། པེ་ཅིན། [↑](#footnote-ref-23)
4. ར་ཧུ་ལ་ར་ཧཱུ། སྣར་ཐང་། པེ་ཅིན། [↑](#footnote-ref-24)
5. བླུག་གོ། སྣར་ཐང་། པེ་ཅིན། [↑](#footnote-ref-25)
6. ཐབས། སྣར་ཐང་། པེ་ཅིན། [↑](#footnote-ref-26)
7. སྒྲུབ། སྣར་ཐང་། པེ་ཅིན། [↑](#footnote-ref-27)
8. ཞེས་བྱ་བའོ། སྣར་ཐང་། པེ་ཅིན། [↑](#footnote-ref-28)