[རྒྱུད་འགྲེལ། པུ། ༧༠བ]སོར་བཞི་པ་བརྒྱ་རྩ་བརྒྱད་ཀྱིས་བསྐོར་ལ། ཚོན་གྱིས་ཇི་ལྟར་འདོད་པ་བཞིན་དུ་བསྒྱུར་ལ་དཀྱིལ་འཁོར་གྱི་མཐའ་མར་གཞག་གོ། །[༧༡ན]དེ་ནས་ལྷ་ཆེན་པོ་རྣམས་སྤྱན་གླུད་[[1]](#footnote-21)ནི། ཧཱུཾ་རི་རབ་ཆེན་པོའི་ཡང་དྲང་བ་[[2]](#footnote-22)ནས། །འཇིག་རྟེན་སྟོབས་ལྡན་ལྷ་ཆེན་རྣམས། །སྟེང་[[3]](#footnote-23)ཤུལ་ལྡན་ཞིང་རྫུ་འཕྲུལ་ལྡན། །དབང་ཕྱུག་གྲགས་པ་རྣམས་དྲལ་ཤུལ་[[4]](#footnote-24)པ། །ལེགས་པའི་ལམ་ཡང་སྟོན་པ་སྟེ། །ལྷ་ཆེན་དྲག་པོ་འཁོར་དང་བཅས། །འདིར་སྤྱོན་ལེགས་པའི་ལམ་སྟོན་ཅིག །ས་མ་ཡ་ཛཿ། དེ་ནས་བསྟོད་ཅིང་གཏོར་མ་དབུལ་བ་ནི། ཧཱུཾ་ཤར་ཕྱོགས་ལྷ་ཆེན་དབང་ཕྱུག་ནི། །ཞལ་གཅིག་པ་ལ་ཕྱག་གཉིས་པ། །སྐུ་མདོག་སྔོ་སྐྱ་འཇིགས་བྱེད་པ། །སྐྲ་སྐྱེད་པ[[5]](#footnote-25)སྤྱན་ཡང་འབྲུ་ཚུགས་ལྟ། །དུར་ཁྲོད་འབར་བའི་རྒྱན་གྱིས་བརྒྱན། །གཡས་ན་ཏྲི་བརྫེས་[[6]](#footnote-26)རྩེ་གསུམ་བསྣམས། །གཡོན་ན་ཐོད་པ་ཁྲག་འདྲེན་པ། །དེ་ལ་བསྟོད་དེ་གཏོར་མ་ཤཱུལ་[[7]](#footnote-27)། །ལྷོ་ཕྱོགས་ལྷ་ཆེན་རྒྱལ་ཆེན་ནི། །སྐུ་མདོག་སེར་ལ་ཞལ་གཅིག་པ། །འཇིགས་བྱེད་ཆེན་པོའི་ཕྱག་གཉིས་པ། །གཡས་པ་རྡོ་རྗེ་གསུམ་པ་བསྣམས། །གཡོན་པ་རུས་པའི་ཕྲེང་བ་འཛིན། །དེ་ལ་བསྟོད་དེ་གཏོར་མ་འབུལ། །ནུབ་ཕྱོགས་ལྷ་དབང་ཚངས་པ་ནི། །ཞལ་གཅིག་ཕྱག་གཉིས་སྐུ་མདོག་དཀར། །སྐྲ་བརྫེས་མཆེ་བ་གཙིགས་པ་ལ། །འཇིགས་པའི་ང་རོ་འབྲུག་ལྟར་དབུལ[[8]](#footnote-28)། །གཡས་པ་དུང་ཆེན་གཡས་འཁྱིལ་བསྣམས། །གཡོན་པ་པདྨ་མཛེས་པ་འཛིན། །དེ་ལ་བསྟོད་དེ་གཏོར་མ་འབུལ། །བྱང་ཕྱོགས་ལྷ་ཆེན་ཁྱབ་འཇུག་ནི། །ཞལ་དགུ་ཕྱག་གཉིས་སྐུ་མདོག་དུད། །མགོ་ལུས་སྤྱན་གྱིས་ཁེངས་པ་སྟེ། །རོ་སྨད་སྦྲུལ་ནག་འཁྱིལ་པ་ལ། གཡས་སྒྲོགས[[9]](#footnote-29)ཕྱག་ན་དབྱུག་ཏོ་འཕྱར། །གཡོན་པའི་ཕྱག་ན་འཁོར་ལོ་བསྣམས། །དེ་ལ་བསྟོད་དེ་གཏོར་མ་འབུལ། །ཤར་ལྷོ་འདོད་པའི་དབང་ཕྱུག་ནི། །ཞལ་གཅིག་ཕྱག་གཉིས་སྐུ་མདོག་སྨུག །དུར་ཁྲོད་འཇིགས་པའི་རྒྱན་གྱིས་བརྒྱན། །ཧ་ཧ་ཧི་ཧི་ཆེར་སྒྲོགས་པ། །གཡས་པ་མདའ་སྟེ་གཡོན་པ་གཞུ། །དེ་ལ་བསྟོད་དེ་གཏོར་མ་འབུལ། །ལྷོ་ནུབ་ཚོགས་ཀྱི་བདག་པོ་ནི། །ཞལ་གཅིག་ཕྱག་གཉིས་སྐུ་མདོག་ནག །སྦྲུལ་གྱིས་ལུས་བརྒྱན་འཇིགས་རུང་བ། །རབ་འཇིགས་དབང་གཡས་པའི་[[10]](#footnote-30)ཀུན་གྱི་གཙོ། །གླང་སྔོན་སྣ་ལ་མཆེ་བ་གཙིགས། །གཡས་པ་གླང་ཆེན་མཆེ་བ་བསྣམས། །གཡོན་པ་གླང་ཀོ་རློན་པ་འཛིན། །[༧༡བ]དེ་ལ་བསྟོད་དེ་གཏོར་མ་འབུལ། །ནུབ་བྱང་ནག་པོ་ཆེན་པོ་ནི། །ཞལ་གཅིག་ཕྱག་གཉིས་སྐུ་མདོག་གནག །སྐྲ་གཡེངས་སོ་ཆེན་[[11]](#footnote-31)ཁྲག་གིས་བརླན། །གཡས་པ་རྡོ་རྗེ་རྩེ་གསུམ་འཛིན། །གཡོན་པའི་ཕྱག་ན་ཞགས་པ་བསྣམས། །དེ་ལ་བསྟོད་གནན་[[12]](#footnote-32)གཏོར་མ་འབུལ། །བྱང་ཤར་སྨིན་དྲུག་དབང་ཕྱུག་བུ། །ཞལ་གཅིག་ཕྱག་གཉིས་སྐུ་མདོག་ལྗང་། །འཇིགས་བྱེད་ཆེན་པོའི་ཞལ་བསྟོད་དེ་[[13]](#footnote-33)ནས། །རབ་ཏུ་རྔམ་པའི་ང་རོ་ཅན། །ཕྱག་གཉིས་མདུང་ཐུང་གསོར་བྱེད་ཅིང་། །དེ་ལ་བསྟོད་དེ་གཏོར་མ་འབུལ། །ལྷ་ཆེན་བརྒྱད་གདངས་[[14]](#footnote-34)འཁོར་དང་བཅས། །མཆོད་དང་གཏོར་མ་ཕུལ་བ་ཡིས། །འཇིག་རྟེན་ལྷ་རྣམས་མཉེས་བྱས་ཏེ། བདག་བརྒྱད་པོ་[[15]](#footnote-35)འདོད་པའི་དོན་རྣམས་ནི། །ངེས་པར་འགྲུབ་པར་མཛད་དུ་གསོལ། །ཞེས་གཏོར་མ་བྱིན་གྱིས་བརླབས་ལ། །རིའི་རྩེ་མོ་ལ་སིལ་སྙན་སྣ་ཚོགས་པའི་སྒྲ་དང་ལྡན་པར་བྱས་ལ་བསྐྱལ་ལ། དཀྱིལ་འཁོར་བསྡུ་ཞིང་བཀྲ་ཤིས་གསོལ། །འཇིག་རྟེན་གྱི་ལྷ་མཉེས་པར་བྱེད་པ། དོན་གྲུབ་པ་ཞེས་བྱ་བ་དཔལ་མར་མེ་མཛད་བཟང་པོས་མཛད་པ་རྫོགས་སོ།། གི་[[16]](#footnote-36)

1. བླུད། སྣར་ཐང་། པེ་ཅིན། [↑](#footnote-ref-21)
2. དྲངས་པ། སྣར་ཐང་། པེ་ཅིན། [↑](#footnote-ref-22)
3. སྟེངས་པ། སྣར་ཐང་། པེ་ཅིན། [↑](#footnote-ref-23)
4. དྲག་ཤུལ། སྣར་ཐང་། པེ་ཅིན། [↑](#footnote-ref-24)
5. བསྐྱེད་པ། སྣར་ཐང་། པེ་ཅིན། [↑](#footnote-ref-25)
6. རྫེས། སྣར་ཐང་། པེ་ཅིན། [↑](#footnote-ref-26)
7. ཤུལ། སྣར་ཐང་། པེ་ཅིན། [↑](#footnote-ref-27)
8. འབུལ། སྣར་ཐང་། པེ་ཅིན། [↑](#footnote-ref-28)
9. སྒྲོག། སྣར་ཐང་། པེ་ཅིན། [↑](#footnote-ref-29)
10. གཡས་པ། སྣར་ཐང་། པེ་ཅིན། [↑](#footnote-ref-30)
11. ཅན། སྣར་ཐང་། པེ་ཅིན། [↑](#footnote-ref-31)
12. མནན། སྣར་ཐང་། པེ་ཅིན། [↑](#footnote-ref-32)
13. བསྟོད་པ། སྣར་ཐང་། པེ་ཅིན། [↑](#footnote-ref-33)
14. གདེངས། སྣར་ཐང་། པེ་ཅིན། [↑](#footnote-ref-34)
15. བརྒྱད་པ། སྣར་ཐང་། པེ་ཅིན། [↑](#footnote-ref-35)
16. དང། སྣར་ཐང་། པེ་ཅིན། [↑](#footnote-ref-36)