༄[རྒྱུད་འགྲེལ། པུ། ༡༠༩བ]༅། །འཕགས་པ་རྟ་མགྲིན་བསྒྲུབ་པར་འདོད་པས་ཐོག་མར་སྔགས་འདི་བརྗོད་པར་བྱའོ། །ཨོཾ་སྭ་བྷཱ་བི་ཤུདྡྷཿསརྦ་དྷརྨཱཿ་[[1]](#footnote-21)་སྭ་བྷཱ་བ་བི་ཤུདྡྷོ྅ཧྃ་[[2]](#footnote-22)ཧྃ་ཞེས་ལན་གསུམ་མམ་བདུན་བརྗོད་པས་སྣང་སྲིད་ཀྱི་དངོས་པོ་འདི་ཐམས་ཅད་དག་པར་བསམ་མོ། །ཁྱད་པར་དུ་བདག་གི་ལུས་ཤེལ་སྒོང་དག་པར་བསམ་མོ། །དེ་ནས་རང་གི་སྙིང་གར་རཾ་སེར་པོ་ཅིག་ལས་འོད་འཕྲོས་ཤིང་འདུས་པ་ལས་ཉི་མའི་དཀྱིལ་འཁོར་བསམ་མོ། །ཉི་མའི་དཀྱིལ་འཁོར་གྱི་སྟེང་དུ་ཡི་གེ་ཧྲཱིཿདམར་པོ་[[3]](#footnote-23)དམར་པོ་ཅིག་བསམ་མོ། །དེ་ལས་འོད་ཟེར་ཞགས་པ་ལྟ་བུ་[[4]](#footnote-24)དང་ལྕགས་ཀྱུ་ལྟ་བུ་ཕྱོགས་བཅུར་འཕྲོས་པས་སངས་རྒྱས་དང་བྱང་ཆུབ་སེམས་དཔའ་དཔལ་རྟ་མགྲིན་དང་བླ་མ་ལ་སོགས་པ་མདུན་དུ་སྤྱན་དྲངས་ལ་རང་གི་སྙིང་གའི་ཡི་གེ་ཧྲཱིཿལས་[[5]](#footnote-25)ལས་མཆོད་པའི་ལྷ་མོ་བདུག་སྤོས་མ་ཕྱག་ན་སྤོས་ཐོགས་པ་དང་། མེ་ཏོག་མ་ཕྱག་ན་ཨུཏྤ་ལ་ཐོགས་པ་དང་། མར་མེ་མ་ཕྱག་ན་རིན་པོ་ཆེའི་སྒྲོན་མེ་ཐོགས་པ་དང་ །[[6]](#footnote-26)། དྲི་ཆབ་མ་གསེར་གྱི་བུམ་པའི་[[7]](#footnote-27)ནང་དུ་ག་པུར་གྱི་ཆུས་བཀང་བ་ཐོགས་པ་དང་། ཞལ་ཟས་མ་གསེར་[༡༡༠ན]གྱི་གཞོང་པའི་ནང་དུ་བདུད་རྩི་རི་རབ་ཙམ་ཐོགས་པ་རྣམས་ཀྱིས་སངས་རྒྱས་དང་བྱང་ཆུབ་སེམས་དཔའ་དང་[[8]](#footnote-28)དཔལ་རྟ་མགྲིན་དང་བླ་མ་ལ་སོགས་པ་ལ་མཆོད་ལ་སྔགས་འདི་རྣམས་བརྗོད་དོ། །ཨོཾ་བཛྲ་དྷཱུ་པེ་ཨཱཿཧཱུྃ་[[9]](#footnote-29)ཧཱུྃ་སྭཱ་ཧཱ། ཨོཾ་བཛྲ་པུཥྤེ་ཨཱཿཧཱུྃ་སྭཱ་ཧཱ། ཨོཾ་བཛྲ་ཨཱ་ལོ་ཀེ་ཨཱཿཧཱུྃ་སྭཱ་ཧཱ། ཨོཾ་བཛྲ་གནྡྷེ་ཨཱཿཧཱུྃ་སྭཱ་ཧཱ། ཨོཾ་བཛྲ་ནཻ་བི་དྱེ་[[10]](#footnote-30)ཨཱཿཧཱུྃ་སྭཱ་ཧཱ། དེ་ནས་འདི་སྐད་ཅེས་[[11]](#footnote-31)བརྗོད་པར་བྱ་སྟེ། གང་ཡང་བདག་གིས་དུས་ཀུན་དུ། །སྡིག་པ་བགྱིས་པར་གང་གྱུར་པ། །སྐྲག་ནས་རྨི་འདྲར་འཆགས་བགྱིད་ཅིང་། །དེང་ནས་བརྩམས་ནས་འབྱུང་མི་བགྱིད། །དགེ་བ་རྣམས་ལ་རྗེས་ཡི་རང་། །སངས་རྒྱས་བྱང་ཆུབ་ཡིད་ཀྱིས་གཟུང[[12]](#footnote-32)། །ཐམས་ཅད་བྱང་ཆུབ་མཆོག་ཏུ་བསྔོ། །དེ་ཐོབ་ལམ་ལ་གནས་བགྱིད་ཅིང་། །དམ་པའི་སྐྱབས་གསུམ་ལ་སྐྱབས་མཆི། །དེ་ནས་བྱམས་པ་དང་། སྙིང་རྗེ་དང་། དགའ་བ་དང་། བཏང་སྙོམས་དང་། ཚངས་པའི་གནས་རྣམས་རིམ་གྱིས་བསྒོམ[[13]](#footnote-33)། ཨོཾ་ཤཱུ་ནྱ་ཏཱ་ཛྙཱ་ན་བཛྲ་[[14]](#footnote-34)སྭ་བྷཱ་བ་ཨཱཏྨ་ཀོ྅ཧཾ[[15]](#footnote-35)ཧཾ། ཞེས་ལན་གསུམ་བརྗོད་ལ་ཏིང་ངེ་འཛིན་གྱིས་ཆོས་ཐམས་ཅད་ནམ་མཁའ་ལྟ་བུར་སྟོང་པར་བསམ། དེ་ནས་ནམ་མཁའི་དཀྱིལ་དུ་རཾ་སེར་པོ་ལས་འོད་འཕྲོས་པ་ལས་ཉི་མའི་དཀྱིལ་འཁོར་ཅིག་[[16]](#footnote-36)བསམ། ཉི་མའི་དཀྱིལ་འཁོར་གྱི་སྟེང་དུ་ཧཱུཾ་མཐིང་ག་ལས་འོད་འཕྲོས་པ་ལས་[[17]](#footnote-37)རྡོ་རྗེ་རྩེ་ལྔ་པ་ཅིག་བསམ། རྡོ་རྗེ་རྩེ་ལྔ་པ་དེ་ལས་འོད་ཕྱོགས་བཅུར་འཕྲོས་པས་རྡོ་རྗེའི་ར་བ་དང་དྲ་བ་ས་གཞི་གུར་དུ་བསམ། རྡོ་རྗེའི་ས་གཞིའི་དབུས་སུ་ཉི་མའི་དཀྱིལ་འཁོར་གྱི་སྟེང་དུ་ཡི་གེ་བྷྲཱུཾ་[[18]](#footnote-38)དཀར་པོ་ཅིག་བསམ། དེ་ལས་འོད་འཕྲོས་པས་ཤར་ཕྱོགས་[[19]](#footnote-39)དངུལ་ལས་གྲུབ་པ། ལྷོ་བཻ་ཌཱུརྱ་ལས་གྲུབ་པ། ནུབ་ཤེལ་དམར་པོ་ལས་གྲུབ་པ། བྱང་གསེར་ལས་གྲུབ་པ། སྒོ་བཞི་ཡོད་པ། གསེར་གྱི་ཀ་བ་བརྒྱད་ཀྱིས་བཏེག་པ་རིན་པོ་ཆེ་བཻ་ཌཱུརྱའི་ལྗོན་ཤིང་གིས་སྟེང་ཕུབ་པ[[20]](#footnote-40)། རིན་པོ་ཆེའི་འཕན་དུ་མ་འཕྱང་བའི་གཞལ་ཡས་ཁང་དུ་བསྒོམ་པའམ། ཡང་ན་ཐོད་པའི་གཞལ་ཡས་ཁང་སྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་ཁམས་ཀྱི་རྒྱ་ཁྱོན་ཙམ། སྟེང་ཞིང་ཆེན་གྱི་[[21]](#footnote-41)གཡང་གཞིས་བཀབ་པ། སྒོ་བཞི་ཡོད་པ། སེང་ལྡེང་གི་ཀ་བ་བརྒྱད་ལ་ཐོད་པས་ཀ་ཞུ་[[22]](#footnote-42)བྱས་པའི་ཀ་བ་བརྒྱད་ཀྱིས་བཏེག་པ་ཕྱི་ནས་བལྟས་ན་ནང་[༡༡༠བ]གསལ་བ། ནང་ནས་བལྟས་ན་ཕྱི་གསལ་བའི་གཞལ་ཡས་ཁང་ཅིག་ཏུ་བསྒོམ་མོ། །སྒྲུབ་པ་པོ་རང་གི་སེམས་ཡི་གེ་རཾ་ཅིག་[[23]](#footnote-43)ཏུ་བསྒོམ། རཾ་སེར་པོ་དེ་ལས་འོད་འཕྲོས་ཤིང་འདུས་པ་ལས་ཉི་མའི་དཀྱིལ་འཁོར་ཅིག་བསྒོམ། ཉི་མའི་དཀྱིལ་འཁོར་གྱི་སྟེང་དུ་རང་ཧྲཱིཿདམར་པོ་[[24]](#footnote-44)དམར་པོ་ཅིག་ཏུ་བསྒོམ། ཧྲཱིཿ་[[25]](#footnote-45)དམརཔོ་དེ་ལས་འོད་ཟེར་ཕྱོགས་བཅུར་འཕྲོས་པས་སེམས་ཅན་གྱི་དོན་བྱས། འཕགས་པ་མཆོད་ནས་སླར་འོད་དེ་ཡི་གེ་ཧྲཱིཿལ་[[26]](#footnote-46)ལ་ཐིམ་པས་ཧྲཱིཿདེ་[[27]](#footnote-47)དེ་ཉིད་འོད་དུ་ཞུ་བ་ལས་ཚེ་ཐོག་མ་མེད་པ་ནས་ཉོན་མོངས་པ་དང་ཤེས་བྱའི་སྒྲིབ་པ་ཐམས་ཅད་ཡེ་ཤེས་ཀྱི་མེས་བསྲེག་པར་བསམ། ཡེ་ཤེས་ཀྱི་མེ་འོད་འཕྲོས་པ་དང་། འདུས་པ་ལས་བདག་ཉིད་བཅོམ་ལྡན་འདས་དཔལ་རྟ་མགྲིན་དབུ་གསུམ་ཕྱག་དྲུག་པ། སྐུ་མདོག་དམར་པོ། དབུས་དམར་བ། གཡས་དཀར་པོ། གཡོན་མཐིང་བ། །སྤྱན་གསུམ་པ། དབུ་གསུམ་གྱི་སྟེང་ན་རྟ་མགོ་ལྗང་གུ་གསུམ་ཡོད་པ། ཚེམས་གཙིགས་པ་ཞལ་རེ་རེ་ནས་ཀྱང་འབྲུག་སྟོང་སྟོང་ལྡིར་བ[[28]](#footnote-48)། ཐོད་པ་སྐམ་པོ་སྐམ་པོ་ལྔའི་[[29]](#footnote-49)ཐོད་ཅན། ཐོད་པ་རློན་པའི་ཕྲེང་བས་སེ་རལ་ཁར་བརྒྱན་པ། སྦྲུལ་དཀར་ནག་གིས་ཡན་ལག་བརྒྱན་པ། སྟག་ལྤགས་རློན་པའི་ཤམ་ཐབས་བྱས་པ། གླང་པོ་ཆེའི་ཀོ་རློན་གོས་སུ་གྱོན་པ། ཕྱག་དྲུག་ལ་གཡས་པ་དང་པོ་རྡོ་རྗེ་རྩེ་ལྔ་པ་བསྣམས་པ། གཡོན་དང་པོ་ན་དུང་ཆེན་ཁྲག་གིས་བཀང་བ་བསྣམས་པ། གཡས་གཉིས་པ་ན་གསེར་གྱི་ཞགས་པ་བསྣམས་པ། གཡས་ཐ་མ་ན་སེང་ལྡེང་གི་དབྱུག་ཐོ་བསྣམས་པ། གཡོན་གཉིས་པ་ན་[[30]](#footnote-50)རལ་གྲི། གཡོན་གྱི་ཐ་མ་ན་སོར་མོ་ལྔ་ལ་མཐེ་བོ་ཆེ་ནས་བདེ་བར་གཤེགས་པའི་རིགས་ཀྱི་བྱ་ཁྱུང་ག་རུ་ཌ་དཀར་པོ་བྱེ་བ་འགྱེད་པ། མཛུབ་མོ་ནས་རྡོ་རྗེའི་རིགས་ཀྱི་མཐིང་ག་བྱེ་བ་འགྱེད་པ། གུང་མོ་ནས་རིན་པོ་ཆེའི་རིགས་ཀྱི་སེར་པོ་བྱེ་བ་འགྱེད་པ། སྲིན་ལག་ནས་པདྨའི་རིགས་ཀྱི་དམར་པོ་བྱེ་བ་འགྱེད་པ། མཐེ་ཆུང་ནས་ལས་ཀྱི་རིགས་ལྗང་གུ་བྱེ་བ་འགྱེད་པ། ཞབས་དྲུག་གིས་[[31]](#footnote-51)ཀླུ་ཐམས་ཅད་བརྫིས་པ། རྡོ་རྗེའི་གཤོག་པ་རེ་རེ་ནས་བྱ་ཁྱུང་[[32]](#footnote-52)ག་རུ་ཌ་བསམ་གྱིས་མི་ཁྱབ་པ་བྱེ་བ་འགྱེད་པ། བསྐལ་པ་མེ་ལྟར་འབར་བའི་ཡེ་ཤེས་ཀྱི་མེའི་[[33]](#footnote-53)ཀློང་དཀྱིལ་མེའི་ཀློང་དཀྱིལ་ན་[[34]](#footnote-54)བཞུགས་པར་བསམ། ཡང་ན་བཅོམ་ལྡན་འདས་དཔལ་རྟ་མགྲིན་སྐུ་མདོག་དམར་པོ། ཕྱག་གཡས་[༡༡༡ན]ན་སེང་ལྡེང་གི་དབྱུག་ཏོ། ཕྱག་གཡོན་པ་ན་[[35]](#footnote-55)སྡིགས་མཛུབ་འཕྱར་བ། ཉི་མའི་དཀྱིལ་འཁོར་ལ་བཞུགས་པ་ཕྱག་མཚན་བསྒོམ། ལྕེ་རྡོ་རྗེ་རྩེ་ལྔ་པར་བསྒོམས་ལ། སརྦ་ཀ་རི་ཞེས་བྱ་བའི་ཡིག་འབྲུ་རྡོ་རྗེ་རྩེ་ལྔ་པ་ལ་དགོད། སྙིང་ག་གཡོན་པར་ཉི་མའི་དཀྱིལ་འཁོར་གྱི་སྟེང་དུ་རྡོ་རྗེ་རྩེ་ལྔ་པ་དཀར་པོ་བསམ། སྙིང་ག་གཡས་པར་[[36]](#footnote-56)ཟླ་བའི་དཀྱིལ་འཁོར་གྱི་སྟེང་དུ་རྡོ་རྗེ་རྒྱ་གྲམ་ལྗང་གུ་ཅིག་བསམ། སྤྱི་བོར་ཟླ་བའི་དཀྱིལ་འཁོར་གྱི་སྟེང་དུ་ཨོཾ་དཀར་པོ་ཅིག་བསམ། མགྲིན་པར་ཟླ་བའི་དཀྱིལ་འཁོར་གྱི་སྟེང་དུ་ཨཱཿདྨར་པོ་ཅིག་བསམ། སྙིང་གར་ཟླ་བའི་དཀྱིལ་འཁོར་གྱི་སྟེང་དུ་ཧཱུྃ་མཐིང་གཅིག་བསམ། སྙིང་གའི་རྡོ་རྗེ་རྩེ་ལྔ་པ་ལས་འོད་ཁ་དོག་ལྔ་པ་[[37]](#footnote-57)ལྕགས་ཀྱུ་ལྟ་བུ་འཕྲོས། བཅོམ་ལྡན་འདས་དཔལ་རྣམ་པར་སྣང་མཛད་དང་། བཅོམ་ལྡན་འདས་མི་འཁྲུགས་པ་[[38]](#footnote-58)དང་། རིན་ཆེན་འབྱུང་ལྡན་དང་། ཚེ་དཔག་མེད་དང་། དོན་ཡོད་གྲུབ་པ་དེ་རྣམས་མདུན་གྱི་ནམ་མཁའ་ལ་སྤྱན་དྲངས་ལ། བཅོམ་ལྡན་འདས་རྣམ་པར་སྣང་མཛད་ཀྱིས་ཨོཾ་ཞེས་པས་བདུད་རྩིའི་ཆུས་སྤྱི་བོ་[[39]](#footnote-59)ནས་དབང་བསྐུར་བར་བསམ། ཧཱུྃ་ཞེས་པས་མི་འཁྲུགས་པས་[[40]](#footnote-60)དཔྲལ་བ་ནས་དབང་བསྐུར་བར་བསམ། ཏྲཱཾ་[[41]](#footnote-61)ཞེས་པས་རིན་ཆེན་འབྱུང་ལྡན་གྱིས་རྣ་བ་གཡས་པ་ནས་དབང་བསྐུར་བར་བསམ། ཧྲཱིཿཞེས་པས་[[42]](#footnote-62)ཞེས་པས་སྣང་བ་མཐའ་ཡས་ཀྱིས་ལྟག་པ་ནས་དབང་བསྐུར་བར་བསམ་མོ། །ཨ་ཞེས་པས་རྣ་བ་གཡོན་པ་ནས་དོན་ཡོད་གྲུབ་པས་བདུད་རྩིའི་དབང་བསྐུར་བར་བསམ་མོ། །སྙིང་གའི་རྡོ་རྗེ་རྒྱ་གྲམ་ལས་འོད་ཟེར་ལྕགས་ཀྱུ་ལྟ་བུ་འཕྲོས་པས་དེ་ནས་[[43]](#footnote-63)གྲུབ་པའི་དཔལ་[[44]](#footnote-64)རྟ་མགྲིན་ཉི་མའི་དཀྱིལ་འཁོར་ལ་བཞུགས་པ་ཅིག་སྤྱན་དྲངས་ལ། རྒྱ་གྲམ་ལྗང་གུ་ལས་འོད་འཕྲོས་པས་མཆོད་པའི་ལྷ་མོ་ལྔ་བྱུང་བས་སྔ་མ་བཞིན་དུ་མཆོད་པར་བྱའོ། །རྒྱ་གྲམ་གྱི་ཆང་བ་[[45]](#footnote-65)ལ་ཛཿཧཱུྃ་བཾ་ཧོཿབསམས་ལ་ཛཿལས་འོད་ཟེར་ལྕགས་ཀྱུ་ལྟ་བུས་དཔལ་རྟ་མགྲིན་སྤྱན་དྲངས་ལ[[46]](#footnote-66)། ཧཱུྃ་ལས་འོད་འཕྲོས་པས་ཡེ་ཤེས་སེམས་དཔའ་ལ་ཕོག་པས་[[47]](#footnote-67)བདག་ལ་ཞུགས། བཾ་ལས་འོད་འཕྲོས་པས་བཅིངས། [[48]](#footnote-68)ཧོཿལས་འོད་འཕྲོས་པས་ཡེ་ཤེས་སེམས་དཔའ་དགྱེས་པའི་ཚུལ་དུ་བཞུགས་པར་བསམ། སྐུ་ལ་གཏད་ལ་བསྒོམ་པས་དུབ་ན་ས་བོན་གྱི་ཡི་གེ་ལ་གཏད་ལ་སྔགས་འདི་བཟླས་སོ། །ཨོཾ་བཛྲ་ཀྲོ་དྷ་ཧ་ཡ་ག[༡༡༡བ]ྲཱི་བ་ཧུ་ལུ་ཧུ་ལུ་[[49]](#footnote-69)ཧཱུྃ་ཕཊ་ཅེས་[[50]](#footnote-70)ཅི་མང་དུ་བཟླས་སོ། །ས་བོན་གྱི་ཡི་གེ་ལས་[[51]](#footnote-71)འོད་འཕྲོས་པས་ནམ་མཁའི་མཐས་གཏུགས་པ་ཐམས་ཅད་ལ་འཕགས་པ་རྟ་མགྲིན་དུ་གྱུར་པར་བསམ། བཟླས་པས་དུབ་ན་ཡེ་ཤེས་པ་མདུན་དུ་བཏོན་ལ་ལྷ་མོ་ལྔས་སྔ་མ་བཞིན་དུ་མཆོད་དོ། །ཚེ་འདི་ཉིད་ལ་དངོས་གྲུབ་ཐོབ་པར་བྱ་བའི་ཕྱིར་ཡི་གེ་བརྒྱ་པ་བཟླས། འཕགས་པ་རྟ་མགྲིན་ལ་བསྟོད་པ། ཧཱུྃ་སྐུ་མདོག་ཆགས་མེད་ནུབ་ཁའི་དམར་ཐག་འདྲ། །འབར་བའི་དབུ་ལ་རལ་བ་གྱེན་དུ་བརྫེས། །མ་རིག་ཚངས་པ་ཁ་སྦུབ་གནོན་པའི་ལྷ། །པདྨ་རིག་སྔགས་རྒྱལ་ལ་ཕྱག་འཚལ་ལོ། །ཡེ་ཤེས་ཧ་ཡ་གྲི་བ་རྟ་མཆོག་དཔལ། །ཞལ་ནས་འབྲུག་སྟོང་དི་རི་རི། །ཚེམས་གཙིགས་ཙམ་ན་ཚེམས་ནང་ནས། །གདུག་པའི་མེ་སྟག་[[52]](#footnote-72)ཁམ་ཁམ་འབར། །ཁྲོ་རྒྱལ་དབང་གི་རྟ་སྐད་ཙེར་ཙེར་མཚེར[[53]](#footnote-73)། །ཞེས་བསྟོད། མཁྱེན་པར་གཤེགས་པར་བྱ་བའི་ཕྱིར་ཛཿཛཿཞེས་ལན་གསུམ་བརྗོད་དོ། །རྫོགས་པའི་རིམ་པ་འདི་ལྟར་བསྒོམ་པར་བྱ་སྟེ། བདག་ཉིད་རྟ་མགྲིན་དུ་བསྒོམས་པའི་སྙིང་གར་ཉི་མའི་དཀྱིལ་འཁོར། དེའི་སྟེང་དུ་ཡི་གེ་ཧྲཱིཿདམར་པོ་[[54]](#footnote-74)དམར་པོ་ལས་ཕྱོགས་བཅུར་འོད་འཕྲོས་ཏེ། ཕྱི་སྣོད་ཀྱི་འཇིག་རྟེན་དང་ནང་བཅུད་ཀྱི་འཇིག་རྟེན་ལ་ཕོག་པས་འོད་དུ་ཞུ་ནས་ཀུན་རྟ་མགྲིན་གྱི་ངོ་བོར་བསམ། འོད་དེ་དག་ཐམས་ཅད་རང་གི་ལུས་ལ་བསྡུ། དམ་ཚིག་སེམས་དཔའ་ཡེ་ཤེས་སེམས་དཔའི་རྟ་མགྲིན་དམར་པོ་ལ་བསྡུ། ཧྲཱིཿདམར་པོ་[[55]](#footnote-75)དམར་པོ་ཐིག་ལེ་དཀར་ཞིང་འཚེར་བ་ཡུངས་ཀར་ཙམ་ཅིག་ལ་བསྡུ། ཡུངས་ཀར་ཙམ་པོ་དེ་ཡང་མི་དམིགས་པར་བསྒོམ་སྟེ་གསལ་ལ་མི་རྟོག་པ་[[56]](#footnote-76)ཅིག་ཏུ་བསྒོམ་མོ། །ལྷའི་བུའི་བདུད་འདུལ་བར་འདོད་ན། རྡོ་རྗེ་རྩེ་ལྔ་པ་ཐོགས་པའི་ཕྱག་ལ་མཆོད་པ་བྱ། ལྷ་ཀླུ་མཐུ་བོ་ཆེ་ཐམས་ཅད་དབང་དུ་སྡུད་པར་འདོད་ན་དུང་ཆེན་ཐོགས་པའི་།[[57]](#footnote-77)བདག་དང་གཞན་གྱི་སྡུག་བསྔལ་ཞི་བར་འདོད་ན་ཞགས་པ་ཐོགས་པའི་ཕྱག་ལ་མཆོད་པ་བྱ། བྱིས་པའི་གདོན་བཅོ་བརྒྱད་དང་། བགེགས་རིགས་སྟོང་ཕྲག་བརྒྱད་ཅུ་དང་། ལྷ་འདྲེ་མ་རུངས་པ་ཐམས་ཅད་འདུལ་བར་འདོད་ན་རལ་གྲི་ཐོགས་པའི་ཕྱག་[༡༡༢ན]ལ་མཆོད་པ་བྱ། ལྷ་འདྲེ་མཐུ་བོ་ཆེ་ཐམས་ཅད་བྲན་བཞིན་དུ་འཁོལ་བར་འདོད་ན། སེང་ལྡེང་གི་[[58]](#footnote-78)རྟ་ཐོགས་པའི་ཕྱག་ལ་མཆོད་པ་བྱ། ཀླུ་མ་རུངས་པ་ཐམས་ཅད་གདུལ་[[59]](#footnote-79)བར་འདོད་ན། བྱ་ཁྱུང་ཐོགས་པའི་ཕྱག་ལ་མཆོད་པ་བྱ། ཆུ་[[60]](#footnote-80)གྲོང་ཁྱེར་རམ་ཡུལ་དུ་བྱུང་བ་བཟློག་པར་འདོད་ན། སེང་ལྡེང་གི་[[61]](#footnote-81)ཕུར་བུ་སོར་བརྒྱད་པ་ལ་རྟ་མགྲིན་གྱི་སྔགས་སྔོན་དུ་འབུམ་བསྙེན་པ་བྱས་ལ་ལས་ཀྱི་དུས་སུ་ཡང་འབུམ་བྱས་ཏེ་བཏབ་ན་ཆུའི་རྒྱུན་བཟློག་པར་[[62]](#footnote-82)འགྱུར་རོ། །ཤྭ་བཟློག་པར་འདོད་ན་ཟངས་དང་ལྕགས་ལ་འབྲུག་གི་གཟུགས་བྲིས་ལ་སེང་ལྡེང་གི་ཕུར་བུ་སོར་བརྒྱད་པ་ཅིག་[[63]](#footnote-83)ལ་སྔགས་བརྒྱ་རྩ་བརྒྱད་བཏབ་ལ་ཤྭ་སར་བཏབ་ན་བཟློག་པར་[[64]](#footnote-84)འགྱུར་རོ། །སེར་བ་བསྲུང་བར་འདོད་ན་ཡུངས་ཀར་ལ་སྔགས་བརྒྱ་རྩ་བརྒྱད་བཏབ་ལ་ཡུངས་ཀར་ལ་ཆའི་ནང་དུ་དྲིལ་ལ་ཕྱོགས་བཞི་དཀྱིལ་དང་[[65]](#footnote-85)དགུ་རུ་སྦ། གདོང་ཟློག་[[66]](#footnote-86)ལ་བྱེ་མ་ལ་སྔགས་ལན་བརྒྱ་རྩ་བརྒྱད་བཟླས་ལ་འབྲུག་དང་། སྤྲིན་དང་། གློག་རྒོད་པའི་[[67]](#footnote-87)སར་བཏབ་ན་སེར་བ་བཟློག་པར་[[68]](#footnote-88)འགྱུར་རོ། །འབྲས་དང་གག་པ་དང་[[69]](#footnote-89)ཀུན་ལ་འཇིམ་པ་ལ་སྔགས་བཏབ་སྟེ་བྱུགས་ན་ཞི་བར་འགྱུར་རོ། །མི་ནད་དང་། ཕྱུགས་ནད་དང་། ཡམས་གྱི་ནད་ལ་སེང་ལྡེང་གི་ཕུར་བུ་སོར་བཞི་བ་ལ་སྔགས་སྟོང་ཕྲག་བདུན་བཟླས་ལ་ཕྱོགས་བཞིར་བཙུགས་ལ་སྔ་དྲོའི་དུས་སུ་ཆུ་གཙང་མ་ལ་སྔགས་བརྒྱ་རྩ་བརྒྱད་བཟླས་ཏེ། ཁང་ཐོག་ནས་གཏོར་ན་ཡམས་ནད་ཐམས་ཅད་ཞི་བར་འགྱུར་རོ། །གཏོར་མ་གཏོང་བར་འདོད་པས་བདག་ཉིད་དཔལ་རྟ་མགྲིན་དུ་བསྒོམས་ལ་སྙིང་གར་ཧྲཱིཿདམར་པོ་[[70]](#footnote-90)དམར་པོ་ལས་འོད་[[71]](#footnote-91)ཕྱོགས་བཅུར་འཕྲོས་པས་སེམས་ཅན་ཐམས་ཅད་རྟ་མགྲིན་དུ་བསྒོམས་ལ། ཡང་རྟ་མགྲིན་གྱི་ཐུགས་ཀ་ནས་འོད་ཟེར་ཕྱོགས་བཅུར་འཕྲོས་པས་རྟ་མགྲིན་དུ་གྱུར་པ་དེ་གཏོར་མའི་སྟེང་དུ་སྤྱན་དྲངས་ཏེ། གཏོར་མའི་སྟེང་དུ་བཾ་དམར་པོ་ཅིག་[[72]](#footnote-92)བསམ། བཾ་[[73]](#footnote-93)དེ་ལས་འོད་འཕྲོས་ཏེ། སླར་བཾ་ལ་ཐིམ་པས་ཤེལ་དམར་པོ་ལས་གྲུབ་པའི་རིན་པོ་ཆེའི་སྣོད་ཡངས་ཤིང་རྒྱ་ཆེ་བ་ཅིག་བསམ། རང་རྟ་མགྲིན་དུ་བསྒོམས་པའི་སྙིང་གའི་ཧྲཱིཿདམར་པོ་དེའི་འོད་[[74]](#footnote-94)དམར་པོ་དེའི་འོད་[[75]](#footnote-95)ནམ་མཁའ་ལ་འཕྲོས་པས། ཧྲཱིཿདཀར་[[76]](#footnote-96)དཀར་དམར་སེར་ཧྲཱིཿདཀར་དམར་སེར་སྔོ། གནག་འོད་[[77]](#footnote-97)། གནག་འོད་བྱུང་བས་བདུད་རྩིའི་ཆུ་རྒྱུན་བབས་པས་གང་བར་བསམ། དེ་ནས་གཏོར་མ་རྣམ་པར་དག་པར་བྱ་བའི་ཕྱིར་སརྦ་ཀ་རི་ཞེས་ལན་བདུན་བརྗོད་པར་བྱའོ། །གཏོར་མ་ཉིད་བདུད་རྩིར་བྱིན་གྱིས་བརླབ་པའི་[[78]](#footnote-98)ཕྱིར། ན་མཿསརྦ་ཏ་ཐཱ་ག་ཏ་ཨ་བ་ལོ་ཀི་ཏེ། ཨོཾ་སཾ་བྷ་ར་སཾ་བྷ་ར་ཧཱུཾ་ཞེས་ཉི་ཤུ་རྩ་གཅིག་བརྗོད་པར་བྱ་སྟེ། ཡང་ན་[[79]](#footnote-99)སྔགས་བདུན་ཚན་བཞི་བརྗོད་ལ་[[80]](#footnote-100)ཆུ་ལ་གདབ་པོ། །ཡེ་ཤེས་ཀྱི་ཆོས་སྐྱོང་ལ་ཉི་ཤུ་རྩ་གཅིག་བརྗོད་པར་བྱའོ། །ཕྱོགས་སྐྱོང་འཇིག་རྟེན་པ་ལ་ཡང་སྔགས་བདུན་ཚན་བཞི་བརྗོད་དོ། །ཡང་ན་ཨོཾ་ཨཱཿཧཱུྃ་ཧྲཱིཿཞེས་[[81]](#footnote-101)ཞེས་ཉི་ཤུ་རྩ་གཅིག་བརྗོད་པར་བྱའོ། །འཕགས་པ་རྟ་མགྲིན་གྱི་སྒྲུབ་ཐབས་ཞེས་བྱ་བ། སློབ་དཔོན་དཔལ་མར་མེ་མཛད་ཡེ་ཤེས་ཀྱིས་མཛད་པ་རྫོགས་སོ།།

1. ཨོཾ་བ་བི་ཤུདྡྷ་སརྦ་དྷརྨ། སྣར་ཐང་། པེ་ཅིན། [↑](#footnote-ref-21)
2. ཧྃ། སྣར་ཐང་། པེ་ཅིན། [↑](#footnote-ref-22)
3. ཧྲི་དམར་པོ། སྣར་ཐང་། པེ་ཅིན། [↑](#footnote-ref-23)
4. ལྟ་བུར། སྣར་ཐང་། པེ་ཅིན། [↑](#footnote-ref-24)
5. ཧྲཱི་ལས། སྣར་ཐང་། པེ་ཅིན། [↑](#footnote-ref-25)
6. ཐོགས་པ། སྣར་ཐང་། པེ་ཅིན། [↑](#footnote-ref-26)
7. བུམ། སྣར་ཐང་། པེ་ཅིན། [↑](#footnote-ref-27)
8. དང། ཞེས་པར་མ་གཞན་ནང་མེད། [↑](#footnote-ref-28)
9. དྷུ་པེ་ཨཱཧཱུྃ། སྣར་ཐང་། པེ་ཅིན། [↑](#footnote-ref-29)
10. དྱཱ། སྣར་ཐང་། པེ་ཅིན། [↑](#footnote-ref-30)
11. ༼ཅེས། སྣར་ཐང་། [↑](#footnote-ref-31)
12. བཟུང། སྣར་ཐང་། པེ་ཅིན། [↑](#footnote-ref-32)
13. རིམས་ཀྱིས་བསྒོམ། པེ་ཅིན། རིམས་ཀྱིས་བསྒོམས། སྣར་ཐང་། [↑](#footnote-ref-33)
14. བཛྲ། ཞེས་པར་མ་གཞན་ནང་མེད། [↑](#footnote-ref-34)
15. ཀོ་ཧཾ། སྣར་ཐང་། པེ་ཅིན། [↑](#footnote-ref-35)
16. ཞིག། སྣར་ཐང་། པེ་ཅིན། [↑](#footnote-ref-36)
17. འཕྲོས་པ་པས། སྣར་ཐང་། པེ་ཅིན། [↑](#footnote-ref-37)
18. བྲུཾ། སྣར་ཐང་། པེ་ཅིན། [↑](#footnote-ref-38)
19. ༽སུ། པེ་ཅིན། ཕྱོགས་སུ། སྣར་ཐང་། [↑](#footnote-ref-39)
20. ཕུག་པ། སྣར་ཐང་། པེ་ཅིན། [↑](#footnote-ref-40)
21. གྱིས། སྣར་ཐང་། པེ་ཅིན། [↑](#footnote-ref-41)
22. གཞུ། སྣར་ཐང་། པེ་ཅིན། [↑](#footnote-ref-42)
23. གཅིག། སྣར་ཐང་། པེ་ཅིན། [↑](#footnote-ref-43)
24. ཧྲི་དམར་པོ། སྣར་ཐང་། པེ་ཅིན། [↑](#footnote-ref-44)
25. ཧྲི། སྣར་ཐང་། པེ་ཅིན། [↑](#footnote-ref-45)
26. ཧྲིལ། སྣར་ཐང་། པེ་ཅིན། [↑](#footnote-ref-46)
27. ཧྲིདེ། སྣར་ཐང་། པེ་ཅིན། [↑](#footnote-ref-47)
28. འདིར་བ། སྣར་ཐང་། པེ་ཅིན། [↑](#footnote-ref-48)
29. སྐམ་པོའི། སྣར་ཐང་། པེ་ཅིན། [↑](#footnote-ref-49)
30. ན། ཞེས་པར་མ་གཞན་ནང་མེད། [↑](#footnote-ref-50)
31. གི། སྣར་ཐང་། པེ་ཅིན། [↑](#footnote-ref-51)
32. ཀྱང་ཁྱུང། སྣར་ཐང་། པེ་ཅིན། [↑](#footnote-ref-52)
33. མེའི། ཞེས་པར་མ་གཞན་ནང་མེད། [↑](#footnote-ref-53)
34. ཀློང་དཀྱིལ་ནས། སྣར་ཐང་། པེ་ཅིན། [↑](#footnote-ref-54)
35. ལ། སྣར་ཐང་། པེ་ཅིན། [↑](#footnote-ref-55)
36. གཡས་པའི། སྣར་ཐང་། པེ་ཅིན། [↑](#footnote-ref-56)
37. ༼ལྔ་པ། སྣར་ཐང་། པེ་ཅིན། [↑](#footnote-ref-57)
38. འཁྲུག་པ། སྣར་ཐང་། པེ་ཅིན། [↑](#footnote-ref-58)
39. ཆུ་སྤྱི་བོ། སྣར་ཐང་། ཆུ་སྤྱི་བོས། པེ་ཅིན། [↑](#footnote-ref-59)
40. འཁྲུག་པས། སྣར་ཐང་། [↑](#footnote-ref-60)
41. ཏྲཾ། སྣར་ཐང་། པེ་ཅིན། [↑](#footnote-ref-61)
42. ཧྲིཞེས་པས། སྣར་ཐང་། པེ་ཅིན། [↑](#footnote-ref-62)
43. ཡེ་ནས། སྣར་ཐང་། པེ་ཅིན། [↑](#footnote-ref-63)
44. དཔལ། ཞེས་པར་མ་གཞན་ནང་མེད། [↑](#footnote-ref-64)
45. འཆང་བ། སྣར་ཐང་། [↑](#footnote-ref-65)
46. དྲངས། སྣར་ཐང་། པེ་ཅིན། [↑](#footnote-ref-66)
47. ཕྲོག་པས། སྣར་ཐང་། པེ་ཅིན། [↑](#footnote-ref-67)
48. བཅིང། སྣར་ཐང་། པེ་ཅིན། [↑](#footnote-ref-68)
49. ཧུ་ལུ། ཞེས་པར་མ་གཞན་ནང་མེད། [↑](#footnote-ref-69)
50. ཅེས། ཞེས་པར་མ་གཞན་ནང་མེད། [↑](#footnote-ref-70)
51. ལ། སྣར་ཐང་། པེ་ཅིན། [↑](#footnote-ref-71)
52. མེ་རྟག། སྣར་ཐང་། པེ་ཅིན། [↑](#footnote-ref-72)
53. ཚེར་ཚེར་འཚེར། སྣར་ཐང་། པེ་ཅིན། [↑](#footnote-ref-73)
54. ཧྲིདམར་པོ། སྣར་ཐང་། པེ་ཅིན། [↑](#footnote-ref-74)
55. ཧྲིདམར་པོ། སྣར་ཐང་། པེ་ཅིན། [↑](#footnote-ref-75)
56. རྟོགས་པ། སྣར་ཐང་། པེ་ཅིན། [↑](#footnote-ref-76)
57. ། ལྷ་འདྲེ་མཐུ་བོ་ཆེ། སྣར་ཐང་། [↑](#footnote-ref-77)
58. ༽དང། པེ་ཅིན། གི་དང། སྣར་ཐང་། [↑](#footnote-ref-78)
59. འདུལ། སྣར་ཐང་། པེ་ཅིན། [↑](#footnote-ref-79)
60. ཆུས། སྣར་ཐང་། པེ་ཅིན། [↑](#footnote-ref-80)
61. གི། ཞེས་པར་མ་གཞན་ནང་མེད། [↑](#footnote-ref-81)
62. ཟློག་པར། སྣར་ཐང་། པེ་ཅིན། [↑](#footnote-ref-82)
63. གཅིག། སྣར་ཐང་། པེ་ཅིན། [↑](#footnote-ref-83)
64. ཟློགས་པར། སྣར་ཐང་། པེ་ཅིན། [↑](#footnote-ref-84)
65. ཀྱི་དཀྱིལ་དུ། སྣར་ཐང་། པེ་ཅིན། [↑](#footnote-ref-85)
66. ཟློགས། སྣར་ཐང་། པེ་ཅིན། [↑](#footnote-ref-86)
67. སྒོད་པའི། སྣར་ཐང་། པེ་ཅིན། [↑](#footnote-ref-87)
68. བཟློགས་པར། སྣར་ཐང་། པེ་ཅིན། [↑](#footnote-ref-88)
69. དང། སྣར་ཐང་། པེ་ཅིན། [↑](#footnote-ref-89)
70. ཧྲིདམར་པོ། སྣར་ཐང་། པེ་ཅིན། [↑](#footnote-ref-90)
71. འོད། ཞེས་པར་མ་གཞན་ནང་མེད། [↑](#footnote-ref-91)
72. གཅིག། སྣར་ཐང་། པེ་ཅིན། [↑](#footnote-ref-92)
73. ༼བཾ། སྣར་ཐང་། པེ་ཅིན། [↑](#footnote-ref-93)
74. ཧྲིཿ་དམར་པོ་དེའི། སྣར་ཐང་། པེ་ཅིན། [↑](#footnote-ref-94)
75. ༼འོད། སྣར་ཐང་། [↑](#footnote-ref-95)
76. ཧྲི་དཀར། སྣར་ཐང་། པེ་ཅིན། [↑](#footnote-ref-96)
77. ཧྲི་དཀར།དམར་སེར་བསྔོ། གནགའོད། སྣར་ཐང་། པེ་ཅིན། [↑](#footnote-ref-97)
78. བརླབས་པའི། སྣར་ཐང་། པེ་ཅིན། [↑](#footnote-ref-98)
79. ཡང་དག། སྣར་ཐང་། པེ་ཅིན། [↑](#footnote-ref-99)
80. ལ། ཞེས་པར་མ་གཞན་ནང་མེད། [↑](#footnote-ref-100)
81. ཧྲིཿཞེས། པེ་ཅིན། ཧྲིཿཞེེས། སྣར་ཐང་། [↑](#footnote-ref-101)