[རྒྱུད་འགྲེལ། ཚུ། ༢༢༡བ]༄༅༅། །རྒྱ་གར་སྐད་དུ།[[1]](#footnote-21)ནཱ་ག་བ་[[2]](#footnote-22)ལིཾ་བི་དྷིཿབོད་[[3]](#footnote-23)བོད་སྐད་དུ། ཀླུ་གཏོར་གྱི་ཆོ་ག །རྗེ་བཙུན་མ་འཕགས་མ་སྒྲོལ་མ་ལ་ཕྱག་འཚལ་ལོ། །རང་ཉིད་ལྷ་ཡི་ང་རྒྱལ་གྱིས། །བྱམས་དང་སྙིང་རྗེ་བྱང་ཆུབ་སེམས། །ཡང་དང་ཡང་དུ་བསྒོམས་[[4]](#footnote-24)བྱས་ལ། །མདུན་དུ་པཾ་ལས་པདྨ་ནི། །ཁ་དོག་དམར་པོ་འདབ་བརྒྱད་སྟེང་། །ཕུཿབརྒྱད་[[5]](#footnote-25)བརྒྱད་ལས་ནི་ཀླུ་བརྒྱད་བསྐྱེད། །དེ་ནས་སྙིང་གའི་འོད་ཟེར་དང་། །ཨོཾ་ཕེ་ཕུ་ཞེས་པས་ཀླུ་ཆེན་བརྒྱད། །འཁོར་དང་བཅས་པ་བཀུག་ལ་བསྟིམ། །དཀར་གསུམ་མངར་གསུམ་བདུད་རྩིར་བཅས། །དམ་ཚིག་ཡེ་ཤེས་ཀླུ་རྣམས་མཆོད། །དེ་ནས་གཏོར་མ་བྱིན་བརླབས་ཏེ། །སྣོད་ནི་ཧི་ལས་རིན་པོ་ཆེ། །ཤིན་ཏུ་མཛེས་ཤིང་བལྟ་[[6]](#footnote-26)ན་སྡུག །ཡངས་ལ་རྒྱ་ནི་ཆེ་བར་བསམ། །རིན་ཆེན་སྣོད་མཆོག་དེ་ནང་དུ། །དཀར་གསུམ་མངར་གསུམ་བདུད་རྩིར་བཅས། །སྣོད་ནི་ཤིན་ཏུ་གང་བར་བསམ། །དེ་ཡི་སྟེང་དུ་ཡི་གེ་གསུམ༑ །ཁ་དོག་དྲི་དང་རོ་སྦྱངས་ནས། །བདུད་རྩིའི་རོ་མཆོག་བརྒྱ་དང་ལྡན། །གཡས་པ་མཆོག་སྦྱིན་ཕྱག་རྒྱ་ལ། །ཧ་ཧོ་ཧྲི་[[7]](#footnote-27)པཾ་དག་ལས་ནི། །དཔག་བསམ་ཤིང་ནི་བསམ་བྱས་ལ། །ལོ་མ་ཡལ་ག་ཐམས་ཅད་ལ། །རིན་ཆེན་བུམ་པ་བདུད་རྩིས་བཀང་། །དཔག་ཏུ་མེད་པ་བསམས་ནས་ནི། །བྷྲཱུཾ་[[8]](#footnote-28)ལས་བདུད་རྩིའི་ཆར་བབ་པས། །གཏོར་མས་[[9]](#footnote-29)ཡོངས་སུ་གང་བར་བསམ། །ཨོཾ་ཨཱཿཞེས་ལན་གསུམ་བརྗོད། །མགྲོན་རྣམས་ཐམས་ཅད་ལྕེ་ལས་ནི། །ཧཱུཾ་ལས་རྡོ་རྗེའི་སྦུ་གུས་རྔུབ། །ཨོཾ་ཨ་ནནྟ་བ་ལིཾ་ཨི་ངཾ་ཁ་ཁ་ཁཱ་ཧི་ཁཱ་ཧི། ཨོཾ་ཏཀྵ[༢༢༢ན]ཀ། ཨོཾ་ཀུ་[[10]](#footnote-30)ལི་ཀ །ཨོཾ་པཱ་སུ་ཀི[[11]](#footnote-31)།ཨོཾ་ཤཾ་ཁ་པཱ་ལ། ཨོཾ་མཧཱ་པདྨ། ཨོཾ་བ་རུ་ཎ། ཨོཾ་ནནད་ནཱ་གརཱ་ཛཱ་ཡ། ཨོཾ་ཕེཾ་ཀླུའི་རྒྱལ་པོ་སོགས་མ་མེད། །བ་ལིཾ་ཨི་དཾ་ཁ་ཁ་ཁཱ་ཧི་ཁཱ་ཧི། མཐའ་ཡས་དང་ནི་འཇོག་པོ་དང་། །སྟོབས་ཀྱི་རྒྱུ་དང་རིགས་[[12]](#footnote-32)ལྡན་དང་། །ནོར་རྒྱས་དང་ནི་དུང་སྐྱོང་དང་། །པདྨ་དང་ནི་ཆུ་ལྷ་དང་། །དགའ་བོ་དང་ནི་ཉེ་དགའ་བོ[[13]](#footnote-33)། །རྒྱ་མཚོ་དང་ནི་རྒྱ་མཚོ་ཆེ། །དཔལ་གྱི་འོད་དང་འོད་པོ་ཆེ། །གཟུགས་ཆེན་སྤྲུལ་བཟངས་སྟོབས་པོ་ཆེ། །ཀླུ་ཆེན་བརྒྱད་པོ་འཁོར་དང་བཅས། །འདིར་གཤེགས་མཆོད་སྦྱིན་གཏོར་མ་བཞེས། །མཛེས་པའི་དཀར་གསུམ་གཏོར་མ་འདི། །མངར་གསུམ་འོ་མའི་རྒྱ་མཚོར་བཅས། །རིན་ཆེན་ཕྲེང་བའི་ཐེམ་སྐས་ཅན། །ཀླུ་ཡི་གནོད་པ་སྐྱོབ་བྱེད་པ། །མཐུན་པའི་རྫས་སུ་འདི་གྱུར་ཅིག །མཆོད་སྦྱིན་གཏོར་མ་འདི་སྣོམས་[[14]](#footnote-34)ལ། །བདག་ཅག་འཁོར་དང་བཅས་རྣམས་ལ། །ཀླུ་ལས་གྱུར་པའི་ནད་རྣམས་ནི། །མཐོང་བའི་དུག་དང་ཁ་ཟས་དུག །བསམས་པའི་དུག་ལ་སོགས་པ་ཀུན། །དེ་དག་ཐམས་ཅད་ཞི་གྱུར་ཅིག །བདག་པས་གཅེས་པའི་[[15]](#footnote-35)རྫས་ཁྱེར་ལ། །བདག་ལ་གནོད་པ་མ་བྱེད་པར། །རྟག་ཏུ་བྱམས་པའི་སེམས་དང་ནི། །ཕ་མ་ལྟ་བུའི་སེམས་ཀྱིས་ལྟོས། །གཞན་ཡང་ལས་ལས་སྐྱེས་པ་ཡི[[16]](#footnote-36)། །བཀའ་དང་དམ་ལས་མ་ཐོགས་པའི། །གདུག་པ་ཅན་གྱི་ཀླུ་ཚོགས་ཀུན། །བཀའ་ཡི་ཕ་འབབ་འདི་སྣོམས་[[17]](#footnote-37)ལ། །སོ་སོ་རང་རང་[[18]](#footnote-38)གནས་སུ་དེངས། །དེའི་རྗེས་ལ་གཏོར་མ་གཏང[[19]](#footnote-39)། བདེན་པ་བདར། ཆོས་བཤད་བྱའོ། །ཀླུའི་གཏོར་ཆེན་སྒྲོལ་མའི་ཞབས་ཀྱི་རྡུལ་ལ་རེག་པའི་མཁས་པ་ཆེན་པོ་དཔལ་མར་མེ་མཛད་ཡེ་ཤེས་ཀྱིས་མཛད་པ་རྫོགས་སོ།། །།ལོ་ཙཱ་ལོ་ཙཱ་བ་[[20]](#footnote-40)རིན་ཆེན་བཟང་པོས་བསྒྱུར་པའོ།།

1. ཨ་བ། སྣར་ཐང་། པེ་ཅིན། [↑](#footnote-ref-21)
2. ག་རཱ་ཛ་བ། སྣར་ཐང་། པེ་ཅིན། [↑](#footnote-ref-22)
3. དྷི་བོད། སྣར་ཐང་། པེ་ཅིན། [↑](#footnote-ref-23)
4. བསྒོམ། སྣར་ཐང་། པེ་ཅིན། [↑](#footnote-ref-24)
5. ཕུ་བརྒྱད། སྣར་ཐང་། པེ་ཅིན། [↑](#footnote-ref-25)
6. ལྟ། སྣར་ཐང་། པེ་ཅིན། [↑](#footnote-ref-26)
7. ཧི། སྣར་ཐང་། པེ་ཅིན། [↑](#footnote-ref-27)
8. བྲུཾ། སྣར་ཐང་། པེ་ཅིན། [↑](#footnote-ref-28)
9. མ། སྣར་ཐང་། པེ་ཅིན། [↑](#footnote-ref-29)
10. ཨུ། སྣར་ཐང་། པེ་ཅིན། [↑](#footnote-ref-30)
11. ཏི། སྣར་ཐང་། པེ་ཅིན། [↑](#footnote-ref-31)
12. རིག། སྣར་ཐང་། པེ་ཅིན། [↑](#footnote-ref-32)
13. དགའོ། སྣར་ཐང་། པེ་ཅིན། [↑](#footnote-ref-33)
14. བསྣོམས། སྣར་ཐང་། པེ་ཅིན། [↑](#footnote-ref-34)
15. ཅེས་པའི། སྣར་ཐང་། པེ་ཅིན། [↑](#footnote-ref-35)
16. ཡིས། སྣར་ཐང་། པེ་ཅིན། [↑](#footnote-ref-36)
17. ཕམ་ཕབས་འདི་བསྣོམས། སྣར་ཐང་། པེ་ཅིན། [↑](#footnote-ref-37)
18. རེའི། སྣར་ཐང་། པེ་ཅིན། [↑](#footnote-ref-38)
19. བཏང། སྣར་ཐང་། པེ་ཅིན། [↑](#footnote-ref-39)
20. ལོ་ཙ་བ། པེ་ཅིན། ལོ་ཚ་བ། སྣར་ཐང་། [↑](#footnote-ref-40)