༄[ཤེར་ཕྱིན། ཐ། ༢༣༠བ]༅། །རྒྱ་གར་སྐད་དུ། པྲ་ཛྙཱ་པཱ་ར་མི་ཏཱ་པིཎྜཱ་རྠ་པྲ་དཱི་པ[[1]](#footnote-21) །བོད་སྐད་དུ། ཤེས་རབ་ཀྱི་ཕ་རོལ་ཏུ་ཕྱིན་པའི་དོན་བསྡུས་སྒྲོན་མ། བཅོམ་ལྡན་འདས་མ་ཤེས་རབ་ཀྱི་ཕ་རོལ་ཏུ་ཕྱིན་མ་[[2]](#footnote-22)ལ་ཕྱག་འཚལ་ལོ། །དུས་གསུམ་རྒྱལ་བ་བསྐྱེད་པའི་ཡུམ། །ཤེས་རབ་ཕ་རོལ་ཕྱིན་པ་ལ། །ཕྱག་འཚལ་ནས་ནི་ཤེས་རབ་ཀྱི། །ཕ་རོལ་ཕྱིན་པའི་བསྡུས་དོན་བཤད། །མངོན་རྟོགས་རྣམ་པ་བཞི་ཡིན་ཏེ། །མཁྱེན་པ་གསུམ་དང་ཆོས་སྐུ་ལ། །མངོན་སུམ་རྟོགས་པས་མངོན་རྟོགས་ཏེ། །སྦྱོར་བ་བཞི་ནི་མངོན་ཕྱོགས་ཡིན། །འཕགས་པ་ཐོགས་མེད་དེ་ལྟར་བཞེད། །རྣམ་པར་གྲོལ་སྡེའི་གཞུང་གིས་ནི། །མངོན་རྟོགས་རྣམ་པ་བཞི་ཡིན་ཏེ། །སྦྱོར་བ་བཞི་པོ་ཁོ་ན་སྟེ། །མཁྱེན་པ་གསུམ་དང་ཆོས་སྐུ་ནི། །ཡུམ་[[3]](#footnote-23)དང་འབྲས་བུ་དག་ཏུ་འདོད། །གསེར་གླིང་ཤཱ་ནྟི་རྣམ་གཉིས་ཀྱིས། །མངོན་རྟོགས་བདག་ཉིད་བདུན་ཡང་སྟེ། །སྒེས་རབ་ཕ་རོལ་ཕྱིན་བདག་འདོད། །འབྲས་བུ་ཆོས་སྐུ་མཛད་པ་ཡིན། །བརྒྱད་ཀ་མངོན་རྟོགས་སེང་བཟང་དང་། །བུདྡྷ་ཤྲཱི་ཛྙཱ་ན་འདི་བཞེད། །མངོན་རྟོགས་ཤེས་རྒྱུད་རིམ་པ་སྟེ། །དངོས་པོ་བརྒྱད་ནི་བརྗོད་བྱ་ལ། །སྐབས་ནི་རྗོད་བྱེད་ཤཱནྟི་གསུངས། །ཁ་ཅིག་སྐབས་རྒྱང་དག་གིས་ནི། །གང་ཟག་བརྒྱད་ཀྱི་ཆ་[[4]](#footnote-24)རྐྱེན་ཞེས། །ཁ་ཅིག་ཐམས་ཅད་མཁྱེན་པ་དང་། །བྱང་ཆུབ་སེམས་དང་ཉན་ཐོས་ཀྱི། །གསུམ་ལམ་[[5]](#footnote-25)དུ་བསྟན་ཏོ་ཞེས། །སེང་གེ་བཟང་པོའི་གཞུང་གིས་ནི། །ཐམས་ཅད་མཁྱེན་པའི་ལམ་དུ་ནི། །གཉིས་ཀ་ཚང་བར་འདོད་པ་ཡིན། །དེ་ལྟར་མིན་ན་མ་རྫོགས་ཟེར། །བླ་མ་གསེར་གླིང་བཞེད་པ་ཡིས། །འགའ་ཞིག་ཡུམ་[[6]](#footnote-26)ལ་འཇུག་པ་ན། །གཞི་མ་མ་དག་དུས་དག་ཏུ། །གང་ཟག་བརྒྱད་ཀྱི་ལམ་དུ་འདོད། །མ་དག་དག་པར་བྱེད་པར་བྱེད་དུས་སུ། །གང་ཟག་གསུམ་གྱི་ལམ་དུ་འདོད། །དག་པ་ལམ་དུ་བྱེད་དུས་སུ། །གང་ཟག་གཅིག་གི་ལམ་ཡིན་གསུང་། །དེ་ལས་བསྡུས་དོན་བཤད་པ་ནི། །གྲངས་ངེས་[[7]](#footnote-27)གོ་རིམས་ཟློས་སྤོང་དང་། །རང་རང་ངོ་བོ་བཤད་པའོ། །གྲངས་ངེས་དག་ནི་བསྟན་པ་ན། །ཐོས་བསམ་ཡུམ་[[8]](#footnote-28)དུ་ཀུན་མཁྱེན་[༢༣༡ན]གསུམ། །སྒོམ་པའི་དུས་སུ་སྦྱོར་བ་བཞི། །འབྲས་བུ་མཐར་ཐུག་ཆོས་ཀྱི་སྐུ། །ཐོས་བསམ་དུས་སུ་འབྲས་བུ་དང་། །རྒྱུ་དང་མི་མཐུན་ཕྱོགས་དག་ཏུ། །གཏན་ལ་ཕབ་པ་རྫོགས་པ་ཡིན། །སྒོམ་པའི་དུས་སུ་སྦྱོར་བ་དང་། །གནས་སྐབས་འབྲས་བུ་བརྟན་[[9]](#footnote-29)བྱེད་དང་། །རྒྱུ་ཡི་མཐར་ཐུག་དག་གིས་རྫོགས། །དེ་ལྟར་ན་ནི་གྲངས་ངེས་སོ། །གོ་རིམས་སྐྱེ་བའི་རིམ་པ་སྟེ། །དང་པོ་ཐོས་བསམ་བྱེད་པས་ན། །དེ་ཡི་ཡུལ་ནི་སྔོན་དུ་བཤད། །དེ་ཡང་དང་པོ་འབྲས་ཤེས་བྱེད། །དེ་ནས་རྒྱུ་དང་སྤང་བྱ་དག །རིམ་པ་བཞིན་དུ་གཏན་ལ་འབེབས། །སྦྱོར་བ་བཞི་ཡི་རིམ་པ་ཡང་། །རྣམ་ཀུན་མངོན་རྫོགས་ཚོགས་ལམ་ནས། །ཡོད་པས་དང་པོར་བསྟན་པ་ཡིན། །དེ་ནས་གསུམ་པོ་རིམ་བཞིན་སྐྱེ། །དེ་ལྟར་[[10]](#footnote-30)དེ་ནི་གོ་རིམས་སོ[[11]](#footnote-31)། །ཟློས་སྤོང་ཞར་ལ་བསྟན་པའོ། །རང་རང་ངོ་བོ་བཤད་པར་བྱ། །ཐམས་ཅད་མཁྱེན་པའི་དོན་བཅུ་ཡང་། །སེང་གེ་བཟང་པོས་གཉིས་སུ་བསྡུས། །རྒྱུ་དང་འབྲས་བུ་དག་ཏུའོ། །རྒྱུ་ལ་རྣམ་པ་གསུམ་དུ་སྟེ། །དང་པོ་སེམས་བསྐྱེད་རྣམ་དག་གིས[[12]](#footnote-32)། །གདམས་ངག་དག་ལ་བསླབ་པར་བྱ། །དེ་ནས་སྒྲུབ་པ་རྣམ་བཞི་སྟེ། །སྒྲུབ་པའི་རྟེན་དང་དམིགས་པ་དང་། །སྒྲུབ་པའི་ཆེད་[[13]](#footnote-33)དང་སྒྲུབ་པ་དངོས། །དེ་ནི་རྣམ་བཞི་གོ་ཆ་དང་། །འཇུག་པ་ཚོགས་དང་ངེས་འབྱུང་ངོ་། །ས་མཚམས་སྦྱོར་བས་བཞི་རུ་བསྟན། །འབྲས་བུ་འདོད་པ་བསྟན་པ་ནི། །ངེས་འབྱེད་དག་གིས་མཚོན་དེ་བཤད། །ཐམས་ཅད་མཁྱེན་པའི་བསྡུས་དོན་ནི། །དབྱེ་བ་ངོ་བོ་མཚན་ཉིད་དང་། །ས་མཚམས་ཟློས་སྤོང་བྱེད་པ་སྟེ། །རྣམ་པ་དྲུག་ཏུ་ཡང་དག་འདོད། །དབྱེ་བ་རྒྱུ་ཡི་ས་དང་ནི། །འབྲས་བུའི་[[14]](#footnote-34)ས་ཡི་མཁྱེན་པའོ། །འབྲས་ལ་ཇི་སྙེད་ཇི་ལྟ་བ། །ཐམས་ཅད་དག་ནི་ཤེས་པའོ། །ངོ་བོ་ཤེས་རབ་སྙིང་རྗེ་སྟེ། །མཚན་ཉིད་ཐམས་ཅད་ཤེས་པའོ། །ས་མཚམས་གནས་སྐབས་ཚོགས་ལམ་ནས། །འབྲས་བུའི་ས་ནི་སངས་རྒྱས་ས[[15]](#footnote-35)། །ཆོས་ཀྱི་སྐུ་དང་མི་ཟློས་ཏེ། །འདི་ནི་སྤྱི་རུ་བཤད་པ་སྟེ། །ཆོས་སྐུ་རང་ལས་སྐྱེ་བའོ། །བྱེད་པ་ཆོས་ཀྱི་འཁོར་ལོ་བསྐོར། །[༢༣༡བ]ལམ་ཤེས་པ་ཡང་དེ་བཞིན་དྲུག །དབྱེ་ན་སངས་རྒྱས་བྱང་སེམས་ལམ། །ཉན་ཐོས་ལམ་དང་གསུམ་དུ་འདོད། །ཡང་ན་ཐེག་གསུམ་ལམ་དུ་འདོད། །ཐམས་ཅད་ལམ་[[16]](#footnote-36)ཤེས་ཐམས་ཅད་ཀྱི། །ཤེས་ལ་[[17]](#footnote-37)གཉིས་སུ་འདོད་པ་ཡིན། །ངོ་བོ་ཤེས་རབ་སྙིང་རྗེ་སྟེ། །མཚན་ཉིད་ལམ་གསུམ་སྐྱེ་མེད་ཤེས། །ས་མཚམས་གནས་སྐབས་སེམས་བསྐྱེད་ནས། །རྫོགས་པ་ས་དྲུག་དག་ཏུ་འདོད། །མཐར་ཐུག་སངས་རྒྱས་ས་ཡིན་ནོ། །འདི་རུ་མཐོང་ལམ་བཤད་པ་ནི། །རྒྱུད་ལ་སྐྱེ་བའི་ཆ་ནས་བཤད། །གཞི་[[18]](#footnote-38)རུ་མཐོང་ལམ་བཤད་པ་ནི། །ལྡོག་པའི་ཆ་ནས་བཤད་པ་ཡིན། །ཡང་ན་འདི་རུ་བཤད་པ་ནི། །ལམ་ལ་ཤེས་པའི་ཆ་ནས་བཤད། །འོག་ཏུ་གཞི་ཤེས་ཚུལ་ནས་བཤད། །དེས་ན་[[19]](#footnote-39)ཟློས་པའི་སྐྱོན་དང་བྲལ། །བྱེད་པ་སེམས་ཅན་སྨོན་[[20]](#footnote-40)བྱེད་དོ། །གཞི་[[21]](#footnote-41)ཤེས་ཀྱང་ནི་དེ་བཞིན་དྲུག །དབྱེ་བ་སྤང་དང་བླང་གཉིས་སོ། །བླང་བྱ་གཞི་[[22]](#footnote-42)ཤེས་ངོ་བོ་ནི། །ཤེས་རབ་དང་ནི་སྙིང་རྗེའོ། །སྤང་བྱ་གཞི་[[23]](#footnote-43)ཤེས་ངོ་བོ་ནི། །ཤེས་རབ་དག་ཏུ་འདོད་པ་ཡིན། །མཚན་ཉིད་གཞི་[[24]](#footnote-44)ལ་བདག་མེད་གཉིས། །ཤེས་པ་བླང་བྱའི་མཚན་ཉིད་དོ། །གང་ཟག་བདག་མེད་ཤེས་པ་ནི། །སྤང་བྱའི་གཞི་[[25]](#footnote-45)ཤེས་མཚན་ཉིད་དོ། །ས་མཚམས་གནས་སྐབས་ད་ལྟར་ནས[[26]](#footnote-46)། །རྫོགས་པ་བརྒྱད་པའི་[[27]](#footnote-47)ས་ནའོ། །མཐར་ཐུག་སངས་རྒྱས་ས་ནའོ། །ཟློས་སྤོང་[[28]](#footnote-48)ལམ་དུ་བཤད་པས་ཤེས། །བྱེད་པ་ཉོན་མོངས་སྒྲིབ་པ་སྤོང[[29]](#footnote-49)། །དེ་ནི་མཁྱེན་གསུམ་བསྡུས་དོན་ཡིན། །རྣམ་ཀུན་མངོན་རྫོགས་དེ་བཞིན་དྲུག །དབྱེ་བ་ཡུལ་གྱིས་[[30]](#footnote-50)རྣམ་གཉིས་སོ། །གནས་སྐབས་ཀྱིས་ནི་བཅུ་གཅིག་གོ། །ངོ་བོ་ཤེས་རབ་སྙིང་རྗེའོ། །མཚན་ཉིད་མ་ལུས་སྐྱེད་པའོ། །ས་མཚམས་ཚོགས་ལམ་ཆུང་ངུ་ནས། །རྫོགས་པ་བརྒྱད་པའི་ས་ནའོ། །མཐར་ཐུག་[[31]](#footnote-51)སངས་རྒྱས་ས་ནའོ། །ཟློས་སྤོང་མཁྱེན་གསུམ་མཚན་ཉིད་ནས། །འདིར་ནི་རྒྱུད་ལ་སྐྱེས་པ་[[32]](#footnote-52)ནས། །ཞིང་དག་ཐབས་མཁས་བྱེད་པའོ། །རྩེ་མོ་མཐར་གྱིས་སྐད་ཅིག་མ། །གསུམ་ཡང་དྲུག་དྲུག་ཤེས་པར་བྱ། །རྩེ་མོའི་དབྱེ་བ་[༢༣༢ན]དྲུག་གམ་བདུན། །ངོ་བོ་ལྷག་མཐོང་ཞི་གནས་སོ། །མཚན་ཉིད་ཕུལ་དུ་བྱུང་བའོ། །སྤང་བྱ་སྤོང་བར་བྱེད་པའོ། །ས་མཚམས་གྲོལ་[[33]](#footnote-53)ཆེན་རྣམ་གྲོལ་ནས། །བར་ཆད་མེད་པའི་ལམ་ན་ཡོད། །བར་ཆད་མེད་པའི་ཆ་ནས་བཤད། །སྐད་ཅིག་བྱང་ཆུབ་རྒྱུ་ཡི་ཆོས། །སྐད་ཅིག་གཅིག་ལ་རྫོགས་པ་ནས[[34]](#footnote-54)། །ཟློས་པའི་སྐྱོན་དང་བྲལ་བ་ཡིན། །མཐར་གྱིས་དབྱེ་བ་དེ་བཞིན་ནོ། །ངོ་བོ་དེ་བཞིན་མཚན་ཉིད་ནི། །མཁྱེན་གསུམ་རིམ་གྱིས་བསྒོམ་པ་[[35]](#footnote-55)ཡིན། །ཁ་ཅིག་ན་རེ་བསྐྱར་ཡིན་ཟེར། །གཞུང་ལས་སྔ་མ་དག་ནི་གསལ། །རྩེ་མོ་[[36]](#footnote-56)མ་ཐོབ་ཐོབ་བྱེད་དང་། །བརྟན་པར་[[37]](#footnote-57)བྱེད་པ་བྱེད་པ་ཡིན། །ཐོབ་བྱེད་ས་མཚམས་དྲུག་ནས་ཡོད། །བརྟན་པར་[[38]](#footnote-58)བྱེད་པའི་ས་མཚམས་ནི། །དྲོད་ཆེན་ཁྱད་པར་ལམ་ན་ཡོད། །འདིར་ནི་ཕ་རོལ་ཕྱིན་པ་དྲུག །རིམ་པའི་ཆ་ནས་བཤད་པ་ཡིན། །གཞན་དུ་དེ་ལྟར་མ་བཤད་པས། །སྔར་བཞིན་ཟློས་པའི་སྐྱོན་དང་བྲལ། །མཐར་གྱིས་པ་ནི་རྣམ་གཉིས་ཏེ། །རྩེ་མོ་ཐོབ་པར་བྱེད་པ་དང་། །ཐོབ་པ་བརྟན་པར་བྱེད་པ་ལས། །སེང་གེ་བཟང་པོ་བརྟན་[[39]](#footnote-59)བྱེད་ནི། །འབའ་ཞིག་གསལ་བར་བཤད་པ་ཡིན། །སྐད་ཅིག་དབྱེ་བ་རྣམ་བཞི་ཏེ། །གཞུང་ནས་གསལ་བར་བཤད་པ་ཡིན། །ངོ་བོ་ཞི་གནས་ལྷག་མཐོང་ངོ་། །སྐད་ཅིག་གཅིག་ལ་རྒྱུ་ཡི་ཆོས། །དཀར་པོ་ཐམས་ཅད་རྫོགས་པ་ཡིན[[40]](#footnote-60)། །མཚན་ཉིད་དག་ཏུ་འདོད་པ་ཡིན། །ས་མཚམས་དག་ནི་ས་བཅུ་ཡི[[41]](#footnote-61)། །བར་ཆད་མེད་པའི་ལམ་ན་ཡོད། །ཁ་ཅིག་རྣམ་གྲོལ་ལམ་ནི། །ཡོད་དོ་ཞེས་ཀྱང་ཟེར་བ་ཡོད། །བྱེད་པ་ཆོས་སྐུ་སྐྱེད་པ་པོ[[42]](#footnote-62)། །ཟློས་སྤོང་སྔར་ནི་སྤངས་ཟིན་ནོ། །ཆོས་སྐུའི་འོག་ནས་སྟོན་པའོ། །དེ་ནི་ཤིན་ཏུ་བསྡུས་དོན་ནོ། །དེ་ཉིད་རྒྱས་པར་བཤད་པ་ལས། །དང་པོའི་[[43]](#footnote-63)སེམས་བསྐྱེད་བཤད་པ་ནི། །དབྱེ་དང་དེ་ཡི་[[44]](#footnote-64)རྒྱུ་མཚན་དང་། །ངོ་བོ་མཚན་ཉིད་ས་མཚམས་དང་། །བྱེད་པ་དང་ནི་ཟློས་སྐྱོན་མེད། །དེ་ཡི་རྒྱུ་དང་བཅུ་རུ་འདོད། །དབྱེ་བ་སྨོན་འཇུག་རྣམ་གཉིས་དང་། །ཡང་ན་ཉི་ཤུ་གཉིས་[༢༣༢བ]སུ་འདོད། །བླངས་དང་ཆོས་ཉིད་ཐོབ་ལ་སོགས། །མདོ་སྡེ་རྒྱན་ལ་སོགས་ནས་བཤད། །སྨོན་ལ་དབྱེ་བ་མེད་པ་སྟེ། །འཇུག་ལ་དབྱེ་བ་ཞེས་བྱའོ། །ཤེས་རབ་འབྱུང་གནས་བློ་གྲོས་ཟེར། །སེམས་བསྐྱེད་དང་པོ་སྨོན་པ་སྟེ། །ལྷག་མ་མཇུག་[[45]](#footnote-65)ལ་དབྱེའོ་ཞེས། །ལྷ་ཡི་དབང་པོའི་[[46]](#footnote-66)བློ་གྲོས་ཟེར། །དབྱེ་བའི་རྒྱུ་མཚན་གྲོགས་ཡིན་ཞེས། །སེང་གེ་བཟང་པོས་གསལ་བར་བཤད། །དམིགས་པ་ཡུལ་གྱིས་དབྱེའོ་ཞེས། །འཕགས་པ་རྣམ་གྲོལ་བཞེད་དོ་ཟེར། །དང་པོ་ངོ་བོའི་སྒོ་ནས་དབྱེ། །ལྷག་མ་གྲོགས་ཀྱི་ཤཱནྟིས་[[47]](#footnote-67)གསུངས། །ཚོགས་ན་གསུམ་སྟེ་སྦྱོར་ན་གཅིག །ས་བཅུ་ན་ནི་བཅུ་ཡིན་ཏེ། །ལྔ་[[48]](#footnote-68)ནི་ཁྱད་པར་ལམ་ན་ཡིན། །གསུམ་ནི་སངས་རྒྱས་ས་ནའོ། །ཁ་ཅིག་ས་མཚམས་མེད་དོ་ཞེས། །འདོད་པ་མདོ་སྡེ་རྒྱན་དང་འགལ། །ཁྱད་པར་ཅན་ལ་དམིགས་པ་ཡི[[49]](#footnote-69)། །ཡིད་ཀྱི་[[50]](#footnote-70)རྣམ་ཤེས་ངོ་བོར་འདོད། །གཞན་གྱི་དོན་དུ་སངས་རྒྱས་འདོད། །མཚན་ཉིད་དུ་ནི་བྱམས་པས་བཤད། །ཟློས་སྤོང་[[51]](#footnote-71)འོག་ཏུ་བཤད་པར་བྱ། །བྱེད་པ་རྣམ་པ་ལྔ་རུ་སྟེ། །རྣམ་པར་སྨིན་དང་རྒྱུ་མཐུན་དང་། །དབང་དང་བྲལ་དང་སྐྱེས་བུའོ།། རྒྱུ་ནི་རྣམ་པ་མང་ཡང་ནི། །གཙོ་བོའི་རྒྱུ་ནི་སྙིང་རྗེ་སྟེ། །མདོ་ནས་ཡང་དག་གསལ་བར་བཤད། །གདམས་ངག་རྣམ་པ་བརྒྱད་[[52]](#footnote-72)དུ་སྟེ། །དབྱེ་བ་ཡུལ་གྱིས་[[53]](#footnote-73)བཅུ་ཡིན་ནོ། །བྱེད་པས་དབྱེ་ན་གཉིས་སུ་སྟེ། །གདམས་དང་རྗེས་སུ་གདམས་པའོ། །ངོ་བོ་དག་གི་འཁོར་ལོ་ཡིན། །གཞན་སློབ་ལ་འདོམས་[[54]](#footnote-74)མཚན་ཉིད་དོ། །མ་ཐོབ་ཐོབ་དང་ཐོབ་མི་ཉམས། །འདི་ཡི་[[55]](#footnote-75)བྱེད་པ་ཡིན་པར་འདོད། །སེམས་བསྐྱེད་ནས་ནི་ས་བཅུའི་བར། །འདི་ཡི་[[56]](#footnote-76)ས་མཚམས་ཡིན་པར་གསུངས། །ཚོགས་ན་གསུམ་སྟེ་སྦྱོར་ན་ལྔ། །མཐོང་སྒོམ་གཉིས་ན་རེ་རེ་སྟེ། །གོ་རིམས་བཞིན་དུ་ཡིན་ནོ་ཞེས། །དེ་སྐད་ཁ་ཅིག་འདོད་པ་ཡོད། །གོ་རིམས་སྐྱེ་བའི་རིམ་པ་ཡིན། །འདི་ཙམ་གྱིས་རྫོགས་གྲངས་ངེས་སོ། །འདི་དང་ལམ་ཤེས་གཉིས་སུ་ཡང་། །བསྒྲུབ་པ་གཉིས་སུ་བཤད་པ་ཡང་། །ཉན་དང་[༢༣༣ན]སྒོམ་པའི་ཆ་ནས་ནི། །བསྟན་པས་ཟློས་སྐྱོན་མེད་པའོ། །ངེས་འབྱེད་དབྱེ་བ་རྣམ་བཞི་ཡིན། །ས་མཚམས་སྦྱོར་ལམ་ཁོ་ན་སྟེ། །བྱེད་པ་མཐོང་ལས་སྐྱེད་པ་[[57]](#footnote-77)ཡིན། །ངོ་བོ་དབང་ལྔ་སྟོབས་ལྔ་ཡིན། །བསྒོམས་[[58]](#footnote-78)བྱུང་ཤེས་རབ་ཡིན་ཞེས་བཤད། །ལམ་ཤེས་ངེས་འབྱེད་ཉན་ཐོས་ཀྱི། །རྣམ་ཀུན་ངེས་འབྱེད་ཀུན་རྫོབ་ཀྱི[[59]](#footnote-79)། །འདི་ནི་དོན་དམ་ཆ་ནས་ཏེ། །བསྟན་པས་ཟློས་སྐྱོན་མེད་དོ་ཞེས། །བུདྡྷ་ཤྲཱི་ཛྙཱ་ན་འདི་འདོད། །ངེས་འབྱེད་བདེན་པ་རྟོགས་པ་སྟེ། །དེ་ཆ་སྡུག་བསྔལ་ཆོས་ཤེས་ཤེས་[[60]](#footnote-80)། །དེ་དང་མཐུན་པ་མཚན་ཉིད་ཡིན། །སྦྱོར་ལམ་མོས་སྤྱོད་ཆ་མཐུན་ནི། །འདི་ཡི་མིང་གི་རྣམ་གྲངས་ཡིན། །རྟེན་གྱི་དབྱེ་བ་དཀྱུས་ན་གསལ། །ངོ་བོ་ཆོས་དབྱིངས་ཡིན་ཡང་ནི། །དེ་ཡི་[[61]](#footnote-81)འདོད་པ་མི་མཐུན་ནོ། །ཡོན་ཏན་སྐྱེད་པ་མཚན་ཉིད་དོ། །ས་མཚམས་ཆོས་དྲུག་གསལ་བ་སྟེ། །བདུན་པོ་ཆོས་དྲུག་རེ་རེ་ལ། །ཡོད་པ་ཉིད་དུ་དཔྱད་པ་[[62]](#footnote-82)སྣང་། །དཔེར་ན་དྲོད་ཀྱི་བར་ཆད་མེད། །གཉེན་པོ་[[63]](#footnote-83)སྤོང་བ་རྣམ་གྲོལ་ན[[64]](#footnote-84)། །ཡོངས་སུ་གཏུགས་པ་[[65]](#footnote-85)བཞི་པོ་ནི། །ཁྱད་པར་ལམ་ན་ཡོད་པའོ། །ཆོས་དྲུག་གཞན་ཡང་དེ་བཞིན་སྦྱོར། །འདིར་ནི་རང་བཞིན་དམིགས་པར་ནི། །འགྱུར་ཆ་བསྟན་པས་ཟློས་སྐྱོན་བྲལ། །འཕགས་པ་རྣམ་གྲོལ་དེ་སྐད་གསུང[[66]](#footnote-86)། །ཡོན་ཏན་སྐྱེད་པའི་བྱེད་པ་ཡོད། །དམིགས་པ་དབྱེ་བ་བཅུ་གཅིག་སྟེ། །གོ་རིམས་སྐྱེ་བའི་རིམ་པ་སྟེ། །འདི་ཙམ་ཁོ་ནས་དམིགས་རྫོགས་པས། །གྲངས་ཀྱང་བཅུ་གཅིག་ཁོ་ནར་[[67]](#footnote-87)བཤད། །དང་པོ་གསུམ་ནི་ཚོགས་ལམ་དང་། །སྦྱོར་དང་མཐོང་སྒོམ་མི་སློབ་ལམ། །བཞི་ལ་རིམ་བཞིན་གཉིས་གཉིས་སུ། །དཔྱད་པས་དེ་ལྟར་འདྲ་བར་སྣང་། །ངོ་བོ་ཆོས་ཀུན་མཚན་ཉིད་ནི། །སྤང་བླང་གཉིས་སུ་དམིགས་སོ་ཞེས། །སེང་གེ་བཟང་པོས་[[68]](#footnote-88)འགྲེལ་ཆེན་ནས། །ཁ་ཅིག་བཅུ་པོ་གསུམ་པོ་ལས། །གཉིས་བཞག་དགེ་བ་ལ་དམིགས་ནས། །དེ་ལ་གཉིས་ལས་ཕྱི་མ་ལ། །ལྷག་མ་ཀུན་ལ་དེ་ལྟར་འདྲེ[[69]](#footnote-89)། །འདི་རུ་དངོས་སུ་ཆེད་[༢༣༣བ]དུ་ནི། །བརྒྱད་པའི་སྒོ་ནས་དམིགས་པ་ནི། །ཕོག་དང་སྦྱོར་བ་ལྟ་བུས་ནི། །ཟློས་སྐྱོན་མེད་ཅེས་རྣམ་གྲོལ་གསུངས། །[[70]](#footnote-90)ཆེད་དུ་བྱ་བ་རྣམ་པ་གསུམ། །ངོ་བོ་སེམས་ཅན་ཐམས་ཅད་ཡིན། །དེ་དོན་སྒྲུབ་པ་མཚན་ཉིད་ཡིན། །ས་མཚམས་དམིགས་པ་དེ་ལྟ་ནས། །གྲུབ་པ་སེམས་ཅན་སངས་རྒྱས་ནི[[71]](#footnote-91)། །སེང་གེ་བཟང་པོ་འདོད་པ་ཡིན། །སྤོང་བ་རྡོ་རྗེ་ལྟ་བུ་ན། །སེམས་པ་[[72]](#footnote-92)དང་རྟོགས་སངས་རྒྱས་ས། །བི་མ་མི་ཏྲ་རྒྱ་འགྲེལ་ནས། །ངོ་བོ་རང་ལ་སྦྱར་བ་དང་། །གཞན་ལ་སྦྱར་བས་མི་མཐུན་པས། །ས་མཚམས་དག་ཀྱང་མི་མཐུན་ནོ། །གོ་ཆའི་ངོ་བོ་བརྩོན་འགྲུས་ཏེ། །དབྱེ་ན་པཉྫི་ཀ་[[73]](#footnote-93)ནས་དྲུག། །འདི་ནས་སུམ་ཅུ་དྲུག་ཏུ་བཤད། །རེ་རེ་ལ་ནི་དྲུག་དྲུག་བཤད[[74]](#footnote-94)། །དགེ་བ་སྒོམ་པ་མཚན་ཉིད་དོ། །ས་མཚམས་ཚོགས་ལམ་ན་ཡོད་ཅེས། །སློབ་དཔོན་ཆེན་པོ་ཐོགས་མེད་གསུངས། །[[75]](#footnote-95)འདིར་ནི་མོས་པ་ཙམ་གྱིས་ནི[[76]](#footnote-96)། །འཇུག་པ་དངོས་[[77]](#footnote-97)འཇུག་ཟློས་སྐྱོན་མེད། །འཇུག་པ་[[78]](#footnote-98)དབྱེ་དགུ་དཀྱུས་ནས་གསལ། །ས་མཚམས་སྦྱོར་ལམ་ན་ཡོད་ཅེས། །སྔ་མ་བཞིན་དུ་ཐོགས་མེད་གསུངས། །[[79]](#footnote-99)ངོ་བོ་དབང་ལྔ་སྟོབས་ལྔའོ། །མཚན་ཉིད་ཕ་རོལ་དྲུག་དྲུག་ལ། །དངོས་སུ་འཇུག་པར་བྱེད་པའོ། །ཚོགས་ཀྱི་སྒྲུབ་པ་བཅུ་བདུན་ཏེ། །ས་མཚམས་གཟུངས་[[80]](#footnote-100)ཚོགས་མན་ཆད་ནི། །ཆོས་མཆོག་མན་ཆད་དུ་རྫོགས་ཟེར། །གཉིས་ནི་མཐོང་སྒོམ་གཉིས་ནའོ། །ངོ་བོ་ཤེས་རབ་སྙིང་རྗེ་སྟེ། །མཚན་ཉིད་ཐམས་ཅད་མཁྱེན་པ་ཡི། །རྒྱུ་རྫོགས་པས་ནི་རྣམ་གྲོལ་གསུངས། །ངེས་འབྱུང་བརྒྱད་དུ་བཤད་པ་ལས། །གྲངས་ངེས་ཡོད་པ་མ་ཡིན་ཡང་། །འཁོར་ཉེ་བ་ལ་དགོངས་ནས་བཤད། །ངོ་བོ་ཤེས་རབ་སྙིང་རྗེ་སྟེ། །ངེས་པར་འབྱུང་བ་མཚན་ཉིད་ཡིན། །ས་བརྒྱད་ནས་ནི་སངས་རྒྱས་ས། །དེ་ནས་ཡོད་དེ་འགྲེལ་ཆེན་ནས། །བྱམས་པས་དཔེ་རུ་བླངས་ནས་བཤད། །ཁ་ཅིག་སྒྲུབ་པ་ཡིན་པས་ན། །སངས་རྒྱས་ས་ན་མེད་ཅེས་ཟེར། །ཁ་ཅིག་སངས་རྒྱས་ས་ཁོ་ན། །ཡོད་དེ་སྒྲུབ་པ་ཡིན་པས་ན། །ཟེར་ཡང་དང་པོ་ཁོ་ན་འཐད། །ཐམས་ཅད་མཁྱེན་པ་རྒྱས་ཕྱིར་དང་། །[༢༣༤ན]ལྷ་ཡི་ལོག་རྟོག་བསལ་བ་དང་། །འདོད་ཆེན་མ་ཡིན་བྱང་སེམས་ཀྱི། །ལམ་ནི་བསྟན་ཕྱིར་ལམ་ཤེས་བཤད། །མོག་མོག་པོར་བྱེད་ལ་སོགས་ལ། །ཁ་ཅིག་རྟེན་སོགས་ཐ་སྙད་འདོགས། །ལམ་གྱི་ཡན་ལག་བསྟན་ཏོ་ཞེས། །ཤེས་རབ་འབྱུང་གནས་བློ་གྲོས་ཟེར། །སྣོད་དུ་རུང་བར་བྱ་བའི་ཕྱིར། །འོད་ཀྱིས་མཚོན་ནས་ང་རྒྱལ་བཅག[[81]](#footnote-101)། །བྱང་ཆུབ་ཁོ་ནའི་[[82]](#footnote-102)སེམས་བསྐྱེད་པས། །ཡུལ་ངེས་པ་སྟེ་དེ་ལ་རྩོད། །བྱང་ཆུབ་ཁོ་ནར་མི་འཐད་དེ། །རིགས་ལྔ་ཞེས་ནི་སྨྲ་བས་ན། །རིགས་ལྔ་དྲང་དོན་ཡིན་པས་ན། །ཁྱབ་པ་ཞེས་ནི་འཐད་པ་ཡིན། །འདོད་ཆེན་མ་ཡིན་བྱང་སེམས་ཀྱིས། །གཙོ་བོར་ཉོན་མོངས་མི་སྤོང་བས། །ཉོན་མོངས་མ་སྤངས་རང་བཞིན་ཡིན། །འོ་ན་སྒྲུབ་པ་ཅི་ཡིན་ཞེས། །ཟེར་བའི་ལན་དུ་སེམས་ཅན་ནི། །སྨིན་པར་བྱེད་པ་ལས་ཡིན་ནོ། །ཐེག་གཉིས་བསྒོམ་[[83]](#footnote-103)ལམ་མི་འཐད་[[84]](#footnote-104)དེ། །རང་རང་སྔར་རྒྱུན་ཡིན་པས་གསལ། །བྱང་སེམས་ལ་ནི་མི་བཤད་དེ། །ཤེས་ནས་འདའ་བར་བྱེད་པས་སུ། །སྨོན་པ་[[85]](#footnote-105)མ་ཡིན་པས་མ་བཤད། །སྦྱོར་ལམ་གསལ་ཏེ་མཐོང་ལམ་ནི། །བདེན་པ་བཞི་ལ་དམིགས་ནས་སུ། །སྐད་ཅིག་བཅོ་ལྔ་བཅུ་དྲུག་ནི། །སྡེ་པ་རྣམ་གཉིས་འདོད་པ་ཡིན། །འདོད་པ་དམིགས་པ་ཆོས་ཀྱིས་[[86]](#footnote-106)བཟོད། །ཁམས་གཉིས་ལ་དམིགས་རྗེས་སུ་བཟོད། །བཟོད་དང་ཤེས་པའི་ཁྱད་པར་ནི། །བར་ཆད་མེད་དང་རྣམ་གྲོལ་ཏེ། །དེ་ལྟར་བདེན་པ་རེ་རེ་ལ། །བཟོད་གཉིས་ཤེས་གཉིས་བརྒྱད་བརྒྱད་ཡོད། །[[87]](#footnote-107)ཁ་ཅིག་ལམ་འདི་[[88]](#footnote-108)བཤད་པ་ནི། །ཤེས་པའི་དོན་སྡུག་བསྔལ་གཅིག་ནི། །རྒྱུད་ལ་སྐྱེ་བའི་[[89]](#footnote-109)དོན་ཡིན་ཟེར། །རྒྱུད་ལ་སྐྱེད་པ་མི་མཐུན་ཏེ། །ཁ་ཅིག་མཐོང་བའི་ལམ་གཉིས་ནི། །དྲོད་དང་བཟོད་པ་ན་ཡོད་ཟེར། །ཁ་ཅིག་མཐོང་བའི་ལམ་[[90]](#footnote-110)ཡོད་ཀྱང་། །ལྡོག་པའི་དབྱེ་བས་ཐ་དད་ཟེར། །དེ་ལྟར་མཐོང་ལམ་རྣམ་གསུམ་ཏེ[[91]](#footnote-111)། །གང་ཟག་བརྡ་དང་ཆོས་ཀྱི་བརྡ། །གཉིས་ཀའི་བརྡ་གསལ་[[92]](#footnote-112)མཐོང་བའི་ལམ། །དེ་ཡི་[[93]](#footnote-113)རྟེན་ནི་གླིང་གསུམ་གྱི། །མི་རིགས་དྲུག་[[94]](#footnote-114)དང་ལྷ་རིགས་[[95]](#footnote-115)དྲུག །ཡིན་ཞེས་བསྟན་བཅོས་ཆེན་པོར་[༢༣༤བ]བཤད། །ས་ནི་དྲུག་ལ་བརྟེན་ཞེས་ཀྱང་། །སྡེ་པ་རྣམ་གཉིས་འདོད་པའོ། །ཐེག་ཆེན་བསམ་གཏན་བཞི་པ་ལ། །བརྟེན་པ་ཡིན་ཏེ་བསྐྱེད་ལས་ཟེར། །སྤང་བྱ་ཐུན་མོང་དུ་བསྟན་པ། །རྟོག་པ་བརྒྱ་རྩ་བརྒྱད་དང་ནི། །བརྒྱ་རྩ་བཅུ་གཉིས་ཉོན་མོངས་སོ། །རིམ་གྱིས་སྤོང་བ་མ་ཡིན་ཏེ། །བར་ཆད་མེད་པའི་ལམ་དུ་ནི། །ཐམས་ཅད་སྤངས་ཞེས་[[96]](#footnote-116)ཐེག་ཆེན་གཞུང་། །རྣམ་གྲོལ་ལམ་གྱིས་སྤངས་ཞེས་པ[[97]](#footnote-117)། །ཐེག་པ་ཆུང་ངུའི་འདོད་པ་ཡིན། །ངོ་བོ་ཞི་གནས་ལྷག་མཐོང་ཡིན། །བྱང་ཆུབ་ཡན་ལག་བདུན་བཤད་པ། །ཞི་གནསལྷག་མཐོང་ངོ་བོ་ཡིན། །མཚན་ཉིད་མ་མཐོང་མཐོང་བ་སྟེ། །ཆོས་ཀྱི་དབྱིངས་ལ་དམིགས་པའོ། །མཐོང་ལམ་རྗེས་ཤེས་མེད་དོ་ཞེས། །ཟེར་བ་ཡོད་དེ་གཞུང་དང་འགལ། །ཤེས་པ་དུས་རྫོགས་ཟེར་བའི་ལན། །ཐེག་ཆེན་འདོད་པ་སྐད་ཅིག་མ། །བཅུ་དྲུག་གིས་ནི་རྫོགས་སོ་ཞེས། །བསྟན་པ་རྣམ་གཞག་སྤྲོས་པ་ཡིན། །སྐད་ཅིག་མ་ནི་གཅིག་གམ་གཉིས། །རྫོགས་པ་དོན་དམ་རིག་པ་ཡིན། །བཟོད་གཉིས་གཟུང་འཛིན་གཉིས་སུ་ནི། །རིམ་པ་བཞིན་དུ་མེད་པ་རུ། །རྟོག་པ་[[98]](#footnote-118)ཡིན་ཞེས་སེང་བཟང་གསུང[[99]](#footnote-119)། །བཟོད་པ་ཤེས་པ་སྔ་མ་བཞིན། །བཟོད་པ་མ་དག་ཤེས་པ་ནི། །བདེན་པ་དག་ལ་དམིགས་པའོ། །མཐོང་ལམ་བསྡུས་པ་དེ་ཙམ་མོ། །བསྒོམ་[[100]](#footnote-120)ལམ་བྱེད་པ་དྲུག་ཀྱང་ནི། །གྲངས་ངེས་གོ་རིམས་ཡོད་མ་ཡིན། །ཟག་བཅས་ཟག་མེད་གཉིས་ཀ་ཡི[[101]](#footnote-121)། །བྱེད་པ་ཡིན་ཞེས་སེང་བཟང་གསུང[[102]](#footnote-122)། །ཟག་མེད་ཁོ་ནའི་ཡིན་ཞེས་པ། །ཤཱནྟི་པ་ཡི་[[103]](#footnote-123)འདོད་པ་ཡིན། །དང་པོར་བཤད་པ་ཉུང་བ་དང་། །འབྲས་ལ་བྲོས་པ་[[104]](#footnote-124)ཡིན་པས་སུ། །བསྒོམ་[[105]](#footnote-125)ལམ་རྣམ་གཉིས་ཟག་བཅས་དང་། །ཟག་པ་མེད་པའི་[[106]](#footnote-126)ཟག་བཅས་ནི། །དབྱེ་ན་རྣམ་གསུམ་ཁོ་ན་སྟེ། །སྦྱོར་དང་དངོས་གཞི་[[107]](#footnote-127)རྗེས་ཀྱིས་སུ། །ཡང་ན་བསོད་ནམས་སོགས་པ་[[108]](#footnote-128)དང་། །སྒྱུར་[[109]](#footnote-129)དང་སྤེལ་བར་བྱེད་པས་སོ། །ངོ་བོ་ཀུན་རྫོབ་ཤེས་པས་སོ[[110]](#footnote-130)། །མཚན་མ་ཕྲ་མོ་ཡོད་པས་སུ། །ཟག་བཅས་བརྗོད་པ་མཚན་ཉིད་ཡིན། །ཁ་ཅིག་དམིགས་པ་ཟག་བཅས་ཟེར། །སྐྱེ་བའི་རིམ་པ་[༢༣༥ན]གོ་རིམས་ཡིན། །དེ་ལ་མོས་པའི་སྤྱོད་ཡུལ་ནི། །ཤེས་རབ་ཡིན་པས་མཚོན་པ་སྟེ། །ཕ་རོལ་ཕྱིན་པ་གཞན་ཡང་ཡིན། །ངོ་བོ་འདུན་པ་[[111]](#footnote-131)ཡིན་ཞེས་ཟེར། །ལ་ལ་ཤེས་པ་ཟེར་བ་ཡོད། །གཉིས་ནས་ས་བཅུའི་བར་གྱི་ནི། །རྗེས་ན་ཡོད་པ་ས་མཚམས་ཡིན། །དབྱེ་བ་རང་གཞན་[[112]](#footnote-132)གཉིས་ཀ་ལ། །ལྟོས་པས་དགུ་ཚན་གསུམ་ཡིན་ནོ། །བྱེད་པ་བསྟོད་བཀུར་བསྔགས་གསུམ་ནི། །རང་དང་གཞན་གྱི་གཉིས་ཀ་[[113]](#footnote-133)ལ། །རིམ་པ་བཞིན་དུ་སངས་རྒྱས་གསུང་། །ས་བཞི་ས་བདུན་ས་བཅུ་ཡི[[114]](#footnote-134)། །བར་དུ་མོས་པ་གསུམ་པོ་ནི། །གོ་རིམས་བཞིན་དུ་སྦྱོར་བ་[[115]](#footnote-135)ནི། །ནང་ཚན་གྱི་ནི་ས་མཚམས་སོ། །བསྔོ་བ་བཅུ་གཉིས་གྲངས་ངེས་མེད། །ལྡོག་པའི་བྱེ་བྲག་གིས་སུ་བཤད། །ངོ་བོ་སྨོན་ལམ་མཚན་ཉིད་ནི། །དེ་ལྟར་འདོད་པ་སྨོན་པའོ། །བསོད་ནམས་མི་ཟད་བྱེད་པ་ཡིན། །ས་མཚམས་ས་དགུའི་རྗེས་ཤེས་ནའོ། །རྗེས་སུ་ཡི་རང་ངོ་བོ་ནི། །སེམས་བྱུང་ཤེས་རབ་དག་པའོ། །མཚན་ཉིད་གསལ་ཏེ་བྱེད་པ་ནི། །གཞན་གྱིས་བྱས་པའི་དགེ་བ་ལ། །བསོད་ནམས་མཉམ་པོར་ཐོབ་ཅེས་པ། །ཟེར་ཏེ་དེ་བས་རང་གི་སྔར། །བྱས་པ་ལ་ཡང་ཡི་རང་བས། །བསོད་ནམས་སྤེལ་བར་བྱེད་པ་ཡིན། །དབྱེ་བ་དོན་དམ་ཀུན་རྫོབ་ཏུ། །འདོད་པ་ཤཱནྟི་སེང་བཟང་ནི། །གཉིས་ཀ་ཚང་ན་ཡིན་པས་ན། །དེ་གཉིས་དབྱེ་བར་མི་བཞེད་དོ། །ས་མཚམས་ས་དགུའི་རྗེས་ན་ཡོད། །ཟག་མེད་རྣམ་གཉིས་བསྒྲུབ་པ་ནི། །ལྡོག་པའི་བྱེ་བྲག་གིས་སུ་བཞི། །གྲངས་ངེས་གོ་རིམས་ཡོད་པ་ཡིན། །ས་མཚམས་ས་དགུ་མཉམ་གཞག་གི[[116]](#footnote-136)། །བར་ཆད་མེད་པའི་ལམ་ན་ཡོད། །ངོ་བོ་ཞི་གནས་ལྷག་མཐོང་སྟེ། །དག་པ་སྐྱེད་པར་བྱེད་པའོ། །ཟློས་པ་གདམས་ངག་སྐབས་སུ་བཤད། །འབད་པས་སྒྲུབ་པ་མཚན་ཉིད་དོ། །དག་པ་ཐོབ་རྒྱུ་མི་ཐོབ་རྒྱུ། །དངོས་ལ་སྤྱི་དང་བྱེ་བྲག་གཉིས། །བྱེ་བྲག་རྣམ་བཞི་ཉན་ཐོས་དང་། །རང་རྒྱལ་བྱང་སེམས་སངས་རྒྱས་སོ། །ས་མཚམས་ས་གཉིས་སངས་རྒྱས་སོ[[117]](#footnote-137)། །ངོ་བོ་[༢༣༥བ]སྒྲིབ་པ་བྲལ་བ་སྟེ། །བྱེ་བྲག་མཚན་ཉིད་དཀྱུས་ན་གསལ། །གཞི་ཞེས་བསྟན་པར་བྱ་བ་ནི། །རྐང་པ་གཉིས་ཀྱིས་ངོ་བོ་བསྟན། །བཞི་ཡིས་གཞི་ཤེས་[[118]](#footnote-138)དབྱེ་བ་སྟེ། །ལྷག་མ་གཞི་ཤེས་[[119]](#footnote-139)དངོས་ཡིན་ཞེས། །དེ་སྐད་ཐ་སྙད་འདོགས་པ་ཡོད། །གཞི་ཤེས་གཉིས་ཀ་བསྟན་ཀྱང་ནི། །བསྒོམ་[[120]](#footnote-140)ལམ་སྦྱོར་བ་ཟེར་བའང་ཡོད། །བླང་བྱ་གཙོ་རུ་བསྟན་ཞེས་པ། །སློབ་དཔོན་ཆེན་པོ་སེང་བཟང་གསུང་། །དོར་བྱ་གཙོ་བོར་བསྟན་པ་ནི། །སློབ་དཔོན་བུདྡྷཱ་ཤྲཱི་ཛྙཱ་གསུང[[121]](#footnote-141)། །སྦྱོར་བ་རྣམ་བཅུར་བསྟན་ཀྱང་ནི། །གྲངས་ངེས་གོ་རིམས་ངེས་པ་མེད། །སྦྱོར་ཡུལ་བཞི་ཡིན་སྦྱོར་བ་དངོས། །གསུམ་ཡིན་གཉིས་འབྲས་གཅིག་དཔེ་ཞེས། །དེ་སྐད་སྡུད་པར་བྱེད་པ་ཡིད[[122]](#footnote-142)། །མཐོང་ལམ་ན་ཡོད་ཁ་ཅིག་ཟེར། །བསྒོམ་[[123]](#footnote-143)ལམ་སྦྱོར་བ་ཟེར་བའང་ཡོད། །ལ་ལ་སྦྱོར་ལམ་ན་ཡོད་དེ། །སྦྱོར་ལམ་མ་བསྟན་གསུང་པ་[[124]](#footnote-144)ནི། །གཞི་རུ་མ་བསྟན་ལ་དགོངས་གསུང[[125]](#footnote-145)། །ཟློས་སྐྱོན་སྔར་སྤངས་ངོ་བོ་ནི། །རྗེས་ཀྱི་[[126]](#footnote-146)ལྷག་མཐོང་སྙིང་རྗེ་ཡིན། །རློམ་སེམས་[[127]](#footnote-147)རྣམ་བཞི་བསྟན་པ་ཡང་། །སེང་བཟང་འདོད་པ་དཀྱུས་ན་གསལ། །གཟུགས་ལ་གཟུགས་ཀྱིས་གཟུགས་སུ་དང་། །བདག་གིར་རློམ་སེམས་མི་བྱེད་པ། །རྣམ་གྲོལ་ཤཱནྟི་རྣམ་གཉིས་བཞེད། །ས་མཚམས་སྦྱོར་བཞིན་ངོ་བོ་ནི། །ཤེས་རབ་ཡིན་ཏེ་བཅུ་བོ་ཡི[[128]](#footnote-148)། །རེ་རེ་ལ་ཡང་བཞི་བཞི་ཡི།། རྣམ་ཡོད་ཅེས་པ་སློབ་དཔོན་ནི། །ཤེས་རབ་འབྱུང་གནས་བློ་གྲོས་ཟེར། །མཐོང་ལམ་བསྡུས་དོན་སྔར་བཤད་དེ། །འདི་རུ་བཤད་པའི་ཁྱད་པར་ནི། །བཞི་པ་སྐྱེ་བའི་ཚུལ་དང་ནི། །ཐུན་མོང་མ་ཡིན་ཚུལ་གྱིས་སུ། །བསྟན་ཏོ་ཞེས་ནི་བརྗོད་པ་ཡིན[[129]](#footnote-149)། །དོར་བའི་ཚུལ་ནས་བསྟན་ཏོ་ཞེས། །སེང་གེ་བཟང་པོ་དེ་སྐད་གསུང་། །བསྒོམ་[[130]](#footnote-150)ལམ་མི་སྟོན་རྒྱུ་མཚན་ནི། །སྔར་བསྟན་ཟིན་ཏེ་སྦྱོར་ལམ་ནི། །བྱང་སེམས་ཐམས་ཅད་མཁྱེན་ལ་ལྟོས། །ཉན་ཐོས་ལམ་ཤེས་སུ་བསྟན་ཏོ། །རྣམ་ཀུན་མངོན་རྫོགས་ཡུལ་གྱིས་གཉིས། །ཤེས་དང་ཤེས་བྱེད་རྣམ་གཉིས་སོ། །ཡང་ན་ཤེས་པའི་རྒྱུན་[[131]](#footnote-151)ཐེན་པ། །རྣམ་ཀུན་ཤེས་བྱ་བླང་བའི་[༢༣༦ན]རིམ། །རྟེན་དང་བརྟེན་པ་[[132]](#footnote-152)འབྲས་དང་ལྔ། །ཤེས་བྱ་རྣམ་པ་བརྒྱད་དང་ནི། །བདུན་ཅུ་རྩ་གསུམ་བསྟན་པ་ཡི། །གྲངས་ལ་ངེས་ཡོད་མ་ཡིན་ཡང་། །མཁྱེན་པ་གསུམ་ལ་བརྟེན་[[133]](#footnote-153)ནས་ནི། །རེ་ཞིག་དེ་ཙམ་ཞིག་བརྗོད་དོ། །གོ་རིམས་སྐྱེ་བའི་རིམ་པ་སྟེ། །ས་མཚམས་ལམ་ནི་ལྔ་ན་ཡོད། །ཅིས་ཤེས་སློབ་དཔོན་སེང་བཟང་གིས། །ཡེ་ཤེས་ཚོགས་ནི་ཉི་ཤུ་ཡང་། །ལམ་ནི་ལྔ་ཀར་སྦྱར་བས་སོ། །ངོ་བོ་འདོད་པ་མི་མཐུན་ཏེ། །རྣལ་འབྱོར་རྒྱུད་ལ་སྐྱེ་བ་དང་། །བདེན་བཞིའི་རྣམ་པ་ཡིན་ཞེས་དང་། །ཉན་ཐོས་བྱང་སེམས་སངས་རྒྱས་ཀྱི། །ཡེ་ཤེས་ཡིན་ཞེས་འདོད་པ་གསུམ། །རྣམ་པར་རྒྱས་དང་མཁྱེན་པར་བསྡུས། །ཡང་ན་གཏན་ལ་དབབ་པ་དང་། །སྐྱེ་བའི་[[134]](#footnote-154)རིམ་པས་བསྟན་པས་ན། །ཟློས་པའི་སྐྱོན་དང་བྲལ་བ་ཡིན། །ཉམས་ལེན་མཉམ་པར་གཞག་པ་[[135]](#footnote-155)དང་། །རྗེས་ཀྱི་དུས་སུ་ཉམས་ལེན་ནོ། །མཉམ་གཞག་སྦྱོར་བ་ཉི་ཤུ་སྟེ། །དེ་ཡི་[[136]](#footnote-156)ཡོན་ཏན་བཅུ་བཞིའོ། །བཞི་བཅུ་རྩ་དྲུག་སྦྱོར་བའི་སྐྱོན། །སྦྱོར་བའི་མཚན་ཉིད་དགུ་བཅུ་གཅིག །སྦྱོར་བའི་ངོ་བོ་ཞི་གནས་དང་། །ཤེས་རབ་ཡིན་ཏེ་ཟློས་པའི་[[137]](#footnote-157)སྐྱོན། །མེད་དེ་སྦྱོར་བ་རྣམ་བཅུ་རུ། །རྗེས་ཀྱི་ཆ་ནས་འདི་རུ་ནི། །མཉམ་གཞག་ཆ་ནས་བསྟན་པས་སོ། །དོན་ལ་ཟློས་སྦྱོར་མཚན་ཉིད་དེ། །དང་པོ་གཉིས་ནི་སྦྱོར་བ་དངོས། །གསུམ་ནི་འབྲས་ཡིན་ཡང་ན་[[138]](#footnote-158)ཡུལ། །བཅོ་ལྔ་ས་མཚམས་སྒོ་[[139]](#footnote-159)ནས་ཏེ། །རྒྱུ་མཚན་དེས་ནི་ཉི་ཤུའོ། །ཁ་ཅིག་ས་མཚམས་འདི་ལྟར་འདོད། །ལྔ་ནི་ཀུན་ན་གཅིག་གི་ཚོགས། །ལུང་བསྟན་སྦྱོར་ལམ་ཕྱིར་མི་ལྡོག །ས་བདུན་མན་ཆད་ངེས་འབྱུང་ནས། །གསུམ་ནི་བརྒྱད་ནས་ས་བཅུའི་བར། །གཞན་དོན་ཡན་ཆད་སངས་རྒྱས་ས། །ལ་ལ་དེ་ལས་[[140]](#footnote-160)གཞན་དུ་འདོད། །ཡོན་ཏན་ས་མཚམས་ངེས་མེད་དེ། །མདོ་ལས་ཀུན་ལ་ཡོད་པར་སྣང་། །སྦྱོར་བའི་ཕན་ཡོན་ཡིན་པས་སུ[[141]](#footnote-161)། །སྦྱོར་བའི་རྗེས་ལ་འབྱུང་བའོ། །གྲངས་ངེས་མེད་དོ་ངོ་བོ་ནི། །ཕྱིན་ཅི་མ་ལོག་ཕན་ཡོན་ནོ། །སྐྱོན་སྤངས་ས་མཚམས་ངེས་པ་མེད། །སྤྱིར་ན་ས་བརྒྱད་མན་ཆད་[༢༣༦བ]དུ། །སྐྱོན་འབྱུང་ཞེས་ནི་མདོ་ལས་བཤད། །དེ་ཚེ་སྤངས་ནས་སྒོམ་ཞེས་ཟར(་ཟེར)། །ལ་ལ་སྒོམ་པ་ནོར་ལས་ཟར(་ཟེར)། །མདོར་ན་སྐྱོན་དང་ཡོན་ཏན་ནི། །ཤེས་པར་བྱས་ནས་སྒོམ་པ་[[142]](#footnote-162)ཡིན། །མཚན་ཉིད་དགུ་བཅུ་རྩ་གཅིག་ཀྱང་། །གྲངས་ངེས་མེད་ཀྱང་འཁོར་གྱི་དོར། །དེ་རྩམ་ཁོ་ན་བཤད་པ་ཡིན། །གོ་རིམས་སྐྱེ་བའི་རིམ་པ་སྟེ། །སྐྱེ་བའང་རགས་པ་ཁོ་ན་སྟེ[[143]](#footnote-163)། །ས་མཚམས་སྦྱོར་བའི་རྗེས་ན་སྟེ། །མཉམ་གཞག་དུས་ན་འང་འདོད་པ་ཡོད། །མཚན་ཉིད་རྫོགས་པ་སངས་རྒྱས་སོ[[144]](#footnote-164)། །ཆ་མཐུན་ད་ལྟའི་གནས་སྐབས་ནས། །འདི་ནི་སྦྱོར་བའི་མཚན་ཉིད་དོ། །རྣམ་པ་ཟེར་བ་[[145]](#footnote-165)ཡོད་ཀྱང་ངེ་། །གཞུང་ནས་སྔ་མ་གསལ་བར་བཤད། །མཚན་ཉིད་ལ་ཡང་མི་མཐུན་སྟེ། །ཐུན་མོང་མ་ཡིན་མཚན་ཉིད་དང་། །གཏན་ཚིགས་དག་ཏུ་འདོད་པའོ། །དེ་ཡང་སྦྱོར་བ་སྐོར་ཅིག་[[146]](#footnote-166)དང་། །སོ་སོར་འདོད་པ་ཐ་དད་དོ།། ཕྱིན་ཅི་མ་ལོག་དཔོག་པ་དང་། །སྦྱོར་བ་སོ་སོར་དཔོག་པ་ཡ། །གཏན་ཚིགས་དག་ཀྱང་ཐ་དད་དོ། །ཤེས་པའི་ཁྱད་པར་བྱེད་པ་ནི། །འབྲས་བུའི་གཏན་ཚིགས་ངོ་བོ་ནི། །རང་བཞིན་གཏན་ཚིགས་འདོད་པ་ཡོད། །ཤེས་རབ་འབྱུང་གནས་བློ་གྲོས་ནི། །ཁྱད་པར་དག་ཀྱང་རང་བཞིན་ཟེར། །ཁ་ཅིག་བྱེད་ཡིན་གཞན་མིན་ཟེར། །གསུམ་ཀ་གཏན་ཚིགས་གཅིག་ཏུ་ནི། །བྱེད་པ་ཡོད་དེ་མི་འཐད་དོ། །སྦྱོར་བ་དཔགས་པའི་དགོད་པ་[[147]](#footnote-167)ནི། །བརྩོན་འགྲུས་ཆེར་ནི་འཇུག་པ་དང་། །མཐར་[༢༣༧ན]གྱིས་སྒོམ་པའི་[[148]](#footnote-168)མངོན་རྟོགས་ལ། །ཕན་ཞེས་འདོད་པ་ཐ་དད་དོ། །རྗོད་པ་[[149]](#footnote-169)མང་བ་དེ་ཙམ་མོ། །ཐར་དང་ངེས་འབྱེད་ཀྱིས་མཚོན་ནས། །རྗེས་ལ་ཉམས་སུ་བླང་བར་[[150]](#footnote-170)བཤད། །ཐར་ཆའི་[[151]](#footnote-171)རྟེན་ནི་གླིང་གསུམ་མི། །ཐོས་བསམ་ས་ཡིན་ངོ་བོ་ནི། །དད་ལ་སོགས་པ་རྣམ་པ་ལྔ། །ཤཱནྟིས་དད་སོགས་དབྱེ་བར་བྱས། །ཚོགས་ལམ་ཆེ་འབྲིང་རྣམ་གསུམ་དུ། །སེང་གེ་བཟང་པོའི་དབྱེ་བ་ཡིན། །མི་སྐྲག་མི་དངང་མི་ཞུམ་པ། །ཆེ་འབྲིང་གསུམ་གྱི་རྟགས་[[152]](#footnote-172)སུ་བཤད། །མྱ་ངན་འདས་པ་ཐར་པ་སྟེ། །དེ་ཡི་[[153]](#footnote-173)ཆ་ནི་སྡུག་བསྔལ་བཟོད། །དེ་དང་མཐུན་པ་ངེས་པ་ཡིན། །དེ་ཉིད་སྦྱིན་པ་ལ་སོགས་ལ། །མི་དམིགས་པས་ནི་ཟིན་པ་སྟེ། །ཐར་པའི་ཆ་མཐུན་མཚན་ཉིད་ཡིན། །ངེས་འབྱེད་བསྡུས་དོན་སྔར་བཤད་པས། །རྗེས་ཀྱི་ཉམས་བླང་[[154]](#footnote-174)འབའ་ཞིག་བཤད། །དམིགས་པ་སེམས་ཅན་ཐམས་ཅད་དེ། །ཆུང་ངུའི་རྣམ་པ་མཉམ་དང་བྱམས། །འབྲིང་གི་རྣམ་པ་ཕན་པ་[[155]](#footnote-175)དང་། །ཁོང་ཁྲོ་མེད་དང་མི་འཚེ་[[156]](#footnote-176)གསུམ། །ཆུང་ངུའི་རྣམ་གཉིས་ཚེ་འདི་ལ། །གཞན་ལ་འཚེ་བར་མི་བྱེད་པ། །འབྲིང་གི་རྣམ་གསུམ་ཕྱི་མ་ལ། །གཞན་ལ་ཕན་པར་བྱེད་པའོ། །ཆེན་པོའི་ཕ་ལ་སོགས་པ་སྟེ། །འདི་དང་ཕྱི་མ་གཉིས་ཀ་ལ། །ཕན་པར་བྱེད་པ་ཁོ་ནའོ།། རྩེ་མོ་ཆུང་ངུའི་མི་དགེ་ལས། །ལྡོག་པ་བདག་སྤོང་གཞན་འཇུག་ལ། །འབྲིང་གི་སྦྱིན་སོགས་དགེ་བ་ལ། །བདག་དང་གཞན་དག་སྦྱོར་བ་སྟེ། །གཞན་བདེའི་རྒྱུད་ལ་སྦྱོར་བའོ། །ཆེན་པོའི་བདག་ཀྱང་སྟོང་སྒོམ་ཞིང་། །གཞན་ལ་སྦྱོར་ཏེ་གཞན་དག་ལ། །ཕྱིན་ཅི་ལོག་ནི་སྤོང་བར་འདོད། །བཟོད་པ་ཆུང་ངུའི་བདེན་བཞི་ལ། །བདག་དང་གཞན་དག་སྦྱོར་བ་སྟེ། །གཞན་ནི་འཕགས་ལམ་སྦྱོར་འདོད་པའོ། །འབྲིང་གི་[[157]](#footnote-177)རྒྱུན་ཞུགས་ལ་སོགས་ལྔ། །ཤེས་ཤིང་མངོན་དུ་མི་བྱེད་ལ། །བདག་དང་གཞན་དག་སྦྱོར་བ་སྟེ། །གཞན་དག་འབྲས་བུར་སྦྱོར་འདོད་པའོ། །ཆེན་པོའི་བྱང་ཆུབ་སྐྱོན་མེད་ལ། །བདག་གཞན་སྦྱོར་དང་[[158]](#footnote-178)གཞན་དག་ནི། །སངས་རྒྱས་ལ་ནི་སྦྱོར་འདོད་པའོ། །ཆོས་མཆོག་ཆུང་ངུའི་སེམས་ཅན་ནི། །སྨིན་པར་བྱེད་དེ་དོན་ལ་ནི། །ཐེག་པ་[[159]](#footnote-179)གསུམ་ལ་དགོད་པའོ། །འབྲིང་གི་བདག་གཞན་གཉིས་ཀ་ཡང་། །བྱང་ཆུབ་མངོན་ཤེས་སྐྱེ་ལ་[[160]](#footnote-180)སྟེ། །སེམས་ཅན་བྱང་ཆུབ་ལམ་སྦྱོར་བའོ། །ཆེན་པོའི་བདག་ནི་རྣམ་མཁྱེན་པའི། །ཡེ་ཤེས་སྐྱེ་བར་[[161]](#footnote-181)འདོད་པ་དང་། །གཞན་བདག་ཕུན་སུམ་ཚོགས་པ་ཡི[[162]](#footnote-182)། །མཐར་ཐུག་ལ་ནི་འཇོག་པའོ། །ཚོགས་ལམ་རྟེན་ནི་བཤད་ཟིན་པས། །ངེས་འབྱེད་མཐོང་ལམ་བསྒོམ་ལམ་གྱི[[163]](#footnote-183)། །ཕྱིར་མི་ལྡོག་པའི་གང་ཟག་གསུམ། །བསྟན་ཕྱིར་རྟགས་ཀྱི་སྒོ་ནས་བཤད། །ཕྱིར་མི་[[164]](#footnote-184)ལྡོག་པ་རྣམ་གསུམ་སྟེ། །འདིར་ནི་ཐེག་པ་འོག་མ་རུ། །མི་ལྡོག་པ་ཡི་རྟགས་བཤད་དོ། །དབང་པོ་རབ་འབྲིང་ཐ་མ་ཡིས། །ངེས་འབྱེད་མཐོང་ལམ་བསྒོམ་[[165]](#footnote-185)ལམ་གྱི། །ས་བརྒྱད་དག་ཏུ་གོ་རིམས་བཞིན། །ཕྱིར་མི་ལྡོག་པ་གསུམ་ཡིན་ནོ། །མཐར་ཐུག་ལྡོག་པ་མ་ཡིན་ཡང་། །གནས་སྐབས་ལྡོག་པ་ཡོད་པས་ན[[166]](#footnote-186)། །རྟགས་ཡོད་ན་ནི་གནས་སྐབས་ཀྱི། །ལྡོག་པ་ཡང་ནི་མེད་དོ་ཞེས། །རྟགས་ཀྱི་སྒོ་ནས་དཔོག་པ་[[167]](#footnote-187)ཡིན། །རང་ལ་དཔོག་[[168]](#footnote-188)ན་རྒྱུ་ཚོགས་པའི། །རང་བཞིན་ཁོ་ནའི་གཏན་ཚིགས་སོ། །གཞན་གྱིས་དཔོག་[[169]](#footnote-189)ན་རང་བཞིན་དང་། །འབྲས་བུའི་གཏན་ཚིགས་གཉིས་ཀྱིས་སོ། །དཔག་པའི་[[170]](#footnote-190)དགོས་པ་རང་ལ་ནི། །བརྙས་པ་སྐྱེས་པ་[[171]](#footnote-191)དགག་པའོ། །དེ་ནི་སྤྱི་ཡི་[[172]](#footnote-192)བྱེ་བྲག་གི །ངེས་འབྱེད་རྟགས་ནི་ཉི་ཤུ་ལ། །གྲངས་ངེས་མེད་ཀྱང་དེ་ཙམ་ཞིག །འཁོར་གྱི་ངོ་རུ་བཤད་པ་ཡིན། །དྲོད་ལ་བཅུ་གཅིག་རྩེ་མོའི་[[173]](#footnote-193)དྲུག །བཟོད་པ་གཉིས་ཏེ་ཆོས་མཆོག་གཅིག །སེང་གེ་བཟང་པོའི་འདོད་པ་ཡིན། །ཤཱནྟིས་དེ་ལྟར་མ་ཕྱེའོ། །མཐོང་ལམ་རྟགས་ནི་བཅུ་དྲུག་ཀྱང་། །རྗེས་ཀྱི་ཆ་ནས་རྟགས་ཡིན་ཏེ། །འོ་ན་བཟོད་པ་ཟེར་བ་ནི། །སྔར་གྱི་[[174]](#footnote-194)ནུས་པ་མཚོན་པ་ཡིན། །བསྒོམ་[[175]](#footnote-195)ལམ་རྟགས་ནི་ཟབ་མོ་བརྒྱད། །ཁ་ཅིག་ས་ནི་རེ་རེ་ལ། །ཟབ་མོ་རེ་རེ་ཡིན་ཟེར་བ། །དེ་མི་[[176]](#footnote-196)འཐད་དེ་རེ་རེ་ལ།། བརྒྱད་ཀ་ཡོད་ཀྱང་འགལ་བ་མེད། །སྲིད་དང་ཞི་མཉམ་རྣམ་པ་སྟེ། །གོང་གི་གང་ཟག་དེ་ཉིད་[[177]](#footnote-197)ཀྱིས། །རྣམ་པ་འདི་ལྟར་སྒོམ་ཞེས་པ། །སློབ་དཔོན་སེང་གེ་བཟང་པོ་དང་། །བུདྡྷ་ཤྲཱི་ཛྙཱ་ན་བཞེད་དོ། །[[178]](#footnote-198)སྦྱོར་བ་ཉི་ཤུ་མི་ཟློས་ཏེ། །རྗེས་ཀྱི་ཆ་ནས་བཤད་པའོ། །ངེས་འབྱེད་ཆ་མཐུན་གྱིས་མི་ཟློས[[179]](#footnote-199)། །འདི་ནི་སྒྱུ་མའི་ཚུལ་ནས་སོ། །རྨི་ལམ་ཆུར་ཁྱེར་དཔེས་[[180]](#footnote-200)བླངས་ནས། །ས་བརྒྱད་ཡན་ཆད་ན་ཡོད་ཅེས། །སངས་རྒྱས་ཕལ་པོ་ཆེ་ནས་བཤད། །སྲིད་དང་ཞི་བ་མཉམ་ཉིད་[[181]](#footnote-201)ཀྱིས། །མི་སློབ་རྟེན་བསྟན་རྣམ་གྲོལ་གསུང[[182]](#footnote-202)། །འདི་ཙམ་སློབ་པར་བྱར་ཡོད་ཅེས། །དེ་སྐད་རྣམ་གྲོལ་གསུང་པས་[[183]](#footnote-203)ན། །གཏན་མི་སློབ་པའི་མི་སློབ་མིན། །ཞིང་དག་གཉིས་ཏེ་སེམས་ཅན་དང་། །སྣོད་ཀྱི་འཇིག་རྟེན་དག་པའོ། །སེམས་ཅན་དག་ལས་[[184]](#footnote-204)བཀྲེས་སོགས་དང་། །བྲལ་ཏེ་ཐེག་[[185]](#footnote-205)གསུམ་སྣོད་དུ་རུང་། །སྣོད་དག་སྣོད་སོགས་གསེར་ལ་སོགས། །སེང་བཟང་སངས་རྒྱས་ས་རུ་འདོད། །བུདྡྷ་ཤྲཱི་ཡང་དེ་བཞིན་ནོ། །དག་པར་བྱེད་པ་ཡིན་པས་ན། །ས་བཅུ་མན་ཆད་ན་ཡོད་ཅེས། །འཕགས་པ་རྣམ་པར་གྲོལ་སྡེ་གསུང[[186]](#footnote-206)། །ཐབས་ལ་མཁས་པ་རྣམ་བཅུ་ཡང་། །གྲངས་ངེས་མེད་ཀྱང་གོ་རིམས་ནི། །བསྐྱེད་བྱ་སྐྱེད་པའི་རིམ་པ་དང་། །བསྒྲུབ་བྱ་གཏན་ཚིགས་[[187]](#footnote-207)རིམ་པས་ནི། །བསྟན་ཞེས་སངས་རྒྱས་ཡེ་ཤེས་གསུང་། །སངས་རྒྱས་ས་ན་ཡོད་པས་ན། །གཞན་དོན་ཐབས་ལ་མཁས་པ་སྟེ། །དེ་ཉིད་ཀྱི་[[188]](#footnote-208)ནི་མཚན་ཉིད་ཡིན། །མཛད་པས་འབྲས་ཡིན་འདིར་ནི་རྒྱུ། །དེས་ན་[[189]](#footnote-209)དེ་གཉིས་ཟློས་པ་[[190]](#footnote-210)མེད། །སེང་བཟང་གསུང་སྟེ་[[191]](#footnote-211)རྣམ་གྲོལ་དང་། །བུདྡྷ་ཤྲཱི་ནི་[[192]](#footnote-212)རྣམ་གཉིས་ནི། །ས་བཅུ་མན་ཆད་ན་ཡོད་དེ། །ཐབས་མཁས་པ་ཡི་[[193]](#footnote-213)ངོ་བོ་ནི། །སངས་རྒྱས་རྒྱུ་ལ་མཁས་པ་ལ། །འདོད་པས་ས་མཚམས་མི་མཐུན་ནོ། །རྩེ་མོ་བདུན་ལ་དྲོད་ཀྱི་རྩེ། །རྟགས་ཀྱིས་བསྟན་ཏེ་དབྱེ་བ་ནི། །བཅུ་གཉིས་བསྟན་ཀྱང་གྲངས་ངེས་མེད། །རྩེ་མོ་བརྟགས་[[194]](#footnote-214)གཉིས་སོ་སོ་སྟེ། །རྟགས་ཀྱི་རྩེ་མོ་དཔག་ཅེས་སུ། །ལ་ལ་དེ་སྐད་འདོད་པ་ཡོད། །ཁ་ཅིག་རྟགས་གཉིས་རྩེ་མོ་རུ། །འདོད་དེ་རྟགས་ཀྱི་དཔག་བྱ་ནི། །ཕྱིར་མི་ལྡོག་པར་དཔོག་པ་སྟེ། །ལུང་ནས་དེ་ལྟར་དཔག་གོ་གསུང་། །རྣམ་འཕེལ་བཅུ་དྲུག་རྩེ་མོ་ཡི། །གྲངས་ངེས་མེད་དེ་གོ་རིམས་ཀྱང[[195]](#footnote-215)། །མེད་དེ་འདིས་ཀྱང་འདིས་ཀྱང་ནི། །འཕེལ་ལོ་ཞེས་ནི་བྱ་བ་ཡིན། །བཅུ་དྲུག་གང་རུང་ཡོད་པས་སུ། །དེ་ཡི་རྒྱུད་[[196]](#footnote-216)ལ་དགེ་འཕེལ་བ། །རྩེ་མོ་ཡིན་ཞེས་ལ་ལ་ཟེར། །བཅུ་དྲུག་ཉིད་ནི་རྩེ་མོ་ཞེས། །ཁ་ཅིག་དེ་སྐད་འདོད་པའང་ཡོད། །སྔར་ནི་ཡོད་པར་མ་གྱུར་ལ། །རྩེ་མོ་ཐོབ་ནས་ཡོད་པས་ན། །འཕེལ་བ་ཞེས་ནི་བརྗོད་པ་ཡིན། །བཟོད་པའི་རྩེ་མོ་ཀུན་མཁྱེན་ཉིད། །གསུམ་གྱི་[[197]](#footnote-217)ཆོས་ནི་རྫོགས་པ་ཡིན། །དེ་གསུམ་ཆོས་ནི་སེམས་བསྐྱེད་སོགས། །སྔར་བཤད་པ་ཡི་རིམ་པ་རྣམས། །བཟོད་པར་རྫོགས་པར་འཐད་སྙམ་ན། །སྤང་བྱ་གཞི་ཤེས་རྫོགས་པ་དང་། །ལམ་ཤེས་རྣམ་གཉིས་རྫོགས་པ་དང་། །རྣམ་ཀུན་བར་དུ་རྫོགས་པ་ལ། །རྫོགས་པའི་ཐ་སྙད་བརྟགས་ཞེས་[[198]](#footnote-218)ཟེར། །རྩེ་མོ་ས་དགུ་ཡན་ཆད་ན། །རྫོགས་པར་ཡོད་པས་འགལ་བ་མེད། །དེ་སྐད་ཁ་ཅིག་རྗོད་པར་བྱེད། །ཤཱནྟི་པ་ཡི་[[199]](#footnote-219)འདོད་པས་ནི། །ཀུན་མཁྱེན་ཆོས་ནི་རྣམ་གསུམ་ཡང་། །རང་འབྱུང་[[200]](#footnote-220)དང་ནི་དེ་བཞིན་གཤེགས། །ཐམས་ཅད་མཁྱེན་པ་གསུམ་ལ་འདོད། །ཆོས་མཆོག་རྩེ་མོ་དཔག་མེད་ཀྱང་། །ཏིང་ངེ་འཛིན་ལ་བརྟེན་ནས་སུ། །བསོད་ནམས་དཔག་ཏུ་མེད་པ་ནི། །རྩེ་མོ་རུ་ནི་བཤད་པ་ཡིན། །མཐོང་ལམ་རྩེ་མོ་སྤངས་པ་དང་། །རྟོགས་དང་ཡོན་ཏན་རྩེ་མོ་ཞེས། །སྤང་[[201]](#footnote-221)སོགས་ཞར་ལ་འབྱུང་བ་[[202]](#footnote-222)སྟེ། །རྩེ་མོ་དངོས་ནི་ཕ་རོལ་ཕྱིན། །རེ་རེ་ལ་ཡང་དྲུག་དྲུག་ཏུ། །རྫོགས་པ་ཡིན་ཞེས་ཁ་ཅིག་ཟེར། །དེས་ན་མཐོང་ལམ་རྩེ་མོ་ནི། །རྗེས་ཀྱི་གནས་སྐབས་ན་ཡོད་ཟེར། །སྤང་བྱ་རྣམ་པར་རྟོག་པ་ནི། །གཟུང་འཛིན་གཉིས་སུ་བསྡུས་པ་སྟེ། །ཞིབ་ཏུ་ཕྱེ་ན་རེ་རེ་ལ། །ཡང་ནི་དགུ་དགུ་ཡོད་པ་ཡིན། །ཁམས་གསུམ་སྤང་བྱས་ཕྱེ་ན་ནི། །རྟོག་པ་[[203]](#footnote-223)བརྒྱ་རྩ་བརྒྱད་ཡིན་ནོ། །གྲངས་ངེས་རྒྱུ་མཚན་ཡུལ་གྱིས་ཏེ། །ཆེ་འབྲིང་གིས་ཀྱང་ཟེར་བ་ཡོད། །ངོ་བོ་འཁྲུལ་པའི་[[204]](#footnote-224)ཤེས་པ་སྟེ། །རྟོག་བཅས་རྟོག་པ་[[205]](#footnote-225)མེད་པ་ཡི[[206]](#footnote-226)། །འཁྲུལ་པ་གཉིས་ཀ་ཡིན་ཞེས་ཟེར། །ཤེས་བྱའི་སྒྲིབ་པ་ཁོ་ན་སྟེ། །ཉོན་མོངས་སྒྲིབ་དང་ཤེས་བྱའི་སྒྲིབ། །ལ་ལ་གཉིས་ཆར་ཡིན་པར་འདོད། །བདག་ཡོད་དུ་ནི་རྟོག་[[207]](#footnote-227)ལ་སོགས། །དམན་པའི་རྟོག་པ་ཡིན་པ་དང་། །བདག་མེད་དུ་ནི་རྟོག་ལ་སོགས། །ངན་རྟོག་གི་[[208]](#footnote-228)ནི་གཉེན་པོ་དག །ཡིན་ཞེས་འདོད་པ་མི་མཐུན་ནོ། །ལ་ལ་གཉིས་ཆར་ཟེར་བ་སྟེ། །འདི་འབྲེལ་ན་ནི་ཐ་མ་གསལ། །ངན་རྟོག་[[209]](#footnote-229)བསྐལ་པ་དཔག་མེད་ནས། །དེ་ཡི་གཉེན་པོའི་རྟོག་པ་ནི། །འཇིག་རྟེན་པ་ཡི་ལམ་ན་ཡོད། །སྤོང་བ་མཐོང་ལམ་བར་ཆད་མེད། །ཐེག་པ་ཆེན་པོའི་འདོད་པ་སྟེ། །ཉན་ཐོས་རྣམ་གྲོལ་ལམ་གྱིས་སོ། །རྒྱ་མཚོ་ལ་ནི་ཆུ་བོ་བཞིན། །ཡོན་ཏན་དཔག་མེད་འདུ་བ་ནི། །སྒོམ་པ་ལམ་གྱི་རྩེ་མོ་སྟེ[[210]](#footnote-230)། །ས་བརྒྱད་ཡན་ཆད་ན་ཡོད་ཅེས། །ལ་ལ་འདོད་དེ་དཔྱད་ན་ནི། །ས་བཅུའི་གནས་སྐབས་ན་ཡོད་འདྲ། །སྤང་བྱ་རྟོག་པའི་[[211]](#footnote-231)མཚན་ཉིད་ནི།།སྔར་བཤད་ཟིན་པས་བྱེ་བྲག་གི །མཚན་ཉིད་བསྟན་པར་བྱ་བ་ནི། །སེང་གེ་བཟང་པོའི་འདོད་པས་སུ། །ངེས་པར་འབྱེད་པའི་དུས་དག་ན། །ཡོད་པའི་ཕྲག་དོག་ཡིན་ཤེས་གསུང་། །རྣམ་པར་གྲོལ་སྟེ་སྒོམ་ལམ་གྱི། །རྗེས་ཀྱི་ཤེས་པའི་གནས་སྐབས་ཀྱི། །དགེ་བ་ཟག་བཅས་ཡིན་ཞེས་ཟེར། །བར་ཆད་མེད་པའི་རྩེ་མོ་ནི། །ངོ་བོ་ཞི་གནས་ལྷག་མཐོང་སྟེ། །བར་ནི་གང་གིས་མ་ཆོད་ལ། །ཡོན་ཏན་རྫོགས་མང་མཚན་ཉིད་ཡིན། །ཟློས་པའི་སྐྱོན་ནི་སྔར་སྤངས་ཏེ། །ས་མཚམས་རྡོ་རྗེ་ལྟ་བུ་ན། །མཉམ་གཞག་འབའ་ཞིག་ཡིན་པས་ན། །འདི་ཡི་དམིགས་པ་དངོས་མེད་ཡིན། །རང་གི་རྒྱུད་ལ་ལོག་པར་རྟོག།[[212]](#footnote-232)།བཅུ་དྲུག་གསལ་[[213]](#footnote-233)ལ་སྐྱེ་བ་སྟེ། །ལོག་པར་རྟོག་པའི་[[214]](#footnote-234)ངོ་བོ་ནི། །ཉོན་མོངས་ཤེས་བྱའི་སྒྲིབ་པ་སྟེ། །གཉིས་ཆར་ཟེར་ཏེ་ལ་ལ་ནི། །ཐ་མ་ཁོ་ན་ཡིན་པར་འདོད། །གྲངས་ངེས་མེད་དེ་སྡུད་པ་[[215]](#footnote-235)རུ། །དཔོག་པར་སྒྲུབ་པའི་[[216]](#footnote-236)མིང་གིས་སུ། །མང་དུ་བཤད་པར་འདུག་པས་སོ[[217]](#footnote-237)། །རྒྱས་པར་འདིར་ནི་སྤྲོ་མི་བྱ། །མཐར་གྱིས་ཕ་རོལ་ཕྱིན་པ་དྲུག། །རྗེས་སུ་དྲན་དྲུག་དོན་དམ་མོ། །ཕ་རོལ་དྲུག་དང་སྒྲུབ་པ་[[218]](#footnote-238)ཡང་། །འཆོལ་དང་གོ་རིམས་ཡིན་པས་ན[[219]](#footnote-239)། །ཟློས་སྐྱོན་མེད་དེ་དཀོན་མཆོག་གསུམ། །དེ་བཞིན་ཡིན་པས་ཟློས་སྐྱོན་མེད། །སྦྱིན་དང་[[220]](#footnote-240)ཚུལ་ཁྲིམས་གཉིས་དང་ནི། །གཏོང་དང་ཚུལ་ཁྲིམས་དྲན་པ་ཡང་། །དངོས་དང་བྲས་བུའི་ཆ་ནས་སུ། །བསྟན་པས་ཟློས་སྐྱོན་མེད་པ་ཡིན། །ལྷ་དང་དཀོན་མཆོག་དཔང་པོ་དང་། །རྟེན་ཚུལ་ཡིན་པས་ཟློས་པ་མེད། །སྐད་ཅིག་བྱང་ཆུབ་རྣམ་བཞི་ནི། །ལྡོག་པས་དབྱེ་བ་ཡིན་པས་སུ[[221]](#footnote-241)། །རིམ་གྱིས་སྐྱེ་བ་མ་ཡིན་ནོ། །དང་པོ་གཉིས་ནི་འབྲས་བུ་ཡིན། །ཐ་མ་གཉིས་ནི་རྣམ་པ་ཡིས། །གྲངས་ངེས་ཡོད་པ་མ་ཡིན་ཡང[[222]](#footnote-242)། །འབྲས་བུ་ཀུན་ནི་དེ་རུ་འདུ[[223]](#footnote-243)། །སྐུ་ནི་གཅིག་གཉིས་གསུམ་བཞི་ལྔ། །གྲངས་མེད་འདོད་པ་དག་ཏུའོ། །རང་དང་གཞན་གྱིས་དོན་གྱིས་སུ། །སྐུ་གསུམ་[[224]](#footnote-244)ཞེས་ནི་བྱམས་པས་གསུངས། །[[225]](#footnote-245)རང་དོན་ཆོས་སྐུ་གཉིས་པོ་ནི། །རྒྱུད་དག་མ་དག་རྣམ་གཉིས་ཀྱི[[226]](#footnote-246)། །དོན་དུ་གཟུགས་སྐུ་རྣམ་གཉིས་ཟེར། །མདོ་སྡེ་ཐར་པ་[༢༤༠ན]ཆེན་པོ་ནས། །ངོ་བོ་ཉིད་སྐུ་གསུངས་པ་དང་། །དོན་དམ་གྱི་ནི་བདེན་པ་དང་། །གསུམ་པོ་དག་ཏུ་མ་འདུས་པས། །སྐུ་བཞི་ཤེས་[[227]](#footnote-247)ནི་སེང་བཟང་གསུང་། །སྤྲུལ་པ་ཡི་ནི་སྤྲུལ་ལ་སོགས། །ཡོད་པས་སྐུ་ལྔ་གཞན་དག་ཟེར། །བདག་གཞན་ལོངས་སྤྱོད་རྫོགས་པས་སུ། །སྐུ་ལྔར་འདོད་པ་དོན་གསང་ཡིན། །ངོ་བོ་ཉིད་སྐུའི་ངོ་བོ་ནི། །དངོས་པོའི་གནས་ལུགས་ཡིན་པ་སྟེ། །ཆོས་སྐུ་གནས་ལུགས་རྟོགས་པ་ཡི[[228]](#footnote-248)། །ཡེ་ཤེས་ཡིན་ནོ་སྐུ་གཉིས་ནི། །གཟུགས་ལ་འཇོག་སྟེ་གཟུགས་དེ་ཡང་། །འཁོར་གྱི་[[229]](#footnote-249)སྣང་བ་འབའ་ཞིག་ལ། །འཇོག་པ་[[230]](#footnote-250)ཐོགས་མེད་ཆེད་[[231]](#footnote-251)ཀྱི་གཞུང་། །གཉིས་ཀའི་སྣང་བ་ལ་འཇོག་པ། །ཕྱོགས་ཀྱི་གླང་པོ་ལ་སོགས་པ། །གཉིས་ཀའི་སྣང་བ་མ་ཡིན་པར། །འདོད་པ་ནཱ་གཱརྫུ་ན་སོགས། །ཡེ་ཤེས་ལྔ་ཀ་[[232]](#footnote-252)ཆོས་སྐུ་རུ། །ལ་ལ་འདོད་པ་ཡོད་ཀྱང་ནི། །བུདྡྷ་ཤྲཱི་ཛྙཱ་[[233]](#footnote-253)འདི་ལྟར་འདོད། །མེ་ལོང་ཡེ་ཤེས་ཆོས་ཀྱི་སྐུ། །མཉམ་ཉིད་སོ་སོར་རྟོག་པ་ནི། །ལོངས་སྤྱོད་རྫོགས་སྐུ་སྤྲུལ་པ་ནི། །བྱ་བ་སྒྲུབ་པའི་[[234]](#footnote-254)ཡེ་ཤེས་ཡིན། །དེ་ལྟར་འདོད་པ་ཐ་དད་དོ། །ཆོས་ཉིད་ཡིན་པས་ཆོས་སྐུ་ཞེས། །ཁ་ཅིག་དེ་སྐད་འདོད་པ་ཡོད། །ཆོས་ཉིད་རྟོགས་དང་ཆོས་སྟོན་པས། །ཆོས་སྐུ་ཡིན་ཞེས་འདོད་པའང་ཡོད། །ངེས་པ་བཞི་སྟེ་འཁོར་དང་ནི། །གནས་དང་སྟོན་པ་ཆོས་སུ་སྟེ། །དེས་ན་ཇི་ལྟར་འདོད་པ་རུ། །ལོངས་སྤྱོད་བྱེད་པས་ལོངས་སྤྱོད་སྐུ། །འཁོར་གྱི་[[235]](#footnote-255)ངེས་པ་ས་བཅུ་པ། །འབའ་ཞིག་ཡིན་ཞེས་སེང་བཟང་གསུང་། །ཤཱནྟི་མཐོང་ལམ་ཡན་ཆད་ཀྱི། །བྱང་ཆུབ་སེམས་དཔའ་ཡིན་ཞེས་ཟེར། །གནས་ནི་འགོག་མིན་[[236]](#footnote-256)ཆོས་དེ་ནི། །ཐེག་པ་ཆེན་པོ་ཁོ་ནའི་ཆོས། །སྟོན་པ་མཚན་དང་དཔེ་བྱད་ཀྱིས། །བརྒྱན་པའི་གཟུགས་ནི་ཁོ་ན་ཡིན། །མཚན་ནི་སུམ་ཅུ་རྩ་གཉིས་དང་། །དཔེ་བྱད་བརྒྱད་ཅུར་བཤད་ཀྱང་དེ། །དཔག་ཏུ་མེད་པར་ཡོད་པ་སྟེ། །རབ་གནས་མཚོན་ནས་དཔག་མེད་བཤད། །གདུལ་བྱའི་ངོར་ནི་འདི་ཙམ་གྱིས། །སྐྱེས་བུ་ཆེན་པོ་མཚོན་པས་ནི། །མཚན་གྱི་མཚན་ཉིད་དག་ཏུ་བཤད། །ངོ་བོ་སྤྱིར་ནི་གཟུགས་ཡིན་ཡང་། །ཕལ་དུད་[[237]](#footnote-257)དབང་པོ་ལྔ་ལ་འཇོག །སེམས་ཀྱི་རྣམ་དག་མཚོན་པས་ན། །དཔེ་བྱད་ཟེར་ཏེ་ཡང་ན་ནི། །མཚན་ནི་བརྒྱན་པར་[[238]](#footnote-258)བྱེད་པས་ན། །དཔེ་བྱད་དུ་ཡང་འདོད་པ་ཡོད། །སངས་རྒྱས་མཚན་ཉིད་མ་ཡིན་ཡང་། །ཇི་ལྟར་འདུལ་བར་སྤྲུལ་པས་ན། །གཟུགས་སྐུ་ཞེས་ནི་བརྗོད་པ་[[239]](#footnote-259)ཡིན། །ངེས་པ་བཞི་དང་བྲལ་ནས་སུ[[240]](#footnote-260)། །ཇི་ལྟ་བ་དང་ཇི་ལྟ་བུར། །དེ་ལྟ་བ་དང་དེ་ལྟ་བུར[[241]](#footnote-261)སྟོན་པ་སྤྲུལ་པའི་སྐུ་[[242]](#footnote-262)ཡིན་ནོ། །དེ་ཡི་[[243]](#footnote-263)མཛད་པ་ཉི་ཤུ་བདུན། །ལྷུན་གྱིས་གྲུབ་ཅིང་རྒྱུན་མི་འཆད། །འཇིག་རྟེན་འཇིག་རྟེན་འདའ་འགོད་དང་། །སངས་རྒྱས་ལ་འགོད་རྣམ་གྲོལ་གསུང་། །ཡང་ན་ཇི་ལྟ་ཇི་སྙེད་པ། །ཇི་སྙེད་རྟེན་དང་ལམ་བཞི་འགོད། །མཐར་ཐུག་ལ་དགོད་[[244]](#footnote-264)ཇི་ལྟ་བ། །བུདྡྷ་ཤྲཱི་ཛྙཱ་ན་ཟེར་རོ། །དེ་ལྟར་མཛད་པ་དཔག་མེད་ཀྱང་། །ལམ་བདེན་རང་བཞིན་གནས་སྐབས་ཏེ། །མྱ་ངན་འདས་[[245]](#footnote-265)འགོད་འབྲས་བུར་འདོད། །ལྷུན་གྲུབ་རྒྱུན་མི་འཆད་པ་ཡང་། །ཐུབ་པ་ཁོ་ནའི་མཛད་པར་བཞེད། །བྷངྒ་ལར་[[246]](#footnote-266)སྐྱེས་དགེ་སློང་ནི། །མར་མེ་མཛད་དཔལ་ཡེ་ཤེས་ཀྱིས། །གཞུང་དང་བླ་མའི་གསུང་གིས་ནི། །ཕར་ཕྱིན་བསྡུས་དོན་སྒྲོན་མར་བྱས[[247]](#footnote-267)། །དེ་དག་དྲི་མེད་གང་ཐོབ་པས། །འགྲོ་ཀུན་ལོག་རྟོག་[[248]](#footnote-268)རྣམ་སྤངས་ཏེ། །ཕ་རོལ་ཕྱིན་ཉིད་རྟོགས་ནས་ཀྱང་། །གཞན་ལ་ཕན་ཕྱིར་སྟོན་པར་ཤོག །ཤེས་རབ་ཀྱི་ཕ་རོལ་ཏུ་ཕྱིན་པའི་བསྡུས་དོན་[[249]](#footnote-269)སྒྲོན་མ་ཞེས་བྱ་བ་དཔལ་མར་མེ་མཛད་ཡེ་ཤེས་ཀྱིས་མཛད་པ་རྫོགས་སོ།། །།པཎྜི་ཏ་དེ་ཉིད་དང་ལོ་ཙཱ་བ་[[250]](#footnote-270)མཁས་པ་ཆེན་པོའི་ཆེན་པོ་ཚུལ་ཁྲིམས་རྒྱལ་བས་བསྒྱུར་བའོ།། །།[[251]](#footnote-271)[[252]](#footnote-272)

1. དཱི་པཾ། སྣར་ཐང་། པེ་ཅིན། [↑](#footnote-ref-21)
2. ཕྱིན་པ། སྣར་ཐང་། པེ་ཅིན། [↑](#footnote-ref-22)
3. ཡུལ། སྣར་ཐང་། པེ་ཅིན། [↑](#footnote-ref-23)
4. ཆག། སྣར་ཐང་། པེ་ཅིན། [↑](#footnote-ref-24)
5. ལན། སྣར་ཐང་། པེ་ཅིན། [↑](#footnote-ref-25)
6. ཡུལ། སྣར་ཐང་། པེ་ཅིན། [↑](#footnote-ref-26)
7. གྲངས་མེད། སྣར་ཐང་། པེ་ཅིན། [↑](#footnote-ref-27)
8. ཡུལ། སྣར་ཐང་། པེ་ཅིན། [↑](#footnote-ref-28)
9. བསྟན། པེ་ཅིན། [↑](#footnote-ref-29)
10. བསྐྱེད། །ཇི་ལྟར། སྣར་ཐང་། བསྐྱེད། །དེ་ལྟར། པེ་ཅིན། [↑](#footnote-ref-30)
11. གོ་རིམ་མོ། སྣར་ཐང་། པེ་ཅིན། [↑](#footnote-ref-31)
12. གི། སྣར་ཐང་། པེ་ཅིན། [↑](#footnote-ref-32)
13. ཆེ། ཅོ་ནེ། ཕྱེད། སྣར་ཐང་། པེ་ཅིན། [↑](#footnote-ref-33)
14. འབྲས་བུ། སྣར་ཐང་། པེ་ཅིན། [↑](#footnote-ref-34)
15. སོ། སྣར་ཐང་། [↑](#footnote-ref-35)
16. ལ། སྣར་ཐང་། པེ་ཅིན། [↑](#footnote-ref-36)
17. ཤེས་པ། སྣར་ཐང་། པེ་ཅིན། [↑](#footnote-ref-37)
18. བཞི། སྣར་ཐང་། པེ་ཅིན། [↑](#footnote-ref-38)
19. དེ་ནས། སྣར་ཐང་། པེ་ཅིན། [↑](#footnote-ref-39)
20. སྨིན། སྣར་ཐང་། པེ་ཅིན། [↑](#footnote-ref-40)
21. བཞི། པེ་ཅིན། [↑](#footnote-ref-41)
22. བཞི། པེ་ཅིན། [↑](#footnote-ref-42)
23. བཞི། པེ་ཅིན། [↑](#footnote-ref-43)
24. བཞི། སྣར་ཐང་། པེ་ཅིན། [↑](#footnote-ref-44)
25. བཞི། པེ་ཅིན། [↑](#footnote-ref-45)
26. གནས། སྣར་ཐང་། པེ་ཅིན། [↑](#footnote-ref-46)
27. བརྒྱད་པོ། སྣར་ཐང་། པེ་ཅིན། [↑](#footnote-ref-47)
28. སྤོངས། སྣར་ཐང་། པེ་ཅིན། [↑](#footnote-ref-48)
29. སྤོངས། སྣར་ཐང་། པེ་ཅིན། [↑](#footnote-ref-49)
30. གྱི། སྣར་ཐང་། པེ་ཅིན། [↑](#footnote-ref-50)
31. ཐུགས། སྣར་ཐང་། པེ་ཅིན། [↑](#footnote-ref-51)
32. བསྐྱེད་པ། སྣར་ཐང་། པེ་ཅིན། [↑](#footnote-ref-52)
33. དྲོད། སྣར་ཐང་། པེ་ཅིན། [↑](#footnote-ref-53)
34. རྫོགས་པས་ན། སྣར་ཐང་། པེ་ཅིན། [↑](#footnote-ref-54)
35. གྱི་སྒོམ་པ། སྣར་ཐང་། པེ་ཅིན། [↑](#footnote-ref-55)
36. རྩེ་མོའི། སྣར་ཐང་། [↑](#footnote-ref-56)
37. བརྟན་བསྟན། པེ་ཅིན། [↑](#footnote-ref-57)
38. རྟན་པར། སྣར་ཐང་། པེ་ཅིན། [↑](#footnote-ref-58)
39. རྟན། སྣར་ཐང་། པེ་ཅིན། [↑](#footnote-ref-59)
40. ནི། སྣར་ཐང་། པེ་ཅིན། [↑](#footnote-ref-60)
41. ཡིས། སྣར་ཐང་། པེ་ཅིན། [↑](#footnote-ref-61)
42. སྐྱེད་བསྐྱེད་པའོ། སྣར་ཐང་། པེ་ཅིན། [↑](#footnote-ref-62)
43. དང་པོ། སྣར་ཐང་། པེ་ཅིན། [↑](#footnote-ref-63)
44. ཡིས། སྣར་ཐང་། པེ་ཅིན། [↑](#footnote-ref-64)
45. འཇུག། སྣར་ཐང་། པེ་ཅིན། [↑](#footnote-ref-65)
46. དབང་པོ། སྣར་ཐང་། པེ་ཅིན། [↑](#footnote-ref-66)
47. ཀྱིས་ཤཱན་ཏི། སྣར་ཐང་། པེ་ཅིན། [↑](#footnote-ref-67)
48. སྔ། པེ་ཅིན། [↑](#footnote-ref-68)
49. ཡིས། སྣར་ཐང་། པེ་ཅིན། [↑](#footnote-ref-69)
50. ཀྱིས། སྣར་ཐང་། [↑](#footnote-ref-70)
51. སྤངས། སྣར་ཐང་། པེ་ཅིན། [↑](#footnote-ref-71)
52. ཁྱད། སྣར་ཐང་། པེ་ཅིན། [↑](#footnote-ref-72)
53. གྱི། སྣར་ཐང་། པེ་ཅིན། [↑](#footnote-ref-73)
54. འདོན། སྣར་ཐང་། པེ་ཅིན། [↑](#footnote-ref-74)
55. ཡིས། སྣར་ཐང་། པེ་ཅིན། [↑](#footnote-ref-75)
56. ཡིས། སྣར་ཐང་། པེ་ཅིན། [↑](#footnote-ref-76)
57. ལམ་བཤད་པ། སྣར་ཐང་། པེ་ཅིན། [↑](#footnote-ref-77)
58. སྒོམ། སྣར་ཐང་། པེ་ཅིན། [↑](#footnote-ref-78)
59. ཀྱིས། སྣར་ཐང་། པེ་ཅིན། [↑](#footnote-ref-79)
60. ཤེས། ཞེས་པར་མ་གཞན་ནང་མེད། [↑](#footnote-ref-80)
61. ཡིས། སྣར་ཐང་། པེ་ཅིན། [↑](#footnote-ref-81)
62. དཔྱད་ན། སྣར་ཐང་། པེ་ཅིན། [↑](#footnote-ref-82)
63. གཉེན་པོའི། སྣར་ཐང་། པེ་ཅིན། [↑](#footnote-ref-83)
64. ནི། སྣར་ཐང་། པེ་ཅིན། [↑](#footnote-ref-84)
65. གཏུག་པ། སྣར་ཐང་། པེ་ཅིན། [↑](#footnote-ref-85)
66. གསུངས། སྣར་ཐང་། པེ་ཅིན། [↑](#footnote-ref-86)
67. ཁོ་ནས། སྣར་ཐང་། པེ་ཅིན། [↑](#footnote-ref-87)
68. བཟང་པོའི། སྣར་ཐང་། པེ་ཅིན། [↑](#footnote-ref-88)
69. འགྲོ། སྣར་ཐང་། པེ་ཅིན། [↑](#footnote-ref-89)
70. གསུང། སྣར་ཐང་། པེ་ཅིན། [↑](#footnote-ref-90)
71. ན། སྣར་ཐང་། པེ་ཅིན། [↑](#footnote-ref-91)
72. སེམས་དཔའ། སྣར་ཐང་། པེ་ཅིན། [↑](#footnote-ref-92)
73. ག། སྣར་ཐང་། [↑](#footnote-ref-93)
74. ཏུ། སྣར་ཐང་། པེ་ཅིན། [↑](#footnote-ref-94)
75. གསུང། སྣར་ཐང་། པེ་ཅིན། [↑](#footnote-ref-95)
76. སོ། སྣར་ཐང་། པེ་ཅིན། [↑](#footnote-ref-96)
77. མངོན། སྣར་ཐང་། པེ་ཅིན། [↑](#footnote-ref-97)
78. འཇུག་ལ། སྣར་ཐང་། པེ་ཅིན། [↑](#footnote-ref-98)
79. གསུང། སྣར་ཐང་། པེ་ཅིན། [↑](#footnote-ref-99)
80. གཟུང། སྣར་ཐང་། པེ་ཅིན། [↑](#footnote-ref-100)
81. གཅག། པེ་ཅིན། གཅིག། སྣར་ཐང་། [↑](#footnote-ref-101)
82. ཁོ་ན། སྣར་ཐང་། པེ་ཅིན། [↑](#footnote-ref-102)
83. སྒོམ། སྣར་ཐང་། པེ་ཅིན། [↑](#footnote-ref-103)
84. འཆད། སྣར་ཐང་། པེ་ཅིན། [↑](#footnote-ref-104)
85. སྒོམ་པ། སྣར་ཐང་། པེ་ཅིན། [↑](#footnote-ref-105)
86. ཀྱི། སྣར་ཐང་། པེ་ཅིན། [↑](#footnote-ref-106)
87. འོང། སྣར་ཐང་། པེ་ཅིན། [↑](#footnote-ref-107)
88. ནི། སྣར་ཐང་། པེ་ཅིན། [↑](#footnote-ref-108)
89. སྐྱེད་པའི། སྣར་ཐང་། པེ་ཅིན། [↑](#footnote-ref-109)
90. ན། སྣར་ཐང་། པེ་ཅིན། [↑](#footnote-ref-110)
91. གསུངས་སྟེ། སྣར་ཐང་། གསུམ་སྟེ། པེ་ཅིན། [↑](#footnote-ref-111)
92. བསལ། སྣར་ཐང་། པེ་ཅིན། [↑](#footnote-ref-112)
93. ཡིས། སྣར་ཐང་། པེ་ཅིན། [↑](#footnote-ref-113)
94. གསུམ། སྣར་ཐང་། པེ་ཅིན། [↑](#footnote-ref-114)
95. རིག། པེ་ཅིན། [↑](#footnote-ref-115)
96. སྤང་ཤེས། སྣར་ཐང་། པེ་ཅིན། [↑](#footnote-ref-116)
97. སྤོང་ཤེས་པ། སྣར་ཐང་། པེ་ཅིན། [↑](#footnote-ref-117)
98. རྟོགས་པ། སྣར་ཐང་། པེ་ཅིན། [↑](#footnote-ref-118)
99. གསུངས། སྣར་ཐང་། པེ་ཅིན། [↑](#footnote-ref-119)
100. སྒོམ། སྣར་ཐང་། པེ་ཅིན། [↑](#footnote-ref-120)
101. ཡིས། སྣར་ཐང་། པེ་ཅིན། [↑](#footnote-ref-121)
102. གསུངས། སྣར་ཐང་། པེ་ཅིན། [↑](#footnote-ref-122)
103. ཡིས། སྣར་ཐང་། པེ་ཅིན། [↑](#footnote-ref-123)
104. བྲོད་པ། སྣར་ཐང་། པེ་ཅིན། [↑](#footnote-ref-124)
105. སྒོམ། སྣར་ཐང་། པེ་ཅིན། [↑](#footnote-ref-125)
106. མེད་པའོ། སྣར་ཐང་། པེ་ཅིན། [↑](#footnote-ref-126)
107. དངོས་བཞི། ཅོ་ནེ། སྣར་ཐང་། པེ་ཅིན། [↑](#footnote-ref-127)
108. བསོགས་པ། སྣར་ཐང་། པེ་ཅིན། [↑](#footnote-ref-128)
109. བསྒྱུར། སྣར་ཐང་། པེ་ཅིན། [↑](#footnote-ref-129)
110. ཤེས་པ་སྟེ། སྣར་ཐང་། པེ་ཅིན། [↑](#footnote-ref-130)
111. བདུན་པ། སྣར་ཐང་། པེ་ཅིན། [↑](#footnote-ref-131)
112. རང་བཞིན། སྣར་ཐང་། པེ་ཅིན། [↑](#footnote-ref-132)
113. གཉིས་ཀ་བཞན་གྱིས། སྣར་ཐང་། པེ་ཅིན། [↑](#footnote-ref-133)
114. ཡིས། སྣར་ཐང་། པེ་ཅིན། [↑](#footnote-ref-134)
115. སྦྱར་བ། སྣར་ཐང་། པེ་ཅིན། [↑](#footnote-ref-135)
116. གིས། སྣར་ཐང་། པེ་ཅིན། [↑](#footnote-ref-136)
117. ས། སྣར་ཐང་། པེ་ཅིན། [↑](#footnote-ref-137)
118. ཞེས། སྣར་ཐང་། པེ་ཅིན། [↑](#footnote-ref-138)
119. བཞི་ཞེས། སྣར་ཐང་། པེ་ཅིན། [↑](#footnote-ref-139)
120. སྒོམ། སྣར་ཐང་། པེ་ཅིན། [↑](#footnote-ref-140)
121. གསུངས། སྣར་ཐང་། པེ་ཅིན། [↑](#footnote-ref-141)
122. ཡོད། སྣར་ཐང་། པེ་ཅིན། [↑](#footnote-ref-142)
123. སྒོམ། སྣར་ཐང་། པེ་ཅིན། [↑](#footnote-ref-143)
124. གསུངས་པ་ན། སྣར་ཐང་། གསུངས་པ་ནི། པེ་ཅིན། [↑](#footnote-ref-144)
125. གསུངས། སྣར་ཐང་། པེ་ཅིན། [↑](#footnote-ref-145)
126. ཀྱིས། སྣར་ཐང་། [↑](#footnote-ref-146)
127. རློམ་མེད། སྣར་ཐང་། པེ་ཅིན། [↑](#footnote-ref-147)
128. ཡིས། སྣར་ཐང་། པེ་ཅིན། [↑](#footnote-ref-148)
129. ཡོད། སྣར་ཐང་། པེ་ཅིན། [↑](#footnote-ref-149)
130. གསུངས། །སྒོམ། སྣར་ཐང་། པེ་ཅིན། [↑](#footnote-ref-150)
131. རྒྱུད། སྣར་ཐང་། པེ་ཅིན། [↑](#footnote-ref-151)
132. བརྟན་པ། སྣར་ཐང་། པེ་ཅིན། [↑](#footnote-ref-152)
133. བསྟེན། སྣར་ཐང་། པེ་ཅིན། [↑](#footnote-ref-153)
134. བསྐྱེད་པའི། སྣར་ཐང་། པེ་ཅིན། [↑](#footnote-ref-154)
135. བཞག་པ། སྣར་ཐང་། པེ་ཅིན། [↑](#footnote-ref-155)
136. ཡིས། སྣར་ཐང་། པེ་ཅིན། [↑](#footnote-ref-156)
137. ཟླས་པའི། སྣར་ཐང་། པེ་ཅིན། [↑](#footnote-ref-157)
138. ཡང་ནི། སྣར་ཐང་། [↑](#footnote-ref-158)
139. བསྒོམས། སྣར་ཐང་། པེ་ཅིན། [↑](#footnote-ref-159)
140. ལ། སྣར་ཐང་། པེ་ཅིན། [↑](#footnote-ref-160)
141. སོ། སྣར་ཐང་། པེ་ཅིན། [↑](#footnote-ref-161)
142. བསྒོམ་པ། སྣར་ཐང་། པེ་ཅིན། [↑](#footnote-ref-162)
143. སྐྱེ། སྣར་ཐང་། པེ་ཅིན། [↑](#footnote-ref-163)
144. ས། སྣར་ཐང་། པེ་ཅིན། [↑](#footnote-ref-164)
145. ཟེར་བས། སྣར་ཐང་། པེ་ཅིན། [↑](#footnote-ref-165)
146. གཅིག། སྣར་ཐང་། པེ་ཅིན། [↑](#footnote-ref-166)
147. དཔག་པའི་དགོས་པ། སྣར་ཐང་། པེ་ཅིན། [↑](#footnote-ref-167)
148. བསྒོམ་པའི། སྣར་ཐང་། པེ་ཅིན། [↑](#footnote-ref-168)
149. བརྗོད་པ། སྣར་ཐང་། པེ་ཅིན། [↑](#footnote-ref-169)
150. བླང་བ། སྣར་ཐང་། པེ་ཅིན། [↑](#footnote-ref-170)
151. བྱའི། སྣར་ཐང་། པེ་ཅིན། [↑](#footnote-ref-171)
152. རྟོགས། སྣར་ཐང་། [↑](#footnote-ref-172)
153. ཡིས། སྣར་ཐང་། པེ་ཅིན། [↑](#footnote-ref-173)
154. བླངས། སྣར་ཐང་། པེ་ཅིན། [↑](#footnote-ref-174)
155. ཕམ་པ། སྣར་ཐང་། པེ་ཅིན། [↑](#footnote-ref-175)
156. ཚེ། སྣར་ཐང་། [↑](#footnote-ref-176)
157. ནི། སྣར་ཐང་། པེ་ཅིན། [↑](#footnote-ref-177)
158. ཏེ། སྣར་ཐང་། པེ་ཅིན། [↑](#footnote-ref-178)
159. ཐགས་པ། སྣར་ཐང་། [↑](#footnote-ref-179)
160. སྐྱེ་པ། སྣར་ཐང་། པེ་ཅིན། [↑](#footnote-ref-180)
161. བསྐྱེད་པར། སྣར་ཐང་། པེ་ཅིན། [↑](#footnote-ref-181)
162. ཡིས། སྣར་ཐང་། པེ་ཅིན། [↑](#footnote-ref-182)
163. མཐར་ལམ་སྒོམ་ལམ་གྱིས། སྣར་ཐང་། པེ་ཅིན། [↑](#footnote-ref-183)
164. སྒོམ། སྣར་ཐང་། པེ་ཅིན། [↑](#footnote-ref-184)
165. ཕྱི་མའི། སྣར་ཐང་། པེ་ཅིན། [↑](#footnote-ref-185)
166. ནས། སྣར་ཐང་། པེ་ཅིན། [↑](#footnote-ref-186)
167. དཔོགས་པ། སྣར་ཐང་། པེ་ཅིན། [↑](#footnote-ref-187)
168. དཔོགས། སྣར་ཐང་། པེ་ཅིན། [↑](#footnote-ref-188)
169. གྱི་དཔོགས། སྣར་ཐང་། པེ་ཅིན། [↑](#footnote-ref-189)
170. དཔགས་པའི། སྣར་ཐང་། པེ་ཅིན། [↑](#footnote-ref-190)
171. སྐྱེད་པ། སྣར་ཐང་། པེ་ཅིན། [↑](#footnote-ref-191)
172. ཡིས། སྣར་ཐང་། [↑](#footnote-ref-192)
173. རྩེ་མོ། སྣར་ཐང་། པེ་ཅིན། [↑](#footnote-ref-193)
174. གྱིས། སྣར་ཐང་། པེ་ཅིན། [↑](#footnote-ref-194)
175. སྒོམ། སྣར་ཐང་། པེ་ཅིན། [↑](#footnote-ref-195)
176. ནི། སྣར་ཐང་། པེ་ཅིན། [↑](#footnote-ref-196)
177. དེ་གཉིས། སྣར་ཐང་། པེ་ཅིན། [↑](#footnote-ref-197)
178. བཞེད། སྣར་ཐང་། པེ་ཅིན། [↑](#footnote-ref-198)
179. བཟློས། སྣར་ཐང་། པེ་ཅིན། [↑](#footnote-ref-199)
180. ཆུས་ཁྱེར་དཔེར། སྣར་ཐང་། པེ་ཅིན། [↑](#footnote-ref-200)
181. མཉམ་གཉིས། སྣར་ཐང་། པེ་ཅིན། [↑](#footnote-ref-201)
182. གསུངས། སྣར་ཐང་། པེ་ཅིན། [↑](#footnote-ref-202)
183. གསུངས་པས། སྣར་ཐང་། པེ་ཅིན། [↑](#footnote-ref-203)
184. ལ། སྣར་ཐང་། པེ་ཅིན། [↑](#footnote-ref-204)
185. ཐག། སྣར་ཐང་། [↑](#footnote-ref-205)
186. གསུངས། སྣར་ཐང་། པེ་ཅིན། [↑](#footnote-ref-206)
187. གཏིང་ཚིག། སྣར་ཐང་། པེ་ཅིན། [↑](#footnote-ref-207)
188. ཀྱིས། སྣར་ཐང་། [↑](#footnote-ref-208)
189. དེ་ན། པེ་ཅིན། དེ་ནི། སྣར་ཐང་། [↑](#footnote-ref-209)
190. བཟློས་པ། སྣར་ཐང་། པེ་ཅིན། [↑](#footnote-ref-210)
191. གསུངས་ཏེ། སྣར་ཐང་། པེ་ཅིན། [↑](#footnote-ref-211)
192. ཤྟི། སྣར་ཐང་། [↑](#footnote-ref-212)
193. ལ་མཁས་པའི། སྣར་ཐང་། པེ་ཅིན། [↑](#footnote-ref-213)
194. རྟགས། སྣར་ཐང་། པེ་ཅིན། [↑](#footnote-ref-214)
195. གོ་རིམ་ཡང། སྣར་ཐང་། པེ་ཅིན། [↑](#footnote-ref-215)
196. རྒྱུ། སྣར་ཐང་། [↑](#footnote-ref-216)
197. གྱིས། པེ་ཅིན། [↑](#footnote-ref-217)
198. བཏགས་ཤེས། སྣར་ཐང་། པེ་ཅིན། [↑](#footnote-ref-218)
199. ཡིས། སྣར་ཐང་། པེ་ཅིན། [↑](#footnote-ref-219)
200. བྱུང། སྣར་ཐང་། པེ་ཅིན། [↑](#footnote-ref-220)
201. སྤངས། སྣར་ཐང་། པེ་ཅིན། [↑](#footnote-ref-221)
202. བྱུང་བ། སྣར་ཐང་། པེ་ཅིན། [↑](#footnote-ref-222)
203. རྟོགས་པ། སྣར་ཐང་། པེ་ཅིན། [↑](#footnote-ref-223)
204. འཕྲུལ་པའི། སྣར་ཐང་། པེ་ཅིན། [↑](#footnote-ref-224)
205. རྟོགས་བཅས་རྟོགས་པ། སྣར་ཐང་། པེ་ཅིན། [↑](#footnote-ref-225)
206. ཡིས། སྣར་ཐང་། པེ་ཅིན། [↑](#footnote-ref-226)
207. རྟོགས། སྣར་ཐང་། པེ་ཅིན། [↑](#footnote-ref-227)
208. གིས། སྣར་ཐང་། པེ་ཅིན། [↑](#footnote-ref-228)
209. རྟོགས། སྣར་ཐང་། པེ་ཅིན། [↑](#footnote-ref-229)
210. ནི། སྣར་ཐང་། པེ་ཅིན། [↑](#footnote-ref-230)
211. རྟོགས་པའི། སྣར་ཐང་། པེ་ཅིན། [↑](#footnote-ref-231)
212. རྟོགས། སྣར་ཐང་། པེ་ཅིན། [↑](#footnote-ref-232)
213. བསལ། སྣར་ཐང་། པེ་ཅིན། [↑](#footnote-ref-233)
214. རྟོགས་པའི། སྣར་ཐང་། པེ་ཅིན། [↑](#footnote-ref-234)
215. སྡུས་པ། པེ་ཅིན། [↑](#footnote-ref-235)
216. ལོག་པར་བསྒྲུབ་པའི། སྣར་ཐང་། པེ་ཅིན། [↑](#footnote-ref-236)
217. སུ། སྣར་ཐང་། པེ་ཅིན། [↑](#footnote-ref-237)
218. བསྒྲུབ་པ། སྣར་ཐང་། པེ་ཅིན། [↑](#footnote-ref-238)
219. ནི། སྣར་ཐང་། པེ་ཅིན། [↑](#footnote-ref-239)
220. སྦྱིན་པས། སྣར་ཐང་། [↑](#footnote-ref-240)
221. སོ། སྣར་ཐང་། པེ་ཅིན། [↑](#footnote-ref-241)
222. ཡོང། སྣར་ཐང་། [↑](#footnote-ref-242)
223. འདུག། སྣར་ཐང་། པེ་ཅིན། [↑](#footnote-ref-243)
224. གསུང། སྣར་ཐང་། པེ་ཅིན། [↑](#footnote-ref-244)
225. གསུང། སྣར་ཐང་། པེ་ཅིན། [↑](#footnote-ref-245)
226. ཀྱིས། སྣར་ཐང་། པེ་ཅིན། [↑](#footnote-ref-246)
227. ཞེས། སྣར་ཐང་། པེ་ཅིན། [↑](#footnote-ref-247)
228. ཡིན། སྣར་ཐང་། པེ་ཅིན། [↑](#footnote-ref-248)
229. གྱིས། སྣར་ཐང་། [↑](#footnote-ref-249)
230. ལྗོག་པ། པེ་ཅིན། [↑](#footnote-ref-250)
231. མཆེད། སྣར་ཐང་། པེ་ཅིན། [↑](#footnote-ref-251)
232. ལྔ་པ། སྣར་ཐང་། པེ་ཅིན། [↑](#footnote-ref-252)
233. ནི། སྣར་ཐང་། པེ་ཅིན། [↑](#footnote-ref-253)
234. གྲུབ་པའི། སྣར་ཐང་། པེ་ཅིན། [↑](#footnote-ref-254)
235. གྱིས། པེ་ཅིན། [↑](#footnote-ref-255)
236. འོག་མིན། སྣར་ཐང་། པེ་ཅིན། [↑](#footnote-ref-256)
237. དུ། སྣར་ཐང་། པེ་ཅིན། [↑](#footnote-ref-257)
238. རྒྱན་པར། སྣར་ཐང་། པེ་ཅིན། [↑](#footnote-ref-258)
239. རྗོད་པ། སྣར་ཐང་། པེ་ཅིན། [↑](#footnote-ref-259)
240. ནི། སྣར་ཐང་། པེ་ཅིན། [↑](#footnote-ref-260)
241. དེ། སྣར་ཐང་། པེ་ཅིན། [↑](#footnote-ref-261)
242. མ། སྣར་ཐང་། [↑](#footnote-ref-262)
243. ཡིས། སྣར་ཐང་། པེ་ཅིན། [↑](#footnote-ref-263)
244. འགོད། སྣར་ཐང་། པེ་ཅིན། [↑](#footnote-ref-264)
245. ཟླས། སྣར་ཐང་། པེ་ཅིན། [↑](#footnote-ref-265)
246. ལ། སྣར་ཐང་། པེ་ཅིན། [↑](#footnote-ref-266)
247. བྱ་བ། སྣར་ཐང་། [↑](#footnote-ref-267)
248. རྟོགས། པེ་ཅིན། [↑](#footnote-ref-268)
249. བསྡུས། སྣར་ཐང་། པེ་ཅིན། [↑](#footnote-ref-269)
250. ལོཙྪ་ཙཱ་བ། སྣར་ཐང་། པེ་ཅིན། [↑](#footnote-ref-270)
251. བསྒྱུར། སྣར་ཐང་། པེ་ཅིན། [↑](#footnote-ref-271)
252. །། །།་སླད་ཀྱི་དཔལ་བསམ་ཡས་ལྷུན་གྱི་གྲུབ་པའི་རིག་པ་འབྱུང་བའི་གནས་སུ། དཱི་པཾ་ཀ་ར་ཤྲཱི་ཛྙཱ་ནས་ཉི་ཁྲི་བཤད་པའི་དུས་སུ་འདིར་བཤད་པ་ནས་བཏོན། ཕྱིས་ལོ་པཎ་གཉིས་ཀྱིས་བི་བར་ཏ་ཡིས་གསུངས་པ་དག་པའི་དཔེར་ཚུད་པའོ། །འདི་དཔེ་ཕྱི་མོ་དང་བི་བར་ཏ་དང་རྒྱ་དཔེ་གསུམ་མཆིམས་ཕུ་ན། བེེ་རོ་ཙ་ནས་བསྒྱུར་བའི་འབུམ་ཤ་སྒྲོ་ཅན་གྱིས་ནང་ན་ཡོད་དོ་སྐད། བཀྲ་ཤིས། སྣར་ཐང་། པེ་ཅིན། [↑](#footnote-ref-272)