[འདུལ་བ། སུ། ༦༦ན]༄༅༅། །རྒྱ་གར་སྐད་དུ། བྷི་ཀྵུ་བཪྵཱ་[[1]](#footnote-21)གྲཾ་པྲྀཙྪ། བོད་སྐད་དུ། དགེ་སློང་གི་དང་པོའི་ལོ་དྲི་བ། ཐམས་ཅད་མཁྱེན་པ་ལ་ཕྱག་འཚལ་ལོ། །མཁན་པོ་དགོངས་སུ་གསོལ། ཕྱག་འཚལ་ལོ། །དགུང་ལ་བདེའམ་ཞེས་དྲི། ཆག་ཆག་དང་ཕྱག་དར་དང་། མཎྜལ་བགྱིད[[2]](#footnote-22) །ཀློག་པ་དང་། ཁ་ཏོན་དང་། དགེ་བའི་ཕྱོགས་ཀྱི་[[3]](#footnote-23)ཀུན་དུ་སྤྱད་པ་ལ་ཆོས་དང་མཐུན་པར་བགྱིད། གཎྜཱིའི་[[4]](#footnote-24)དུས་སུ་བརྗོད་པར་བྱ་བ་ནི། མཁན་པོ་དགོངས་སུ་གསོལ། ཕྱག་འཚལ་ལོ། །བདེ་བར་གསོལ་ལམ་ཞེས་དྲི། ཀློག་པ་དང་། ཁ་ཏོན་བགྱིད[[5]](#footnote-25) །ཅུང་ཞིག་ངལ་བསོ་[[6]](#footnote-26)ཞེས་ཞུ། མཁན་པོ་དགོངས་སུ་གསོལ། ཕྱག་འཚལ་ལོ། །གདུགས་ལ་བདེའམ་ཞེས་དྲི། རྐང་པ་དག་བཀྲུ། མཆིས་མལ་འཆའ། སྲོད་དང་ཐོ་རངས་ལ་མི་ཉལ་བར་[[7]](#footnote-27)སྦྱོར་བ་བགྱིད[[8]](#footnote-28)། ཅུང་ཞིག་ངལ་བསོ་ཞེས་ཞུ། སློབ་དཔོན་དགོངས་སུ་གསོལ། ཕྱག་འཚལ་ལོ། །དགུང་ལ་བདེའམ་ཞེས་དྲི། ཆག་ཆག་དང་། ཕྱག་དར་དང་། མཎྜལ་ལ་སོགས་པ་བགྱིད། ཀློག་པ་དང་ཁ་ཏོན་བགྱིད། བསམ་གཏན་བགྱིད་ཅེས་ཞུ། གཎྜཱིའི་[[9]](#footnote-29)དུས་སུ་ནི། ཟས་ལ་ཀུན་དུ་སྤྱད་པར་བགྱིད། ཞབས་ལ་སྐུ་མཉེ་ལ་སོགས་པ་བགྱིད། མཉན་པ་དང་བསམ་པ་ལ་སོགས་པ་བགྱིད་ཅེས་ཞུ། དེ་ནི་ཁྱོད་ཀྱི་རྗེས་སུ་གནང་བས་སོ། །གློ་བུར་དུ་འོངས་པ་ལ་དྲི་ཞིང་ལན་གདབ་པ། ལོ་དུ་ལོན་ཞེ་ན། ལོ་ལོན་པའམ་མ་ལོན་པ་ཞེས་བྱ་བ་ལ་སོགས་པ་བརྗོད། དུས་གང་ཞེ་ན། སོས་ཀའི་[[10]](#footnote-30)དུས་ལ་སོགས་པའོ། །ཅི་ཙམ་ཐོབ་ཅེ་ན། ཟླ་བ་གཅིག་གམ། ཟླ་བ་ཕྱེད་དམ། ཞག་བཅུ་པ་ལ་སོགས་པའོ། །ཟས་ཀྱི་[[11]](#footnote-31)སྔ་རོལ་ལམ་ཟས་ཀྱི་འོག་རོལ་ཞེ་ན། དེ་བཞིན་དུ་ཟས་ཀྱི་སྔ་རོལ་ལམ་ཟས་ཀྱི་འོག་རོལ་ཞེས་ལན་གདབ་བོ། །སྐྱེས་བུ་དུ་དང་རྩ་བ་དུ་ཞེ་ན། སྐྱེས་བུ་གཅིག་དང་རྩ་བ་གཉིས་ཞེས་བྱ་བ་ལ་སོགས་པ་བརྗོད་དོ། །མཁན་པོ་གང་ཡིན་ཞེ་ན། དོན་གྱི་སླད་དུ་མཚན་ནས་སྨོས་ཏེ། བླ་མ་མཁན་པོ་ཆེ་གེ་མོ་ཞེས་བྱའོ། །ལས་བྱེད་པའི་སློབ་[༦༦བ]དཔོན་གང་ཞེ་ན། སློབ་དཔོན་ཆེ་གེ་མོ་ཞེས་སོ། །གསང་སྟེ་བསྟོན་པའི་སློབ་དཔོན་གང་ཞེ་ན། སློབ་དཔོན་ཆེ་གེ་མོ་ཞེས་སོ། །དུས་སུ་ཡོད་ཅེ་ན་ལྔའོ། །ལྔ་པོ་དག་གང་ཞེ་ན། དགུན་[[12]](#footnote-32)དང་། སོས་ཀ་[[13]](#footnote-33)དང་། དབྱར་དང་། དབྱར་ཐུང་ངུ་དང་། དབྱར་རིང་པོ་ཞེས་བྱ་བའོ། །དེ་ལ་དགུན་གྱི་ཚད་[[14]](#footnote-34)ཇི་ཙམ་ཞེ་ན། ཟླ་བ་བཞིའོ། །བཞི་པོ་དག་གང་ཞེ་ན། དགུན་[[15]](#footnote-35)ཟླ་ར་བ་དང་། དགུན་[[16]](#footnote-36)ཟླ་འབྲིང་པོ་དང་། དགུན་[[17]](#footnote-37)ཟླ་ཐ་ཆུངས་དང་། དཔྱིད་ཟླ་ར་བ་ཞེས་སོ། །སོས་ཀའི་[[18]](#footnote-38)དུས་ཚོད་ཇི་ཙམ་ཞེ་ན། ཟླ་བ་བཞིའོ། །དཔྱིད་ཟླ་འབྲིང་པོ་དང་། དཔྱིད་ཟླ་ཐ་ཆུངས་དང་། དབྱར་ཟླ་ར་བ་དང་། དབྱར་ཟླ་འབྲིང་པོ་དག་གོ། །དབྱར་གྱི་[[19]](#footnote-39)དུས་ཇི་ཙམ་ཞེ་ན། ཟླ་བ་གཅིག་སྟེ། དབྱར་ཟླ་ཐ་ཆུངས་སོ[[20]](#footnote-40)། །དབྱར་ཐུང་ངུའི་དུས་ཇི་ཙམ་ཞེ་ན། ཉིན་ཞག་གཅིག་སྟེ། ཉིན་ཞག་གཅིག་པོ་གང་ཡིན་ཞེ་ན། སྟོན་ཟླ་ར་བ་ཚེས་གཅིག་གི་ཉིན་ཞག་གོ། །དབྱར་རིང་པོའི་ཚད་ཇི་ཙམ་ཞེ་ན། ཉིན་ཞག་དེ་ཉིད་མ་ཚང་བའི་ཟླ་བ་གསུམ་མོ། །ཟླ་བ་གསུམ་པོ་དག་གང་ཡིན་ཞེ་ན། སྟོན་ཟླ་ར་བ་དང་། སྟོན་ཟླ་འབྲིང་པོ་དང་། སྟོན་ཟླ་ཐ་ཆུངས་སོ[[21]](#footnote-41)། །ཡང་སྨྲས་པ། ཞག་གཅིག་མ་ཚང་ཟླ་[[22]](#footnote-42)གསུམ་དང་། །བཞི་དང་དེ་བཞིན་བཞི་པ་[[23]](#footnote-43)དང་། །ཟླ་བ་གཅིག་ཡིན་ཞག་གཅིག་ཡིན། །ཞེས་བྱ་དུས་ནི་[[24]](#footnote-44)ལྔ་པོར་བརྗོད། །སྡེ་པ་གང་ཞེ་ན། འཕགས་པ་ཐམས་ཅད་ཡོད་པར་སྨྲ་བ་ཞེས་བྱ་བ་ལ་སོགས་པའོ།། །།དེའི་དབྱེ་བ་གང་ཞེ་ན། འཕགས་པ་གཞི་ཐམས་ཅད་ཡོད་པར་སྨྲ་བ་ཞེས་བྱ་བ་ལ་སོགས་པའོ། །[[25]](#footnote-45)ཡང་སྡེ་པ་དུ་ཞེ་ན[[26]](#footnote-46)འཕགས་པ་ཐམས་ཅད་ཡོད་པར་སྨྲ་བ་དང་། འཕགས་པ་དགེ་འདུན་ཕལ་ཆེན་པ་དང་། འཕགས་པ་མང་པོས་བཀུར་བ་དང་། འཕགས་པ་གནས་བརྟན་པའོ། །[[27]](#footnote-47)དེ་དག་ལ་དབྱེ་བ་དུ་ཡོད་ཅེ་ན། བཅོ་བརྒྱད་དོ། །བཅོ་བརྒྱད་པོ་གང་དག[[28]](#footnote-48) །ཇི་ལྟར་ན་བཅོ་བརྒྱད་དུ་འགྱུར་ཞེ་ན། འཕགས་པ་ཐམས་ཅད་ཡོད་པར་སྨྲ་བའི་དབྱེ་བ་བཞིའོ། །དེ་བསྟན་པར་བྱ་སྟེ། འོད་སྲུངས་ཞེས་བྱ་ས་སྲུང་དང་། །ཆོས་སྲུང་བ་ཞེས་བྱ་བ་དང་། །གཞི་ཀུན་ཡོད་པར་སྨྲ་བ་སྟེ། །ལྟ་བའི་བྱེ་བྲག་འབའ་ཞིག་གི[[29]](#footnote-49)། །རྒྱུ་ཡིས་འདི་དག་ཐ་དད་བྱས། །སྟོན་པ་ཐ་དད་ཡོད་མ་ཡིན། །དགེ་འདུན་ཕལ་ཆེན་དབྱེ་བ་ནི། །དྲུག་སྟེ་[[30]](#footnote-50)ཤར་གྱི་རི་བོ་དང་། །དེ་བཞིན་ནུབ་རི་ཞེས་བྱ་དང་། །གང་གནས་ཞེས་བྱ་དེ་ལས་གཞན། །[༦༧ན]རྣམ་པར་ཕྱེ་སྟེ་སྨྲ་བ་དང་། །གཞན་ནི་དེ་བཞིན་བཏགས་པར་[[31]](#footnote-51)སྨྲ། །འཇིག་རྟེན་འདས་སྨྲ་ཞེས་བྱ་བ། །དེ་དག་ཏུ་ནི་ཡང་དག་སྨྲས། །[[32]](#footnote-52)མང་པོས་བཀུར་བའི་[[33]](#footnote-53)བྱེ་བྲག་ནི། །རྣམ་པ་ལྔར་ནི་མཁས་པས་བསྒྲགས། །གོས་དམར་བ་དང་སྲུང་བ་པ། །ཀུ་རུ་ཀུལླེ་དེ་ལས་གཞན། །མང་དུ་ཐོས་པ་ཞེས་བྱ་དང་། །གནས་མ་བུ་ཞེས་བྱ་བའོ། །རྒྱལ་བྱེད་ཚལ་ན་གནས་པ་དང་། །འཇིགས་མེད་རི་ལ་གནས་པ་དང་། །གཙུག་ལག་ཁང་ཆེན་ལ་གནས་དང་། །གནས་བརྟན་དབྱེ་བ་གསུམ་དུ་འདོད། །དེ་ལྟར་བྱེ་བྲག་བཅོ་བརྒྱད་དུ། །ཤཱཀྱ་སེང་གེའི་བསྟན་པ་ནི[[34]](#footnote-54)གྱུར་ཏེ་འགྲོ་བའི་བླ་མ་དེའི། །སྔོན་གྱི་ཕྲིན་ལས་ངེས་པ་[[35]](#footnote-55)ཡིན། །[[36]](#footnote-56)རྟེན་དུ་ཞེ་ན། བཞི་སྟེ། བཞི་པོ་[[37]](#footnote-57)གང་དག་ཅེ་ན། གོས་ཕྱག་དར་ཁྲོད་ལ་བརྟེན་པ་དང་། ཟས་བསོད་སྙོམས་ལ་བརྟེན་པ་དང་། གནས་མལ་ཤིང་དྲུང་ལ་བརྟེན་པ་དང་། །སྨན་བཀུས་[[38]](#footnote-58)ཏེ་བོར་བ་ལ་བརྟེན་པའོ། །[[39]](#footnote-59)ལྟུང་བར་གྱུར་པའི་[[40]](#footnote-60)ཆོས་དུ་ཞེ་ན། བཞི་སྟེ། བཞི་པོ་གང་དག་ཅེ་ན། མི་ཚངས་པར་སྤྱོད་པ་དང་། གཞན་གྱི་[[41]](#footnote-61)ནོར་འཕྲོག་པ་དང་། མིའི་[[42]](#footnote-62)སྲོག་གཅོད་པ་དང་། མིའི་ཆོས་[[43]](#footnote-63)བླ་མ་སྨྲ་བའོ། །[[44]](#footnote-64)དགེ་སྦྱོང་དུ་བྱེད་པའི་ཆོས་དུ་ཞེ་ན། བཞི་སྟེ། བཞི་པོ་གང་དག་ཡིན་ཞེ་ན། གཤེ་བ་ལ་ཡང་སླར་མི་གཤེ་བ་དང་། ཁྲོས་ཀྱང་སླར་མི་ཁྲོ་བ་དང་། བརྡེགས་[[45]](#footnote-65)ཀྱང་སླར་མི་རྡེག་པ་དང་། མཚང་བྲུས་ཀྱང་སླར་མི་བྲུ་བའོ། །[[46]](#footnote-66)ལྟུང་བ་རིས་དུ་ཡོད་ཅེ་ན། ལྔ་སྟེ། ལྔ་པོ་གང་དག་ཅེ་ན། ཕས་ཕམ་པར་འགྱུར་བའི་རིས་དང་། དགེ་འདུན་ལྷག་མའི་རིས་དང་། ལྟུང་བྱེད་ཀྱི་རིས་དང་། སོ་སོར་བཤགས་པའི་རིས་དང་། བསླབ་པའི་རིས་ཞེས་བྱ་བའོ། །དེ་ལ་ཕས་ཕམ་པར་འགྱུར་བ་དུ་ཡོད་ཅེ་ན། བཞི་སྟེ། བཞི་པོ་གང་དག་ཡིན་ཞེ་ན། མི་ཚངས་པར་སྤྱོད་པ་དང་། མ་བྱིན་པར་ལེན་པ་དང་། མི་གསོད་པ་དང་། མིའི་ཆོས་བླ་མ་སྨྲ་བའོ། །དགེ་འདུན་ལྷག་མའི་ཆོས་དུ་ཡོད་ཅེ་ན། བཅུ་གསུམ་མོ། །བཅུ་གསུམ་པོ་གང་དག་ཡིན་ཞེ་ན། འབྱིན་པ་དང། ལུས་ཀྱིས་རེག་པ་དང་། འཁྲིག་ཚིག་སྨྲ་བ་དང་། བསྙེན་བཀུར་བསྔགས་པ་དང་། སྨྱན་བྱེད་པ་དང་། ཁང་པ་རྩིག་པ་[[47]](#footnote-67)དང་། གཙུག་ལག་ཁང་རྩིག་པ་[[48]](#footnote-68)དང་། གཞི་མེད་པའི་ཆོས་ཀྱིས་སྨྲ་བ་དང་། གཞན་གྱི་ཆ་དང་མཐུན་པས་རྗེས་སུ་སྨྲ་བ་དང་། དགེ་འདུན་གྱི་དབྱེན་བྱེད་པ་དང་དེའི་[༦༧བ]རྗེས་སུ་[[49]](#footnote-69)ཕྱོགས་པ་དང་། ཁྱིམ་སུན་འབྱིན་པ་དང་། བཀའ་བློ་མི་བདེ་བར་བྱེད་པའོ། །ལྟུང་བྱེད་ཀྱི་ཆོས་དུ་ཡོད་ཅེ་ན། བརྒྱ་ཕྲག་གཅིག་དང་ཉི་ཤུ་ལྷག་པའོ། །སྤང་བའི་ལྟུང་བྱེད་ཀྱི་ཆོས་སུམ་ཅུ་པོ་གང་དག་ཡིན། ལྟུང་བ་འབའ་ཞིག་[[50]](#footnote-70)དགུ་བཅུ་ནི་གང་དག་ཡིན། སྤང་བའི་ལྟུང་བྱེད་ཀྱི་ཆོས་སུམ་ཅུ་པོ་ནི་གོས་འཆང་བ་དང་། འབྲལ་བ་དང་། ཟླ་བ་གཅིག་ལས་ལྷག་པ་དང་། འཁྲུར་འཇུག་པ་དང་། ལེན་པ་དང་། སློང་བ་དང་། སྟོད་གཡོགས་སྨད་གཡོགས་མཐར་ཐུག་པ་ལས་ལྷག་པ་དང་། མ་བསྟབས་པའི་གོས་ཀྱི་རིན་དང་། སོ་སོ་བ་དང་། གོས་ཀྱི་རིན་བསྐུར་བ་ཞེས་བྱ་བའོ། །སྲིན་བལ་[[51]](#footnote-71)དང་། ནག་པོ་འབའ་ཞིག་[[52]](#footnote-72)དང་། ཆ་གཉིས་དང་། ལོ་དྲུག་དང་། གདིང་བ་མཐོ་གང་མ་གླན་པ་[[53]](#footnote-73)དང་། བལ་ཁུར་བ་དང་། བལ་གྱི་ལས་དང་། གསེར་དངུལ་ལེན་པ་དང་། མངོན་མཚན་ཅན་དང་། ཉོ་ཚོང་ངོ་། །ལྷུང་བཟེད་ལྷག་པ་[[54]](#footnote-74)འཆང་བ་དང་། ལྷུང་བཟེད་གཞན་ཚོལ་བ་དང་། འཐག་པ་དང་། འཐག་པ་བསྐྱེད་པ་དང་། བྱིན་འཕྲོག་དང་། བརྟད་པ་ལས་བྱུང་བ་དང་། ཞག་དྲུག་ལས་ལྷག་པར་འབྲལ་བ་དང་། དབྱར་གྱི་གོས་རས་ཆན་[[55]](#footnote-75)གྱི་དང་། བསྔོས་པ་གཞན་དུ་བསྐྱུར་བ་དང་། ཞག་བདུན་པ་ཞེས་བྱ་བ་དག་གོ། །ལྟུང་བ་འབའ་ཞིག་དགུ་བཅུ་གང་དག་ཡིན་ཞེ་ན། བརྫུན་དུ་སྨྲ་བ་དང་། དགེ་སློང་གི་སྐྱོན་སྨྲ་བ་དང་། དགེ་སློང་གི་དབྱེན་དང་། ལས་དཀྲུགས་པ་[[56]](#footnote-76)དང་། སྟོན་པ་དང་། འདོན་པ་དང་། གནས་ངན་ལེན་བརྗོད་པ་དང་། མི་ཆོས་བླ་མ་སྒྲོགས་པ་དང་། སྐུར་པ་འདེབས་པ་དང་། བསླབ་པ་ལ་ཁྱད་དུ་གསོད་པའོ། །ས་བོན་འཇོམས་པ་དང་། འཕྱ་བ་དང་། བསྒོ་བ་དང་། མལ་ཁྲི་དང་། གདིང་བ་དང་། གཙུག་ལག་ཁང་ནས་སྐྲོད་པ་དང་། ཕྱིས་གནོན་བྱེད་པ་དང་། རྐང་པ་དབྱུང་བའི་ཁྲི་ལ་འདུག་པ་དང་། སྲོག་ཆགས་དང་བཅས་པའི་ཆུ་ལ་སྤྱོད་པ་དང་། གཙུག་ལག་ཁང་ཞེས་བྱ་བའོ། །མ་བསྐོས་པར་སྟོན་པ་དང་། ཉི་མ་ནུབ་ཀྱི་བར་དུ་སྟོན་པ་དང་། ཟས་ཅུང་ཟད་ཙམ་གྱི་ཕྱིར་སྟོན་པ་དང་། གོས་སྦྱིན་པ་དང་། གོས་བྱེད་པ་དང་། དགེ་[༦༨ན]སློང་མ་དང་བཅས་པའི་ལམ་དང་། དགེ་སློང་མ་དང་བཅས་པའི་ཆུ་ལ་[[57]](#footnote-77)འགྲོ་བ་དང་། བུད་མེད་དང་སྟན་གཅིག་པ་[[58]](#footnote-78)དང་། དགེ་སློང་མ་དང་གནས་གཅིག་པ་དང་། དགེ་སློང་མས་ཉེ་བར་སྦྱོར་དུ་བཅུག་པའི་ཟས་སོ། །ཟས་ཡང་ཡང་ཟ་བ་དང་། འདུག་གནས་གཅིག་ཏུ་ལྷག་པར་ཟ་བ་དང་། ལྟུང་བཟེད་དོ་གསུམ་ལས་ལྷག་པར་ལེན་པ་དང་། སྟན་གཅིག་པའི་ཟས་དང་། སྤངས་པ་ལ་སྟོབས་པ་དང་། འདུས་ཤིང་ཟ་བ་དང་། དུས་མ་ཡིན་པར་ཟ་བ་དང་། སོགས་འཇོག་ཟ་བ་དང་། བྱིན་ལེན་མ་བྱས་པར་ཟ་བ་དང་། བསོད་པ་བླངས་ནས་ཟ་བའོ། །ཡང་སྲོག་ཆགས་[[59]](#footnote-79)ཡོད་པའི་ཆུ་ལ་སྤྱོད་པ་དང་། ཉལ་པོ་བྱེད་པར་འདུག་པ་དང་། དེར་འགྲེང་བ་དང་། གཅེར་བུ་པ་ལ་སྦྱིན་པ་དང་། དམག་ལ་ལྟ་བ་དང་། དེར་ཞག་གཉིས་ལས་ལྷག་པར་གནས་པ་དང་། དེར་ཡང་བཤམས་པ་དཀྲུགས་པ་དང་། རྡེག་པ་དང་། གཟས་པ་དང་། དགེ་སློང་གི་ལྟུང་བ་འཆབ་པའོ། །ཟས་གཅོད་པ་དང་། མེ་ལ་རེག་པ་དང་། འདུན་པ་ཕྱིར་ལེན་པ་དང་། བསྙེན་པར་མ་རྫོགས་པ་དང་། ནུབ་གཉིས་ལས་ལྷག་པར་ཉལ་བ་[[60]](#footnote-80)དང། བར་ཆད་ཀྱི་ཆོས་བར་དུ་མི་གཅོད་ཟེར་བ་དང་། དེ་དང་གནས་གཅིག་ཏུ་ཉལ་བ་དང་། དགེ་ཚུལ་བསྙིལ་བ་སྡུད་པ་དང་། ཁ་དོག་མ་བསྒྱུར་བ་དང་། གཞན་གྱི་རིན་པོ་ཆེ་ལ་རེག་པ་དང་། ཁྲུས་ཡང་ཡང་བྱེད་པའོ། །དུད་འགྲོ་གསོད་པ་དང་། འགྱོད་པ་བསྐྱེད་པ་དང་། གཡའ་དགག་པ་[[61]](#footnote-81)དང་། ཆུ་ལ་རྩེ་བ་དང་། བུད་མེད་དང་ལྷན་ཅིག་ཉལ་བ་དང་། སྡངས་པར་བྱེད་པ་དང་། སྦེད་པ་དང་། གདེང་[[62]](#footnote-82)མེད་པར་སྤྱོད་པ་དང་། གཞི་མེད་པར་སྐུར་བ་[[63]](#footnote-83)དང་། བུད་མེད་དང་འགྲོན་ལམ་དུ་འགྲོགས་པའོ། །རྐུན་མ་དང་འགྲོགས་པ་དང་། ལོ་མ་ཚང་བར་བསྙེན་པར་རྫོགས་པ་དང་། ས་རྐོ་བ་དང་། ལྷག་པར་བདག་གིར་བྱེད་པ་དང་། བསླབ་པ་སྟོན་པ་ལས་ཕྱིར་ཟློག་པ་[[64]](#footnote-84)དང་། ཉན་རྣས་འདུག་པ་དང་། མི་སྨྲ་བར་འགྲོ་བ་[[65]](#footnote-85)དང་། མ་གུས་པ་དང་ཆང་འཐུང་བ་དང་། དུས་མ་ཡིན་པར་སྤྱོད་པ་ཞེས་བྱ་བའོ[[66]](#footnote-86)། །གྲོང་དུ་[[67]](#footnote-87)རྒྱུ་བ་དང་། རྒྱལ་པོའི་ཁྱིམ་དུ་ནུབ་མོ་འགྲོ་བ་དང་། བསླབ་པའི་གཞི་འདོན་པ་ན་རྒོད་པས་གནས་པ་དང་། ཁབ་རལ་སྒྲུབ་པ་དང་། ཁྲི་རྐང་མཐོན་པོ་བྱེད་པ་དང་། ཤིང་བལ་བཏིང་བ་དང་། གདིང་བ་དང་གཡན་པ་དག་[[68]](#footnote-88)དགབ་པ་དང་། དབྱར་གྱི་གོས་རས་ཆེན་གྱི་དང་། བདེ་བར་གཤེགས་པའི་ཆོས་གོས་ཀྱི་དག་གོ། །སོ་སོར་བཤགས་པའི་ཆོས་དུ་ཡོད་ཅེ་ན། བཞི་[༦༨བ]སྟེ་དགེ་སློང་མ་ལ་བསོད་སྙོམས་ལེན་པ་དང་། དེ་ཞལ་ཏ་[[69]](#footnote-89)བྱེད་པ་ལ་མ་བསྒོ་བར་ཟ་བ་དང་། ཁྱིམ་སྡོམ་པས་བསྡམས་པ་འདྲལ་བ་དང་། དགོན་པ་[[70]](#footnote-90)འཇིགས་པ་དང་བཅས་པའི་ཞེས་བྱའོ། །བསླབ་པའི་ཆོས་དུ་ཞེ་ན། བརྒྱ་རྩ་བཅུ་གཉིས་ཏེ། གང་དག་ཅེ་ན། ཤམ་ཐབས་ལ་ཡང་རྣམ་བདུན་ཏེ[[71]](#footnote-91)། ཀུན་ནས་ཟླུམ་པོར་བགོ་བ་དང་། ཧ་ཅང་རྩེངས་པ་མ་ཡིན་པ་དང་། ཧ་ཅང་འཇོལ་བ་དང་། གླང་པོ་ཆེའི་སྣ་ལྟ་བུ་དང་། རྟ་ཡའི་ལོ་མ་ལྟ་བུ་དང་། འབྲུའི་ཕུར་མ་ལྟ་བུ་དང་། སྦྲུལ་མགོའི་གདེངས་ཀ་ལྟ་བུར་མ་ཡིན་པར་ཅིག་ཅར་བསླབ་པར་བྱའོ། །དེ་ལ་ཆོས་གོས་ལ་ཡང་རྣམ་པ་གསུམ་སྟེ། ཆོས་གོས་ཟླུམ་པོར་བགོ་བ་དང་། ཧ་ཅང་རྩེངས་པ་དང་། འཇོལ་བ་མ་ཡིན་པར་[[72]](#footnote-92)བགོ་བའོ། །ཤིན་ཏུ་བསྡམས་པ་ལ་སོགས་པ་ནི་ལྔ་སྟེ། ཁྱིམ་དུ་འགྲོ་བའི་བསླབ་པའོ། །ཤིན་ཏུ་བསྡམས་པ་དང་། ལེགས་པར་བགོས་པ་དང་། སྒྲ་བསྐྱུང་བ་དང་། མིག་མི་གཡེངས་པ་[[73]](#footnote-93)དང་། གཉའ་ཤིང་གང་ཙམ་དུ་བལྟ་ཞིང་འགྲོ་བའོ། །མགོ་གཡོགས་པ་ལ་སོགས་པ་ནི་ལྔ་སྟེ། ཁྱིམ་དུ་འགྲོ་བའི་བསླབ་པའོ། །མགོ་མི་གཡོགས་པ་དང་། མི་བརྫེ་བ་[[74]](#footnote-94)དང་། མི་གཟར་བ་དང་། གཉའ་གོང་དུ་མི་བསྣོལ་བ་དང་། ལྷག་པར་མི་བསྣོལ་བའོ། །མི་མཆོང་བ་ལ་སོགས་པ་[[75]](#footnote-95)ལྔ་ཡང་། ཁྱིམ་དུ་འགྲོ་བའི་བསླབ་པ་སྟེ། མི་མཆོང་བ་དང་། མི་བརྐྱང་བ་དང་། ཙོག་པུས་མ་ཡིན་པ་དང་། བྲང་བས་མ་ཡིན་པ་དང་། དཀུར་[[76]](#footnote-96)མི་བརྟེན་པའོ། །ལུས་ལ་སོགས་པ་ལྔ་ཡང་། ཁྱིམ་དུ་འགྲོ་བའི་བསླབ་པ་སྟེ། ལུས་མི་བསྒྱུར་བ་དང་། ལག་པ་མི་ཀྱོག་པ་[[77]](#footnote-97)དང་། མགོ་[[78]](#footnote-98)མི་བསྒྱུར་བ་དང། ཕྲག་པ་མི་སྤྲད་པ་དང་། ལག་པ་མི་སྦྲེལ་བའོ། །འདུག་པར་བྱ་བ་[[79]](#footnote-99)སྟན་ནི་དགུ་སྟེ། ཁྱིམ་དུ་འདུག་པའི་བསླབ་པའོ། །སྟན་ལ་མ་བསྐོ་བ་དང་། མ་བརྟགས་པ་དང་། ལྗིད་ཀྱིས་མི་དབབ་པ་དང་། རྐང་པ་མི་བསྣོལ་བ་དང་། བརླ་མི་བསྣོལ་བ་དང་། ལོང་དུ་མི་བརྩེགས་པ་[[80]](#footnote-100)དང་། རྐང་པ་མི་དགུག་པ་དང་། རྐང་པ་མི་གདངས་པ་[[81]](#footnote-101)དང་། མདོམས་[[82]](#footnote-102)མི་བསྟན་པའོ། །བྱིན་ལེན་བྱ་བ་ནི་[[83]](#footnote-103)བརྒྱད་དེ། ཟས་བླང་བའི་དུས་ཀྱི་བསླབ་པའོ[[84]](#footnote-104)། །ལེགས་པར་ཟས་བླང་བ་དང་། མུ་དང་མཉམ་པར་མ་ཡིན་པ་དང་། ཚོད་མ་དང་མཉམ་པར་མ་ཡིན་པ་དང་། མཐར་ཆགས་དང་། ལྷུང་[༦༩ན]བཟེད་ལ་བལྟ་བ་[[85]](#footnote-105)དང་། མ་འོངས་པར་ལྷུང་བཟེད་མི་བཟེད་པ་དང་། འདོད་པའི་ཕྱིར་ཕན་ཚུན་མི་དགབ་པ་[[86]](#footnote-106)དང་། བཟའ་བ་དང་བཅའ་བའི་[[87]](#footnote-107)སྟེང་དུ་ལྷུང་བཟེད་མི་གཟུང་བར་རོ[[88]](#footnote-108)། །ཟས་ལ་ལེགས་པར་བྱ་བ་དྲུག་ནི། ཟས་ཟ་བའི་དུས་ཀྱི་བསླབ་པ་[[89]](#footnote-109)སྟེ། ལེགས་པར་ཟས་བཟའ་བ་དང་། ཁམ་[[90]](#footnote-110)ཧ་ཅང་མི་ཆེ་བ་དང་། ཆུང་བ་མ་ཡིན་པ་དང་། རན་པ་དང་། མ་གཟས་པར་[[91]](#footnote-111)ཁ་མི་གདངས་པ་[[92]](#footnote-112)དང་། ཁ་ཁམ་གྱིས་བཀང་སྟེ་མི་སྨྲ་བའོ། །ཙུག་ཙུག་ལ་སོགས་པ་ལྔ་ཡང་། ཟས་ཟ་བའི་དུས་ཀྱི་བསླབ་པ་སྟེ། ཙུག་ཙུག་དང་། ལྕག་ལྕག་དང་། ཧུ་ཧུ་དང་། ཕུ་ཕུ་མི་བྱ་བ་དང་། ལྕེ་ཕྱུང་སྟེ་ཟས་མི་ཟ་བའོ[[93]](#footnote-113)འབྲུ་ནས་ཐ་དད་བྱེད་པ་ལྔ་[[94]](#footnote-114)ཡང་། ཟས་ཟ་བའི་དུས་ཀྱི་བསླབ་པ་སྟེ། འབྲུ་ནས་ཐ་དད་དུ་མ་ཡིན་པ་དང་། འཕྱས་མི་གདགས་པ་དང་། མཁུར་བ་[[95]](#footnote-115)མི་སྤོ་བ་དང་། རྐན་[[96]](#footnote-116)མི་གཏོགས་པ་དང་། ཁམ་འཕྲོར་མི་གཅད་པར་[[97]](#footnote-117)ཟས་བཟའ་བའོ། །ལག་པ་ལྡག་པ་ལ་སོགས་པ་ལྔ་ཡང་། ཟས་ཟ་བའི་དུས་ཀྱི་བསླབ་པ་སྟེ་ལག་པ་མི་སྤྲུགས་པ་[[98]](#footnote-118)དང་། ལྷུང་བཟེད་མི་བྱོག་པ་[[99]](#footnote-119)དང་། ལག་པ་མི་ལྡག་པ་དང་། ལྷུང་བཟེད་མི་བསྐྱམ་པ་དང་། མཆོད་རྟེན་འདྲ་བ་བཅོམ་སྟེ་མི་བཟའ་བའོ། །[[100]](#footnote-120)འཕྱས་ལ་སོགས་པ་རྣམ་པ་བཞི་ནི། གཞན་གྱི་[[101]](#footnote-121)སེམས་བསྲུང་བ་ལ་སོགས་པའི་བསླབ་པ་སྟེ། འཕྱས་ཀྱི་བསམ་པས་མི་བལྟ་བ་དང་། ལག་པ་ཟས་དང་འབགས་པས་[[102]](#footnote-122)ཆུ་སྣོད་ལ་མི་གཟུང་བ་[[103]](#footnote-123)དང་། ཟས་དང་འབགས་པས་[[104]](#footnote-124)དྲུང་ན་མོ་ལ་མི་གཏོར་བ་དང་། མ་དྲིས་པར་ཆུ་ཟས་དང་འབགས་པ་ཁྱིམ་གཞན་དུ་མི་དབོ་བར་བསླབ་པར་བྱའོ། །[[105]](#footnote-125)ལྷུང་བཟེད་ལ་ཡང་རྣམ་པ་བཅུ་སྟེ། ལྷུང་བཟེད་ཀྱི་བསླབ་པ་སྟེ་ཟས་ཀྱི་ལྷག་མ་ལྷུང་བཟེད་ཀྱིས་མི་དོར་བ་དང་། གཞི་མེད་པར་ལྷུང་བཟེད་མི་གཞག་པ་དང་། གད་ཁར་མ་ཡིན་པ་དང་། གཡང་སར་མ་ཡིན་པ་དང་། དཀན་གཟར་པོར་[[106]](#footnote-126)ལྷུང་བཟེད་མི་གཞག་པ་དང་། འགྲེང་སྟེ་མི་བཀྲུ་བ་དང། གད་ཁ་དང་། གཡང་ས་དང་། དཀན་གཟར་པོ་[[107]](#footnote-127)མ་ཡིན་པར་ལྷུང་བཟེད་གཞག་པར་བྱ། རྒྱུན་ལས་བཟློག་སྟེ་མི་བཅུ་བར་བསླབ་པར་བྱའོ། །[[108]](#footnote-128)འགྲེང་བར་བྱེད་པ་ལ་སོགས་པ་ལྔ་ནི། ཆོས་བཤད་པའི་དུས་ཀྱི་བསླབ་པ་[[109]](#footnote-129)སྟེ། མི་ན་བར་འདུག་པ་དང་། ཉལ་བ་དང་། སྟན་མཐོན་པོ་[[110]](#footnote-130)ལ་འདུག་པ་དང་། མདུན་དུ་འགྲོ་བ་དང་། ལམ་ནས་འགྲོ་བ་ལ་འགྲེང་བ་དང་། འདུག་པ་དང་། དམའ་བ་ལ་འདུག་པ་དང་། ཕྱི་ནས་འགྲོ་བ་དང་། འགྲམ་ནས་འགྲོ་བ་ལ་ཆོས་མི་བཤད་པའོ། །[[111]](#footnote-131)མགོ་གཡོགས་པ་རྣམ་པ་ལྔ་ཡང་། ཆོས་བཤད་པའི་དུས་ཀྱི་[[112]](#footnote-132)བསླབ་པ་སྟེ། མི་ན་བར་མགོ་གཡོགས་པ་དང་། བརྫེས་པ་དང་། གཟར་བ་དང་། གཉར་བསྣོལ་བ་དང་། ལྟག་པར་བསྣོལ་བ་ལ་ཆོས་མི་བཤད་དོ། །དོ་ཀེར་ཅན་ལ་སོགས་པ་ལྔ་ཡང་། དུས་དེའི་བསླབ་པ་སྟེ། མི་ན་བར་སྐྲ་དོ་ཀེར་ཅན་དང་། ཞྭ་གྱོན་པ་དང་། མགོ་ཅོད་པན་ཅན་དང་། ཕྲེང་བ་ཅན་དང། དཀྲིས་པ་ལ་ཆོས་མི་བཤད་དོ། །གླང་ཆེན་ལ་སོགས་པ་བཞོན་པ་[[113]](#footnote-133)ལྔ་ཡང་། དུས་དེའི་བསླབ་པ་སྟེ། གླང་པོ་ཆེ་དང་། རྟ་དང་། ཁྱོགས་དང་བཞོན་པའི་[[114]](#footnote-134)སྟེང་ན་འདུག་པ་དང་། མཆིལ་ལྷམ་གྱོན་པ་རྣམས་ལ་ཆོས་མི་བཤད་དོ། །ལག་ན་འཁར་བ་ལ་སོགས་དྲུག་འདི་ཡང་། དེའི་དུས་ཀྱི་བསླབ་པ་སྟེ། མི་ན་བར་ལག་ན་འཁར་བ་དང་། གདུགས་དང་། མཚོན་ཆ་དང་། རལ་གྲི་དང་། དགྲ་ཆ་ཐོགས་པ་དང་། གོ་ཆ་གྱོན་པ་ལ་ཆོས་མི་བཤད་དོ། །ན་བ་རྣམ་པ་བཞི་རྣམས་ཏེ། མི་ན་བའི་དུས་ཀྱི་བསླབ་པར་བྱའོ[[115]](#footnote-135)། །མི་ན་བར་འགྲེང་བས་དུས་ཀྱིས་བཤང་གཅི་[[116]](#footnote-136)མི་བྱ། ཆུའི་ནང་དུ་བཤང་གཅི་དང་། མཆིལ་མ་དང་། སྣབས་དང་། སྐྱུགས་པ་དང་། རླུགས་པ་[༧༠ན]མི་དོར་རོ། །རྩྭ་[[117]](#footnote-137)སྔོན་པོ་ལ་དེ་དག་མི་དོར་རོ། །གནོད་པ་མ་བྱུང་བར་ཤིང་ལ་མི་གང་ལས་འཐོར་མི་འཛེག་པར་བསླབ་པར་བྱའོ། །དེ་ལྟ་བུའི་བསླབ་པའི་གནས་ཉིས་བརྒྱ་ལྔ་བཅུ་རྩ་གསུམ་ལྷག་པ་[[118]](#footnote-138)འདི་དག་བསྲུངས་ཤིང་མ་འདས་ན་དེའི་འབྲས་བུ་ནི་གང་། ཕན་ཡོན་ནི་ཅི་ཡོད། གང་གིས་མ་བསྲུངས་ཤིང་འདས་པ་དེ་དག་གི་རྣམ་པར་སྨིན་པ་ནི་གང་ཡིན་ཉེས་དམིགས་ནི་ཅི་ཡོད་ཅེ་ན། དེ་ལ་གང་བསྲུངས་པ་[[119]](#footnote-139)དེ་ནི་ཚངས་པ་[[120]](#footnote-140)མཚུངས་པར་སྤྱོད་པ་མཁས་པ་[[121]](#footnote-141)རྣམས་ཀྱིས་རབ་ཏུ་བསྔགས་པར་འགྱུར། འཆི་བའི་དུས་བྱེད་པའི་ཚེ་འགྱོད་པ་མེད་པར་འགྱུར་རོ། །དེ་ལ་ཕས་ཕམ་པར་འགྱུར་བ་བསྲུངས་[[122]](#footnote-142)ན། ལུས་ཞིག་པའི་འོག་ཏུ་གཞན་འཕྲུལ་[[123]](#footnote-143)དབང་བྱེད་ཀྱི་ལྷ་རྣམས་དང་སྐལ་བ་མཉམ་པར་སྐྱེ་བར་འགྱུར་རོ། །དགེ་འདུན་ལྷག་མ་བསྲུངས་ན་[[124]](#footnote-144)ལུས་ཞིག་པའི་འོག་ཏུ་འཕྲུལ་དགའི་ལྷ་རྣམས་དང་སྐལ་བ་མཉམ་པར་སྐྱེ་བར་འགྱུར་རོ། །དེ་ལ་ལྟུང་བ་སྦོམ་པོ་བསྲུངས་ན་ལུས་ཞིག་པའི་འོག་ཏུ་དགའ་ལྡན་གྱི་ལྷ་རྣམས་དང་སྐལ་བ་མཉམ་པར་སྐྱེ་བར་འགྱུར་རོ། །ལྟུང་བྱེད་བསྲུངས་[[125]](#footnote-145)ན་འཐབ་བྲལ་དུ་སྐྱེའོ། །སོ་སོར་བཤགས་པ་བསྲུངས་པས་ནི་སུམ་ཅུ་རྩ་གསུམ་པའོ། །བསླབ་པའི་ཆོས་བསྲུངས་པས་ནི་རྒྱལ་ཆེན་བཞིའི་རིགས་ཀྱི་ལྷར་སྐྱེའོ། །གལ་ཏེ་ཡང་དག་པར་བསྟེན་ན་ནི་མྱ་ངན་ལས་འདས་སོ། །དེ་ལ་[[126]](#footnote-146)དེ་དག་མ་བསྲུངས་པས་ནི། ཚངས་པ་མཚུངས་པར་སྤྱོད་པ་རྣམས་ཀྱིས་སྨད་པར་འགྱུར། འགྱོད་པ་དང་བཅས་པས་འཆི་བའི་དུས་བྱེད་པར་འགྱུར་རོ། །ཕས་ཕམ་པར་འགྱུར་བ་ལས་འདས་པས་ནི། ཚ་བའི་དམྱལ་བ་ཆེན་པོར་སྐྱེ་བར་འགྱུར་རོ། །ལྷག་མའི་ཆོས་ལས་འདས་པས་ནི་ངུ་འབོད་ཆེན་པོར་རོ། །ལྟུང་བ་སྦོམ་པོ་ལས་འདས་པས་ནི་ངུ་འབོད་དུའོ། །ལྟུང་བྱེད་ལས་འདས་པས་ནི་བསྡུས་འཇོམས་སུའོ། །སོ་སོར་བཤགས་པ་ལས་འདས་པས་ནི་ཐིག་ནག་ཏུའོ། །བསླབ་པའི་ཆོས་ལས་འདས་པས་ནི་ཡང་སོས་སུ་སྐྱེའོ། །མ་ངེས་པ་ནི་གཉིས་ཏེ། དབེན་པ་སྐྱབས་ཡོད་འདུག་པའོ། །རྩོད་པ་ཞི་བར་བྱེད་པའི་ཆོས་དུ་ཡོད་ཅེ་ན། རྩོད་པ་ཞི་བར་བྱེད་པའི་[[127]](#footnote-147)ཆོས་ནི་བདུན་ཏེ། མངོན་སུམ་དྲན་པ་མ་མྱོས་དང་། །དེ་བཞིན་གང་མང་ངོ་བོ་ཉིད། །རྩྭ་[[128]](#footnote-148)རྣམས་བཀྲམ་པ་ལྟ་བུ་དང་། །ཁས་བླང་བར་ཡང་བྱ་བའོ། །ཡིད་བརྟན་པར་བྱ་བ་དུ་ཡོད་ཅེ་ན། ལྔ་སྟེ། ལྔ་གང་དག་ཅེ་ན། ཆུ་ཚགས་[[129]](#footnote-149)ཡིད་བརྟན་པ་དང་། བཀོད་མ་ཡིད་བརྟན་པ་[[130]](#footnote-150)དང་། ཡིད་ཆེས་པས་ཡིད་བརྟན་པ་དང་། དགེ་སློང་ཡིད་བརྟན་པ་དང་། དགེ་འདུན་ཡིད་བརྟན་པའོ། །[[131]](#footnote-151)ཡོངས་སུ་ལོངས་སྤྱོད་པ་དུ་ཡོད་ཅེ་ན[[132]](#footnote-152)། བཞི་སྟེ། བཞི་པོ་གང་དག་ཅེ་ན། བདག་པོ་ཡོངས་སུ་ལོངས་སྤྱོད་པ་དང་། བྱིན་པ་ལེན་པ་[[133]](#footnote-153)ཡོངས་སུ་ལོངས་སྤྱོད་པ་དང་། རྗེས་སུ་གནང་བ་ཡོངས་སུ་ལོངས་སྤྱོད་པ་དང་། སྦྱིན་པོ་ཡོངས་སུ་ལོངས་སྤྱོད་པ་དང་། མི་སྤྱོད་པའི་[[134]](#footnote-154)ཡོངས་སུ་ལོངས་སྤྱོད་པའི་[[135]](#footnote-155)ལྔ་པའོ། །[[136]](#footnote-156)ཡང་སྨྲས་པ། མི་སློབ་པ་ནི་བདག་པོར་བཤད། །སློབ་པ་ལེན་པ་སྤྱོད་པ་ཡིན། །བསམ་གཏན་ཀློག་དང་ལྡན་པ་ནི། །གཟི་བརྗིད་ལྡན་པས་རྗེས་གནང་བརྗོད། །སྐྱིན་པོ་སྤྱོད་པ་ལྷག་མ་སྟེ། །ལེ་ལོས་ཉམས་པའི་བདག་ཉིད་ཡིན། །གཙུག་ལག་ཁང་སོགས་ལོངས་སྤྱོད་ལ། །ཚུལ་འཆལ་རྣམས་ཀྱིས་[[137]](#footnote-157)སྤྱོད་པ་བཀག །གསོ་སྦྱོང་དུ་ཡོད། ཉི་ཤུ་རྩ་བཞི་སྟེ། དགུན་ཟླ་འབྲིང་པོ་དང་། དཔྱིད་ཟླ་ར་བ་དང་། ཐ་ཆུངས་དང་། དབྱར་ཟླ་འབྲིང་པོ་དང་། སྟོན་ཟླ་ར་བ་དང་། ཐ་ཆུངས་རྣམས་ཀྱི་[[138]](#footnote-158)མར་ངོའི་གསོ་སྦྱོང་ནི་བཅུ་བཞི་པའོ། །ལྷག་མ་རྣམས་ནི་བཅོ་ལྔ་པའོ། །དགེ་སློང་དང་པོའི་ལོ་དྲི་བ་རྫོགས་སོ།། །།དཔལ་ར་སའི་གཙུག་ལག་ཁང་གི་འོད་མཆོག་དངོས་གྲུབ་གཙུག་ལག་ཁང་དུ། རྒྱ་གར་གྱི་མཁན་པོ་དཱི་པཾ་ཀ་ར་ཤྲཱི་ཛྙཱ་ན་དང་། ལོ་ཙཱ་བ་[[139]](#footnote-159)དགེ་སློང་ཚུལ་ཁྲིམས་རྒྱལ་བས་བསྒྱུར་ཅིང་ཞུས་ཏེ་གཏན་ལ་ཕབ་པ[[140]](#footnote-160)

1. བྷི་པར་ཤ། སྣར་ཐང་། པེ་ཅིན། [↑](#footnote-ref-21)
2. བགྱི། སྣར་ཐང་། པེ་ཅིན། [↑](#footnote-ref-22)
3. ཀྱིས། སྣར་ཐང་། པེ་ཅིན། [↑](#footnote-ref-23)
4. བགྱི། གཎྜེའི། སྣར་ཐང་། པེ་ཅིན། [↑](#footnote-ref-24)
5. བགྱི། སྣར་ཐང་། པེ་ཅིན། [↑](#footnote-ref-25)
6. སོ། སྣར་ཐང་། པེ་ཅིན། [↑](#footnote-ref-26)
7. མི་དགེ་བའི། སྣར་ཐང་། མི་ཉལ་བར་དགེའི། པེ་ཅིན། [↑](#footnote-ref-27)
8. བགྱི། སྣར་ཐང་། པེ་ཅིན། [↑](#footnote-ref-28)
9. ཞུ། གཎྜེའི། པེ་ཅིན། ཞུས། གཎྜེའི། སྣར་ཐང་། [↑](#footnote-ref-29)
10. སོ་གའི། སྣར་ཐང་། པེ་ཅིན། [↑](#footnote-ref-30)
11. བྱི། སྣར་ཐང་། [↑](#footnote-ref-31)
12. རྒུན། སྣར་ཐང་། པེ་ཅིན། [↑](#footnote-ref-32)
13. སོ་ག། སྣར་ཐང་། པེ་ཅིན། [↑](#footnote-ref-33)
14. རྒུན་གྱི་དུས་ཚོད། སྣར་ཐང་། པེ་ཅིན། [↑](#footnote-ref-34)
15. རྒུན། སྣར་ཐང་། པེ་ཅིན། [↑](#footnote-ref-35)
16. རྒུན། སྣར་ཐང་། པེ་ཅིན། [↑](#footnote-ref-36)
17. རྒུན། སྣར་ཐང་། པེ་ཅིན། [↑](#footnote-ref-37)
18. སོ་གའི། སྣར་ཐང་། པེ་ཅིན། [↑](#footnote-ref-38)
19. གྱིས། སྣར་ཐང་། པེ་ཅིན། [↑](#footnote-ref-39)
20. ཆུང་ངོ། སྣར་ཐང་། པེ་ཅིན། [↑](#footnote-ref-40)
21. ཆུང་ངོ། སྣར་ཐང་། པེ་ཅིན། [↑](#footnote-ref-41)
22. ཟླ་བ། སྣར་ཐང་། [↑](#footnote-ref-42)
23. བཞི་པོ། སྣར་ཐང་། པེ་ཅིན། [↑](#footnote-ref-43)
24. ཀྱི། སྣར་ཐང་། པེ་ཅིན། [↑](#footnote-ref-44)
25. །\_། ཞེས་པར་མ་གཞན་ནང་མེད། [↑](#footnote-ref-45)
26. །་བཞིའོ། །བཞི་པོ་གང་དག་ཅེ་ན། སྣར་ཐང་། པེ་ཅིན། [↑](#footnote-ref-46)
27. །\_། ཞེས་པར་མ་གཞན་ནང་མེད། [↑](#footnote-ref-47)
28. གང་དེ་དག། སྣར་ཐང་། པེ་ཅིན། [↑](#footnote-ref-48)
29. གིས། སྣར་ཐང་། པེ་ཅིན། [↑](#footnote-ref-49)
30. སྡེ། སྣར་ཐང་། པེ་ཅིན། [↑](#footnote-ref-50)
31. བརྟགས་པར། ཅོ་ནེ། [↑](#footnote-ref-51)
32. །\_། ཞེས་པར་མ་གཞན་ནང་མེད། [↑](#footnote-ref-52)
33. བསྐུར་བའི། སྣར་ཐང་། པེ་ཅིན། [↑](#footnote-ref-53)
34. གནས་།། །།ཤཱཀྱ་སེངྒེའི་བསྟན་པ་ནི། །དེ་ལྟར་བྱེ་བྲག་བཅོ་བརྒྱད་དུ། སྣར་ཐང་། པེ་ཅིན། [↑](#footnote-ref-54)
35. ཉེས་པ། སྣར་ཐང་། པེ་ཅིན། [↑](#footnote-ref-55)
36. །\_། ཞེས་པར་མ་གཞན་ནང་མེད། [↑](#footnote-ref-56)
37. བཞི། སྣར་ཐང་། པེ་ཅིན། [↑](#footnote-ref-57)
38. བསྐུས། སྣར་ཐང་། པེ་ཅིན། [↑](#footnote-ref-58)
39. །\_། ཞེས་པར་མ་གཞན་ནང་མེད། [↑](#footnote-ref-59)
40. འགྱུར་བའི། སྣར་ཐང་། པེ་ཅིན། [↑](#footnote-ref-60)
41. གཞད་གྱི། པེ་ཅིན། གཞན་གྱིས། སྣར་ཐང་། [↑](#footnote-ref-61)
42. མེའི། པེ་ཅིན། [↑](#footnote-ref-62)
43. མར། སྣར་ཐང་། པེ་ཅིན། [↑](#footnote-ref-63)
44. །\_། ཞེས་པར་མ་གཞན་ནང་མེད། [↑](#footnote-ref-64)
45. བརྡེག། སྣར་ཐང་། པེ་ཅིན། [↑](#footnote-ref-65)
46. །\_། ཞེས་པར་མ་གཞན་ནང་མེད། [↑](#footnote-ref-66)
47. བརྩིགས་པ། སྣར་ཐང་། པེ་ཅིན། [↑](#footnote-ref-67)
48. བརྩིགས་པ། སྣར་ཐང་། པེ་ཅིན། [↑](#footnote-ref-68)
49. ཕྱོགས་སུ། སྣར་ཐང་། པེ་ཅིན། [↑](#footnote-ref-69)
50. འབའ་ཤིག། སྣར་ཐང་། པེ་ཅིན། [↑](#footnote-ref-70)
51. བྲལ། པེ་ཅིན། [↑](#footnote-ref-71)
52. འབའ་ཤིག། སྣར་ཐང་། པེ་ཅིན། [↑](#footnote-ref-72)
53. ཀླན་པ། སྣར་ཐང་། པེ་ཅིན། [↑](#footnote-ref-73)
54. ལྷག་པར། ཅོ་ནེ། [↑](#footnote-ref-74)
55. ཆེན། སྣར་ཐང་། པེ་ཅིན། [↑](#footnote-ref-75)
56. དཀྲུག་པ། སྣར་ཐང་། པེ་ཅིན། [↑](#footnote-ref-76)
57. ལ། ཞེས་པར་མ་གཞན་ནང་མེད། [↑](#footnote-ref-77)
58. ཅིག་པ། ཅོ་ནེ། [↑](#footnote-ref-78)
59. སྲོག། པེ་ཅིན། སྲོག་ཆག། སྣར་ཐང་། [↑](#footnote-ref-79)
60. ཉལ་ས་བ། སྣར་ཐང་། [↑](#footnote-ref-80)
61. སྒོག་པ། སྣར་ཐང་། པེ་ཅིན། [↑](#footnote-ref-81)
62. རྡེད། སྣར་ཐང་། པེ་ཅིན། [↑](#footnote-ref-82)
63. བསྐུར་བ། སྣར་ཐང་། [↑](#footnote-ref-83)
64. ཟློགས་པ། སྣར་ཐང་། [↑](#footnote-ref-84)
65. འགོ་བ། སྣར་ཐང་། པེ་ཅིན། [↑](#footnote-ref-85)
66. ཞེས་བྱ་བྱའོ། སྣར་ཐང་། པེ་ཅིན། [↑](#footnote-ref-86)
67. དུ། ཞེས་པར་མ་གཞན་ནང་མེད། [↑](#footnote-ref-87)
68. དག། ཞེས་པར་མ་གཞན་ནང་མེད། [↑](#footnote-ref-88)
69. ལྟ། སྣར་ཐང་། པེ་ཅིན། [↑](#footnote-ref-89)
70. རྒོན་པ། སྣར་ཐང་། པེ་ཅིན། [↑](#footnote-ref-90)
71. སྟེ། ཅོ་ནེ། [↑](#footnote-ref-91)
72. ཡིན་པའི། སྣར་ཐང་། [↑](#footnote-ref-92)
73. གཡེང་བ། སྣར་ཐང་། པེ་ཅིན། [↑](#footnote-ref-93)
74. བརྫི་བ། སྣར་ཐང་། པེ་ཅིན། [↑](#footnote-ref-94)
75. ལ། སྣར་ཐང་། པེ་ཅིན། [↑](#footnote-ref-95)
76. བཀུར། ཅོ་ནེ། [↑](#footnote-ref-96)
77. སྐྱོག་པ། ཅོ་ནེ། [↑](#footnote-ref-97)
78. བགོ། སྣར་ཐང་། [↑](#footnote-ref-98)
79. བྱ་བའི། སྣར་ཐང་། [↑](#footnote-ref-99)
80. བརྩེག་པ། སྣར་ཐང་། པེ་ཅིན། [↑](#footnote-ref-100)
81. གདང་བ། སྣར་ཐང་། པེ་ཅིན། [↑](#footnote-ref-101)
82. འདོམས། སྣར་ཐང་། པེ་ཅིན། [↑](#footnote-ref-102)
83. ནི། ཞེས་པར་མ་གཞན་ནང་མེད། [↑](#footnote-ref-103)
84. བརླབ་པའོ། པེ་ཅིན། [↑](#footnote-ref-104)
85. ལྟ་བ། སྣར་ཐང་། པེ་ཅིན། [↑](#footnote-ref-105)
86. གདབ་པ། སྣར་ཐང་། པེ་ཅིན། [↑](#footnote-ref-106)
87. བཅས་པའི། སྣར་ཐང་། པེ་ཅིན། [↑](#footnote-ref-107)
88. བཟུང་བར་བྱའོ། སྣར་ཐང་། པེ་ཅིན། [↑](#footnote-ref-108)
89. བརླབ་པ། པེ་ཅིན། [↑](#footnote-ref-109)
90. ཁམས། སྣར་ཐང་། པེ་ཅིན། [↑](#footnote-ref-110)
91. བཟས་པར། སྣར་ཐང་། པེ་ཅིན། [↑](#footnote-ref-111)
92. གདང་བ། སྣར་ཐང་། པེ་ཅིན། [↑](#footnote-ref-112)
93. ཟ་བཟའ་བའོ། སྣར་ཐང་། པེ་ཅིན། [↑](#footnote-ref-113)
94. ལྔ། ཞེས་པར་མ་གཞན་ནང་མེད། [↑](#footnote-ref-114)
95. ཁུར་བ། སྣར་ཐང་། པེ་ཅིན། [↑](#footnote-ref-115)
96. རྐང། པེ་ཅིན། [↑](#footnote-ref-116)
97. བཅད་པར། སྣར་ཐང་། པེ་ཅིན། [↑](#footnote-ref-117)
98. སྡུག་པ། སྣར་ཐང་། པེ་ཅིན། [↑](#footnote-ref-118)
99. ཕྱོགས་པ། སྣར་ཐང་། པེ་ཅིན། [↑](#footnote-ref-119)
100. །\_། ཞེས་པར་མ་གཞན་ནང་མེད། [↑](#footnote-ref-120)
101. གྱིས། སྣར་ཐང་། པེ་ཅིན། [↑](#footnote-ref-121)
102. འབག་པས། སྣར་ཐང་། པེ་ཅིན། [↑](#footnote-ref-122)
103. བཟུང་བ། སྣར་ཐང་། པེ་ཅིན། [↑](#footnote-ref-123)
104. འབག་པས། སྣར་ཐང་། པེ་ཅིན། [↑](#footnote-ref-124)
105. །\_། ཞེས་པར་མ་གཞན་ནང་མེད། [↑](#footnote-ref-125)
106. གཟན་པོར། སྣར་ཐང་། [↑](#footnote-ref-126)
107. གཟར་པོར། སྣར་ཐང་། པེ་ཅིན། [↑](#footnote-ref-127)
108. །\_། ཞེས་པར་མ་གཞན་ནང་མེད། [↑](#footnote-ref-128)
109. བརླབ་པ། སྣར་ཐང་། [↑](#footnote-ref-129)
110. འཐོན་པོ། སྣར་ཐང་། པེ་ཅིན། [↑](#footnote-ref-130)
111. །\_། ཞེས་པར་མ་གཞན་ནང་མེད། [↑](#footnote-ref-131)
112. ཀྱིས། སྣར་ཐང་། པེ་ཅིན། [↑](#footnote-ref-132)
113. གཞོན་པ། པེ་ཅིན། [↑](#footnote-ref-133)
114. གཞོན་པའི། སྣར་ཐང་། པེ་ཅིན། [↑](#footnote-ref-134)
115. བསླབ་པར་པའོ། སྣར་ཐང་། པེ་ཅིན། [↑](#footnote-ref-135)
116. ཅི། སྣར་ཐང་། པེ་ཅིན། [↑](#footnote-ref-136)
117. རྩ། སྣར་ཐང་། པེ་ཅིན། [↑](#footnote-ref-137)
118. ལྷག་པར། ཅོ་ནེ། [↑](#footnote-ref-138)
119. བསྲུང་བ། སྣར་ཐང་། [↑](#footnote-ref-139)
120. ཚངས་པར། ཅོ་ནེ། [↑](#footnote-ref-140)
121. མཁན་པོ། སྣར་ཐང་། པེ་ཅིན། [↑](#footnote-ref-141)
122. བསྲུང། སྣར་ཐང་། པེ་ཅིན། [↑](#footnote-ref-142)
123. འཁྲུལ། པེ་ཅིན། [↑](#footnote-ref-143)
124. ནས། སྣར་ཐང་། པེ་ཅིན། [↑](#footnote-ref-144)
125. བསྲུང། སྣར་ཐང་། པེ་ཅིན། [↑](#footnote-ref-145)
126. དེ་པའོ། སྣར་ཐང་། པེ་ཅིན། [↑](#footnote-ref-146)
127. བྱ་བའི། སྣར་ཐང་། པེ་ཅིན། [↑](#footnote-ref-147)
128. རྩ། སྣར་ཐང་། པེ་ཅིན། [↑](#footnote-ref-148)
129. ཚུགས། སྣར་ཐང་། པེ་ཅིན། [↑](#footnote-ref-149)
130. བརྟན་མ། པེ་ཅིན། [↑](#footnote-ref-150)
131. །\_། ཞེས་པར་མ་གཞན་ནང་མེད། [↑](#footnote-ref-151)
132. ཞེ་ན། སྣར་ཐང་། པེ་ཅིན། [↑](#footnote-ref-152)
133. ལེན་པ། ཞེས་པར་མ་གཞན་ནང་མེད། [↑](#footnote-ref-153)
134. སྤྱད་པའི། སྣར་ཐང་། [↑](#footnote-ref-154)
135. ནི། སྣར་ཐང་། པེ་ཅིན། [↑](#footnote-ref-155)
136. །\_། ཞེས་པར་མ་གཞན་ནང་མེད། [↑](#footnote-ref-156)
137. ཀྱི། སྣར་ཐང་། པེ་ཅིན། [↑](#footnote-ref-157)
138. ནི། སྣར་ཐང་། པེ་ཅིན། [↑](#footnote-ref-158)
139. ལོ་ལོཙྪ་བ། སྣར་ཐང་། པེ་ཅིན། [↑](#footnote-ref-159)
140. །།་ཤཱཀྱའི་རྒྱལ་པོ་ལ་ན་མོ། སྣར་ཐང་། །།་ཤཱཀྱའི་རྒྱལ་པོ་ལ་ན་མོ།། །།དགེའོ།། །།སརྦ་མངྒལཾ། པེ་ཅིན། [↑](#footnote-ref-160)