[འདུལ་བ། སུ། ༡༤༡ན]༄༅༅། །རྒྱ་གར་སྐད་དུ། ས་མ་ཡ་བྷེ་དོ་བྻཱུཧ་ཙ་ཀྲཾ[[1]](#footnote-21) །བོད་སྐད་དུ། གཞུང་ལུགས་ཀྱི་བྱེ་བྲག་བཀོད་པའི་འཁོར་ལོ། །ཐམས་ཅད་མཁྱེན་པ་ལ་ཕྱག་འཚལ་ལོ། །རྫོགས་པའི་སངས་རྒྱས་མྱ་ངན་འདས། །ལོ་བརྒྱ་རྫོགས་པར་ཚང་[[2]](#footnote-22)ནས་སུ། །བསྟན་པ་ལ་ནི་གནོད་བགྱིད་པ[[3]](#footnote-23)། །གྱེས་པ་ཇི་ལྟར་བྱུང་བ་བཞིན། །སྡེ་པ་རྣམས་ནི་ཕན་ཚུན་དུ། །བློ་གྲོས་ཐ་དད་བྱུང་བ་བཞིན། །སྐྱོང་བར་[[4]](#footnote-24)བྱེད་པ་དེ་རྣམས་ནི། །བདག་ལ་ཡོད་པ་བརྟེན་[[5]](#footnote-25)ནས་བཤད། །དེ་ཚེ་དབྱིག་བཤེས་བློ་ལྡན་པ། །ཤཱཀྱའི་དགེ་སློང་བློ་ཆེན་པོ། །བྱང་ཆུབ་སེམས་དཔའ་བློ་གྲོས་ཆེ། །ཁྱད་པར་སེམས་ལ་བརྟག་བྱ་སྟེ། །འཇིག་རྟེན་ལྟ་བ་སྣ་ཚོགས་ཀྱིས། །རྣམ་པར་གཡེངས་ལ་ཀུན་བརྟགས་ཤིང[[6]](#footnote-26) །།ཐུབ་པའི་བཀའ་ནི་གྱེས་པ་བཞིན། །[༡༤༡བ]གཞུང་ལུགས་དེ་དང་དེ་དག་བཤད། །འཕགས་པའི་བདེན་པའི་གཏམ་གྱི་གནས། །སངས་རྒྱས་བསྟན་པ་ཀུན་བསྟན་ནས། །རྡུལ་རྣམས་ལ་ནི་གསེར་བཞིན་དུ། །དེ་ཕྱིར་དེ་ལས་སྙིང་པོ་བླང[[7]](#footnote-27) །།འདི་སྐད་ཅེས་གྲག་[[8]](#footnote-28)སྟེ། སངས་རྒྱས་བཅོམ་ལྡན་འདས་ཡོངས་སུ་མྱ་ངན་ལས་འདས་ཤིང་རྒྱལ་བའི་ཉི་མ་ནུབ་ནས་ལོ་བརྒྱ་ལོན་ཏེ། དུས་ཅུང་ཟད་ཅིག་འདས་ནས་ཤིང་སྐྱ་ནར་གྱི་བུ་མེ་ཏོག་གི་གྲོང་[[9]](#footnote-29)བར་གྱི་རྟེན་མ་[[10]](#footnote-30)རྒྱལ་པོ་མྱ་ངན་མེད་གདུགས་གཅིག་པའི་ས་སྐྱོང་ཞིང་རྒྱལ་སྲིད་མཛད་པའི་དགེ་འདུན་ཕལ་ཆེན་པ་གྱེས་པ་བྱུང་སྟེ། འདི་ལྟ་སྟེ། གཞན་གྱིས་ཉེ་བར་བསྒྲུབ་པ་དང་། མི་ཤེས་པ་དང་། སོམ་ཉི་དང་། གཞན་གྱིས་[[11]](#footnote-31)རྣམ་པར་སྤྱོད་པ་དང་། ལམ་སྒྲ་འབྱིན་པ་དང་བཅས་པ་འདི་ནི། སངས་རྒྱས་ཀྱི་དང་བཅས་པ་འདི་ནི་སངས་རྒྱས་ཀྱི་བསྟན་པ་[[12]](#footnote-32)ཡིན་ནོ་ཞེས་[[13]](#footnote-33)གནས་ལྔ་རྗེས་སུ་བརྗོད་ཅིང་རྗེས་སུ་སྒྲོགས་པར་གནས་བརྟན་[[14]](#footnote-34)གླུ་དང་། ཤར་ཕྱོགས་པ་དང་། མོང་དུ་ཐོས་པ་[[15]](#footnote-35)བྱུང་བར་གྱུར་[[16]](#footnote-36)ཏོ། །གནས་ལྔ་པོ་དེ་དག་པར་རྗེས་སུ་བརྗོད་ཅིང་རྗེས་སུ་བསྒྲགས་ནས་ཀྱང་དགེ་འདུན་ཕལ་ཆེན་པོའི་[[17]](#footnote-37)སྡེ་དང་། གནས་བརྟན་པའི་སྡེ་ཞེས་བྱ་བ་སྡེ་པ་གཉིས་རྣམ་པར་གཞག་[[18]](#footnote-38)གོ། །ལོ་བརྒྱ་དེ་ཉིད་[[19]](#footnote-39)ལ་གནས་པའི་ཚེ་སྡེ་པ་དགེ་འདུན་ཕལ་ཆེན་པོའི་[[20]](#footnote-40)སྡེ་ལས་ཐ་སྙད་[[21]](#footnote-41)གཅིག་པའི་སྡེ་དང་། འཇིག་རྟེན་འདས་སྨྲའི་སྡེ་དང་། བྱ་གག་རིས་ཀྱི་སྡེ་ཞེས་བྱ་བ་སྡེ་པ་གཞན་དག་ཀྱང་རྣམ་པར་བཀོད་དོ། །ལོ་བརྒྱ་པ་དེ་ཉིད་ཀྱི་ཚེ་སྡེ་པ་དགེ་འདུན་ཕལ་ཆེན་པའི་སྡེ་ལས་མང་དུ་ཐོས་པའི་སྡེ་པ་ཞེས་བྱ་བ་སྡེ་པ་གཞན་ཡང་རྣམ་པར་གཞག་[[22]](#footnote-42)གོ། །ལོ་བརྒྱ་པ་དེ་ཉིད་ཀྱི་ཚེ། སྡེ་པ་དགེ་འདུན་ཕལ་ཆེན་པོའི་[[23]](#footnote-43)སྡེ་ལས་བཏགས་པར་[[24]](#footnote-44)སྨྲ་བའི་སྡེ་ཞེས་བྱ་བ་སྡེ་པ་གཞན་ཡང་རྣམ་པར་གཞག་[[25]](#footnote-45)གོ། །ལོ་ཉིས་བརྒྱ་པ་ལ་གནས་པའི་ཚེ་ཀུན་དུ་རྒྱུ་ལྷ་ཆེན་པོ་ཞེས་བྱ་བ་རབ་ཏུ་བྱུང་སྟེ་མཆོད་རྟེན་གྱི་རི་ལ་གནས་པས་དགེ་འདུན་ཕལ་ཆེན་པོའི་[[26]](#footnote-46)ལུགས་ལྔ་བོ་དེ་དག་ཡང་དག་པར་རྗེས་སུ་བརྗོད་ཅིང་། ཡང་དག་པར་རྗེས་སུ་བསྒྲགས་[[27]](#footnote-47)ནས་མཆོད་རྟེན་[༡༤༢ན]པའི་སྡེ་དང་། ནུབ་ཀྱི་རི་བོའི་སྡེ་དང་། བྱང་གི་རི་བོའི་སྡེ་ཞེས་བྱ་བ་སྡེ་པ་གསུམ་རྣམ་པར་[[28]](#footnote-48)བཀོད་དོ། །དེ་ལྟར་ན་དགེ་འདུན་ཕལ་ཆེན་པའི་སྡེ་པ་དེ་ནི་དགེ་འདུན་ཕལ་ཆེན་པའི་[[29]](#footnote-49)སྡེ་དང་། ཐ་སྙད་གཅིག་པའི་སྡེ་དང་། འཇིག་རྟེན་[[30]](#footnote-50)འདས་སྨྲའི་སྡེ་དང་། བྱ་གག་རིས་ཀྱི་སྡེ་དང་། མང་དུ་ཐོས་པའི་སྡེ་དང་། བཏགས་པར་སྨྲ་བའི་སྡེ་དང་། མཆོད་རྟེན་པའི་སྡེ་དང་། ནུབ་ཀྱི་རི་བོའི་སྡེ་དང་། ཞེས་བྱ་བ་སྡེ་པ་[[31]](#footnote-51)བཞི་དང་། རྣམ་པ་ལྔར་རྣམ་པར་བཀོད་དོ། །སྡེ་པ་གནས་བརྟན་པའི་སྡེ་དང་དུས་ཅུང་ཟད་ཅིག་རྗེས་སུ་ཞུགས་ནས་ལོ་སུམ་བརྒྱ་པ་[[32]](#footnote-52)ལ་གནས་པའི་ཚེ། རྩོད་པ་འགའ་ཞིག་གི་ཕྱིར་ཐམས་ཅད་ཡོད་པར་སྨྲ་བའི་གང་དག་རྒྱུར་སྨྲ་བའི་སྡེ་ཞེས་བྱ་བ་དང་། སྔོན་གནས་བརྟན་པའི་སྡེ་གང་དག་གངས་[[33]](#footnote-53)རི་བའི་སྡེ་ཞེས་བྱ་བ་སྡེ་པ་གཉིས་རྣམ་པར་གཞག་[[34]](#footnote-54)གོ། །ལོ་སུམ་བརྒྱ་པ་དེ་ཉིད་ཀྱི་ཚེ་སྡེ་པ་[[35]](#footnote-55)ཐམས་ཅད་ཡོད་པར་སྨྲ་བའི་སྡེ་ལས་གནས་མའི་[[36]](#footnote-56)བུའི་སྡེ་ཞེས་བྱ་བ་སྡེ་པ་གཞན་རྣམ་པར་གཞག་[[37]](#footnote-57)གོ། །ལོ་བརྒྱ་པ་དེ་ཉིད་ལ་གནས་པའི་ཚེ། སྡེ་པ་གནས་མ་བུའི་སྡེ་ལས་ཆོས་མཆོག་པའི་སྡེ་དང་། བཟང་པོའི་[[38]](#footnote-58)བུའི་སྡེ་དང་། ཀུན་གྱིས་བཀུར་བའི་སྡེ་དང་། གྲོང་ཁྱེར་དྲུག་པའི་[[39]](#footnote-59)སྡེ་དང་ཞེས་བྱ་བ་སྡེ་པ་གཞན་དག་རྣམ་པར་བཀོད་དོ། །ལོ་བརྒྱ་པ་དེ་ཉིད་ལ་གནས་པའི་ཚེ། སྡེ་པ་ཐམས་ཅད་ཡོད་པར་སྨྲ་བའི་སྡེ་[[40]](#footnote-60)ལས་ས་སྟོན་གྱི་སྡེ་དང་ཞེས་བྱ་བ་སྡེ་པ་གཞན་དག་རྣམ་པར་གཞག་[[41]](#footnote-61)གོ། །ལོ་བརྒྱ་པ་དེ་ཉིད་ལ་གནས་པའི་ཚེ། སྡེ་པ་ས་སྟོན་པའི་སྡེ་ལས་དེ་དག་ལས་སློབ་དཔོན་མཽད་གལ་[[42]](#footnote-62)ཡིན་པར་སྟོན་པས། ཆོས་སྲུང་སྡེ་ཞེས་བྱ་བ་སྡེ་པ་གཞན་རྣམ་པར་གཞག་[[43]](#footnote-63)གོ། །ལོ་བརྒྱ་པ་དེ་ཉིད་ལ་གནས་པའི་ཚེ། སྡེ་པ་ཐམས་ཅད་ཡོད་པར་སྨྲ་བའི་སྡེ་ལས་ལ་ལར་འོད་སྲུངས་ཀྱི་[[44]](#footnote-64)སྡེ་ཞེས་བྱ་བ་བྱུང་སྟེ། ལོ་བཟང་བའི་སྡེ་ཞེས་བྱ་བ་སྡེ་པ་གཞན་རྣམ་པར་གཞག་[[45]](#footnote-65)གོ། །ཡང་ལོ་བཞི་བརྒྱ་ལ་གནས་པའི་ཚེ། སྡེ་པ་ཐམས་ཅད་ཡོད་པར་སྨྲ་བའི་སྡེ་ལས། དེ་དག་སློབ་དཔོན་ཆོས་མཆོག་ཡིན་པར་སྟོན་པས་ལ་ལར་མདོ་སྡེ་སྨྲ་བའི་སྡེ་ཞེས་བྱ་བ་སྟེ། [༡༤༢བ]འཕོ་བར་སྨྲ་བའི་སྡེ་ཞེས་བྱ་བ་སྡེ་པ་གཞན་རྣམ་པར་གཞག་[[46]](#footnote-66)གོ། །དེ་ལྟར་གནས་བརྟན་པའི་[[47]](#footnote-67)སྡེ་ཞེས་བྱ་བའི་སྡེ་པ་དེ་ནི་ཐམས་ཅད་ཡོད་པར་སྨྲ་བའི་སྡེ་དང་། གངས་རི་པའི་སྡེ་དང་། གནས་མ་བུའི་སྡེ་དང་། ཆོས་མཆོག་པའི་སྡེ་དང་། བཟང་པོའི་བུའི་སྡེ་དང་། ཀུན་གྱིས་བཀུར་བའི་སྡེ་དང་། གྲོང་ཁྱེར་དྲུག་པའི་སྡེ་དང་། ས་སྟོན་པའི་སྡེ་དང་། ཆོས་སྲུང་[[48]](#footnote-68)སྡེ་དང་། འོད་སྲུངས་ཀྱི་[[49]](#footnote-69)སྡེ་དང་། འཕོ་བར་སྨྲ་བའི་སྡེ་ཞེས་བྱ་བ་རྣམ་པ་བཅུ་གཅིག་ཏུ་རབ་ཏུ་རྣམ་པར་གཞག་[[50]](#footnote-70)གོ། །དེ་དག་གི་གཞིའི་གཞུང་ལུགས་དང་། བར་གྱི་གཞུང་ལུགས་རྣམས་རྣམ་པར་བཤད་པར་བྱའོ། །དེ་ལ་དགེ་འདུན་ཕལ་ཆེན་པོའི་[[51]](#footnote-71)སྡེ་ཞེས་བྱ་བ་ཐ་སྙད་གཅིག་པའི་[[52]](#footnote-72)སྡེ་དང་། འཇིག་རྟེན་འདས་སྨྲའི་སྡེ་དང་། བྱ་གག་རིས་ཀྱི་སྡེ་ཞེས་བྱ་བ་རྣམས་ཀྱི་གཞིའི་གཞུང་དག་ཡོད་དེ། དེ་དག་སངས་རྒྱས་བཅོམ་ལྡན་འདས་འཇིག་རྟེན་ཐམས་ཅད་ལས་འདས་པའི་དེ་བཞིན་གཤེགས་པའི་ཆོས་མི་མངའོ། །དེ་བཞིན་གཤེགས་པའི་གསུང་ཐམས་ཅད་ནི་ཆོས་ཀྱི་འཁོར་ལོ་རྗེས་སུ་བསྐོར་བའོ། །ཐམས་ཅད་རྫས་སུ་མངོན་པར་གསུངས་པའོ[[53]](#footnote-73)། །ཐམས་ཅད་དོན་ཅི་ལྟ་བ་བཞིན་ཉིད་དུ་གསུངས་པ་ཉིད་དོ། །དེ་བཞིན་གཤེགས་པ་ཉིད་ལ་གཟུགས་[[54]](#footnote-74)ཀྱི་མཐའ་མི་མངའོ། །སངས་རྒྱས་བཅོམ་ལྡན་འདས་རྣམས་གྱི་མཐུ་མཐའ་ཡས་པའོ། །སྐུ་ཚེ་དཔག་ཏུ་མེད་པའོ། །རབ་ཏུ་དད་པར་མཛད་པའོ། །ཆོག་པར་མི་འཛིན་པའོ། །མནལ་བར་ཡང་མི་མཛད་དོ། །ཞུས་[[55]](#footnote-75)ན་དགོངས་པར་ཡང་མཛད་དོ། །མེད་ཅེས་ཀྱང་མི་[[56]](#footnote-76)གསུང་སྟེ། རྟག་ཏུ་མཉམ་པར་གཞག་པ་[[57]](#footnote-77)ཉིད་ཀྱི་ཕྱིར་རོ། །འོན་ཀྱང་སེམས་ཅན་གྱི་ཚོགས་རྣམས་ལ་མིང་དང་ངེས་པའི་ཚིག་གིས་ཡང་དག་པར་གསུང་ངོ་། །སེམས་གཅིག་གིས་ཆོས་ཐམས་ཅད་རྣམ་པར་མཁྱེན་ཏོ། །སེམས་ཀྱི་སྐད་ཅིག་གཅིག་དང་མཚུངས་པར་ལྡན་པའི་ཤེས་རབ་ཀྱི་[[58]](#footnote-78)ཆོས་ཐམས་ཅད་ཡོངས་སུ་མཁྱེན་ཏོ། །རྟག་པར་རྒྱུན་དུ་ཡོངས་སུ་མྱ་ངན་ལས་འདས་པའི་བར་དུ་སངས་རྒྱས་བཅོམ་ལྡན་འདས་རྣམས་ཀྱིས་ཟད་པ་དང་མི་སྐྱེ་བའི་ཡེ་ཤེས་དག་རྗེས་སུ་འཇུག་གོ། །བྱང་ཆུབ་སེམས་དཔའ་རྣམས་ཡུམ་གྱི་ལྷུམས་སུ་ནུར་ནུར་པོ་དང་། མེར་མེར་པོ་དང་། ནར་ནར་པོ་དང་། གོར་གོར་བོའི་དངོས་པོ་ལེན་པར་མི་[[59]](#footnote-79)མཛད་དོ། །བྱང་ཆུབ་སེམས་དཔའ་རྣམས་གླང་པོ་ཆེར་གྱུར་[[60]](#footnote-80)ནས་ཡུམ་གྱི་ལྷུམས་སུ་འཇུག་གོ། །བྱང་ཆུབ་སེམས་དཔའ་རྣམས་ཡུམ་གྱི་ལྷུམས་བརྟོལ་ནས་འབྱུང་བར་མཛད་དོ། །བྱང་ཆུབ་སེམས་དཔའ་རྣམས་ལ་འདོད་པའི་འདུ་ཤེས་མི་འབྱུང་ངོ་། །གནོད་སེམས་ཀྱི་འདུ་ཤེས་མི་འབྱུང་ངོ་། །རྣམ་པར་འཚེ་བའི་འདུ་ཤེས་མི་འབྱུང་ངོ་། །བྱང་ཆུབ་སེམས་དཔའ་རྣམས་བཞེད་ན་[༡༤༣ན]སེམས་ཅན་ཡོངས་སུ་སྨིན་པར་བྱ་བའི་ཕྱིར་ངན་སོང་རྣམས་སུ་སྐྱེ་བར་མཛད་དོ། །མངོན་པར་རྟོགས་པའི་[[61]](#footnote-81)མཐའ་ལས་བྱུང་བའི་ཡེ་ཤེས་གཅིག་གིས་འཕགས་པའི་བདེན་པ་བཞི་མཚན་ཉིད་མི་འདྲ་བ་རྣམས་མཁྱེན་ཏོ། །རྣམ་པར་ཤེས་པའི་ཚོགས་ལྔས་ཀུན་དུ་འདོད་ཆགས་པ་དང་། འདོད་ཆགས་དང་བྲལ་བར་འགྱུར་རོ[[62]](#footnote-82)། །གཟུགས་དང་གཟུགས་མེད་པའི་ཁམས་རྣམ་པར་ཤེས་པའི་ཚོགས་དྲུག་དམིགས་སོ། །དབང་པོ་ལྔ་རིལ་པོ་ཤའི་མིག་གིས་གཟུགས་རིལ་པོ་རྣམས་མི་མཐོང་ངོ་ཞེས་བྱ་བ་ནས་ལུས་ཀྱི་རེག་པ་རྣམས་ལ་མི་རེག་གོ་ཞེས་བྱ་བའི་བར་དུའོ། །མཉམ་པར་གཞག་པའི་[[63]](#footnote-83)ཚིག་བརྗོད་པ་ཡོད་དོ། །སེམས་ལ་ཡང་ལུས་ཡོད་དོ། །ཡིད་ལ་བྱེད་པ་ལ་ཡང་ལུས་ཡོད་དོ། །ཆོས་བཞིན་དུ་བྱས་པ་རྣམས་ལ་སྐབས་མེད་དོ། །རྒྱུན་དུ་ཞུགས་པའི་སེམས་དང་སེམས་ལས་བྱུང་བ་རྣམས་ཀྱི་ངོ་བོ་ཉིད་ཤེས་སོ། །དགྲ་བཅོམ་པ་ལ་གཞན་ཉེ་བར་བསྒྲུབ་པ་[[64]](#footnote-84)དང་། གཞན་གྱིས་[[65]](#footnote-85)རྣམ་པར་སྤྱོད་པ་དང་། ལམ་སྒྲ་འབྱིན་པ་དང་བཅས་པའོ། །ལམ་ནི་[[66]](#footnote-86)སྡུག་བསྔལ་བྱེད་པའོ། །ཕན་གདགས་པ་[[67]](#footnote-87)ནི་སྡུག་བསྔལ་བརྗོད་པའོ། །སྡུག་བསྔལ་སྤངས་པའི་ཕྱིར་ཤེས་རབ་ཀྱི་སྦྱོར་བ་དང་། བདེ་བའི་ཡོ་བྱད་[[68]](#footnote-88)དོ། །བརྒྱད་པ་ཡུན་རིང་[[69]](#footnote-89)དུ་གནས་པར་ཡང་བྱེད་དོ་ཞེས་བྱ་བ་ནས་རིགས་ཀྱི་ཆོས་ཀྱི་བར་ལས་ཀྱང་ཡོངས་སུ་ཉམས་པར་འགྱུར་རོ་ཞེས་བརྗོད་པར་བྱའོ། །རྒྱུན་དུ་ཞུགས་པ་ནི་ཡོངས་སུ་ཉམས་པའི་ཆོས་ཅན་ནོ། །དགྲ་བཅོམ་པ་ནི་ཡོངས་སུ་མི་ཉམས་པའི་ཆོས་ཅན་ནོ། །འཇིག་རྟེན་པའི་ཡང་དག་པའི་ལྟ་བ་མེད་དོ། །འཇིག་རྟེན་པའི་དད་པའི་དབང་པོ་མེད་དོ། །ལུང་དུ་མི་སྟོན་པའི་ཆོས་རྣམས་མེད་དོ། །ཡང་དག་པ་ཉིད་སྐྱོན་མེད་པར་འཇུག་པས་ཀུན་དུ་སྦྱོར་བ་ཐམས་ཅད་མ་སྤངས་པར་བརྗོད་པར་བྱའོ། །རྒྱུན་དུ་ཞུགས་པ་ལ་ནི་མཚམས་མེད་པ་རྣམས་མ་གཏོགས་པར་སྡིག་པ་ཐམས་ཅད་བྱེད་དོ། །མདོ་སྡེ་ཐམས་ཅད་ངེས་པའི་དོན་ཡིན་ནོ། །སོ་སོར་བརྟགས་པའི་འགོག་པ་དང་། ནམ་མཁའ་དང་། ནམ་མཁའ་མཐའ་ཡས་སྐྱེ་མཆེད་[[70]](#footnote-90)དང་། རྣམ་ཤེས་མཐའ་ཡས་སྐྱེ་མཆེད་དང་། ཅི་ཡང་མེད་པའི་སྐྱེ་མཆེད་དང་། འདུ་ཤེས་མེད་འདུ་ཤེས་མེད་མིན་སྐྱེ་མཆེད་དང་། [༡༤༣བ]རྟེན་ཅིང་འབྲེལ་པར་འབྱུང་བ་རྣམས་དང་། གློ་བུར་དུ་འོངས་པའི་ཉེ་བའི་ཉོན་མོངས་པས། སེམས་རང་བཞིན་གྱིས་འོད་གསལ་བ་ནི་འདུས་མ་བྱས་ཀྱི་དངོས་པོ་དགུའོ། །བག་ལ་ཉལ་དག་[[71]](#footnote-91)ནི་སེམས་མ་ཡིན། སེམས་ལས་བྱུང་བ་མ་ཡིན་པར་བརྗོད་པར་བྱའོ། །དམིགས་པ་མེད་པར་བརྗོད་པར་བྱའོ། །བག་ལ་ཉལ་དག་གཞན་ལ་ཀུན་ནས་དཀྲིས་པ་དག་གཞན་ཡིན་པར་བརྗོད་པར་བྱའོ། །བག་ལ་[[72]](#footnote-92)ཉལ་རྣམས་ནི་སེམས་དང་མི་ལྡན་པ་ཡིན་པར་བརྗོད་པར་[[73]](#footnote-93)བྱའོ། །ཀུན་ནས་དཀྲིས་པ་དག་ནི་སེམས་དང་མཚུངས་པར་ལྡན་པ་དག་གོ། །འདས་པ་དང་། མ་འོངས་པ་མེད་དོ། །ཆོས་ཀྱི་སྐྱེ་མཆེད་ནི་ཤེས་པར་བྱ་བ་མ་ཡིན། རྣམ་པར་ཤེས་པར་[[74]](#footnote-94)བྱ་བ་མ་ཡིན་ནོ། །བར་མདོའི་སྲིད་པ་མེད་དོ། །རྒྱུན་དུ་ཞུགས་པ་ལ་ནི་བསམ་གཏན་ཐོབ་པ་[[75]](#footnote-95)ཡིན་ནོ་ཞེས་བྱ་བ་ཟེར་ཏེ་དེ་དག་ནི་གཞིའི་གཞུང་ལུགས་དག་གོ། །དེ་དག་གི་བར་གྱི་གཞུང་ལུགས་ནི་འདི་དག་ཡིན་ཏེ། ཇི་ལྟ་ཇི་ལྟར་བདེན་པ་རྣམས་ཕྱེ་བ་དེ་ལྟ་དེ་ལྟར་མངོན་པར་རྟོགས་པ་འབྱུང་ངོ་། །ཅུང་ཟད་ནི་རང་གིས་བྱས་པའོ། །ཅུང་ཟད་ནི་གཞན་གྱིས་བྱས་པའོ། །ཅུང་ཟད་ནི་གཉིས་ཀས་[[76]](#footnote-96)བྱས་པའོ། །ཅུང་ཟད་ནི་རྟེན་ཅིང་འབྲེལ་པར་འབྱུང་བས་བྱས་པའོ། །དུས་གཅིག་ཏུ་སེམས་གཉིས་ཕྲད་དོ། །ཉོན་མོངས་པ་དང་ལམ་ཕྲད་དོ། །ལས་དང་རྣམ་པར་སྨིན་པ་ཕྲད་དོ། །ས་བོན་ཉིད་མྱུ་གུར་འགྱུར་རོ། །དབང་པོའི་འབྱུང་བ་ཆེན་པོ་རྣམས་ནི་འགྱུར་བའོ། །སེམས་དང་སེམས་ལས་བྱུང་བ་རྣམས་ནི་མི་འགྱུར་རོ། །སེམས་ཀྱིས་ནི་ལུས་ལ་ཁྱབ་པ་དང་སེམས་འདུག་པ་ཡང་དམིགས་སོ། །དེ་ལྟར་དེ་ལ་སོགས་པ་གཞན་དང་[[77]](#footnote-97)གཞན་དག་དམིགས་པ་ཅན་དག་འདོད་དེ། དེ་ལྟར་དེ་དག་ནི་བར་གྱི་གཞུང་ལུགས་དག་ཡིན། དེ་ལ་མང་དུ་ཐོས་པའི་སྡེ་རྣམས་གཞིའི་གཞུང་ལུགས་དག་ཡོད་དེ། དེ་བཞིན་གཤེགས་པའི་དབྱངས་ལྔ་བོ་མི་རྟག་པ་[[78]](#footnote-98)དང་། སྡུག་བསྔལ་བ་དང་། སྟོང་པ་དང་། བདག་[[79]](#footnote-99)མེད་པ་དང་། མྱ་ངན་ལས་འདས་པ་ནི་ཞི་བ། ལམ་ནི་ངེས་པར་འབྱིན་པ་འཇིག་རྟེན་ལས་འདས་པ་དག་ཡིན་པར་བརྗོད་པར་བྱའོ། །ལྷག་མ་རྣམས་ནི་འཇིག་རྟེན་པ་དག་ཡིན་ནོ། །དགྲ་བཅོམ་པ་ལ་གཞན་གྱི་[[80]](#footnote-100)ཉེས་པར་བསྒྲུབ་པ་དང་། [༡༤༤ན]མི་ཤེས་པ་དང་། སོམ་ཉི་དང་། གཞན་གྱི་རྣམ་པར་སྤྱོད་པ་དང་། ལམ་སྒྲ་འབྱིན་པ་དང་བཅས་པ་ཡོད་དོ། །ལྷག་མ་རྣམས་ནི་ཐམས་ཅད་ཡོད་པར་[[81]](#footnote-101)སྨྲ་བའི་ལུགས་དག་ཡིན་ནོ། །དེ་བཏགས་པར་སྨྲ་བ་རྣམས་ཀྱི་[[82]](#footnote-102)གཞིའི་ལུགས་དག་ནི་བསྡུ་བ་[[83]](#footnote-103)ལྔ་ནི་ཕུང་པོ་མེད་པའོ། །སྐྱེ་མཆེད་དག་ནི་ཡོངས་སུ་མ་རེག་པ་དག་གོ། །འདུ་བྱེད་རྣམས་ཕན་ཚུན་བཏགས་པའི་སྒོ་ནས་སྡུག་བསྔལ་བའོ། །སྐྱེས་བུའི་བྱེད་པ་མེད་དོ། །དུས་མ་ཡིན་པའི་འཆི་བ་མེད་དོ། །སྔོན་གྱི་ལས་ཀྱིས་འཐོབ་བོ[[84]](#footnote-104)། །རྣམ་པར་སྨིན་པ་མངོན་པར་གྲུབ་པ་ནི་ལས་འཕེན་པའི་[[85]](#footnote-105)རྒྱུ་ལས་བྱུང་བའོ[[86]](#footnote-106)། །བསོད་ནམས་དག་གིས་ཀུན་ཆུབ་པར་བྱས་ནས་ལམ་འཐོབ་བོ། །ལམ་བསྒོམ་པར་བྱ་བ་མ་ཡིན་ནོ། །ལམ་ནི་འཇིགས་པར་[[87]](#footnote-107)མི་འགྱུར་བའོ[[88]](#footnote-108)། །ལྷག་མ་རྣམས་ནི་དགེ་འདུན་ཕལ་ཆེན་སྡེའི་ལུགས་དག་ཡིན་ནོ། །དེ་ལ་ཐམས་ཅད་ཡོད་པར་སྨྲ་བའི་སྡེ་པ་རྣམས་ཀྱི་[[89]](#footnote-109)གཞུང་ལུགས་ནི་ཐམས་ཅད་ཡོད་དོ། །གང་ཇི་ལྟར་ཡོད་པ་དེ་དེ་བཞིན་དུ་ཡོད་དོ། །མིང་དང་གཟུགས་གཉིས་ཀྱིས་འདུས་བྱས་ཐམས་ཅད་བསྡུས་སོ། །འདས་པ་དང་མ་འོངས་པ་ཡོད་དོ། །ཆོས་ཀྱི་སྐྱེ་མཆེད་ནི་ཤེས་པར་བྱ་བ་དང་། རྣམ་པར་ཤེས་པར་བྱ་བ་དང་། མངོན་པར་ཤེས་པར་བྱ་བ་ཡིན་ནོ། །སྐྱེ་བ་དང་། འགག་པ་[[90]](#footnote-110)དང་། གནས་པ་[[91]](#footnote-111)དང་། མི་རྟག་པ་ཉིད་དང་། སེམས་དང་མི་ལྡན་པའི་འདུ་བྱེད་རྣམས་ནི་འདུ་བྱེད་ཀྱི་ཕུང་པོས་བསྡུས་པ་དག་གོ། །བསྡུ་བའི་དངོས་པོ་དག་གསུམ་མོ། །འདུས་མ་བྱས་ཀྱི་དངོས་པོ་དག་གསུམ་མོ། །འདུས་བྱས་ཀྱི་མཚན་ཉིད་དག་གསུམ་མོ། །བདེན་པ་འདུས་བྱས་དག་གསུམ་མོ། །འདུས་མ་བྱས་གཅིག་གོ། །འཕགས་པའི་བདེན་པ་བཞི་མཐར་གྱིས་[[92]](#footnote-112)མངོན་པར་རྫོགས་པ་ཡིན་ནོ། །སྟོང་པ་ཉིད་[[93]](#footnote-113)དང་སྨོན་པ་མེད་པས་ཡང་དག་པ་ཉིད་སྐྱོན་མེད་པར་འཇུག་གོ། །འདོད་པ་དང་ལྡན་པའི་འདུ་བྱེད་[[94]](#footnote-114)རྣམས་ཡིད་ལ་བྱེད་པས་ཡང་དག་པར་སྐྱོན་མེད་པར་འཇུག་གོ[[95]](#footnote-115)། །ཡང་དག་པ་ཉིད་སྐྱོན་མེད་པར་ཞུགས་པས་སེམས་བསྐྱེད་པ་བཅོ་ལྔ་ལ་རྒྱུན་དུ་ཞུགས་པ་ཞེས་བརྗོད་པར་བྱའོ། །བཅུ་དྲུག་པ་ལ་རྒྱུན་དུ་ཞུགས་པའོ། །འཇིག་རྟེན་པའི་ཆོས་ཀྱི་མཆོག་རྣམས་ནི་སེམས་གཅིག་པ་[[96]](#footnote-116)རྣམ་པ་གསུམ་མོ། །[༡༤༤བ]འཇིག་རྟེན་པའི་ཆོས་ཀྱི་མཆོག་རྣམས་[[97]](#footnote-117)ཡོངས་སུ་ཉམས་པར་མི་འགྱུར་རོ། །རྒྱུན་དུ་ཞུགས་པ་ནི་[[98]](#footnote-118)ཡོངས་སུ་མི་ཉམས་པ་ཅན་ནོ། །དགྲ་བཅོམ་པ་ནི་ཡོངས་སུ་ཉམས་པའི་ཆོས་ཅན་ནོ། །དགྲ་བཅོམ་པ་ཐམས་ཅད་ཀྱིས་མི་སྐྱེ་བར་ཤེས་པ་མི་འཐོབ་བོ། །སོ་སོའི་སྐྱེ་བོས་འདོད་པའི་འདོད་ཆགས་དང་གནོད་སེམས་གཉིས་སྤོང་ངོ་། །ཕྱི་རོལ་པའི་མངོན་པར་ཤེས་པ་ལྔ་ཡོད་དོ། །ལྷ་རྣམས་ལ་ཚངས་པར་སྤྱོད་པ་ལ་གནས་པ་ལ་དམིགས་སོ། །སྙོམས་པར་[[99]](#footnote-119)ཞུགས་པ་བདུན་ལ་བྱང་ཆུབ་ཀྱི་ཡན་ལག་རྣམས་དམིགས་ཀྱི་གཞན་རྣམས་ལ་མ་ཡིན་ནོ། །བསམ་གཏན་རྣམས་ནི་དྲན་པ་ཉེ་བར་གཞག་པ་[[100]](#footnote-120)རྣམས་ཀྱི་[[101]](#footnote-121)བསྡུས་སོ། །བསམ་གཏན་ལ་བརྟེན་ནས་ནི་ཡང་དག་པ་ཉིད་སྐྱོན་མེད་པ་ཉིད་དུ་འཇུག་གོ། །དགྲ་བཅོམ་པ་ཉིད་ཀྱང་འཐོབ་བོ། །གཟུགས་དང་གཟུགས་མེད་པའི་ཁམས་དག་ལ་བརྟེན་ནས་དགྲ་བཅོམ་པ་ཉིད་རྗེས་སུ་འཐོབ་ཀྱི་ཡང་དག་པ་[[102]](#footnote-122)ཉིད་སྐྱོན་མེད་པར་མི་འཇུག་གོ། །འདོད་ཁམས་སུ་ཡང་དག་པ་ཉིད་སྐྱོན་མེད་པར་འཇུག་གོ། །དགྲ་བཅོམ་པ་ཉིད་ཀྱང་འཐོབ་བོ། །གཟུགས་ཀྱི་ཁམས་སུ་དགྲ་བཅོམ་པ་ཉིད་འཐོབ་ཀྱི་ཡང་དག་པ་ཉིད་སྐྱོན་མེད་པར་མི་འཇུག་གོ། །བྱང་གི་སྒྲ་མི་སྙན་དག་ན་འདོད་ཆགས་དང་བྲལ་བ་མེད་དོ། །དེར་འཕགས་པ་རྣམས་སྐྱེ་བར་མི་འགྱུར་རོ། །འདུ་ཤེས་མེད་པའི་སེམས་ཅན་ལྷ་[[103]](#footnote-123)རྣམས་ཀྱི་ནང་དུ་མི་སྐྱེའོ། །མཐར་གྱིས་དགེ་སྦྱོང་གི་ཚུལ་གྱི་[[104]](#footnote-124)འབྲས་བུ་བཞི་ཐོབ་པར་ངེས་པ་མེད་དོ། །སྐྱོན་མེད་པར་ཞུགས་པ་འཇིག་རྟེན་པའི་ལམ་གྱིས་འདོད་པའི་འདོད་ཆགས་དང་བྲལ་བས་ལན་ཅིག་ཕྱིར་འོང་བའི་འབྲས་བུ་དང[[105]](#footnote-125)། ཕྱིར་མི་འོང་བའི་འབྲས་བུ་འཐོབ་པར་[[106]](#footnote-126)བྱེད་དོ། །དྲན་པ་ཉེ་བར་གཞག་པ་[[107]](#footnote-127)བཞིན་ནི་ཆོས་ཐམས་ཅད་ཡིན་པར་བརྗོད་པར་བྱའོ། །ཕྲ་རྒྱས་རྣམས་ནི་སེམས་ལས་བྱུང་བའི་[[108]](#footnote-128)སེམས་དང་མཚུངས་པར་[[109]](#footnote-129)ལྡན་པ་རྣམས་སོ། །ཕྲ་རྒྱས་ཐམས་ཅད་ནི་ཀུན་ནས་དཀྲིས་པ་དག་ནི་ཕྲ་རྒྱས་དག་མ་ཡིན་ནོ། །རྟེན་ཅིང་འབྲེལ་པར་འབྱུང་བ་དག་འདུས་བྱས་སོ། །དགྲ་བཅོམ་པ་ལ་རྟེན་ཅིང་འབྱུང་བའི་[[110]](#footnote-130)ཡན་ལག་ཁ་ཅིག་རྗེས་སུ་འཇུག་གོ། །དགྲ་བཅོམ་པ་ལ་བསོད་ནམས་འཕེལ་བ་ཡོད་དོ། །འདོད་པའི་ཁམས་དང་། གཟུགས་ཀྱི་ཁམས་ན་བར་མ་དོའི་སྲིད་པ་དམིགས་སོ། །རྣམ་པར་[༡༤༥ན]ཤེས་པའི་ཚོགས་ལྔས་ཀུན་ཏུ་[[111]](#footnote-131)འདོད་ཆགས་པར་འགྱུར་གྱི་[[112]](#footnote-132)འདོད་ཆགས་བྲལ་བར་ནི་[[113]](#footnote-133)མི་འགྱུར་རོ། །རྣམ་པར་ཤེས་པའི་ཚོགས་ལྔ་ནི་རང་གི་མཚན་ཉིད་འཛིན་པ་དང་། རྣམ་པར་མི་རྟོག་པ་[[114]](#footnote-134)ཡིན་ནོ། །སེམས་[[115]](#footnote-135)དང་སེམས་ལས་བྱུང་བའི་ཆོས་རྣམས་ཡོད་དོ། །སེམས་དང་སེམས་ལས་བྱུང་བའི་ཆོས་རྣམས་ཀྱི་དམིགས་པ་ཡོད་དོ། །ངོ་བོ་ཉིད་ནི་ངོ་བོ་ཉིད་དང་མི་ལྡན་པའོ། །སེམས་ནི་སེམས་དང་མི་ལྡན་པའོ། །འཇིག་རྟེན་པའི་ཡང་དག་པའི་ལྟ་བ་ཡོད་དོ། །འཇིག་རྟེན་པའི་དད་པའི་དབང་པོ་ཡོད་དོ། །ལུང་དུ་མི་སྟོན་པའི་ཆོས་རྣམས་ཡོད་དོ། །དགྲ་བཅོམ་པ་ལ་སློབ་པ་ཡང་མ་ཡིན་མི་སློབ་པ་ཡང་མ་ཡིན་པའི་ཆོས་རྣམས་ཡོད་དོ། །དགྲ་བཅོམ་པ་ཐམས་ཅད་བསམ་གཏན་ཐོབ་པ་[[116]](#footnote-136)ཡིན་ཀྱང་ཐམས་ཅད་དུ་བསམ་གཏན་མངོན་དུ་མི་བྱེད་དོ། །དགྲ་བཅོམ་པ་ལ་སྔོན་[[117]](#footnote-137)གྱི་ལས་ཡང་དག་པར་མྱོང་བར་འགྱུར་བ་ཡོད་དོ། །སོ་སོའི་སྐྱེ་བོ་ལ་འཆི་བའི་མཐའ་ལས་བྱུང་བའི་སེམས་མི་དགེ་བ་ཡོད་དོ། །མཉམ་པར་གཞག་པ་[[118]](#footnote-138)ལ་དེའི་ཚེ་འཆི་བའི་དུས་[[119]](#footnote-139)བྱེད་པ་མེད་དོ[[120]](#footnote-140)། །བྱང་ཆུབ་སེམས་དཔའ་ལ་ནི་སོ་སོའི་སྐྱེ་བོ་དང་ཀུན་དུ་སྦྱོར་བ་དང་བཅས་པ་དང་། ཡང་དག་པ་ཉིད་སྐྱོན་མེད་པར་མ་[[121]](#footnote-141)ཞུགས་པ་དང་། སོ་སོའི་སྐྱེ་བོའི་སར་[[122]](#footnote-142)ཞུགས་པ་ཡིན་པར་བརྗོད་པར་བྱའོ། །སེམས་ཅན་དུ་གདགས་པ་རྣམས་ལ་ཟིན་པའི་རྒྱུད་ཡིན་པར་བརྗོད་པར་བྱའོ། འདུ་བྱེད་ཐམས་ཅད་ནི་སྐད་ཅིག་མ་དག་གོ། །འཇིག་རྟེན་འདི་ནས་འཇིག་རྟེན་ཕ་རོལ་དུ་ཆོས་གང་ཡང་འཕོ་བ་མེད་ཀྱང་གང་ཟག་འཕོ་ཞེས་བརྡར་[[123]](#footnote-143)བརྗོད་པར་བྱའོ། །འཆི་བཞིན་དུ་འདུ་བྱེད་ཀྱི་ཕུང་པོ་ལྷག་མ་མེད་པར་འགགས་ཀྱང་ཕུང་པོ་རྣམས་ལ་འགྱུར་བ་ནི་[[124]](#footnote-144)མེད་དོ། །འཇིག་རྟེན་ལས་འདས་པའི་བསམ་གཏན་ཡོད་དོ། །རྣམ་པར་རྟོག་པ་ཟག་པ་མེད་པ་ཡོད་དོ། །རྣམ་པར་རྟོག་པ་སྲིད་པའི་དགེ་བ་ཡོད་དོ། །མཉམ་པར་གཞག་པ་[[125]](#footnote-145)ལ་ཚིག་བརྗོད་པ་མེད་དོ། །ཆོས་ཀྱི་འཁོར་ལོ་ནི་འཕགས་པའི་ལམ་ཡན་ལག་བརྒྱད་པའོ། །དེ་བཞིན་གཤེགས་པའི་གསུང་ཐམས་ཅད་ནི་ཆོས་ཀྱི་འཁོར་ལོ་རྗེས་སུ་བསྐོར་བ་ཡིན་ནོ། །ཐམས་ཅད་རྫས་སུ་[[126]](#footnote-146)མངོན་པར་གསུངས་པ་མ་ཡིན་ནོ། །ཐམས་ཅད་དོན་ཇི་ལྟ་བ་བཞིན་གསུངས་པ་མ་ཡིན་ནོ། །མདོ་སྡེ་ཐམས་ཅད་ངེས་པའི་དོན་གྱིས་གསུངས་པ་མ་ཡིན་ནོ། །མདོ་སྡེ་ཐམས་ཅད་ངེས་པའི་དོན་མ་[༡༤༥བ]ཡིན་ཏེ། ངེས་པའི་དོན་གྱི་[[127]](#footnote-147)མདོ་སྡེ་ཡོད་དོ། །དེ་ལྟར་དེ་དག་གི་[[128]](#footnote-148)གཞིའི་གཞུང་ལུགས་དག་གོ། །བར་གྱི་གཞུང་ལུགས་དག་ནི་མཐའ་ཡས་སོ། །དེ་ལ་གངས་རི་པའི་གཞིའི་གཞུང་ལུགས་དག་ནི་བྱང་ཆུབ་སེམས་དཔའ་སོ་སོའི་སྐྱེ་བོ་དག་བརྣབ་སེམས་མེད་པར་བརྗོད་པར་བྱའོ། །བྱང་[[129]](#footnote-149)སེམས་དཔའ་དགོངས་བཞིན་དུ་ཡུམ་གྱི་[[130]](#footnote-150)ལྷུམས་སུ་འཇུག་གོ། །ཕྱི་རོལ་པ་ལ་མངོན་པར་ཤེས་པ་ལྔ་མེད་དོ། །ལྷ་རྣམས་ལ་ཚངས་པར་སྤྱོད་པ་ལ་གནས་པ་མི་དམིགས་སོ། །དགྲ་བཅོམ་པ་ལ་གཞན་གྱི་ཉེ་བར་བསྒྲུབ་པ་དང་། མི་ཤེས་པ་དང་། སོམ་ཉི་དང་། གཞན་གྱིས་[[131]](#footnote-151)རྣམ་པར་སྤྱོད་པ་དང་། ལམ་སྒྲ་འབྱིན་པ་དང་བཅས་པ་ཡོད་དོ། །ལྷག་མ་རྣམས་ནི་ཐམས་ཅད་ཡོད་པར་སྨྲ་བའི་སྡེ་པའི་ལུགས་དག་ཡིན་ནོ། །དེ་ལ་གནས་མ་བུའི་སྡེ་རྣམས་ཀྱི་གཞིའི་གཞུང་ལུགས་དག་ནི་ཕུང་པོ་རྣམས་གང་ཟག་མ་ཡིན་ནོ། །ཕུང་པོ་རྣམས་ལས་གུད་ན་ཡང་མེད་དོ། །ཕུང་པོ་དང་། ཁམས་དང་། སྐྱེ་མཆེད་ལ་བརྟེན་ཏེ་གདགས་སོ[[132]](#footnote-152)། །འདུ་བྱེད་ཐམས་ཅད་ནི་དུས་གཞན་ལ་སྐད་ཅིག་དག་གོ། །གང་ཟག་མ་གཏོགས་པ་[[133]](#footnote-153)འཇིག་རྟེན་འདི་ནས་འཇིག་རྟེན་ཕ་རོལ་དུ་གང་འཕོ་བའི་ཆོས་གང་ཡང་མེད་དོ། །གང་ཟག་འཕོའོ་ཞེས་བརྗོད་པར་བྱའོ། །ཕྱི་རོལ་པའི་མངོན་པར་ཤེས་པ་ལྔ་ཡོད་དོ། །རྣམ་པར་ཤེས་པའི་ཚོགས་ལྔས་ཀུན་དུ་འདོད་ཆགས་པ་མེད་དོ། །འདོད་ཆགས་དང་བྲལ་བ་མ་ཡིན་ནོ། །འདོད་ཆགས་དང་ལྡན་པའི་ཀུན་དུ་སྦྱོར་བ་སྤང་བར་[[134]](#footnote-154)བྱ་བ་རྣམས་སྤངས་པས་འདོད་པའི་འདོད་ཆགས་དང་བྲལ་བར་འགྱུར་རོ། །བཟོད་པ་དང་། མིང་དང་། མཚན་དང་། ཆོས་ཀྱི་མཆོག་རྣམས་ལ་ཡང་དག་པར་ཞུགས་ནས་ཀུན་དུ་སྦྱོར་བ་མཐོང་བས་སྤང་བར་བྱ་བ་རྣམས་སྤངས་པས་སེམས་སྐྱེད་པ་[[135]](#footnote-155)བཅུ་གཉིས་པ་ནི་འཇུག་པ་ཡིན་ནོ། །བཅུ་གསུམ་པ་[[136]](#footnote-156)ནི་འབྲས་བུ་ལ་གནས་པ་ཡིན་ནོ། །དེ་དང་ཁྱད་པར་མེད་པའི་[[137]](#footnote-157)ཆོས་མཆོག་པའི་སྡེ་དང་། བཟང་པོའི་བུའི་སྡེ་དང་། ཀུན་གྱིས་བཀུར་བའི་སྡེ་དང་། གྲོང་ཁྱེར་དྲུག་པའི་སྡེ་རྣམས་ནི། །གློལ་བ་རྣམས་ནི་བརྡེག་པོས་འགྱུར། །ཡོངས་སུ་འཆུམས་པའང་[[138]](#footnote-158)སླར་ལྷགས་ཤིང་། །དགའ་བྱའི་དགའ་བ་དེ་ཐོབ་བྱ། །བདེ་དང་ལྡན་པ་རྣམས་ནི་སྡེ[[139]](#footnote-159)། །ཞེས་བྱ་བའི་[[140]](#footnote-160)ཚིགས་སུ་བཅད་པ་[[141]](#footnote-161)དེ་ལ་རྩོད་པར་གྱུར་ཏོ། །དེ་ལས་སྟོན་གྱི་སྡེ་པ་རྣམས་ཀྱི་གཞིའི་གཞུང་ལུགས་དག་ནི་འདས་པ་དང་། མ་འོངས་པ་མེད་དོ། །ད་ལྟར་བྱུང་བ་དང་འདུས་མ་བྱས་ཡོད་དོ། །འཕགས་པའི་བདེན་པ་བཞི་མངོན་པར་རྟོགས་པ་[[142]](#footnote-162)ཡིན་ནོ། །སྡུག་བསྔལ་མ་མཐོང་བས་བདེན་པ་རྣམས་མ་མཐོང་ངོ་། །མཐོང་བ་ནི་མཐོང་བ་དག་ཡིན་ནོ། །ཕྲ་རྒྱས་རྣམས་ནི་སེམས་མ་ཡིན། །སེམས་ལས་བྱུང་བ་རྣམས་མ་ཡིན་ནོ། །[[143]](#footnote-163)དམིགས་པ་མེད་པ་དག་གོ། །ཕྲ་རྒྱས་དག་གཞན་ལ་ཀུན་ནས་དཀྲིས་པ་[[144]](#footnote-164)གཞན་ཡིན་ནོ། །ཕྲ་རྒྱས་རྣམས་ནི་སེམས་དང་མི་ལྡན་པ་དག་ཡིན་ནོ། །ཀུན་ནས་དཀྲིས་པ་རྣམས་མཚུངས་པར་ལྡན་པ་དག་ཡིན་ནོ། །སོ་སོའི་སྐྱེ་བོ་འདོད་པའི་འདོད་ཆགས་དང་གནོད་སེམས་གཉིས་མི་སྤོང་ངོ་། །ཕྱི་རོལ་པའི་མངོན་པར་ཤེས་པ་ལྔ་མེད་དོ། །ལྷ་རྣམས་ལ་ཚངས་པར་སྤྱོད་པ་གནས་པ་[[145]](#footnote-165)དམིགས་སོ། །བར་མ་དོའི་སྲིད་པ་མེད་དོ། །དགྲ་བཅོམ་པ་ལ་བསོད་ནམས་འཕེལ་བ་མེད་དོ། །རྣམ་པར་ཤེས་པའི་ཚོགས་ལྔས་ཀུན་དུ་འདོད་ཆགས་པ་[[146]](#footnote-166)དང་འདོད་ཆགས་དང་བྲལ་བ་དག་ཏུ་འགྱུར་རོ། །རྣམ་པར་ཤེས་པའི་ཚོགས་དྲུག་ནི་རྟོག་པ་[[147]](#footnote-167)དང་བཅས་དཔྱོད་པ་[[148]](#footnote-168)དང་མཚུངས་པར་[[149]](#footnote-169)ལྡན་པ་དག་གོ། །གང་ཟག་[[150]](#footnote-170)མགོ་མཉམ་པ་ཡོད་དོ། །འཇིག་རྟེན་པའི་ཡང་དག་པའི་ལྟ་བ་ཡོད་དོ། །འཇིག་རྟེན་ལས་འདས་པའི་བསམ་གཏན་མེད་དོ། །རྣམ་པར་རྟོག་པ་[[151]](#footnote-171)ཟག་པ་མེད་པ་ཉིད་[[152]](#footnote-172)མེད་དོ། །སྲིད་པའི་རྒྱུད་[[153]](#footnote-173)དགེ་བ་མེད་དོ། །རྒྱུན་དུ་ཞུགས་པ་ནི་ཡོངས་སུ་ཉམས་པའི་ཆོས་ཅན་ནོ། །དགྲ་བཅོམ་པ་ནི་ཡོངས་སུ་མི་ཉམས་པའི་ཆོས་ཅན་ནོ། །ལམ་ཡན་ལག་རྣམས་ནི་དྲན་པ་ཉེ་བར་གཞག་པ་རྣམས་ཀྱིས་གསུངས་སོ། །འདུས་མ་བྱས་ཀྱི་དངོས་པོ་དགུ་[[154]](#footnote-174)སྟེ། སོ་སོར་བརྟགས་པ་མ་ཡིན་པའི་འགོག་པ་དང་། ནམ་མཁའ་དང་། མི་གཡོ་བ་དང་། དགེ་བའི་ཆོས་རྣམས་ཀྱི་དེ་བཞིན་ཉིད་དང[[155]](#footnote-175)། མི་དགེ་བའི་ཆོས་རྣམས་ཀྱི་དེ་བཞིན་ཉིད་དང་། ལུང་དུ་མི་སྟོན་པའི་ཆོས་རྣམས་ཀྱི་དེ་བཞིན་ཉིད་དང་། ལམ་གྱི་དེ་བཞིན་ཉིད་དང་། རྟེན་ཅིང་འབྲེལ་བར་འབྱུང་བའི་དེ་བཞིན་ཉིད་དོ། །མི་ལ་ཐོག་མ་དང་ཐ་མའི་དབང་པོ་འབྱུང་བ་རྣམས་ནི་འགྱུར་བའོ། །སེམས་དང་སེམས་ལས་བྱུང་བའི་ཆོས་རྣམས་ནི་འགྱུར་བའོ། །སངས་རྒྱས་ནི་དགེ་འདུན་ལ་དམིགས་སོ། །དགེ་འདུན་ལ་ཕུལ་བ་ནི་[[156]](#footnote-176)འབྲས་བུ་ཆེའོ[[157]](#footnote-177)། །སངས་རྒྱས་ལ་ནི་མ་ཡིན་ནོ། །སངས་རྒྱས་རྣམས་དང་ཉན་ཐོས་རྣམས་[[158]](#footnote-178)ནི་ལམ་གཅིག་གོ། །རྣམ་པར་གྲོལ་བ་གཅིག་གོ། །[[159]](#footnote-179)འདུ་བྱེད་ཐམས་ཅད་སྐད་ཅིག་མ་དག་གོ། །འཇིག་རྟེན་འདི་དང་ཕ་རོལ་དུ་འཕོ་བའི་ཆོས་གང་ཡང་མེད་དོ། །དེ་ལྟར་དེ་དག་གི་གཞིའི་གཞུང་ལུགས་དག་གོ། །དེ་དག་གི་བར་གྱི་གཞུང་ལུགས་དག་ནི་འདི་ཡིན་ཏེ། འདས་པ་དང་མ་འོངས་པ་ཡོད་དོ། །བར་མ་དོའི་སྲིད་པ་ཡོད་དོ། །ཆོས་ཀྱི་སྐྱེ་མཆེད་ནི་ཤེས་པར་བྱ་བ་དང་། རྣམ་པར་ཤེས་པར་བྱ་བ་ཡིན་ནོ། །སེམས་པ་ལ་[[160]](#footnote-180)ནི་ལས་ཡིན་ནོ། །ལུས་དང་ངག་གི་ལས་ནི་མེད་དོ། །རྟོག་པ་དང་དཔྱོད་པ་[[161]](#footnote-181)དག་ནི་མཚུངས་པར་ལྡན་པ་དག་ཡིན་ནོ། །ས་ནི་བསྐལ་པས་གནས་པ་ཡིན་ནོ། །མཆོད་རྟེན་ལ་མཆོད་པའི་ལས་ནི་འབྲས་བུ་ཆུང་བའོ། །ཕྲ་རྒྱས་རྣམས་ནི་རྟག་ཏུ་དེ་ལྟར་[[162]](#footnote-182)བྱུང་བ་[[163]](#footnote-183)ཡིན་ནོ། །འཆི་བར་བྱེད་པའི་ཆོས་ལྔ་པོ་མ་རིག་པ་[[164]](#footnote-184)དང་། ང་རྒྱལ་དང་། སྲེད་པ་[[165]](#footnote-185)དང་། ལྟ་བ་དང་། ལྔ་པ་ལས་ཀྱི་ལམ་ནི་རྟག་ཏུ་མཚན་མ་ཡིན་ཏེ། དེ་ལས་སྡུག་བསྔལ་རབ་ཏུ་འབྱུང་བ་ཡིན་ནོ། །དེ་ལྟར་དེ་དག་ནི་བར་གྱི་གཞུང་ལུགས་དག་ཡིན་ནོ། །དེ་ལ་ཆོས་སྲུང་སྡེ་རྣམས་ཀྱི་[[166]](#footnote-186)གཞིའི་གཞུང་ལུགས་དག་ནི་སངས་རྒྱས་ནི་དགེ་འདུན་ལ་དམིགས་སོ། །སངས་རྒྱས་ལ་ཕུལ་བ་ནི་འབྲས་བུ་ཆེ་བའོ། །དགེ་འདུན་ལ་ནི་མ་ཡིན་ནོ། །ཉན་ཐོས་རྣམས་ཀྱི་ལམ་གཞན་ཡིན་ལ། སངས་རྒྱས་ཀྱི་གཞན་ཡིན་ནོ། །ཕྱི་རོལ་པའི་མངོན་པར་ཤེས་པ་ལྔ་མེད་དོ། །དགྲ་བཅོམ་པའི་ལུས་ནི་ཟག་པ་མེད་དོ། །ལྷག་མ་རྣམས་ནི་དགེ་འདུན་ཕལ་ཆེན་སྡེའི་ལུགས་དག་ཡིན་ནོ། །དེ་ལ་འོད་སྲུངས་ཀྱི་[[167]](#footnote-187)སྔ་རྣམས་ཀྱི་གཞུང་ལུགས་ནི་སྤངས་པ་ཡོངས་སུ་ཤེས་པ་ཡོད་དོ། །མ་སྤངས་པ་ཡོངས་སུ་ཤེས་པ་[[168]](#footnote-188)མེད་དོ། །རྣམ་པར་སྨིན་པ་རྣམ་པར་སྨིན་པར་འགྱུར་བའི་ལས་ཡོད་དོ། །རྣམ་པར་[[169]](#footnote-189)སྨིན་པར་མི་འགྱུར་བ་མེད་དོ། །འདུ་བྱེད་རྣམས་འདས་པའི་རྒྱུ་ལས་བྱུང་བ་དག་ཡོད་དོ། །འདུ་བྱེད་ཐམས་ཅད་མ་འོངས་པའི་རྒྱུ་ལས་བྱུང་བ་དག་ནི་མེད་དོ། །སློབ་པའི་ཆོས་རྣམས་ནི་རྣམ་པར་སྨིན་པ་དང་བཅས་པའི་ཆོས་དག་གོ། །ལྷག་མ་རྣམས་ནི་ཆོས་སྲུང་[[170]](#footnote-190)སྡེའི་ལུགས་དག་ཡིན་ནོ། །དེ་ལ་འཕོ་བར་སྨྲ་བའི་སྡེ་རྣམས་ཀྱི་གཞིའི་གཞུང་ལུགས་ནི་འཇིག་རྟེན་འདི་ནས་འཇིག་རྟེན་ཕ་རོལ་དུ་ཕུང་པོ་འཕོའོ་ཞེས་ཟེར་རོ། །འཕགས་པའི་ལམ་མེད་པར་ཕུང་པོ་རྣམས་འགག་གོ། །གཞིའི་མཐའ་ལས་བྱུང་བའི་ཕུང་པོ་རྣམས་ཡོད་དོ། །ཕུང་པོ་རོ་གཅིག་པ་རྣམས་ཡོད་དོ། །དོན་དམ་པར་གང་ཟག་ཡོད་དོ། །ལྷག་མ་རྣམས་ནི་ཐམས་ཅད་ཡོད་པར་སྨྲ་བའི་སྡེའི་ལུགས་དག་ཡིན་ནོ་ཞེས་ཟེར་རོ། །གཞུང་ལུགས་ཀྱི་བྱེ་བྲག་[[171]](#footnote-191)བཀོད་པའི་འཁོར་ལོ་བཙུན་པ་དབྱིག་གི་བཤེས་གཉེན་གྱིས་མཛད་པ་རྫོགས་སོ།། །།རྒྱ་གར་གྱི་མཁན་པོ་དྷརྨཱ་[[172]](#footnote-192)ཀ་ར་དང་། ལོ་ཙཱ་བ་[[173]](#footnote-193)བནྡེ་བཟང་སྐྱོང་གིས་བསྒྱུར་ཅིང་ཞུས་ཏེ་གཏན་ལ་ཕབ་པའོ[[174]](#footnote-194)e

1. བེ་དྷོ་པ་ར་ཙ་ན་ཙཀྲ་ན། སྣར་ཐང་། པེ་ཅིན། [↑](#footnote-ref-21)
2. ཚངས། སྣར་ཐང་། [↑](#footnote-ref-22)
3. བསྐྱེད་པ། སྣར་ཐང་། པེ་ཅིན། [↑](#footnote-ref-23)
4. སྐྱོ་བར། སྣར་ཐང་། པེ་ཅིན། [↑](#footnote-ref-24)
5. སྤྱོད་པ་བསྟེན། སྣར་ཐང་། པེ་ཅིན། [↑](#footnote-ref-25)
6. སེལ་ལ་ཀུན་བརྟག་ཞིང། སྣར་ཐང་། པེ་ཅིན། [↑](#footnote-ref-26)
7. བླངས། སྣར་ཐང་། པེ་ཅིན། [↑](#footnote-ref-27)
8. གྲགས། སྣར་ཐང་། པེ་ཅིན། [↑](#footnote-ref-28)
9. གྲོ། སྣར་ཐང་། པེ་ཅིན། [↑](#footnote-ref-29)
10. ན། སྣར་ཐང་། པེ་ཅིན། [↑](#footnote-ref-30)
11. གྱི། སྣར་ཐང་། པེ་ཅིན། [↑](#footnote-ref-31)
12. དང་བཅས་པ་འདི་ནི་སངས་རྒྱས་ཀྱི་བསྟན་པ། ཞེས་པར་མ་གཞན་ནང་མེད། [↑](#footnote-ref-32)
13. ཞེས་བྱ་བ། སྣར་ཐང་། པེ་ཅིན། [↑](#footnote-ref-33)
14. གནས་བསྟན། སྣར་ཐང་། པེ་ཅིན། [↑](#footnote-ref-34)
15. ནང་དུ་ཐོས་པར། སྣར་ཐང་། མང་དུ་ཐོས་པར། པེ་ཅིན། [↑](#footnote-ref-35)
16. འགྱུར། སྣར་ཐང་། པེ་ཅིན། [↑](#footnote-ref-36)
17. ཆེན་པའི། སྣར་ཐང་། པེ་ཅིན། [↑](#footnote-ref-37)
18. བཞག། སྣར་ཐང་། པེ་ཅིན། [↑](#footnote-ref-38)
19. དེ་གཉིས། སྣར་ཐང་། པེ་ཅིན། [↑](#footnote-ref-39)
20. ཆེན་པའི། སྣར་ཐང་། པེ་ཅིན། [↑](#footnote-ref-40)
21. ཐ་དད། སྣར་ཐང་། པེ་ཅིན། [↑](#footnote-ref-41)
22. བཞག། སྣར་ཐང་། པེ་ཅིན། [↑](#footnote-ref-42)
23. ཆེན་པའི། སྣར་ཐང་། པེ་ཅིན། [↑](#footnote-ref-43)
24. གཏགས་པར། སྣར་ཐང་། པེ་ཅིན། [↑](#footnote-ref-44)
25. བཞག། སྣར་ཐང་། པེ་ཅིན། [↑](#footnote-ref-45)
26. ཆེན་པའི། སྣར་ཐང་། པེ་ཅིན། [↑](#footnote-ref-46)
27. བསྒྲགས་པ། སྣར་ཐང་། པེ་ཅིན། [↑](#footnote-ref-47)
28. གསུམ་པར། སྣར་ཐང་། པེ་ཅིན། [↑](#footnote-ref-48)
29. ཆེན་པོའི། སྣར་ཐང་། [↑](#footnote-ref-49)
30. ལས། སྣར་ཐང་། པེ་ཅིན། [↑](#footnote-ref-50)
31. རྣམ་པ། སྣར་ཐང་། པེ་ཅིན། [↑](#footnote-ref-51)
32. གསུམ་བརྒྱ་པ། སྣར་ཐང་། པེ་ཅིན། [↑](#footnote-ref-52)
33. གང། སྣར་ཐང་། པེ་ཅིན། [↑](#footnote-ref-53)
34. བཞག། སྣར་ཐང་། པེ་ཅིན། [↑](#footnote-ref-54)
35. སྡེ་ལ། སྣར་ཐང་། [↑](#footnote-ref-55)
36. མ། སྣར་ཐང་། པེ་ཅིན། [↑](#footnote-ref-56)
37. བཞག། སྣར་ཐང་། པེ་ཅིན། [↑](#footnote-ref-57)
38. བཟང་པོ། སྣར་ཐང་། པེ་ཅིན། [↑](#footnote-ref-58)
39. དག་པའི། སྣར་ཐང་། [↑](#footnote-ref-59)
40. སྡེ་པ། སྣར་ཐང་། པེ་ཅིན། [↑](#footnote-ref-60)
41. བཞག། སྣར་ཐང་། པེ་ཅིན། [↑](#footnote-ref-61)
42. མོའུ་འགལ། སྣར་ཐང་། པེ་ཅིན། [↑](#footnote-ref-62)
43. བཞག། སྣར་ཐང་། པེ་ཅིན། [↑](#footnote-ref-63)
44. སྲུངས་པའི། སྣར་ཐང་། པེ་ཅིན། [↑](#footnote-ref-64)
45. བཞག། སྣར་ཐང་། པེ་ཅིན། [↑](#footnote-ref-65)
46. བཞག། སྣར་ཐང་། པེ་ཅིན། [↑](#footnote-ref-66)
47. གནས་བསྟན་པའི། སྣར་ཐང་། [↑](#footnote-ref-67)
48. སྲུངས། སྣར་ཐང་། པེ་ཅིན། [↑](#footnote-ref-68)
49. སྲུངས་པའི། སྣར་ཐང་། པེ་ཅིན། [↑](#footnote-ref-69)
50. བཞག། སྣར་ཐང་། པེ་ཅིན། [↑](#footnote-ref-70)
51. ཆེན་བའི། སྣར་ཐང་། པེ་ཅིན། [↑](#footnote-ref-71)
52. ཅིག་པའི། སྣར་ཐང་། པེ་ཅིན། [↑](#footnote-ref-72)
53. བསྲུངས་པའོ། སྣར་ཐང་། པེ་ཅིན། [↑](#footnote-ref-73)
54. རྣམས་ལ་ཟུགས། སྣར་ཐང་། རྣམས་ལ་གཟུགས། པེ་ཅིན། [↑](#footnote-ref-74)
55. ཞུས་པ། སྣར་ཐང་། [↑](#footnote-ref-75)
56. མ། སྣར་ཐང་། [↑](#footnote-ref-76)
57. བཞག་པ། སྣར་ཐང་། པེ་ཅིན། [↑](#footnote-ref-77)
58. ཀྱིས། སྣར་ཐང་། པེ་ཅིན། [↑](#footnote-ref-78)
59. མི། ཞེས་པར་མ་གཞན་ནང་མེད། [↑](#footnote-ref-79)
60. གྱུར་པ། སྣར་ཐང་། པེ་ཅིན། [↑](#footnote-ref-80)
61. རྟགས་པར། སྣར་ཐང་། རྟོགས་པར། པེ་ཅིན། [↑](#footnote-ref-81)
62. གྱུར་ཏོ། སྣར་ཐང་། པེ་ཅིན། [↑](#footnote-ref-82)
63. བཞག་པའི། སྣར་ཐང་། པེ་ཅིན། [↑](#footnote-ref-83)
64. བསྒྲུབས་པ། སྣར་ཐང་། པེ་ཅིན། [↑](#footnote-ref-84)
65. གྱི། སྣར་ཐང་། པེ་ཅིན། [↑](#footnote-ref-85)
66. གྱི། སྣར་ཐང་། པེ་ཅིན། [↑](#footnote-ref-86)
67. བདགས་པ། སྣར་ཐང་། པེ་ཅིན། [↑](#footnote-ref-87)
68. ཡོད་བྱད། པེ་ཅིན། [↑](#footnote-ref-88)
69. རིངས། སྣར་ཐང་། པེ་ཅིན། [↑](#footnote-ref-89)
70. སྐྱེད་མཆེད། པེ་ཅིན། [↑](#footnote-ref-90)
71. དགེ། སྣར་ཐང་། པེ་ཅིན། [↑](#footnote-ref-91)
72. ལས། སྣར་ཐང་། པེ་ཅིན། [↑](#footnote-ref-92)
73. བརྗེད་པར། སྣར་ཐང་། [↑](#footnote-ref-93)
74. ཤེས་པའི། སྣར་ཐང་། པེ་ཅིན། [↑](#footnote-ref-94)
75. ཐོབ་པར། སྣར་ཐང་། པེ་ཅིན། [↑](#footnote-ref-95)
76. གཉི་གས། སྣར་ཐང་། པེ་ཅིན། [↑](#footnote-ref-96)
77. གཞན་དང། ཞེས་པར་མ་གཞན་ནང་མེད། [↑](#footnote-ref-97)
78. མི་རྟགས་པ། སྣར་ཐང་། [↑](#footnote-ref-98)
79. བག། པེ་ཅིན། [↑](#footnote-ref-99)
80. གྱིས། སྣར་ཐང་། པེ་ཅིན། [↑](#footnote-ref-100)
81. མཁྱེན་པ། སྣར་ཐང་། ཡོད་པ། པེ་ཅིན། [↑](#footnote-ref-101)
82. ཀྱིས། སྣར་ཐང་། པེ་ཅིན། [↑](#footnote-ref-102)
83. ན། པེ་ཅིན། [↑](#footnote-ref-103)
84. ཐོབ་བོ། སྣར་ཐང་། པེ་ཅིན། [↑](#footnote-ref-104)
85. འཕེལ་བའི། སྣར་ཐང་། པེ་ཅིན། [↑](#footnote-ref-105)
86. འབྱུང་བའོ། སྣར་ཐང་། པེ་ཅིན། [↑](#footnote-ref-106)
87. འཇིག་པར། སྣར་ཐང་། པེ་ཅིན། [↑](#footnote-ref-107)
88. འགྱུར་རོ། སྣར་ཐང་། པེ་ཅིན། [↑](#footnote-ref-108)
89. ཀྱིས། སྣར་ཐང་། པེ་ཅིན། [↑](#footnote-ref-109)
90. འགག་འགགས། སྣར་ཐང་། པེ་ཅིན། [↑](#footnote-ref-110)
91. གནས། སྣར་ཐང་། པེ་ཅིན། [↑](#footnote-ref-111)
92. ཕྱིན་པ། སྣར་ཐང་། པེ་ཅིན། [↑](#footnote-ref-112)
93. སྤོང་པ་ཉིད། སྣར་ཐང་། [↑](#footnote-ref-113)
94. འདུ་བྱེད་པ། སྣར་ཐང་། པེ་ཅིན། [↑](#footnote-ref-114)
95. དོ། སྣར་ཐང་། པེ་ཅིན། [↑](#footnote-ref-115)
96. གཅིག། སྣར་ཐང་། [↑](#footnote-ref-116)
97. ཀྱིས་མཆོག་རྣམ་པ། སྣར་ཐང་། པེ་ཅིན། [↑](#footnote-ref-117)
98. ཞུགས་པ་པའི། སྣར་ཐང་། པེ་ཅིན། [↑](#footnote-ref-118)
99. སྙོམ་པར། སྣར་ཐང་། པེ་ཅིན། [↑](#footnote-ref-119)
100. བཞག་པ། སྣར་ཐང་། པེ་ཅིན། [↑](#footnote-ref-120)
101. ཀྱིས། སྣར་ཐང་། པེ་ཅིན། [↑](#footnote-ref-121)
102. དག་པ། སྣར་ཐང་། [↑](#footnote-ref-122)
103. ལྷ། ཞེས་པར་མ་གཞན་ནང་མེད། [↑](#footnote-ref-123)
104. གྱིས། སྣར་ཐང་། པེ་ཅིན། [↑](#footnote-ref-124)
105. འབྲས་འཐོབ་བོ། སྣར་ཐང་། པེ་ཅིན། [↑](#footnote-ref-125)
106. ཐོབ་པར། སྣར་ཐང་། པེ་ཅིན། [↑](#footnote-ref-126)
107. བཞག་པ། སྣར་ཐང་། པེ་ཅིན། [↑](#footnote-ref-127)
108. འབྱུང་བའི། སྣར་ཐང་། པེ་ཅིན། [↑](#footnote-ref-128)
109. ཚུངས་པར། སྣར་ཐང་། [↑](#footnote-ref-129)
110. བྱུང་བའི། སྣར་ཐང་། [↑](#footnote-ref-130)
111. ཀུན་ཏུ། ཞེས་པར་མ་གཞན་ནང་མེད། [↑](#footnote-ref-131)
112. ཀུན་ཏུ། སྣར་ཐང་། པེ་ཅིན། [↑](#footnote-ref-132)
113. ནི། ཞེས་པར་མ་གཞན་ནང་མེད། [↑](#footnote-ref-133)
114. རྟོགས་པ། སྣར་ཐང་། པེ་ཅིན། [↑](#footnote-ref-134)
115. གམས། སྣར་ཐང་། [↑](#footnote-ref-135)
116. འཐོབ་པ། སྣར་ཐང་། པེ་ཅིན། [↑](#footnote-ref-136)
117. མངོན། སྣར་ཐང་། པེ་ཅིན། [↑](#footnote-ref-137)
118. བཞག་པ། སྣར་ཐང་། པེ་ཅིན། [↑](#footnote-ref-138)
119. ན། སྣར་ཐང་། པེ་ཅིན། [↑](#footnote-ref-139)
120. མདོགས། སྣར་ཐང་། པེ་ཅིན། [↑](#footnote-ref-140)
121. མ། ཞེས་པར་མ་གཞན་ནང་མེད། [↑](#footnote-ref-141)
122. བར། སྣར་ཐང་། པེ་ཅིན། [↑](#footnote-ref-142)
123. བྱ་བ་རྡར། སྣར་ཐང་། པེ་ཅིན། [↑](#footnote-ref-143)
124. ནི། ཞེས་པར་མ་གཞན་ནང་མེད། [↑](#footnote-ref-144)
125. བཞག་པ། སྣར་ཐང་། པེ་ཅིན། [↑](#footnote-ref-145)
126. རྗེས་སུ། སྣར་ཐང་། [↑](#footnote-ref-146)
127. གྱིས། སྣར་ཐང་། པེ་ཅིན། [↑](#footnote-ref-147)
128. གིས། སྣར་ཐང་། པེ་ཅིན། [↑](#footnote-ref-148)
129. བྱང་ཆུབ། སྣར་ཐང་། པེ་ཅིན། [↑](#footnote-ref-149)
130. གྱིས། སྣར་ཐང་། [↑](#footnote-ref-150)
131. གྱི། སྣར་ཐང་། པེ་ཅིན། [↑](#footnote-ref-151)
132. བདག་གི། པེ་ཅིན། བདགས་སོ། སྣར་ཐང་། [↑](#footnote-ref-152)
133. རྟོགས་པ། སྣར་ཐང་། པེ་ཅིན། [↑](#footnote-ref-153)
134. སྤངས་པར། སྣར་ཐང་། པེ་ཅིན། [↑](#footnote-ref-154)
135. བསྐྱེད་པ། སྣར་ཐང་། པེ་ཅིན། [↑](#footnote-ref-155)
136. ལ། སྣར་ཐང་། པེ་ཅིན། [↑](#footnote-ref-156)
137. མེད་པ། སྣར་ཐང་། པེ་ཅིན། [↑](#footnote-ref-157)
138. ཆུམས་པའང། སྣར་ཐང་། པེ་ཅིན། [↑](#footnote-ref-158)
139. བདེ། སྣར་ཐང་། པེ་ཅིན། [↑](#footnote-ref-159)
140. ཐ། སྣར་ཐང་། པེ་ཅིན། [↑](#footnote-ref-160)
141. བཅད། སྣར་ཐང་། པེ་ཅིན། [↑](#footnote-ref-161)
142. ཅིག། པེ་ཅིན། གཅིག། སྣར་ཐང་། [↑](#footnote-ref-162)
143. ཡིན། སྣར་ཐང་། པེ་ཅིན། [↑](#footnote-ref-163)
144. དག། སྣར་ཐང་། པེ་ཅིན། [↑](#footnote-ref-164)
145. མི། སྣར་ཐང་། པེ་ཅིན། [↑](#footnote-ref-165)
146. འདོད་ཆགས། སྣར་ཐང་། པེ་ཅིན། [↑](#footnote-ref-166)
147. རྟོགས་པ། སྣར་ཐང་། པེ་ཅིན། [↑](#footnote-ref-167)
148. དཔྱོད་སྤྱོད། སྣར་ཐང་། པེ་ཅིན། [↑](#footnote-ref-168)
149. མཚུངས་པ། སྣར་ཐང་། པེ་ཅིན། [↑](#footnote-ref-169)
150. གང་ཟག་པ། སྣར་ཐང་། པེ་ཅིན། [↑](#footnote-ref-170)
151. ཤེས་པ། སྣར་ཐང་། པེ་ཅིན། [↑](#footnote-ref-171)
152. དག། སྣར་ཐང་། པེ་ཅིན། [↑](#footnote-ref-172)
153. རྒྱུན། སྣར་ཐང་། པེ་ཅིན། [↑](#footnote-ref-173)
154. གང། སྣར་ཐང་། [↑](#footnote-ref-174)
155. དེ་བཞིན་གཤེགས་པ། སྣར་ཐང་། པེ་ཅིན། [↑](#footnote-ref-175)
156. ནི། ཞེས་པར་མ་གཞན་ནང་མེད། [↑](#footnote-ref-176)
157. ཡིའོ། སྣར་ཐང་། [↑](#footnote-ref-177)
158. རྣམས། ཞེས་པར་མ་གཞན་ནང་མེད། [↑](#footnote-ref-178)
159. །*།རྣམ་པར་གྲོལ་བ་གཅིག་གོ།*། ཞེས་པར་མ་གཞན་ནང་མེད། [↑](#footnote-ref-179)
160. ལ། ཞེས་པར་མ་གཞན་ནང་མེད། [↑](#footnote-ref-180)
161. སྤྱོད་པ། སྣར་ཐང་། པེ་ཅིན། [↑](#footnote-ref-181)
162. ད་ལྟར། སྣར་ཐང་། པེ་ཅིན། [↑](#footnote-ref-182)
163. བྱུང་དག། པེ་ཅིན། བྱུང་བ་ནི་དག། སྣར་ཐང་། [↑](#footnote-ref-183)
164. མ་རིགས་པ། སྣར་ཐང་། པེ་ཅིན། [↑](#footnote-ref-184)
165. སྲིད་པ། སྣར་ཐང་། པེ་ཅིན། [↑](#footnote-ref-185)
166. ཀྱིས། སྣར་ཐང་། པེ་ཅིན། [↑](#footnote-ref-186)
167. སྲུངས་པའི། སྣར་ཐང་། པེ་ཅིན། [↑](#footnote-ref-187)
168. ཡོངས་སྤང་ཞེས་པ། སྣར་ཐང་། པེ་ཅིན། [↑](#footnote-ref-188)
169. རྣམ་པས། སྣར་ཐང་། [↑](#footnote-ref-189)
170. སུངས། སྣར་ཐང་། སྲུངས། པེ་ཅིན། [↑](#footnote-ref-190)
171. ཏུ། སྣར་ཐང་། པེ་ཅིན། [↑](#footnote-ref-191)
172. དྷརྨ། སྣར་ཐང་། པེ་ཅིན། [↑](#footnote-ref-192)
173. ལོ་ལོཙྪ་བ། པེ་ཅིན། [↑](#footnote-ref-193)
174. །། །།་དགེའོ། །སརྦ་མངྒ་ལཾ། པེ་ཅིན། [↑](#footnote-ref-194)