[སྤྲིང་ཡིག ངེ། ༣༩ན]༄༅༅། །འདོད་པའི་ཡོན་ཏན་ལྔའི་ཉེས་དམིགས་བཤད་པ། །འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ། །རི་དགས་གླང་པོ་[༣༩བ]ཕྱེ་མ་ལེབ་དང་ཉ། །སྦྲང་མ་ལྔ་པོ་དེ་ཡང་ལྔ་ཡིས་བཅོམ་འགྱུར་ཏེ། གཅིག་གིས་བཅོམ་ན་གང་ཞིག་ལྔ་རྣམས་ནི། །རྟག་ཏུ་བསྟན་པ་[[1]](#footnote-21)ཅི་ཕྱིར་བཅོམ་མི་འགྱུར། །རྩྭ་ཡི་མྱུ་གུ་གཙང་མ་ཟ། །ཤིན་ཏུ་རིང་དུ་འགྲོ་ནུས་པ། །རི་དགས་རྔོན་པའི་གླུ་དབྱངས་ཀྱིས། །ངེས་པར་གསོད་པ་ཚོལ་བར་འགྱུར། །ས་སྲུང་[[2]](#footnote-22)དང་ནི་རབ་འགྲེན་[[3]](#footnote-23)ཅིང་། །རི་ཡི་རྒྱལ་པོ་རྒྱུན་ཤེས་བྱའི[[4]](#footnote-24) །།བན་གླང་མོ་ཡི་ཉེ་རེག་[[5]](#footnote-25)གིས། །ངེས་པར་གླང་པོ་བསད་སར་[[6]](#footnote-26)སོང་། །འབར་བ་ཆེན་པོའི་ཚོགས་དག་གི །མེ་[[7]](#footnote-27)ཆེན་དག་ནི་མཐོང་ནས་ཀྱང་། །གཟུགས་ལ་ཆགས་པ་ཆེན་པོ་ཡང་། །ཕྱེ་ལེབ་མེ་ལ་འཇུག་པར་འགྱུར། །བཀག་པ་མེད་པའི་ལམ་འགྲོ་ཞིང་། །རྟག་ཏུ་རྣམ་པར་རྒྱུ་བ་ཡིན། །རོ་མྱང་བ་[[8]](#footnote-28)ལ་ཆགས་པ་ཡི[[9]](#footnote-29)། །ཉ་ནི་ལྕགས་ཀྱུས་རླག་པར་བྱེད། །རྟག་ཏུ་ནམ་མཁའ་ལ་རྒྱུ་ཞིང་། །གཟུགས་ནི་ཤིན་ཏུ་ཡིད་འོང་བའི། །བུམ་པ་དྲི་ཡིས་[[10]](#footnote-30)ཉེས་པ་ཡིས། །ངེས་པར་འཆི་བར་འགྱུར་བ་ཡིན། །རི་དགས་ཉིད་ནི་སྒྲ་ཙམ་གྱིས། །རེག་པས་གླང་པོ་བརླག་པར་འགྱུར། །གཟུགས་ཉིད་ཀྱིས་ནི་ཕྱེ་ལེབ་སྟེ། །རོ་ཡིས་ཉ་ནི་རྣམ་པར་རླག[[11]](#footnote-31)།བུང་བ་དྲི་ལ་ཆགས་པ་སྟེ། །འདི་དག་རྒྱུ་ནི་རེ་རེ་ཡིས། །[[12]](#footnote-32)གཅིག་ལ་ཡང་། །ལྔ་པོ་འདི་དག་རྟག་ལྡན་ཞིང་། །ཉིན་མཚན་དུ་ནི་རབ་འཇོམས་ན། །བདེ་བ་[[13]](#footnote-33)གནས་ཇི་[[14]](#footnote-34)ཐོབ་པར་འགྱུར། །འདོད་པའི་ཡོན་ཏན་ལྔའི་ཉེས་དམིགས་བཤད་པ་སློབ་དཔོན་དབྱིག་གཉེན་གྱིས་མཛད་པ་རྫོགས་སོ།། །།རྒྱ་གར་གྱི་མཁན་པོ་དྷརྨ་ཤྲཱི་བྷ་དྲ་དང་། །ཞུ་ཆེན་གྱི་ལོ་ཙཱ་བ་[[15]](#footnote-35)རིན་ཆེན་བཟང་པོས་བསྒྱུར་ཅིང་[[16]](#footnote-36)ཞུས་ཏེ་གཏན་ལ་ཕབ་པའོ།།

1. བརྟེན་པ། སྣར་ཐང་། པེ་ཅིན། [↑](#footnote-ref-21)
2. སྲུངས། སྣར་ཐང་། པེ་ཅིན། [↑](#footnote-ref-22)
3. འགྲན། སྣར་ཐང་། པེ་ཅིན། [↑](#footnote-ref-23)
4. ཤེས་འདྲའི། སྣར་ཐང་། པེ་ཅིན། [↑](#footnote-ref-24)
5. རིག། སྣར་ཐང་། པེ་ཅིན། [↑](#footnote-ref-25)
6. གསད་པར། སྣར་ཐང་། པེ་ཅིན། [↑](#footnote-ref-26)
7. མི། སྣར་ཐང་། པེ་ཅིན། [↑](#footnote-ref-27)
8. ཡི། །རོ་མྱག་པ། སྣར་ཐང་། པེ་ཅིན། [↑](#footnote-ref-28)
9. ཡིས། སྣར་ཐང་། [↑](#footnote-ref-29)
10. བུང་བ་དྲི་ཡི། སྣར་ཐང་། པེ་ཅིན། [↑](#footnote-ref-30)
11. བརླག། སྣར་ཐང་། པེ་ཅིན། [↑](#footnote-ref-31)
12. རེ་རེ་ཡིས། །སྐྱེས་བུ་དག་ནི། སྣར་ཐང་། པེ་ཅིན། [↑](#footnote-ref-32)
13. བདེ། སྣར་ཐང་། [↑](#footnote-ref-33)
14. ཇི་ལྟར། སྣར་ཐང་། པེ་ཅིན། [↑](#footnote-ref-34)
15. དགེ་སློང། སྣར་ཐང་། པེ་ཅིན། [↑](#footnote-ref-35)
16. བསྒྱུར་ཅིང། ཞེས་པར་མ་གཞན་ནང་མེད། [↑](#footnote-ref-36)