[སྣ་ཚོགས། ངོ། ༡༨ན]༄༅༅། །དཀོན་མཆོག་གསུམ་ལ་ཕྱག་འཚལ་ལོ། །ཨ་ཀར་པ་ཏྲ་ཏུ་[[1]](#footnote-21)རུས་རྡོ་དྲེགས་[[2]](#footnote-22)པྲི་ཡང་གླ་སྒང་སྤྲ་ཚིལ་བ་[[3]](#footnote-23)ལེཀ[[4]](#footnote-24)ཀ། །པྲིཀ་ཤིང་ཚ་[[5]](#footnote-25)རྒྱ་སྤོས་སྤང་སྤོས་ཙན་དན་སེན་མོ་ཐང་ཆུ་ཀུན་ཏུར་རྣམས། །སྦྱོར་བ་སྤོས་རྒྱལ་གླ་རྩི་ག་པུར་དག་གིས་གསོ་ཞིང་བདུག་པ་མཆོག་གིས་བདུག །མེ་ཏོག་ཞིམ་པོས་བསྒོ་བགྱིས་དང་དྲི་སྦྱར་མཆོག་ཏུ་འདི་འགྱུར་ལུས་མཆོག་མ། །ཤིང་ཚ་ཨ་ཀར་པ་[[6]](#footnote-26)ཏྲ་པྲི་ཀ་ཏུ་[[7]](#footnote-27)རུས་སྤང་སྤོས་རྒྱ་སྤོས་རྡོ་དྲེགས་[[8]](#footnote-28)དང་། །ཀུན་དུ་གན་[[9]](#footnote-29)དྷ་བ་ལིག་ཐང་ཆུ་པྲི་ཡང་སེན་མོ་ཅན་དན་གླ་སྒང་རྣམས། །གོ་རིམས་བཞིན་དུ་ཆ་རེ་བསྐྱེད་ཅིང་དྲིའི་སྦྱོར་བ་བརྒྱད་པ་ཕྲག་གཉིས་དང་། །བཞི་བའི་སྦྱོར་བའང་ཉི་ཤུ་ལས་ནི་[[10]](#footnote-30)གཉིས་ཀྱིས་ཉུང་བར་གྱིས་ཤིག་འཛངས་མ་མོ། །ཨ་ཀར་[[11]](#footnote-31)ཀུན་ཏུར་ཏུ་[[12]](#footnote-32)རུས་གན་[[13]](#footnote-33)དྷ་ཐང་ཆུ་པྲི་ཡང་ཙན་དན་གནས་རྣམས་སུ། །སུག་སྨེལ་པ་[[14]](#footnote-34)མུ་རུ་རྟ་བྱ་ཀུ་རེའུ་མིག་ཙོར་གཞག་[[15]](#footnote-35)བྱ་ཞིང་། །ཤིང་ཚའི་[[16]](#footnote-36)གནས་སུ་གྲན་ཏི་བཞག་ཅིང་དེ་ཡི་ཆ་ལས་གསུམ་དུ་བསྒྱུར་བྱས་ཏེ[[17]](#footnote-37)། །དེ་དག་སྦྱོར་བ་རེ་ལྟར་བྱས་པས་ཁྲུས་ཀྱི་ཆོ་གའི་སྦྱོར་བའི་རྣམ་པ་ཡིན། །ཤ་ཏ་མ་རྟན་མུར་པི་དྲི་ལི་[[18]](#footnote-38)ནི་དེ་བ་ནཱ་གེ་སར། །དྲན་ཚེའི་གནས་སུ་སེང་ཕྲོམ་ཧ་མན་གསུམ་བཞག་དྲི་[[19]](#footnote-39)ཕྱིའི་སྦྱོར་བ་ཡིན། །ཤིང་ཚ་[[20]](#footnote-40)ཏ་མལ་པྲི་ཡང་ཙན་དན་རུ་རྟ་སེང་[[21]](#footnote-41)ཕྲོམ་དང་ནི་ཤུ་དག་དང་། །སྠེའུ་ན་ཆ་དྲུག་ལྡན་པའི་རིམ་པ་བ་ལང་[[22]](#footnote-42)ཕྲུ་གུ་ལྟ་བུར་སྲེག་པ་[[23]](#footnote-43)ཡིན། །ག་བུར་སྤྲང་རྩི་ཀ་ར་གུར་ཀུམ་མ་ཏུ་ལུང་གའི་[[24]](#footnote-44)བདུག་སྤོས་སྦྱོར་བ་སྟེ། །རྒྱ་སྐྱེགས་དུ་རུ་ཀ་[[25]](#footnote-45)དང་སྤྲ་ཚིལ་སྦྱར་བ་ངག་ནི་བདུག་སྤོས་རེང་བུ་ཡིན། །རུ་རྟ་གེ་སར་ཤུ་ཏི་ཨ་མྲ་ཙོ་ར་དག་དང་སྦྱར་བ་བཏུང་བ་བསྒོ་བ་ཡིན། །སྤོས་རྒྱལ་ཤུ་ཏི་སུག་སྨེལ་ཨ་མྲ་རུ་རྟ་སྦྱར་བ་ཞལ་ལ་བསྒོ་བ་ཡིན། །ཨ་[[26]](#footnote-46)ཀར་ཙན་དན་སྠེའུ་ན་[[27]](#footnote-47)གེ་སར་མཁན་པ་ཤུ་ཏི་ཨ་སྨྲ་[[28]](#footnote-48)རུ་རྟ་དང་། །དུ་རུ་ཀ་[[29]](#footnote-49)དང་སྦྱར་བ་ཏིལ་མར་དྲི་ཞིམ་བསྒོ་བའི་སྦྱོར་བ་ཡིན། །དེ་ལྟར་ཁོ་བོས་ཁྱོད་ལ་ཕན་བར་བྱ་ཕྱིར་སྣ་ཚོགས་རྣམ་པར་བརྟག་བྱས་པ། །བདེ་བར་གཤེགས་པའི་ཕོ་བྲང་རྐྱེན་དུ་འོས་པའི་དྲི་དང་བདུག་པའི་སྦྱོར་བ་ཡིན། །དྲི་སྦྱར་བའི་མིག་མངས་རིས་ཀྱི་སྦྱོར་བ་ཚིག་ལེའུར་བྱས་པ་སློབ་དཔོན་ཀླུ་སྒྲུབ་ཀྱིས་མཛད་པ་རྫོགས་སོ།། །།

1. དུ། སྣར་ཐང་། པེ་ཅིན། [↑](#footnote-ref-21)
2. དྲེག། སྣར་ཐང་། པེ་ཅིན། [↑](#footnote-ref-22)
3. པྲ་ཚིལ་བ། སྣར་ཐང་། པེ་ཅིན། [↑](#footnote-ref-23)
4. ལིཀ། སྣར་ཐང་། [↑](#footnote-ref-24)
5. ཚྭ། སྣར་ཐང་། པེ་ཅིན། [↑](#footnote-ref-25)
6. ཚྭ་ཨ་གར་པ། སྣར་ཐང་། པེ་ཅིན། [↑](#footnote-ref-26)
7. དུ། སྣར་ཐང་། པེ་ཅིན། [↑](#footnote-ref-27)
8. དྲེག། སྣར་ཐང་། པེ་ཅིན། [↑](#footnote-ref-28)
9. གྷཾ། སྣར་ཐང་། པེ་ཅིན། [↑](#footnote-ref-29)
10. ཆ་ལས། སྣར་ཐང་། པེ་ཅིན། [↑](#footnote-ref-30)
11. གར། སྣར་ཐང་། པེ་ཅིན། [↑](#footnote-ref-31)
12. དུར། སྣར་ཐང་། [↑](#footnote-ref-32)
13. གྷཾ། སྣར་ཐང་། པེ་ཅིན། [↑](#footnote-ref-33)
14. ༽ན། སྣར་ཐང་། པེ་ཅིན། [↑](#footnote-ref-34)
15. མིག་རྩོར་བཞག། སྣར་ཐང་། ཙོ་ར་བཞག། པེ་ཅིན། [↑](#footnote-ref-35)
16. ཚྭའི། སྣར་ཐང་། པེ་ཅིན། [↑](#footnote-ref-36)
17. བྱ་སྟེ། སྣར་ཐང་། པེ་ཅིན། [↑](#footnote-ref-37)
18. རི། སྣར་ཐང་། པེ་ཅིན། [↑](#footnote-ref-38)
19. གསེང་ཕྲོམ་ཧཾ་ན་གསུམ་གསུམ་བཞག་པ་དྲིལ། སྣར་ཐང་། པེ་ཅིན། [↑](#footnote-ref-39)
20. ཚྭ། སྣར་ཐང་། པེ་ཅིན། [↑](#footnote-ref-40)
21. གསེང། སྣར་ཐང་། པེ་ཅིན། [↑](#footnote-ref-41)
22. ལ། སྣར་ཐང་། པེ་ཅིན། [↑](#footnote-ref-42)
23. བསྲེག་པ། སྣར་ཐང་། པེ་ཅིན། [↑](#footnote-ref-43)
24. ཀའི། སྣར་ཐང་། པེ་ཅིན། [↑](#footnote-ref-44)
25. སྐ། སྣར་ཐང་། པེ་ཅིན། [↑](#footnote-ref-45)
26. གར། སྣར་ཐང་། པེ་ཅིན། [↑](#footnote-ref-46)
27. ན་ག། པེ་ཅིན། ནཱ་གཱ། སྣར་ཐང་། [↑](#footnote-ref-47)
28. ཨ་མྲ། སྣར་ཐང་། པེ་ཅིན། [↑](#footnote-ref-48)
29. སྐ། སྣར་ཐང་། པེ་ཅིན། [↑](#footnote-ref-49)